
Skiriu savo gimdytojams... 


mano mentoriams ir herojams 


Dėkingumo skola: mano redaktoriams „St. Martin's Press“ leidykloje, 
Tomui Dunui (Thomas Dunne) ir ypač — talentingajai Melisai Džakobs 
(Melissa Jacobs). Mano agentams Niujorke — Džordžui Vyzeriui (Georges 
Wieser), Olgai Vyzer (Olga Wieser) ir Džeikui Elvelui (Jake Elwell). Visiems 
skaičiusiems ir prisidėjusiems vis tobulinant rankraštį. Ir ypač dėkoju savo 
žmonai Blaitai — už jos entuziazmą ir kantrybę. 


Taip pat tyli padėka jums — dviem beveidžiams buvusiesiems NSA* 


kriptografininkams, neįkainojamai prisidėjusiems savo anoniminiais atsa- 
kymais elektroniniu paštu. Be jų ši knyga nebūtų buvusi parašyta. 


* National Security Agency — Nacionalinio saugumo agentūra (angl.). 


Prologas 


PLAZA DE ESPANA* 
SEVILIJA, ISPANIJA 
11.00 


Sakoma, kad mirties akivaizdoje viskas paaiškėja: Ensejis Tankadas 
dabar žinojo, jog tai tiesa. Iš skausmo susigriebęs už krūtinės ir parkrisda- 
mas ant žemės jis suvokė, kokia siaubinga buvusi jo klaida. 

Pasirodė žmonės, pasilenkę viršum jo stengėsi padėti. Bet Tankadas 
nenorėjo pagalbos — jau buvo per vėlu. 

Drebėdamas jis pakėlė kairiąją plaštaką ir išskėtė pirštus. Pažvelkite į 
mano plaštaką! Veidai aplinkui sužiuro, bet jis matė, kad jie nesupranta. 

Ant jo piršto spindėjo graviruotas aukso žiedas. Mirksnį Andalūzijos 
saulėje sumirguliavo jame įrėžti ženklai. Ensejis Tankadas žinojo, kad tai 
paskutinė šviesa, kurią jis dar kada nors pamatys. 


* Ispanijos aikštė (isp.). 

Juodu poilsiavo Mėlynuosiuose kalnuose, savo pamėgtajame nakvy- 
nės su pusryčiais motelyje. Deividas šypsojosi jai iš viršaus. 

— Ką tu pasakysi, juk nuostabu? Tekėsi už manęs? 

Pakėlusi galvą nuo jųdviejų lovos su baldakimu, ji žinojo, kad jis kaip 
tik tas. Amžinai. Stebeilijo į tamsiai žalias jo akis, o kažkur toli kurtinamai 
sutilindžiavo varpas. Šis tempė jį tolyn. Ji ištiesė rankas, tačiau apkabino tik 
tuštumą. 

Tai telefono garsas visiškai išbudino Suzaną Flečer iš miego. Ji aiktelė- 
jo, atsisėdo lovoje ir pagrabinėjo ragelio. 

— Alio? 

— Suzana, čia Deividas. Ar tave pažadinau? 

Ji nusišypsojo ir apsivertė lovoje. 

— Kaip tik tave sapnavau. Atvažiuok, pažaisime. 

Jis nusijuokė: 

— Lauke dar tamsu. 

— Mmm, — ji jausmingai suvaitojo. — Tuomet tikrai atvažiuok pa- 
žaisti. Prieš patraukdami šiaurėn, galėsime dar pamiegoti. 

Deividas sielvartingai atsiduso. 

— Kaip tik todėl skambinu. Dėl mudviejų kelionės. Teko atidėti. 

Suzana staiga visiškai išsibudino. 

— Ką?! 

— Atleisk. Turiu palikti miestą. Iki rytojaus grįšiu. Galėsime pajudėti 
iš pat ryto. Vis dar turėsime dvi dienas. 

— Betgi aš užsakiau vietas, — pasakė Suzana įskaudinta. — „Akmeni- 
niame dvare“ gavau mūsų senąjį kambarį. 

— Suprantu, bet... 

— Ši naktis turėjo būti ypatinga — atšvęstume šešis mėnesius. Juk 
prisimeni, kad mudu susižadėję, tiesa? 

— Suzana, — jis atsiduso. — Iš tiesų negaliu daugiau leistis į smulk- 
menas, manęs laukia automobilis. Paskambinsiu tau iš lėktuvo ir viską pa- 
aiškinsiu. 

— Iš lėktuvo? — pakartojo ji. — Kas atsitiko? Kodėl universitetui pri- 
reikė?.. 

— Ne universitetui. Vėliau paskambinsiu ir paaiškinsiu. Tikrai jau tu- 
riu eiti, mane šaukia. Susisieksiu su tavimi. Pažadu. 

— Deividai! — sušuko ji. — Kas... 

Bet buvo jau per vėlu. Deividas padėjo ragelį. 

Suzana Flečer valandų valandas gulėjo nesumerkdama akių ir vis lau- 
kė jo skambučio. Telefonas tylėjo. 


Vėliau tądien nusiminusi Suzana sėdėjo vonioje. Pasinėrė į muiliną 
vandenį ir pamėgino užmiršti „Akmeninį dvarą“ bei Mėlynuosius kalnus. 
Kurgi jis galėtų būti? — mąstė ji. — Kodėl nepaskambino? 

Pamažėle vanduo aplinkui ją iš karšto pasidarė drungnas ir galiausiai 
visai atvėso. Jau rengėsi lipti iš vonios, kai belaidis jos telefonas atgijęs su- 
zvimbė. Suzana pašoko, ištaškydama ant grindų vandenį, ir sugriebė apara- 
tą, kurį buvo pasidėjusi ant kriauklės. 

— Deividas? | 

— Čia Stratmoras, — atsakė balsas. 

Suzana suglebo. 

— Ak, — nepajėgė paslėpti nusivylimo. — Laba diena, komandore. 

— Tikėjotės jaunesnio? — sukikeno balsas. 

— Ne, sere, — sutriko Suzana. — Visai ne taip, kaip... 

— Kaip tik taip, — nusijuokė jis. — Deividas Bekeris geras vyras. Tik 
nepraraskite jo. 

— Dėkui jums, sere. 

Komandoro balsas staiga sugriežtėjo. 

— Suzana, skambinu, nes jūs man čia reikalinga. Tuojau pat. 

Ji pamėgino susikaupti. | 

— Juk šeštadienis, sere. Paprastai mes ne... 

— Žinau, — ramiai atrėmė jis. — Ypatingas atvejis. 

Suzana atsisėdo tiesiau. Ypatingas atvejis? Niekad nebuvo girdėjusi to- 
kių žodžių iš komandoro Stratmoro lūpų. Ypatingas atvejis? Kriptografijoje? 
Tiesiog neįsivaizduojama. 

— K-klausau, sere. — Ji kiek patylėjo. — Pasistengsiu prisistatyti kuo 
greičiau. 
— Paskubėkite. — Stratmoras padėjo ragelį. 


Suzana Flečer stovėjo susisupusi į rankšluostį ir varvino vandenį 
ant tvarkingai sulankstytų drabužių, kuriuos buvo pasirengusi išvakarėse 
— turistinių šortų, megztinio vėsiems kalnų vakarams ir naujų apatinių 
naktims. Prislėgta nuėjo pasiimti iš sieninės spintos švarią palaidinukę ir 
sijoną. Ypatingas atvejis? Kriptografijoje? 

Lipdama žemyn laiptais, Suzana klausė savęs, nejau diena galėtų susi- 
klostyti dar blogiau. 

Netrukus ji sužinos. 


ma 


Trisdešimt tūkstančių pėdų viršum lygaus kaip veidrodis vandenyno 
Deividas Bekeris nelaimingas dėbsojo pro ovalų „Learjet 60's“ langutį. Jam 
pasakė, kad lėktuve naudotis telefonu draudžiama, taigi visai neturėjo gali- 
mybės paskambinti Suzanai. 

— Ką gi aš čia veikiu? — niurnėjo jis sau. Bet atsakymas buvo papra- 
stas — esama žmonių, kuriems tiesiog negali pasakyti „ne“. 

— Pone Bekeri, — sutreškėjo per garsiakalbį. — Po pusės valandos 
tūpsime. 

Bekeris niūriai linktelėjo nematomam balsui. Nuostabu. Jis užtraukė 
užuolaidą ir pabandė nusnūsti. Bet mintyse vis buvo tik ji. 


Jj 


Suzanos sedanas „Volvo“ pamažu sustojo prie dešimties pėdų aukščio 
spygliuotos „Ciklono“ tvoros. Jaunas apsaugininkas padėjo delną ant auto- 
mobilio stogo. 

— Jūsų asmens pažymėjimas? 

Suzana pakluso ir nusiteikė kaip įprastai pusę minutės palaukti. Parei- 
gūnas perbraukė jos kortelę per kompiuterinį skaitytuvą ir pagaliau pakėlė 
akis: 

— Dėkui, panele Flečer. — Jis nežymiai davė ženklą, ir vartai atsivėrė. 

Už pusės mylios Suzana pakartojo visą tą pačią procedūrą prie lygiai 
tokios pat impozantiškos elektrifikuotos tvoros. Baikite, vyručiai... juk mili- 
joną kartų pro čia važiavau. 

Jai prisiartinus prie paskutinio kontrolės posto, kresnas sargybinis su 
dviem tarnybiniais šunimis ir automatu žvilgtelėjo į automobilio registra- 
cijos numerį ir pamojo važiuoti. Dar 250 jardų nuriedėjusi Šunų keliu, ji 
sustojo darbuotojų automobiliams skirtoje C aikštelėje. Neįtikima, — pa- 
galvojo. — Dvidešimt šeši tūkstančiai darbuotojų ir dvylikos milijardų dolerių 
biudžetas; pamanytum, kad savaitgalį jie galėtų išsiversti ir be manęs. Suzana 

Perkirtusi landšaftiškai suformuotą terasą ir įžengusi į pagrindinį kor- 
pusą, ji įveikė dar du kontrolės postus ir galiausiai atsidūrė belangiame tu- 
nelyje, vedančiame į naująjį fligelį. Įėjimą jai užtvėrė balso patikros kabina. 


NACIONALINIO SAUGUMO AGENTŪRA (NSA) 
KRIPTOGRAFIJOS SEKTORIUS 
TIK PERSONALUI SU LEIDIMAIS 


Ginkluotas apsaugininkas pakėlė galvą: 

— Laba diena, panele Elečer. 

Suzana pavargusiai nusišypsojo: 

— Sveikas, Džonai. 

— Nesitikėjau šiandien čia jūsų. 

— Aha, nė aš pati. — Ji prišilenkė prie parabolinio mikrofono: — Su- 
zana Flečer, — aiškiai ištarė. Kompiuteris akimirksniu patvirtino jos balso 
dažnių sodrumą, ir varteliai trekštelėję atsivėrė. Ji žengė pro juos. 


Apsaugininkas grožėjosi Suzana, kol ši leidosi cementiniu klojiniu. Jis 
pastebėjo, kad ryžtingos, šviesiai rudos jos akys šiandien kažkokios apsi- 
blaususios, bet skruostai buvo šviežiai nuraudę, o krintantys iki pečių kaš- 
toniniai plaukai atrodė ką tik išdžiovinti fenu. Įkandin jos driekėsi silpnas 
„Džonsono pudros kūdikiams“ kvapelis. Jo akys nuslydo liekna jos figūra 
— balta palaidinuke, pro kurią vos prasišvietė liemenėlė, kelius siekiančiu 
chaki spalvos sijonu ir galop pasiekė kojas... Suzanos Flečer kojas. 

Sunku įsivaizduoti, kad jos nešioja 170 intelekto koeficientą, mąstė jis 
sau. 

Dar ilgai spoksojo jai pavymui. Kai mergina pagaliau dingo tolyje, jis 
palingavo galvą. | 


Suzana pasiekė tunelio galą, ir kelią jai pastojo apvalios, lyg kokios 
saugyklos, durys. Didžiulėmis raidėmis buvo užrašyta: KRIPTOGRAFIJA. 

Atsidususi ji įkišo plaštaką į šifro mechanizmo nišą ir surinko penkių 
skaitmenų savo PIN kodą. Po kelių sekundžių dvylikos tonų svorio plieno 
plokštė ėmė suktis. Suzana bandė susikaupti, bet mintys vėl nuklydo. 

Deividas Bekeris. Vienintelis vyriškis, kurį ji kada nors mylėjo. Jau- 
niausias habilituotas profesorius Džordžtauno universitete ir puikus už- 
sienio kalbų specialistas, faktiškai jis buvo akademinio pasaulio įžymybė. 
Įgimta eidetinė atmintis ir pomėgis kalboms padėjo jam tobulai išmokti 
šešis azijietiškus dialektus, taip pat ispanų, prancūzų ir italų kalbas. Per 
Deivido etimologijos ir lingvistikos paskaitas universitete auditorija lūžte 
lūždavo, ir jis nuolatos po jų ilgai pasilikdavo atsakinėti į laviną klausimų. 
Kalbėdavo autoritetingai ir karštai, akivaizdžiai nekreipdamas dėmesio į 
susižavėjusius pakerėtų studenčių žvilgsnius. 

Bekeris buvo tamsaus gymio — kampuotas, jaunatviškas trisdešimt 
penkiametis skvarbiomis žaliomis akimis ir prie jų derančiu protu. Stiprus 
jo žandikaulis ir taisyklingi bruožai Suzanai atrodė it iškalti iš marmuro. 
Aukštesnis nei šešių pėdų, Bekeris po skvošo aikštelę judėdavo greičiau, nei 
kuris nors iš jo kolegų pajėgdavo suvokti. Smarkiai supliekęs priešininką, 
jis atsivėsindavo panardindamas galvą po geriamojo vandens fontanėliu ir 
suvilgydamas tankių juodų plaukų kupetą. Paskui, dar tebevarvantis van- 
deniu, pavaišindavo savo priešininką vaisiniu kokteiliu ir bandele. 

Kaip ir visų jaunų profesorių, Deivido universitetinė alga buvo kukli. 
Kartkartėmis, kai jam prisireikdavo atnaujinti narystę skvošo klube ar per- 
tempti savo senos „Dunlop“ raketės ketguto stygas, užsidirbdavo papildo- 
mai pinigų versdamas vyriausybinėms agentūroms Vašingtone ir aplinkui 
sostinę. Kaip tik per vieną iš tokių darbų jis susipažino su Suzana. 

Vieną gaivų rytą per rudens atostogas grįžęs po rytmetinio pabėgioji- 
mo į savo trijų kambarių fakulteto butą, aptiko mirksint telefono atsakiklį. 
Klausydamasis įrašo, jis vienu mauku išgėrė stiklinę apelsinų sulčių. Žinutė 
buvo kaip ir daugelis, kurias gaudavo — viena vyriausybinė agentūra prašė 
jo, vertėjo, paslaugų po kelių valandų tą pat rytą. Stebino viena — Bekeris 
niekad nebuvo girdėjęs apie tą organizaciją. 

— Kas ta Nacionalinio saugumo agentūra? — paklausė Bekeris, pa- 
skambinęs keliems savo kolegoms, norėdamas sužinoti apie ją daugiau. 

Atsakymą išgirsdavo vis tokį pat: 

— Turi omenyje Nacionalinio saugumo tarybą? 

Bekeris pasitikrino žinutę. 

— Ne. Agentūra. NSA. 

— Niekad negirdėjau apie tokią. 

Bekeris pasitikrino valstybinių įstaigų žinyne. Šio sąraše ji irgi nebuvo 
įvardyta. Suglumęs paskambino vienam iš savo senųjų skvošo bičiulių, bu- 
vusiam politikos apžvalgininkui, tapusiam Kongreso bibliotekos moksliniu 
sekretoriumi. Deividą pribloškė draugo paaiškinimas. 

Matyt, NSA ne tik išties egzistavo, bet ir buvo laikoma viena iš įtakin- 
giausių vyriausybinių organizacijų pasaulyje. Daugiau nei pusę šimtmečio 
ji rinko globalius elektroninės žvalgybos duomenis ir saugojo įslaptintą 
Jungtinių Valstijų informaciją. Tik 3 procentai amerikiečių žinojo, kad ji 
išvis egzistuoja. 

— NSA, — pajuokavo jo bičiulis, — reiškia: „Nėra Skelbiamosios 
Agentūros“. 

Pramaišiui su baime ir smalsumu Bekeris priėmė paslaptingosios 
agentūros pasiūlymą. Nuvažiavo trisdešimt septynias mylias į jos aštuo- 
niasdešimt šešių akrų būstinę, apdairiai paslėptą tarp miškingų Fort Mido 
Merilende kalvų. Praėjęs begalę saugos kontrolės postų ir gavęs šešias va- 
landas galiojantį holografinį svečio leidimą, jis buvo palydėtas į ištaigingą 
mokslo tiriamąjį skyrių, kur jam buvo pasakyta, kad dieną turėsiąs praleis- 
ti teikdamas „paramą aklomis“ kriptografijos padaliniui — elitinei grupei 
matematinio proto maniakų, žinomų kaip dešifruotojai. 

Pirmą valandą kriptografininkai Bekerio tartum išvis nematė. Su- 
kinėjosi apie milžinišką stalą ir kalbėjosi Bekeriui niekad negirdėta kalba. 
Minėjo srautinius šifrus, savaime susinaikinančius generatorius, atsargi- 
nius variantus, nulinių žinių protokolus, vienaties taškus. Sutrikęs Bekeris 
pastebėjo, kad jie ant milimetrinio popieriaus keverzojo simbolius, mąstė 
palinkę prie kompiuterių išvesties spaudinių ir be paliovos kreipėsi į teks- 
tinį jaukalą, per projektorių demonstruojamą ekrane. 

Galiausiai vienas iš jų paaiškino, ką Bekeris jau ir pats buvo nuspėjęs. 
Prikeverzotas tekstas buvo kodas — „šifrograma“ — skaičių ir raidžių gru- 
pės, reiškiančios užslaptintus žodžius. Kriptografininko darbas — nagrinėti 
kodą ir išgauti iš jo pirminę prasmę, arba „atvirąjį tekstą. NSA pakvietė 
Bekerį, nes įtarė, kad pirminė prasmė parašyta kinų mandarinų kalba; jis 
turėjo versti simbolius, kai dešifruotojai šiuos išsiaiškindavo. 

Dvi valandas Bekeris vertė begalinį mandariniškų simbolių srautą. 
Bet kassyk, kai jis pateikdavo vertimą, dešifruotojai nusivylę purtė galvas. 
Matyt, kodas neturėjo jokios prasmės. Trokšdamas pagelbėti, Bekeris nu- 
rodė, kad visi jam parodyti hieroglifai turi bendrą bruožą — jie taip pat 
priklauso ir kandži kalbai. Kaipmat bruzdesys kambaryje nuščiuvo. Viskam 
vadovaujantis, be paliovos rūkantis ilgšis, pavarde Morantė, nepatikliai pa- 
sigręžė į Bekerį: 

— Norite pasakyti, kad tie ženklai daugiaprasmiai? 

Bekeris linktelėjo. Paaiškino, kad kandži — tai japonų rašmeninė sis- 
tema, pagrįsta modifikuotais kinų hieroglifais. Jis jiems vertęs iš mandarinų 
kalbos, nes kaip tik to prašę. 

— Dievuliau, — Morantė atsikrenkštė. — Pabandykime kandži. 

Lyg burtininko lazdele pamojus, viskas stojo vieton. 

Kriptografininkams tai padarė deramą įspūdį, tačiau vis tiek jie pri- 
vertė Bekerį dirbti prie ženklų nenuoseklia tvarka. 

— Tai dėl jūsų paties saugumo, — paaiškino Morantė. — Šitaip nesu- 
žinosite, ką verčiate. 

Bekeris nusijuokė ir pastebėjo, kad niekas kitas nesijuokia. 

Kai galop kodas buvo iššifruotas, Bekeris visai nenutuokė, kokias tam- 
sias paslaptis padėjo atskleisti, bet viena buvo tikra — NSA į dešifravimą žiū- 
rėjo rimtai: čekis Deivido kišenėje pranoko viso mėnesio algą universitete. 

Pakeliui atgalios pro virtinę kontrolinių saugos postų, pagrindiniame 
koridoriuje, Bekeriui išėjimą užblokavo pakibęs prie telefono apsaugininkas. 

— Pone Bekeri, prašom palūkėti čia minutėlę. 

— Kas per problema? — Bekeris nesitikėjo, kad susitikimas užtruks 
taip ilgai, ir jau vėlavo į sutartą šeštadienį popiet skvošo partiją. 

Apsaugininkas gūžtelėjo pečiais. 

— Kriptografijos vadovė nori šnektelti su jumis žodelytį. Ji jau eina 
čionai. 

— Ji? — nusijuokė Bekeris. Dar nebuvo pastebėjęs NSA viduje jokios 
moteriškės. 

— Argi tai jums svarbu? — paklausė iš už nugaros moteriškas balsas. 

Bekeris apsisuko ir tučtuojau pasijuto beraustąs. Jis užmetė akį į as- 
mens tapatybės kortelę ant moters palaidinės. NSA kriptografijos sekto- 
riaus vadovė buvo ne tik moteris, bet dargi ir patraukli moteris. 

— Ne, — pramikčiojo Bekeris. — Aš tik... 

— Suzana Flečer. — Moteris nusišypsojo ištiesdama laibą ranką. 

Bekeris paspaudė ją. 

— Deividas Bekeris. 

— Sveikinu, pone Bekeri. Girdėjau, šiandien puikiai padirbėjote. Galė- 
čiau su jumis apie tai pasikalbėti? 

Bekeris dvejojo. 

— Tiesą sakant, šiuo metu aš mažumėlę skubu. — Vylėsi, kad panie- 
kindamas galingiausią pasaulyje žvalgybos agentūrą nesielgia kvailai, bet 
po keturiasdešimties minučių — skvošo partija, o jis privalo palaikyti savo 
reputaciją: Deividas Bekeris į skvošo partiją niekad nevėluodavo... į paskai- 
tas — galbūt, bet į skvošo partiją — niekad. 

— Pasistengsiu neužlaikyti, — nusišypsojo Suzana Flečer. — Prašom 
tiesiai čionai. 

Po dešimties minučių Bekeris sėdėjo NSA bufete, kartu su dailia vy- 
riausiąja kriptografininke Suzana Flečer mėgavosi pūstais pyragaičiais ir 
spanguolių sultimis. Deividui netrukus paaiškėjo, kad trisdešimt aštuone- 
rių metų amžiaus užimama aukšta padėtis NSA — joks atsitiktinumas: ji 
buvo viena iš protingiausių jo kada nors sutiktų moterų. Kol juodu kalbė- 
josi apie kodus ir šių dešifravimą, Bekeris susizgribo besistengiąs išsilaikyti 
viename lygmenyje su ja — nauja ir jaudinama jam patirtis. 

Po valandos, kai Bekeris neabejotinai turėjo praleisti savąją skvošo 
partiją, o Suzana akivaizdžiai nuleido negirdomis tris pranešimus vidaus 
telefonu, abu gavo nusijuokti. Šit jie, du didžiai analitiški protai; tariamai 
atsparūs iracionaliems susižavėjimams, kol sėdėjo ten, aptarinėdami ling- 
vistinę morfologiją ir pseudoatsitiktinių skaičių generatorius, jautėsi nely- 
ginant porelė paauglių — viskas kibirkščiavo. 

Suzana taip ir nepriėjo prie tikrosios priežasties, kodėl norėjo pasi- 
kalbėti su Deividu Bekeriu — pasiūlyti jam bandomąjį postą kriptografijos 
Azijos padalinyje. Iš užsidegimo, su kuriuo jaunasis profesorius kalbėjo apie 
dėstymą, buvo aišku, kad jis niekad nemes universiteto. Suzana nusprendė 

nežlugdyti nuotaikos, prašnekdama apie reikalus. Vėl jautėsi visiškai kaip 
mokinukė; niekas neturi to sugadinti. Ir niekas nesugadino. 


Juodu meilinosi vienas kitam pamažu ir romantiškai — nuvogti ato- 
trūkiai nuo darbo, kai tik išgalėdavo pagal savo grafikus, ilgi pasivaikš- 
čiojimai po Džordžtauno studentų miestelį, vėlyvi vakarai prie puodelio 
kapučino kavos pas „Merlutti“, retkarčiais paskaitos ir koncertai. Suzana 
pagavo save besijuokiančią daugiau, nei kada nors manė galėsianti. Atrodė, 
kad nebuvo nieko, ko Deividas nesugebėtų paversti juokais. Sveikintina at- 
vanga nuo jos pareigų NSA įtampos. 

Vieną gaivią rudens popietę jiedu sėdėjo tribūnose, stebėdami, kaip 
„Rutgers“ doroja Džordžtauno futbolininkus. 

— Kokiu, sakei, sportu užsiimi? — paerzino Suzana. — Zukiniu*? 

Bekeris atsiduso. 

— Tai vadinama skvošu. 

Ji nenuovokiai išpūtė akis. 

— Panašu į zukinį, — paaiškino jis, — bet aikštelė mažesnė. 

Suzana niūktelėjo jį. 

Džordžtauno kairysis puolėjas pasiuntė kampinį į užribį, ir žiūrovai 
nepatenkinti sušvilpė. Gynėjai nuskubėjo aikšte atgalios. 

— O tu? — paklausė Bekeris. — Ar sportuoji? 

— Turiu juodąjį diržą „StairMaster“ dziudo klube. 

Bekeris susigūžė: 

— Man labiau patinka sportai, kur gali laimėti. 

— Visur mes maksimalistai, ar ne? — nusišypsojo Suzana. 

Džordžtauno geriausias gynėjas blokavo perdavimą ir per tribūnas 
užtelėjo džiugūs šauksmai. Suzana prisilenkė ir pašnabždėjo Deividui į 
ausį: 

— Daktaras. 

Jis atsisuko ir sutrikęs nužvelgė ją. 

— Daktaras, — pakartojo Suzana. — Pasakyk pirmą dalyką, kuris šaus 
į galvą. | 

Bekeris lyg abejojo. 

— Žodinės asociacijos? 

— Standartinė NSA procedūra. Man reikia žinoti, su kuo turiu reika- 
lą. — Ji griežtai nuvėrė jį akimis. — Daktaras. 


* Angl. zucchini arba zucchini sguash — tokia moliūgo rūšis, bet skvošas (sąuash) taip pat reiškia 
ir žaidimą su kamuoliuku ir rakete, šiek tiek panašų į badmintoną ar tenisą. 

Bekeris gūžtelėjo pečiais. 

— Zjusas*. 

Suzana susiraukė. 

— Gerai, pabandykim tokį... „virtuvė“. 

Jis nedvejojo: 

— Miegamasis. 

Koketiškai kilstelėjusi antakius, Suzana tęsė žaidimą: 
— Gerai, o ką pasakysi į tai... „katė“? 

— Žarna, — iškart šovė Bekeris. 

— Žarna? 

— Aha. Katės žarna — ketgutas. Čempionų skvošo raketės stygos. 
— Gražu, — ji atsiduso. 

— Tavo diagnozė? — paklausė Bekeris. 

Suzana kiek pagalvojo. 

— Tu vaikiškas, seksualiai nuviltas skvošo aistruolis. 
Bekeris gūžtelėjo pečiais: 

— Skamba beveik teisingai. 


Taip tęsėsi savaičių savaites. Kiaurą naktį veikiančiose užkandinėse 
Bekeris be galo, be krašto ją kamantinėdavo. 

Kur išmokusi matematikos? 

Kaip galų gale atsidūrusi NSA? 

Kokiu būdu tapusi tokia žavinga? 

Suzana nuraudo ir prisipažino pražydusi vėlai. Paauglystei baigiantis 
buvusi išstypėlė ir nešiojusi dantų kabes. Pasakė, kad teta Klara sykį Su- 
zanai tarusi, kad Dievas, atsiprašydamas už neišvaizdumą, apdovanojo ją 
protu. Per anksti atsiprašyta, pagalvojo Bekeris. 

Suzana paaiškino, kad kriptografija pradėjusi domėtis žemesniųjų 
klasių vidurinėje mokykloje. Kompiuterininkų klubo pirmininkas, dičkis 
aštuntokas Frenkas Gutmanas, išspausdino jai meilės eilėraštį ir užšifravo 
šį pagal pakaitinių skaičių schemą. Suzana meldė, kad pasakytų, kas ten 
parašyta. Frenkas flirtuodamas išsisukinėjo. Suzana parsinešė kodą namo 
ir visą naktį nemiegojo, kol su žibintuvėliu po antklodėmis įminė mįslę 
— kiekvienas skaičius reiškė raidę. Ji kruopščiai iššifravo kodą ir su nuo- 


* Daktaras Zjusas (Dr. Seuss, 1904-1991) — rašytojo ir daugybės knygų vaikams iliustruotojo 
Teodoro Zjuso Gaizelo (Geisel, Theodor Seuss) slapyvardis. Juokingi jo apsakymai ir komiksai, eilėraš- 


tukai bei piešinėliai labai mėgstami vaikų („Katė skrybėlėje“, „Hortonas girdi kpžką“, „Kaip Grinčas 


pavogė Kalėdas“ ir kt.). S 


18 DAN BROUN 


staba sekė, kaip tartum atsitiktiniai skaitmenys magiškai virsta gražia po- 
ezija. Tą pat akimirką ji suprato įsimylėjusi — kodai ir kriptografija tapsią 
jos gyvenimu. 7 5 

Bemaž po dvidešimties metų, Džono Hopkinso universitete gavusi 
matematikos magistro laipsnį ir po skaičių teorijos studijų MIT* dieninėje 
aspirantūroje, ji parengė daktaro disertaciją Kriptografiniai metodai, pro- 
tokolai ir algoritmai rankinėms panaudoms. Matyt, jos profesorius buvo ne 
vienintelis, perskaitęs disertaciją: netrukus po gynimo Suzana sulaukė tele- 
fono skambučio iš NSA ir lėktuvo bilieto. 

Visiems, dirbantiems kriptografijos srityje, NSA buvo Žinoma; ten 
rado prieglobstį geriausi planetos kriptografijos specialistai. Kiekvieną 
pavasarį, kai privataus sektoriaus firmos užpuldavo šviesiausius naujosios 
darbo jėgos protus, siūlydamos nepadoriai didžiules algas bei lengvatas 
įsigyti akcijų, NSA atidžiai stebėdavo, pasirinkdavo taikinius, o paskui pa- 
prasčiausiai. įsikišdavo ir padvigubindavo geriausią galiojantį pasiūlymą. 
Ką norėdavo, tą NSA ir nusipirkdavo. Virpinama lūkesčių Suzana nuskrido 
į Vašingtono tarptautinį Daleso oro uostą, kur ją pasitiko NSA vairuotojas 
ir kaipmat nulakino į Fort Midą. 

Tenai buvo dar keturiasdešimt vienas kitų, tais metais sulaukusių to- 
kio pat telefono skambučio. Dvidešimt aštuonerių Suzana buvo jauniausia. 
Taip pat ir vienintelė moteris. Pasirodė, kad apsilankymas buvo veikiau 
auksinė proga išbandyti viešųjų ryšių metodus ir kryžminę žvalgybinio po- 
būdžio klausimų ugnį nei informatyvus susitikimas. Praėjus po to kelioms 
savaitėms, Suzana ir dar šeši asmenys vėl buvo pakviesti. Nors ir dvejoda- 
ma, Suzana sugrįžo. Grupelę tučtuojau išskirstė. Kiekvienam teko iškęsti 
patikrinimą melo detektoriumi, biografijos faktų tyrinėjimą, rašysenos 
analizę ir begalines valandas pokalbių, įskaitant ir į magnetofono juostelę 
įrašomą apklausą dėl seksualinės orientacijos bei įpročių. Kai pokalbio ve- 
dėjas. paklausė Suzaną, ar kada nors praktikavusi seksą su gyvuliais, bemaž 
buvo beišeinanti, bet kažkaip viso to slėpiningumas padėjo jai pasilikti 
— suturėjo perspektyva dirbti pačiame kodų teorijos smaigalyje, įžengti į 
„Mįslių rūmus“ ir tapti paties slapčiausio pasaulyje klubo, NSA, nare. 

Bekeris sėdėjo pagautas jos pasakojimų. 

— Tikrai tavęs paklausė, ar lytiškai nesantykiavai su gyvuliais? 

Suzana trūktelėjo pečiais. 

— Įprasta biografijos faktų tikrinimo tvarka. 


* Massachusetts Institute of Technology — Masačusetso technologijos institutas (angl.). 

— Na... — Bekeris užgniaužė vypsnį. — Tai ką gi jiems atsakei? 

Ji įspyrė jam po stalu. 

— Pasakiau — ne! — Paskui pridūrė: — Ir iki praeitos nakties tai buvo 
tiesa. 


Suzanos akimis Deividas buvo tiek arti tobulybės, kiek ji pajėgė įsi- 
vaizduoti. Turėjo tik vieną nevykusią savybę: kassyk, kai juodu kur nors 
išeidavo vakaroti, jis užsispirdavo apmokėti sąskaitą. Suzanai buvo nesma- 
gu matyti jį paklojant visos dienos uždarbį už pietus dviem, bet Bekeris 
laikėsi tvirtai. Suzana išmoko nesipriešinti, bet vis tiek tai kėlė jai rūpestį. 
Uždirbu daugiau pinigų, nei žinau ką su jais veikti, — galvojo ji. — Priva- 
lėčiau mokėti aš. 

Vis dėlto, nusprendė Suzana, neskaitant senamadiško Deivido riteriš- 
kumo sampratos, jis idealus. Atjaučiantis, šmaikštus, linksmas ir užvis ge- 
riausia — nuoširdžiai besidomintis jos darbu. Ar per ekskursijas į Smitsono 
institutą, ar važinėjantis dviračiais, ar čirškinant spagečius Suzanos virtu- 
vėje, Deividas nuolat būdavo smalsus. Suzana atsakydavo į kokius galėdavo 
klausimus ir padėjo Deividui susidaryti bendrą, neįslaptintą vaizdą, kas yra 
toji Nacionalinio saugumo agentūra. Tai, ką Deividas išgirdo, jį sužavėjo. 

1952 m. lapkričio 4 dieną, 12.01 prezidento Trumeno įsteigta, NSA 
veik penkiasdešimt metų buvo slapčiausia pasaulyje žvalgybos agentūra. 
Septynių puslapių apimties NSA sukūrimo doktrina nubrėžė labai tikslią 
darbotvarkę: saugoti Jungtinių Valstijų vyriausybines komunikacijas ir per- 
iminėti didžiųjų užsienio valstybių komunikacijas. 

Pagrindinio NSA operatyvinio korpuso stogas buvo nusmaigstytas 
daugiau nei penkiais šimtais antenų, įskaitant ir du didžiulius radiolokaci- 
nių įrenginių apvalkalus, kurie atrodė it milžiniški golfo kamuoliai. Ir pats 
pastatas buvo gigantiškas — daugiau nei dviejų milijonų kvadratinių pėdų 
ploto, dvigubai didesnis už centrinę CŽV būstinę. Viduje driekėsi aštuoni 
milijonai pėdų telefono laidų, o šviesą leido vidun aštuoniasdešimt tūks- 
tančių kvadratinių pėdų niekados neatidarinėjamų langų. 

Suzana papasakojo Deividui apie COMINT* — agentūros globalios 
žvalgybos padalinį, protu nesuvokiamą rinkinį pasiklausymo postų, Žemės 
palydovų, šnipų ir slaptų telefono pokalbių įrašinėjimų įtaisų visame pa- 
saulyje. Kasdien perimama tūkstančiai pranešimų bei pokalbių, ir jie visi 
persiunčiami NSA analitikams dešifruoti. FTB, CŽV ir Jungtinių Valstijų 


* Communications Intelligence — Ryšių žvalgyba (angl.). 

užsienio politikos patarėjai — visi priklausė nuo NSA žvalgybos, kad galėtų 
priiminėti sprendimus. 

Bekeris liko pakerėtas. 

— O kodų perlaužimas? Koks čia tavo vaidmuo? 

Suzana paaiškino, kad perimti pranešimai dažnai ateina iš pavojingų 
vyriausybių, priešiškų grupuočių, kurių daugelis veikia Jungtinių Valstijų 
viduje. Slaptumo dėlei jų informacija paprastai užkoduota, tam atvejui, jei- 
gu galų gale patektų į netinkamas rankas — o COMINT dėka dažniausiai 
taip ir atsitinka. Suzana papasakojo Deividui, kad jos darbas — tyrinėti ko- 
dus, rankiniu būdu perlaužti juos ir aprūpinti NSA dešifruotomis žiniomis. 
Tai buvo ne visai tiesa. 

Suzaną smilktelėjo kaltės jausmas dėl to, kad meluoja savo naujajai 
meilei, bet kitokio pasirinkimo neturėjo. Prieš kelerius metus tai būtų 
buvusi teisybė, bet reikalai NSA pasikeitė. Visas kriptografijos pasaulis 
pasikeitė. Naujosios Suzanos pareigos buvo įslaptintos — netgi daugeliui 
aukščiausiuose valdžios ešelonuose. 

— Kodai, — tarė Bekeris sužavėtas. — Kaip tu žinai, nuo ko pradėti? 
Turiu omenyje, kaip tu juos perkremti? 

Suzana nusišypsojo: 

— Kam, kam, jei ne tau žinoti. Tai tartum studijuoti užsienio kalbą. Iš 
pradžių tekstas atrodo it nerišli vapalionė, bet išmokdamas taisykles, api- 
būdinančias jos struktūrą, pamažu gali pagauti prasmę. 

Bekeris linktelėjo. Šitai jam padarė įspūdį. Troško sužinoti daugiau. 

Pasitelkusi „Merlutti“ servetėles ir koncertų programas, Suzana ėmėsi 
dėstyti savo naujam žaviajam pedagogui kriptografijos mini kursą. Pradėjo 
nuo „visiškai paprastos“ Julijaus Cezario šifrų gardelės. 

Cezaris, paaiškino ji, pirmasis istorijoje ėmė rašyti užkoduotai. Kai 
priešai pasalomis pradėjo gaudyti jo žygūnus ir periminėti slaptus pra- 
nešimus, karvedys išrado elementarų būdą, kaip įslaptinti savo direktyvas. 
Jis pertvarkydavo pranešimų tekstą taip, jog šie atrodydavo beprasmiai. Ži- 
noma, tokie jie nebūdavo. Kiekvienas pranešimas visados susidėdavo iš pa- 
prastojo skaičiaus raidžių kvadrato, — šešiolikos, dvidešimt penkių, šimto, 
— nelygu, kiek Cezariui reikėdavo pasakyti. Jis slapta informuodavo savo 
karininkus, kad, atėjus bet kokiam pranešimui, šie perrašytų tekstą į kvad- 
ratinį tinklelį. Jeigu taip padarysią ir skaitysią iš viršaus į apačią, magiškai 
išryškėsiąs slaptasis pranešimas. 

Laikui bėgant, Cezario sumanymą pertvarkyti tekstą perėmė kiti ir 
modifikavo taip, kad būtų dar sunkiau perprasti. Nekompiuterinio šifra- 

vimo viršūnė pasiekta Antrojo pasaulinio karo metu. Naciai sukūrė stul- 
binamą šifravimo mašiną, kurią pavadino „Enigma“. Prietaisas panėšėjo į 
senamadišką rašomąją mašinėlę su sukabintais tarp savęs variniais roto- 
riais, kurie sudėtingai sukdamiesi permaišydavo aiškų tekstą į trikdančius 
tariamai beprasmiškus raidžių grupių rinkinius. Tiktai turėdamas kitą 
„Enigmos“ mašiną, kalibruotą lygiai taip pat, pranešimo gavėjas galėdavo 
įveikti kodą. 

Bekeris klausėsi praradęs amą. Dėstytojas tapo studentu. 

Vieną vakarą per universiteto spektaklį Spragtukas Suzana davė Deivi- 
dui įveikti pirmą elementarų kodą. Per visą pertrauką jis sėdėjo su rašikliu 
rankoje, stengdamasis įminti vienuolikos raidžių žinutę: 


HL FKZC VD LDS 


Galiausiai, vos tik užgeso šviesos prieš antrąjį veiksmą, jis pagavo 
prasmę. Užšifruodama Suzana paprasčiausiai pakeitė kiekvieną savo Ži- 
nutės raidę kita, einančia alfabete pirma jos. Kad iššifruotų kodą, Bekeriui 
tereikėjo paslinkti kiekvieną raidę per vieną vietą alfabete. „A“ tapo „B“, 
„B“ —„C“ ir taip toliau. Jis greitai perstatė likusias raides. Nė neįsivaizda- 
vo, kad keturi trumpi skiemenys galėtų padaryti jį tokį laimingą: 


IM GLAD WE MET* 
Jis paskubom pakeverzojo savo atsakymą ir padavė jai: 
LD SNN** 
Perskaičiusi Suzana nušvito. 


Bekeris gavo nusijuokti; jam trisdešimt penkeri, o širdis vartaliojasi 
kūlvirsčiais. Dar niekad per savo gyvenimą nebuvo taip traukiamas moters. 
Švelnūs europietiški jos bruožai ir rudos akys jam priminė „Estėe Lauder“ 
kosmetikos reklamą. Suzanos kūnas paauglystėje buvo ištįsęs ir nerangus, 
o dabar tikrai toks neatrodė. Kažkuriuo metu ji gebėjo įgyti liauno grakš- 
tumo — liekna ir aukšta, pilnomis standžiomis krūtimis ir visiškai plokščiu 
pilvu. Dažnai Deividas juokaudavo, kad ji — pirmoji jo kada nors pažinota 


* Džiaugiuosi, kad susipažinome (angl). 
** T. y. „Me too“ — „Aš irgi“ (angl.). 

maudymosi kostiumėlius reklamuojanti manekenė, turinti taikomosios 
matematikos ir skaičių teorijos daktaro laipsnį. Mėnesiams slenkant, abu 
jie pradėjo įtarti suradę kažką tokio, kas galėtų tęstis visą gyvenimą. 

Juodu buvo kartu jau dvejus metus, kai tarsi pėrkūnas trenkė iš giedro 
dangaus — Deividas jai pasipiršo. Tai įvyko per savaitgalio išvyką į Mėly- 
nuosius kalnus. Jiedu gulėjo didžiulėje „Akmeninio dvaro“ lovoje su balda- 
kimu. Jis neturėjo žiedo — tiesiog išpyškino tai ir tiek. Kaip tik tuo ir patiko 
jai — buvo toks spontaniškas. Bučiavo jį ilgai ir stipriai, o jis suėmė ją į glėbį 
ir nutraukė naktinukus. 

— Šitai suprantu kaip „taip“ — tarė jis, ir visą naktį juodu mylėjosi 
židinio skleidžiamoje šilumoje. 

Tas stebuklingas vakaras buvo prieš šešis mėnesius — prieš Deividą 
netikėtai paaukštinant Šiuolaikinių kalbų katedros vedėju. Nuo tada jųd- 
viejų santykiai ėmė nuokalne riedėti žemyn. 


Ųų 


Kriptografijos durys sykį pyptelėjo, pažadindamos Suzaną iš slegian- 
čių svajų. Jau visiškai atsidariusios, po penkių sekundžių jos vėl užsivers, 
apsisukdamos apie savo ašį visus 360 laipsnių. Suzana sutelkė mintis ir 
žengė pro angą. Kompiuteris užfiksavo ją įėjus. 

Nors praktiškai gyveno čia nuo pat tada, kai prieš trejus metus sekto- 
rius buvo užbaigtas statyti, jo vaizdas vis dar kėlė jai nuostabą. Pagrindinė 
salė — didžiulė apskrita patalpa, siekianti viršun penkis aukštus. Permato- 
mos skliautinės lubos centre sudarė 120 pėdų aukščio viršūnę. Į pleksigla- 
zinį kupolą buvo įterptas polikarbonatinis tinklas — apsauginis sluoksnis, 
gebantis atlaikyti dviejų megatonų galios sprogimą. Šis sietas filtravo saulės 
šviesą ant sienų dailiu nėrinių raštu. Mažutėlaitės dulkių dalelytės plačio- 
mis spiralėmis nieko neįtardamos plaukė aukštyn — pagautos galingos 
dejonizuojančiosios kupolo sistemos srauto. 

Nuožulnūs salės kraštai viršuje sudarė platų išlinkį, o artėdami prie 
akių lygmens, leidosi bemaž statmenai, paskui, tapdami vos permatomi ir 
palaipsniui pasiekę grindis, įgydavo neskaidraus tamsio — mirguliuojanti 
platybė nugludintų juodų plytelių, kurios tviskėjo paslaptingu blizgesiu, kel- 
damos čia esančiajam trikdantį įspūdį, kad grindys perregimos. Juodo ledo. 

Per patį grindų vidurį nelyginant milžiniškos torpedos smaigalys 
kyšojo mašina, dėl kurios ir buvo pastatytas kupolas. Aptakus juodas jos si- 
luetas darė ore dvidešimt trijų pėdų aukščio lanką ir vėl nėrė atgal į grindis 
po savimi. Išlenkta ir glotni, ji atrodė it didžiulis banginis žudikas, pusiau 
išniręs iš bangų ir sustingęs užšalusioje jūroje. 

Tai buvo TRANSLTR, vienintelis pats brangiausias pasaulyje kompiu- 
terinis įrenginys — mašina, kurios, NSA prisiekinėjo, apskritai nesama. 

Mašina it ledkalnis 90 procentų savo masės ir galios slėpė giliai po 
paviršiumi. Jos paslaptis buvo uždaryta keraminėje šachtoje, einančioje 
šešis aukštus statmenai gilyn — raketą primenantis korpusas, apraizgytas 
gausybės įvijų trapų, kabelių ir šnypščiančių freono aušinamosios sistemos 
išmetamųjų vamzdžių. Srovės generatoriai dugne gaudė nuolatiniu žemo 
dažnio dūzgesiu, kuris kriptografijos akustiką darė negyvą ir vaiduoklišką. 


TRANSLTR, kaip ir visi didieji technologijos pasiekimai, atsirado iš 
būtinumo. Devintajame praėjusio amžiaus dešimtmetyje NSA tapo liudi- 
ninke telekomunikacijų revoliucijos, kuriai buvo lemta visiems laikams pa- 
keisti žvalgybinės informacijos paieškas — viešos prieigos prie interneto. O 
dar konkrečiau — kai atsirado elektroninis paštas. 

Nusikaltėliams, teroristams ir šnipams pabodo, kad jų telefonai pa- 
siklausomi, ir kaipmat pasičiupo šią globalios komunikacijos naujovę. 
Elektroninis paštas turėjo įprastinio pašto saugumą ir telefono greitį. Ka- 
dangi pranešimai keliavo požeminiais šviesolaidiniais kabeliais ir niekad 
nebuvo perduodami radijo bangomis, jie buvo visiškai saugūs — bent taip 
manyta. 

Perimti elektroninį paštą, zvimbaujantį internetu, NSA technologi- 
niams guru iš tikrųjų tebuvo vaikų žaidimas. Internetas nebuvo naujas as- 
meninio kompiuterio atradimas, kaip daugelis tuo tikėjo. Gynybos depar- 
tamentas jį sukūrė dar prieš tris dešimtmečius — milžinišką kompiuterių 
tinklą, skirtą užtikrinti saugias vyriausybines komunikacijas branduolinio 
karo atveju. NSA akys ir ausys buvo senieji interneto profiai. Žmonės, 
varantys nelegalius reikalus elektroniniu paštu, netrukus patyrė, kad jų 
paslaptys nėra tokios privačios, kaip manę. FTB, Kovos su narkotikais val- 
dyba, Finansų inspekcija ir kitos Jungtinių Valstijų teisėsaugos institucijos 
— talkinamos gudrių NSA hakerių personalo — džiaugėsi vis didėjančia 
areštų ir nuosprendžių banga. 

Aišku, kai pasaulio kompiuterių vartotojai sužinojo, jog Jungtinių 
Valstijų valdžia turi atvirą prieigą prie jų elektroninio pašto, ūžtelėjo di- 
džiulis pasipiktinimas. Netgi susirašinėjimo bičiuliams, besinaudojantiems 


gų DAN BROUN 


elektroniniu paštu vien tik dėl pramogos, privatumo stoka ėmė kelti neri- 
mą. Visame pasaulyje sumanūs programuotojai pradėjo ieškoti būdų, kaip 
padaryti elektroninį paštą saugesnį. Greitai jie surado vieną tokį, ir šitaip 
atsirado viešasis šifravimo raktas. 

Viešasis šifravimo raktas buvo paprastas ir drauge išmoningas. Jį su- 
darė lengva naudoti buitinio kompiuterio programinė įranga, kuri taip 
sujaukdavo asmeninio elektroninio pašto žinutes, kad šios tapdavo visiš- 
kai neperskaitomos. Vartotojas galėdavo parašyti laišką ir perleisti šį per 
programinę šifravimo įrangą, tad nusiųstas tekstas adresatui ateidavo kaip 
nerišli nesąmonė, — visiškai neišskaitoma, — kodas. Bet kas, perėmęs pra- 
nešimą, aptikdavo ekrane tik nesuprantamą jaukalą. 

Vienintelis būdas išnarplioti pranešimą — tai įvesti siuntėjo „prieigos 
raktą“ — slaptą virtinę ženklų, kurie veikė daugmaž panašiai kaip PIN 
kodas bankomate. Prieigos raktai apskritai būdavo gana ilgi ir sudėtingi; 
jie turėjo visą informaciją, būtiną tiksliai nurodyti šifro algoritmui, kokių 
reikia prisilaikyti matematinių operacijų, kad būtų galima atkurti pirminį 
pranešimą. 

Vartotojas dabar galėjo siųsti elektroniniu paštu laiškus nesibijoda- 
mas. Net jeigu pranešimas ir būdavo perimamas, tiktai tie, kuriems būdavo 

NSA tučtuojau pajuto padėties kritiškumą. Kodai, su kuriais susi- 
durdavo, jau nebebūdavo paprasti pakaitiniai skaičiai, įveikiami pieštuku 
ir milimetriniu popieriumi — tai būdavo kompiuterio generuotos maišos 
funkcijos, pagrįstos chaoso teorija ir simbolių alfabetu pranešimams su- 
jaukti į tariamai beviltišką netvarką. 

Iš pradžių prieigos raktai naudoti ganėtinai trumpi, kad NSA kom- 
piuteriai pajėgtų „atspėti“. Jeigu pageidaujamasis prieigos raktas susidėdavo 
iš dešimties skaitmenų, kompiuterį užprogramuodavo išbandyti kiekvieną 
galimybę tarp 0000000000 ir 9999999999. Anksčiau ar vėliau kompiuteris 
pataikydavo į teisingą seką. Šis bandymų ir klaidų spėlionės metodas buvo 
žinomas kaip „jėgos ataka“. Tam prireikdavo daug laiko, bet jis matematiš- 
kai garantuodavo sėkmę. 

Kai pasaulis susivokė, kaip šiurkščia jėga gebama įveikti kodą, priei- 
gos raktai ėmė darytis vis ilgesni ir ilgesni. Kompiuterinis laikas, būtinas 
teisingam raktui „atspėti“, pailgėjo nuo savaičių iki mėnesių ir galiausiai iki 
kelerių metų. 

Į dešimto dešimtmečio pabaigą prieigos raktus sudarė per penkiasde- 
šimt ženklų, panaudojant visą 256 ženklų ASCII* alfabetą iš raidžių, skaičių 

ir simbolių. Įvairių galimybių kiekis siekė netoli 10'*9 — vienetą su 120 nu- 
lių po jo. Teisingai atspėti prieigos raktą matematiškai buvo taip neįtikima, 
kaip atsirinkti reikiamą smėlio kruopelytę trijų mylių ilgio paplūdimyje. 
Buvo apskaičiuota, kad sėkmingai jėgos atakai standartiniu šešiasdešimt 
keturių bitų raktu sparčiausias NSA kompiuteris — ypač įslaptintas „Cray/ 
Josephson II“ — užtruktų devyniolika metų, kol įveiktų kodą. Per tą laiką, 
kol kompiuteris atspėtų raktą ir įveiktų kodą, žinutės turinys taptų nebe- 
aktualus. 

Patekusi į virtualios žvalgybos sąstingį, NSA išleido itin slaptą direk- 
tyvą, kurią patvirtino Jungtinių Valstijų prezidentas. Paremta federalinėmis 
lėšomis ir gavusi visišką laisvę daryti viską, kas būtina šiai problemai iš- 
spręsti, NSA ėmėsi kurti neįmanoma: pirmąją pasaulyje universalią dešif- 
ravimo mašiną. 

Nepaisant daugelio inžinierių nuomonės, kad pasiūlyto naujo dešif- 
ravimo kompiuterio neįmanoma sukurti, NSA gyveno pagal savo devizą: 
Viskas įmanoma. Neįmanoma tik trunka ilgiau. 

Po penkerių metų, pusės milijono žmogaus darbo valandų ir 1,9 mi- 
lijardo dolerių sąnaudų NSA darsyk tai įrodė. Paskutinieji iš trijų milijonų 
pašto ženklo dydžio procesorių buvo rankiniu būdu įlituoti vieton, galu- 
tinis vidaus programavimas baigtas ir keraminis kiautas užvirintas. Taip 
gimė TRANSLTR. 

Nors slaptas vidinis TRANSLTR veikimo mechanizmas — tai dau- 
gybės protų gaminys ir iki galo neperprantamas bet kuriam pavieniam 
asmeniui, pagrindinis jo principas buvo paprastas: kai daug rankų, darbas 
lengvesnis. 

Trys milijonai jo procesorių dirbs visi pagrečiui — stebinančia sparta 
skaičiuodami vis didėjančia seka, pakeliui išbandydami kiekvieną naują 
kombinaciją. Viltasi, kad netgi kodai su neįsivaizduojamai milžiniškais 
prieigos raktais nebūsią saugūs nuo TRANSLTR atkaklumo. Šis daugybę 
milijardų dolerių atsiėjęs šedevras naudosiąs tiek pagretinio apdorojimo 
galingumą, tiek kai kuriuos itin įslaptintus pasiekimus vertinant atvirąjį 
tekstą, kad būtų galima atspėti prieigos raktus ir įveikti kodus. Jo pajėgumą 
užtikrinsią ne tik pribloškiantis kiekis procesorių, bet ir naujausioji kvan- 
tinio skaičiavimo srities pažanga — besirandanti technologija, suteikianti 


* American Standard Code for Information Interchange — Amerikietiškasis standartinis infor- 
macijos mainų kodas (angl.), naudojamas sparčiam keitimuisi informacija tarp kompiuterio ir kitos 
informaciją apdorojančios technikos. 

galimybę kaupti informaciją kaip kvantines-mechanines būsenas, o ne vien 
tik kaip dvejetainius duomenis. 

Lemiamas momentas atėjo vieną audringą spalio ketvirtadienio 
rytą. Pirmasis tiesioginis išbandymas. Nepaisant abejonių mašinos sparta, 
dėl vieno dalyko inžinieriai sutarė: jeigu visi procesoriai veiks pagrečiui, 
TRANSLTR būsianti galinga. Tiktai klausimas, kiek galinga. 

Atsakymas gautas po dvylikos minučių. Tarp saujelės dalyvaujančiųjų 
stojo mirtina tyla, kai spausdintuvas atgijo ir išmetė atvirąjį įveikto kodo 
tekstą. Ką tik, trumpiau nei per dešimt minučių, TRANSLTR surado šešias- 
dešimt keturių ženklų raktą — bemaž milijoną kartų sparčiau, nei prieš du 
dešimtmečius būtų prireikę antrajam pagal spartą NSA kompiuteriui. 

Vadovaujamas direktoriaus pavaduotojo operacijų reikalams, ko- 
mandoro Trevoro Dž. Stratmoro, NSA Gamybos biuras pasiekė pergalę. 
TRANSLTR tapo sėkme. Tam, kad išsaugotų savo sėkmę paslaptyje, ko- 
mandoras Stratmoras tučtuojau nutekino informaciją, kad projektas visiš- 
kai sužlugęs. Visa Kriptografijos skyriaus veikla — tariamai pastangos iš- 
gelbėti savo dvimilijardinį fiasko. Tik NSA elitas žinojo tiesą — TRANSLTR 
kasdien įveikdavo šimtus kodų. 

Viešai pasklidus gandui, kad kompiuteriu užšifruoti kodai visiškai 
neįveikiami, — netgi visagalei NSA, — plūstelėjo paslaptys. Narkotikų ba- 
ronai, teroristai, taip pat ir pinigų išeikvotojai, pavargę, kad jų pranešimai 
mobiliuoju telefonu perimami, gręžėsi į šifruotąjį elektroninį paštą kaip 
naują jaudinančią momentinės globalios komunikacijos priemonę. Niekad 
jiems nebereikėsią stoti priešais didžiąją žiuri ir klausytis įrašyto į magne- 
tofono juostelę savo pačių balso — įrodymo kokio nors seniai pamiršto 
pokalbio mobiliuoju telefonu, išgriebto iš oro vieno ar kito NSA Žemės 
palydovo. 

Rinkti žvalgybos duomenis dar niekad nebuvę taip lengva. NSA 
perimtieji kodai patekdavo į TRANSLTR kaip visiškai neišskaitomi šifrai 
ir po dešimties minučių būdavo išmetami atviri ir suprantami tekstai. 
Daugiau jokių paslapčių. 

Stengdamasi iki galo užbaigti savo nekompetentingumo šaradą, NSA 
išplėtojo įnirtingą lobistinę veiklą prieš visą naująją programinę kompiute- 
rinio šifravimo įrangą, tvirtindama, kad ši paralyžiuoja jos darbą ir įstaty- 
mų sergėtojams užkerta kelią gaudyti bei persekioti nusikaltėlius. Kovotojų 
už pilietines teises grupuotės džiūgavo, teigdamos, kad NSA ir taip neturėtų 
skaityti jų pašto. Šifravimo programinė įranga tebesirito iš po presų. NSA 
pralaimėjo mūšį — visai kaip ir planavo. Visa elektroninė globali bendruo- 
menė buvo apkvailinta... ar bent taip atrodė. 

— Kur visi? — nusistebėjo Suzana, žengdama per tuščią Kriptografijos 
skyriaus salę. Kažkoks ypatingas atvejis. 

Nors daugelis NSA padalinių septynias dienas per savaitę būdavo pil- 
nut pilnutėliai personalo, šeštadieniais Kriptografijos salėje tvyrodavo tyla. 
Kriptografijos matematikai iš prigimties buvo labai įsitempę darboholikai, 
ir galiojo nerašyta taisyklė, kad šeštadienį jie turi laisvą, išskyrus ypatingus 
atvejus. Kriptografininkai buvo pernelyg vertinami, kad NSA rizikuotų 
juos prarasti dėl išsekimo. 

Suzanai kertant salę, TRANSLTR dunksojo jai iš dešinės. Generatorių 
garsas per aštuonis aukštus žemyn šiandien skambėjo keistai ir grėsmingai. 
Suzana niekad nemėgo savo laisvalaikiu lindėti Kriptografijos salėje. Lyg 
būtum uždaryta viena į narvą su kažkokiu didžiuliu futuristišku žvėrimi. Ji 
nuskubėjo į komandoro kabinetą. 

Automatizuotasis Stratmoro darbo postas stiklinėmis sienomis, pra- 
mintas „akvariumu“ dėl to, kaip atrodė atitrauktomis užuolaidomis, kabėjo 
aukštai viršum virtinės trapinių laiptų prie užpakalinės Kriptografijos sa- 
lės sienos. Kopdama grotiniais laiptukais, Suzana spitrijo aukštyn į storas 
ąžuolines Stratmoro duris. Ant šių puikavosi NSA ženklas — plikagalvis 
erelis, nirčiai įsitvėręs senovišką visraktį. UŽ tų durų sėdėjo vienas iš di- 
džiausių jos kada nors pažinotų Žmonių. 

Komandoras Stratmoras, penkiasdešimt šešerių metų direktoriaus 
pavaduotojas operacijų reikalams, Suzanai buvo tartum tėvas. Tai jis ją 
nusamdė ir padėjo pasijausti NSA kaip namie. Kai Suzana pradėjo dirbti 
NSA, Stratmoras vadovavo Kriptografijos plėtros sektoriui, tai yra naujų 
kriptografininkų — naujojo tipo kriptografininkų — mokymo bazei. Nors 
Stratmoras niekad netoleruodavo, kad kas nors kam nors suktų galvą, jis 
ypač globojo savo vienintelę personalo narę moterį. Apkaltintas tuo, kad jai 
skiria per daug dėmesio, paprasčiausiai pasiteisindavo tiesa: Suzana Flečer 
— viena iš talentingiausių jo kada nors užverbuotų jaunųjų darbuotojų, ir 
neketinąs jos prarasti per seksualinį priekabiavimą. Vienas iš vyresniųjų 
kriptografininkų kvailai nusprendė patikrinti Stratmoro ryžtą. 

Pirmaisiais savo darbo metais vieną rytą Suzana užsuko į naująjį krip- 
tografininkų poilsio kambarį pasiimti kažkokių dokumentų. Išeidama pa- 
stebėjo prie skelbimų lentos prisegtą savo pačios nuotrauką. Iš nepatogumo 

ji vos nenualpo. Nuotraukoje pusiau gulėjo atsilošusi ant lovos, mūvėdama 
vien tik kelnaitėmis. 

Paaiškėjo, kad vienas iš kriptografininkų skaitmeniniu būdu nuske- 
navo fotografiją iš kažkurio pornografinio žurnalo ir įkomponavo Suzanos 
galvą prie kažkokios kitos moters kūno. Rezultatas išėjo visai įtikimas. 

Tai padariusio kriptografininko nelaimei, komandoras Stratmoras toli 
gražu nepalaikė pokšto linksmu. Po dviejų valandų pasirodė įsimintinas 
aplinkraštis: 


DARBUOTOJAS KARLAS OSTINAS ATLEIDŽIAMAS 
DĖL NEDERAMO ELGESIO 


Nuo tos dienos niekas su ja neprasidėjo; Suzana Flečer buvo auksinė 
komandoro Stratmoro mergaitė. 

Bet jaunieji Stratmoro kriptografininkai buvo ne vieninteliai, kurie 
išmoko jį gerbti; karjeros pradžioje Stratmoras suteikė progą savo viršinin- 
kams apie jį sužinoti, pasiūlydamas keliolika nestandartinių ir itin sėkmin- 
gų žvalgybinių operacijų. Kildamas rangu, Trevoras Stratmoras išgarsėjo 
savo logiškomis, supaprastintomis itin sudėtingų situacijų analizėmis. Jis 
tartum turėjo antgamtinę galią įžvelgti toliau moralinių keblumų, susijusių 
su sunkiais NSA sprendimais ir veikti be sąžinės graužaties vardan bendro 
labo. 

Niekas neabejojo, kad Stratmoras myli savo šalį. Tarp kolegų jis buvo 
žinomas kaip patriotas ir svajotojas... padorus žmogus melų pasaulyje. 

Per tuos metus, kai Suzana pateko į NSA, Stratmoras staigiai iškilo 
nuo Kriptografijos plėtros sektoriaus vadovo iki antrojo žmogaus visoje 
NSA vadovybėje. Dabar čia rangu aukštesnis už komandorą Stratmorą 
buvo tik vienas žmogus — direktorius Lelandas Fonteinas, legendinis Mįs- 
lių rūmų viešpats — niekados nematomas, kartkartėmis girdimas ir nuo- 
latos bijomas. Jis ir Stratmoras retai susitikdavo akis į akį, o kai susitikdavo, 
tai būdavo nelyginant titanų susidūrimas. Fonteinas buvo milžinų milžinas, 
bet Stratmorui tai tartum nerūpėjo. Su visu šalto boksininko santūrumu 
jis gynė prieš direktorių savo idėjas. Netgi Jungtinių Valstijų prezidentas 
nedrįsdavo taip ginčytis su Fonteinu, kaip tą darė Stratmoras. Tam reikia 
politinio atsparumo — arba, Stratmoro atveju, politinio abejingumo. 


Suzana pasiekė laiptų viršų. Dar nespėjus jai pasibelsti, suzvimbė elek- 
troninis Stratmoro durų užraktas. Durys prasivėrė, ir komandoras pamojo 
jai įeiti. 

— Dėkui, kad atvykote, Suzana. Lieku jums skolingas. 

— Anaiptol, — nusišypsojo ji ir atsisėdo priešais jį prie rašomojo 
stalo. 

Stratmoro, stuomeningo, apkūnaus vyro, neryškūs bruožai kažkaip 
slėpė užsispyrėlišką jo veiklumą ir poreikį siekti tobulybės. Pilkos jo akys 
paprastai reikšdavo pasitikėjimą savimi ir apdairumą, atsiradusius iš pa- 
tirties, bet šiandien jos atrodė paklaikusios ir sutrikdytos. 

— Atrodote nusibaigęs, — pasakė Suzana. 

— Buvo ir geresnių laikų, — atsiduso Stratmoras. 

Sakyčiau, pamanė ji. 

Taip prastai atrodančio Stratmoro Suzana dar nebuvo regėjusi: re- 
tėjantys žili jo plaukai susivėlę, ir netgi gaiviame kondicionuojamo oro 
kabinete kakta rasojo prakaito lašeliais. Lyg būtų savo apartamentuose 
miegojęs. Jis sėdėjo prie modernaus rašomojo stalo su dviem įleistomis 
klaviatūromis ir kompiuterio monitoriumi viename gale. Visas stalas 
buvo nuklotas kompiuteriniais spaudiniais ir kėpsantis užuolaidomis 
užtrauktos patalpos viduryje atrodė nelyginant kokia kosminių ateivių 
vadavietė. 

— Sunki savaitė? — pasiteiravo Suzana. 

Stratmoras gūžtelėjo pečiais. 

— Įprasta. EFF vėl mane spaudžia dėl pilietinių asmens privatumo 
teisių. 

Suzana tyliai susijuokė. EFF — Electronic Frontier Foundation, arba 
Elektroninės informatikos pažangos fondas — tai pasaulinė kompiuterių 
vartotojų sąjunga. Jie įsteigė galingą pilietinių laisvių susivienijimą, kurio 
tikslas — remti kalbos laisvę internete ir šviesti kitus apie gyvenimo elek- 
tronikos pasaulyje realybę bei pavojus. Organizacija nuolatos vystė lobisti- 
nę veiklą prieš, kaip jie vadino, „orveliškas valdžios agentūrų pasiklausymo 
galimybes“ — ypač turėdama omenyje NSA. EFF buvo lyg rakštis Stratmo- 
ro užpakalyje. 

— Kaip paprastai, skamba lyg svarbus reikalas, — tarė ji. — Tad koks 
gi tas ypatingas atvejis, kad iškėlėte mane iš vonios? 

Kurį laiką Stratmoras sėdėjo, išsiblaškęs čiupinėdamas staliniame 
kompiuteryje įmontuotą rodomąjį rutuliuką. Po ilgos tylos j jis pagavo įdė- 
mų Suzanos žvilgsnį ir nebepaleido šio iš akių. 

— Kiek ilgiausiai jūs esate mačiusi TRANSLTR sugaištant laiko kodui 
įveikti? 

Klausimas užklupo Suzaną visiškai nepasirengusią. Atrodė bepras- 
miškas. Tai dėl to jis mane išsikvietė? 

— Na... — ji dvejojo. — Prieš kelis mėnesius mes gavome COMINT 
perimtą pranešimą, kuriam iššifruoti prireikė bemaž valandos, bet jis turėjo 
juokingai ilgą raktą — dešimties tūkstančių bitų ar kažkas panašiai. 

Stratmoras krenkštelėjo. 

— Valandos, a? O kaip kai kurie mūsų paleisti ribiniai bandymai? 

— Na, jeigu įskaitysite ir diagnostiką, aišku, užtruks ilgiau, — gūžtelė- 
jo pečiais Suzana. 

— Kiek ilgiau? 

Suzana neįsivaizdavo, kurlink Stratmoras kreipia. 

— Ką gi, sere, praeitą kovą išbandžiau algoritmą su išdalytu milijonų 
bitų raktu. Nelegalios uždaro ciklo funkcijos, ląsteliniai automatai, viskas. 
TRANSLTR vis tiek įveikė. 

— Per kiek laiko? 

— Per tris valandas. 

Stratmoras kilstelėjo antakius. 

— Per tris valandas? Taip ilgai? 

Šiek tiek įsižeidusi Suzana susiraukė. Pastaruosius trejus metus jos 
darbas buvo tiksliai sureguliuoti slapčiausią pasaulio kompiuterį; daugelį 
programų, dėl kurių TRANSLTR veikė taip sparčiai, sukūrė ji. Milijonų bitų 
raktas vargu ar realus scenarijus. 

— Gerai, — tarė Stratmoras. — Vadinasi, kraštutinėmis aplinkybėmis 
ilgiausiai, kiek koks nors kodas yra atsilaikęs TRANSLTR viduje, — tai tris 
valandas? 

Suzana linktelėjo: 

— Taip. Daugmaž. 

Stratmoras nutilo, lyg bijotų pasakyti ką nors, dėl ko paskui gautų 
gailėtis. Galop jis pakėlė akis: 

— TRANSLTR užtaikė ant kažko... — jis nebaigė. 

Suzana laukė. 

— Tam prireikė daugiau nei trijų valandų? — galop paklausė. 

Komandoras linktelėjo. 

Suzana tartum nesusijaudino. 

— Nauja diagnostika? Kas nors iš Sistemų saugos skyriaus? 

Stratmoras papurtė galvą. 

— Tai išorinis failas. 

Suzana laukė paties svarbiausio, bet taip ir neišgirdo. 

— Išorinis failas? Juk juokaujate, ką? 

— Norėčiau, kad taip būtų. Surinkau jį praeitą naktį apie pusę dvyli- 
kos. Ir vis dar neįveiktas. 

— Vis dar sprendžia? Daugiau nei penkiolika valandų? 
Pasilenkęs priekin, Stratmoras atsuko į Suzaną savo monitorių. Ekra- 
nas buvo tamsus, išskyrus geltono teksto langutį, mirksintį viduryje: 


PRAĖJĘ LAIKO: 15:09:33 
LAUKIAMAS RAKTAS: 


Iš nuostabos Suzana išpūtė akis. Taigi TRANSLTR vieną kodą šifravo 
jau ilgiau nei penkiolika valandų. Ji žinojo, kad kompiuterio procesoriai 
patikrindavo trisdešimt milijonų raktų per sekundę — šimtą milijardų per 
valandą. Jeigu TRANSLTR tebeskaičiuoja, tai reiškė, kad raktas turi būti 
milžiniškas — daugiau nei iš dešimties milijardų skaitmenų. Visiška bepro- 
tybė. 

— Negali būti! — pareiškė ji. — Ar patikrinote galimos klaidos po- 
žymius? Gal TRANSLTR gavo netikrą signalą ir... 

— Pragina švari. 

— Betgi prieigos raktas turi būti didžiulis! 

Stratmoras papurtė galvą. 

— Standartinis komercinis algoritmas. Spėju, raktas šešiasdešimt ke- 
turių bitų. 

Suglumusi Suzana pažvelgė pro langą į TRANSLTR apačioje. Iš pa- 
tirties žinojo, kad mašina gali nustatyti šešiasdešimt keturių bitų raktą 
greičiau nei per dešimt minučių. 

— Juk turi būti koks nors paaiškinimas. 

— Jis ir yra, — linktelėjo Stratmoras. — Jums tai nepatiks. 

Suzana lyg sunerimo: 

— Nejau TRANSLTR sugedo? 

:— Dėl TRANSLTR — tvarka. 

— Gal įsibrovė koks virusas? 

Stratmoras vėl papurtė galvą. 

— Jokio viruso. Tik išklausykite mane. | 

TRANSLTR dar niekad nebuvo užtaikęs ant kodo, kurio neįveiktų 
greičiau kaip per valandą. Paprastai atvirasis tekstas būdavo įteikiamas 
Stratmorui išvesties spaudinio pavidalu per kelias minutes. Suzana buvo 
priblokšta. Pažvelgė į itin spartų spausdintuvą už viršininko rašomojo stalo. 
Popieriaus lapas buvo tuščias. 

— Suzana, — ramiai pasakė Stratmoras. — Sunku bus su tuo sutikti, 
bet vis dėlto paklausykite minutėlę. — Jis kramtėsi lūpą. — Šis kodas, prie 

kurio dirba TRANSLTR — unikalus. Nieko panašaus anksčiau nesame 
matę. — Stratmoras sekundėlę nutilo, lyg jam būtų buvę sunku tarti žo- 
džius. — Šis kodas neįveikiamas. 

Suzana išpūtė į jį akis ir mažne nusijuokė. Neįveikiamas?K4 tai turėtų 
reikšti? Nesama tokio dalyko kaip neįveikiamas kodas — vieniems pri- 
reikia daugiau laiko nei kitiems, bet kiekvienas kodas yra įveikiamas. Ma- 
tematiškai garantuota, kad anksčiau ar vėliau TRANSLTR atspės teisingą 
raktą. 

— Atleiskite, nesupratau? 

— Kodas neįveikiamas, — pakartojo jis trumpai drūtai. 

Neįveikiamas? Suzana negalėjo patikėti, kad šį Žodį ištarė Žmogus, už 
kurio pečių — dvidešimt septynerių metų kodų analizės patirtis. 

— Neįveikiamas, sere? — neramiai pakartojo ji. — O kaip Bergofskio 
principas“? 

Suzana sužinojo apie Bergofskio principą pačioje savo karjeros pra- 
džioje. Tai buvo kertinis jėgos atakos technologijos akmuo. Taip pat ir 
įkvėpimas Stratmorui sūkurti TRANSLTR. Šis principas aiškiai teigė, kad 
jeigu kompiuteris bandys pakankamai raktų, matematiškai garantuota, kad 
galiausiai suras teisingą. Kodo saugumą užtikrindavo ne tai, kad neįmano- 
ma parinkti jam rakto, bet kad daugelis žmonių neturėdavo laiko ar įrangos 
mėginti tą daryti. 

Stratmoras papurtė galvą. 

— Šis kodas kitoks. 

— Kitoks? — Suzana paskersavo į jį. Neįveikiamas kodas matematiškai 
neįmanomas! Juk jis tai žino! 

Komandoras persibraukė delnu suprakaitavusį viršugalvį. 

— Šis kodas — visiškai naujo šifravimo algoritmo rezultatas — toks, 
kokio mes dar neregėję. 

Dabar Suzana dar labiau suabejojo. Šifravimo algoritmai — tiesiog 
matematinės formulės, receptai tekstui sujaukti į kodą. Matematikai ir pro- 
gramuotojai kuria naujus algoritmus kasdien. Rinkoje jų šimtai — PGP, 
„Difhe-Helman“, ZIP, IDEA, „El Gamal“. Kiekvieną dieną TRANSLTR ne- 
sunkiai įveikdavo visų jų kodus. TRANSLTR mašinai visi kodai atrodė 
identiški, nesvarbu, kokiu algoritmu šie būdavo parašyti. 

— Aš nesuprantu, — užginčijo ji. — Juk nekalbame apie atvirkštinį 
konstravimą kokios nors sudėtingos funkcijos, o tik apie jėgos atakos me- 
todą. PGP, „Lucifer“, DSA — nesvarbu kokį. Algoritmas generuoja raktą, 
kurį laiko saugiu, o TRANSLTR spėlioja, kol jį suranda. 

Stratmoro atsakyme nuskambėjo valdomas kantrumas, būdingas ge- 
ram mokytojui: 

— Taip, Suzana, TRANSLTR visados suras raktą — net jeigu šis ir di- 
džiulis. — Jis ilgam nutilo. — Nebent... 

Bepraverianti burną kalbėti, Suzana suprato, kad Stratmoras tuoj pat 
numes savąją bombą. Nebent kas? | 

— Nebent kompiuteris nežino, kad jau esąs įveikęs kodą. 

Suzana kone nuvirto nuo krėslo. 

— Ką<! 

— Nebent kompiuteris atspėja teisingą raktą, bet paprasčiausiai toliau 
spėlioja, nes nesupranta aptikęs reikiamą raktą. — Stratmoras atrodė niū- 
rus. — Manau, šis algoritmas naudoja cikliškos kaitos atvirąjį tekstą. 

Suzana išpūtė akis. 

Cikliškos kaitos atvirojo teksto funkcijos idėją pirmą sykį iškėlė vienas 
vengrų matematikas, Jozefas Harnas, mažai žinomame, 1987-aisiais paskelb- 
tame straipsnyje. Kadangi veikiantys jėgos metodu kompiuteriai įveikdavo 
kodus, ieškodami atvirajame tekste atpažįstamų žodinių struktūrų, Harnas 
pasiūlė šifravimo algoritmą, kuris ne tik šifruodavo, bet ir paslinkdavo iššif- 
ruotąjį tekstą per kažkokį laiko variantą. Teoriškai nuolatinė kaita užtikrintų, 
kad puolantysis kompiuteris niekad nenustatys atpažįstamų žodinių struk- 
tūrų, ir todėl niekad nesužinos, kada aptiko tinkamą raktą. Ši koncepcija 
šiek tiek priminė sumanymą kolonizuoti Marsą, kas buvo intelektualiniame 
lygmenyje įsivaizduojama, bet kol kas gerokai pranoko žmogaus galimybes. 

— Iš kur tai ištraukėte? — griežtai paklausė ji. 

Komandoras nesiskubino atsakyti, 

— Apie tai parašė vienas valstybinio sektoriaus programuotojas. 

— Ką? — Suzana vėl susmuko krėsle. — Pas mus ten apačioje pluša 
geriausi pasaulyje programuotojai! Visi drauge dirbdami niekad nė nepri- 
artėjome prie minties parašyti cikliškos kaitos atvirojo teksto funkciją. Jūs 
bandote man pasakyti, kad kažkoks pankas su asmeniniu kompiuteriu su- 
galvojo, kaip šitai daryti? | 

Stratmoras pritildė balsą, akivaizdžiai stengdamasis ją nuraminti. 

— Aš nevadinčiau to vyrioko panku. 

Suzana nesiklausė. Buvo įsitikinusi, kad turi būti koks kitoks paaiški- 
nimas. Koks nors gedimas. Virusas. Bet kas labiau tikėtina nei neįveikiamas 
kodas. | 

Stratmoras griežtai nužvelgė ją: 

— Šį algoritmą parašė vienas iš talentingiausių visų laikų kriptogra- 
fijos protų. 

Šįsyk Suzana dar labiau suabejojo; visų laikų talentingiausi kriptogra- 
fininkai dirba jos skyriuje, ir tikrai būtų girdėjusi apie tokį algoritmą. 

— Kas toks? — reikliai paklausė ji. 

— Neabejoju, jūs atspėsite, — tarė Stratmoras. — Jis ne itin mėgsta 
NSA. 

— Ką gi, ratas susiaurėja! — kandžiai metė ji. 

— Jis dirbo prie TRANSLTR projekto, bet sulaužė taisykles. Mažne 
sukėlė žvalgybai košmarą. Aš jį deportavau iš šalies. 

Tik mirksnį Suzanos veidas liko nenuovokus, o paskui išbalo. 

— O, Dieve mano... 

Stratmoras linktelėjo. 

— Jis visus metus gyrėsi, kad dirba prie jėgos atakos metodui atspa- 
raus algoritmo. 

— B-bet... — sumikčiojo Suzana. — Aš maniau, kad jis blefuoja. Iš 
tikrųjų tai padarė? 

— Taip. Sukūrė visiškai neįveikiamą kodavimo programą. 

Ilgą sekundėlę Suzana tylėjo. 

— Bet... tai reiškia... 

Komandoras pažvelgė jai tiesiai į akis. 

— Taip. Ensejis Tankadas ką tik pavertė TRANSLTR pasenusia. 


£ 


Nors Antrojo pasaulinio karo metu Ensejis Tankadas dar negyveno, jis 
kruopščiai viską apie karą studijavo — ypač apie kulminacinį įvykį, sprogi- 
mą, per kurį 100 000 jo tėvynainių atominė bomba pavertė pelenais. 

Hirosima, 1945 m. rugpjūčio 6 diena, 8.15 ryto — šlykšti naikinamoji 
veika. Beprasmiškas galios demonstravimas šalies, jau laimėjusios karą. 
Tankadas buvo su visu tuo susitaikęs. Bet niekad nesusitaikė su faktu, kad 
bomba apiplėšė jį, neleido pažinti savo motinos. Ji mirė jį gimdydama 
— nuo kažkokių komplikacijų, kurias sukėlė prieš tiek daug metų patirtas 
radiacinis apnuodijimas. 

1945-aisiais, dar prieš Ensejui gimstant, jo motina, kaip ir daugelis jos 
draugių, nukeliavo į Hirosimą dirbti savanore nudegimų centruose. Būtent 
ten ji tapo viena iš hibakušų — apšvitintųjų žmonių. Po devyniolikos metų, 

trisdešimt šešerių amžiaus, gulėdama gimdykloje, prasidėjus vidiniam 
kraujavimui, ji žinojo, kad galų gale numirs. Bet ji nenumanė, kad mirtis 
ją patausos nuo paskutinio siaubo — vienintelis jos kūdikis būsiąs apsi- 
gimęs. 

Ensejo tėvas taip netgi ir nepamatė savo sūnaus. Sutrikdytas žmonos 
netekties ir jausdamas gėdą, kad gimė, medicinos seserų teigimu, nevisa- 
vertis kūdikis, kuris veikiausiai neišgyvensiąs nakties, jis dingo iš ligoninės 
ir daugiau nebesugrįžo. Ensejis Tankadas buvo atiduotas į globos namus. 

Kasnakt jaunasis Tankadas žvelgė į savo iškleiptus pirštus, laikančius 
daruma troškimų lėlę*, ir prisiekinėjo atkeršysiąs — atkeršysiąs šaliai, pa- 
vogusiai iš jo motiną ir užtraukusiąs gėdą jį pametusiam tėvui. Bet jis ne- 
žinojo, kad netrukus į tai įsikiš lemtis. 

Kai Ensejui ėjo dvylikti metai, vasario mėnesį vienas Tokijo kompiu- 
terių gamintojas paskambino telefonu jį globojančiai šeimai ir paklausė, ar 
jų luošas vaikas negalėtų dalyvauti bandomojoje grupėje kuriamai naujai 
klaviatūrai, skirtai vaikams invalidams. Jo šeima sutiko. 

Nors Ensejis Tankadas niekad nebuvo regėjęs kompiuterio, jis tartum 
instinktyviai žinojo, kaip šiuo naudotis. Kompiuteris atvėrė pasaulius, kurių 
jis nė neįsivaizdavo egzistuojant. Po kažkurio laiko tai tapo visu jo gyveni- 
mu. Paūgėjęs jis duodavo pamokas, užsidirbdavo pinigų ir galiausiai pelnė 
stipendiją studijoms Došišos universitete. Netrukus po visą Tokiją Ensejis 
Tankadas išgarsėjo kaip fugusha kisai — luošas genijus. 

Galiausiai Tankadas perskaitė apie Perl Harborą ir japonų karo nusi- 
kaltimus. Neapykanta Amerikai pamažėle išblėso. Jis tapo karštu budistu. 
Užmiršo savo vaikystės įžadus keršyti; atlaidumas — vienintelis kelias į 
nušvitimą. 

Sukakus dvidešimt, Ensejis Tankadas tapo tarp programuotojų nely- 
ginant kokia kultinė pogrindžio figūra. IBM pasiūlė jam darbo vizą ir postą 
Teksase. Tankadas nusitvėrė šansą. Po trejų metų jis paliko IBM, gyveno 
Niujorke ir kūrė savo paties programinę įrangą. Jis plaukė su naująja viešo- 
jo šifravimo rakto banga. Rašė algoritmus ir praturtėjo. 

Kaip ir apie daugelį šifravimo algoritmų kūrėjų, apie jį ėmė rėžti spar- 
ną NSA. Ensejis negalėjo nepastebėti ironijos — galimybės dirbti pačioje 
valdžios šerdyje tos šalies, kurios kadaise pasižadėjo neapkęsti. Nusprendė 
nuvykti pokalbio. Kad ir kokios jį graužė dvejonės, šios pranyko, kai su- 
sitiko su komandoru Stratmoru. Juodu atvirai pasišnekėjo apie Tankado 


* Japoniška budistiškos tradicijos lėlė be rankų ir kojų, dažniausiai raudonos, geltonos ar baltos 
spalvos, su ūsais ir barzda, ant kurios galima užrašyti savo troškimą. 

biografijos faktus, galimą priešiškumą, kurį, ko gero, jaučia Jungtinėms 
Valstijoms, ateities planus. Tankadas buvo patikrintas melo detektoriumi 
ir praėjo griežtą penkių savaičių psichologinį išbandymą. Jis viską atlaikė. 
Neapykantą buvo pakeitęs ištikimybe Budai. Po keturių mėnesių Ensejis 
Tankadas stojo dirbti Nacionalinio saugumo agentūros Kriptografijos sek- 
toriun. 

Nepaisant didžiulės algos, Tankadas vykdavo į darbą senu mopedu ir 
vienas prie rašomojo stalo valgydavo maišelyje atsineštus priešpiečius, už- 
uot su kitais bendradarbiais įstaigos valgykloje gardžiavęsis puikia šonine 
ir prancūziška bulviene su porais bei svogūnais. Kiti kriptografininkai jį 
gerbė. Buvo talentingas — tokio kūrybiško programuotojo nė vienas iš jų 
dar nebuvo regėjęs. Maloniam ir sąžiningam, tyliam ir nepriekaištingai 
etiškam, jam užvis svarbiausia buvo moralinis padorumas. Kaip tik todėl jo 
atleidimas iš NSA ir paskui sekusi deportacija iš šalies taip visus sukrėtė. 


Tankadas — kaip ir visi kiti Kriptografijos darbuotojai — dirbo prie 
TRANSLTR projekto patikintas, kad jeigu šis pasirodys sėkmingas, bus 
naudojamas elektroniniam paštui dešifruoti tik tokiais atvejais, kuriems 
iš anksto pritars Teisingumo departamentas. TRANSLTR besinaudojanti 
NSA galės veikti maždaug taip pat, kaip ir FTB, kuriam reikėdavo gauti 
federalinio teismo orderį, kad galėtų įrengti kur nors pasiklausymo apara- 
tūrą. Į TRANSLTR turėjo būti įdiegta programinė įranga, kuriai, jei būdavo 
norima iššifruoti kokį nors failą, buvo būtini prieigos raktai, saugomi Fe- 
deraliniame rezerve ir Teisingumo departamente. Tai neleistų NSA nebau- 
džiamai klausytis asmeninių įstatymus gerbiančių piliečių pokalbių visame 
pasaulyje. 

Tačiau, kai atėjo metas įdiegti tą programą, TRANSLTR darbuotojams 
buvo pasakyta, kad planai pasikeitė. Dėl laiko stygiaus, dažnai susijusio su 
antiteroristine NSA veikla, TRANSLTR turėsiąs būti nuo nieko nepriklau- 
somas dešifravimo įrenginys, kurio kasdienę eksploataciją reguliuos vien 
NSA. 

Ensejis Tankadas pasipiktino. Tai reiškė, kad NSA iš tikrųjų galėsianti 
atidarinėti ir vėl uždarinėti visų paštą be niekieno žinios. Lyg turėtų kiek- 
viename pasaulio telefone įrengtą „blakutę“. Stratmoras pamėgino leisti 
Tankadui suprasti TRANSLTR kaip teisėsaugos priemonę, tačiau viskas 
buvo veltui; Tankadas atkakliai tvirtino, jog tai šiurkštus Žmogaus teisių 
pažeidimas. Jis iškart metė darbą ir per kelias valandas nusikalto NSA slap- 
tumo kodeksui, bandė susisiekti su Elektroninės informatikos pažangos 

fondu. Tankadas rengėsi priblokšti pasaulį, papasakodamas apie slaptąją 
mašiną, gebančią išstatyti kompiuterių vartotojus visoje planetoje nejįsi- 
vaizduojamai valdžios klastai. NSA neliko nieko kita, kaip tik jį sustabdyti. 

Tankado sulaikymas ir deportacija, plačiai išreklamuota interneto 
naujienų grupuočių, buvo apgailėtinas viešas pažeminimas. Nepaisydami 
Stratmoro prieštaravimų, NSA kovos su žalingomis pasekmėmis specia- 
listai — išsigandę, kad Tankadas pamėgins žmones įtikinti TRANSLTR 
egzistuojant, — paskleidė gandus, kurie sužlugdė jo patikimumą. Pasaulinė 
kompiuterininkų bendruomenė vengė Ensejo Tankado — niekas nepasi- 
tikėjo šnipinėjimu apkaltintu luošiu, ypač kai šis bandė nusipirkti laisvę 
absurdiškais teiginiais apie Jungtinių Valstijų dešifravimo mašiną. 

Keisčiausia, kad Tankadas tartum suprato, kad visa tai — dalis žval- 
gybos žaidimo. Rodės, jis neturėjo užslėpęs jokio pykčio, tik ryžtą. Kai 
saugumiečiai jį išlydėjo, Tankadas šiurpinamai ramiai tarė Stratmorui pas- 
kutinius Žodžius: 

— Visi turime teisę saugoti savo paslaptis. Kurią nors dieną aš pasi- 
stengsiu, kad mes galėtume. 


7 


Suzanos mintys skriete skriejo — Ensejis Tankadas parašė programą, 
kuriančią neįveikiamus kodus! Šitai vos protu suvokiama. 

— „Skaitmeninė tvirtovė“, — pasakė Stratmoras. — Taip jis ją vadina. 
Tai tobuliausias kontržvalgybos ginklas. Jeigu ši programa pateks į rinką, 
kiekvienas trečiaklasis su modemu galės siųsti kodus, kurių NSA nepajėgs 
įveikti. Mūsų žvalgybai bus galas. 

Bet Suzanos mintys buvo toli nuo politinių „Skaitmeninės tvirtovės“ 
pasekmių. Ji vis dar stengėsi suvokti šią egzistuojant. Visą gyvenimą pra- 
leido krimsdama kodus, tvirtai neigdama, kad gali egzistuoti tobulas. Visi 
kodai įveikiami — Bergofskio principas! Ji jautėsi nelyginant ateistė, atsidū- 
rusi akistatoje su Dievu. 

— Jeigu šis kodas pasklis viešai, — sukuždėjo ji, — kriptografijos mok- 
slui — mirtis. 

Stratmoras linktelėjo. 

— Tai mažiausia iš mūsų problemų. 

— Ar negalėtume papirkti Tankadą? Žinau, jis nekenčia mūsų, bet 
kodėl jam nepasiūlius kelių milijonų dolerių? Galėtume įtikinti, kad ne- 
platintų tos savo programos? 

— Kelis milijonus? — Stratmoras nusijuokė. — Ar suvokiate, kiek 
tas dalykas vertas? Visos pasaulio vyriausybės viena per kitą siūlys kuo 
daugiau dolerių. Nejau galite įsivaizduoti mus pasakant prezidentui, kad 
per šviesolaidžius kabelius tebešnipinėjame irakiečius, bet nebegalime per- 
skaityti perimtų pranešimų? Tai jau liečia ne tik NSA, bet ir visą žvalgybos 
bendruomenę. Ši įranga padeda visiems — FTB, CŽV, KNV,; o dabar kiek- 
vienas gaus veikti aklai. Narkotikų kartelių siuntos taps nebesusekamos, 
stambiosios korporacijos galės pervedinėti pinigus nepalikdamos jokio 
dokumentinio pėdsako ir palikti mokesčių inspekciją ant ledo, teroristai 
galės šnekučiuotis visiškai slaptai — žodžiu, įsiviešpataus chaosas. 

— EFF triumfuos, — blykšdama pralemeno Suzana. 

— EFF visiškai nenutuokia, ką mes čia veikiame, — su pasidygėjimu 
nusiviepė Stratmoras. — Jeigu žinotų, kokiam skaičiui teroristinių antpuo- 
lių užbėgome už akių gebėdami iššifruoti kodus, pakeistų savo melodiją. 

Suzana sutiko, tačiau ji suvokė ir realybę: EFF niekad nesužinos, koks 
svarbus yra TRANSLTR. Mašina padėjo sužlugdyti dešimtis atakų, bet in- 
formacija buvo labai įslaptinta ir niekad nebus paviešinta. Slaptumas buvo 
grindžiamas paprastai: valdžia negali leisti, kad atskleidus tiesą kiltų masi- 
nė isterija; niekas nežinojo, kaip visuomenė sureaguotų į žinią, kad pasta- 
raisiais metais tik per plauką pavyko išvengti dviejų branduolinių diversijų, 
fundamentalistų grupuočių rengtų Jungtinių Valstijų teritorijoje. 

Tačiau branduolinė ataka — ne vienintelė grėsmė. Dar praeitą mėnesį 
TRANSLTR sužlugdė vieną iš gudriausiai sumanytų teroristinių antpuolių, 
kokius tik kada nors NSA buvo regėjusi. Viena antivyriausybinė organiza- 
cija sukūrė planą kodiniu pavadinimu „Šervudo giria“. Buvo nusitaikyta į 
Niujorko vertybinių popierių biržą, siekiant „perskirstyti turtą“. Per šešias 
dienas grupuotės nariai pastatuose, supančiuose Biržą, padėjo dvidešimt 
septynis nesprogius, elektromagnetinį srautą generuojančius įtaisus. De- 
tonuoti šie sukuria galingą magnetizmo pliūpsnį. Sinchroninė šių slapčia 
išdėstytų įtaisų iškrova sudarytų tokį stiprų magnetinį lauką, jog Biržoje 
būtų ištrintos visos magnetinės terpės — kompiuterių standieji kaupikliai, 
masyviosios atminties sistemos, juostiniai dublikatai ir netgi lankstieji dis- 
keliai. Visi duomenys apie tai, kas ką turėjo, išnyktų visiems laikams. 

Kadangi sutartinei įtaisų detonacijai buvo būtina itin tiksliai apskai- 
čiuoti laiką, elektromagnetinio srauto generatoriai buvo sujungti interneto 
telefono linijomis. Per dvi atgalinės atskaitos dienas vidiniai įtaisų laikrodžiai 

keitėsi begaliniu srautu užšifruotų sinchronizacijos duomenų. NSA perėmė 
duomenų impulsus kaip tinklo anomaliją, bet, palaikę iš pažiūros nekenks- 
minga tauškalyne, nekreipė į tai dėmesio. Bet po to, kai TRANSLTR iššifravo 
duomenų srautus, analitikai tuojau pat atpažino signalų seką kaip per tinklą 
sinchronizuojamą atgalinę atskaitą. Įtaisai surasti ir pašalinti prieš ištisas tris 
valandas, iki šiems buvo numatytas laikas suveikti. 

Suzana žinojo, kad be TRANSLTR NSA buvo bejėgė kovoti su aukšto 
lygio elektroniniu terorizmu. Ji užmetė akį į praginos monitorių. Šis vis 
dar rodė kiek daugiau nei penkiolika valandų. Jeigu kaip tik šiuo metu 
Tankado failas bus įveiktas, NSA vis tiek bus nuskandinta. Kriptografijos 
sektorius tegebės perskaityti mažiau nei du kodus per parą. Netgi esant da- 
bartiniam 150-ies per dieną tempui, tebebuvo susikaupę failų, laukiančių, 
iki juos iššifruos. 


— Praeitą mėnesį Tankadas man paskambino, — pertraukė jos mintis 
Stratmoras. 

Suzana pakėlė akis. 

— Tankadas paskambino jums? 

Komandoras linktelėjo. 

— Kad mane perspėtų. 

— Kad jus perspėtų? Juk jis nekenčia jūsų. 

— Jis paskambino pasakyti, kad tobulina algoritmą, rašantį neįveikia- 
mus kodus. Aš juo nepatikėjau. 

— Betgi kodėl jam reikėjo jums apie tai pranešti? — nusistebėjo Su- 
zana. — Ar norėjo, kad nupirktumėte algoritmą? 

— Ne. Tai buvo šantažas. 

Staiga Suzanai viskas ėmė stotis vieton. 

— Aišku, — tarė ji suglumusi. — Jis norėjo, kad nuplautumėte nuo jo 
pavardės dėmę. 

— Ne, — susiraukė Stratmoras. — Tankadas norėjo TRANSLTR. 

— TRANSLTR? 

— "Taip. Įsakė man viešai paskelbti pasauliui, kad mes turime 
TRANSLTR. Pasakė, kad jeigu mes prisipažinsime, jog galime skaityti vi- 
suomenės elektroninį paštą, jis sunaikinsiąs „Skaitmeninę tvirtovę . 

Regis, Suzanai tai sukėlė abejonių. 

Stratmoras gūžtelėjo pečiais. 

— Šiaip ar taip, dabar jau per vėlu. Jis įdėjo papildomą „Skaitmeninės 
tvirtovės“ kopiją į savo internetinį puslapį. Kiekvienas pasaulyje gali šią 
parsisiųsdinti. 

Suzana išblyško. 

— Ką jis padarė? 

— Tai reklaminis triukas. Nėra ko rūpintis. Jo įdėtoji kopija užšifruo- 
ta. Žmonės gali ją parsisiųsdinti, bet niekas nepajėgs atidaryti. Jis iš tiesų 
gudrus. Pirminis „Skaitmeninės tvirtovės“ kodas užšifruotas, patikimai už- 
rakintas. 

Suzana atrodė sutrikusi. 

— Aišku! Vadinasi, kiekvienas gali turėti kopiją, bet niekas neįstengs 
jos atsidaryti. 

— Kaip tik. Tankadas mojuoja morka. 

— Ar matėte tą algoritmą? 

Komandoras tartum suglumo. 

— Ne, juk sakiau, kad šis užšifruotas. 

Suzana atrodė lygiai taip pat suglumusi. 

— Betgi turime TRANSLTR, kodėl paprasčiausiai to neiššifravus? — 
Bet, išvydusi Stratmoro veidą, Suzana suprato, kad žaidimo taisyklės pasi-. 
keitusios. — O, Dieve mano, — aiktelėjo ji, staiga sumojusi. — „Skaitmeninė 
tvirtovė“ užšifravo save pačią. 

— Pataikėte, — linktelėjo Stratmoras. 

Suzana nustebo. „Skaitmeninės tvirtovės“ formulė užšifruota pasinau- 
dojant „Skaitmenine tvirtove“. Tankadas paskelbė neįkainojamą matemati- 
nį receptą, bet recepto tekstas permaišytas. Ir jį permaišydamas algoritmas 
panaudojo save patį. 

— Tai „Biglmeno seifas“, — baimingai sumikčiojo Suzana. 

Stratmoras linktelėjo. „Biglmeno seifas“ — hipotetinis kriptografinis 
scenarijus, pagal kurį seifo gamintojas sukuria neįsilaužiamo seifo schemas. 
Norėdamas išsaugoti schemas paslaptyje, pagaminęs seifą užrakina sche- 
mas viduje. Tankadas padarė tą pat su „Skaitmenine tvirtove“. Jis apsaugojo 
savo schemas, užšifruodamas jas pagal formulę, nubrėžtą schemose. 

— O tas failas TRANSLTR mašinoje? — paklausė Suzana. 

— Kaip ir bet kuris kitas. Aš jį įsikėliau iš internetinio Tankado pus- 
lapio. Dabar NSA — išdidi „Skaitmeninės tvirtovės“ algoritmo turėtoja; tik 
mes nesugebame jo atidaryti. 

Suzana stebėjosi Ensejo Tankado išradingumu. Neatskleisdamas savo- 
jo algoritmo, jis įrodė NSA, kad šis neįveikiamas. 

Stratmoras padavė Suzanai laikraščio iškarpą. Tai buvo išversta trum- 
pa anotacija iš Nikkei Shimbun, — japoniško Wall Street Journal atitikmens, 
— kur pažymima, kad japonų programuotojas Ensejis Tankadas užbaigė 

kurti matematinę formulę, kuri, jo tvirtinimu, galinti rašyti neįveikiamus 
kodus. Formulė pavadinta „Skaitmenine tvirtove“ ir prieinama pasižiūrėti 
internete. Programuotojas pristatys ją aukcionui ir parduos pasiūliusiajam 
didžiausią kainą. Straipsnyje toliau buvo rašoma, kad nors Japonijoje tuo 
labai susidomėta, kelios Jungtinių Valstijų programinės įrangos kompani- 
jos, sužinojusios apie „Skaitmeninę tvirtovę“, laikė pretenzijas pasibaisėti- 
nomis, tolygiomis pastangoms šviną paversti auksu. Formulė, anot jų, tėra 
apgaulė ir neverta į ją rimtai Žiūrėti. 

Suzana pakėlė akis nuo teksto: 

— Aukcionas? 

Jos viršininkas linktelėjo: 

— Kaip tik šiuo metu visos programinės įrangos kompanijos įsikėlė 
užšifruotą „Skaitmeninės tvirtovės kopiją ir mėgina ją atsidaryti. Kas se- 
kundę, kai joms tai nepavyksta, siūloma kaina pašoka. 

— Nesąmonė, — atšovė Suzana. — Visi nauji užšifruoti failai neiš- 
šifruojami, jeigu neturi TRANSLTR. „Skaitmeninė tvirtovė“ negalėtų būti 
niekas daugiau, kaip tik bendrinis, viešojo naudojimo algoritmas, ir nė vie- 
na iš tų kompanijų nepajėgė jo perkrimsti. 

— Tačiau tai puiki rinkodaros gudrybė. Tik pagalvokite — visų 
markių kulkų nepramušamas stiklas atremia kulkas, bet jeigu kokia nors 
kompanija paskatina jus suvaryti kulką į jų pagamintąjį, staiga visi pradeda 
bandyti tą daryti. 

— Ir japonai iš tiesų tiki, kad „Skaitmeninė tvirtovė“ kitokia? Geresnė 
už bet kurį kitą algoritmą rinkoje? 

— Galbūt Tankado ir vengiama, bet visi žino, kad jis genijus. Faktiškai 
tarp hakerių jis kultinis simbolis. Jeigu Tankadas tvirtina, kad algoritmas 
neįveikiamas, toks jis ir yra. 

— Betgi viešai žinoma, kad jie visi neįveikiami! 

— Taip... — Stratmoras susimąstė. — Bent kol kas. 

— Ką tai turėtų reikšti? 

Komandoras atsiduso. | 

— Prieš dvidešimt metų niekas nė įsivaizduot neįsivaizdavo, kad mes 
pajėgsime įveikti dvylikos bitų srautinius šifrus. Bet technologija progre- 
savo. Ji nuolatos progresuoja. Programinės įrangos gamintojai mano, kad 
kada nors atsiras tokių kompiuterių kaip TRANSLTR. Technologija pro- 
gresuoja eksponentiškai, ir galop viešojo rakto algoritmai praras savo sau- 
gumą. Kad vis žengtum priekyje rytdienos kompiuterių, prireiks geresnių 
algoritmų. 

— Ir „Skaitmeninė tvirtovė“ toks? 

— Būtent. Algoritmas, kuris atsilaiko prieš jėgos ataką, niekad nepa- 
sens, nesvarbu, kokie galingi taps dešifravimo kompiuteriai. Per vieną naktį 
jis galėtų pasidaryti pasauliniu standartu. 

Suzana giliai atsiduso. 

— Tepadeda mums Dievas, — sukuždėjo ji. — Ar negalime ir mes pa- 
siūlyti jam kainą? 

Stratmoras papurtė galvą. 

— Tankadas jau suteikė mums šansą. Tą davė aiškiai suprasti. Be to, 
tai būtų pernelyg rizikinga; jeigu būtume nutverti, iš esmės sutiktume, 
kad bijomės jo algoritmo. Ir dar viešai prisipažintume, kad ne tik turime 
TRANSLTR, bet ir kad „Skaitmeninė tvirtovė“ neįveikiama. 

— Koks paskutinis terminas? 

Komandoras susiraukė. 

— Tankadas ketino paskelbti didžiausios kainos siūlytoją rytoj vidu- 
dienį. 

Suzanai sutraukė skrandį. 

— O tuomet kas? 

— Sąlygos buvo tokios, kad jis duosiąs laimėtojui prieigos raktą. 

— Prieigos raktą? 

— Tai gudrybės dalis. Visi jau turi algoritmą, tad Tankadas rengia auk- 
cioną dėl prieigos rakto, kuris šį atrakins. 

— Žinoma, — suaimanavo Suzana. Planas tobulas. Aiškus ir papras- 
tas. Tankadas užšifravo „Skaitmeninę tvirtovę“, ir tik jis vienas turi prieigos 
raktą šiai atrakinti. Sunku įsivaizduoti, kad kažkur toli esama — veikiausiai 
pakrevezoto ant popieriaus skiautės Tankado kišenėje -—— šešiasdešimt ke- 
turių ženklų prieigos rakto, kuris visiems laikams galėtų sužlugdyti Jungti- 
nių Valstijų žvalgybinės informacijos kaupimą. 

Įsivaizdavus scenarijų, Suzanai pasidarė bloga. Tankadas atiduosiąs 
prieigos raktą pasiūliusiajam didžiausią kainą, ir toji kompanija atrakins 
„Skaitmeninę tvirtovę . Tuomet ji įterps algoritmą į saugų nuo manipu- 
liacijų lustą, ir po penkerių metų visi kompiuteriai iš anksto bus aprūpinti 
„Skaitmeninės tvirtovės“ lustu. Joks komercinis gamintojas nė nesvajodavo 
sukurti šifravimo lustą, nes įprasti šifravimo algoritmai galų gale pasenda- 
vo. Bet „Skaitmeninė tvirtovė“ niekad nepasens; esant cikliškai besikaita- 
liojančio atvirojo teksto funkcijai, jokia jėgos ataka niekad neįstengs surasti 
tinkamo rakto. Naujas skaitmeninio šifravimo standartas. Nuo šiol ir am- 
žinai. Visi kodai neįveikiami. Bankininkų, brokerių, teroristų, šnipų. Vienas 
pasaulis — vienas algoritmas. 

Anarchija. 

— Ką galime rinktis? — atsargiai paklausė Suzana. Ji puikiai suvokė, 
kad žūtbūtiniai atvejai reikalauja žūtbūtinių priemonių, netgi kalbant ir 
apie NSA. | 

— Mes negalime jo pašalinti, jeigu tai turite omenyje. 

Kaip tik to Suzana ir klausė. Per savo darbo NSA metus buvo girdėju- 
si gandus apie neaiškias įstaigos sąsajas su labiausiai prityrusiais pasaulio 
žudikais — samdiniais, žvalgybos bendruomenės pasitelktais nešvariems 
darbams atlikti. 

Stratmoras papurtė galvą. 

— Tankadas pernelyg gudrus, kad paliktų mums tokį pasirinkimą. 

Keista, bet Suzanai palengvėjo. 

— Jis apsaugotas? 

— Ne visiškai taip. 

— Slapstosi? 

Jos viršininkas gūžtelėjo pečiais. 

— Tankadas paliko Japoniją. Jis ketino tikrinti siūlymus telefonu. Bet 
mes žinome, kur jis. 

— Ir nesirengiate ko nors imtis? 

— Ne. Jis apsidraudė. Tankadas atidavė savo prieigos rakto kopiją ano- 
nimiškam trečiajam asmeniui... tam atvejui, jeigu kas nors nutiktų. 

Žinoma, susižavėjusi pagalvojo Suzana. Angelas sargas. 

— Ir, manau, jeigu kas nors nutiks Tankadui, tas paslaptingasis žmo- 
gus parduos raktą? 

— Dar blogiau. Jeigu kas nors smogs Tankadui, jo partneris paviešins. 

Suzana atrodė sutrikusi. 

— Jo partneris paviešins raktą? 

Stratmoras linktelėjo: | 

— Įdės jį į internetą, paskelbs laikraščiuose, skelbimų afišose. Po tei- 
sybei, atiduos. 

Suzana išpūtė akis: 

— Nemokamos įkeltys? 

— Būtent. Tankadas pagalvojo, kad negyvam jam nereikės pinigų — 
tad kodėl neparuošti pasauliui atsisveikinimo dovanėlės? 

Stojo ilga tyla. Suzana giliai įkvėpė oro, lyg stengtųsi įsisąmoninti bai- 
sią tiesą. Ensejis Tankadas sukūrė neįveikiamą algoritmą. Laiko mus įkaitais. 

Ji staiga atsistojo. 

— Privalome susisiekti su Tankadu! — ryžtingai pareiškė. — Turime 

rasti būdą, kaip jį įtikinti, kad nepaskleistų to algoritmo. Galime pasiūlyti 
trigubai didesnę kainą! Galime sugrąžinti jam gerą vardą! Bet ką! 

— Per vėlu, — pasakė Stratmoras ir giliai atsiduso. — Ensejis Tanka- 
das šįryt rastas negyvas Sevilijoje, Ispanijoje. | 

Dvimotoris „Learjet 60“ nusileido ant įkaitusio kilimo-tūpimo tako. 
Už lango nykus Ispanijos žemutinės Ekstramadūros kraštovaizdis susiliejo, 
o paskui ėmė pamažu slinkti pro šalį. 

— Pone Bekeri? — sutreškėjo balsas. — Mes atvykome. 

Bekeris atsistojo ir pasirąžė. Atidarė viršum sėdynės lentynos sekciją ir 
tik tada prisiminė neturįs bagažo. Nebuvo laiko susikrauti daiktų. Nesvarbu 
— jam pažadėta, kad išvyka būsianti trumpa, tik ten ir atgal. 

Varikliai pamažu tilo, ir lėktuvas nuriedėjo iš saulės atokaitos į apleistą 
angarą priešais pagrindinį terminalą. Po minutėlės pasirodė pilotas ir at- 
šovė liuką. Bekeris vienu gurkšniu išbaigė spanguolių sultis, pastatė stiklinę 
ant drėgno baro ir pasičiupo švarką. 

Pilotas išsitraukė iš uniforminio kostiumo storą manilinį voką. 

— Man nurodyta įteikti jums šitai. — Jis padavė voką Bekeriui. 

Ant viršaus mėlynu rašalu buvo pakrevezoti žodžiai: 


GRAŽĄ PASILIKITE 


Bekeris pasklaidė storą šūsnį rausvų banknotų. 

— Kas per?... 

— Vietos valiuta, — trumpai atsakė pilotas. 

— Žinau, kas tai, — pramikčiojo Bekeris. — Bet jų... jų per daug. — 
Man tereikia susimokėti už taksi. — Bekeris mintyse konvertavo pinigus. 
— Tiek, kiek čia yra, prilygsta tūkstančiams dolerių! 

— Man taip įsakyta, sere. — Pilotas apsisuko ir vėl įsirangė į kabiną. 
Durelės slystelėjusios užsitrenkė. 

Bekeris stebeilijo aukštyn į lėktuvą, o paskui žemyn į pinigus savo 
delne. Kiek pastovėjęs tuščiame angare, jis įsidėjo voką į vidinę kišenę, už- 
simetė ant pečių švarką ir patraukė skersai kilimo-tūpimo tako. Keista pra- 

džia. Bekeris nuvijo tą mintį. Šiek tiek sėkmės, ir jis grįš laiku, kad suspėtų 
išgelbėti savo kelionę su Suzana į „Akmeninį dvarą“. 

Ten ir atgal, — tarė sau. — Ten ir atgal. 

Jis niekaip negalėjo žinoti. 


O 


Sistemų saugos technikas Filas Čartrukianas ketino užsibūti Kripto- 
grafijoje tik minutėlę — tiek, kad pasiimtų šiokius tokius dokumentus, ku- 
riuos vakar buvo pamiršęs. Bet išėjo kitaip. 

Perkirtęs Kriptografijos salę ir įžengdamas į Sistemų saugos laborato- 
riją, jis tučtuojau suprato, kad kažkas ne taip. Prie kompiuterio terminalo, 
kuris nuolatos sekė, kaip veikia TRANSLTR vidaus mechanizmas, nebuvo 
jokio darbuotojo, ir monitorius buvo išjungtas. 

Čartrukianas šūktelėjo: 

— Ei? 

Niekas neatsiliepė. Laboratorija atrodė nepriekaištingai tvarkinga — lyg 
valandų valandas čia niekieno nebūta. 

Nors tik dvidešimt trejų ir palyginti naujokas Sistemų saugos grupėje, 
Čartrukianas buvo gerai apmokytas ir žinojo tvarką: Visados Kriptografi- 
jos skyriuje kas nors budi... ypač šeštadieniais, kai aplinkui nėra nė vieno 
kriptografininko. 

Jis kaipmat įjungė monitorių ir pasigrėžė į tarnybinių grafikų lentą ant 
sienos. 

— Kas šiandien budi? — garsiai paklausė, permesdamas akimis pa- 
vardžių sąrašą. Pasak grafiko, nuo praeito vidurnakčio dvigubą budėjimo 
pamainą turėjo būti pradėjęs jaunas naujokėlis, pavarde Seidenbergas. Čar- 
trukianas apsidairė aplinkui po tuščią laboratoriją ir susiraukė: — Tai kurgi, 
po velnių, jis? 

Stebėdamas bejsižiebiantį monitorių, Čartrukianas pagalvojo, ar Strat- 
moras žino, kad Sistemų saugos laboratorija likusi be priežiūros. Pakeliui 
buvo pastebėjęs, kad Stratmoro komandinio posto užuolaidos užtrauktos, 
o tai reiškė, kad bosas viduje — anaiptol ne retenybė šeštadieniais; Strat- 
moras, tegul ir reikalaudavo, kad jo kriptografininkai šeštadieniais pasiimtų 
išeiginę, pats tartum dirbdavo 365 dienas per metus. 

Dėl vieno Čartrukianas tikrai neabejojo — jeigu Stratmoras sužino- 
tų, kad Sistemų saugos laboratorija palikta be priežiūros, šitai kainuotų 
nesančiam naujokėliui darbą. Čartrukianas užmetė akį į telefoną, klausda- 
mas save, ar nevertėtų paskambinti jaunajam technikui ir užkurti jam pir- 
tį; tarp sistemų saugos darbuotojų galiojo nerašyta taisyklė, kad jie slapčia 
stebėdavo vienas kitą. Kriptografijoje sistemų saugos darbuotojai buvo 
antrarūšiai piliečiai, nesutariantys su dvaro viešpačiais. Jokia paslaptis, 
kad šis milijardų dolerių vertės lizdas priklausė kriptografininkams; siste- 
mų saugos žmonės buvo toleruojami tik todėl, kad užtikrindavo sklandų 
žaislų darbą. 

Čartrukianas apsisprendė. Sugriebė telefoną, bet ragelis taip ir nepa- 
siekė jo ausies. Sustojo it įbestas, nepajėgdamas atplėšti akių nuo monito- 
riaus, kurio ekranas dabar ėmė ryškėti. Tartum sulėtintu judesiu atsisėdo 
prie telefono ir, išsižiojęs iš nuostabos, spoksojo plačiomis akimis. 

Per aštuonis mėnesius Sistemų saugos skyriuje Filas Čartrukianas 
nėsyk neregėjo TRANSLTR praginos monitorių siunčiant ką nors kita nei 
dvigubą nulį valandų langelyje. Šiandien tai pirmas kartas. 


PRAĖJĘ LAIKO: 15:17:21 


— Penkiolika valandų ir septyniolika minučių? — Jam užėmė kva- 
pą. — Negali būti! 

Jis pakartotinai įkrovė ekraną, tikėdamasis, kad šis nebuvo deramai 
įsijungęs. Bet vėl atgijęs monitorius rodė tą patį. 

Čartrukianą nukrėtė šiurpas. Kriptografijos sistemų sauga turėjo vie- 
nintelę priedermę: palaikyti TRANSLTR „švarų — t. y. be virusų. 

Čartrukianas žinojo, kad penkiolikos valandų pragina galėjo reikšti 
tik viena — infekciją. Į TRANSLTR pateko negrynas failas ir gadino pro- 
gramą. Tuojau pat įsijungė per apmokymą įgyti įgūdžiai; nebesvarbu, kad 
Sistemų saugos laboratorija buvo palikta be priežiūros ar kad monitoriai 
išjungti. Jis susitelkė į čia pat esančią problemą — TRANSLTR. Tučtuojau 
išsikvietė registracijos žurnalą visų failų, kurie įvesti į TRANSLTR per pa- 
starąsias keturiasdešimt aštuonias valandas, ir pradėjo tikrinti sąrašą. 

Nejau praėjo užkrėstas failas? — svarstė jis. — Ar galėjo saugos filtrai ko 
nors nepastebėti? 

Vardan atsargumo, kiekvienas į TRANSLTR patenkantis failas tu- 
rėdavo praeiti pro tai, kas buvo žinoma kaip Špicrutė — virtinę galingų 
tinklų sąsajos procesorių grandyno lygmenyje, duomenų paketų filtrus ir 

nukreiptas prieš infekciją programas, skenuojančias patenkančius failus 
dėl kompiuterinių virusų ir potencialiai pavojingų paprogramių. Failai su 
„nežinomomis“ Špicrutei programomis būdavo kaipmat atmetami. Šiuos 
tekdavo tikrinti rankiniu būdu. Kartkartėmis Špicrutė atmesdavo visiškai 
nekenksmingus failus, kai šie būdavo sudaryti pagal programas, kurių fil- 
trai anksčiau niekad nebuvo matę. Tokiu atveju sistemų saugos darbuotojai 
atlikdavo skrupulingą rankinę patikrą ir tik tuomet, kai būdavo patvirtina- 
ma, kad failas švarus, jie aplenkdavo Špicrutės filtrus ir nusiųsdavo failą į 
TRANSLTR. 

Kompiuteriniai virusai įvairūs kaip ir bakteriniai. Kompiuterinių 
virusų, panašiai kaip jų fiziologinių analogų, tikslas vienas — prisitvir- 
tinti prie šeimininko sistemos ir daugintis. Šiuo atveju šeimininkas buvo 
TRANSLTR. 

Čartrukianas stebėjosi, kad NSA neturėjusi problemų su virusais 
anksčiau. Špicrutė — galingas sargybinis, bet vis dėlto NSA buvo dugninis 
grobuonis, siurbiantis į save milžiniškus kiekius skaitmeninės informaci- 
jos iš viso pasaulio. Duomenų šnipinėjimas labai panėši į neišrankų seksą 
— saugokis nesisaugojęs, anksčiau ar vėliau vis tiek ką nors pasigauni. 

Čartrukianas baigė peržiūrinėti failų sąrašą, kurį turėjo priešais save. 
Ir dar labiau suglumo nei anksčiau. Kiekvienas failas buvo patikrintas. Špic- 
rutė neaptikusi nieko ypatinga, o tai reiškė, kad failas TRANSLTR mašinoje 
visiškai švarus. 

— Tad kas per velnias, kodėl taip ilgai trunka? — griežtai paklausė jis 
tuščios salės. Pasijuto prakaituojąs. Kažin, gal reikėtų nueiti ir patrukdyti 
šia žinia Stratmorą? 

— Patikrinti dėl viruso, — tvirtai pasakė Čartrukianas, stengdamasis 
nusiraminti. — Reikėtų paleisti viruso paiešką. 

Šiaip ar taip, Čartrukianas žinojo, kad kaip tik to pirmiausia Stratmo- 
ras pareikalautų. Žvelgdamas per tuščią Kriptografijos salę, Čartrukianas 
apsisprendė. Jis įkėlė virusų paieškos programą ir paleido ją. Pragina už- 
truks apie penkiolika minučių. 

— Sugrįžk švari, — sukuždėjo jis. — Švarut švarutėlė. Pasakyk tėtukui, 
jog tai niekai. 

Bet Čartrukianas jautė, kad tai nėra „niekai“. Instinktas kuždėjo, kad 
didžiojo dešifravimo žvėries viduje dedasi kažkas labai nepaprasta. 

— Ensejis Tankadas negyvas? — Suzaną ėmė pykinti. — Jūs nužudėte 
jį? Man regis, sakėte... 

— Mes jo nelietėme, — nuramino ją Stratmoras. — Jis pasimirė nuo 
širdies priepuolio. Anksti šįryt paskambino COMINT. Jų kompiuteris iš- 
griebė Tankado pavardę iš Sevilijos policijos registracijos žurnalo per 
Interpolą. 

— Nuo širdies priepuolio? — negalėjo patikėti Suzana. — Juk jam 
buvo tik trisdešimt. 

— Trisdešimt dveji, — pataisė Stratmoras. — Jis turėjo įgimtą širdies 
ydą. 

— Niekad apie tai negirdėjau. 

— Paaiškėjo per NSA medicininę apžiūrą. Ne toks dalykas, kad jis tuo 
girtųsi. 

Suzanai buvo sunku susitaikyti su taip tinkamai parinktu laiku. 

— Jį galėjo nužudyti širdies yda — tiesiog taip paprastai? — Šitai at- 
rodė pernelyg patogu. 

Stratmoras gūžtelėjo pečiais. 

— Silpna širdis... o dar Ispanijos karštis. Taip pat pridėkit stresą šan- 
tažuojant NSA... 

Sekundėlę Suzana tylėjo. Netgi atsižvelgiant į aplinkybes, smilktelėjo 
netekties jausmas, kad mirė toks talentingas kolega, kriptografijos asas. Jos 
mintis pertraukė rimtas Stratmoro balsas. 

— Gerai tik tiek visame šiame fiasko, kad Tankadas keliavo vienas. 
Nemaža tikimybė, kad Ensejo partneris dar nežino, kad jis negyvas. Ispanų 
valdžios pareigūnai pažadėjo kaip įmanoma ilgiau suturėti informaciją. 
Mums tik todėl paskambinta, kad įsikišo COMINT. — Stratmoras atidžiai 
nužvelgė Suzaną. — Privalau surasti partnerį pirmiau, nei šis sužinos, kad 
Tankadas negyvas. Štai kodėl jums paskambinau. Man reikia jūsų pagal- 
bos. | 

Suzana sutriko. Jai atrodė, kad taip laiku numirdamas Ensejis išspren- 
dė jų problemą. 

— Komandore, — užginčijo ji, — jeigu valdžios pareigūnai sako, kad 
jis mirė nuo širdies priepuolio, tuomet mes išsisukę iš bėdos; jo partneris 
supras, kad NSA niekuo dėta. 

— Niekuo dėta? — negalėdamas patikėti, Stratmoras išpūtė akis. — 
Kažkas šantažuoja NSA ir po kelių dienų krinta negyvas — ir mes niekuo 
dėti? Kertu lažybų iš stambios sumos, kad paslaptingasis Tankado draugas 
šitaip nepamanys. Kad ir kas atsitiko, mes atrodome velniškai kalti. Visai 
lengvai tai galėjo būti nuodai, sufalsifikuota autopsija, daugybė dalykų. 
— Stratmoras trumpam nutilo. — Kaip jūs pirmiausia sureagavote, kai pa- 
sakiau, kad Tankadas negyvas? 

Ji susiraukė. 

— Pamaniau, kad jį nužudė NSA. 

— Būtent. Jeigu NSA gali iškelti virš Viduriniųjų Rytų į geostaciona- 
rią orbitą penkis žemės palydovus „Riolitas“, manau, saugu spėti, kad mes 
turime ir išteklių keliems ispanų policininkams papirkti, — komandoras 
pasakė, ką turėjo mintyse. 

Suzana atsiduso. Ensejis Tankadas negyvas. Dėl to bus apkaltinta NSA. 

— Ar negalime laiku surasti jo partnerio? 

— Manau, galime. Turime už ko užsikabinti. Tankadas daug sykių 
viešai skelbė dirbąs su partneriu. Matyt, vylėsi, kad programinės įrangos 
firmoms tai atims norą kaip nors jam pakenkti ar bandyti pavogti raktą. 
Jis grasino, kad prasidėjus bet kokiam nešvariam žaidimui, jo partneris pa- 
skelbsiąs raktą, ir visos firmos staiga pasijus konkuruojančios su nemoka- 
ma programine įranga. 

— Sumanu, — linktelėjo Suzana. 

Stratmoras dėstė toliau: 

— Keletą sykių Tankadas viešai užsiminė apie savo partnerio vardą. 
Pavadino jį Šiaurės Dakota. 

— Šiaurės Dakota? Veikiausiai tai koks nors slapyvardis. 

— Taip, bet atsargos dėlei aš pasižiūrėjau internete, įvedęs į paieškos 
eilutę Šiaurės Dakotą. Nesitikėjau ką nors aptikti, bet pasirodė, kad tai elek- 
troninio pašto dėžutė. — Stratmoras vėl trumpam nutilo. — Žinoma, spėjau, 
kad tai ne ta Šiaurės Dakota, kurio mes ieškome, bet dėl visa ko peržiūrėjau 
abonentinę dėžutės norėdamas įsitikinti. Įsivaizduojate, kaip apstulbau su- 
žinojęs, jog dėžute pilna elektroninio pašto pranešimų nuo Ensejo Tanka- 
do. — Stratmoras kilstelėjo antakius. — Ir žinutėse buvo apstu užuominų 
apie „Skaitmeninę tvirtovę“ bei Tankado planus šantažuoti NSA. 

Suzana metė į Stratmorą skeptišką žvilgsnį. Ją stebino, kad komando- 
ras taip lengvai leidžiasi vedžiojamas už nosies. 

— Komandore, — paprieštaravo ji, — Tankadas puikiai žinojo, kad 
NSA gali šniukštinėti elektroninį paštą; jis niekad nesinaudotų elektroniniu 
paštu slaptai informacijai siųsti. Tai spąstai. Ensejis Tankadas pakišo jums 

Šiaurės Dakotą. Žinojo, jog jūs paleisite paiešką. Kad ir kokią siuntė infor- 
maciją, jis norėjo, jog jūs ją surastumėte — tai klaidingas pėdsakas. 

— Gera nuojauta, — atšovė Stratmoras, — išskyrus dėl poros dalykų. 
Man nieko nepavyko aptikti po Šiaurės Dakotos pavadinimu. Tad šiek tiek 
pakeičiau paieškos eilutę. Mano rastos abonentinės elektroninio pašto dė- 
žutės variantinis pavadinimas — NDAKOTA*. | 

Suzana papurtė galvą. 

— Perstatinių pragina — įprasta procedūra. Tankadas žinojo, kad jūs 
bandysite variantus, kol užsidursite ant ko nors. NDAKOTA pernelyg leng- 
vas keitinys. 

— Galbūt, — sutiko Stratmoras, paskui užrašė ant popieriaus kažko- 
kius žodžius ir padavė Suzanai. — Bet pažiūrėkite į tai. 

Suzana perskaitė, kas buvo užrašyta skiautelėje. Staiga ji suprato, kaip 
komandoras mąsto. Ant popierėlio išvydo Šiaurės Dakotos elektroninio pa- 
što adresą: 


NDAKOTAGMARA.ANON.ORG 


Kaip tik raidės ARA adrese patraukė Suzanos dėmesį. ARA reiškė 
American Remailers Anonymous, — Amerikos anoniminiai pašto persiun- 
tėjai, — gerai žinomą anoniminį serverį. 

Anoniminiai serveriai buvo populiarūs tarp interneto vartotojų, no- 
rinčių išsaugoti paslaptyje savo asmens tapatybes. Už mokestį šios kom- 
panijos saugojo elektroninio pašto siuntėjo privatumą, veikdamos kaip 
elektroninio pašto tarpininkės. Tai buvo panašu kaip turėti numerinę pašto 
dėžutę — vartotojas galėjo siųsti ir gauti paštą visai neatskleisdamas tikrojo 
savo adreso ar vardo. Kompanijos priimdavo elektroninį paštą, adresuotą 
slapyvardžiu, o paskui persiųsdavo tikrajam abonentui. Persiuntimo kom- 
panijos susaistytos įsipareigojimo niekados neatskleisti tikrosios vartotojo 
tapatybės ar adreso. 

— Tai joks įrodymas, — pasakė Stratmoras. — Bet gana įtartina. 

Staiga labiau įtikinta, Suzana linktelėjo. 

— Taigi jūs sakote, kad Tankadas neėmė į galvą, jeigu kas nors ieško- 
tų Šiaurės Dakotos, nes jo asmens tapatybė ir gyvenamoji vieta saugomos 
ARA? 

— Būtent. 

Suzana trumpam susimąstė. 


* Santrumpa — North Dakota — Šiaurės Dakota (angl.). 

— ARA daugiausia aptarnauja abonentus Jungtinių Valstijų ribose. 
Manote, Šiaurės Dakota galėtų būti kur nors čionai? 

Stratmoras gūžtelėjo pečiais. 

— Ko gero. Turėdamas partnerį Amerikoje, Tankadas galėjo saugoti 
du geografiškai atskirtus prieigos raktus. Tai būtų sumanus ėjimas. 

Kažin ar Tankadas būtų dalijęsis savuoju prieigos raktu su kuo nors 
kitu, išskyrus kokį labai artimą draugą, pamanė ji. Ir prisiminė, kad Ensejis 
Tankadas Jungtinėse Valstijose neturėjo daug draugų. 

— Šiaurės Dakota, — jau balsu ėmė svarstyti ji, savo kriptografininkės 
protu gvildendama galimas slapyvardžio reikšmes. — O kaip skamba jo 
elektroninis paštas Tankadui? 

— Nenumanau. COMINT pagavo tik Tankado siunčiamą paštą. Tuo 
tarpu visa, ką žinome apie Šiaurės Dakotą — tai jo anoniminį adresą. 

Suzana minutėlę pagalvojo. 

— O gal tai masalas? 

Stratmoras kilstelėjo antakius: 

— Kodėl? 

— Tankadas galėjo siųsti fiktyvius laiškus neegzistuojančio abonento 
adresu, vildamasis, kad mes jį sušniukštinėsime. Pamanysime jį esant sau- 
gų, ir tuomet jam niekad nereiks rizikuoti dalijantis savuoju prieigos raktu. 
Jis galbūt veikė vienas. 

Šitai padarė Stratmorui įspūdį, jis susijuokė. 

— Gudri mintis, išskyrus vieną dalyką. Jis nesinaudoja jokia įprastine 
savo namų ar verslo interneto abonentine dėžute. Apsilankydavo Došišos 
universitete ir prisiregistruodavo prie tenykščio pagrindinio kompiuterio. 
Matyt, tenai turėjo abonentinę dėžutę, kurią gebėjo išsaugoti paslaptyje. La- 
bai gerai užmaskuotą dėžutę — aš ją aptikau tik atsitiktinai. — Stratmoras 
padarė trumpą pauzę. — Taigi... jeigu Tankadas norėjo, kad mes sušniukšti- 
nėtume jo paštą, tai kodėl jam reikėjo naudotis slapta abonentine dėžute? 

Suzana apmąstė šį klausimą. 

— Galimas daiktas, jis naudojosi slapta abonentine dėžute, kad jūs 
neįtartumėte gudrybės. Gal Tankadas paslėpė dėžutę tik tiek giliai, kad ją 
aptiktumėte ir pamanytumėte, jog jums pasisekė. Tai suteikia jo elektroni- 
niam paštui įtikimumo. 

Stratmoras vėl susijuokė. 

— Iš jūsų išeitų puiki agentė. Idėja gera. Deja, kiekvienas Tankado 
siųstas laiškas susilaukia atsakymo. Tankadas rašo, jo partneris atsako. 

Suzana susiraukė. 

— Gana teisinga. Taigi jūs sakote, kad Šiaurės Dakota — realus as- 
muo? 

— Bijau, kad taip. Ir mes privalome jį surasti. Tyliai. Jeigu jis suuos, 
kad mes jo ieškome, viskas bus baigta. 

Dabar Suzana aiškiai suprato, kodėl Stratmoras ją išsikvietė. 

— Leiskite spėti, — tarė ji. — Jūs norite, kad aš pašniukštinėčiau po 
įslaptintą ARA duomenų bazę ir išsiaiškinčiau tikrąją Šiaurės Dakotos ta- 
patybę? 

Stratmoras nežymiai šyptelėjo: 

— Panele Flečer, jūs skaitote mano mintis. 

Kai iškildavo atsargių paieškų po internetą reikmė, Suzana Flečer buvo 
kaip tik ta moteris. Prieš metus vienas aukštas Baltųjų rūmų pareigūnas 
gaudavo laiškus nuo kažko, prisidengusio anoniminiu elektroninio pašto 
adresu. NSA prašyta nustatyti tą tipą. Nors NSA turėjo teisę pareikalauti iš 
paštą peradresuojančios kompanijos atskleisti vartotojo tapatybę, agentūra 
pasirinko subtilesnį metodą — „pėdsekio“ programą. 

Mat Suzana sukūrė nukreipiamąjį švyturį, užmaskuotą kaip elektroni- 
nio pašto siuntą. Ji galėdavo nusiųsti šią fiktyviu vartotojo adresu, ir paštą 
peradresuojanti kompanija, vykdydama sutartimi apibrėžtą įsipareigojimą, 
persiųsdavo toliau, tikruoju vartotojo adresu. Sykį tenai patekusi, programa 
užregistruodavo savo vietą internete ir vėl persiųsdavo žinią atgal į NSA. Po 
to programa suirdavo, nepalikdama jokio ženklo. Nuo tada, kiek šitai lietė 
NSA, anoniminiai susirašinėtojai buvo ne kas daugiau kaip tik mažutis ne- 
patogumas. 

— Ar galite jį surasti? — paklausė Stratmoras. 

— Žinoma. Kodėl taip ilgai man nepaskambinote? 

— Tiesą sakant, — jis susiraukė, — nė neketinau jums skambinti. Ne- 
norėjau nieko kito kišti į kilpą. Pats pabandžiau pasiųsti jūsiškio pėdsekio 
kopiją, bet parašėte šią prakeiktą velniavą viena iš tų naujųjų hibridinių 
kalbų; nesugebėjau pasiekti, kad ji suveiktų. Vis sugrįždavo kažkokia be- 
prasmybė. Galiausiai gavau sukąsti dantis ir išsikviesti jus. 

Suzana sukikeno. Stratmoras buvo puikus kriptografijos progra- 
muotojas, bet jo repertuaras daugiausia apsiribojo algoritminiu darbu; 
svarbiausios ne tokio aukšto, „pasaulietiško“, programavimo smulkmenos 
"dažnai jam praslysdavo neperprastos. Be to, Suzana buvo parašiusi savąjį 
pėdsekį nauja, kryžminta programavimo kalba, vadinamąja LIMBO; nieko 
nuostabaus, kad Stratmorui kilo keblumų. 

— Aš tuo pasirūpinsiu, — nusišypsojo ji ir apsigręžė išeiti. — Būsiu 
prie savojo terminalo. 

— Negalite pasakyti apytikrio laiko? 

Suzana stabtelėjo. 

— Na... priklausys, kaip efektyviai ARA persiuntinėja toliau gaunamą 
paštą. Jeigu Šiaurės Dakota čionai, Jungtinėse Valstijose, ir naudojasi, pa- 
vyzdžiui, AOL ar „Compuserve“*, aš sušniukštinėsiu jo kreditinę kortelę ir 
per valandą gausiu sąskaitos adresą. Jeigu jis yra kokiame nors universitete 
ar korporacijoje, tai truks šiek tiek ilgiau. — Ji neramiai nusišypsojo. — Po 
to-visa kita — jūsų reikalas. 

Suzana žinojo, kad „visa kita“ bus smogiamoji NSA grupė, nutrau- 
kianti elektros tiekimą į vyrioko namus ir su paralyžiuojančiais ginklais 
įgriūvanti vidun pro langus. Grupė veikiausiai palaikysianti tai reidu prieš 
narkotikus. Neabejotinai Stratmoras pats asmeniškai įžengs per šukes ir 
suras šešiasdešimt keturių ženklų prieigos raktą. Po to šį sunaikins. „Skait- 
meninė tvirtovė“ amžinai pasiliks internete, užrakinta visiems laikams. 

— Pėdsekį siųskite atsargiai, — perspėjo Stratmoras. — Jeigu Šiaurės 
Dakota pajus, kad jo ieškome, supanikuos ir dings su raktu, mums nė nesu- 
spėjus pasiųsti ten grupės. 

— Programa veikia „smok ir bėk“ principu, — patikino ji. — Kai tik 
aptiks jo sąskaitą, suirs. Žmogus nė nesužinos, kad mūsų ten apsilankyta. 

Komandoras pavargusiai linktelėjo: 

— Dėkui. 

Suzana švelniai jam nusišypsojo. Ją visados stebindavo, kaip netgi 
nelaimės akivaizdoje Stratmoras geba išlikti itin ramus. Buvo įsitikinusi, 
kad kaip tik ši savybė lėmė jo karjerą, iškeldama į aukščiausius valdžios 
sluoksnius. 

Pasukusi į duris, Suzana ilgai nužvelgė TRANSLTR. Tai, kad egzistuoja 
neįveikiamas algoritmas, jai vis dar buvo sunkiai suvokiama. Meldėsi, kad 
tik jie suspėtų laiku surasti Šiaurės Dakotą. 

— Pasistenkite kuo greičiau, — šūktelėjo pavymui Stratmoras, — ir iki 
nakties pasieksite Mėlynuosius kalnus. 

Suzana sustojo kaip įbesta. Žinojo niekad neužsiminusi Stratmorui 
apie savo išvyką. Ji staigiai apsisuko. Nejau NSA pasiklauso mano telefono? 

Stratmoras kaltai nusišypsojo: 

— Deividas šįryt man pasakė apie jūsų išvyką. Spėjo, kad gerokai dėl 
to susierzinsite. 

Suzana sutriko: 


* „America Online“ (Amerika operatyviuoju režimu) ir „Compuserve“ — stambiausi JAV inter- 
neto paslaugų teikėjai. 

— Jūs šįryt kalbėjotės su Deividu? 

— Žinoma. — Stratmoras atrodė suglumintas Suzanos reakcijos. — 
Privalėjau trumpai jį instruktuoti. 

— Instruktuoti? — griežtai paklausė ji. — Dėl ko? 

— Dėl jo kelionės. Aš išsiunčiau Deividą į Ispaniją. 

Ispanija. Aš išsiunčiau Deividą į Ispaniją. Komandoro žodžiai nutvilkė. 

— Deividas Ispanijoje? — nepatikėjo Suzana. — Jūs išsiuntėte jį į Ispa- 
niją? — Jos tonas tapo piktas. — Kodėl? 

Stratmoras atrodė priblokštas. Matyt, nebuvo pratęs, kad kas nors ant 
jo šauktų, netgi ir vyriausioji kriptografininkė. Jis sutrikęs pažvelgė į Suza- 
ną. Ji buvo išsirietusi tarsi tigrė, ginanti savo mažylį. 

— Suzana, — tarė jis, — jūs kalbėjotės su juo, tiesa? Nejau Deividas 
nepaaiškino? | 

Ji buvo pernelyg sukrėsta, kad pajėgtų kalbėti. Ispanija? Tai todėl Dei- 
vidas atidėjo mūsų išvyką į „Akmeninį dvarą? 

— Šįryt aš nusiunčiau jam automobilį. Pasakė, kad prieš išvykdamas 
jums paskambins. Man labai nemalonu. Maniau... 

— Kodėl jums prireikė išsiųsti Deividą į Ispaniją? 

Stratmoras kiek palūkėjo ir žvilgtelėjo į ją — atseit savaime supran- 
tama. 

— Kad paimtų kitą prieigos raktą. 

— Kokį kitą prieigos raktą? 

— Tankado kopiją. 

Suzana nesusigaudė. 

— Apie ką jūs čia kalbate? 

Komandoras atsiduso. 

— Tankadas mirdamas tikrai turėjo turėti prie savęs prieigos raktą. Po 
šimts, išties nenoriu, kad tas mėtytųsi po Sevilijos morgą. 

— Todėl pasiuntėte Deividą Bekerį? — Suzana buvo daugiau nei su- 
krėsta. Tai netilpo į jokius rėmus. — Juk Deividas netgi nedirba jums! 

Stratmoras atrodė išsigandęs. Dar niekas šitaip nėra kalbėjęs su NSA 
direktoriaus pavaduotoju. 


SKAITMENINĖ TVIRTOVĖ 55 


— Suzana, — tarė jis tvardydamasis, — čia ir esmė. Man reikėjo... 

Tigrė puolė. 

— Turite savo žinioje dvidešimt tūkstančių darbuotojų! Kas suteikė 
jums teisę išsiųsti mano sužadėtinį? 

— Man reikėjo civilio kurjerio, ko nors visiškai nesusijusio su valdžia. 
Jeigu veikčiau įprastais kanalais ir kas nors suuostų... 

— Ir Deividas Bekeris vienintelis civilis, kurį jūs pažįstate? 

— Ne! Deividas Bekeris ne vienintelis civilis, kurį aš pažįstu! Bet šįryt 
šeštą dalykai rutuliojosi sparčiai! Deividas moka kalbą, yra sumanus, aš juo 
pasitikiu ir pamaniau, kad darau jam malonę! 

— Malonę? — Suzana kone užspringo. — Išsiųsti jį Ispaniją — malo- 
nė“ 

— Taip! Moku jam dešimt tūkstančių už vienos dienos darbą. Jis pa- 
ims Tankadui priklausiusius daiktus ir parskris namo. Štai kokia malonė! 

Suzana nutilo supratusi. Visa esmė pinigai. 

Mintimis ji sugrįžo penkis mėnesius atgal prie to vakaro, kai Džordž- 
tauno universiteto rektorius pasiūlė Deividui kalbų katedros vedėjo vietą. 
Rektorius jį perspėjo, kad dėstymo valandos jam sutrumpės, bet padaugės 
darbo su popieriais, o kartu gerokai padidės alga. Suzana norėjo sušukti: 
Deividai, nesutik! Tu jausies nelaimingas. Turime užtektinai pinigų — argi 
svarbu, katras iš mudviejų juos uždirba? Tačiau tai ne jos vieta. Galop ji pa- 
laikė jo sprendimą priimti pasiūlymą. Kai tąnakt juodu atsigulė miegoti, 
Suzana stengėsi džiaugtis už jį, bet kažkas viduje jai kuždėjo, kad šitai bus 
katastrofa. Ji pasirodė teisi — bet niekados nesitikėjo būti tokia teisi. 

— Jūs sumokėjote jam dešimt tūkstančių dolerių? — griežtai paklausė 
ji. — Tai kiaulystė! 

Dabar jau supyko Stratmoras. 

— Kiaulystė? Velniai rautų, tai jokia kiaulystė! Aš jam netgi nepasa- 
kiau apie pinigus. Paprašiau tik asmeninės paslaugos. Jis sutiko vykti. 

— Žinoma, kad sutiko! Juk esate mano bosas! NSA direktoriaus pa- 
vaduotojas! Jis negalėjo atsisakyti! 

— Jūs teisi, — atkirto Stratmoras. — Štai kodėl jam paskambinau. Ne- 
turėjau prabangos... 

— Ar direktorius žino, kad išsiuntėte civilį? 

— Suzana, — Stratmoro kantrybė aiškiai ėmė sekti. — Direktorius į tai 
neįtrauktas. Jis nieko nežino. 

Negalėdama patikėti, Suzana išpūtė į Stratmorą akis. Tartum nebe- 
pažinotų žmogaus, su kuriuo dabar kalbėjosi. Jis išsiuntė jos sužadėtinį — 

dėstytoją — vykdyti NSA užduoties ir netgi neinformavo direktoriaus apie 
didžiausią krizę šios įstaigos istorijoje. 

— Lelandas Fonteinas nebuvo informuotas? 

Jau ganėtinai tvardęsis, Stratmoras pratrūko: 

— Suzana, nagi paklausykite! Išsikviečiau jus, nes man reikia są- 
jungininkės, o ne kvotėjos! Ir taip jau velnioniškas rytas. Praeitą naktį 
įsikėliau Tankado failą ir valandų valandas sėdėjau čia prie duomenų iš- 
vesties spausdintuvo, melsdamasis, kad TRANSLTR pajėgtų įveikti kodą. 
Brėkštant nurijęs savigarbą, susisiekiau su direktoriumi — ir nepasakysiu 
jums, kad išties laukiau to pokalbio. „Labą rytą, sere. Atleiskite, kad jus 
žadinu. Kodėl skambinu? Ką tik sužinojau, kad TRANSLTR pasenęs. Dėl 
vieno algoritmo, prie kurio visa geriausiai apmokama mano dešifruotojų 
komanda nė iš tolo nepriartėjo, kad pajėgtų perskaityti!“ — Stratmoras 
trenkė kumščiu į stalą. 

Suzana sustingo vietoje. Nepratarė nė žodžio. Per dešimtį metų regėjo 
Stratmorą prarandant savitvardą tik keletą kartų, ir nėsyk su ja. 

Dešimt sekundžių nė vienas nepratarė nė žodžio. Galiausiai Stratmo- 
ras vėl atsisėdo, ir Suzana girdėjo jo alsavimą sulėtėjant iki normalaus. Kai 
pagaliau prašneko, jo balsas buvo bauginamai romus ir tramdomas. 

— Deja, — tyliai pasakė Stratmoras, — pasirodo, direktorius vieši Pietų 
Amerikoje, susitinka su Kolumbijos prezidentu. Kadangi iš ten jis absoliu- 
čiai nieko negali padaryti, turėjau rinktis vieną iš dviejų galimybių — pa- 
reikalauti, kad jis nutrauktų savo susitikimą ir sugrįžtų, arba dorotis su tuo 
pats. — Stojo ilga tyla. Galiausiai Stratmoras pakėlė galvą ir pavargusios jo 
akys susidūrė su Suzanos akimis. Jo veidas kaipmat sušvelnėjo. — Suzana, 
atleiskite. Esu išsimušęs iš jėgų. Šis košmaras tapo tikrove. Suprantu, jūs su- 
sinervinote dėl Deivido. Nenorėjau, kad šitaip sužinotumėte. Maniau, jūs 
žinojote. 

Suzana užplūdo kaltės jausmas. 

— Aš pasikarščiavau. Atleiskite. Deividas — geras pasirinkimas. 

Stratmoras išsiblaškęs linktelėjo. 

— Šiąnakt jis sugrįš. 

Suzana pagalvojo apie viską, ką komandorui tenka išgyventi — įtam- 
pą, prižiūrint TRANSLTR, begalines darbo ir posėdžių valandas. Sklido 
kalbos, kad žmona po trisdešimties kartu praleistų metų paliekanti jį. Ir 
negana to, dar „Skaitmeninė tvirtovė“ — didžiausia žvalgybinė grėsmė per 
visą NSA istoriją, ir vargšas Žmogus gauna pilotuoti vienas pats. Nenuosta- 
bu, kad atrodo tuoj tuoj palūšiantis. 

— Atsižvelgiant į aplinkybes, — tarė Suzana, — manau, tikriausiai 
turėtumėte paskambinti direktoriui. 

Stratmoras papurtė galvą, prakaito lašai kapnojo ant jo rašomojo 
stalo. 

— Nesirengiu statyti direktoriaus į pavojų ar rizikuoti informacijos 
nutekėjimu, susisiekdamas su juo dėl didžiulės krizės, kai vis tiek nieko ne- 
galima padaryti. 

Suzana žinojo, kad jis teisus. Netgi tokiomis akimirkomis Stratmoras 
nepamesdavo galvos. 

— Ar svarstėte galimybę paskambinti prezidentui? 

Stratmoras linktelėjo. | 

— Taip. Ir atmečiau ją. 

Tiek Suzana suprato. Aukštesnieji NSA pareigūnai turėjo teisę veikti 
net išties nepaprastais žvalgybos atvejais be vadovo žinios. NSA — vienin- 
telė Jungtinių Valstijų žvalgybos įstaiga, kuri buvo laisva nuo bet kokios 
federalinės atskaitomybės. Stratmoras dažnai naudodavosi šia teise; labiau 
mėgdavo veikti savo magija vienas pats. 

— Komandore, — paprieštaravo ji, — tai pernelyg stambus reikalas, 
kad imtumėtės jo vienas. Turite įtraukti dar ką nors. 

— Suzana, „Skaitmeninės tvirtovės“ egzistavimas reiškia svarbias pa- 
sekmes šios įstaigos ateičiai. Visai neketinu informuoti prezidentą už di- 
rektoriaus nugaros. Mus ištiko krizė, ir aš su ja stengsiuosi susidoroti. — Jis 
mąsliai nužvelgė ją. — Juk esu direktoriaus pavaduotojas operacijų reika- 
lams. — Pavargusi šypsena šmėstelėjo jo veidu. — O be to, aš ne vienas. 
Turiu savo komandoje Suzaną Elečer. 

Tą pat akimirką Suzana sumojo, dėl ko taip gerbia Trevorą Stratmorą. 
Dešimtį metų, džiaugsme ar bėdoje, jis visados jai rodė kelią. Tvirtas. Ne- 
svyruojantis. Ypač stebino jo pasiaukojimas — nepajudinama ištikimybė 
savo principams, savo šaliai ir savo idealams. Kad ir kas atsitiktų, koman- 
doras Trevoras Stratmoras — kelrodis švyturys neįmanomų sprendimų 
pasaulyje. 

— Juk esate mano komandoje, tiesa? — paklausė jis. 

Suzana nusišypsojo. 

— Taip, sere, tikrai. Visu šimtu procentų. 

— Gerai. Ką gi, grįžtame prie darbo? 

Anksčiau Deividas Bekeris buvo dalyvavęs laidotuvėse ir regėjęs ne- 
gyvėlių, bet šios veikė kažkaip ypač šiurpinamai. Čia ne nepriekaištingai 
pašarvotas lavonas, gulintis šilku išmuštame karste. Šis kūnas nuogai iš- 
rengtas ir be ceremonijų užverstas ant aliumininio stalo. Akys dar neįgi- 
jusios tuščios, negyvos išraiškos, bet, užvirtusios aukštyn į lubas, spitrijo 
klaikiu sustabdyto kadro žvilgsniu, atspindinčiu siaubą ir gailestį. 

— ;Donde estūn sus efectors? — paklausė Bekeris sklandžia kastiliška 
ispanų kalba. — Kur jam priklausantys daiktai? 

— Alli, — atsakė geltondantis leitenantas. Ten. Jis parodė į spintukės 
viršų drabužiams ir kitiems asmeniniams daiktams. 

— 5Es todo? — Tai viskas? 

— Si. — Taip. 

Bekeris paprašė kartoninės dėžės. Leitenantas išskubėjo paieškoti. 

Buvo šeštadienio vakaras, ir Sevilijos morgas formaliai nedirbo. Jau- 
nasis leitenantas įsileido Bekerį tiesiogiai įsakytas Sevilijos Guardia* virši- 
ninko — atrodo, apsilankęs amerikietis turėjo galingų draugų. 

Bekeris apžvelgė drabužių krūvą. Prie jų buvo pasas, piniginė ir aki- 
niai, įkišti į vieną iš batų. Taip pat nedidelis kelionkrepšis, kurį policininkai 
paėmė iš to žmogaus viešbučio. Bekerio direktyvos buvo aiškios: nieko ne- - 
liesti. Nieko neskaityti. Tik pargabenti. Viską. Nieko nepražiūrėti. 

Stebėdamas krūvą, Bekeris raukėsi. Kam gi NSA reikalingas šis šlamš- 
tas? 

Leitenantas sugrįžo nešinas nedidele dėže, ir Bekeris pradėjo krauti 
vidun daiktus. 

Pareigūnas bakstelėjo į lavono koją: 

— 4Ouien es? — Kas jis? 

— Nė nenumanau. 

— Atrodo, kinas. 

Japonas, pagalvojo Bekeris. 

— Vargšas žmogelis. Širdies smūgis, a? 

Bekeris išsiblaškęs linktelėjo. 

— Taip man pasakyta. 


* Policija (isp.). 

Leitenantas atsiduso ir užjaučiamai palingavo galvą. 

— Sevilijos saulė gali būti Žiauri. Rytoj ten lauke saugokitės. 

— Dėkui. Bet aš išvykstu atgal. 

Leitenantas atrodė priblokštas: 

— Betgi ką tik atvykote! 

— Žinau, bet vyriokas, sumokėjęs man už skrydį, laukia tų daiktų. 

Leitenantas atrodė įsižeidęs, kaip tik ispanas geba įsižeisti. 

— Norite pasakyti, kad neketinate susipažinti su Sevilija? 

— Prieš kažkiek metų lankiausi čia. Gražus miestas. Mielai pasilik- 
čiau. 

— Vadinasi, esate matęs La Chiraldą? 

Bekeris linktelėjo. Iš tiesų jis niekad nebuvo įkopęs į senovinį maurų 
bokštą, bet buvo matęs šį iš tolo. 

— O Alkasarą? 

Bekeris vėl linktelėjo, prisimindamas tą naktį, kai girdėjo Paką de Lu- 
siją* skambinant gitara kieme — flamenkas po žvaigždėmis penkioliktojo 
amžiaus tvirtovėje. Gaila, kad tuomet nepažinojo Suzanos. 

— Ir, žinoma, dar yra Kristupas Kolumbas, — nušvito pareigūnas. — 
Jis palaidotas mūsiškėje katedroje. 

Bekeris pakėlė akis. 

— Iš tikrųjų? Maniau, Kolumbas palaidotas Dominikos respublikoje. 

— Po šimts, ne! Kas paleido tokius gandus? Kolumbo kūnas čia, Ispa- 
nijoje! Man regis, sakėte, jog lankėte koledžą. 

Bekeris gūžtelėjo pečiais. 

— Matyt, tą dieną praleidau paskaitas. 

— Ispanų bažnyčia labai didžiuojasi, kad turi jo relikvijas. 

Isbanų bažnyčia. Bekeris žinojo, kad Ispanijoje esama tik vienos Bažny- 
čios — Romos katalikų. Katalikybė čionai karštesnė nei pačiame Vatikane. 

— Žinoma, mes neturime viso jo kūno, — pridūrė leitenantas. — Solo 
el escroto. 

Bekeris liovėsi krauti daiktus ir išpūtė akis į leitenantą. Solo el escroto? 
Jis pasistengė nenusišiepti. — Tik jo kapšelį? 

Pareigūnas išdidžiai linktelėjo. | 

— Taip. Kai bažnyčia įgyja didžio žmogaus palaikus, jie paskelbia jį 
šventuoju ir išplatina relikvijas po įvairias katedras, kad kiekvienas galėtų 
pasidžiaugti jų puikybe. 


* Paco de Lucia (g. 1947) — flamenko gitaristas ir kompozitorius. 

— Ir jūs turite... — Bekeris nuslopino juoką. 

— Oye! Tai labai svarbi dalis! — gynėsi pareigūnas. — Ne tas pat, jei- 
gu turėtume kokį šonkaulį ar krumplį, kaip tos bažnyčios Galisijoje! Jums 
tikrai reikėtų pasilikti ir tai pamatyti. 

Bekeris mandagiai linktelėjo. 

— Galbūt užsuksiu pakeliui iš miesto. 

— Mala suerte, — atsiduso pareigūnas. — Kokia nesėkmė. Katedra už- 
daryta iki saulėtekio mišių. 

— Tuomet kitą.kartą, — nusišypsojo Bekeris, keldamas dėžę. — Turbūt 
jau eisiu. Manęs laukia lėktuvas. — Jis paskutinįsyk apsidairė po patalpą. 

— Norite, kad pavėžėčiau iki oro uosto? — paklausė pareigūnas. — 
Prie durų turiu „Guzzi“ motociklą. 

— Ne, dėkui. Pasigausiu taksi. — Bekeris kadaise koledže važiavo mo- 
tociklu ir vos neužsimušė. Visiškai nenorėjo darsyk mėginti, nesvarbu, kas 
vairuoja. 

— Jūsų valia, — tarė pareigūnas, pasukdamas durų link. — Aš užge- 
sinsiu šviesas. 

Bekeris pasikišo dėžę po pažastimi. Ar viską paėmiau? Jis užmetė pa- 
skutinį žvilgsnį į kūną ant stalo — visiškai nuogą, veidu į viršų po fluores- 
cencinėmis šviesomis, akivaizdžiai nieko neslepiančiomis. Bekerio akis vėl 
patraukė keistai deformuotos rankos. Jis minutėlę stebeilijo įdėmiau susi- 
telkdamas. 

Pareigūnas išjungė šviesas, ir salė užtemo. 

— Palaukite, — paprašė Bekeris. — Uždekite dar. 

Sumirksėję šviestuvai vėl užsižiebė. 

Pastatęs ant grindų dėžę, Bekeris priėjo prie lavono. Pasilenkė ir prisi- 

Pareigūnas sekė Bekerio žvilgsnį. 

— Bjauroka, ar ne? 

Bet ne deformacija patraukė Bekerio dėmesį. Jis pastebėjo kai ką kita. 
Pasigręžė į pareigūną: | 

— Jūs tikras, kad šioje dėžėje viskas? 

Pareigūnas linktelėjo: 

— Taip, viskas. 

Bekeris minutėlę pastovėjo, įsisprendęs delnais į klubus. Paskui pakėlė 
dėžę, nunešė atgal prie spintutės ir viską išvertė ant jos viršaus. Kruopščiai, 
daiktą po daikto jis iškratė drabužius. Paskui išėmė batus ir suplojo jais vie- 
nas į kitą, lyg bandydamas išpurtyti akmenėlį. Peržiūrėjęs viską antrąsyk, jis 
atsitraukė nuo spintukės ir susiraukė. 

— Kas nors negerai? — paklausė leitenantas. 
— Taip. Mums kai ko trūksta. 

Tokugenas Numataka stovėjo savo prabangiame stogo antstato kabi- 
nete ir žvelgė į pastatų apybrėžas Tokijo dangaus fone. Savo darbuotojų ir 
konkurentų buvo žinomas kaip akuta same — mirtinas ryklys. Tris dešimt- 
mečius jis iš anksto gudrumu pranokdavo, permušdavo kainą ir reklama 
pralenkdavo visus varžovus Japonijoje; dabar jis buvo betampąs ir pasauli- 
nės rinkos milžinu. 

Netrukus jis užbaigsiąs didžiausią savo gyvenime sandorį — sandorį, 
kuris padarysiąs jo „Numatech“ korporaciją ateities „Microsoft“. Kraujas 
jam kunkuliavo nuo neskubrių adrenalino bangų. Verslas — tai karas, o 
karas kelia jaudulį. 

Nors Tokugenas Numataka sureagavo įtariai, kai prieš tris dienas jam 
paskambino, bet dabar jau žinojo tiesą. Jam nusišypsojo myouri — didžiulė 
sėkmė. Dievai pasirinko jį. 


— Aš turiu „Skaitmeninės tvirtovės“ prieigos rakto kopiją, — pasakęs 
balsas su amerikietišku akcentu. — Gal norėtumėte jį pirkti? 

Numataka mažne garsiai nusijuokė. Žinojo, kad tai gudrybė. „Nu- 
matech“ korporacija dosniai siūlė už naująjį Ensejo Tankado algoritmą, o 
dabar kažkuris iš „Numatech“ konkurentų ima žaisti mėgindamas sužinoti 
siūlytąją kainą. 

— Jūs turite prieigos raktą? — Numataka dėjosi susidomėjęs. 

— Taip. Vadinuosi Šiaurės Dakota. 

Numataka užgniaužė juoką. Visi žinojo apie Šiaurės Dakotą. Tankadas 
buvo papasakojęs žiniasklaidai apie savo slaptąjį partnerį. Tankadas apdai- 
rus, kad turi partnerį; netgi Japonijoje verslo papročiai tapę negarbingi. En- 
sejis Tankadas nebuvo saugus. Bet vienas klaidingas kokios nors pernelyg 
uolios firmos žingsnis, ir prieigos raktas būsiąs paskelbtas viešai; nukentės 
visos programinės įrangos firmos rinkoje. 

Numataka užsitraukė „Umami“ cigarą ir pasistengė prisiderinti prie 
patetiškos skambintojo šarados. 

— Taigi jūs parduodate prieigos raktą? Įdomu. O ką apie tai mano 
Ensejis Tankadas? 

— Aš niekuo neįsipareigojęs ponui Tankadui. Pasitikėdamas manimi, 
ponas Tankadas pasielgė kvailai. Prieigos raktas vertas šimtus kartų dau- 
giau, nei jis man moka už pagalbą. 

— Man labai gaila, — tarė Numataka. — Vien jūsiškis prieigos raktas 
man nieko vertas. Kai Tankadas sužinos, ką jūs padarėte, paprasčiausiai pa- 
viešins savąją kopiją, ir ja užtvindys rinką. 

— Jūs gausite abu raktus, — pasakė balsas. — Pono Tankado ir manąjį. 

Numataka pridengė delnu telefono ragelį ir garsiai nusijuokė. Nesusi- 
turėjo nepaklausęs: 

— Kiekgi už abu prašote? 

— Dvidešimt milijonų JAV dolerių. 

Dvidešimt milijonų buvo bemaž tiksliai tiek, kiek Numatakai ir siūlė. 

— Dvidešimt milijonų? — jis aiktelėjo dėdamasis pasibaisėjęs. — Siau- 
binga! 

— Aš mačiau algoritmą. Užtikrinu jus, kad jis tiek vertas. 

Nė velnio, — pagalvojo Numataka. — Jis vertas dešimt kartų daugiau. 

— Deja, — pasakė jis, jau pavargdamas nuo žaidimo, — mes abu žino- 
me, kad ponas Tankadas to nepakęs. Pagalvokite apie teisines atatrankas. 

Skambintojas grėsmingai nutilo. 

— O kas, jei ponas Tankadas taptų neveiksnus? 

Numataka norėjo nusijuokti, bet išgirdo pašnekovo balse keistą ryžtą. 

— Jeigu Tankadas taptų neveiksnus? — Numataka apsvarstė tai. — 
Tuomet mudu galėtume susitarti. 

— Aš dar susisieksiu, — pasakė balsas. Linija išsijungė. 

Bekeris stebeilijo žemyn į lavoną. Netgi daug valandų po mirties azijie- 
čio veidas švytėjo neseno saulės įdegio rausvumu. Likusi kita jo dalis buvo 
blyškiai geltona — viskas, išskyrus violetinę mėlynę tiesiai viršum širdies. 

Veikiausiai nuo gaivinimo procedūros, — pamanė Bekeris. — Labai 
gaila, kad nieko nepadėjo. 

Jis vėl ėmėsi tyrinėti lavono plaštakas. Nieko panašaus Bekeris anks- 

čiau nebuvo matęs. Abi plaštakos turėjo tik po tris pirštus, ir šie buvo su- 
sukti bei kreivi. Bet Bekeris žvelgė ne į fizinį defektą. 

— Ką gi, sutinku, — suniurnėjo leitenantas iš kitos salės pusės. — Jis 
japonas, ne kinas. ) 

Bekeris pakėlė galvą. Pareigūnas sklaidė mirusiojo pasą. 

— Norėčiau, kad jūs nežiūrinėtumėte, — pareikalavo Bekeris. Nieko 
neliesti. Nieko neskaityti. 

— Ensejis Tankadas...gimęs sausio... 

— Prašom, — mandagiai tarė Bekeris. — Padėkit atgal. 

Pareigūnas dar kiek paspoksojo į pasą ir paskui numetė jį atgal ant 
drabužių krūvos. 

— Tas vyriokas turėjo trečios klasės vizą. Galėjo likti čia metų metus. 

Bekeris bakstelėjo rašikliu į aukos plaštaką. 

— Galbūt jis čia gyveno. 

— Nee. Atvykimo į šalį data — praeitos savaitės. 

— Galbūt jis čia persikėlinėjo, — trumpai spėjo Bekeris. 

— Taip, galbūt. Sumauta pirma savaitė. Saulės smūgis ir širdies prie- 
puolis. Vargšas žmogelis. 

Bekeris nuleido pareigūno žodžius negirdomis ir toliau tyrinėjo plaš- 
taką. 

— Jūs tikrai tvirtinate, kad prieš mirtį jis neturėjo ant savęs jokių 
brangenybių? 

Pareigūnas išsigandęs pakėlė akis. 

— Brangenybių? 

— Taip. Pažvelkite čia. 

Pareigūnas perkirto salę. 

Kairės Tankado plaštakos oda buvo su saulės įdegio pėdsakais — visa, 
išskyrus siaurą ruoželį apie mažylį pirštą. 

Bekeris parodė į blyškaus kūno juostelę. 

— Matote, čionai neįdegę? Panašu, kad jis mūvėjo žiedą. 

Pareigūnas atrodė nustebęs. 

— Žiedą? — staiga jo balsas nuskambėjo netvirtai. Jis apžiūrėjo lavono 
pirštą, paskui susigėdęs nuraudo. — Dieve mano, — jis susijuokė. — Taigi 
ta istorija buvo tiesa? 

Bekerį ūmai apėmė silpnumas. 

— Atsiprašau, ką pasakėt? 

Vis dar netikėdamas, pareigūnas palingavo galvą. 

— Privalėjau anksčiau jums užsiminti... bet pamaniau, kad tas tipas 
trenktas. 

Bekeris nesišypsojo. 

— Koks tipas? 

— Tipas, dėl kurio apsilankiau ligoninės priimamajame. Kažkoks ka- 
nadietis turistas. Vis kalbėjo apie žiedą. Vapaliojo ispaniškai, po šimts, taip 
prastai, kaip aš dar nebuvau girdėjęs. 

— Jis sakė, kad ponas Tankadas mūvėjo žiedą? 

Pareigūnas linktelėjo. Jis išsitraukė cigaretę „Ducado'“, užmetė akį į už- 
rašą NO FUMAR* ir vis tiek užsirūkė. 

— Turbūt derėjo man ką nors pasakyti, bet iš balso tas tipas atrodė 
visai pasimaišęs. 

Bekeris susiraukė. Ausyse jam skambėjo Stratmoro žodžiai: Man rei- 
kia visko, ką Ensejis Tankadas turėjo prie savęs. Visko. Nieko nepalikite. Netgi 
nė mažiausios popieriaus skiautelės. 

— Kur žiedas dabar? — paklausė Bekeris. 

Pareigūnas užsitraukė dūmą. 

— Ilga istorija. 

Kažkas Bekeriui kuždėjo, kad tai nėra gera Žinia. 

— Vis tiek papasakokite. | 

Suzana Flečer sėdėjo prie savojo terminalo Trečiojo mazgo viduje. 
Trečiasis mazgas buvo nuošali, nepralaidi garsui kriptografininkų patalpa 
visai šalia pagrindinio aukšto. Dviejų colių storio gaubtinis, poliaroidinis 
stiklas teikė kriptografininkams panoraminį vaizdą į Kriptografijos sky- 
riaus salę ir tuo pat metu neleido niekam kitam matyti, kas dedasi viduje. 

Erdvaus Trečiojo mazgo gilumoje tobulu apskritimu buvo sustaty- 
ti dvylika kompiuterių terminalų. Tokia žiedine išdėstymo tvarka siekta 
skatinti tarp kriptografininkų intelektualinius mainus, priminti jiems, kad 
esantys didesnio kolektyvo dalis — kažkas panašaus į kriptografininkų 
Apvaliojo stalo riterius. Ironiška, bet paslaptys Trečiajame mazge nebuvo 
palankiai vertinamos. 

Pramintas Žaidimų dėže, Trečiasis mazgas visiškai neturėjo tos steri- 
lios atmosferos kaip visa kita Kriptografijos skyriuje. Čia galėjai jaustis kaip 


* Nerūkyti (isp.). 

namie — prabangus kilimai, labai moderni garso sistema, pilnut pilnutėlis 
maisto šaldytuvas, virtuvėlė, „Nerf“ krepšinio lankas. NSA laikėsi Kriptog- 
rafijos atžvilgiu tokios koncepcijos: Nekišk poros milijardų baksų į dešif- 
ravimo kompiuterį, neprisiviliojęs geriausių iš geriausiųjų, kurie aplinkui 
sukinėtųsi ir jį eksploatuotų. 

Suzana nusispyrė „Salvatore Fergamo“ žemakulnius ir panardino ko- 
jinėmis apautus pirštus į storą, minkštą kilimą. Gerai uždirbantys valstybės 
tarnautojai buvo skatinami pernelyg nedemonstruoti savo turtingumo. 
Suzanai paprastai tai nesukeldavo keblumų — ji buvo visiškai patenkinta 
savuoju kukliu dviaukščiu butuku, „Volvo“ sedanu ir konservatyviu garde- 
robu. Bet bateliai — kitas dalykas. Netgi mokydamasi koledže, ji skirdavo 
savo lėšas geriausiai avalynei. 

Neiššoksi iki žvaigždžių, jeigu tau skaudės kojas, — kažkada pasakiusi 
jai teta. — Ir kai eini, kur esi išsirengusi, po šimts, pasistenk atrodyti puikiai! 

Suzana leido sau saldžiai pasirąžyti, o paskiau ėmėsi reikalo. Ji išsi- 
traukė pėdsekį ir pasirengė šį konfigūruoti. Žvilgtelėjo į Stratmoro jai duo- 
tą elektroninio pašto adresą. 

Žmogus, vadinantis save Šiaurės Dakota, turėjo anoniminę abonenti- 
nę dėžutę, bet Suzana žinojo, kad nebeilgai ši liks anoniminė. Pėdsekys pra- 
eis pro ARA, bus persiųstas Šiaurės Dakotai, o paskui parsiųs informaciją 
apie tikrąjį to žmogaus internetinį adresą. 

Jeigu viskas sklandžiai klostysis, pėdsekys netrukus nustatys Šiaurės 
Dakotos buvimo vietą, ir Stratmoras galės konfiskuoti prieigos raktą. Tuo- 
met liks tik Deividas. Kai jis suras Tankado kopiją, bus galima sunaikinti 
abu prieigos raktus; Tankado uždelsto veikimo bombikė bus nukenksminta 
— mirtinas sprogmuo be detonatoriaus. 

Suzana darsyk patikrino adresą skiautelėje priešais save ir įvedė in- 
formaciją į atitinkamą duomenų lauką. Sukikeno, kad Stratmoras susidūrė 
su sunkumais, kai pats norėjo pasiųsti pėdsekį. Matyt, pasiuntė šį dusyk, ir 
abu kartus sugrįžo Tankado, o ne Šiaurės Dakotos adresas. Paprasta klaida, 
pagalvojo Suzana; Stratmoras veikiausiai sukeitė duomenų laukus, ir pėd- 
sekys ieškojo ne to abonento. 

Suzana baigė savąjį pėdsekį konfigūruoti ir pastatė į eilę išsiųsti. Pas- 
kui nuspaudė grįžties ženklą. Kompiuteris sykį pyptelėjo. 

PĖDSEKYS IŠSIŲSTAS 


Dabar liko tik laukti. 

Suzana atsiduso. Jautė kaltę, kad taip griežtai užsipuolė komandorą. 
Jeigu kas ir kompetentingas savarankiškai kovoti su šia grėsme, tai tik Tre- 
voras Stratmoras. Jis turėjo nesuvokiamą savybę pasirodyti gudresniu už 
tuos, kurie mesdavo iššūkį. 

Prieš šešis mėnesius, kai EFF paskleidė girdą, kad NSA povandeninis 
laivas šniukštinėja okeaninius telefono kabelius, Stratmoras ramiai nuteki- 
no priešingą gandą — kad povandeninis laivas iš tikrųjų neteisėtai laidoja 
toksines atliekas. EFF ir okeano aplinkosaugininkai tiek ilgai ginčijosi, 
katra versija teisinga, jog žiniasklaidai galop atsibodo ir ji perėjo prie kitų 
dalykų. 

Kiekvienas Stratmoro ėjimas būdavo kruopščiai suplanuotas. Kur- 
damas ir perkurdamas planus, jis labai priklausė nuo savojo kompiuterio. 
Kaip ir daugelis NSA darbuotojų, Stratmoras naudojosi pačios NSA pa- 
rengta programine įranga, pavadinta „Proto šturmas“* — nė kiek nerizi- 
kinga priemone kompiuteriu saugiai įgyvendinti abejotinus scenarijus. 

„Proto šturmas“ buvo dirbtinio intelekto eksperimentas, savo kūrėjų 
apibūdinamas „Priežasčių ir pasekmių imituoklio“ pavadinimu. Pirmiausia 
jis buvo sumanytas naudoti politinėse kampanijose, kaip priemonė duoto- 
sios „politinės aplinkos“ realiojo laiko modeliams kurti. Maitinama milži- 
niško duomenų kiekio, programa kūrė sąryšinį tinklą — hipotetinį modelį 
sąveikos tarp politinių kintamųjų, įskaitant dabartinius įžymius asmenis, 
jų štabus, asmeninius ryšius vieno su kitu, karštas aktualijas, individų mo- 
tyvacijas, nusveriamas tokių kintamųjų kaip seksas, etniškumas, pinigai ir 
įtakingumas. Tuomet vartotojas galėdavo įvesti bet kokį hipotetinį įvykį, ir 
„Proto šturmas“ numatydavo įvykio poveikį „aplinkai“. 

Stratmoras darbavosi su „Proto šturmu“ labai uoliai — ne dėl politi- 
nių tikslų, bet kaip TFM** priemone; ši programinė įranga buvo galingas 
įrankis sudėtingoms strategijoms nubrėžti ir silpnoms vietoms numatyti. 
Suzana spėjo, kad Stratmoro kompiuteryje paslėptos schemos kada nors 
pakeis pasaulį. 

Taip, — pagalvojo Suzana. — Per griežtai jį užsipuoliau. 


* Angl. „BrainStorm“, perkeltine prasme — „Geniali idėja“. 
** Time-Line, Flowchart * Mapping — Laiko skalės, struktūrinės schemos ir pateiktis (angl.). 

Jos mintis pertraukė Trečiojo mazgo durų šnypštesys. 

Vidun įsiveržė Stratmoras. 

— Suzana, — bloškė jis. — Ką tik paskambino Deividas. Kai kas už- 
kliuvo. 

— Žiedas? — Suzana tartum abejojo. — Trūksta Tankado žiedo? 

— Taip. Laimė, kad Deividas tai pastebėjo. Išties šauniai suveikta. 

— Betgi jums reikia prieigos rakto, ne brangenybių. 

— Žinau, — sutiko Stratmoras, — bet, manau, tai gali būti tas pat. 

Suzana atrodė suglumusi. 

— Tai ilga istorija. 

Ji mostelėjo į pėdsekį monitoriaus ekrane: 

— Aš niekur nenueinu. 

Stratmoras sunkiai atsiduso ir leidosi žingsniuoti. 

— Matyt, būta Tankado mirties liudininkų. Pasak pareigūno morge, 
šįryt policijai paskambino kažkoks panikon puolęs kanadietis turistas — 
pasakė, kad parke vieną japoną ištikęs širdies priepuolis. Nuvykęs pareigū- 
nas rado Tankadą negyvą, o prie jo tą kanadietį, tad per radiją jis pranešė 
paramedikams. Kol paramedikai kėlė į mašiną Tankado kūną, ketindami 
nugabenti šį į morgą, pareigūnas pamėgino išgauti iš kanadiečio, kas atsi- 
tiko. Seniokas vien vapaliojo apie kažkokį žiedą, kurį prieš pat numirdamas 
atidavė jam Tankadas. 

Suzana skeptiškai nužvelgė viršininką. 

— Tankadas atidavė žiedą? 

— Aha. Matyt, tiesiog kišo seniokui į veidą — tartum meldė, jog tas jį 
paimtų. Panašu, kad seniokas gerai jį įsižiūrėjo. — Stratmoras liovėsi žings- 
niavęs ir apsigręžė. — Pasakė, kad žiedas buvo graviruotas — su kažkokio- 
mis raidėmis. 

— Raidėmis? 

— Taip, ir, anot jo, jos nebuvo angliškos. — Stratmoras lūkestingai 
kilstelėjo antakius. 

— Japoniškai? 

Stratmoras papurtė galvą. 

— Ir aš pirmiausia taip pagalvojau. Bet žinokit — kanadietis skundėsi, 
kad raidės nieko nereiškė. Japoniškų rašmenų niekaip nesumaišysi su mū- 
siškėmis lotyniškomis raidėmis. Jis pasakė, kad graviruotė atrodė taip, lyg 
rašomąja mašinėle sau būtų davusi valią katė. 

Suzana nusijuokė: 

— Komandore, juk jūs tikrai nemanote... 

Stratmoras ją pertraukė: 

— Suzana, tai aišku kaip dieną. Tankadas savo žiede išgraviravo 
„Skaitmeninės tvirtovės“ prieigos raktą. Auksas patvarus. Ar miegotų, 
praustųsi po dušu, valgytų — prieigos raktas visados bus su juo, pareng- 
tas bet kuriuo momentu būti paviešintas. 

— Jam ant piršto? — regis, Suzana tebeabejojo. — Šitaip atvirai? 

— O kodėl ne? Nepasakyčiau, kad Ispanija — pasaulio šifravimo sos- 
tinė. Niekas nebūtų nutuokęs, ką raidės reiškia. Be to, jeigu raktas standar- 
tiškai iš šešiasdešimt keturių bitų — netgi dienos akyje niekas tikriausiai 
nesugebėtų perskaityti ir įsiminti visų šešiasdešimt keturių ženklų. 

Suzana atrodė sutrikusi. 

— Ir Tankadas atidavė tą žiedą kažkokiam nepažįstamajam kelias aki- 
mirkas prieš numirdamas? Kodėl? 

Stratmoras prisimerkė. 

— O kaip jūs manote? 

Suzanai prireikė tik mirksnio, kol jai toptelėjo į galvą. Išplėtė akis. 

Stratmoras linktelėjo. 

— Tankadas mėgino jo atsikratyti. Manė, kad mes jį nužudėme. Pasi- 
juto mirštąs ir logiškai spėjo, kad dėl to kalti mes. Pernelyg sutapo laikas. 
Žmogus pamanė, kad prie jo prisikasėme, nuodais ar dar kuo nors, lėto 
veikimo širdies ritmo stabdikliu. Žinojo, kad mes tik tada išdrįsime jį nu- 
žudyti, jeigu būsime suradę Šiaurės Dakotą. 

Suzaną nukrėtė šaltis. 

— Suprantama, — sukuždėjo ji. — Tankadas pamanė, kad mes neutra- 
lizavome jo draudimo polisą, kad galėtume pašalinti ir jį. 

Viskas Suzanai ėmė aiškėti. Širdies priepuolio laikas išpuolė dėl NSA 
taip laimingai, kad Tankadas padarė išvadą, jog dėl to kalta NSA. Paskutinis 
jo instinktas buvo keršyti. Ensejis atidavė žiedą kaip žūtbūtinę pastangą 
paviešinti prieigos raktą. O dabar, tiesiog neįtikima, kažkoks nieko neįta- 
riantis kanadietis turistas turi raktą nuo galingiausio istorijoje šifravimo 
algoritmo. 

Suzana giliai įkvėpė oro ir metė neišvengiamą klausimą: 

— Taigi kur dabar tas kanadietis? 


/ 

Stratmoras susiraukė. 

— Čia ir problema. 

— Pareigūnas nežino, kur jis? 

— Ne. Istorija su kanadiečiu buvo tokia absurdiška, kad pareigūnas 
pamanė, jog tasai ištiktas šoko arba senatviškai nukvėšęs. Tad pasisodino 
senioką už savęs ant motociklo, kad parvežtų jį į viešbutį. Bet kanadietis nė 
nesugebėjo išsilaikyti; nuvirto nuo motociklo jiems dar nenuvažiavus netgi 
trijų pėdų — prasiskėlė galvą ir susilaužė riešą. 

— Ką?! — Suzana mažne paspringo. 
sakė, kad verčiau pareisiąs į Kanadą pėsčias, nei darsyk sėsiąs ant motocik- 
lo. Tad pareigūnas galėjo tik palydėti jį į nedidelę valdišką kliniką netoli 
parko ir jį ten paliko apžiūrėti. 

“Suzana susiraukė. 
— Manau, nė neverta klausti, kurlink patraukė Deividas. 

Deividas Bekeris žengė laukan ant karštai įkaitusio Plaza de Espana 
plytelių klojinio. Priešais jį iš tarp medžių ant trijų akrų mėlynų ir baltų 
plytelių azulejo* klojinio kyšojo El Ayuntamiento — senovinis municipali- 
teto pastatas. Arabiškos jo smailės ir kaldintas fasadas kėlė įspūdį, kad tai 
turėjo būti veikiau rūmai, o ne viešoji įstaiga. Nepaisant istorijos, kupinos 
perversmų, gaisrų ir viešųjų korimų, dauguma turistų lankė šią vietą, nes 
čionykštės brošiūros reklamavo ją kaip anglų karinio štabo būstinę filme 
Arabijos Lourensas. „Columbia Pictures“ kompanijai buvo kur kas pigiau 
filmuoti Ispanijoje nei Egipte, o mauriškos įtakos Sevilijos architektūrai pa- 
kako, kad kino teatrų lankytojai liktų įtikinti, jog mato Kairą. 

Bekeris perstatė savąjį „Seiko“ sulig vietos laiku: 21.10 — pagal čio- 
nykščius standartus vis dar popietė; tikras ispanas niekad nepietauja anks- 
čiau saulėlydžio, o tingi Andalūzijos saulė retai užleisdavo dangų nakčiai 
prieš dešimtą. 


* Mozaika (isp.). 

Netgi ankstyvo vakaro karštyje Bekeris pasijuto žingsniuojąs per par- 
ką žvalia sparta. Šįsyk Stratmoro tonas skambėjo kur kas primygtiniau nei 
tuomet rytą. Nauji jo įsakymai nepaliko erdvės klaidingai interpretacijai: 
Suraskite kanadietį, gaukite žiedą. Darykit, kas būtina, tik gaukite tą žiedą. 

Bekeris stebėjosi, kuo galėtų būti toks svarbus žiedas, visas išraižytas 
raidėmis. Stratmoras nesiteikė pasakyti, o Bekeris nepaklausė. — NSA, pa- 
galvojo jis. — Negali Sakyti Apibrėžtai. 


Kitapus Avenida Isabela Catolica* buvo aiškiai matyti klinika — ant 
stogo nudažytas universalus raudono kryžiaus baltame apskritame fone 
simbolis. įlicijos pareigūnas paliko ten kanadietį prieš daug valandų. Lū- 
žęs riešas, sutrenkta galva — be abejo, pacientas pagydytas ir šiuo metu jau 
išrašytas. Bekeris tik vylėsi, kad klinika, išrašydama ligonį, registratūroje 
pasilikdavo informaciją — apie vietos viešbutį ar telefono numerį, kuriuo 
su žmogumi būtų galima susisiekti. Jei bent kiek lydės sėkmė, Bekeris ti- 
kėjosi surasiąs kanadietį, gausiąs žiedą ir paskui daugiau be jokių didesnių 
komplikacijų išskrisiąs namo. 

Stratmoras pasakęs Bekeriui: 

— Jeigu reiks, pasinaudokite dešimčia tūkstančių grynaisiais žiedui 
išpirkti. Aš jums kompensuosiu. 

— To neprireiks, — atsakė Bekeris. Jis vis tiek ketino sugrąžinti pi- 
nigus. Vyko Ispanijon ne dėl pinigų, o dėl Suzanos. Komandoras Trevoras 
Stratmoras — Suzanos mentorius ir globėjas. Suzana daug jam skolinga; 
vienos dienos užduotis — mažiausia, kuo Bekeris galėjo atsidėkoti. 

Deja, šįryt dalykai susiklostė ne visiškai taip, kaip Bekeris buvo pla- 
navęs. Tikėjosi paskambinti Suzanai iš lėktuvo ir viską paaiškinti. Svarstė 
galimybę, kad pilotas pasiųstų Stratmorui radiogramą, šitaip ir pats kartu 
pridurtų žinutę, bet dvejojo, ar dera direktoriaus pavaduotoją velti į roman- 
tines savo problemas. 

Tris sykius Bekeris pats mėgino paskambinti Suzanai — pirma nu- 
stojusiu veikti mobiliuoju iš reaktyvinio lėktuvo salono, paskui iš taksofono 
oro uoste ir galiausiai iš morgo. Suzana neatsiliepė. Bekeris stebėjosi, kur ji 
galėtų būti. Susisiekė su jos telefono atsakikliu, bet žinutės nepaliko; tai, ką 
norėjo pasakyti — ne žinutė atsakikliui. 

Artindamasis prie gatvės, netoli įėjimo į parką jis pastebėjo taksofono 
būdelę. Nurisnojo prie jos, sugriebė ragelį ir pasinaudojo savąja telefono 


* Izabelės Katalikės bulvaras (isp.). 

kortele numeriui surinkti. Sekė ilga pauzė, kol linija jungėsi. Galiausiai su- 
gaudė šaukiamieji signalai. 

Nagi. Būk namie. 

Po penkių signalų numeris susijungė. 

— Sveiki. Čia Suzana Flečer. Atleiskite, šiuo metu manęs nėra namie, 
bet jeigu pasakysite savo pavardę... 

Bekeris klausėsi atsakiklio. Kur ji? Šiuo metu Suzana jau turėtų būti 
puolusi į paniką. Kažin, gal ji pati viena, be jo išvažiavo į „Akmeninį dva- 
rą ? Pasigirdo pyptelėjimas. 

— Sveika. Čia Deividas... — jis nutilo, nežinodamas, ką pasakyti. 
Vienas iš dalykų, kodėl jis nemėgo telefono atsakiklių — tai, kad jeigu tik 
trumpam stabtelėdavai pagalvoti, šie išsijungdavo. — Atleisk, kad nepa- 
skambinau, — pačiu laiku suspėjo jis išpyškinti. Paklausė savęs, gal reikėtų 
jai pasakyti, kas dedasi, bet persigalvojo. — Paskambink komandorui Strat- 
morui. Jis viską paaiškins. — Bekerio širdis daužėsi. Absurdas, pagalvojo 
jis. — Myliu tave, — skubiai pridūrė ir pakabino ragelį. 

Bekeris palaukė, kol Avenida Borbolla pravažiuos kelios mašinos. Jis 
pagalvojo, kad Suzana neabejotinai pamanys blogiausia; nepanašu, kad jis 
pažadėjęs nepaskambintų. 

Bekeris žengė į keturių eismo juostų bulvarą. Ten ir atgal, — kuždėjo 
sau. — Ten ir atgal. Buvo pernelyg susirūpinęs, kad pamatytų žmogų su 
vielinių rėmelių akiniais, stebintį jį iš kitos gatvės pusės. 

Stovėdamas priešais didžiulį veidrodinio stiklo langą savajame Tokijo 
dangoraižyje, Numataka giliai užsitraukė cigarą ir nusišypsojo pats sau. Vos 
galėjo patikėti savo sėkme. Vėl kalbėjęsis su amerikiečiu, ir jeigu viskas ei- 
nasi pagal grafiką, šiuo metu Ensejis Tankadas jau pašalintas, o jo prieigos 
rakto kopija nusavinta. 

Ironiška, mąstė Numataka, kad jis pats galiausiai turės Ensejo Tanka- 
do prieigos raktą. Tokugenas Numataka kažkada, prieš daugelį metų, buvo 
sutikęs Tankadą. Jaunasis programuotojas tuoj po koledžo buvo atėjęs į 
„Numatech“ korporaciją, ieškodamas darbo. Numataka jam atsakęs. Be 
jokios abejonės, Tankadas buvo talentingas, tačiau tuo metu aplinkybės 

buvo kitos. Nors Japonija keitėsi, Numataka buvo gavęs senosios mokyk- 
los išsilavinimą; jis gyveno pagal menboko — garbės ir geros reputacijos 
— kodeksą. Netobulumas buvo netoleruotinas. Jeigu jis nusamdytų luošį, 
užtrauktų gėdą savo kompanijai. Tad atmetė Tankado anketinius duomenis 
nė nepažvelgęs. 

Numataka vėl pasižiūrėjo į laikrodį. Tas amerikietis, Šiaurės Dakota, 
šiuo metu jau turėjo būti paskambinęs. Numataką apėmė šioks toks neri- 
mas. Vylėsi, kad neįvyko nieko bloga. 

Jeigu prieigos raktai tokie geri, kaip žadėta, jie atrakinsią geidžiamiau- 
sią kompiuterių amžiaus gaminį — visiškai nepažeidžiamą skaitmeninį 
šifravimo algoritmą. Numataka galėtų įterpti algoritmą į saugius nuo ma- 
nipuliacijų, purškiamu laku užantspauduotus VSLI* lustus ir masiškai juos 
pardavinėti pasaulio kompiuterių gamintojams, vyriausybėms, pramonėms 
ir galbūt netgi tamsesnėms rinkoms... juodajai pasaulio teroristų rinkai. 

Numataka nusišypsojo. Pasirodė, kad, kaip paprastai, jis sulaukė šiči- 
gosan — septynių sėkmės deivių — palankumo. „Numatech“ korporacija 
kontroliuos vienintelę kada nors egzistavusią „Skaitmeninės tvirtovės“ 
kopiją. Dvidešimt milijonų dolerių — dideli pinigai, bet, atsižvelgiant į re- 
zultatą, tai šimtmečio vagystė. 

— O jeigu dar kas nors ieško žiedo? — paklausė Suzana, staiga susi- 
jaudindama. — Ar Deividui negrėstų pavojus? 

Stratmoras papurtė galvą. 

— Niekas kitas nežino, kad žiedas egzistuoja. Štai kodėl pasiunčiau 
Deividą. Norėjau šitai atlikti tokiu būdu. Smalsūs šnipai paprastai nesekioja 
ispanų kalbos dėstytojų. 

— Komandore, — toliau rutuliojo ji savo mintį, — jeigu šįryt jūs ins- 
truktavote Deividą automobilio telefonu, kas nors galėjo perimti... 

— Tikimybė viena iš milijono, — raminamu tonu pertraukė ją Strat- 
moras. — Bet koks pasiklausytojas turėtų būti visai arti ir tiksliai žinoti, ko 
klausytis. — Jis padėjo ranką jai ant peties. — Niekad nebūčiau išsiuntęs 


* Very large scale integration — itin didelė integralinė schema (angl.). 

Deivido, jeigu būčiau manęs, jog tai pavojinga. — Nusišypsojęs pridūrė: 
— Patikėkit manimi. Iškils bent mažiausias keblumas — ir aš nusiųsiu pro- 
fesionalus. 

Stratmoro žodžius ūmai pertraukė bildesys — kažkas trankė į Trečiojo 
mazgo durų stiklą. Suzana ir Stratmoras atsigręžė. 

Filas Čartrukianas iš sistemų saugos, prispaudęs veidą prie stiklinės 
plokštės, įnirtingai barbeno ir stengėsi pažvelgti vidun. Ką jis sujaudintai 
žiopčiojo pro garsui nepralaidų stiklą, nebuvo girdėti. Atrodė kaip ką tik 
išvydęs vaiduoklį. 

— Kokį velnią Čartrukianas čia veikia? — suniurnėjo Stratmoras. — 
Juk šiandien jis nebudi. 

— Panašu į nesklandumus, — spėjo Suzana. — Veikiausiai jis pamatė 
praginos monitorių. 

— Velniai rautų! — sušnypštė komandoras. — Juk aš specialiai pa- 
skambinau paskirtajam budėti sistemų saugos technikui ir pasakiau, kad 
neateitų! | 

Suzana nenustebo. Atšaukti sistemų saugos budėtoją buvo neįprasta, 
bet Stratmoras neabejotinai troško kupole būti vienas. Mažiausia, ko jam 
reikėjo — tai to, kad koks nors paranojiškas sistemų saugos technikėlis nu- 
trauktų nuo „Skaitmeninės tvirtovės“ paslapties skraistę. 

— Verčiau sustabdykime TRANSLTR, — pasiūlė Suzana. — Galime iš 
naujo paleisti praginos monitorių ir pasakyti Filui, kad jam pasivaideno. 

Stratmoras tartum tai svarstė, paskui papurtė galvą. 

— Dar ne. TRANSLTR šioje atakoje jau penkiolika valandų. Noriu, 
kad jis dirbtų visas dvidešimt keturias valandas — tiesiog tam, kad įsiti- 
kinčiau/Suzanai tai pasirodė logiška. „Skaitmeninė tvirtovė“ buvo pirmoji 
kada nors panaudota cikliškos kaitos atvirojo teksto funkcija. Galbūt Tan- 
das įveiks šifrą. Suzana tuo abejojo. 

— Tegul TRANSLTR toliau veikia, — nusprendė Stratmoras. — Noriu 
įsitikinti, ar tikrai šis algoritmas neprieinamas. 

Čartrukianas tebebeldė į stiklą. 

— Nieko nepadarysi, — suniurnėjo Stratmoras. — Paremkite mane. 

Giliai atsidusęs, komandoras nuėjo prie slankiojamųjų stiklinių durų. 
Slėgio plokštė grindyse suveikė, ir sušnypštusios durys atsidarė. 

Čartrukianas mažne įpuolė į kambarį. 

— Komandore, sere... atleiskite, kad jus trukdau, bet praginos monito- 
rius... aš paleidau patikrą dėl virusų ir... 

— Filai, Filai, Filai, — maloniai liejo nuoširdumą komandoras, rami- 
namai padėdamas ranką Čartrukianui ant peties. — Lėčiau. Kokia, sakote, 
iškilusi problema? 

Iš nerūpestingo Stratmoro tono niekas nebūtų atspėjęs, kad pasaulis 
aplinkui jį griūva. Žingtelėjęs į šoną, jis įsivedė Čartrukianą tarp šventųjų 
Trečiojo mazgo sienų. Saugos sistemų technikas nedrąsiai, it gerai išmoky- 
tas šuo, žinantis kaip dera elgtis, peržengė slenkstį. 

Iš suglumusio Čartrukiano veido buvo matyti, kad jam niekad neteko 
būti viduje. Kad ir kas buvo sukėlęs jam paniką, kaipmat liko pamiršta. Jis 
stebėjo prabangų interjerą, išrikiuotus asmeninius terminalus, sofas, kny- 
gų lentynas, švelnų apšvietimą. Užkliuvęs žvilgsniu už viešpataujančiosios 
Kriptografijos karalienės, Suzanos Flečer, jis greitai nusuko akis į šalį. Su- 
zana jam varė velnišką baimę, nes jos protas dirbo kitoje plotmėje. Ji buvo 
trikdančiai graži, ir kai atsidurdavo šalia, jam visados tartum pradėdavo 
pintis liežuvis. Nepretenzinga Suzanos laikysena tik dar labiau pablogin- 
davo padėtį. 

— Kokia, sakote, iškilusi problema, Filai? — pakartojo Stratmoras, ati- 
darydamas šaldytuvą. — Išgersite? 

— Ne, ak... ne, dėkui, sere, — vapėjo it surištu liežuviu; vaikinas ne- 
žinojo, ar išties čia pageidaujamas. — Sere, man regis, TRANSLTR kažkas 
negerai. 

Stratmoras uždarė šaldytuvą ir abejingai pažvelgė į Čartrukianą: 

— Turite omenyje praginos monitorių? 

Čartrukianas atrodė sukrėstas. 

— Vadinasi, jūs matėte jį? 

— Žinoma. Jis dirba jau apie šešiolika valandų, jeigu neapsirinku. 

Čartrukianas atrodė suglumęs. 

— Taip, sere, šešiolika valandų. Tačiau tai dar ne viskas, sere. Aš pa- 
leidau patikrą dėl virusų, ir ši užtiko kažką keisto. 

— Tikrai? — Stratmoro tai tartum nesujaudino. — Kas tokio keisto? 

Suzana sužavėta stebėjo komandoro vaidybą. 

Užsikirsdamas Čartrukianas varė toliau: 

— TRANSLTR susidūrė su kažkuo labai pažangiu. Filtrai niekad ne- 
buvo sutikę ko nors panašaus. Bijau, į TRANSLTR gali būti patekęs koks 
nors virusas. 

— Virusas? — Stratmoras susijuokė su šokia tokia atlaidumo gai- 
dele. — Filai, vertinu jūsų rūpestį, iš tiesų vertinu. Bet panelė Flečer ir aš 

esame paleidę naują diagnostiką, vieną labai pažangią programą. Būčiau jus 
perspėjęs apie tai, bet nežinojau, kad šiandien budite. 

Sistemų saugos technikas pasistengė kaip įmanoma taktiškiau pri- 
dengti kolegą. 

— Aš pasikeičiau su naujuoju vaikinu. Perėmiau jo savaitgalio pa- 
mainą. 

Stratmoro akys susiaurėjo. 

— Keista. Praeitą vakarą kalbėjausi su juo. Pasakiau, kad gali neateiti. 
Jis neužsiminė ketinąs susikeisti pamainomis. 

Čartrukianas pajuto į gerklę kylant kamuolį. Stojo įtempta tyla. 

— Ką gi... — Stratmoras pagaliau atsiduso. — Panašu į nevykusį 
nesusipratimą. — Jis uždėjo technikui ant peties ranką ir palydėjo šį iki 
durų. — Gera žinia ta, kad jums nereikės pasilikti. Panelė Flečer ir aš būsi- 
me čia visą dieną. Laikysime postą savo rankose. Paprasčiausiai galite pasi- 
džiaugti savaitgaliu. 

CČartrukianas dvejojo. 

— Komandore, aš išties manau, kad turėtume patikrinti... 

— Filai, — pakartojo Stratmoras, jau šiek tiek griežčiau. — TRANSLTR 
veikia puikiai. Jeigu jūsų patikra aptiko kažką keista, tai tik todėl, kad mes 
tai įvedėme. Dabar, jeigu jūs ne prieš... — Stratmoras nutraukė žodžius. 


— Diagnostika, pabučiuok man į subinę! — sumurmėjo Čartrukianas, 
piktas sugrįždamas į Sistemų saugos laboratoriją. — Kokia gi ciklinė funk- 
cija verčia tris milijonus procesorių dirbti šešiolika valandų? 

CČartrukrianas svarstė, ar nereikėtų paskambinti Sistemų saugos sky- 
riaus viršininkui. Prakeikti kriptografininkai, — mąstė jis. — Paprasčiausiai 
jie neišmano saugos! 

Jam galvoje ėmė bėgti priesaikos, kurią davė stodamas dirbti sistemų 
saugoje, žodžiai. Jis buvo prisiekęs panaudoti visą savo patirtį, įgytus įgū- 
džius ir nuojautą tam, kad apsaugotų milijardų dolerių vertės NSA inves- 
ticiją. 

— Nuojautą,— piktai tarė jis. Nereikia proto suprasti, jog čia jokia, po 
šimts, diagnostika! 

Įpykęs Čartrukianas nuėjo prie terminalo ir pakrovė visą komplektą 
programinės įrangos įvertinti TRANSLTR sistemoms. 

— Jūsų kūdikėlį ištikusi bėda, komandore, — suniurnėjo jis. — Jūs ne- 
pasitikite nuojauta? Aš tuojau jums įrodysiu! 

„La Clinica de Salud Pūblica“* iš tikrųjų buvo perstatyta pradinė mo- 
kykla ir visai nepanėšėjo į kliniką. Ilgas vienaaukštis plytinis pastatas su 
didžiuliais langais ir surūdijusiomis sūpuoklėmis kieme už namo. Bekeris 
užlipo trupančiais laiptukais. 

Viduje buvo tamsu ir triukšminga. Laukiamasis — eilė sulankstomųjų 
metalinių kėdžių, sustatytų per visą ilgą siaurą koridorių. Kartotinė lentelė 
ant ožio malkoms pjauti su užrašu OFICINA** ir strėle rodė tolyn į korido- 
riaus galą. 

Bekeris patraukė blausiai apšviestu koridoriumi. Tai panėšėjo į kaž- 
kokią šiurpią scenografiją, sumanytą kokiam nors holivudiškam siaubo fil- 
mui. Ore tvyrojo šlapimo kvapas. Šviesos tolimajame koridoriaus gale buvo 
užgesintos, ir paskutinius keturiasdešimt ar penkiasdešimt pėdų matėsi tik 
neaiškūs siluetai. Kraujuojanti moteris... verkianti jaunuolių porelė... besi- 
meldžianti mergytė... Bekeris pasiekė užtamsinto koridoriaus galą. Durys 
kairėje buvo šiek tiek praviros, ir jis stumtelėjo jas plačiau. Viduje buvo 
visiškai tuščia, išskyrus vieną sudžiūvusią senę, nuogą ant lovos stenančią 
į antukę. 

Miela. Bekeris atsiduso ir uždarė duris. Kurgi, po velnių, registratūra? 

Pasukęs už nedidelio koridoriaus išlinkio, Bekeris išgirdo balsus. Jis 
leidosi garsų link ir atsidūrė prie persišviečiančių stiklinių durų, už kurių 
tartum vyko barnis. Nenorom stumtelėjęs, Bekeris atidarė duris. Registra- 
tūra. Beprotnamis. Kaip jo ir baimintasi. 

Eilę sudarė koks dešimt žmonių, kiekvienas stumdėsi ir šaukė. Ispanija 
negarsėjo dalykiškumu, ir Bekeris suprato, kad galėtų čia pralaukti ištisą 
naktį, kol kas nors suteiktų jam informaciją apie kanadietį. Už barjero te- 
buvo viena registratorė, kovojanti su nepatenkintais pacientais. Bekeris šiek 
tiek pastovėjo tarpduryje, svarstydamas, ką daryti. Juk turi būti koks nors 
geresnis variantas. 

— Con permiso!“** — šūktelėjo kažkoks sanitaras. Pro šalį pradardėjo 
greitai stumiami ratukai su neštuvais. 

Bekeris atšoko iš kelio ir šūktelėjo sanitarui pavymui: 


* Valstybinė sveikatos klinika (isp.). 
** Registratūra (isp.). 
*** Praleiskite (isp.). 

— 4Dėnde estd el telėfono?* 

Nesulėtindamas žingsnių, žmogus parodė į dvivėres duris ir dingo už 
kampo. Bekeris nuėjo prie durų ir įsmuko vidun. 

Priešais jį atsivėrė didžiulė patalpa — seniau buvusi sporto salė. Grin- 
dys blyškiai žalios ir, dūzgiant fluorescenciniams šviestuvams, tai išryškė- 
davo, tai vėl išskysdavo. Ant sienos, nuo krepšinio lentos, geibiai karojo 
lankas. Po grindis ant žemų lovelių buvo išbarstyta kelios dešimtys ligonių. 
Tolimajame kampe, tuoj po perdegusia rezultatų švieslente, kėpsojo senas 
taksofonas. Bekeris vylėsi, kad šis veikia. 

Kirsdamas salę, jis pasirausė kišenėje monetų. Surado 75 pesetas po 
penkinę, taksi grąžą — kaip tik užtektinai dviem vietiniams skambučiams. 
Jis mandagiai nusišypsojo išeinančiai seselei ir nusigavo iki telefono. Pa- 
sičiupęs ragelį, Bekeris paskambino miesto informacijai. Po trisdešimties 
sekundžių jis turėjo klinikos pagrindinės registratūros numerį. 

Nesvarbu, kokia šalis, jeigu kalbama apie raštines, galioja viena uni- 
versali tiesa: niekas negali pakęsti neatsiliepiamo telefono garso. Nesvarbu, 
kiek lauktų interesantų, registratorė meta visus darbus ir puola pakelti te- 
lefono ragelio. 

Bekeris surinko šešiaženklį numerį. Po akimirkos susijungsiąs su klini- 
kos registratūra. Be abejo, šiandien tebūsiąs priimtas vienas kanadietis lūžu- 
siu riešu ir galvos trauma; jo kortelę būsią nesunku surasti. Bekeris žinojo, 
kad registratūra dvejos pasakyti visiškai nepažįstamam asmeniui žmogaus 
pavardę ir adresą, kuriuo buvo išrašytas, bet jis turėjo sugalvojęs planą. 

Telefono ragelyje sugaudė šaukiamieji signalai. Bekeris spėjo, kad pa- 
kaksią viso labo penkių skambučių. Prireikė devyniolikos. 

— „Clinica de Salud Puūblica“, — paklaikusiai viauktelėjo registratorė. 

Bekeris prašneko ispaniškai su ryškiu prancūzišku-amerikietišku ak- 
centu: 

— Čia Deividas Bekeris iš Kanados ambasados. Vienas iš mūsų pilie- 
čių šiandien buvo pas jus gydytas. Norėčiau informacijos apie jį, kad amba- 
sada galėtų padengti gydymo išlaidas. 

— Gerai, — atsakė moteris. — Pirmadienį atsiųsiu jums į ambasadą. 

— Tiesą sakant, — mygo Bekeris, — būtina ją gauti nedelsiant. 

— Neįmanoma, — atkirto moteris, — mes labai apsivertę darbu. 

Bekeris nutaisė kuo oficialesnį toną: 

— Tai svarbus reikalas. Žmogui lūžęs riešas ir sužeista galva. Kažku- 
riuo metu šįryt jis pas jus gydytas. Jo duomenys turi būti gauti tuoj pat. 


* Kur telefonas? (isp.) 

Bekeris, kalbėdamas ispaniškai, sutirštino užsienietišką akcentą tiek, 
kad būtų suprastas, ko jam reikia, ir ganėtinai neaiškų, kad išvestų iš kan- 
trybės. Prarandantys kantrybę žmonės linkę laužyti taisykles. 

Tačiau, užuot sulaužiusi taisykles, moteris iškeikė susireikšminančius 
šiaurės amerikiečius ir piktai nutrenkė ragelį. 

Bekeris susiraukė ir taip pat padėjo ragelį. Šūvis pro šalį. Mintis valan- 
dų valandas laukti eilėje jo nežavėjo; laikrodis tiksi — seniokas kanadietis 
jau gali būti kažkur. Galbūt nusprendė grįžti į Kanadą. Galbūt jis parduos 
žiedą. Bekeris negalėjo tiek valandų laukti eilėje. Su nauju ryžtu jis nuka- 
bino ragelį ir vėl surinko numerį. Atsirėmęs į sieną, spaudė ragelį sau prie 
ausies. Telefonas vėl ėmė skambėti. Bekeris žvelgė į salę. Vienas signalas... 
du.... trys... 

Ūmai visu kūnu jam plūstelėjo adrenalinas. 

Bekeris apsigręžė ir numetė ragelį ant svirtelės. Paskui vėl atsisuko 
ir be žado įsistebeilijo į salę. Ten, ant lovos tiesiai priešais jį, paramstytas 
krūva senų pagalvių, gulėjo senyvas vyriškis su švariu baltu gipso įtvaru 
ant dešiniojo riešo. 


2. 


Asmenine Tokugeno Numatakos telefono linija kalbančio amerikiečio 
balse skambėjo nerimas. 

— Pone Numataka, aš turiu tik sekundėlę. 

— Puiku. Tikiu, kad turite abu prieigos raktus. 

— Teks truputėlį palaukti, — atsakė amerikietis. 

— Nepriimtina, — sušnypštė Numataka. — Juk sakėte, kad turėsiu 
juos iki šios dienos vakaro! 

— Liko dar kai kas neužbaigta. 

— Tankadas negyvas? 

— Taip, — patvirtino balsas. — Mano žmogus pašalino Tankadą, bet 
nesugebėjo gauti prieigos rakto. Prieš numirdamas Tankadas jį atidavė. 
Vienam turistui. 

— Pasibaisėtina! — sustūgo Numataka. — Tai kaipgi jūs galite man 
žadėti išskirtines... 

— Nusiraminkite, — guodė amerikietis. — Jūs turėsite išskirtines tei- 

ses. Aš garantuoju. Kai tik bus surastas dingęs prieigos raktas, „Skaitmeninė 
tvirtovė priklausys jums. 

— Betgi prieigos raktas galėtų būti nukopijuotas! 

— Bet kuris, matęs raktą, bus pašalintas. 

Stojo ilga tyla. Galiausiai Numataka prašneko: 

— Kur dabar raktas? 

— Visa, ką jums reikia Žinoti — tai, kad raktas bus surastas. 

— Kaip galite būti toks tikras? 

— Nes aš ne vienintelis jo ieškau. Amerikiečių žvalgyba suuodė apie 
dingusį raktą. Dėl savaime suprantamų priežasčių jie norėtų sutrukdyti 
„Skaitmeninės tvirtovės“ platinimui. Pasiuntė Žmogų nustatyti, kur raktas. 
Jo pavardė Deividas Bekeris. 

— Iš kur jūs Žinote? 

— Tai nesvarbu. 

Numataka padarė pauzę. 

— Ojeigu ponas Bekeris ras raktą? 

— Mano žmogus atims šį iš jo. 

— O po to? 

— Jums nereikia dėl to rūpintis, — šaltai atrėmė amerikietis. — Kai 
ponas Bekeris suras raktą, jam bus deramai atlyginta. 


2 


Deividas Bekeris nuėjo ir suglumęs įsistebeilijo žemyn į miegantį 
lovoje senioką. Žmogaus dešinysis riešas buvo sugipsuotas. Jam tarp šešias- 
dešimties ir septyniasdešimties metų. Kaip sniegas balti plaukai tvarkingai 
sklastymu perskirti į šalis, o nuo kaktos vidurio dešinės akies link ėjo tam- 
siai violetinis rumbas. 

Nedidelis gumbas? — pagalvojo jis, prisimindamas leitenanto žodžius. 
Bekeris apžiūrėjo žmogaus pirštus. Niekur jokio auksinio žiedo. Pasilenkęs 
palietė žmogaus alkūnę. 

— Sere? — Jis nestipriai jį papurtė. — Atleiskite... sere? 

Žmogus nesujudėjo. 

Bekeris vėl pabandė, šiek tiek garsiau: 

— Sere“ 

Žmogus krustelėjo. 

— Ouest-ce... guelle heure est... — Jis pamažu atsimerkė ir įbedė akis 
į Bekerį. Piktai susiraukė, kad buvo pažadintas iš miego. — Ou'est-ce-gue 
vous voulez?* 

Taip, pamanė Bekeris, Kanados prancūzas! Bekeris nusišypsojo jam: 

— Ar galite man skirti minutėlę? 

Nors Bekeris puikiai kalbėjo prancūziškai, užkalbino angliškai — ti- 
kėjosi, kad ši kalba bus žmogaus silpnesnioji. Įtikinti atiduoti auksinį žiedą 
visiškai nepažįstamam galėtų būti gana sudėtinga; Bekeris pamanė, kad 
praverstų tegul ir menkiausias pranašumas, kurį tik galėtų įgyti. 

Stojo ilga tyla, kol žmogus susivokė, kas kaip. Apsižvalgė aplinkui ir 
kilstelėjo smilių pasilyginti nusvirusius baltus ūsus. Galop jis prašneko. 

— Ko jūs norite? — kalbėjo angliškai šiek tiek pro nosį. 

— Sere, — tarė Bekeris, pernelyg pabrėždamas žodžius, lyg kalbėtų 
neprigirdinčiam. — Noriu jums pateikti keletą klausimų. 

Keistai išsiviepęs Žmogus piktai pažvelgė į jį. 

— Jums kokia nors problema? 

Bekeris susiraukė; žmogus angliškai kalbėjo nepriekaištingai. Jis tuo- 
jau pat atsisakė globėjiško tono: 

— Atleiskite, kad jus trukdau, sere, bet ar kartais šiandien nebuvote 
Plaza de Espana? 

Žmogaus akys susiaurėjo. 

— Arjūs iš municipaliteto? 

— Ne, tiesą sakant, aš... 

— Iš Turizmo biuro? 

— Ne, aš esu... 

— Klausykite, aš Žinau, kodėl jūs čia! — Seniokas pabandė atsisėsti. — 
Manęs neįbauginsite! Jeigu pasakiau sykį, tai tas pat, kaip būtų pasakyta 
tūkstantį sykių — Pjeras Klušaras aprašo pasaulį tokį, kokiame gyvena. Kai 
kurie iš jūsiškių firminių kelionės žinynų galėtų tai nutylėti už nemokamą 
vakarą po miestą, bet Montreal Times niekaip nenupirksi! Aš atsisakau! 

— Atleiskite, sere, man regis, jūs nesupran... 

— Merde alors!** Aš puikiai suprantu! — Kaulėtu pirštu seniokas pa- 
grasino Bekeriui, ir jo balsas nuaidėjo per sporto salę. — Jūs ne pirmasis! 
Tas pat bandyta su manimi ir tokiose vietose kaip „Moulin Rouge“, „Brow- 
ns Palace“ ir „Golfigno“ Lagose. Betgi kas pateko į spaudą? Tiesa! Prasčiau- 


* Kas yra... kuri valanda... Ko jūs norite? (Pranc.) 
* *Kurgi ne, velniai rautų! (Pranc.) 

sias Velingtono kepsnys, kokį tik kada nors esu valgęs! Bjauriausia vonia, 
kokią tik kada nors esu regėjęs! Ir akmenuočiausias paplūdimys, kokiu tik 
kada nors esu vaikščiojęs! Mano skaitytojai nieko kito ir nesitiki! 

Ligoniai gretimose lovose suskato sėstis, norėdami pažiūrėti, kas vyks- 
ta. Bekeris nervingai apsidairė, ar nėra kur nors arti seselės. Mažiausiai jam 
dabar reikėjo būti išmestam lauk. 

Klušaras tūžo. 

— Niekingas pasiteisinimas jūsų miestui dėl policijos pareigūno 
darbų! Tai jis privertė mane sėstis ant savojo motociklo! Tik pažvelkite 
į mane! — Jis pamėgino pakelti riešą. — Taigi, kas dabar parašys mano 
skiltį? 

— Sere, aš... 

— Per keturiasdešimt trejus kelionių metus dar niekad nepatyriau 
tokių nepatogumų! Tik pažvelkite, kokia ši vieta! Žinokite, mano skiltis yra 
perspausdinama visame... 

— Sere! — Bekeris iškėlė aukštyn abi rankas, primygtinai duodamas 
suprasti, jog trokšta taikos. — Manęs nedomina jūsų skiltis; esu iš Kanados 
konsulato. Atvykau įsitikinti, kad jums viskas gerai! 

Staiga sporto salėje stojo mirtina tyla. Seniokas nuo lovos įtariai nu- 
žvelgė trukdytoją. 

Bemaž pašnabždom Bekeris varė toliau: 

— Atvykau pažiūrėti, gal kuo galėčiau padėti. — Tarkim, atnešti jums 
porą valiumo tablečių. 

Po ilgos pauzės kanadietis prašneko: 

— Iš konsulato? — jo tonas gerokai sušvelnėjo. 

Bekeris linktelėjo. 

— Vadinasi, jūs čia ne dėl manosios skilties? 

— Ne, sere. 

Pjerui Klušarui lyg būtų susprogęs didžiulis burbulas. Jis pamažu vėl 
nusileido ant savojo kalno pagalvių. Atrodė labai nuviltas. 

— Maniau, jūs iš miesto... bandote mane... — jis nutilo, paskui pakėlė 
akis. — Jeigu jūs ne dėl manosios skilties, tai kodėl jūs čia? 

Geras klausimas, pagalvojo Bekeris, įsivaizduodamas Mėlynuosius 
kalnus. 

— Vien iš neformalaus diplomatinio mandagumo, — pamelavo jis. 

Žmogus atrodė nustebęs. 

— Diplomatinio mandagumo? 

— Taip, sere. Kaip, neabejoju, jūsų padėties žmogui gerai žinoma, Ka- 

nados vyriausybė labai stengiasi apsaugoti savo šalies piliečius nuo pažemi- 
nimų, patiriamų šiose, eee... tarkime... ne tokiose mandagiose šalyse. 

Plonos Klušaro lūpos prasiskyrė supratinga šypsena. 

— Betgi, žinoma... kaip malonu. 

— Jūs tikrai Kanados pilietis, tiesa? 

— Taip, žinoma. Kaip kvaila. Atleiskite man. Prie tokio kaip aš dažnai 
lendama su... na....pats suprantate. 

— Taip, pone Klušarai, be abejo, suprantu. Tokia šlovės kaina. 

— Iš tikrųjų, — Klušaras tragiškai atsiduso. Jis — priverstinis kan- 
kinys, gaunantis taikytis su masėmis. — Ar galite patikėti, kokia šlykšti ši 
vieta? — Jis apvedė akimis keistą aplinką. — Tai pasityčiojimas. Ir nuspręsta 
mane suturėti pernakt. 

Bekeris apsidairė aplinkui. 

— Suprantu. Tiesiog baisu. Atleiskite, kad man prireikė tiek daug laiko, 
iki čia patekau. 

Klušaras atrodė sutrikęs. 

— Aš netgi nežinojau, kad jūs atvykstate. 

Bekeris pakeitė temą. 

— Regis, jums ant galvos bjaurus gumbas. Neskauda? 

— Ne,iš tiesų tai ne. Šįryt susitrenkiau — kaina, kurią gauni mokėti už 
tai, kad esi gailestingas samarietis. Skauda tik riešą. Kvaila Guardia. Tikrai tą 
sakau! Sodinti mano amžiaus žmogų ant motociklo. Nedovanotina. 

— Gal ką nors galėčiau jums parūpinti? 

Klušaras mirksnį pagalvojo mėgaudamasis dėmesingumu. 

— Na, tiesą sakant... — Jis pamankštino kaklą, pakraipydamas galvą 
kairėn ir dešinėn. — Dar viena pagalvė būtų visai neblogai, jeigu jums ne- 
sudarys per daug vargo. 

— Visai ne. — Bekeris sugriebė nuo lovos šalia pagalvę ir padėjo Klu- 
šarui įsitaisyti patogiai. 

Seniokas patenkintas atsiduso. 

— Kur kas geriau... dėkui jums. 

— Pas du tout*, — atsakė Bekeris. 

— A! — žmogus šiltai nusišypsojo. — Vadinasi, jūs vis dėlto kalbate 
civilizuotojo pasaulio kalba. 

— Beveik tai ir viskas, — droviai atsakė Bekeris. 

— Ne bėda, — išdidžiai pareiškė Klušaras. — Mano skiltis perspausdi- 
nama Jungtinėse Valstijose; ir aš rašau puikiausia anglų kalba. 


* Nėr už ką (pranc.). 

— Taip, esu girdėjęs, — nusišypsojo Bekeris. Jis prisėdo ant Klušaro 
lovos krašto. — Nagi, jeigu neįsižeisite, pone Klušarai, tai paklausiu, kodėl 
jūsų padėties žmogus pateko į tokią vietą kaip ši? Juk Sevilijoje esama ir 
geresnių ligoninių. 

Klušaras tartum supyko. 

— Tas policijos pareigūnas... jis nuvertė mane nuo savo motociklo, o 
paskui paliko kraujuojantį it perdurtą kiaulę gatvėje. Turėjau ateiti čia. 

— Jis nepasisiūlė nuvežti jus į geresnę įstaigą? 

— Ant to prakeikto motociklo? Ne, dėkui! 

— O kas būtent nutiko šį rytą? 

— Aš viską papasakojau leitenantui. 

— Kalbėjausi su leitenantu, ir... 

— Tikiuosi, kad išsakėte jam priekaištą! — pertraukė Klušaras. 

Bekeris linktelėjo: 

— Tikėsiuos. 

— Monsieur“ Klušarai, — nusišypsojo Bekeris, išsitraukdamas iš švar- 
ko kišenės rašiklį. — Norėčiau įteikti miestui oficialų skundą. Jūs padėtu- 
mėte? Jūsų reputacijos žmogus būtų vertingas liudytojas. 

Klušaras atrodė pakylėtas perspektyvos būti cituojamas. Jis atsisėdo 
tiesiau. 

— Ką gi, taip... žinoma. Man būtų malonu. 

Išsitraukęs bloknotėlį, Bekeris pakėlė akis: 

— Gerai, pradėkime nuo šio ryto. Papasakokite man apie tą nelaimin- 
gą įvykį. 

Seniokas atsiduso. 

— Išties liūdna. Vargšas azijietis tiesiog susmuko vietoje. Bandžiau 
jam padėti, tačiau bergždžiai. 

— Mėginote jį gaivinti? 

Klušaras tartum susigėdo. 

— Deja, aš nemoku. Iškviečiau greitąją. 

Bekeris prisiminė mėlynas nuobrozdas ant Tankado krūtinės. 

— Ar paramedikai jį gaivino? 

— Dievaži, ne! — nusijuokė Klušaras. — Kokia prasmė varyti botagu 
negyvą arklį — vyriokas seniai buvo numiręs, iki atvyko greitoji. Jie patikri- 
no jo pulsą ir išsivežė, palikdami mane su tuo pasibaisėtinu policininku. 


* Pone (pranc.). 

Keista, pagalvojo Bekeris, stebėdamasis, iš kur atsiradusi mėlynė. Nu- 
vijęs šią naktį vėl sugrįžo prie esminio reikalo. 

— O kaip žiedas? — paklausė jis kuo nerūpestingiau. 

— Leitenantas papasakojo jums apie žiedą? — Klušaras atrodė nu- 
stebęs. 

— Taip, papasakojo. 

— Iš tikrųjų? — regis, Klušaras suglumo. — Nemaniau, kad jis patikė- 
jo mano pasakojimu. Elgėsi taip šiurkščiai — lyg manytų, jog meluoju. Bet 
mano pasakojimas buvo tikslus. Didžiuojuosi savo tikslumu. 

— Kur žiedas? — mygo Bekeris. 

Klušaras tartum neišgirdo. Sustiklėjusios jo akys. dėbsojo tuštumon. 

— Iš tiesų keistas daikčiukas, visos tos raidės nepanėšėjo į jokį kada 
nors mano regėtos kalbos raštą. 

— Gal japoniškas? — pasiūlė Bekeris. 

— Tikrai ne. 

— Vadinasi, jūs gerai įsižiūrėjote? 

— Dievaži, taip! Kai atsiklaupiau pagelbėti, žmogus vis kišo pirštus 
man į veidą. Jis norėjo atiduoti man žiedą. Išties buvo keista, tiesiog bai- 
su — jo plaštakos atrodė siaubingai. 

— Ir tuomet jūs paėmėte žiedą? 

Klušaras plačiai išpūtė akis. 

— Štai ką jums pasakė pareigūnas! Kad aš paėmiau žiedą? 

Bekeris neramiai pasimuistė. 

Klušaras pratrūko: 

— Taip ir žinojau, kad jis nesiklauso! Štai kaip paleidžiami gandai! 
Pasakiau jam, kad japoniokas atidavė žiedą — bet ne man! Nė už ką nepa- 
imčiau nieko iš mirštančiojo! Dievaži! Nė nekiltų tokia mintis! 

Bekeris nujautė bėdą. 

— Taigi jūs neturite žiedo? 

— Dievaži, ne! 

Po duobute Bekerį nuvėrė maudulys. 

— Tai kas gi jį turi? 

Pasipiktinęs Klušaras sužioravo akimis į Bekerį. 

— Vokietis! Vokietis jį turi! 

Bekeris pajuto, lyg jam iš po kojų slystų grindys. 

— Vokietis? Koks vokietis? 

— Vokietis, kuris buvo parke! Papasakojau pareigūnui apie jį! Aš atsi- 
sakiau Žiedo, bet fašistų kiaulė jį paėmė! 

Bekeris atidėjo į šalį bloknotą ir rašiklį. Šarada baigta. Čia bėda. 

— Vadinasi, kažkoks vokietis turi žiedą? 

— Iš tikrųjų. 

— Kur jis nuėjo? 

— Visai nenumanau. Aš nubėgau paskambinti policijai. Kai sugrįžau, 
jis buvo dingęs. 

— Ar žinote, kas jis toks? 

— Koks nors turistas. 

— Jūs įsitikinęs? 

— Juk gyvenu iš turistų, — atkirto Klušaras. — Tokį susitikęs, atpa- 
žįstu. Jis ir jo draugužė vaikštinėjo po parką. 

Bekeris vis labiau triko. 

— Draugužė? Su vokiečiu buvo dar kas nors? 

Klušaras linktelėjo. 

— Palydovė. Žavi raudonplaukė. Mon Dieu!* Graži. 

— Palydovė? — Bekeris buvo priblokštas. — Kaip... kokia prostitutė? 

Klušaras susuko veidą. 

— Taip, jeigu jums būtina pavartoti tokį vulgarų žodį. 

— Betgi... pareigūnas nieko nepasakė apie... 

— Žinoma, ne! Aš jam nė neužsiminiau apie palydovę, — Klušaras 
pertraukė Bekerį, globėjiškai numodamas sveikąja ranka. — Juk jos ne nu- 
sikaltėlės — absurdiška, kad būtų persekiojamos kaip paprastos vagišės. 

Bekeris tebebuvo ištiktas šiokio tokio šoko. 

— Ar dar kas nors tenai buvo? 

— Ne, tik mes trise. Buvo karšta. 

— Ir jūs tikrai tvirtinate, kad moteris buvo prostitutė? 

— Visiškai tikrai. Jokia tokia graži moteris negalėtų būti su panašiu 
vyriškiu, jeigu jai nebūtų gerai užmokėta! Mon Dieu! Jis buvo storas, storas, 
storas! Rėksmingas, nutukęs, bjaurus vokietis! — Klušaras kiek susiraukė 
pakeisdamas kūno padėtį, bet nepaisydamas skausmo varė toliau. — Tas 
vyras buvo siaubūnas — mažų mažiausia trijų šimtų svarų. Įsikibęs tos 
vargšelės, lyg ji ketintų pabėgti — ne tai, kad aš ją smerkčiau. Tikrai jums 
tą sakau! Apsikabinęs letenomis ją visą. Gyrėsi turįs ją visam savaitgaliui už 
tris šimtus dolerių! Tai jam derėjo kristi negyvam, o ne tam vargšui azijie- 
čiui. — Klušaras stabtelėjo įkvėpti oro, ir Bekeris pasinaudojo proga: 

— Gal žinote jo pavardę? 


* Dieve mano (pranc.). 

Klušaras sekundėlę pagalvojo, paskui papurtė galvą. 

— Nenutuokiu. — Jis vėl susiraukė iš skausmo ir pamažu nugrimzdo 
į pagalves. | 

Bekeris atsiduso. Žiedas ką tik dingo jam iš akių. Komandoras Strat- 
moras neapsidžiaugs. 

Senioko entuziazmo proveržis savo atsiėmė. Klušaras palietė sau kaktą 
ir akimirksniu tapo ligonis. 

— Pone Klušarai, — Bekeris pabandė prieiti iš kitos pusės, — norėčiau 
gauti to vokiečio, taip pat ir jo palydovės parodymus. Nenumanote, kur 
juodu apsistoję? | 

Klušaras užsimerkė, jo jėgos silpo, alsavimas darėsi paviršutiniškas. 

— Visiškai nieko? — mygo Bekeris. — Gal palydovės vardą? 

Stojo ilga tyla. 

Klušaras pasitrynė dešinįjį smilkinį. Staiga jis išblyško. 

— Na... ak... ne. Nemanau... — balsas jam drebėjo. 

Bekeris prisilenkė prie jo. 

— Ar gerai jaučiatės? 

Klušaras geibiai linktelėjo. 

— Taip, puikiai... tik truputėlį... galbūt pernelyg susijaudinau... — jis 
nebaigė. | 

— Pagalvokite, pone Klušarai, — tyliai ragino Bekeris. — Tai svarbu. 

Klušaras susiraukė. 


— Nežinau... moteris... vyriškis vis vadino ją... — jis užsimerkė ir su- 
dejavo. 

— Koks jos vardas? 

— Kad tikrai neprisimenu... — Klušaras sparčiai silpo. 


— Pagalvokite, — mygo Bekeris. — Svarbu, kad byla konsulate būtų 
kuo išsamesnė. Man reikės paremti jūsų pasakojimą kitų liudytojų paro- 
dymais. Bet kokia informacija, kurią man suteiksite, galėtų padėti surasti 
juos... 

Bet Klušaras nebesiklausė. Vis šluostėsi antklode kaktą. 

— Atleiskite... galbūt rytoj... — regis, jį supykino. 

— Pone Klušarai, būtina, kad jūs prisimintumėte tai dabar, — Beke- 
ris staiga susizgribo kalbas per garsiai. Žmonės ant gretimų lovų sėdėjo ir 
stebėjo, kas dedasi. Tolimajame salės gale pro dvivėres duris įėjo seselė ir 
žvaliai pasuko jų link. 

— Nors ką nors, — nesiliovė mygęs Bekeris. 

— Vokietis vadino moterį... 

Bekeris lengvai papurtė Klušarą, stengdamasis sugrąžinti jam sąmonę. 

Klušaro akys trumpam sumirksėjo. 

— Jos vardas... 

Pasilik su manimi, drauguži... 

— Ra... — Klušaro akys vėl užsimerkė. Seselė artinosi. Ji atrodė įpykusi. 

— Ra? — Bekeris papurtė Klušarą už alkūnės. 

Seniokas sudejavo. 

— Jis vadino ją... — Klušaras dabar murmėjo — vos girdimai. 

Mažiau kaip už dešimties pėdų pikta seselė ispaniškai šaukė ant Be- 
kerio. Šis nieko negirdėjo. Buvo įsmeigęs akis į senioko lūpas. Paskutinį sykį 
papurtė Klušarą, ir seselė jau atsidūrė visai čia pat. 

Ji sugriebė Deividą Bekerį už peties. Privertė jį atsistoti, ir tuo pat 
metu Klušaro lūpos prasiskyrė. Vienintelis žodis, išėjęs seniokui iš burnos, 
faktiškai nebuvo ištartas, tik tyliai iškvėptas — nelyginant tolimas jausmin- 
gas prisiminimas: 

— Raselė... 

Deginantis gniaužtas trūktelėjo Bekerį šalin. 

Raselė? — Nusistebėjo Bekeris. — Kas, po velniais, per vardas — Raselė? 
Jis nusisuko nuo seselės ir paskutinįsyk atsigręžė į Klušarą: 

— Raselė? Tikrai? 


Bet Pjeras Klušaras jau kietai miegojo. 


2j 


Apgobusi delnais puodelį citrinos kvapo kinrožių arbatos, Suzana 
viena sėdėjo prabangioje Trečiojo mazgo aplinkoje ir laukė sugrįžtant savo 
pasiųsto pėdsekio. 

Kaip vyriausioji kriptografininkė, Suzana turėjo terminalą vietoje, iš 
kurios buvo geriausiai viskas matyti — kompiuterių rato užpakalinėje pu- 
sėje, priešais Kriptografijos salę. Iš čia Suzana galėjo prižiūrėti visą Trečiąjį 
mazgą, taip pat matyti kitapus poliaroidinio stiklo TRANSLTR, stūksantį 
pačiame Kriptografijos salės viduryje. 

Suzana pasitikrino sieniniame laikrodyje. Laukė jau bemaž valandą. 
Amerikos anoniminiai pašto persiuntėjai, matyt, nesiskubina persiųsti 
Šiaurės Dakotos pašto. Ji sunkiai atsiduso. Nepaisant pastangų pamiršti 
savo rytinį pokalbį su Deividu, žodžiai vis sukosi ir sukosi jai galvoje. Su- 

prato buvusi pernelyg griežta jam. Meldėsi, kad Ispanijoje jam nieko ne- 
atsitiktų. 

Jos mintis pertraukė garsiai sušnypštusios stiklinės durys. Suzana 
pažvelgė jų pusėn ir sudejavo. Tarpduryje stovėjo Gregas Heilas, kripto- 
grafininkas. 

Gregas Heilas, aukštas ir raumeningas, tankiais šviesiais plaukais ir 
skeltasmakris, buvo rėksmingas, stambus ir amžinai pernelyg išsipustęs. 
Kolegos kriptografininkai praminė jį „Heilitu“ — pagal mineralą*. Heilas 
visados manė, kad turimas galvoje koks nors retas brangakmenis, tolygus 
neprilygstamam jo intelektui ir uolos tvirtumo sudėjimui. Jeigu savimeilė 
būtų leidusi jam pasižiūrėti enciklopedijoje, būtų sužinojęs, jog tai ne kas 
daugiau kaip tik druskingos nuosėdos, likusios išdžiūvus okeanui. 

Kaip ir visi NSA kriptografininkai, Heilas solidžiai uždirbdavo. Tačiau 
jam buvo sunku būti kukliam. Važinėjo baltu sportiniu „Lotus“ markės au- 
tomobiliu užtamsintu stikliniu liuku ir kurtinama garso kolonėlių įranga 
salone. Jis buvo visokių technikos žaisliukų fanatikas, ir jo automobilis kėlė 
pasigėrėjimą; turėjo įsirengęs kompiuterinę globalią padėties nustatymo 
sistemą, balsu aktyvuojamus durų užraktus, tobuliausią radaro trikdiklį ir 
mobilųjį faksą/telefoną — kad galėtų nuolat palaikyti ryšį su jam žinutes 
persiunčiančia tarnyba. Prestižinis, specialiu užsakymu pagamintas jo au- 
tomobilio valstybinės registracijos numeris puikavosi užrašu MEGABAITAS 
ir buvo įrėmintas violetiniu neoniniu apvadu. 

Nuo smulkių nusikaltimų vaikystės Gregą Heilą išgelbėjo Jungti- 
nių Valstijų jūrų pėstininkai. Kaip tik ten jis sužinojo apie kompiuterius. 
Buvo vienas iš geriausių programuotojų, kokius tik kada nors regėjo jūrų 
pėstininkų pajėgose, pakeliui į šlovingą karinę karjerą. Bet trys dienos iki 
pasibaigiant trečiam tarnybos terminui, jo ateitis staiga pasikeitė. Per pasi- 
gėrusiųjų kivirčą Heilas atsitiktinai užmušė kitą jūrų pėstininką. Korėjiečių 
savigynos menas, tekvondo, pasirodė esąs veikiau mirtinas nei padedantis 
tik apsiginti. Gregas kaipmat buvo atleistas iš tarnybos. 

Atsėdėjęs trumpą terminą kalėjime, Heilitas pradėjo dairytis progra- 
muotojo darbo privačiame sektoriuje. Jis niekados neslėpdavo incidento 
pas jūrų pėstininkus ir prieidavo prie potencialių darbdavių pasisiūlyda- 
mas mėnesį dirbti be atlygio, kad galėtų įrodyti, ko yra vertas. Samdytojų 
nestigo, ir kai tik šie sužinodavo, ką geba kompiuteriu, nebenorėdavo jo 
paleisti. 


* Angliškai mineralas halitas tariamas „heilit“. 

Augant savo kompiuterinei kompetencijai, Heilas pradėjo megzti 
ryšius per internetą po visą pasaulį. Jis buvo vienas iš naujosios padermės 
kibernetikos fanatikų, turinčių elektroninio pašto draugų visose šalyse, įke- 
liančių ir iškeliančių abejotino turinio elektronines skelbimų lentas bei eu- 
ropietiškas pokalbių svetaines. Dviejų skirtingų darbdavių jis buvo išvytas 
už tai, kad naudojosi jų verslo sąskaitomis pornografinėms fotografijoms 
parsiųsdinti kai kuriems savo draugams. 


— Ką gi jūs čia veikiate? — griežtai paklausė Heilas, sustodamas tarp- 
duryje ir įsistebeilydamas į Suzaną. Jis aiškiai tikėjosi šiandien Trečiajame 
mazge būti vienas pats. 

Suzana prisivertė išlikti šalta. 

— Juk šeštadienis, Gregai. Galėčiau paklausti to paties jūsų. — Bet 
Suzana žinojo, ką Heilas čia veikia. Jis buvo prisiekęs kompiuterių fana- 
tikas. Nepaisant šeštadienio taisyklės, savaitgaliais jis dažnai įsmukdavo į 
Kriptografijos skyrių, kad galėtų naudotis neprilygstama NSA kompiuterių 
galia peržiūrėti naujoms programoms, prie kurių dirbo. 

— Tik norėjau perstyguoti kelias linijas ir pasitikrinti savo elektroni- 
nį paštą, — paaiškino Heilas ir smalsiai nužvelgė ją. — Ką, sakėte, jūs čia 
veikiate? 

— Aš nieko nesakiau, — atrėmė Suzana. 

Heilas nustebęs kilstelėjo antakius. 

— Nėra ko išsisukinėti. Juk mes čia, Trečiajame mazge, neturime pa- 
slapčių, prisimenate? Visi už vieną ir vienas už visus. 

Suzana gurkšnojo arbatą, nekreipdama į jį dėmesio. Heilas gūžtelėjo 
pečiais ir nužirgliojo Trečiojo mazgo bufeto link. Čia jis visados pirmiausia 
užsukdavo. Kirsdamas kambarį, jis sunkiai atsiduso ir demonstratyviai nu- 
žvelgė Suzanos ištiestas po savojo terminalo stalu kojas. Nepakeldama akių, 
Suzana patraukė kojas ir dirbo toliau. Heilas patenkintas nusiviepė. 

Suzana jau buvo pripratusi, kad Heilas į ją taikosi. Mėgstama jo taktika 
— kas nors tokio apie sąsajas jų aparatinės įrangos suderinamumui patik- 
rinti. Šitai vertė Suzaną vemti. Buvo pernelyg išdidi, kad pasiskųstų Heilu 
Stratmorui; kur kas lengviau tiesiog jo nematyti. 

Heilas prisiartino prie bufeto ir it bulius atstūmė pinučių dureles. Iš- 
sitraukė iš šaldytuvo „Tupperware“ konteinerį su tofu* ir įsimetė į burną 
kelis baltus želatininius gabalėlius. Paskui prisilenkė prie viryklės ir pasi- 
lygino laisvas „Belvienne“ kelnes bei gerai iškrakmolytus marškinius. 


* Sojos varškė, supresuota blokeliais ir primenanti sūrį. 

— Ilgai čia būsite? 

— Visą naktį, — trumpai atsakė Suzana. 

— Hmm... — pilna burna sumykė Heilitas. — Jaukus šeštadienis Žai- 
dimų dėžėje, tik mes dviese. 

— Tik mes trise, — nukirto Suzana. — Viršuje komandoras Stratmo- 
ras. Gal panorėtumėte išnykti, kol jis dar jūsų nepamatė. 

Heilas gūžtelėjo pečiais. 

— Regis, jis ne prieš, kad jūs čia. Matyt, iš tiesų patenkintas jūsų kom- 
panija. 

Suzana prisivertė nutylėti. 

Suprunkštęs pats sau, Heilas atidėjo į šalį tofu. Paskui sugriebė kvortą 
gryno alyvų aliejaus ir išlenkė kelis gurkšnius. Buvo pamišęs dėl sveikatos 
ir tvirtino, kad alyvų aliejus pravalo apatinį žarnyną. Kai nekaišiodavo vi- 
sam personalui morkų sulčių, jis pamokslaudavo apie aukštosios kolonolo- 
gijos* pranašumus. 

Padėjęs atgal į vietą alyvų aliejų, Heilais nuėjo prie savojo kompiute- 
rio, kuris buvo tiesiai priešais Suzaną. Netgi per platų terminalų ratą Suzana 
užuodė jo odekoloną ir suraukė nosį. 

— Geras odekolonas, Gregai. Sunaudojote visą butelį? 

Heilas įjungė savo kompiuterį. 

— Tik dėl jūsų, mieloji. 

Kol jis ten sėdėjo, laukdamas, kad įšiltų kompiuteris, Suzaną staiga 
nuvėrė nerami mintis. Kas, jeigu Heilas buvo priėjęs prie TRANSLTR pra- 
ginos monitoriaus? Nebuvo logiškos priežasties jam tai daryti, bet, šiaip ar 
taip, Suzana žinojo, kad jis niekad nepatikėtų ne itin vykusia istorija apie 
diagnostinę procedūrą, kuri įstrigdė TRANSLTR šešiolikai valandų. Heilas 
pareikalaus tiesos. O kaip tik tiesos Suzana nė neketino jam sakyti. Nepa- 
sitikėjo Gregu Heilu. Jis ne NSA žmogus. Suzana iš pradžių priešinosi, kad 
jis būtų nusamdytas, bet kito pasirinkimo NSA neturėjo. Heilas buvęs žalos 
valdymo pasekmė. 

„Šoklio“ fiasko pasekmė. 

Prieš ketverius metus, stengdamasis sukurti vieningą viešosios prieigos 
šifravimo rakto standartą, Kongresas pavedė geriausiems šalies matemati- 
kams, kaip tik dirbantiems NSA, parašyti naują superalgoritmą. Kongresas 
planavo išleisti įstatymą, kuris padarytų naująjį algoritmą šalies standartu ir 
šitaip sušvelnintų nesuderinamumus, dėl kurių kentėjo korporacijos, nau- 
dojančios skirtingus algoritmus. 


* Mokslas apie storąsias žarnas. 

Žinia, prašymas NSA prisidėti tobulinti viešosios prieigos šifravimo 
raktą buvo panašus į prašymą pasmerktąjį myriop susikalti sau pačiam 
karstą. TRANSLTR dar nebuvo sukurtas, ir šifravimo standartas būtų tik 
padėjęs plisti kodavimui bei dar labiau apsunkintų ir taip jau nelengvą 
NSA darbą. 

EFF suprato šį interesų konfliktą ir išvystė energingą lobistinę veiklą, 
teigdama, kad NSA galėtų sukurti prastos kokybės algoritmą — tokį, kurį 
pajėgtų perkrimsti. Norėdamas nuraminti šiuos būgštavimus, Kongresas 
paskelbė, jog NSA algoritmo formulė bus paviešinta, kad geriausi pasaulio 
matematikai galėtų ištirti jo kokybę. 

Nenoromis NSA Kriptografijos grupė, vadovaujama komandoro 
Stratmoro, sukūrė algoritmą, kurį pavadino „Šokliu“. Algoritmas buvo pri- 
statytas Kongresui jį aprobuoti. Viso pasaulio matematikai išbandė „Šok- 
lį“, ir jis visiems be išimties padarė įspūdį. Jie pranešė, kad tai stiprus, be 
trūkumų algoritmas, būsiantis puikus šifravimo standartas. Bet likus trim 
dienoms prieš Kongresui galutinai aprobuojant „Šoklį“, vienas jaunas pro- 
gramuotojas iš „Bell Laboratories, Gregas Heilas, sukrėtė pasaulį, paskelb- 
damas suradęs algoritme užmaskuotą slaptą landą. 

Tą slaptą landą sudarė kelios Stratmoro į algoritmą įterptos gudraus 
programavimo eilutės. Tai buvo padaryta taip sumaniai, jog niekas, išskyrus 
Gregą Heilą, to nepastebėjo. Užmaskuotasis Stratmoro priedas iš tikrųjų 
reiškė, kad bet kuris kodas, parašytas remiantis „Šokliu“, galėtų būti iššif- 
ruotas, pasinaudojant slaptu prieigos raktu, žinomu tiktai NSA. Stratmorui 
trūko tik kelių colių paversti šaliai siūlomą šifravimo standartą stambiausia 
žvalgybos operacija, kokią tik kada nors NSA buvo regėjusi; NSA savo ran- 
kose būtų turėjusi visraktį bet kuriam Amerikoje parašytam kodui. 

Nutuokianti apie kompiuterius visuomenė pasipiktino. EFF atstovai 
užpuolė skandalą it pesliai, suplėšydami Kongresą į skutus už naivumą ir 
paskelbdami NSA didžiausia grėsme laisvajam pasauliui nuo Hitlerio laikų. 
Šifravimo standartas sužlugo. 

Būta šiokios tokios nuostabos, kai po dviejų dienų NSA nusamdė Gre- 
gą Heilą. Stratmorui atrodė, kad geriau jau jis dirbtų NSA, nei prieš ją. 

Stratmoras iškentė „Šoklio“ skandalą pakelta galva. Karštai gynė savo 
veiksmus Kongrese. Įrodinėjo, kad visuomenės noras turėti privatumą atsi- 
gręš prieš ją pačią. Ivirtino, kad visuomenei reikia, kad kas nors ją saugotų; 
Tokioms grupuotėms kaip EFF atrodė kitaip. Ir nuo tada jos pradėjo kovoti 
su Stratmoru. 

Deividas Bekeris stovėjo telefono būdelėje kitapus gatvės priešais „La 
Clinica de Salud Puūblica'“; jis ką tik buvo išmestas iš ten, kad nedavė ramy- 
bės 104-am ligoniui, monsieur Klušarui. 

Dalykai staiga susikomplikavo labiau, nei jis tikėjosi. Paslaugėlė Strat- 
morui — paimti kažkieno asmeninius daiktus — tapo maitvanagiška kaž- 
kokio keisto Žiedo medžiokle. 

Jis ką tik paskambino Stratmorui ir papasakojo apie vokietį turistą. 
Žinia nebuvo gerai priimta. Pareikalavęs konkrečių detalių, Stratmoras 
ilgam nutilo. 

— Deividai, — galiausiai labai rimtai pasakė, — surasti tą žiedą — na- 
cionalinio saugumo reikalas. Palieku tai jūsų rankose. Nenuvilkite ma- 
nęs. — Linija išsijungė. 

Deividas stovėjo telefono būdelėje ir dūsavo. Paėmė apdriskusią Gufa 
Telefonica* ir ėmė sklaidyti geltonuosius puslapius. 

— Nieko neišeis, — sumurmėjo pats sau. 

Telefonų knygoje buvo tik trys palydovių paslaugų numeriai, ir jis 
nelabai turėjo kuo pasiremti. Težinojo, kad vokiečio pasimatymo partnerė 
buvo raudonplaukė, o Ispanijoje, laimė, tai reta. Klejojantis Klušaras prisi- 
minė palydovės vardą Raselė. Bekeris susitraukė — Raselė? Labiau panašu 
į karvės nei gražios merginos vardą. Anaiptol ne deramas katalikiškas var- 
das; matyt, Klušaras apsiriko. 

Bekeris surinko pirmąjį numerį. 


— „Servicio Social de Sevilla“**, — atsiliepė malonus moteriškas balsas. 

Bekeris apsimetė kalbantis ispaniškai su ryškiu vokišku akcentu: 

— Hola, shablas Aleman?*** 

— Ne, bet kalbu angliškai, — atskriejo atsakymas. 

Bekeris tęsė laužyta anglų kalba: 

— Dėkui. Ar negalėtumėte man padėti? 

— Kuo galėtume patarnauti? — moteris kalbėjo pamažu, stengdamasi 
pagelbėti savo potencialiam klientui. — Gal pageidautumėte palydovės? 


* Telefonų knyga (isp.). 
** „Sevilijos bendravimo paslaugos“ (isp.). 
*** Sveiki, kalbate vokiškai? (Isp.) 

— Taip, prašom. Šiandien mano brolis, Klausas, turi merginą, labai 
gražią. Raudoni plaukai. Noriu tokios pačios. Prašom, rytojui. 

— Jūsų brolis čionai lankosi? — balsas staiga tapo džiugus, tartum 
juodu būtų seni draugai. 

— Taip. Jis labai storas. Jūs prisimenate jį, ką? 

— Sakote, šiandien jis čia buvo? 

Bekeris girdėjo ją pasitikrinant knygose. Nebus užregistruoto jokio 
Klauso, bet Bekeris spėjo, kad klientai retai pasisako tikruosius vardus. 

— Hmm, apgailestauju, — atsiprašė ji. — Nerandu jo čia. Koks mergi- 
nos vardas, su kuria buvo jūsų brolis? 

— Jos plaukai raudoni. — Bekeris vengė atsakyti į klausimą. 

— Raudoni? — pakartojo ji. Stojo pauzė. — Mes — „Servicio Social de 
Sevilla“. Tikrai žinote, kad jūsų brolis čia lankosi? 

— Taip, tikrai. 

— Senior, pas mus nėra raudonplaukių. Vien tik grynos Andalūzijos 
gražuolės. 

— Raudoni plaukai, — pakartojo Bekeris, jausdamasis kvailai. 

— Deja, neturime raudonplaukių, bet jeigu jūs... 

— Vardas Raselė, — išpoškino Bekeris, jausdamasis dar kvailiau. 

Juokingas vardas, matyt, moteriai nieko nesakė. Ji atsiprašė, spėjo, kad 
Bekeris maišąs agentūras, ir mandagiai padėjo ragelį. 

Pirmas bandymas. 


Bekeris susiraukė ir surinko kitą numerį. Atsiliepė išsyk. 

— Buenas noches, „Mujeres Espana“*. Kuo galime padėti? 

Bekeris leidosi į tokį pat spiel** — vokiečių turistas, mielai sumokėsiąs 
gerą kainą už raudonplaukę merginą, kuri šiandien buvo su jo broliu. 

Šįsyk atsakyta mandagiai vokiškai, bet vėl — jokių raudonplaukių: 

— Keine Rotkėpfe, atleiskite. — Moteris padėjo ragelį. 

Antras bandymas. 

Bekeris pažvelgė į telefonų knygą. Likęs tik vienas numeris. Taigi jau 
virvės galas. 

Jis surinko skaičius. 


— „Escortes Belėn“*** — labai sklandžiu tonu atsiliepė kažkoks vyriškis. 


* Labas vakaras, „Ispanijos moterys“ (isp.). 
** Žaidimas (vok.). 
*** „Betliejaus palydovės“ (isp.). 

Vėl Bekeris išdėstė savo istoriją. 

— Si, si, seftor. Aš — senior Roldūn. Man bus malonu padėti. Turime dvi 
raudonplaukes. Dailios merginos. 

Bekeriui permušė širdį. 

— Labai gražios? — pakartojo jis vokišku akcentu. — Raudoni plaukai? 

— Taip, koks jūsų brolio vardas? Pasakysiu, katra buvo šiandien jo pa- 
lydovė. Ir galėsime jums ryt ją atsiųsti. 

— Klausas Šmitas, — Bekeris išpoškino vardą, prisimintą iš seno va- 
dovėlio. 

Ilga pauzė. 

— Ką gi, pone... mūsų registracijos knygoje nematau Klauso Šmito, 
bet galbūt jūsų brolis nusprendė būti atsargus — galbūt namie palikęs žmo- 
ną? — jis netinkamai nusijuokė. 

— Taip, Klausas vedęs. Bet jis labai storas. Žmona su juo neguli. — Be- 
keris užvertė aukštyn akis prieš savo atspindį būdelės stikle. Jeigu tik mane 
girdėtų Suzana, — pamanė jis. — Aš storas ir toks pat vienišas. Noriu su ja 
pergulėti. Mokėti daug pinigų. 

Bekeris vaidino įspūdingai, bet jau nuėjo per toli. Prostitucija Ispani- 
joje nelegali, o senjoras Roldanas buvo žmogus atsargus. Jau buvo anksčiau 
sudegęs su Guardia pareigūnais, apsimetusiais trokštančiais turistais. Noriu 
su ja pergulėti. Roldanas suprato, jog tai žabangai. Jeigu pasakytų „taip, su- 
mokėtų didžiulę baudą ir, kaip visada, gautų visam savaitgaliui parūpinti 
nemokamai vieną iš talentingiausių savo palydovių policijos komisarui. 

Kai Roldanas vėl prašneko, jo balsas nebebuvo toks draugiškas. 

— Pone, čia „Escortes de Belėn . Ar galiu paklausti, kas skambina? 

— Aa... Zigmundas Šmitas, — neįtikinamai sugalvojo Bekeris. 

— Iš kur gavote mūsų numerį? 

— La Gufa Telefėnica — geltonuosiuose puslapiuose. 

— Taip, sere, todėl, kad mes — palydovių tarnyba. 

— Taip. Aš noriu palydovės. — Bekeris jautė, kad kažkas negerai. 

— Pone, „Escortes Belėn“ tarnyba parūpina palydoves verslininkams į 
dalykinius priešpiečius ir pietus. Štai kodėl esame įvardyti telefonų knygoje. 
Tai, kuo mes verčiamės, legalu. O jūs ieškote prostitutės. — Šis žodis nuslydo 
jam nuo liežuvio it bjaurios ligos pavadinimas. 

— Bet mano brolis... 

— Pone, jeigu jūsų brolis praleido dieną bučiuodamasis su mergina 
parke, tai ji ne mūsiškė. Mūsų griežtos taisyklės dėl klientų kontaktų su 
palydovėmis. 

— Bet... 

— Jūs tikriausiai supainiojote mus su kažkuo kitu. Turime tik dvi rau- 
donplaukes, Inmakuladą ir Rosiją“*, ir nė viena nemiegos su vyru už pinigus. 
Tai vadinama prostitucija ir Ispanijoje nelegalu. Labos nakties, pone. 

— Bet... 

TREKŠT. 

Bekeris patyliukais nusikeikė ir numetė ragelį atgal ant svirtelės. Tre- 
čias badymas. Jis buvo tikras Klušarą pasakius, kad vokietis buvo nusamdęs 
merginą visam savaitgaliui. 


Bekeris išžengė iš telefono būdelės prie Calle Salado ir Avenida Asun- 
cion** kampo. Nepaisant transporto eismo, visur aplinkui tvyrojo Sevilijos 
apelsinų aromatas. Leidosi sutemos — romantiškiausias metas. Jis pagalvo- 
jo apie Suzaną. Į mintis įsiveržė Stratmoro žodžiai: Suraskite žiedą. Bekeris 
nusiminęs klestelėjo ant suolo ir ėmė svarstyti kitą ėjimą. 

Kokį ėjimą? 


c5 


„Clinica de Salud Puūblica“ ligonių lankymo valandos baigėsi. Sporto 
salės šviesos buvo užgesintos. Pjeras Klušaras kietai miegojo. Jis nematė 
pasilenkusio ties juo silueto. Patamsiuos blykstelėjo pavogto švirkšto adata. 
Paskui ji dingo intraveninės lašelinės injekcijos vamzdelyje tuoj virš Klu- 
šaro riešo. Švirkšte buvo 30 ml valiklio, pavogto iš sanitaro vežimėlio. Su 
didžiule jėga stiprus nykštys nuspaudė stūmoklį žemyn ir sušvirkštė melsvą 
skystį į senioko gyslas. 

Klušaras pabudo vos kelioms sekundėms. Jis gal būtų riktelėjęs iš 
skausmo, jeigu stipri plaštaka nebūtų užėmusi jam burnos. Gulėjo savo 
lovoje it spąstuose, prispaustas tartum nepajudinamo svorio. Juto savo 
ranka aukštyn plintant ugnies kamuolį. Neištveriamas skausmas keliavo jo 
alkūne, krūtine, o toliau, lyg daugybė ištiškusių stiklo skeveldrėlių smogė į 
smegenis. Klušaras išvydo ryškų šviesos žybsnį... ir paskui nieko. 

Lankytojas atleido savo gniaužtą ir prietemoje pasitikrino pavardę 
medicininėje kortelėje. Tada patyliukais išsmuko pro duris. 


* Isp. Inmaculada — Skaistuolė, Rocio — Rasa. 
** Sūrioji gatvė ir Dangun Ėmimo bulvaras (isp.). 

Gatvėje vyriškis su vielinių rėmelių akiniais siekė mažučio įtaiso, pri- 
tvirtinto jam prie diržo. Stačiakampis paketėlis buvo didumo maždaug 
sulig kreditine kortele — prototipas naujojo kompiuterio „Monoklis“. 
Sukurtas Jungtinių Valstijų laivyne, siekiant pagelbėti technikams ankš- 
toje povandeninio laivo erdvėje registruoti baterijų įtampas, miniatiūrinis 
kompiuteris turėjo įterptą korinio ryšio modemą su įdiegtais naujausiais 
mikrotechnologijos laimėjimais. Vizualinis jo monitorius buvo skaidraus 
skystojo kristalo ekranas, įmontuotas kairiajame akinių lęšyje. „Monoklis“ 
atspindėjo visiškai naują asmeninės kompiuterizacijos amžių; vartotojas 
dabar galėjo peržiūrinėti savo duomenis ir tuo pat metu sąveikauti su ap- 
linkiniu pasauliu. | 

Vis dėlto didžiausias „Monoklio“ pranašumas buvo ne miniatiūrinis 
jo ekranas, bet veikiau duomenų įvesties sistema. Vartotojas įvesdavo in- 
formaciją per mažutėlius kontaktus, pritvirtintus prie jo pirštų galiukų; 
suglaudinėjant vieną po kito kontaktus, buvo mėgdžiojama stenografija, 
panaši į tą, kokia naudojama teismuose. Po to kompiuteris išversdavo ste- 
nogramą į anglų kalbą. 

Žudikas nuspaudė mažutėlį jungiklį, ir jo akiniai subliksėję atgijo. Lyg 
niekur nieko laikydamas prie šonų rankas, jis pradėjo greita seka suglaudi- 
nėti atskirų pirštų galiukus. Jam prieš akis pasirodė žinutė: 


SUBJEKTAS: P. KLUŠARAS — BAIGTAS 
Jis nusišypsojo. Persiuntinėti pranešimus apie nužudymus įėjo į jo už- 
duotį. Bet įtraukti ir aukų pavardes... šitai žmogui su vielinių rėmelių aki- 
niais buvo elegantiška. Jo pirštai vėl ėmė lakstyti, ir įsijungė korinio ryšio 


modemas. 


PRANEŠIMAS IŠSIŲSTAS 


Cb 


Sėdėdamas ant suolo priešais valstybinę kliniką, Bekeris suko galvą, 
ką daryti toliau. Skambučiai į palydovių agentūras baigėsi visiška nesėkme. 

Komandoras, nerimaudamas dėl ryšio per nesaugius viešuosius telefonus, 
paprašė Deividą daugiau nebeskambinti, kol neturės žiedo. Bekeris svarstė, 
ar nereikėtų kreiptis pagalbos į vietos policiją, — galbūt šie turį duomenų 
apie raudonplaukę kekšelę, — bet ir šiuo atžvilgiu Stratmoras buvo davęs 
griežtus nurodymus. Jūs esate nematomas. Niekas neturi žinoti, kad tas žie- 
das egzistuoja. 

"Galbūt pasibastyti po narkomanų mėgstamą Trianos rajoną, mąstė 
Bekeris, ir ten paieškoti tos mįslingosios moters. O gal nutukėlio vokiečio 
paieškoti restoranuose. Viskas atrodė bergždžias laiko eikvojimas. 

Į mintis vis sugrįždavo Stratmoro žodžiai: Tai nacionalinio saugumo 
reikalas... privalote surasti tą žiedą. 

Pasąmonės balsas Bekeriui kuždėjo, kad kažką praleidęs, — kažką la- 
bai svarbaus, — bet, nors galvą tektų guldyti, jis nepajėgė prisiminti, kas tai 
galėtų būti. Juk aš dėstytojas, o ne koks nors prakeiktas slaptasis agentas! Jis 
pradėjo stebėtis, kodėl Stratmoras nepasiuntė profesionalo. 

Bekeris atsistojo ir be tikslo-patraukė Calle Delicias*, rinkdamasis ga- 
limybes. Akmenimis grįstas šaligatvis darėsi sunkiai įžvelgiamas. Sparčiai 
leidosi naktis. 

Raselė. 

Kažkas, susiję su tuo absurdišku vardu, kirbėjo jam pasąmonėje. Rase- 
lė. Sklandus senjoro Roldano iš „Escortes Belėn“ balsas vis sukosi ir sukosi 
jam galvoje. „Turime tik dvi raudonplaukes... Inmakulada ir Rosija... Rosija... 
Rosija...“ 

Bekeris sustojo kaip įbestas. Staiga sumojo. Ir aš vadinu save kalbų 
specialistu? Negalėjo patikėti, kad šitaip apsižioplino. 

Rosija — vienas iš populiariausių Ispanijoje vardų. Savo potekste 
reiškė visas deramas jaunai katalikei savybes — tyrumą, nekaltybę, įgim- 
tą grožį. Papildomi tyrumo reikšmės atspalviai paėjo iš pažodinės vardo 
reikšmės — Raselė! 

Ausyse Bekeriui skambėjo senojo kanadiečio balsas. Raselė. Taip atsi- 
tiko, kad Rosijos vardas buvo išverstas į vienintelę bendrą jai ir klientui 
kalbą — anglų. Susijaudinęs Bekeris nuskubėjo paieškoti telefono. 

Kitapus gatvės iš paskos sekė Žmogus su vielinių rėmelių akiniais — 
atsilikęs tik tiek, kad nebūtų pastebėtas. 


* Malonumų gatvė (isp.). 

Kriptografijos salėje ilgėjo ir silpo šešėliai. Viršuje, kompensuodamos 
tamsą, pamažu stiprėjo automatinės šviesos. Suzana tebesėdėjo prie savojo 
terminalo, laukdama žinių iš pasiųstojo pėdsekio. Truko ilgiau nei tikėjosi. 

“Mintys klaidžiojo — ilgėjosi Deivido ir troško, kad Gregas Heilas išei- 
tų namo. Tačiau Heilas nesijudino iš vietos, laimė, kad nors tylėjo, įsigilinęs 
į tai, ką veikė prie savojo terminalo. Suzanai nė kiek nerūpėjo, ką Heilas vei- 
kia, kad tik jis nelįstų prie praginos monitoriaus. Matyt, ir nebuvo prilindęs 
— šešiolika valandų būtų sukėlusios garsų nusistebėjimo viauksnį. 

Suzana gurkšnojo jau trečią puodelį arbatos, kai pagaliau tai įvyko 
— jos galinis kompiuteris sykį pyptelėjo. Jai sparčiau ėmė tvinksėti pulsas. 
Monitoriuje, pranešdamas atėjus elektroninį paštą, pasirodė blyksintis voko 
paveikslėlis. Suzana žvilgtelėjo Heilo pusėn. Šis buvo pasinėręs į darbą. Už- 
gniaužusi kvapą, ji dukart nuspaudė pelės rodyklėlę ties voku. 

— Šiaurės Dakota, — sušnabždėjo pati sau. — Pažiūrėsime, kas tu esi. 

Kai žinutė atsidarė, tebuvo parašyta vienut viena eilutė. Suzana per- 
skaitė. Paskui darsyk. 


PIETŪS PAS ALFREDĄ? 20 VAL.? 


Iš kitos pusės kambario Heilas nuslopino krizenimą. Suzana pasitikri- 
no žinutės antraštę: 


NUO: GHALE(0OCRYPTO.NSA.GOV 


Suzaną užplūdo pyktis, tačiau ji susitvardė. Ištrynė žinutę. 

— Labai subrendėliška, Gregai. 

— Ten gamina nuostabų carpaccio*, — nusišypsojo Heilas. — Ką pa- 
sakysite? Po to galėtume... 

— Išmeskit iš galvos. 

— Snobė, — Heilas atsiduso ir sugrįžo vėl prie savojo kompiuterio. Tai 
aštuoniasdešimt devintas bandymas su Suzana Flečer. Talentingoji kriptog- 
rafininkė nuolatos varė jį į neviltį. Heilas dažnai fantazuodavo apie seksą su 
ja — prispaustų prie gaubto TRANSLTR korpuso ir paimtų čia pat ant šiltų 


* Labai plonai supjaustyta žalia jautiena ar tunas su užpilu (it.). 

juodų plytelių. Bet Suzana nenorėjo turėti su juo jokių reikalų. Ir, Heilui 
dingojosi, dar blogiau tai, kad ji įsimylėjusi kažkokį universiteto dėstytojėlį, 
valandų valandas vergaujantį už skatikus. Būtų gaila, jeigu Suzana atmieštų 
savo puikųjį genų fondą, leisdama į pasaulį palikuonis su kažkokiu nevy- 
kėliu — ypač kai galėtų turėti Gregą. Mudu susilauktume puikių vaikučių, 
— pagalvojo jis. 

— Prie ko dirbate? — paklausė Heilas, mėgindamas prieiti iš kitos 
pusės. 

Suzana nieko neatsakė. 

— Tai bent komandinis Žaidėjas iš jūsų. Tikrai negaliu žvilgtelti? —- 
Heilas atsistojo ir pajudėjo aplinkui terminalų ratą jos link. 

Heilo smalsumas, jautė Suzana, šiandien gali sukelti rimtų problemų. 
Ji staigiai apsisprendė: 

— Tai diagnostika, — metė, pamėgindama vėl sugrįžti prie komando- 
ro melo. 

Beeidamas artyn, Heilas kaipmat sustingo vietoje. 

— Diagnostika? — jo balse suskambo abejonė. — Gadinate šeštadienį, 
leisdama diagnostiką, užuot žaisdama su profu? 

— Jo vardas Deividas. 

— Kad ir koks būtų. 

Suzana piktai sužioravo į jį akimis. 

— Ar neturite ką geriau veikti? 

— Bandote manęs nusikratyti? — susiraukė Heilas. 

— Iš tikrųjų — taip. 

— Oho, Sju, aš įsižeidžiau. 

Suzanos Flečer akys susiaurėjo. Jai nepatiko būti vadinamai Sju. Ne- 
turėjo nieko prieš pravardę, bet Heilas buvo vienintelis, kada nors taip pa- 
vadinęs. | 

— Kodėl man jums nepadėjus? — pasisiūlė Heilas ir staiga vėl žengė 
ratu jos link. — Puikiai išmanau diagnostiką. Be to, mirštu, kaip trokštu 
pažiūrėti, kokia diagnostika galėjo priversti galingąją Suzaną Flečer ateiti 
ir dirbti šeštadienį. 

Visomis Suzanos gyslomis plūstelėjo adrenalinas. Žvilgtelėjo į pėdsekį 
savajame ekrane. Žinojo negalinti leisti Heilui šį pamatyti — jam kiltų per- 
nelyg daug klausimų. 

— Negaliu to atskleisti, Gregai, — pasakė ji. 

Bet Heilas vis tiek artinosi. Kol suko ratą jos terminalo link, Suzana 
sumojo privalanti veikti greitai. Heilas jau buvo vos už kelių žingsnių, kai ji 

pajudėjo. Atsistojo pasitikti didžiulio it bokštas dilbos, pastodama kelią. Jo 
odekolonas tiesiog vertė iš kojų. 

Pažvelgė jam tiesiai į akis: 

— Pasakiau — ne. 

Heilas pakreipė galvą, akivaizdžiai suintriguotas keisto jos pademons- 
truoto slaptumo. Jis žaismingai žingtelėjo arčiau. Gregas Heilas nebuvo pa- 
sirengęs tam, kas nutiko toliau. 

Nepalenkiamai šaltai Suzana bedė smiliumi Gregui į tvirtą kaip uola 
krūtinę, jį sustabdydama. 

Apstulbęs Heilas sustojo ir atsitraukė atgal. Matyt, Suzana Flečer ne- 
juokauja; anksčiau niekad nebuvo jo prilietusi, nė sykio. Ne visai tą Heilas 
turėjo mintyse kaip jųdviejų pirmąjį kontaktą, bet, šiaip ar taip, pradžia 
padaryta. Metė į ją ilgą, suglumusį žvilgsnį ir pamažu sugrįžo prie savojo 
terminalo. Kai vėl sėdosi į vietą, viena jam tapo visiškai aišku: dailioji Su- 
zana Flečer dirba prie kažko svarbaus ir, po šimts, tikrai ne prie kokios nors 
diagnostikos. 


mas 


Senjoras Roldanas sėdėjo prie savo rašomojo stalo „Escortes Belėn“ 
agentūroje, sveikindamas save taip mikliai išsisukus nuo naujausio apgailė- 
tino Guardia mėginimo paspęsti jam spąstus. Liepę kažkokiam pareigūnui 
mėgdžiojant vokišką akcentą pareikalauti merginos nakčiai — tai buvo 
masalas; ką dar jie sugalvos? 

Garsiai suskambo ant stalo telefonas. Senjoras Roldanas su užtikrinta 
nuojauta sugriebė ragelį: | 

— Buenas noches, „Escortes Belėn“ 

— Buenas noches, — žaibo greitumu ispaniškai atsakė vyriškas balsas. 
Kalbėjo pro nosį, lyg šiek tiek sloguotų. — Čia viešbutis? 

— Ne, pone. Kokiu numeriu skambinate? — Šį vakarą senjoras Rolda- 
nas daugiau nebesirengė užkibti ant bet kokių gudrysčių. 

— 34-62-10, — atsakė balsas. 

Roldanas susiraukė. Balsas skambėjo kažkaip pažįstamai. Jis pabandė 
nustatyti akcentą — gal iš Burgo? 

— Surinkote teisingą numerį, — atsargiai patvirtino Roldanas, — bet 
čia palydovių paslaugos. 

Linijoje stojo tyla. p 

— Ak... suprantu. Atleiskite, kažkas man užrašė šį numerį. Maniau, tai 
viešbutis. Aš čia atvykėlis, i iš Burgo. Atsiprašau, kad sutrukdžiau jus. Labos 
nakties... 

— Espėre! Palaukite! — senjoras Roldanas nesusiturėjo; širdyje buvo 
prekiautojas. Gal tai rekomendacija? Naujas klientas iš šiaurės? Neleisiąs 
menkai paranojai sužlugdyti galimą sandėrį. 

— Drauge mano, — liejo į telefoną jausmus Roldanas, — taip ir pa- 
maniau, kad atpažinau jūsų balse šiokį tokį burgietišką akcentą. Aš pats tai 
iš Valensijos. Kas atvedė jus į Seviliją? 

— Aš prekiauju papuošalais. Maljorkos penis, 

Balsas liguistai kostelėjo. 

— Na, taip, tikrai. 

— Sevilijoje su reikalais? — mygo Roldanas. Šis vyriokas niekaip 
negali būti iš policijos; tai klientas iš didžiosios K raidės. — Leiskit man 
spėti — koks nors draugas davė jums mūsų numerį? Pasakė, kad paskam- 
bintumėte mums. Teisingai spėjau? 

Balsas buvo aiškiai sutrikęs: 

— Na, ne, nieko panašaus. 

— Nesidrovėkite, senjore. Mes teikiame palydovių paslaugas, čia nieko 
gėdinga. Dailios merginos, pasimatymai pietums, tik tiek. Kas jums davė 
mūsų numerį? Galbūt jis mūsų nuolatinis klientas. Galiu padaryti jums 
ypatingą nuolaidą. 

Balsas ėmė kalbėti padrikai: 

— Ak... iš tiesų, niekas man nedavė šio numerio. Aptikau jį prie paso. 
Bandau surasti jo savininką. 

Roldanui nusmuko širdis. Vis dėlto tas vyriškis ne klientas. 

— Sakote, jūs aptikote numerį? 

— Šiandien parke radau vieno žmogaus pasą. Jūsų numeris buvo už- 
rašytas ant skiautelės popieriaus viduje. Pamaniau, gal tai Žmogaus vieš- 
butis; tikėjausi jam sugrąžinti pasą. Suklydau. Tiesiog užnešiu jį į policijos 
nuovadą pakeliui iš... 

— Perdon*, — nervingai pertraukė Roldanas. — Gal galėčiau pasiūlyti 
geresnę mintį? — Roldanas didžiavosi savo taktiškumu, o apsilankymas 


* Atsiprašau (isp.). 

Guardia nuovadoje gebėdavo padaryti iš jo klientų buvusiuosius. — Pa- 
svarstykime štai ką, — pasiūlė jis. — Kadangi paso savininkas turėjo mūsų 
numerį, tikriausiai buvo mūsų klientas. Galėčiau jums padėti išvengti ke- 
lionės į policiją. 

Balsas dvejojo. 

— Kad nežinau. Tikriausiai turėčiau paprasčiausiai... 

— Pernelyg neskubėkite, drauge mano. Gėda prisipažinti, bet čionykš- 
tė Sevilijos policija nėra tokia stropi kaip šiaurėje. Ko gero, praeitų dienų 
dienos, iki pasas būtų sugrąžintas tam žmogui. Jeigu pasakytumėte man jo 
pavardę, galėčiau pasirūpinti, kad jis atgautų pasą tuojau pat. 

— Taip, na... manau, nėra nieko bloga... — Sušiugždėjo kažkoks po- 
pierius, ir balsas vėl prašneko: — Pavardė vokiška. Negaliu gerai jos ištarti... 
Gusta... Gustafsonas? 

Roldanui pavardė nieko nesakė, bet jis turėjo klientų iš viso pasaulio. 
Jie niekad nepalikdavo savo tikrųjų pavardžių. — Kaip jis atrodo — iš savo 
fotografijos? , 

— Na... — atsakė balsas, — jo veidas labai labai riebus. 

Roldanas kaipmat sumojo. Gerai prisiminė nutukusį veidą. Tai žmo- 
gus, kuris buvo su Rosija. Keista, pagalvojo jis, per vieną vakarą susilaukti 
dviejų skambučių dėl to vokiečio. 

— Ponas Gustafsonas? — Roldanas prisivertė prunkštelti. — Aišku! 
Gerai jį pažįstu. Jeigu atnešite pasą, pasirūpinsiu, kad žmogus jį atgautų... 

— Aš čia centre be automobilio, — pertraukė balsas. — Gal jūs galėtu- 
mėte pas mane atvažiuoti? 

— Tiesą sakant, — išsisukinėjo Roldanas, — aš negaliu atsitraukti nuo 
telefono. Bet iš tikrųjų čia netoli, jeigu jūs... 

— Gaila, bet per vėlu klajoti po miestą. Netoli Guardia nuovada. Aš 
paliksiu jį ten, ir kai jūs pamatysite poną Gustafsoną, pasakysite, kur galės 
atsiimti. 

— Ne, palaukite! — sušuko Roldanas. — Iš tiesų nebūtina velti į tai 
policiją. Sakėte, jūs miesto centre, taip? Ar žinote viešbutį „Alfonsas XIII“? 
Tai vienas iš geriausių mieste. 

— Taip, — patvirtino balsas. — Žinau „Alfonsą XIII“. Tai netoli. 

— Puiku! Ponas Gustafsonas šiąnakt ten apsistojęs. Veikiausiai dabar 
jį rasite. | 

Balsas dvejojo: 

— Suprantu. Ką gi, tuomet... Manau, tai bus visai nesunku. 

— Nuostabu! Jis šį vakarą viešbučio restorane pietauja su viena iš mū- 
siškių palydovių. — Roldanas žinojo, kad juodu šiuo metu veikiausiai jau 

lovoje, tačiau turėjo būti atsargus, kad neįžeistų rafinuotesnių skambintojo 
jausmų. — Tiesiog palikite pasą pas durininką, jo vardas Manuelis. Pasaky- 
kite, kad aš atsiunčiau jus. Pasakykite, kad perduotų Rosijai. Jinai — pono 
Gustafsono draugė šiam vakarui. Ji pasirūpins, kad pasas būtų sugrąžintas. 
Galėtumėte vidun įdėti skiautelę su savo pavarde ir adresu — galbūt ponas 
Gustafsonas panorės jums atsiųsti nedidukę padėką. 

— Puiki mintis. „Alfonsas XIII“. Labai gerai, tuojau pat jį nešu. Dėkui 
už pagalbą. | 


Deividas Bekeris pakabino telefono ragelį. „Alfonsas XIII“. Jis prunkš- 
telėjo. Tik žinok, kaip paklausti. 

Po kelių sekundžių tylus siluetas nusekė paskui Bekerį Calle Delicias 
tolyn į švelniai beapgaubiančią Andalūzijos naktį. 


ma 


Vis dar susinervinusi dėl susidūrimo su Heilu, Suzana žvelgė pro po- 
liaroidinį Trečiojo mazgo stiklą. Kriptografijos salė buvo tuščia. Heilas vėl 
tylėjo įsigilinęs į savo darbą. Suzana troško, kad jis išeitų. 

Svarstė, ar nepašaukus Stratmoro; komandoras galėtų Heilą papras- 
čiausiai išmesti — galų gale juk šeštadienis. Tačiau Suzana žinojo, kad iš- 
mestas Heilas tuojau pat ką nors įtartų. Išvytas veikiausiai imtų skambinėti 
kitiems dešifruotojams ir klausinėti, kas, jų nuomone, dedasi. Suzana nu- 
sprendė, kad geriau bus paprasčiausiai su juo neprasidėti. Netrukus ir pats 
išeis. 

Neįveikiamas algoritmas. Ji atsiduso, mintimis sugrįždama prie „Skait- 
meninės tvirtovės. Stebėtina, kad toks algoritmas išvis galėjo būti sukurtas 
— antra vertus, to įrodymas buvo čia pat priešais ją; TRANSLTR per jį pa- 
sirodė bevertis. 

Suzana pagalvojo apie Stratmorą, garbingai nešantį ant savo pečių 
šį sunkų išbandymą, darantį viską, kas būtina, išliekantį šaltą katastrofos 
akivaizdoje. 

Kartkartėmis Suzana Stratmoro asmenyje regėdavo Deividą. Juodu 
turėjo daug tokių pačių savybių — ištvermę, pasiaukojimą, sumanumą. 
Kai kada Suzana pamanydavo, kad be jos Stratmoras pražūtų; tai, kas buvo 

nuoširdi jos meilė kriptografijai, Stratmorui emociškai buvo tartum vie- 
nintelis išsigelbėjimo lynas, iškeliantis jį virš audringos politikos jūros ir 
primenantis pirmuosius jo, dešifruotojo, žingsnius. 

Be to, Suzana kliovėsi Stratmoru; jis buvo jai užuovėja valdžios trokš- 
tančių vyrų pasaulyje, skatindamas karjerą, globodamas ir, kaip pats dažnai 
juokaudavo, padėdamas išsipildyti visoms jos svajonėms. Iš dalies tai tiesa, 
mąstė ji. Tegul ir atsitiktinai, bet kaip tik komandoras tą lemtingąją popietę 
paskambino telefonu Deividui Bekeriui ir pasikvietė jį į NSA. Mintys vėl 
nuklydo prie Deivido, ir ji netyčia akimis užkliuvo už slankiojamojo stal- 
čiuko šalia klaviatūros. Ten buvo priklijuotas mažutis faksas. 

Faksas čia kybojo jau septynis mėnesius. Vienintelis kodas, kurio Su- 
zana Elečer dar neįveikusi. Atsiųstas Deivido. Perskaitė jį penktą šimtąjį 
kartą: 


PRAŠAU PRIIMTI NUOLANKŲ ŠĮ FAKSĄ 
MANO MEILĖ TAU TIKRAI BE VAŠKO 


Jis atsiuntė jai tą faksą po menko kivirčo. Paskui ji mėnesius prašė 
Deividą pasakyti, ką tai reiškia, bet jis atsisakinėjo. Tikrai be vaško. Tai buvo 
Deivido revanšas. Suzana buvo daug išmokiusi Deividą apie dešifravimą ir 
norėdama, kad jis nepamirštų jos pamokų, visas savo žinutes jam ėmė siun- 
tinėti užšifruotas kokiu nors paprastu kodu. Sąrašai, ką nupirkti krautuvėje, 
meilės laiškučiai — viskas ėjo užšifruota. Tai buvo žaidimas, ir Deividas 
tapo gana neblogu kriptografininku. Paskui jis nusprendė atsilyginti tuo 
pačiu. Pradėjo pasirašinėti visus savo laiškus „tikrai be vaško, Deividas“. 
Suzana turėjo per dvi dešimtis laiškučių nuo Deivido. Visi buvo pasirašyti 
taip pat: Tikrai be vaško. 

Suzana meldė Deividą pasakyti paslėptą prasmę, bet jis buvo nekal- 
bus. Kai tik ji paklausdavo, jis paprasčiausiai nusišypsodavo ir atsakydavo: 
„Juk tai tu kremti kodus“. | 

Vyriausioji NSA kriptografininkė išbandė viską — pakaitalus, šifrų 
gardeles, net ir anagramas. Netgi praginė raides „tikrai be vaško“ per savo 
kompiuterį ir užklausė raidžių perstatinių naujais posakiais. Ir gaudavo: 
TAKSI EIKŠ BRAVO. Atrodo, Ensejis Tankadas buvo ne vienintelis, gebantis 
rašyti neįveikiamus kodus. 

Jos mintis pertraukė atsidarančių pneumatinių durų šnypštesys.. Vi- 
dun įžengė Stratmoras. | 

— Suzana, dar nieko nėra? — Stratmoras pastebėjo Gregą Heilą ir 
staiga sustojo kaip įbestas. — Ką gi, labas vakaras, pone Heilai//Jis susiraukė 

primerkdamas akis. — Tai bent, šeštadienį. Kam gi mes turime būti dėkingi 
už tokią garbę? 

Heilas nekaltai nusišypsojo: 

— Tik stengiuosi palaikyti įgūdžius. 

— Aišku. — Stratmoras krenkštelėjo, matyt, svarstydamas, kaip toliau 
elgtis. Po sekundėlės, regis, ir jis nusprendė pernelyg neįsiūbuoti Heilo val- 
ties. Šaltai pasigręžė į Suzaną: — Panele Flečer, ar galėčiau su jumis sekun- 
dėlę šnektelti? Už durų? 

Suzana delsė. 

— Ak... taip, sere. — Ji neramiai metė žvilgsnį į savo monitorių, paskui 
per kambarį į Gregą Heilą. — Minutėlę. 

Kelissyk greitai nuspaudusi klavišus, ji atidarė „Ekrano užrakto“ pro- 
gramą. Tai buvo privatumą užtikrinanti naudmena. Visi Trečiojo mazgo 
terminalai turėjo tokią. Kadangi terminalai likdavo įjungti visą parą, „Ek- 
rano užraktas“ suteikdavo galimybę kriptografininkams palikti savo vietas 
žinant, kad niekas neprikiš nagų prie jų failų. Suzana įvedė penkiaženklį 
savąjį slaptumo kodą, ir ekranas užtemo. Liks toks, iki ji sugrįš ir surinks 
atitinkamą ženklų seką. 

Paskui įsispyrė į batelius ir nusekė paskui komandorą pro duris. 


— Kokį velnią jis čia veikia? — griežtai paklausė Stratmoras, kai tik su 
Suzana paliko Trečiąjį mazgą. 

— Kaip paprastai, — atsakė Suzana. — Nieko. 

Stratmoras atrodė susirūpinęs. 

— Arjis ką nors pasakė dėl TRANSLTR? 

— Ne. Bet jeigu prieis prie praginos monitoriaus ir išvys šį registruo- 
jant septyniolika valandų, tuomet tikrai turės ką pasakyti. 

Stratmoras pagalvojo. 

— Jam nėra reikalo prieiti. 

Suzana pažvelgė į komandorą: 

— Norite išsiųsti jį namo? 

— Ne. Tegul pasilieka. — Stratmoras žvilgtelėjo Sistemų saugos labo- 
ratorijos pusėn. — Čartrukianas dar neišėjo? 

— Nežinau. Aš jo nemačiau. 

— Dievuliau, — atsiduso Stratmoras. — Tiesiog čia cirkas. — Jis per- 
sibraukė delnu barzdos šerius, per pastarąsias trisdešimt šešias valandas 
tamsiai sužėlusius ant veido. — Iš pėdsekio dar jokios Žinios? Aš ten viršuje 
sėdžiu lyg ant Žarijų. 

— Kol kas ne. Jokios žinios nuo Deivido? 

Stratmoras papurtė galvą: 

— Paprašiau jį, kad neskambintų man, kol neturės žiedo. 

Suzana atrodė nustebusi: 

— Kodėl? O jeigu jam prireiks pagalbos? 

Stratmoras gūžtelėjo pečiais: 

— Iš čia negaliu jam padėti — turi veikti savarankiškai. Be to, nenorė- 
čiau kalbėti nesaugiomis linijomis, nes galėtų kas nors pasiklausyti. 

— Ką tai turėtų reikšti? — Suzana išgąstingai išpūtė akis. 

Stratmoras tučtuojau nūtaisė atsiprašomą miną. 

— Deividui viskas gerai, — nusišypsojo jis. — Aš tik esu atsargus. 


Trisdešimt pėdų atstumu nuo jųdviejų pokalbio, slepiamas poliaroi- 
dinio Trečiojo mazgo stiklo, Gregas Heilas sustojo prie Suzanos terminalo. 
Ekranas buvo tamsus. Heilas pažvelgė į komandorą ir Suzaną už durų, pa- 
skui siekė savo piniginės. Išsitraukė kartotekinę kortelę ir perskaitė ją. 

Vis pasitikrindamas, ar Stratmoras ir Suzana tebesišneka, Heilas at- 
sargiai nuspaudė penkis klavišus Suzanos klaviatūroje. Po sekundėlės jos 
ekranas atgijo. 

— Puiku, — sukrizeno jis. 

Pavogti Trečiojo mazgo slaptumo kodus buvo paprasta. Čia kiekvienas 
terminalas turėjo vienodą atjungiamą klaviatūrą. Sykį Heilas paprasčiausiai 
parsinešė nakčiai klaviatūrą namo ir instaliavo į ją lustą, registruojantį vi- 
sus klavišų nuspaudimus. Paskui atėjo anksti rytą, sukeitė savo modifikuo- 
tąją klaviatūrą.su kažkieno kito ir laukė. Darbo dienai pasibaigus, jis vėl 
atkeitė klaviatūras ir peržiūrėjo lusto užregistruotus duomenis. Nors teko 
peržiūrėti galybę klavišų nuspaudimų, surasti iškvietos kodą buvo nesudė- 
tinga; kiekvieną rytą atėjęs į darbą kriptografininkas pirmiausia surinkdavo 
slaptumo kodą, kuriuo atrakindavo savo terminalą. Todėl Heilo užduotis 
buvo nesunki — slaptumo kodas visados pasirodydavo sąraše pirmaisiais 
penkiais ženklais. 

Ironiška, mąstė Heilas, spoksodamas į Suzanos monitorių. Juk pavogė 
slaptumo kodus tik šiaip. Dabar džiaugėsi tai padaręs; programa Suzanos 
ekrane atrodė svarbi. 

Sekundėlę Heilas susimąstė, kas tai galėtų būti. Parašyta LIMBO kalba, 
kuri nėra viena iš jo stipriųjų pusių. Tačiau, vien tik žiūrėdamas į programą, 
viena Heilas galėjo tikrai pasakyti — tai ne diagnostika. Įstengė suprasti tik 
du žodžius: 


PĖDSEKYS IEŠKO... 

— Pėdsekys? Garsiai ištarė jis. — Ieško ko? — Staiga Heilas sunerimo. 
Sekundėlę sėdėjo tyrinėdamas Suzanos ekraną. Paskui apsisprendė. 

Heilas ganėtinai išmanė apie LIMBO programavimo kalbą, tad žinojo, 
kad ši daug pasiskolinusi iš kitų dviejų kalbų, — C ir Paskalio, — o šias abi 
jis mokėjo puikiai. Paskersavęs pasitikrinti, ar Stratmoras ir Suzana už durų 
tebesikalba, Heilas ėmė improvizuoti. Jis įvedė keletą modifikuotų koman- 
dų Paskalio kalba ir nuspaudė GRįžTIs. Pėdsekio būsenos langas sureagavo 
tiksliai taip, kaip jis ir tikėjosi. 


PĖDSEKĮ NUTRAUKTI? 
Jis greitai išspausdino: TAIP 
TIKRAI. TO NORITE? 


Gregas vėl išspausdino: TAIP 
Po akimirkos kompiuteris pyptelėjo. 


PĖDSEKYS NUTRAUKTAS 


“ Heilas nusišypsojo. Terminalas ką tik išsiuntė Žinutę, liepiančią Suza- 

nos pėdsekiui susinaikinti pirma laiko. Kad ir ko ji ieškojo, gaus palaukti. 

Atmindamas, kad nevalia palikti jokių įkalčių, Heilas įgudusiai susi- 
rado kelią į jos sistemos veiklos žurnalą ir ištrynė visas savo ką tik išspaus- 
dintas komandas. Paskui vėl įvedė Suzanos slaptumo kodą. 

Monitorius užtemo. 

Kai Suzana Flečer sugrįžo į Trečiąjį mazgą, Gregas Heilas ramiai sėdė- 
jo prie savojo terminalo. | 


30 


„Alfonsas XIII“ buvo mažas keturių žvaigždučių viešbutis, esantis 
toliau nuo Puerta de Jerez* ir supamas storos kaldintos geležies pinučių 


* Chereso vartai (isp.). 

tvoros bei alyvų. Deividas užkopė marmuriniais laiptas. Kai pasiekė duris, 
tos it burtų lazdele pamojus atsivėrė ir pasiuntinukas įvedė jį vidun. 

— Bagažas, senjore? Galiu jums padėti? 

— Ne, dėkui, man reikia pamatyti durininką. 

Pasiuntinukas atrodė įsižeidęs, lyg kažkas per dviejų sekundžių jų su- 
sitikimą buvę nepatenkinama. 

— Por agui, senor. Prašom čionai, senjore. — Jis įvedė Bekerį į vesti- 
biulį, parodė durininką ir išskubėjo. 

Vestibiulis buvo prašmatnus, nedidelis ir elegantiškai įrengtas. Ispani- 
jos Aukso amžius jau seniai praėjęs, tačiau kurį laiką, septynioliktojo šimt- 
mečio viduryje, ši maža tauta valdė pasaulį. Patalpa buvo išdidus tų laikų 
prieminas — šarvai, kariški raižiniai ir stiklinė vitrina su aukso liejiniais iš 
Naujojo pasaulio. 

Už stalo, pažymėto CONSERJE, stovėjo tvarkingas, gerai apsirengęs vy- 
riškis ir taip uoliai šypsojosi, tartum visą gyvenimą laukęs, kad galėtų kuo 
nors padėti. 

— En guė puedo servire, senor? Kuo galiu jums padėti, senjore? — jis 
kalbėjo pabrėžtinai švepluodamas ir perbėgo akimis Bekerį nuo galvos ligi 
kojų. 

Bekeris atsakė ispaniškai: | 

— Man reikia pasikalbėti su Manueliu. 

Gerokai įdegęs Žmogaus veidas dar plačiau išsišiepė: 

— Si, si, senor. Aš Manuelis. Ko pageidaujate? 

— Senjoras Roldanas iš „Escortes Belėn“ man pasakė, kad jūs... 

Durininkas rankos mostu nutildė Bekerį ir baugščiai apsidairė po 
vestibiulį. 

— Gal malonėtumėte užeiti čionai? — Jis įsivedė Bekerį patalpėlės 
gilumon. — Taigi, — tęsė mažne pašnibždom, — kuo galiu jums pa- 
dėti? 

Pritildydamas balsą, Bekeris pradėjo iš naujo: 

— Man reikia pasikalbėti su viena iš jo palydovių, kuri, man regis, čia 
pietauja. Jos vardas Rosija. 

Lyg būtų priblokštas, durininkas iškvėpė orą. 

— Aaa, Rosija — gražutė būtybė. 

— Man reikia nedelsiant ją pamatyti. 

— Betgi, senjore, ji su klientu. 

Bekeris atsiprašydamas linktelėjo. 

— Tai svarbu. — Nacionalinio saugumo reikalas. 

Durininkas papurtė galvą: 

— Neįmanoma. Galbūt, jeigu paliktumėte... 

— Sutrukdysiu tik sekundėlę. Ji restorane? 

Durininkas papurtė galvą: 

— Mūsų restoranas prieš pusvalandį buvo uždarytas. Bijau, Rosija 
ir mūsų svečias pasišalino vakarui. Jeigu teiktumėtės palikti man raštelį, 
perduočiau jį iš ryto. — Jis parodė į bloką numeruotų žinučių dėželių už 
savęs. 

— Jeigu tik galėčiau paskambinti jai į numerį ir... 

— Man labai gaila, — pertraukė durininkas, kuriam kantrybė buvo 
beišgaruojanti, — „Alfonsas XIII laikosi griežtų privatumo nuostatų. 

Bekeris visai neketino laukti dešimt valandų, iki storulis ir prostitutė 
atklys pusryčiauti. 

— Suprantu, — pasakė. — Atleiskite, kad jus sutrukdžiau. — Apsi- 
sukęs jis sugrįžo į vestibiulį. Nuėjo tiesiai prie vyšninio stalo atverčiamu 
viršumi, kuris, kai įžengė į viešbutį, patraukė jo dėmesį. Ten buvo didelis 
pasirinkimas „Alfonso XIII“ atvirukų ir firminio laiškinio popieriaus, taip 
pat rašiklių ir vokų. Bekeris užklijavo voke tuščią popieriaus lapą ir ant 
viršaus užrašė tik vieną Žodį: 

ROSIJAI. 

Paskui jis sugrįžo atgal pas durininką. 

— Atleiskite, kad vėl jus trukdau, — prisiartinęs nedrąsiai tarė Be- 
keris. — Suprantu, elgiausi kvailokai. Vyliausi asmeniškai pasakyti Rosijai, 
kaip man patiko anądien mudviejų drauge praleistas laikas. Bet šiąnakt aš 
išvykstu iš miesto. Galbūt vis dėlto paliksiu jai raštelį. — Bekeris padėjo ant 
stalviršio voką. 

Durininkas pažvelgė į voką ir liūdnai pats sau spragtelėjo liežuviu. Dar 
vienas išsiilgęs meilės heteroseksualas, — pagalvojo jis. — Kaip šitai perniek. 
Jis pakėlė akis ir nusišypsojo: 

— Betgi žinoma, pone*.. 

— Bisanas, — pasakė Bekeris. — Migelis Bisanas. 

— Aišku. Pasirūpinsiu, kad Rosija gautų jį rytą. 

— Dėkui, — nusišypsojo Bekeris ir apsisuko eiti. 

Durininkas, atsargiai metęs žvilgsnį į Bekerio nugarą, paėmė nuo stalo 
voką ir pasuko prie bloko numeruotų dėžučių ant sienos už savęs. Kaip tik 
tuo metu, kai kišo voką į vieną iš plyšių, Bekeris staiga apsisuko paskuti- 
niam klausimui: 

— Kur aš galėčiau pasigauti taksi? 

Atsisukęs nuo sienos su dėžutėmis, durininkas pasakė. Bet Bekeris ne- 
siklausė jo atsakymo. Laikas buvo ištaikytas puikiai. Durininko ranka kaip 
tik traukėsi nuo dėžutės, pažymėtos 301 numeriu. 

Bekeris padėkojo durininkui ir pamažu pasišalino dairydamasis lifto. 

Ten ir atgal, kartojo jis sau. 


3 


Suzana sugrįžo į Trečiąjį mazgą. Pokalbis su Stratmoru sukėlė jai dar 
didesnį nerimą dėl Deivido saugumo. Vaizduotė visiškai įsisiautėjo. 

— Taigi, — metė Heilas nuo savojo terminalo, — ko Stratmoras norė- 
jo? Romantiško vakaro vienumoje su savo vyriausiąja kriptografininke? 

Suzana nuleido komentarą negirdom ir įsitaisė prie terminalo. Surin- 
ko savąjį slaptumo kodą, ir ekranas atgijo. Pasirodė pėdsekio programa; vis 
dar nebuvo sugrįžusi jokia informacija apie Šiaurės Dakotą. 

Velnias, — pagalvojo Suzana. — Kodėl taip ilgai? 

— Atrodote įsitempusi, — nekaltai metė Heilas. — Sunkumai su diag- 
nostika? 

— Nieko rimta, — atsakė ji. Bet Suzana nebuvo tokia tikra. Pėdsekys 
gerokai vėlavo. Ji svarstė, gal padariusi klaidą, rašydama jį. Ėmėsi peržiū- 
rinėti ekrane ilgas LIMBO programavimo eilutes, ieškodama ko nors, kas 
galėtų trukdyti išsiaiškinti šį reikalą. 

Lyg niekur nieko Heilas stebėjo ją. 

— Eli, norėjau jus paklausti, — pagaliau ryžosi jis. — Ką manote apie tą 
neįveikiamą algoritmą, kurį Ensejis Tankadas sakėsi rašąs? 

Suzanai smilktelėjo paširdžiuos. Ji pakėlė galvą: 

— Neįveikiamas algoritmas? — Ji suėmė save į rankas. — A, taip... 
Regis, kažką esu skaičiusi apie tai. 

— Gana neįtikimas pareiškimas. 

— Taip, — atsakė Suzana, stebėdamasi, kodėl Heilas staiga apie tai 
prašneko. — Tačiau aš tuo netikiu. Visi žino, kad neįveikiami algoritmai 
matematiškai neįmanomi. 

Heilas nusišypsojo: 

— O taip... Bergofskio principas. 

— Ir sveikas protas, — nukirto ji. 

— Kas žino... — Heilas dramatiškai atsiduso. — „Ir danguje, ir žemėj 
daugiau dalykų paslėpta yra, negu sapnavo jūsų išmintis'*. 

— Atleiskite, nesupratau? 

— Šekspyras, — paslaugiai pasakė Heilas. — Hamletas. 

— Daug skaitėte, kol sėdėjote cypėje? 

Heilas sukikeno. 

— Rimtai, Suzana, ar bent kada pagalvojote, kad galbūt šitai įmanoma, 
kad galbūt Tankadas iš tiesų parašė neįveikiamą algoritmą? 

Šis pokalbis privertė Suzaną pasijausti nesmagiai. 

— Ką gi, mes to neįstengėme padaryti. 

— Rasi Tankadas geresnis už mus. 

— Gal, — Suzana gūžtelėjo pečiais, apsimesdama, kad jai neįdomu. 

— Kurį laiką mudu susirašinėjome, — lyg tarp kitko tarstelėjo Hei- 
las. — Tankadas ir aš. Jūs tai žinojote? 

Suzana pakėlė akis, stėngdamasi paslėpti nuostabą. 

— Tikrai? 

— Aha. Po to, kai aš atskleidžiau „Šoklio“ algoritmą, jis man parašė — 
sakė, kad mudu broliai globalioje kovoje už skaitmeninį privatumą. 

Suzana vos sugebėjo neišsiduoti, jog vargiai galinti patikėti. Heilas asme- 
niškai pažįsta Tankadą! Iš paskutiniųjų stengėsi atrodyti nesusidomėjusi. 

Heilas porino toliau: 

— Jis pasveikino mane, kai įrodžiau „Šoklį“ turint slaptą landą — pa- 
vadino tai nepaprasta viso pasaulio piliečių teisių į privatumą sėkme. Turite 
pripažinti, Suzana: slapta „Šoklio“ landa buvo suktas žaidimas. Skaityti pa- 
saulio elektroninį paštą? Jeigu norite mano nuomonės, tai Stratmoras nu- 
sipelnė, kad būtų pagautas. 

— Gregai, — atkirto Suzana, tramdydama pyktį, — toji landa padėjo 
NSA dešifruoti elektroninį paštą, grasinantį nacionaliniam saugumui. 

— Ak, iš tikrųjų? — Heilas nekaltai atsiduso. — O šnipinėti paprastą 
pilietį — tiesiog laimingai gautas šalutinis produktas? 

— Mes nešnipinėjame paprastų piliečių, ir jūs tai žinote. FTB gali 
pasiklausyti telefoninių pokalbių, tačiau tai nereiškia, kad klausosi visų 
skambučių. 

— Jeigu turėtų užtektinai darbuotojų, klausytųsi. 

Suzana apsimetė šios replikos neišgirdusi. 

— Vyriausybės turėtų naudotis teise rinkti informaciją apie grėsmę 
bendrai gerovei. 


* A. Churgino vertimas, „Vaga“, V., 1986. 

— Dieve mano, — atsiduso Heilas, — kalbate, lyg Stratmoras būtų 
praplovęs jums smegenis. Po šimts, juk puikiai žinote, kad FTB negali 
klausytis ką tik panorėjęs — jis privalo gauti orderį. Prikaišiotas slaptų 
gudrysčių šifravimo standartas reikštų, kad NSA galėtų klausytis bet kurio, 
bet kuriuo metu, bet kur. 

— Jūs teisus — tą mes ir turėtume galėti! — staiga Suzanos balsas pa- 
šiurkštėjo. — Jeigu jūs nebūtumėte atradęs tos slaptos „Šoklio“ landos, mes 
būtume turėję prieigą prie kiekvieno kodo, kurį rastume reikalą perlaužti, 
o ne tik tų, kuriuos geba įveikti TRANSLTR. 

— Jeigu ne aš, tai kas nors kitas būtų suradęs tą slaptą landą, — pa- 
prieštaravo Heilas. — Tai padarydamas išgelbėjau jūsų subines. Ar galite 
įsivaizduoti pasekmes, jeigu viskas išaiškėtų, kai „Šoklys“ jau būtų pradėtas 
naudoti? 

— Šiaip ar taip, — atšovė Suzana, — dabar mes turime paranojišką 
EFE, manantį, kad į visus savuosius algoritmus įterpiame slaptas landas. 

Patenkintas savimi Heilas paklausė: 

— Na, o argi to nedarome? 

Suzana šaltai nužvelgė jį. 

— Eli, šiaip ar taip, dabar tai nebeaktualu, — atsitraukė jis. — Jūs su- 
kūrėte TRANSLTR. Turite žaibišką informacijos šaltinį. Galite skaityti, ką 
norite, kada norite — ir niekas nekelia jokių klausimų. Jūs laimėjote. 

— Ar neturėjote omenyje mes laimėjome? Kai paskutinį sykį girdėjau, 
jūs dirbote NSA. | | 

— Jau nebeilgai dirbsiu, — čirptelėjo Heilas. 

— Neatsižadėkite. 

— Aš rimtai. Kada nors išeisiu iš čia. 

— Būsiu sugniuždyta. | 

Šią akimirką Suzana susizgribo, kad trokšta išplūsti Heilą už viską, kas 
dedasi negerai. Troško išplūsti jį už „Skaitmeninę tvirtovę“, už savo rūpes- 
čius dėl Deivido, už tą faktą, kad dabar nesanti Mėlynuosiuose kalnuose 
— bet visa tai ne jo kaltė. Vienintelė Heilo kaltė ta, kad jis koktus. Suzana 
privalo būti aukščiau viso to. Juk jos, vyriausiosios kriptografininkės, parei- 
ga palaikyti rimtį, auklėti. Heilas jaunas ir naivus. 

Suzana pažvelgė į jį. Kaip įkyru, pagalvojo, kad Heilas, nors savo ta- 
lentu yra Kriptografijos sektoriaus vertybė, bet vis tiek neperpratęs NSA 
darbo svarbos. 

— Gregai, — ramiai, tvardydama balsą, tarė Suzana, — šiandien mane 
slegia didelė įtampa. Paprasčiausiai susinervinau, kai jūs kalbėjote apie 
NSA, lyg mes būtume kokie nors spoksantys pro rakto skylutę modernių 

technologijų smalsuoliai. Ši organizacija įsteigta vienam tikslui — šios 
šalies saugumui užtikrinti. Todėl kartkartėm gali tekti papurtyti kelis me- 
džius ir paieškoti supuvusių obuolių. Manau, daugelis piliečių mielai sutiks 
paaukoti šiokį tokį privatumą, kad galėtų žinoti, jog blogiukai neveiks ne- 
kontroliuojami. 

Heilas nieko neatsakė. 

— Anksčiau ar vėliau, — įrodinėjo Suzana, — šios tautos žmonėms 
prireiks kuo nors pasitikėti. Pasaulyje esama daug gera — bet taip pat ir 
daug bloga. Kas nors privalo turėti prieigą prie viso to ir atskirti gėrį nuo 
blogio. Toks mūsų darbas. Tokia mūsų pareiga. Patinka mums ar nepatinka, 
bet tik silpni vartai skiria demokratiją nuo anarchijos. NSA sergsti tuos 
vartus. 

Heilas mąsliai linktelėjo: 

— Ouis custodiet ipsos custodes? 

Suzana atrodė suglumusi. 

— Tai lotyniškai, — paaiškino Heilas. — Iš Juvenalio Satyrų: „Kas gi 
sargus išsaugos?'* 

— Nesuprantu, — tarė Suzana. — „Kas gi sargus išsaugos?“ 

— Taip. Jeigu mes esame visuomenės sargai, tuomet kas mus prižiūrės 
ir užtikrins, kad nebutume pavojingi? | 

Suzana linktelėjo nežinodama ką atsakyti. 

Heilas nusišypsojo. 

— Taip Tankadas pasirašinėdavo visus savo laiškus man. Tai buvo jo 
mėgstamas posakis. 


je 


Deividas Bekeris stovėjo koridoriuje prie 301 numerio durų. Žinojo, 
kad kažkur už puošniai raižyto jų medžio yra žiedas. Nacionalinio saugumo 
reikalas. 

Kambario viduje Bekeris girdėjo šnaresį. Negarsią šneką. Jis pasibeldė. 
Atsiliepė ryškiu vokišku akcentu: 

— Ja? 


* Versta A. Bendoriūtės, „Vaga“, 1983. 

Bekeris tylėjo. 

— Ja? 

Durys plyšelį prasivėrė, ir apvalus vokiškas veidas įsispitrijo į jį. 

Bekeris mandagiai nusišypsojo. Nežinojo žmogaus pavardės. 

— Deutcher, ja? — paklausė jis. — Vokietis, taip? 

Žmogus abejodamas linktelėjo. 

Puikia vokiečių kalba Bekeris varė toliau: 

— Galiu minutėlę su jumis pasikalbėti? 

Vyriškis tartum sunerimo: 

— Was wollen Sie? Ko norite? 

Bekeris sumojo, kad prieš įžūliai belsdamasis į nepažįstamo žmogaus 
duris privalėjo šitai parepetuoti. Jis ieškojo tinkamų žodžių. 

— Jūs turite kai ką, ko man reikia. 

Matyt, tai nebuvo tinkami žodžiai. Vokiečio akys susiaurėjo. 

— Ein ring, — pasakė Bekeris. — Du hast einen Ring. Tu turi žiedą. 

— Eik sau, — suniurzgėjo vokietis ir buvo beuždarąs duris. 

Negalvodamas Bekeris įstūmė į tarpą pėdą ir staigiai trūktelėjo duris. 
Tuoj pat pasigailėjo šio savo poelgio. 

Vokiečio akys išsiplėtė. 

— Was tust du? — griežtai paklausė jis. — Ką darai? 

Bekeris suprato įklimpęs iki ausų. Nervingai pažvelgė į abi koridoriaus 
puses. Jau buvo išmestas iš klinikos; visai nenorėjo, kad tai pasikartotų. 

— Nimm deinen Fuss weg! — sustūgo vokietis. — Patrauk koją! 

Bekeris apžvelgė putnius vyriškio pirštus, ar nepamatys žiedo. Nepa- 
matė. Esu taip arti, pamanė jis. | 

— Ein Ring! — pakartojo Bekeris, durims užsitrenkiant. 


Deividas Bekeris gerą minutėlę stovėjo gražiai įrengtame koridoriuje. 
Netoli kabėjo Salvadoro Dali kopija. 

— Tinkama, — sunkiai atsiduso Bekeris. Siurrealizmas. Įstrigau absur- 
diškame sapne. Šįryt pabudęs savo lovoje, bet kažkokiu būdu galop atsidū- 
ręs Ispanijoje, besibraunantis į nepažįstamo Žmogaus viešbučio numerį ir 
beieškantis kažkokio magiško žiedo. 

Griežtas Stratmoro balsas sugrąžino jį į tikrovę: Privalote surasti tą 
žiedą. 

Bekeris giliai įkvėpė oro ir užblokavo mintyse tuos žodžius. Norėjo 
namo. Vėl pažvelgė į duris, paženklintas 301-uoju numeriu. Bilietas namo 
— žiedas — buvo kaip tik anapus jų. Tereikėjo jį gauti. 

Apsisprendęs jis atsiduso, paskui sugrįžo prie 301-ojo numerio ir 
trankiai pasibeldė į duris. Metas veikti ryžtingai. 


Vokietis atlapojo duris ir buvo besižiojantis protestuoti, bet Bekeris jį 
nutraukė. Staigiai atkišęs savąjį Merilendo skvošo klubo nario pažymėjimą, 
viauktelėjo: 

— Polizei! — įsiveržė į kambarį ir uždegė šviesas. 

Vokietis apsisuko apstulbęs. 

— Was machst“... 

— Tylėt! — Bekeris persimetė į anglų kalbą. — Ar turite šiame kam- 
baryje prostitutę? — Jis apsidairė aplinkui. Tokio prabangaus viešbučio 
numerio dar nebuvo regėjęs. Rožės, šampanas, didžiulė lova su baldakimu. 
Rosijos niekur nesimatė. Vonios kambario durys buvo uždarytos. 

— Prostituiert? — Vokietis neramiai paskersakiavo į uždaras vonios 
kambario duris. Buvo stambesnis, nei Bekerio įsivaizduota. Plaukuota jo 
krūtinė prasidėjo tuoj po trigubu smakru ir nuožulniai leidosi didžiulio ' 
atsikišusio pilvo link. Balto frotinio „Alfonso XIII“ viešbučio chalato su- 
rišamoji virvelė vos apėmė jam juosmenį. 

Bekeris nuvėrė milžiną pačiu grėsmingiausiu, kokį tik gebėjo nutaisy- 
ti, žvilgsniu. 

— Jūsų pavardė? 

Masyviu vokiečio veidu nuvilnijo panika. 

— Was willst du? Ko nori? 

— Dirbu čia, Sevilijoje, Ispanijos Guardia turistinių santykių skyriuje. 
Ar turite šiame kambaryje prostitutę? | 

Vokietis nervingai žvilgtelėjo į vonios kambario duris. Jis delsė. 

— Ja, — galiausiai pripažino. 

— Ar žinote, kad Ispanijoje tai nelegalu? 

— Nein, — pamelavo vokietis. — Nežinojau. Aš tuojau pat išsiųsiu ją 
namo. 

— Bijau, kad tam jau per vėlu, — autoritetingų balsu pareiškė Bekeris 
ir atsainiai žengtelėjo giliau į kambarį. — Turiu jums pasiūlymą. 

— Ein Vorschlag? — išsižiojo vokietis. — Pasiūlymą? 

— Taip, galiu tuoj pat pasiimti jus į nuovadą... — Bekeris dramatiškai 
nutilo ir sutreškino krumpliais. 

— Arba ką? — paklausė vokietis plačiomis iš baimės akimis. 


* Kas per... (Vok.) 

— Arba sudarome sandėrį. 

— Kokį sandėrį? — Vokietis buvo girdėjęs pasakojimų apie Ispanijos 
Guardia Civil korumpuotumą. 

— Jūs turite kai ką, ko man reikia, — pasakė Bekeris. 

— Taip, žinoma! — mielai sutiko vokietis, prisiversdamas nusišypsoti. 
Jis iškart pasuko prie savo piniginės tualetinio staliuko stalčiuje. — Kiek? 

Apsimestinai pasipiktinęs, Bekeris atviepė smakrą. 

— Mėginate papirkt teisėtvarkos pareigūną? — užriko jis. 

— Ne! Aišku, ne! Aš tik pamaniau... — Storulis skubiai padėjo pini- 
ginę atgal. — Aš... aš... — Visiškai sutrikęs, jis susmuko ant lovos ir suskato 
gręžioti rankas. Lova sugirgždėjo nuo jo svorio. — Atleiskite. 

Iš vazos kambario viduryje Bekeris ištraukė rožę ir abejingai pauostęs 
leido jai nukristi ant grindų, paskui staigiai apsisuko. 

— Ką galite man papasakoti apie žmogžudystę? 

Vokietis išblyško. 

— Mord? Žmogžudystę? 

Bekeriui patiko tas vokiškas žodis, reiškiantis nužudymą. Ermordung. 
Skambėjo taip kraują stingdančiai. 

— Ermordung? Jis... jis buvo?.. 

— Taip. 

— Betgi... betgi tai neįmanoma, — vokietis duso. — Aš buvau ten. Jį 
ištiko širdies priepuolis. Aš mačiau. Jokio kraujo. Jokių kulkų. 

Bekeris atlaidžiai palingavo galvą. | 

— Ne viskas yra taip, kaip atrodo. 

Vokietis dar labiau išblyško. 

Bekeris mintyse nusišypsojo. Melas pasiekė tikslą. Vargšas vokietis 
gausiai prakaitavo. 

— Ko-ko-ko jūs norite? — pramikčiojo jis. — Aš nieko nežinau. 

Bekeris suskato žingsniuoti po kambarį. 

— Nužudytasis turėjo žiedą. Man jo reikia. 

— Aš-aš jo neturiu. 

Bekeris globėjiškai atsiduso ir mostelėjo vonios kambario link. 

— O Rosija? Raselė? | 

Iš balto žmogus tapo purpurinis. 

— Jūs pažįstate Raselę? — Jis nusišluostė nuo mėsingos kaktos pra- 
kaitą, permerkdamas frotinio chalato rankovę. Jau žiojosi kažką pasakyti, ir 
tuo metu atsilapojo vonios kambario durys. 

Abu vyriškiai sužiuro. 

Tarpduryje stovėjo Rosija Eva Granada. Vizija. Ilgi banguojantys raudo- 
ni plaukai, puiki iberiška oda, tamsiai rudos akys, aukšta, lygi kakta. Vilkėjo 
baltu frotiniu chalatu, tokiu pat kaip ir vokietis. Raištis buvo tvirtai suveržtas 
apie plačius klubus, laisvai atkritusi apykaklė leido matyti įdegusį tarpą tarp 
krūtų. Ji įžengė į miegamąjį — tikras pasitikėjimo savimi įsikūnijimas. 

— Ar galiu jums kuo nors padėti? — paklausė kimia anglų kalba. 

Nemirksėdamas Bekeris spoksojo į nuostabią moterį priešais save. 

— Man reikia žiedo, — šaltai pasakė jis. 

— Kas jūs? — paklausė ji. 

Bekeris perėjo prie ispanų kalbos su neabejotinu andalūzišku akcentu: 

— Guardia Civil. 

Ji nusijuokė. 

— Negali būti, — atsakė ispaniškai. 

Bekeris pajuto gerklėje kylant kamuolį. Rosija aiškiai tvirtesnė už savo 
klientą. 

— Negali būti? — pakartojo jis, išsaugodamas šaltakraujiškumą. — Ar 
nusivesti jus apačion ir tai įrodyti? 

Rosija nusišiepė. 

— Netrikdysiu jūsų priimdama pasiūlymą. Nagi, kas jūs toks? 

Bekeris laikėsi savo: 

— Dirbu Sevilijos Guardia. 

Rosija grėsmingai žingtelėjo jo link. 

— Pažįstu kiekvieną policijos pareigūną. Jie — mano geriausi klientai. 

Bekeris juto kiaurai veriantį jos žvilgsnį. Jis pergrupavo pajėgas: 

— Dirbu ypatingajame turizmo padalinyje. Atiduokite žiedą, antraip 
turėsiu nusivesti jus į nuovadą ir... 

— Ir ką? — griežtai paklausė ji, su apsimestinu lūkesčiu išlenkdama 
antakius. 

Bekeris nutilo. Įklimpęs viršum galvos. Planas neišdegė. Kodėl ji tuo 
netiki? 

Rosija žingtelėjo dar arčiau. 

— Nežinau, kas jūs toks ar ko norite, bet jeigu tuoj pat neišsinešdinsite 
iš šio numerio, aš iškviesiu viešbučio apsaugą, ir tikroji Guardia jus areštuos 
už tai, kad apsimetate policijos pareigūnu. 

Bekeris žinojo, kad Stratmoras per penkias minutes ištrauktų jį iš be- 
langės, bet jam leista labai aiškiai suprasti, kad šį reikalą privalu sutvarkyti 
neatkreipiant dėmesio. Būti areštuotam į planą nejėjo. 

Rosija sustojo per kelis žingsnius priešais Bekerį ir piktai Žioravo į jį 
akimis. 

— Gerai, — atsiduso Bekeris, savo balsu užakcentuodamas pralaimėji- 
mą. Leido savajam ispaniškam akcentui klysti. — Aš nepriklausau Sevilijos 
policijai. Viena vyriausybinė Jungtinių Valstijų organizacija atsiuntė mane 
surasti žiedą. Tik tiek galiu atskleisti. Esu įgaliotas sumokėti už jį. 

Ilgam stojo tyla. 

Rosija leido jo pareiškimui mirksnį pakibti ore, paskui gudria šypse- 
nėle praskyrė lūpas. 

— Taigi nebuvo taip sunku, ką? — Ji atsisėdo ant kėdės ir sukryžiavo 
kojas. — Kiek galite sumokėti? | 

Bekeris nuslopino palengvėjimo atodūsį. Nedelsdamas priėjo prie 
reikalo: 

— Galiu sumokėti 750 000 pesetų. Penkis tūkstančius Amerikos do- 
lerių. — Tai buvo pusė sumos, kurią jis dabar turėjo, bet veikiausiai dešimt 
kartų mažiau, nei Žiedas iš tikrųjų buvo vertas. 

Rosija kilstelėjo antakius. 

— Tai nemaži pinigai. 

— Taip, tikrai. Tai sutariame? 

Rosija papurtė galvą. 

— Norėčiau sutikti. 

— Milijonas pesetų, — išpoškino Bekeris. — Tai viskas, kiek turiu. 

— Ai, ai, — ji nusišypsojo. — Jūs, amerikiečiai, nemokate derėtis. Nė 
dienos neprasilaikytumėte mūsų rinkose. 

— Grynaisiais, tuojau pat, — mygo Bekeris, siekdamas voko švarko 
kišenėje. Aš tik noriu namo. 

Rosija papurtė galvą. 

— Negaliu. 

Bekeris piktai pasišiaušė. 

— Kodėl ne? 


— Kad nebeturiu žiedo, — atsiprašydama pasakė ji. — Jau pardaviau jį. 


43 


Tokugenas Numataka spoksodamas pro langą žingsniavo it žvėris 
narve. Dar nebuvo sulaukęs žinių iš užmezgusiojo su juo ryšį Šiaurės Da- 
kotos. Prakeikti amerikiečiai! Jokio punktualumo! 

Pats būtų paskambinęs Šiaurės Dakotai, bet neturėjo jo telefono nu- 
merio. Numataka nemėgo šitaip tvarkyti reikalų — kai viskas priklauso 
nuo kažko kito. 

Iš pat pradžių Numatakai buvo toptelėjusi mintis, kad Šiaurės Dako- 
tos skambučiai galėtų būti apgaulė — koks nors konkurentas Japonijoje, 
norintis padaryti iš jo kvailį. Dabar senos abejonės buvo besugrįžtančios. 
Numataka nusprendė, kad reikia daugiau informacijos. 

Jis iššoko iš savo kabineto ir leidosi kairėn pagrindiniu „Numatech“ ko- 
ridoriumi. Kai it audra nešėsi pro šalį, tarnautojai pagarbiai lenkėsi. Numata- 
ka nebuvo toks kvailas, kad manytų, jog šie iš tiesų jį myli — lankstydamiesi 
japonų tarnautojai išreikšdavo mandagumą netgi nuožmiausiems bosams. 

Numataka nudrožė tiesiai į pagrindinį kompanijos komutatorių. Visus 
skambučius priimdavo ir toliau nukreipdavo vienintelė operatorė prie „Co- 
renco 2000“, dvylikos linijų komutatoriaus terminalo. Nors ir labai įtemptai 
dirbanti, Numatakai įėjus, moteris atsistojo ir nusilenkė. 

— Sėskitės, — metė jis. 

Ji pakluso. 

— Šiandien keturios keturiasdešimt penkios savo asmenine linija su- 
laukiau skambučio. Ar galite man pasakyti, iš kur šis atėjo? — Numataka 
keikė save, kad nepadarė to anksčiau. 

Operatorė nervingai nurijo seiles. 

— Ši aparatūra neturi skambučių nustatymo programos, pone. Bet aš 
galiu susisiekti su telefonų kompanija. Manau, jie galėtų padėti. 

Numataka neabejojo, kad telefonų kompanija galėtų padėti. Šiame 
skaitmeniniame amžiuje privatumas buvo likęs praeities dalyku, viskas da- 
bar registruojama. Telefono kompanijos galėjo tiksliai pasakyti, kas skam- 
bino ir kiek laiko kalbėjote. 

— Padarykite tai, — įsakė jis. — Paskui pranešite man, ką sužinojote. 


24 


Suzana viena sėdėjo Trečiajame mazge ir laukė sugrįžtant savojo 
pėdsekio. Heilas nusprendė išeiti laukan ir kvėptelti gryno oro — dėl to 
ji džiaugėsi. Tačiau, keista, Trečiojo mazgo tuštuma teikė mažai paguodos. 
Suzana pagavo save besikamuojančią dėl ką tik sužinos informacijos apie 
Tankado ir Heilo ryšius. 

— Kas gi sargus išsaugos? — tarė sau. Ouis custodiet ipsos custodes. Tie 
žodžiai vis sukosi jai galvoje. Suzana nuvijo juos. 

Jos mintys vėl nukrypo prie Deivido, vylėsi, kad jam viskas gerai. Vis 
dar sunku patikėti, kad jis Ispanijoje. Kuo greičiau jie suras prieigos raktus 
ir visa tai užbaigs, tuo bus geriau. 

Suzana prarado nuovoką, kiek laiko ji čia sėdi ir laukia savojo pėdse- 
kio. Dvi valandas? Tris? Stebeilijo į tuščią Kriptografijos salę ir troško, kad 
jos kompiuteris pagaliau pypteltų. Tačiau vis tyla. Besibaigiančios vasaros 
saulė jau nusileido. Viršuje įsijungė automatiniai fluorescenciniai šviestu- 
vai. Suzana suvokė laiką vis labiau senkant. 

Pažvelgė į pėdsekį ir susiraukė. „Nagi, — suniurnėjo. — Juk turėjai 
ganėtinai laiko. — Apgobė delnu pelę ir, šią spustelėjusi, susirado pėdsekio 
būsenos lango iškvietą. — Vis dėlto, kiekgi laiko tu jau ieškai?“ 

Suzana atidarė pėdsekio būsenos langą — skaitmeninis laikrodis 
daugmaž toks pat kaip ir TRANSLTR: rodė valandas ir minutes, kiek josios 
pėdsekys jau keliauja. Suzana spitrijo į monitorių, vildamasi išvysti valandų 
ir minučių skaičius. Bet išvydo visiškai ką kita, ir tai sustingdė jai gyslose 
kraują: 


PĖDSEKYS NUTRAUKTAS 


— Pėdsekys nutrauktas! — ji mažne paspringo. — Kodėl? 

Umai pagauta panikos, Suzana kaip pašėlusi peržiūrinėjo duomenis, 
ieškodama programos bet kokioms komandoms, kurios būtų galėjusios pa- 
liepti pėdsekiui nutraukti paiešką. Tačiau nieko neaptiko. Tartum pėdsekys 
būtų sustojęs pats savaime. Suzana žinojo, kad tai galėjo reikšti tik viena 
— į pėdsekį įsismelkė kažkoks vabalėlis. 

Suzana laikė „vabalėlius“ itin siutinančiu kompiuterinio programavi- 
mo reiškiniu. Kadangi kompiuteriai skrupulingai vykdė tikslią operacijų 
tvarką, pačios mažiausios programavimo klaidos dažnai sukeldavo para- 
lyžiuojančias pasekmes. Paprastos sintaksės klaidos — tokios kaip progra- 
muotojo klaidingai įterptas vietoj taško kablelis — galėdavo parklupdyti 
ištisas sistemas. Suzana visad laikė, kad terminas „vabalėlis“ turėjo juokingą 
kilmę. | 

Jis paėjo iš pirmojo pasaulyje kompiuterio — „Mark 1“ — kambario 
didumo elektromechaninių grandynų raizginio, sukurto 1944-aisiais Har- 
vardo universiteto laboratorijoje. Vieną dieną kompiuteris sugedo, ir niekas 
neįstengė nustatyti priežasties. Po ilgų valandų paieškų vienas laboratorijos 
padėjėjas galiausiai aptiko kebelį. Pasirodė, kad ant vieno iš kompiuterio 

kontūrų nutūpė kandis ir sukėlė trumpąją jungtį. Nuo to laiko kompiuterių 
riktai pradėti vadinti vabalėliais. 

— Neturiu tam laiko, — pyktelėjo Suzana. 

Surasti programos riktą — procedūra, kuri galėtų pareikalauti ne 
vienos dienos. Kad surastum mažutėlaitę klaidą, reikėtų peržiūrėti gausybę 
programavimo eilučių — tartum visoje enciklopedijoje ieškotum vienos 
vienintelės korektūros klaidelės. 

Suzana žinojo, kad turi tik vieną pasirinkimą — pasiųsti pėdsekį iš 
naujo. Taip pat Žinojo, kad pėdsekys beveik garantuotai užklius už to pa- 
ties rikto ir vėl išsijungs. Pašalinti riktą užims laiko, o ji ir komandoras jo 
neturi. 

Bet žvelgdama į pėdsekį ir svarstydama, kokią klaidą galėjusi padaryti, 
Suzana sumojo, kad kažkas čia negerai. Juk lygiai tokį pat pėdsekį buvo pa- 
leidusi prieš mėnesį, ir tuomet neiškilo jokių problemų. Kodėl staiga, taip 
nei iš šio, nei iš to, atsirado netikras signalas? 

Kol taip suko galvą, aidu mintyse suskambėjo ankstesnysis Stratmoro 
komentaras. Suzana, aš pats bandžiau pasiųsti pėdsekį, bet sugrįžo kažkokia 
beprasmybė. 

Suzana vėl išgirdo tuos žodžius. Sugrįžo kažkokia beprasmybė. 

Ji pakreipė galvą. Ar tikrai? Duomenys sugrįžo? 

Jeigu Stratmorui sugrįžo iš pėdsekio duomenys, vadinasi, šis neabe- 
jotinai veikia. Duomenys sugrįžo beprasmiški, padarė išvadą Suzana, nes 
komandoras įvedė klaidingus paieškos registrus — bet, šiaip ar taip, pėd- 
sekys veikia. 

Suzana tuojau pat suprato, kad gali būti ir kitas paaiškinimas, kodėl 
pėdsekys išsijungė. Vidinės priežastys — programavimo defektai — ne 
vienintelės, kodėl programos strigdavo; kartais būdavo ir išorinių veiksnių 
— elektros srovės viršįtampiai, dulkelės ant kontūrų, neteisingai prijungti 
kabeliai. Kadangi Trečiajame mazge aparatinė įranga buvo taip gerai sude- 
rinta, ji niekad netgi nebuvo svarsčiusi tokios galimybės. 

Atsistojusi Suzana nuskubėjo per kambarį prie didelės knygų spintos 
su techniniais žinynais. Sugriebė spirale susegtą aplanką, pažymėtą SIST. 
EKSPL. ir pasklaidė puslapius. Surado, ko ieškojo, nusinešė žinyną prie 
savojo terminalo ir klaviatūra surinko kelias komandas. Paskui laukė, kol 
kompiuteris bėgo per sąrašą komandų, įvykdytų per paskutines tris va- 
landas. Tikėjosi, kad paieška aptiks kokią nors išorinę įtaką — nutraukties 
komandą, generuotą kažkokio maitinimo sutrikimo ar sugedusio lusto. 

Po kelių sekundžių Suzanos terminalas pyptelėjo. Jai pagreitėjo pulsas. 
Sulaikiusi kvapą, tyrinėjo ekraną. 

KLAIDOS KODAS 22 


Suzaną užplūdo viltis. Gera žinia. Faktas, kad užklausa aptiko klaidos 
kodą, reiškė, jog jos pėdsekys veikia gerai. Pėdsakas, matyt, pamestas dėl 
kokios nors išorinės anomalijos, kuri veikiausiai nepasikartos. 

KLAIDOS KODAS 22. Suzana laužė galvą, stengdamasi prisiminti, ką 22 
kodas reiškia. Aparatinės įrangos sutrikimai Trečiajame mazge buvo tokie 
reti, kad ji nepajėgė atgaminti atmintyje numeruotųjų kodų reikšmių. 

Tad ėmė sklaidyti žinyną, peržiūrinėdama klaidų kodų sąrašą: 


19: SUGEDĘS STANDUSIS SKAIDINYS 
20: PASTOVIOSIOS SROVĖS SMAILĖ 
21: LAIKMENOS TRIKTIS 


Pasiekusi numerį 22, ji sustojo ir nustebusi išpūtė akis. Suglumusi dar 
pasitikrino monitoriuje. 


KLAIDOS KODAS 22 


Suzana susiraukė ir sugrįžo prie SIST. EKSPL. žinyno. Tai, ką išvydo, 
buvo visiška nesąmonė. Paaiškinime paprasčiausiai buvo parašyta: 


22: RANKINĖ NUTRAUKTIS 


45 


Bekeris priblokštas išpūtė į Rosiją akis: 

— Jūs pardavėte žiedą? 

Moteris linktelėjo, ir šilkiniai raudoni jos plaukai pasklido ant pečių. 
Bekeris troško, kad tai būtų netiesa. 

— Pero... betgi... 

Ji gūžtelėjo pečiais. 

— Vienai merginai netoli parko, — pasakė ispaniškai. 

Bekeris pajuto linkstant kelius. To negali būti! 

Rosija koketiškai nusišypsojo ir pamojo vokiečio pusėn: 

— Ėl gueria gue lo guardara. Jis norėjo, kad pasilikčiau žiedą, bet aš 
nesutikau. Mano gyslomis teka gitanų — čigonų — kraujas; mes, gitanai, 
ne tik raudonplaukiai, bet ir labai prietaringi. Mirštančio dovanotas žiedas 
nėra geras ženklas. 

— Ar tai jūsų pažįstama? — kamantinėjo Bekeris. 

Rosija išlenkė antakius. 

— Vaya!* Jūs tikrai norite to žiedo, taip? 

Bekeris griežtai linktelėjo 

— Kam jūs jį pardavėte? 

Stambusis vokietis sėdėjo suglumęs ant lovos. Romantiškas jo vakaras 
sužlugdytas, ir jis veikiausiai nenutuokė kodėl. 

— Was passiert? — nervingai paklausė jis. — Kas vyksta? 

Bekeris nekreipė į jį dėmesio. 

— Tiesą sakant, aš jo nepardaviau, — tarė Rosija. — Bandžiau par- 
duoti, bet ji buvo tik vaikutis ir neturėjo pinigų. Galiausiai atidaviau 
jai. Jei būčiau Žinojusi apie dosnų jūsų pasiūlymą, būčiau išsaugojusi jį 
jums. 

— Kodėl jūs palikote parką? — griežtai paklausė Bekeris. — Juk kaž- 
kas mirė. Kodėl nepalaukėte policijos? Ir neatidavėte žiedo jiems? 

— Aš trokštu daugelio dalykų, pone Bekeri, bet tik ne nemalonumų. Be 
to, tas seniokas tartum valdė padėtį. 

— Kanadietis? 

— Taip, jis paskambino greitajai. Mudu nusprendėme pasišalinti. Ne- 
mačiau priežasties, kodėl turėčiau savo kompanioną ar save painioti į po- 
licijos reikalus. 

Bekeris išsiblaškęs linktelėjo. Jis vis dar stengėsi susitaikyti su šiuo 
žiauriu likimo posūkiu. Ji atidavė tą prakeiktą blizgutį! 

— Bandžiau padėti tam mirštančiajam, — paaiškino Rosija. — Bet jis 
tartum to nenorėjo. Pradėjo nuo žiedo — vis kišo šį mums po nosimis. Trys 
jo pirštai buvo luoši. Vis kišo mums savo plaštaką — lyg turėtume paimti 
žiedą. Aš nenorėjau, bet štai mano draugas galiausiai paėmė. Tada vyriokas 
numirė. | 

— Ir jūs bandėte gaivinti? — spėjo Bekeris. 

— Ne. Mes prie jo neprisilietėme. Mano draugas išsigando. Jis didžiu- 
lis, bet ištižėlis. — Ji gundomai nusišypsojo Bekeriui. — Nesirūpinkite — jis 
nesupranta nė žodžio ispaniškai. 


* Žiū! (Isp.) 

Bekeris susiraukė. Vėl ėmė svarstyti, iš kur tos mėlynės Tankadui ant 
krūtinės. 

— Ar paramedikai gaivino? 

— Visiškai nenutuokiu. Jau sakiau, kad mudu pasišalinome prieš jiems 
atvykstant. 

— Tai yra, kai jūs pavogėte žiedą, — rūsčiai metė Bekeris. 

Rosija piktai sužioravo į jį akimis. 

— Mes nepavogėme žiedo. Žmogus merdėjo. Buvo aišku, ko jis nori. 
Mes išpildėme paskutinę jo valią. 

Bekeris atlyžo. Rosija teisi; po šimts, ir jis veikiausiai būtų taip pat pa- 
sielgęs. 

— Bet paskui atidavėte žiedą kažkokiai merginai? 

— Jau sakiau jums. Žiedas privertė mane nervintis. Mergina buvo ap- 
sikarsčiusi papuošalais. Pamaniau, žiedas jai patiks. 

— O arjai nepasirodė keista? Kad paprasčiausiai atidavėte žiedą? 

— Ne. Pasakiau jai, kad radau jį parke. Pamaniau, gal ji pasisiūlys su- 
mokėti už jį, bet nepasisiūlė. Nesvarbu. Aš tik norėjau atsikratyti žiedo. 

— Kada jūs atidavėte jai žiedą? 

Rosija gūžtelėjo pečiais. 

— Šiandien popiet. Maždaug po valandos, kai jį gavau. 
mo. Kokį velnią aš čia veikiu? Juk turėčiau būti Mėlynuosiuose kalnuose. Jis 
atsiduso ir pateikė vienintelį klausimą, kuris atėjo į galvą: 

— Kaip ta mergina atrodė? | 

— Era un pungui, — atsakė Rosija. 

Bekeris suglumęs pažvelgė į ją: 


— Un pungui? 

— Si. Pungui. 

— Pankė? 

— Taip, pankė, — patvirtino ji šiurkščia anglų kalba ir tuojau pat vėl 
prašneko ispaniškai: — Mucha joyeria. Daug papuošalų. Vienoje ausyje 


keistas auskaras. Regis, kaukolė. 

— Sevilijoje esama pankrokerių? 

Rosija nusišypsojo: | 

— Todo bajo el sol. Visko esama po saule. — Tai buvo Sevilijos turizmo 
biuro devizas. 

— Ar ji pasisakė vardą? 

— Ne. 

— Ar ji pasakė jums, kur eina? 

— Ne. Prastai kalbėjo ispaniškai. 

— Tai ji nebuvo ispanė? — nustebo Bekeris. 

— Ne. Manau, ji buvo anglė. Su nežmoniškais plaukais — raudonais, 
baltais ir mėlynais. 

Bekeris susiraukė nuo tokio savotiško portreto. 

— Gal ji buvo amerikietė? — spėjo jis. 

— Nemanau, — atsakė Rosija. — Vilkėjo Britanijos vėliavos spalvų 
marškinėliais. 

Bekeris tylomis linktelėjo. 

— Gerai. Raudoni, balti ir mėlyni plaukai, Britanijos vėliavos spalvų 
marškinėliai ir ausyje karanti kaukolė. Kas dar? 

— Nieko. Tiesiog paprasčiausia pankė. 

Paprasčiausia pankė? Bekeris buvo iš akademinio šiltų nertinių ir 
konservatyvių šukuosenų pasaulio — jis net nepajėgė įsivaizduoti, apie ką 
moteris kalba. — Gal dar ką nors prisimintumėte? — mygo jis. 

Rosija kiek pagalvojo. 

— Ne. Daugiau nieko. 

Kaip tik tuo metu garsiai sugirgždėjo lova. Rosijos klientas nepatogiai 
perkėlė savo kūno svorį. Bekeris pasigręžė į jį ir prašneko kuo sklandžiau- 
siai vokiškai: 

— Noch etwas? Kas nors dar? Gal prisimenate ką nors, kas padėtų man 
surasti tą pankrokerę su žiedu? 

Ilga tyla. Tartum milžinas norėtų kažką pasakyti, tik nelabai žinotų 
kaip. Apatinė jo lūpa mirksnį virptelėjo, paskui sekė pauzė, ir galiausiai 
storulis prašneko: trys žodžiai, kuriuos ištarė, tikrai buvo angliški, bet vos 
suprantami dėl stipraus vokiško akcento: , 

— Atsikriošk und išnyk. 

Bekeris apstulbintas išsižiojo. 

— Atleiskite, ką pasakėte? 

— Atsikriošk und išnyk, — pakartojo storulis, kairiuoju delnu tekš- 
teldamas sau per mėsingą dilbį — apytiksliai pamėgdžiodamas nešvankų 
itališką gestą „atsikrušk . 

Bekeris buvo pernelyg pavargęs, kad įsižeistų. Atsikrušk ir išnyk? Kas gi 
nutiko tam ištižėliui? Jis vėl ispaniškai kreipėsi į Rosiją: 

— Regis, per ilgai užsibuvau. 

— Neimkite dėl jo į galvą, — nusijuokė ji. — Jis tik šiek tiek nusivylęs. 
Tačiau gaus, kas jam priklauso. — Rosija krestelėjo plaukus ir pamerkė akį. 

— Ar nieko daugiau neprisimenate? — paklausė Bekeris. — Bent ką, 
kas galėtų man padėti? 

Rosija papurtė galvą. 

— Tai viskas. Bet jūs niekaip jos nesurasite. Sevilija — didelis ir kartais 
labai klaidus miestas. 

— Pasistengsiu, kiek pajėgsiu. — Tai nacionalinio saugumo reikalas. 

— Jeigu nepavyks, — pasakė Rosija, nužvelgdama išsipūtusią Beke- 
rio kišenę su voku, — prašom vėl čia užsukti. Mano draugas, be abejo, jau 
miegos. Tyliai pasibelskite. Aš surasiu mums laisvą kambarį. Išvysite tokią 
Ispaniją, kokios niekados nepamiršite. — Ji viliojamai papūtė lupytes. 

Bekeris prisivertė mandagiai nusišypsoti. 

— Jau turiu eiti. — Jis mandagiai atsiprašė vokiečio už pertrauktą 
vakarą. | 

Milžinas nedrąsiai nusišypsojo: 

— Keine Ursache.* 

Bekeris pasuko durų link. Jokios problemos? Kur pasidėjo „Atsikrušk 
ir išnyk ? 


3b 


— Rankinė nutrauktis? — nieko nesuprasdama Suzana įsistebeilijo į 
ekraną. 

Žinojo nesurinkusi jokios rankinės nutraukties komandos — bent 
jau ne sąmoningai. Ėmė svarstyti, gal apsirikusi klaidinga tvarka nuspaudė 
klavišus. 

— Negali būti, — sumurmėjo ji. Pasak antraštinių įrašų, nutraukties 
komanda išsiųsta mažiau nei prieš dvidešimt minučių. Suzana prisiminė, 
kad vienintelis dalykas, kurį per paskutiniąsias dvidešimt minučių ji su- 
rinkusi — tai savąjį slaptumo kodą, išeidama pasikalbėti su komandoru. 
Absurdiška manyti, kad slaptumo kodas galėjo būti klaidingai palaikytas 
nutraukties komanda. 

Suprasdama, kad tai tik laiko gaišatis, Suzana vis tiek atvėrė „Ekrano 
užraktą ir dusyk pasitikrino, ar slaptumo kodas buvo įvestas teisingai. Tik- 
rai taip, jokios klaidos. 


* Nėr už ką (vok.). 

— Tad iš kur, — piktai ji klausė save, — iš kur rankinė nutrauktis? 

Suzana susiraukusi uždarė „Ekrano užrakto“ langą. Tačiau netikėtai, 
per sekundės dalelytę, vaizdui ekrane išnykstant, kai kas pagavo jos dėmesį. 
Ji vėl atidarė langą ir ištyrinėjo duomenis. Nesuprantama. Ekrano užrakto 
kodą ji įvedė palikdama Trečiąjį mazgą, bet „atrakinimo“ įvesties laikas at- 
rodė keistas. Abi įvestis skyrė mažiau nei minutė. Suzana tikrai žinojo pra- 
buvusi už durų su komandoru ilgiau nei vieną minutę. 

Ji paslinko puslapį žemiau. Tai, ką išvydo, pribloškė. Užregistruota 
trimis minutėmis vėliau, pasirodė antra pora „užrakinimo-atrakinimo“ 
įvesčių. Sprendžiant iš registracijos žurnalo, kažkas jai nesant buvo atraki- 
nęs terminalą. 

— Neįmanoma! — jai užėmė kvapą. Vienintelis galimas asmuo 
— Gregas Heilas, o Suzana tikrai žinojo niekad neatskleidusi Heilui savo- 
jo slaptumo kodo. Laikydamasi deramos kriptografininkų darbo tvarkos, 
Suzana buvo pasirinkusi savąjį kodą atsitiktinai ir niekad niekur jo neuž- 
rašiusi. Nė negali kilti klausimo, kad Heilas atspėjo penkiaženklę kombi- 
naciją — tai trisdešimt šeši penktame laipsnyje, per šešiasdešimt milijonų 
galimybių. 

Bet „Ekrano užrakto“ įvestys aiškios kaip diena. Nustebusi Suzana 
spoksojo į jas. Kol buvo pasišalinusi, Heilas kažkokiu būdu buvo pri- 
lindęs prie jos terminalo. Jis pasiuntė jos pėdsekiui rankinės nutraukties 
komandą. 

Klausimui kaip tuoj pat užleido vietą klausimams kodėl? Įsilaužti į jos 
terminalą Heilas neturėjo jokio motyvo. Jis netgi nežinojo, kad Suzana pa- 
leidusi pėdsekį. O jeigu net ir būtų žinojęs, kodėl būtų turėjęs prieštarauti, 
kad ji stengiasi susekti kažkokį tipą, pasivadinusį Šiaurės Dakota? 

Neatsakyti klausimai tartum dauginosi jai galvoje. 

— Pirmiausia tai, kas būtina padaryti pirmiausia, — ištarė ji garsiai. 
Heilo imsis kiek vėliau. Susitelkusi į reikalą, Suzana iš naujo įkėlė savąjį 
pėdsekį ir nuspaudė klavišą įvEsTIS. Terminalas sykį pyptelėjo. 


PĖDSEKYS IŠSIŲSTAS 


Suzana žinojo, kad prireiks valandų, iki pėdsekys sugrįš. Keikė Heilą, 
stebėdamasi, iš kurgi jis gavęs josios slaptumo kodą ir kodėl jį sudomino 
pėdsekys. 

Atsistojusi Suzana greitai nuėjo prie Heilo terminalo. Ekranas buvo 
tamsus, bet ji matė, kad šis neužrakintas — pakraščiuose monitorius silpnai 

švytėjo. Kriptografininkai retai užrakindavo savuosius terminalus, išskyrus 
tuomet, kai palikdavo Trečiąjį mazgą nakčiai. Jie tik paprasčiausiai pri- 
tamsindavo monitorius — visuotinai priimta garbės kodekso nuoroda, kad 
niekas kitas terminalo neliestų. 

Suzana pasilenkė prie Heilo terminalo. 

— Suk jį devynios, tą garbės kodeksą, — tarė. — Kokį velnią tu su- 
manei? 

Greitai žvilgtelėjusi į tuščią Kriptografijos salę, Suzana įjungė Heilo 
monitoriaus šviesumo reguliuoklius. Monitorius nušvito, bet ekranas liko 
visiškai tuščias. Suzana susiraukė, nieko jame neišvydusi. Netikra, kaip elg- 
tis toliau, ji išsikvietė paieškos varytuvę ir surinko: 


IEŠKOTI: PĖDSEKIO 


Abejotina, ar kas nors išeis, bet jeigu Heilo kompiuteryje esama kokių 
nuorodų į Suzanos pėdsekį, ši paieška suras jas. Tuomet galbūt šiek tiek 
paaiškėtų, kodėl Heilas rankiniu būdu nutraukė jos programą. Po kelių 
sekundėlių ekranas atgijo: 


ATITIKČIŲ NERASTA 


Suzana minutėlę sėdėjo, netgi tikrai nežinodama, ko ieškanti. Ji vėl 
pabandė. 


IEŠKOTI: EKRANO UŽRAKTO 


Monitorius vėl atgijo ir suteikė keletą nereikšmingų nuorodų — jo- 
kios užuominos, kad Heilas turėjo savo kompiuteryje bent kokių Suzanos 
"slaptumo kodo kopijų. | 

Suzana garsiai atsiduso. Tad kokiomis gi programomis jis šiandien dir- 
bo? Ji perėjo prie Heilo „nesenos vartosenos“ meniu, norėdama sužinoti, 
kokia programa jis dirbo paskiausiai. Pasirodo, buvo įlindęs į savo elek- 
surado jo elektroninio pašto aplanką, apdairiai paslėptą tarp kai kurių kitų 
katalogų. Ji atidarė aplanką ir atsirado papildomi aplankai; atrodo, Heilas 
turėjo daugybę elektroninio pašto tapatybių ir sąskaitų. Šiek tiek nustebusi 
Suzana pastebėjo, kad viena iš jų — anoniminė pašto dėžutė. Ji atidarė ap- 
lanką, spragtelėjo vieną iš senų gautųjų pranešimų ir perskaitė. 

Jai kaipmat užėmė kvapą. Pranešime buvo parašyta: 


KAM: NDAKOTAGARA.ANON.ORG 

NUO: ETOODOSHISHA.EDU 

DIDŽIULĖ SĖKMĖ! SKAITMENINĖ TVIRTOVĖ BEMAŽ BAIGTA. 
JI SUGRĄŽINS NSA DEŠIMTMEČIUS ATGAL! 


Tarsi sapne Suzana darsyk ir darsyk skaitė pranešimą. Paskui drebė- 
dama atidarė kitą. 


KAM: NDAKOTAGWARA.ANON.ORG 

NUO: ETODOSHISHA.EDU 

CIKLIŠKOS KAITOS ATVIRASIS TEKSTAS VEIKIA! VISA GUDRYBĖ — 
MUTACINĖS SEKOS! 


Neįtikėtina, ir vis dėlto tai prieš akis. Elektroninis paštas nuo Ensejo 
Tankado. Jis susirašinėjo su Gregu Heilu. Juodu kartu dirbo. Regėdama iš 
terminalo tvieskiančią į ją neįmanomą tiesą, Suzana nustėro. 

Gregas Heilas — Šiaurės Dakota? 

Suzana nepajėgė atplėšti akių nuo ekrano. Mintimis ieškojo kokio 
nors kito paaiškinimo, bet nerado. Tai įrodymas — netikėtas, ir nuo jo ne- 
pabėgsi: Tankadas naudojo mutacines sekas cikliškos kaitos atvirojo teksto 
funkcijai sukurti, ir Heilas su juo susimokė, kad galėtų NSA paguldyti ant 
menčių. 

— Šitai... sumikčiojo Suzana, — šitai neįmanoma. 

Tartum su tuo nesutikdamas, iš anksčiau atsiliepė Heilo balso aidas: 
Tankadas man kelissyk rašė... Mane priimdamas dirbti Stratmoras rizikavo... 
Kada nors aš iš čia išeisiu. 

Vis dėlto Suzana nepajėgė susitaikyti su tuo, ką regėjo. Teisybė, Gre- 
gas Heilas koktus ir arogantiškas — betgi jis ne išdavikas. Juk žino, ką 
„Skaitmeninė tvirtovė“ padarytų NSA; niekaip negali būti įsivėlęs į są- 
mokslą paviešinti ją! 

Tačiau Suzana suvokė, kad niekas negali jo sustabdyti — niekas, išsky- 
rus savigarbą ir padorumą. Ji prisiminė „Šoklio“ algoritmą. Gregas jau sykį 
anksčiau sužlugdė NSA planus. Kas jam sutrukdys vėl tą pabandyti? 

— Betgi Tankadas... — Suzana nepajėgė suprasti. — Kodėl kas nors 
toks paranojiškas kaip Tankadas turėtų pasikliauti tokiu nepatikimu žmogu- 
mi kaip Heilas? 

Ji žinojo, kad visa tai dabar nebesvarbu. Svarbu tik nueiti pas Stratmo- 

rą. Kažkokia likimo ironija — Tankado partneris čia pat, jiems po nosim. 
Įdomu, ar Heilas jau žino, kad Ensejis Tankadas negyvas? 

Ji suskato greitai uždarinėti Heilo elektroninį paštą — būtina termi- 
nalą palikti lygiai tokį pat, kokį ir surado. Heilas neturi nieko įtarti — kol 
kas dar ne. „Skaitmeninės tvirtovės“ prieigos raktas, sumojo ji apstulbusi, 
veikiausiai paslėptas kažkur šiame kompiuteryje. 

Bet Suzanai uždarinėjant paskutinįjį failą, už Trečiojo mazgo lango 
šmėstelėjo šešėlis. Staigiai pakėlusi akis, ji išvydo besiartinantį Gregą Heilą. 
Visu kūnu jai plūstelėjo adrenalinas. Gregas jau buvo beveik prie durų. 

— Velnias! — sukeikė ji, nužvelgdama atstumą iki savo vietos. Suprato 
niekaip nesuspėsianti. Heilas jau beveik čia. 

Ji desperatiškai apsisuko, ieškodama kokio nors kito pasirinkimo. Du- 
rys už jos trekštelėjo ir ėmė slinktis. Suzana veikė instinktyviai. Panardin- 
dama batelius į kilimą, ji ilgais sieksniniais žingsniais puolė bufeto link. Kol 
durys šnypšdamos atsidarė, Suzana čiūžtelėjusi jau sustojo prie šaldytuvo, 
vienu trūktelėjimu atlapodama dureles. Stiklinis ąsotis ant jo viršaus pa- 
vojingai pasviro ir vėl atgavo pusiausvyrą. 

— Išalkote? — paklausė Heilas, įžengdamas vidun ir pasukdamas prie 
jos. Jo balsas buvo ramus ir flirtiškas. — Norite, pasidalysiu tofu? 

Suzana iškvėpė orą ir apsisuko veidu į jį. 

— Ne, dėkui, — tarė. — Pamaniau, aš tik... — Bet žodžiai įstrigo ger- 
klėje. Ji išblyško. 

Heilas keistai nužvelgė ją. 

— Kas negera? 

Suzana prisikando lūpą ir įrėmė į jį akis. 

— Nieko, — vos pajėgė pralementi. Tačiau tai buvo melas. Kitapus 
kambario skaisčiai švytėjo Heilo terminalas. Ji pamiršo šį pritemdyti. 


47 


Nulipęs „Alfonso XIII“ apačion, Bekeris pavargęs užklydo į barą. Pa- 
našus į nykštuką barmenas patiesė priešais jį servetėlę. 

— Ouė bebe usted? Ko gersite? 

— Nieko, dėkui, — atsakė Bekeris. — Sakykite, ar mieste yra kokių 
nors pankrokerių klubų? 

Barmenas keistai jį nužvelgė. 

— Klubų? Pankų? 

— Taip. Ar esama mieste kokios nors vietos, kur jie visi šlaistosi? 

— No lo sė, senor. Nežinau. Bet tikrai ne čia! — Jis nusišypsojo. — Na 
tai kaip, išgersite? 

Bekeris norėjo vyrioko atsikratyti. Viskas vyksta ne taip, kaip jo pla- 
nuota. 

— į Ouiere Vd. algo? — pakartojo barmenas. — ;Fino? ;Jerez?* 

Kažkur viršuje girdėjosi silpni klasikinės muzikos garsai. Brandenbur- 
go koncertai, dingtelėjo Bekeriui. Numeris keturi. Praeitais metais universi- 
tete jiedu su Suzana klausėsi, kaip „Šv. Martyno katedros laukų akademi- 
ja ** grojo Brandenburgus. Staiga jis panoro, kad ji būtų čia su juo. Vėjelis 
iš kondicionieriaus orlaidės viršuje Bekeriui priminė, kaip dabar turi būti 
lauke. Įsivaizdavo save einantį prakaitu dvokiančiomis, narkotikais per- 
smelktomis Trianos gatvėmis ir besidairantį kažkokios pankės su Britanijos 
vėliavos piešinio marškinėliais. Vėl pagalvojo apie Suzaną. 

— Zumo de arūndano, — išgirdo save tariant. — Spanguolių sulčių. 

Barmenas tartum sutriko. 

— 4Solo? — Spanguolių sultys Ispanijoje populiarus gėrimas, bet kad 
gertum jas vienas — negirdėtas dalykas. 

— Si, — atsakė Bekeris. — Solo. 

— ;Echo un poco de Smirnoff? — mygo barmenas. — Šlakelį vodkos? 

— No, gracias. 

— sGratis? — įkalbinėjo jis. — Įstaigos sąskaita? 

Tvinksinčia galva Bekeris įsivaizdavo purvinas Trianos gatveles, troš- 
kų karštį ir ilgą naktį prieš akis. Bala nematė. Jis linktelėjo. 

— St, ėchame un poco de vodka***. 

Barmenui tartum gerokai palengvėjo, ir jis nuskubėjo sutaisyti gėrimo. 

Bekeris apsidairė po puošnų barą ir paklausė savęs, ar nesapnuojąs. 
Viskas būtų buvę logiškiau nei tiesa. Aš, universiteto dėstytojas, — pagalvojo 
jis, — slaptoje misijoje. 

Barmenas sugrįžo ir plačiu gestu pastatė priešais Bekerį gėrimą. 

— A su gusto, sefior****. Spanguolės su šlakeliu degtinės. 

Bekeris padėkojo. Nugėrė gurkšnelį ir paspringo. Ir tai vadinasi šlakelis? 


* Sauso vyno? Chereso? (Isp.) 

** Angl. Academy of St. Martin in the Fields — vienas iš garsiausių Anglijos bažnytinių kame- 
rinių orkestrų. 

*** Šliukštelėkite šlakelį degtinės. 

**** Pagal jūsų skonį, senjore (isp.). 

Heilas sustojo pusiaukelėje iki Trečiojo mazgo bufeto ir išpūtė į Su- 
zaną akis. 

— Kas negerai, Sju? Atrodai baisiai. 

Suzana kovojo su kylančia baime. Už dešimties pėdų skaisčiai švytėjo 
Heilo monitorius. 

— Aš... man viskas gerai, — besidaužančia širdimi sugebėjo ištarti ji. 

Heilas suglumusiu veidu nužvelgė ją. 

— Gal atnešti vandens? 

Suzana nepajėgė atsakyti. Keikė save. Kaip galėjau pamiršti pritemdyti pra- 
keiktą jo monitorių? Suvokė, kad tą pat akimirką, kai Heilas įtars ją naršius po jo 
terminalą, taip pat įtars žinant ir tikrąją jo tapatybę, Šiaurės Dakotą. Būgštavo, 
kad Heilas bet ką padarys, kad tik ta informacija liktų Trečiajame mazge. 

Suzana svarstė, ar jai pulti prie durų. Bet taip ir nesuspėjo. Staiga pa- 
sigirdo bildesys į stiklinę sieną. Abu, ir Heilas, ir Suzana, krūptelėjo. Čar- 
trukianas! Anas vėl sutrinksėjo prakaituotais kumščiais į stiklą. Atrodė, lyg 
išvydęs Paskutiniojo teismo dieną. 

Heilas metė rūstų žvilgsnį į paklaikusį sistemų saugos techniką už 
lango, paskui vėl pasigręžė į Suzaną. 

— Aš tuoj grįšiu. Pasiimkit ko nors išgerti. Atrodote išblyškusi. — Hei- 
las apsisuko ir išėjo pro duris. 

Suzana suėmė save į rankas ir skubiai prišoko prie Heilo terminalo. 
Pasilenkusi pareguliavo šviesą. Monitorius užtemo. 

Galvoje jai dunksėjo. Apsisukusi ėmė stebėti dabar vykstantį Kriptog- 
rafijos salėje pokalbį. Matyt, Čartrukianas vis dėlto neišėjo namo. Jaunasis 
sistemų saugos technikas, apimtas panikos, klojo Gregui Heilui savo nerimą. 
Suzana suvokė, kad tai nebesvarbu — Heilas žinojo viską, kas buvo žinotina. 

Turiu nusigauti pas Stratmorą, — pagalvojo ji. — Ir nedelsiant. 


ji 


301 numeris. Vonios kambaryje Rosija Eva Granada stovėjo nuoga 
priešais veidrodį. Visą dieną ji baiminosi šios akimirkos. Vokietis ant lovos 
laukia jos. Jis — stambiausias vyras, su kokiu kada nors yra buvusi. 

Nenorom ji išsiėmė iš kibirėlio ledo kubelį ir pasitrynė juo spenelius. 
Šie greitai sustandėjo. Tai jos talentas — priversti vyrus manyti, jog esą gei- 
džiami. Štai dėl ko jie vis grįždavo. Ji persibraukė rankomis lankstų, tamsiai 
įdegusį kūną, vildamasi, kad šis išliks toks pat dar ketverius ar penkerius 
metus, kol turėsianti pakankamai pinigų, kad galėtų pasitraukti. Senjoras 
Roldanas pasiimdavo didesniąją dalį jos atlygio, bet be jo, žinojo, būtų kaip 
ir kitos kekšelės, kabinančios girtuoklius Trianoje. O šie vyrai nors pinigin- 
gi. Niekad jos nemušė, ir juos lengva patenkinti. Ji užsivilko apatinius, giliai 
atsiduso ir atidarė vonios kambario duris. 

Kai Rosija įžengė į kambarį, vokiečiui akys išvirto ant kaktos. Ji vilkėjo 
juodu negližė. Kaštoninė jos oda švelnioje šviesoje spinduliavo, o po nėri- 
niais speneliai stovėjo išsitempę it kareiviai. 

— Komm doch hierher“, — godžiai paliepė vokietis, nusimesdamas 
chalatą ir nuvirsdamas aukštielninkas. 

Prisiverstinai nusišypsojusi, Rosija prisiartino prie lovos, spitrydama 
žemyn į didžiulį vokietį, ir su palengvėjimu prunkštelėjo. Organas jam tarp 
kojų buvo mažučiukas. Riebūs vokiečio pirštai įniko grabinėti kiekvieną 
jos kūno colį. Užvirtusi ant jo, ji vaitojo ir rangėsi, vaidindama ekstazę. Kai 
jis nurito ją nuo savęs ir užsiropštė ant viršaus, ji pamanė būsianti sutraiš- 
kyta. Prie tešlinio jo kaklo gaudė orą ir duso. Meldėsi, kad kuo greičiau jis 
baigtų. 

— Si! Si! — aikčiojo tarp stūmių. Padrąsindama suleido nagus jam į 
nugarą. 

Po galvą jai blaškėsi padrikos mintys — veidai daugybės vyrų, kuriuos 
buvo patenkinusi, lubos, į kurias valandų valandas spoksodavo tamsoje, 
svajonės turėti vaikų... 

Staiga, be perspėjimo, vokiečio kūnas išlinko, sustingo ir bemaž tuč- 
tuojau susmuko viršum jos. Viskas? Pagalvojo ji nustebusi ir pasijausdama 
lengviau. 

Pamėgino išsimuistyti iš po jo. 

— Branguti, — kimiai sukuždėjo. — Dabar leisk man ant viršaus. 


Bet vyriškis nejudėjo. 
Ji rankomis pabandė nustumti masyvius jo pečius. 
— Branguti, aš... aš negaliu kvėpuoti! — Jai ėmė darytis silpna. Juto 


traškant savo šonkaulius. — ;Despiėrtate! — Instinktyviai savo pirštais ėmė 
tąsyti susivėlusius jo plaukus. — Pabusk! 


* Nagi, prieik arčiau (vok.). 

Ir kaip tik tuomet ji pajuto šiltą lipnų skystį. Šis per įmirkusius jo plau- 
kus varvėjo jai ant skruostų, į burną. Buvo sūrus. Ji it padūkusi rangėsi iš po 
jo. Viršum jos keistas šviesos pluoštas išryškino perkreiptą vokiečio veidą. 
Iš žiojinčios kulkos skylės smilkinyje ant jos pliaupė kraujas. Ji pabandė 
suklykti, bet plaučiuose nebebuvo likę oro. Kūnas gniuždė ją. Paklaikusi ji 
apgraibom puolė krintančio pro duris šviesos pluošto link. Išvydo ranką. 
Pistoletą su duslintuvu. Blykstelėjusią šviesą. Ir paskui — nieko. 


L 

gandęs. Jis bandė įtikinti Heilą, kad TRANSLTR ištikusi bėda. Su vienintele 
mintimi galvoje — surasti Stratmorą — Suzana pralėkė pro juodu. 

Supanikavęs sistemų saugos technikas sugriebė ją už alkūnės 

— Panele Flečer! Turime virusą! Tikrai! Jums reikia... 

Suzana išsivadavo iš jo gniaužto ir piktai sužaibavo akimis: 

— Regis, komandoras paliepė jums eiti namo! 

— Betgi praginos monitorius! Jis registruoja aštuoniolika... 

— Komandoras Stratmoras paliepė jums eiti namo! 

— STRATMORAS TEUŽSIKRUŠA! — suriko Čartrukianas, ir jo žo- 
džiai nuaidėjo po visą kupolą. 

Iš viršaus sududeno žemas balsas: 

— Pone Čartrukianai? 

Trejetas Kriptografijos darbuotojų sustingo. | 

Aukštai viršum jų, prie turėklų priešais savo kabinetą, stovėjo Strat- 
moras. 

Mirksnį vienintelį garsą kupolo viduje tesudarė iš žemiau atsklindan- 
tis nelygus generatorių dūzgesys. Suzana iš paskutiniųjų stengėsi pagauti 
Stratmoro žvilgsnį. Komandore! Šiaurės Dakota — Heilas! 

Bet Stratmoras buvo sutelkęs dėmesį į jaunąjį techniką. Jis nulipo 
laiptais nė nesumirksėdamas, visą kelią neatitraukdamas akių nuo Čartru- 
kiano. Perkirto Kriptografijos salę ir sustojo šešis colius priešais drebantį 
technikėlį. 

— Ką jūs pasakėte? 

— Sere, — duso Čartrukianas, — TRANSLTR ištikusi bėda. 

— Komandore? — įsiterpė Suzana. — Ar galėčiau... 

Vis neatplėšdamas akių nuo sistemų saugos techniko, Stratmoras nu- 
mojo ją šalin. 

— Mes turime infekuotą failą, sere. Neabejoju tuo, — išpyškino Filas. 

Stratmoro veidas tamsiai paraudo. 

— Pone Čartrukianai, mes jau apie tai kalbėjome. TRANSLTR nėra 
jokio infekuoto failo! 

— Taip, yra! — sušuko vaikinas. — Ir jis keliauja į pagrindinį duome- 
nų banką... 

— Kur, po velnių, tas infekuotasis failas? — užriko Stratmoras. — Paro- 
dykite man! 

Čartrukianas delsė. 

— Aš negaliu. 

— Žinoma, negalite! Nes jo nėra! 

Suzana vėl išsižiojo: 

— Komandore, aš privalau... 

Ir vėl komandoras ją nutildė piktų mostu. 

Suzana nervingai užmetė akį į Heilą. Šis atrodė patenkintas savimi ir 
abejingas. Visiškai suprantama, — pagalvojo ji. — Ko Heilui jaudintis dėl 
viruso; jis žino, kas iš tikrųjų dedasi TRANSLTR viduje. 

Čartrukianas spyrėsi: 

— Infekuotasis failas yra, sere. Bet Špicrutė jo nepagavo. 

— Jeigu Špicrutė jo nepagavo, — tūžo Stratmoras, — tai iš kur, po 
velnių, žinote, kad jo esama? 

Staiga Čartrukiano balsas tapo labiau pasitikintis savimi. 

— Mutacinės sekos, sere. Aš perleidau visą analizę, ir tyrimas atskleidė 
mutacines sekas! 

Dabar Suzana suprato, kodėl sistemų saugos technikas atrodė toksai 
susirūpinęs. Mutacinės sekos, mąstė ji. Ji žinojo, kad mutacinės sekos — tai 
programavimo sekvencijos, kurios itin sudėtingai sugadindavo duomenis. 
Jos labai dažnos kompiuterių virusuose, ypač virusuose, kurie pakeisdavo 
didžiulius duomenų blokus. Aišku, Suzana iš Tankado elektroninio pašto 
taip pat žinojo, kad Čartrukiano pastebėtosios mutacinės sėkos nekenks- 
mingos — paprasčiausiai tėra „Skaitmeninės tvirtovės“ dalis. 

Technikas varė toliau: 

— Kai aš pirmą sykį išvydau sekas, sere, pamaniau, kad sutrikę Špic- 
rutės filtrai. Bet paskui praginiau kai kuriuos testus ir aptikau... — Jis trum- 
pam nutilo, staiga tartum sunerimęs. — Aptikau, kad kažkas rankiniu būdu 
apėjo Špicrutę. 

Šį pareiškimą pasitiko netikėta tyla. Paraudęs Stratmoro veidas įgijo 
dar tamsesnį atspalvį. Nebuvo jokios abejonės, ką Čartrukianas kaltina: 
Stratmoro terminalas — Kriptografijoje vienintelis, turintis galimybę apeiti 
Špicrutės filtrus. 

Galop Stratmoras prašneko, ir jo balsas nuskambėjo tartum ledinis: 

— Pone Čartrukianai, nors tai ir nebūtų jūsų rūpestis, bet Špicrutę 
apėjau aš. — Jis kalbėjo toliau, ir jo pyktis bemaž pasiekė virimo tašką. — 
Kaip jau anksčiau jums pasakiau, aš leidžiu labai pažangią diagnostiką. 
Mutacinės sekos, kurias matote TRANSLTR viduje, dalis diagnostikos; jos 
ten todėl, nes aš jas įvedžiau. Špicrutė neleido man įkelti failo, tad aš apėjau 
jos filtrus. — Stratmoro akys susmigo į Čartrukianą. — Taigi, ar bus dar kas 
nors, iki jūs išeisite? 

Akimirksniu Suzanai viskas paaiškėjo. Kai Stratmoras parsisiųsdino 
iš interneto užšifruotąjį „Skaitmeninės tvirtovės“ algoritmą ir pabandė šį 
praginti per TRANSLTR, bet mutacinės sekos sutrikdė Špicrutės filtrus. 
Norėdamas žūtbūt sužinoti, ar „Skaitmeninė tvirtovė“ įveikiama, Stratmo- 
ras nusprendė apeiti filtrus. 

Normaliomis sąlygomis apeiti Špicrutę buvo neįsivaizduojama. Tačiau 
šiomis aplinkybėmis nebuvo pavojaus pasiųsti „Skaitmeninę tvirtovę“ tie- 
siai į TRANSLTR; komandoras aiškiai žinojo, koks tai failas ir iš kur atėjęs. 

— Su visa derama pagarba, sere, — neatlyžo Čartrukianas, — bet aš 
niekad nesu girdėjęs apie diagnostiką, kuri naudotųsi mutacinėmis... 

— Komandore, — vėl įsiterpė Suzana, nebetverdama daugiau laukti 
nė sekundėlės. — Iš tikrųjų man reikia... 

Šįsyk jos žodžius pertraukė šaižūs Stratmoro mobiliojo telefono sig- 
nalai. Sugriebęs komandoras prisidėjo prie ausies aparačiuką. 

— Koks reikalas?! — viauktelėjo jis. Paskui nutilo ir ėmė klausytis 
skambinančiojo. 

Suzana mirksnį pamiršo Heilą. Meldėsi, kad skambintojas būtų Deivi- 
das. Pasakykit, kad jam viskas gerai, — galvojo ji. — Pasakykit, kad jis surado 
žiedą! Bet Stratmoras pagavo jos akis ir susiraukė. Tai ne Deividas. 

Suzanai ėmė stigti oro. Ji tetroško sužinoti, kad jos mylimasis saugus. 
Stratmoras, žinojo Suzana, nekantrauja dėl kitų priežasčių; jeigu Deividas 
užtruks ilgiau, komandorui teks pasiųsti paramą — operatyvinius NSA 
agentus. Tai buvo rizika, kurios jis vylėsi išvengti. 

— Komandore? — mygo Čartrukianas. — Aš iš tikrųjų manau, kad 
mes turėtume patikrinti... 

— Palūkėkite, — atsiprašomai tarė skambinančiajam Stratmoras. Pri- 
dengęs delnu mikrofoną, įbedė į jaunąjį techniką ugningą žvilgsnį. — Pone 

Čartrukianai, — suniurnėjo jis, — ši diskusija baigta. Prašom palikti Krip- 
tografijos skyrių. Dabar pat. Tai įsakymas. 

Čartrukianas stovėjo apstulbęs. 

— Betgi, sere, mutacinės se... 

— DABAR PAT! — užriko Stratmoras. 

Mirksnį Čartrukianas spogino be žado akis. Paskui piktas išlėkė į Si- 
stemų saugos laboratoriją. 

Stratmoras pasisuko ir suglumęs nužvelgė Heilą. Suzana suprato, kas 
komandorui sukėlė galvosūkį. Heilas laikėsi ramiai — pernelyg ramiai. Jis 
puikiai žinojo, kad nėra tokio dalyko kaip diagnostika, naudojanti mutaci- 
nes sekas, o juolab tokia, kuri geba priversti TRANSLTR dirbti aštuoniolika 
valandų. Tačiau Heilas nepratarė nė žodžio. Atrodė abejingas visam bruz- 
desiui. Stratmoras, matyt, klausė savęs kodėl. Suzana turėjo atsakymą. 

— Komandore, — primygtinai tarė ji, — jeigu tik galėčiau šnektelti... 

— Po minutėlės, — pertraukė jis, vis dar nenuleisdamas nuo Heilo nu- 
stebusio žvilgsnio. — Man reikia pasikalbėti telefonu. — Sulig šiais žodžiais 
Stratmoras staigiai apsisuko ir patraukė į savo kabinetą. 

Suzana pravėrė burną, bet žodžiai įstrigo ant liežuvio galo. Šiaurės 
Dakota — Heilas! Ji stovėjo sustingusi, nepajėgianti alsuoti. Pajuto Heilą 
spoksant į ją. Suzana apsisuko. Heilas žingtelėjo į šalį ir maloniai pamojo 
ranka į Trečiojo mazgo duris. 

— Po jūsų, Sju. 


L 1 


„Alfonso XIII“ trečio aukšto skalbinių kamarėlėje ant grindų be są- 
monės gulėjo kambarinė. Žmogus su vielinių rėmelių akiniais įdėjo atgal 
jai į kišenę viešbučio visraktį. Nejuto jos riktelint, kai smogė, bet niekaip 
negalėjo tikrai to žinoti — nuo dvylikos metų jis buvo kurčias. 

Su šiokia tokia pagarba siekė baterijų pakelio prie diržo; vieno kliento 
dovana: ši mašinytė suteikė jam naują gyvenimą. Dabar galįs priiminėti 
užsakymus bet kur pasaulyje. Visi pranešimai ateidavo akimirksniu ir ne- 
susekamai. 

Paliesdamas jungiklį jis nekantravo. Akiniai subliksėję atgijo. Vėl jo 
pirštai susmigo į tuščią orą ir ėmė stuksenti vienas į kitą. Kaip visados, 
užregistravo savo aukų vardus — visai paprastas dalykas, lyg paskui raus- 

tumeis po piniginę ar rankinę. Kontaktai ant jo pirštų susijungė, ir akinių 
lęšiuose it šmėklos ore pasirodė raidės. 


SUBJEKTAS: ROSIJA EVA GRANADA — BAIGTAS 
SUBJEKTAS: HANSAS HUBERIS — BAIGTAS 


Trimis aukštais žemiau Deividas Bekeris susimokėjo ir patraukė per 
fojė su perpus nugerta stikline rankoje. Pasuko į atvirą viešbučio terasą 
kvėptelti gryno oro. Ten ir atgal, mąstė jis. Dalykai susiklostė ne visai taip, 
kaip jis tikėjosi. Dabar reikia apsispręsti. Ar paprasčiausiai viską mesti ir 
grįžti į oro uostą? Nacionalinio saugumo reikalas. Jis patylom nusikeikė. Tad 
kurių velnių jie pasiuntė kažkokį mokytojėlį? 

Bekeris pasislinko barmenui iš akių ir išpylė likusį gėrimą į jazmino 
vazoną. Nuo vodkos svaigo galva. Pigiausias, koks tik kada nors buvęs, gir- 
tuoklis — taip Suzana dažnai jį vadindavo. Vėl prisipildęs sunkią krištolinę 
stiklinę iš vandens fontanėlio, Bekeris gerokai gurkštelėjo. 

Kelis sykius pasirąžė, bandydamas nuvyti apėmusį lengvą ūkelį. Pas- 
kui pastatė ant turėklo stiklinę ir nudrožė per fojė. 

Kai ėjo pro liftą, šio durys slinkdamos prasivėrė. Kabinos viduje sto- 
vėjo kažkoks žmogus. Bekeris tesuspėjo pamatyti storus vielinių rėmelių 
akinius. Žmogus pakėlė prie veido nosinę išsišnypšti nosies. Bekeris man- 
dagiai nusišypsojo ir nuėjo toliau... laukan į tvankią Sevilijos naktį. 


LD 


Trečiojo mazgo viduje Suzana susizgribo karštligiškai bevaikštinėjanti 
po erdvią patalpą ten ir atgal. Nekantravo demaskuoti Heilą, kai tik gau- 
sianti progą. 

Heilas sėdėjo prie savo terminalo. 

— Stresas žudo, Sju. Kas nors guli ant širdies? 

Suzana prisivertė atsisėsti. Manė, kad Stratmoras jau bus pasišnekėjęs 
telefonu ir sugrįš pasikalbėti su ja, bet jis nesirodė. Suzana stengėsi išlik- 
ti rami. Stebeilijo į savojo kompiuterio ekraną. Pėdsekys vis tebekeliavo 
— antrąsyk. Dabar šitai nebesvarbu. Ji žinojo, kieno adresą šisai sugrąžins: 
GHALEGcrypto.nsa.gov 

Suzana pažvelgė viršun į Stratmoro darbo postą ir suprato daugiau 
nebepajėgsianti laukti. Laikas pertraukti komandoro pokalbį telefonu. Atsi- 
stojusi ji pasuko į duris. 

Heilas, regis, staiga sunerimo, matyt, pastebėjęs keistą Suzanos elgesį. 
Plačiais žingsniais greitai perkirtęs kambarį, pasivijo ją prie durų ir sukry- 
žiuotomis ant krūtinės rankomis užtvėrė kelią. 

— Sakykit, kas čia vyksta, — reikliai paklausė jis. — Juk šiandien kaž- 
kas čia dedasi. Kas gi? 

— Leiskite man išeiti, — kaip įmanydama ramiau pasakė Suzana, stai- 
ga pajausdama pavojų. 

— Nagi, — mygo Heilas. — Stratmoras faktiškai išvijo Čartrukianą už 
tai, kad atlieka savo darbą. Kas dedasi TRANSLTR viduje? Mes neturime 
jokių diagnostikų, kurios eitų aštuoniolika valandų. Tai paistalai, ir jūs tai 
žinote. Pasakykite, kas dedasi? 

Suzana primerkė akis. Po šimts, puikiai žinai, kas dedasi! 

— Pasitraukite, Gregai, — pareikalavo ji. — Man reikia į tualetą. 

Heilas patenkintai nusiviepė. Ilgą sekundėlę luktelėjęs, galop žingte- 
lėjo į šalį. 

— Atleiskit, Sju. Aš tik flirtavau. 

Suzana prasispraudė pro jį ir paliko Trečiąjį mazgą. Eidama pro stikli- 
nę sieną, juto iš anapus susmigusias jai į nugarą Heilo akis. 

Nenorom ji apsuko ratą tualetų link. Prieš apsilankydama pas koman- 
dorą, gausianti padaryti lankstą. Gregas Heilas nieko neturi įtarti. 


4 J 


Šaunių keturiasdešimt penkerių Čedas Brinkerhofas buvo gerai apsi- 
rengęs, prisižiūrintis ir gerai informuotas žmogus. Vasarinis jo kostiumas, 
kaip ir įdegusi oda, — be mažiausios raukšlelės ar bent kokių senumo po- 
žymių. Plaukai tankūs, smėlio šviesumo ir — svarbiausia — visiškai natū- 
ralūs. Akys spindinčiai mėlynos — vos pastebimai paryškintos nuspalvintų 
kontaktinių lęšių stebuklo. 

Žvalgydamasis aplinkui save po medžiu apmuštą kabinetą, suvokė 
esąs iškilęs tiek aukštai, kiek NSA jam buvo įmanoma iškilti. Sėdėjo devin- 

tame, tai yra Raudonmedžio aukšte, kabinete 9A197. Direktoriaus aparta- 
mentuose. 

Šeštadienio vakaras, ir Raudonmedžio aukštas buvo beveik tuščias, 
vadovaujantieji darbuotojai jau seniai išėję — mėgavosi tokiais malo- 
numais, kokiais įtakingi žmonės mėgaujasi savo laisvalaikiu. Nors Brin- 
kerhofas visada svajojo apie „tikrą“ postą agentūroje, jis kažkokiu būdu 
baigė kaip „asmeninis padėjėjas“ — oficialiame politikos žiurkių lenktynių 
akligatvyje. Tas faktas, kad dirbo greta galingiausio Amerikos žvalgybos 
žmogaus, menkai guodė. Brinkerhofas buvo baigęs su pagyrimu Andove- 
rio ir Viljamso koledžus, ir vis dėlto štai jis čia, pusamžis, neturintis jokios 
realios valdžios — jokių tikrų tikslų, kurių galėtų siekti. Leido savo dienas 
reguliuodamas kažkieno kito darbotvarkę. 


Esama ir neabejotinų pranašumų būti asmeniniu direktoriaus padėjė- 
jų — Brinkerhofas turėjo ištaigingą kabinetą direktoriaus apartamentuose, 
pilnutinę prieigą į visus NSA padalinius ir tam tikrą išskirtinumo lygį, pa- 
einantį iš draugijos, kurioje sukinėjosi. Jis atlikdavo aukščiausių valdžios 
ešelonų pavedimus. Širdies gilumoje Brinkerhofas suvokė esąs gimęs būti 
asmeniniu padėjėju — pakankamai sumanus, kad gebėtų vesti užrašus, 
pakankamai dailus, kad tiktų rengti spaudos konferencijas, ir pakankamai 
tingus, kad tuo tenkintųsi. 

Šleikščiai saldus laikrodžio ant židinio atbrailos skambesys užakcen- 
tavo dar vienos jo apgailėtinos egzistencijos dienos pabaigą. Mėšlas, — pa- 
galvojo jis. — Šeštadienis, penkta valanda vakaro. Kokį velnią aš čia veikiu? 

— Čedai? — pašaukė nuo jo kabineto durų kažkokia moteris. 

Brinkerhofas pakėlė galvą. Midžė Milken, Fonteno vidaus saugumo 
analitikė. Šešiasdešimties metų, apkūnoka ir, Brinkerhofo nuostabai, gana 
patraukli. Tobula flirtuotoja ir triskart išsiskyrusi, Midžė šmižinėjo po še- 
šių kambarių direktoriaus apartamentus valdingai koketiška. Buvo įžvalgi, 
intuityvi, dirbo nežmoniškai ilgai ir, kalbama, nutuokė apie vidinį NSA 
funkcionavimą daugiau nei pats Dievas. 

Po šimts, pagalvojo Brinkerhofas, nužvelgdamas ją, vilkinčią pilka kaš- 
myro suknele. Arba aš senstu, arba ji atrodo jaunesnė. 

— Savaitinės ataskaitos, — nusišypsojo ji, pamojuodama vėduokle 
praskleistais popieriais. — Jums reikia patikrinti duomenis. 

Brinkerhofas nužvelgė ją visą nuo galvos ligi kojų. 

— Duomenys iš čia neblogai atrodo. 

— Iš tikrųjų, Čedai, — nusijuokė ji. — Galėčiau būti jums motina. 

Neprimink man, — pamanė jis. 


SKAITMENINĖ TVIRTOVĖ L41 


Midžė įėjo vidun ir atsistojo šalia jo stalo. 

— Aš jau išeinu, bet direktorius nori, kad šitai būtų apibendrinta, iki 
jis sugrįš iš Pietų Amerikos. Tai bus pirmadienį iš pat ryto. — Ji numetė 
priešais jį kompiuterio spaudinius. 

— Kas aš — buhalteris? 

— Ne, brangusis, jūs kruizo vadovas. Maniau, tai žinot. 

— Tad ką aš čia veikiu, krimsdamas skaičius? 

Ji sušiaušė jam plaukus. 

— Pageidavote daugiau atsakomybės. Štai ji čia. 

Jis liūdnai pakėlė į ją akis: 

— Midže... Aš neturiu gyvenimo. 

Ji pabaksnojo pirštu į popierius. 

— Čia jūsų gyvenimas, Čedai Brinkerhofai. — Pažvelgė žemyn į jį ir 
suminkštėjo. — Gal jums ko nors atnešti prieš išeinant? 

Jis maldaujamai pažvelgė į ją ir atlošė įskaudusį sprandą. 

— Mano pečiai sustingę. 

Midžė neužkibo. 

— Išgerkite aspirino. 

Jis papūtė lūpas. 

— Nepamasažuosite nugaros? 

Ji papurtė galvą: 

— Cosmopolitan rašo, kad du trečdaliai nugaros masažų baigiasi 
seksu. 

Brinkerhofas tartum pasipiktino. 

— Mūsieji niekados! 

— Būtent. — Ji pamerkė akį. — Čia ir problema. 

— Midže... 

— Labos nakties, Čedai, — ji pasuko į duris. 

— Išeinate? | 

— Juk žinote, kad aš pasilikčiau, — pasakė Midžė, stabteldama tarp- 
duryje, — bet vis dėlto turiu šiokią tokią savigarbą. Tiesiog negaliu matyti 
savęs grojančios antruoju smuiku — ypač kai turi reikalą su paauglyste. 

— Mano žmona ne paauglė, — gynėsi Brinkerhofas. — Ji tik taip el- 
giasi. 

Midžė metė į jį nustebusį žvilgsnį. 

— Aš kalbėjau ne apie jūsų žmoną, — ji nekaltai nuleido akis. — Kal- 
bėjau apie Karmen. — Ji ištarė vardą su ryškiu puertorikietišku akcentu. 

— Ką tokią? — Brinkerhofo balsas kiek pakito. 

— Karmen. Iš-maisto tarnybos. 

Brinkerhofas pasijuto raustąs. Karmen Uerta — dvidešimt septynerių 
metų konditerijos skyriaus šefė, dirbanti NSA valgykloje. Po darbo valan- 
dų Brinkerhofas ne kartą priešokiais buvo mėgavęsis su ja maisto atsargų 
sandėlyje. 

Midžė jam šelmiškai mirktelėjo. 

— Įsidėmėkite, Čedai... „Didysis brolis“ viską žino. 

„Didysis brolis“? Negalėdamas patikėti, Brinkerhofas gurktelėjo seilę. 
„Didysis brolis“ stebi ir MAISTO ATSARGŲ SANDĖLIUKUS? 

„Didysis brolis“ arba „Brolis“, kaip Midžė jį vadino, — tai „Centrex 
333', vidaus stebėjimo įranga, stovinti mažoje, į drabužinę panašioje kama- 
rėlėje šalia pagrindinio apartamentų kabineto. „Brolis“ sudarė visą Midžės 
pasaulį. Aparatūra gaudavo duomenis iš 148 uždaros grandinės vaizdo 
kamerų, 399 elektroninių durų, 377 telefoninio pasiklausymo įtaisų ir 212 
laisvai išdėstytų NSA komplekse „blakučių. 

Iš savo sunkios patirties NSA direktoriai žinojo, kad 26 000 tarnautojų 
— ne tik didelis pranašumas, bet ir galima grėsmė. Kiekvienas stambesnis 
saugumo pažeidimas NSA istorijoje buvo kilęs viduje. Tad Midžės, kaip 
vidaus saugumo analitikės, darbas buvo stebėti viską, kas dėjosi tarp NSA 
sienų... įskaitant, matyt, ir valgyklos maisto atsargų sandėliuką. 

Brinkerhofas atsistojo teisintis, bet Midžė jau žengė laukan. 

— Rankas ant stalo, — šūktelėjo ji per petį. — Jokių kvailų fokusų, kai 
išeisiu. Sienos turi akis. 

Atsisėdęs Brinkerhofas klausėsi nutolstančio koridoriumi jos kulniu- 
kų kaukšėjimo. Jis nors žinojo, kad Midžė niekam nepasakos. Ji irgi ne be 
silpnybių. Leisdavo sau keletą nekuklumų — dažniausiai kartkartėmis pa- 
masažuoti Brinkerhofui nugarą. 

Mintimis jis vėl sugrįžo prie Karmen. Įsivaizdavo lankstų jos kūną, 
tas tamsias šlaunis, tą AM radiją, kurį leisdavo visu garsumu — karštas San 
Chuano salsas. Jis nusišypsojo. Galbūt, baigęs darbą, užšoksiu krimstelti. 

Jis išskleidė pirmąjį spaudinį. 


KRIPTOGRAFIJA — NAŠUMAS/IŠLAIDOS 


Nuotaika jam iškart pasitaisė. Midžė jam davusi dovanėlę: Kriptogra- 
fijos sektoriaus ataskaita visados būdavo saldainiukas. Formaliai jo pareiga 
buvo viską apibendrinti, bet vienintelis skaičius, kurio kada nors direktorius 
reikalaudavo — tai VDK, vidutinė dešifravimo kaina. VDK reiškė apytikrę 
sumą, kurią kainuodavo TRANSLTR vienam kodui įveikti. Kol skaičius bū- 

davo mažesnis nei 1000 dolerių kodui, Fonteinas nesiraukydavo. Gabalas už 
šūvį. Brinkerhofas prunkštelėjo. Šiai kur eina mūsų mokesčių doleriai. 

Pradėjo peržiūrinėti dokumentus bei tikrinti dienos VDK, ir jam gal- 
voje ėmė suktis prieš akis išsitepančios medumi ir konditeriniu cukrumi 
Karmen Uertos paveikslas. Po trisdešimties sekundžių jis jau beveik baigė. 
Kriptografijos duomenys puikūs — kaip visada. 

Bet prieš pat pereinant prie kito dokumento, kažkas krito jam į akis. 
Lapo apačioje paskutinis VDK neturėjo pabaigos. Skaičius buvo toks di- 
džiulis, jog tęsėsi į kitą stulpelį ir jaukė puslapį. Apstulbęs Brinkerhofas 
spogino į skaičių. 

999 999 999? Jis gaudė orą. Milijardas dolerių? Karmen paveikslas iš- 
„nyko. Milijardo dolerių kodas? 

Minutėlę Brinkerhofas sėdėjo neįstengdamas pajudėti. Paskui, apnik- 
tas panikos, išlėkė į koridorių. 

— Midže! Grįžkit! 


TIT 


Nesitverdamas pykčiu, Filas Čartrukianas stovėjo Sistemų saugos 
laboratorijoje. Stratmoro žodžiai tebeaidėjo jam galvoje: Palikti dabar pat! 
Tai įsakymas! Jis paspyrė tuščią šiukšliadėžę ir vienas pats laboratorijoje 
nusikeikė. 

— Diagnostika, pabučiuok man į subinę! Nuo kada gi direktoriaus pa- 
vaduotojas apeidinėja Špicrutės filtrus?! 

Sistemų saugos technikams buvo gerai mokama, kad apsaugotų NSA 
kompiuterių sistemas, ir Čartrukianas jau buvo patyręs, kad keliami tik du 
darbo reikalavimai: būti nepaprastai talentingam ir sekinamai paranojiš- 
kam. 

Velniai rautų, — keikėsi jis, — juk tai ne paranoja! Tasai sumautas pra- 
ginos monitorius jau skaito aštuoniolika valandų! 

Tai virusas. Čartrukianas jautė. Jam liko mažai abejonių, kas vyksta: 
Stratmoras padarė klaidą, apeidamas Špicrutės filtrus, ir dabar stengiasi tai 
pridengti kažkokia kvaila pasakėle apie diagnostiką. 

Čartrukianas nebūtų toks suirzęs, jeigu TRANSLTR būtų buvęs vie- 
nintelis rūpestis. Tačiau, deja. Nepaisant savo išvaizdos, didžiulis dešifravi- 
mo žvėris jokiu būdu nėra izoliuota sala. Nors kriptografininkai manė Špic- 

rutę esant sukurtą vieninteliam tikslui — apsaugoti jų dešifravimo šedevrą, 
sistemų saugos technikai buvo perpratę tiesą. Špicrutės filtrai tarnavo kur 
kas aukštesniam dievui. Pagrindiniam NSA duomenų bankui. 

Istorija, slypinti už duomenų banko sukūrimo, Čartrukianą visados 
žavėjo. Nepaisant Gynybos departamento pastangų praeito amžiaus aštun- 
tąjį dešimtmetį išsaugoti internetą sau, tai buvo pernelyg naudinga priemo- 
nė, kad nepatrauktų viešojo sektoriaus dėmesio. Galiausiai įsismelkė uni- 
versitetai. Netrukus po to atsirado komerciniai serveriai. Šliuzai atsivėrė, 
ir vidun plūstelėjo visuomenė. Paskutinio dešimtmečio pradžioje kadaise 
saugus vyriausybinis „Internetas“ tapo išsipūtusiu viešojo elektroninio pa- 
što ir kiberpornografijos sąvartynu. 

Po daugybės neskelbtų, tačiau itin kenksmingų įsiskverbimų į Laivyno 
žvalgybos valdybos kompiuterius vis labiau aiškėjo, kad vyriausybinės pa- 
slaptys nebesaugios kompiuteriuose, sujungtuose su besiplečiančiu inter- 
netu. Prezidentas drauge su Gynybos departamentu išleido slaptą dekretą 
finansuoti naujam, visiškai saugiam vyriausybiniam tinklui, kuris pakeistų 
užterštą internetą ir funkcionuotų kaip sąsaja tarp Jungtinių Valstijų žval- 
gybos agentūrų. Siekiant apsisaugoti nuo tolesnių kompiuterinių vyriausy- 
binių paslapčių vagysčių, visi įslaptinti duomenys buvo perkelti į vieną itin 
saugią vietą — ką tik sukurtąjį NSA duomenų banką — Jungtinių Valstijų 
žvalgybos duomenų Fort Noksą“. 

Tiesiogine prasme milijonai šalies slapčiausių fotografijų, garso įrašų, 
dokumentų ir vaizdajuosčių buvo pervesti į skaitmeninę formą ir perkelti 
į didžiulį atminties įrenginį, o dokumentinės kopijos paskui sunaikintos. 
Duomenų bankas buvo saugomas trijų sluoksnių maitinimo relių ir pa- 
kopomis išdėstytos skaitmeninės pagalbinės sistemos. Taip pat jis buvo pa- 
slėptas 214 pėdų po žeme — kad būtų apsisaugota nuo magnetinių laukų ir 
galimų sprogimų. Veikla valdymo salės viduje buvo apibrėžta kaip Visiškai 
slapta — Umbra... šalies aukščiausias slaptumo laipsnis. 

Šalies paslaptys niekad nebuvusios saugesnės. Šis nepralaužiamas 
duomenų bankas dabar glaudė pažangios ginkluotės brėžinius, saugomų 
liudytojų sąrašus, operatyvinių agentų slapyvardžius, slaptų operacijų de- 
talias analizes ir pasiūlymus. Sąrašas buvo begalinis. Daugiau nebeliksią 
vietos pasalūniškai veiklai, kenkiančiai Jungtinių Valstijų žvalgybai. 

Aišku, NSA vyresnybė suvokė, kad saugomieji duomenys vertingi tik 
tuomet, kai jie prieinami. Tikroji duomenų banko paskirtis buvo ne paša- 


* Angl. Fort Knox (Kentukio valstijoje) — JAV iždo aukso atsargų saugykla. 

linti įslaptintus duomenis nuo viešumos akių, o padaryti juos prieinamus 
tik tam tikriems žmonėms. Visa sukaupta informacija turėjo saugumo 
kategoriją ir, nelygu jos slaptumo laipsnis, buvo prieinama valdžios pa- 
reigūnams, atsižvelgiant į jų darbo pobūdį. Koks nors povandeninio laivo 
kapitonas galėjo surinkti numerį ir pasižiūrėti naujausias NSA iš Žemės 
palydovų padarytas Rusijos uostų fotografijas, bet jis negautų prieigos prie 
nukreiptos prieš narkotikus misijos Pietų Amerikoje planų. CŽV analitikai 
galėjo prieiti prie žinomų samdytųjų žmogžudžių biografijų, bet ne prie 
raketų paleidimo kodų, priklausančių prezidentui. 

Sistemų saugos technikai, žinoma, neturėjo leidimo į duomenų banką 
informacijai gauti, bet jie buvo atsakingi už jo saugumą. Kaip ir visų stam- 
bių duomenų bankų, — pradedant draudimo kompanijomis ir baigiant 
universitetais, — NSA įrangą nuolat puldinėjo kompiuterių hakeriai, mė- 
gindami vogčia žvilgtelėti į viduje jų laukiančias paslaptis. Bet NSA saugos 
programuotojai buvo geriausi pasaulyje. Niekas niekad netgi nepriartėjo 
tiek, kad įsiskverbtų į NSA duomenų banką — ir NSA neturėjo pagrindo 
manyti, kad kada nors kam nors tai pavyks. 


Sistemų saugos laboratorijoje Čartrukianą išpylė prakaitas, kol bandė 
apsispręsti, ar turėtų pasišalinti. Sutrikimas TRANSLTR viduje reiškė ir su- 
trikimą duomenų banke. Stratmoro nerūpestingumas glumino. 

Visiems buvo žinoma, kad TRANSLTR ir NSA pagrindinis duomenų 
bankas neatskiriamai susiję. Kiekvienas sykį perlaužtas kodas iš Kriptografi- 
jos žaibiškai buvo siunčiamas 450 jardų šviesolaidiniu kabeliu į NSA duome- 
nų banką ir ten saugiai laikomas. Šventasis atminties įrenginys turėjo ribotus 
įeities taškus — ir TRANSLTR buvo vienas iš jų. Špicrutė buvo numatyta 
kaip neįveikiamas sargybinis prie slenksčio. O Stratmoras šį apėjo. 

Čartrukianas girdėjo daužantis savo širdį. TRANSLTR įstrigęs aštuo- 
niolika valandų! Mintis, kad į TRANSLTR įsismelkęs virusas siautėja NSA 
požemyje, pasirodė nepakenčiama. 

— Privalau pranešti apie tai, — garsiai išbūgnijo jis. 

Panašiomis aplinkybėmis, Čartrukianas žinojo, kad esama tik vieno 
asmens, kuriam galima paskambinti — tai vyresnysis sistemų saugos spe- 
cialistas, karštakošis, 400 svarų sveriantis, Špicrutę įrengęs kompiuterių 
guru, pravarde Džeba*. NSA jis buvo pusiau dievas — besibastantis ko- 
ridoriais, įplieskiantis tikrus gaisrus ir keikiantis negabiųjų bei nemokšų 


* Angl. Jabba — juodasis personažas iš filmo „Žvaigždžių karai“, atstumiančios išvaizdos galak- 
tikos nusikaltėlių pasaulio valdovas. 

silpnaprotystę. Čartrukianas žinojo, kad kai tik Džeba išgirs, jog Stratmoras 
apėjo Špicrutės filtrus, ištrūks laisvėn visi velniai. Nieko nepadarysi, pagal- 
vojo jis. Juk privalau atlikti savo darbą. Pagriebęs telefoną, surinko kiaurą 
parą veikiančio Džebos mobiliojo numerį. 


L5 


Deividas Bekeris be tikslo žingsniavo Avenida del Cid* ir bandė su- 
telkti mintis. Jam po kojomis ant grindinio šokčiojo blausūs šešėliai. Deg- 
tinė dar tebeveikė. Šiuo metu niekas jo gyvenime neatrodė aišku. Mintimis 
vėl nuklydo prie Suzanos, klausdamas savęs, ar ji jau gavo jo telefoninę 
žinutę. 

Toliau priekyje prie stotelės žviegdamas stabdžiais sustojo tranzitinis 
Sevilijos autobusas. Bekeris pažvelgė jo link. Autobuso durys atsidarė, ta- 
čiau niekas neišlipo. Dyzelinis variklis vėl suriaumojo, bet jau autobusui 
bepajudant iš vietos trys paaugliai, išpuolę iš baro, ėmė jį vytis, šaukdami ir 
mostaguodami rankomis. Variklis darsyk pritilo, ir vaikiščiai nukūrė, steng- 
damiesi suspėti įšokti vidun. 

Negalėdamas patikėti savo akimis, Bekeris spoksojo iš trisdešimties 
jardų atstumo. Rega staiga paryškėjo, bet jis žinojo, kad tai, ką mato, neįma- 
noma. Tikimybė viena iš milijono. 

Aš kliedžiu. 

Bet autobuso durims atsidarius ir vaikiščiams susispietus įlipti vidun, 
Bekeris vėl išvydo. Šįsyk jau nebeabejojo. Aiškiai apšviestą žibinto prie gat- 
vės kampo, jis matė ją. 

Keleiviai sulipo, ir autobuso variklis vėl sugriaudėjo. Bekeris staiga pa- 
sijuto lekiąs kiek įkabina kojos, o mintyse tebesilaikė užsifiksavęs vaizdas 
— juodai dažytos lūpos, klaikūs akių šešėliai ir tie plaukai... sukelti tiesiai 
aukštyn trimis išsiskiriančiomis smailėmis. Raudona, balta ir mėlyna. 

Autobusui pradėjus važiuoti, Bekeris metėsi iš paskos gatve per an- 
glies viendeginio šleifą. 

— Espera!“ — šaukė jis, skuosdamas įkandin autobuso. 


* Karžygio bulvaras (isp.). 
** Palaukite! (Isp.) 

Minkštos odos Bekerio mokasinai skriete skriejo grindiniu. Tačiau 
jam stigo įprasto per skvošą įgyto guvumo, nesisekė laikyti pusiausvyros, 
smegenys sunkiai valdė kojas. Jis keikė barmeną ir šio reaktyvinį gėralą. 

Autobusas buvo iš senesniųjų Sevilijos dyzelių ir, Bekerio laimei, var- 
gais negalais stūmėsi įkalnėn pirmąja pavara. Bekeris matė atstumą mažė- 
jant. Žinojo privaląs pasivyti autobusą, iki tas perjungs pavarą. 

Du išmetamieji vamzdžiai springdami išspjovė debesį tirštų dūmų 
— autobuso vairuotojas rengėsi įmesti antrąją pavarą. Bekeris iš paskutinių 
jėgų padidino greitį ir, susilyginęs su užpakaliniu buferiu, suktelėjo dešinėn. 
Lekuodamas greta autobuso pamatė užpakalines duris — kaip ir visuose 
Sevilijos autobusuose tos buvo plačiai atdaros: pigus oro kondicionavimas. 

Bekeris, sutelkęs žvilgsnį į Žiojinčią angą, nepaisė deginančio pojūčio 
kojose. Padangos, sulig pečių aukščiu, sukosi čia pat šalia, kiekvieną sekun- 
dę ūždamos vis garsiau ir garsiau. Jis metėsi prie durų, nepataikė nusitverti 
rankenėlės ir mažne prarado pusiausvyrą. Vėl puolė dar veržliau. Po auto- 
busu sudžeržgė sankaba — vairuotojas buvo beperjungiąs pavarą. 

Jis didina greitį! Man nepasiseks! 

Bet variklio krumpliai atsiskyrė prisiderinti prie didesnių pavarų, 
ir autobusas truputėlį sulėtėjo. Bekeris liuoktelėjo priekin ir sugniaužė 
pirštais durų rankeną tuo pat metu, kai variklio krumpliai vėl sukibo. Au- 
tobusas trūktelėjo pirmyn, ir Bekeriui vos neišniro petys. It iš katapultos 
išmestas, jis nudribo ant laiptų aikštelės. 


Bekeris gulėjo susmukęs viduje ant grindų prie pat durų. Gatvės grin- 
dinys skriejo pro šalį vos už kelių colių nuo jo. Galva išblaivėjo. Kojas ir 
petį gėlė. Svirduliuodamas jis atsistojo ir, stengdamasis nepargriūti, įlipo į 
užtamsintą saloną. Tarp daugybės siluetų, vos keliom vietom toliau, stiebėsi 
trys ryškios plaukų smailės. 

Raudona, balta ir mėlyna! Man pavyko! 

Vėl Bekerio mintis užplūdo žiedo, laukiančio „Learjet 60“ ir galų gale 
Suzanos vaizdiniai. 

Susilyginęs su vieta, kur sėdėjo mergina, Bekeris svarstė, kaip ją užkal- 
binti, ir tuo metu autobusas pravažiavo po gatvės žibintu, kuris mirksniui 
apšvietė pankės veidą. 

Apimtas siaubo, Bekeris išsprogino akis. Makiažas po jos veidą buvo 
ištepliotas ant tankių šerių. Tai visai ne mergina, o vyrukas. Į viršutinę lūpą 
turėjo įvertą sidabrinį auskarą, vilkėjo juodu švarkeliu be marškinių. 

— Atsiknisk, ko tu nori? — paklausė kimus balsas. Akcentas niujor- 
kietiškas. 

Pykinamas dėl prarastos orientacijos, lyg krisdamas uždelstu šuoliu 
sulėtintame kadre, Bekeris spoksojo į pilną autobusą keleivių, kurie irgi ste- 
beilijo smalsiai į jį. Bent pusė jų — raudonais, baltais ir mėlynais plaukais. 

— Siėntate! — šūktelėjo vairuotojas. 

Bekeris buvo pernelyg apstulbęs, kad išgirstų. 

— Sičntate! — užriko vairuotojas. — Sėskitės! 

Ne itin skubėdamas, Bekeris kiek pasigręžė į piktą veidą užpakalinio 
vaizdo veidrodėlyje. Bet jo delsta per ilgai. 

Susierzinęs vairuotojas staigiai nuspaudė stabdžius. Bekeris pajuto kin- 
tant savo svorio centrą. Stvėrėsi sėdynės už savęs, bet nepataikė. Mirksnį Dei- 
vidas Bekeris atsidūrė ore, paskui smarkiai šlioptelėjo ant grublėtų grindų. 

Iš Avenida de Cid šešėlių žingtelėjo kažkokia figūra. Pasitaisė ant no- 
sies vielinių rėmelių akinius ir įsispitrijo į nutolstantį autobusą. Deividas 
Bekeris išsigelbėjo, bet neilgam. Ir pataikyk taip — iš visų Sevilijos auto- 
busų ponas Bekeris ką tik įlipo į nelaimingąjį 27-ąjį. 

27-ojo numerio autobusas važiuoja tik į vienintelį paskirties punktą. 


Lb 


Filas Čartrukianas trenkė telefono ragelį. Džebos linija buvo užimta; 
Džeba niekino skambučių laukimo paslaugą, kaip įkyrią ATAT* sugalvotą 
gudrybę, kuria ši siekė pasididinti pelnus, sujungdama kiekvieną telefono 
skambutį; paprasta frazė: „Aš kalbuosi kita linija, paskambinsiu jums vė- 
liau“ kasmet uždirbdavo telefono kompanijoms milijonus. Atsisakydamas 
skambučių laukimo paslaugos, Džeba reiškė savos rūšies tylų protestą prieš 
NSA reikalavimą nuolatos nešiotis mobilųjį ypatingiems atvejams. 

Čartrukianas apsisuko ir pažvelgė į tuščią Kriptografijos salę. Kiek- 
vieną minutę generatorių ūžesys iš apačios vis stiprėjo. Jis žinojo turįs pa- 
sišalinti, bet per grumėjimą po Kriptografijos grindimis jo galvoje pradėjo 
suktis sistemų saugos mantra: Pirma veik, pasiaiškinsi vėliau. 

Kompiuterių saugos pasaulyje, kur lošiama itin stambiai, minutės daž- 
nai reikšdavo, kad arba išgelbėsi sistemą, arba ją prarasi. Retai likdavo laiko 


* „American Telephone and Telegraph“ — stambiausia JAV ir visame pasaulyje telefoninio ryšio 
ir kompiuterių tinklų korporacija. 


SKAITMENINĖ TVIRTOVĖ 149 


apsaugos veiksmams pateisinti, prieš jų imantis. Sistemų saugos specialis- 
tams buvo mokama už jų technologinį profesionalumą... ir nuojautą. 

Pirma veik, pasiaiškinsi vėliau. Čartrukianas žinojo, ką turįs daryti. Jis 
taip pat žinojo, kad dulkėms nusėdus, jis būsiąs arba NSA didvyris, arba 
papildysiąs bedarbių gretas. 

Didysis dešifravimo kompiuteris pasigavęs virusą — dėl to jaunasis 
technikas nė kiek neabejojo. Tėra vienintelis patikimas veikimo būdas 
— sustabdyti mašiną. 

Čartrukianas žinojo, kad sustabdyti TRANSLTR įmanoma dviem bū- 
dais. Apie vieną — iš asmeninio komandoro terminalo, kuris užrakintas jo 
kabinete — negali būti nė kalbos. Kitas — pasinaudoti rankiniu išjungikliu, 
kuris yra viename iš požeminių aukštų po Kriptografijos grindimis. 

Čartrukianas įsitempęs nurijo seiles. Jis nemėgo požeminių aukštų. 
Buvo ten tik sykį, per mokymus. Tai nelyginant kitų planetų pasaulis su 
besitęsiančiais labirintais trapų, freono vamzdynų ir svaiginama 136 pėdų 
pragarme, kurios apačioje dudeno energiją teikiantys įrenginiai... 

Ten užvis mažiausiai norėjosi jam eiti ir užvis mažiausiai — nepaklau- 
syti Stratmoro, bet pareiga lieka pareiga. Rytoj jie man padėkos, — pagalvojo 
jis, klausdamas save, ar esąs teisus. 

Giliai įkvėpęs oro, Čartrukianas atidarė metalinę vyresniojo sistemų 
saugos specialisto spintelę. Ant lentynos su išardytų kompiuterių dalimis, 
paslėptas už laikmenų telktuvo ir vietinio tinklo testerio, stovėjo Stanfordo 
absolventų bokalas. Neprisiliesdamas jo kraštų, Filas siekė vidun ir ištraukė 
vieną vienintelį tenai buvusį seifinį „Medeco“ raktą. 

— Keista, — suniurnėjo jis, — ko tik nežino sistemų saugos viršinin- 
kai apie saugą. 


ų7 


— Milijardo dolerių vertės kodas? — prunkštelėjo Midžė, lydėdama 
Brinkerhofą koridoriumi atgalios. — Tai bent. 

— Kaip Dievą myliu, — spyrėsi jis. 

Ji paskersakiavo į jį: 

— Žiūrėkit, kad tai nebūtų kokia nors klasta išvilkti mane iš šios suk- 
nelės. 

— Midže, aš niekados... — gynėsi jis veidmainiškai. 

— Žinau, Čedai. Nepriminkite man. 

Po trisdešimties sekundžių Midžė sėdėjo Brinkerhofo krėsle ir studi- 
javo Kriptografijos sektoriaus ataskaitą. 

— Matote? — tarė jis, prisilenkdamas per ją ir parodydamas skaičių. 
Tą VDK? Milijardas dolerių! 

Midžė sukrizeno. 

— Iš tikrųjų, atrodo brangoka, ką? 

— Taip, — atsiduso jis. — Šiek tiek. 

— Atrodo, lyg dalyta iš nulio. — Ji perbėgo akimis kitus duome- 
nis. — VDK skaičiuojama kaip trupmena — bendros išlaidos dalijamos iš 
dešifravimų skaičiaus. 

— Žinoma. — Brinkerhofas ryžtingai linktelėjo ir pasistengė nespok- 
soti žemyn po jos suknelės priekiu. 

— Kai vardiklis nulis, — paaiškino Midžė, — dalmuo nueina į be- 
galybę. Kompiuteriai nemėgsta begalybės, tad jie spausdina vien devyne- 
tus. — Matote čia? 

— Taip. — Brinkerhofas vėl susitelkė į dokumentą. 

— Tai šios dienos apytikriai našumo duomenys. Žvilgtelėkite į dešif- 
ravimų skaičių. 

Brinkerhofas klusniai pasekė jos pirštu stulpelio apačion. 


DEŠIFRAVIMŲ SKAIČIUS = O 


Midžė pabaksnojo į skaičių: 

— Kaip aš ir spėjau. Dalyta iš nulio. 

Brinkerhofas kilstelėjo antakius. 

— Vadinasi, viskas gerai? 

Ji gūžtelėjo pečiais: 

— Paprasčiausiai tai reiškia, kad šiandien mes neperlaužėme jokių 
kodų. TRANSLTR turbūt pasiėmė pertraukėlę. 

— Pertraukėlę? — Brinkerhofas tartum abejojo. Jis dirbo su direkto- 
riumi jau ganėtinai ilgai ir žinojo, kad „pertraukėlės“ — ne jo mėgstamas 
modus operandi*, ypač kai kalbama apie TRANSLTR. Fonteinas paklojo 2 
milijardus dolerių už tą dešifravimo monstrą ir norėjo atgauti tai, ką buvo 
įdėjęs. Kiekviena TRANSLTR be:datbo praleista sekundė — tai pinigai, nu- 
leisti tualetu. 


* Veikimo būdas (Iot.). 

— Ei... Midže? — vėl prašneko jis. — TRANSLTR nedaro pertraukėlių. 
Dirba dieną naktį. Pati tai žinote. 

Ji patraukė pečiais. 

— Galbūt Stratmorui praeitą vakarą nepatiko užsisėdėti, rengiant 
praginą savaitgaliui. Veikiausiai žinojo Fonteiną išvykus ir anksti išmovė 
pameškerioti. 

— Baikit, Midže. — Brinkerhofas metė į ją pasipiktinusį žvilgsnį. — 
Atstokite nuo žmogaus. 

Niekam nebuvo paslaptis, kad Midžė Milken nemėgo Trevoro Strat- 
moro. Šis pabandė suktą manevrą, perrašydamas „Šoklį“, bet buvo pagau- 
tas. Nepaisant Stratmoro drąsių ketinimų, NSA brangiai sumokėjo. EFF 
sustiprėjo, Fonteinas „prarado pasitikėjimą Kongrese, o užvis blogiausia 
— NSA neteko didžiumos savo anonimiškumo. Staiga namų šeimininkės 
Minesotoje ėmė skųstis per „America on Line“ ir „Prodigy“ tinklalapį, kad 
NSA galbūt skaitanti jų elektroninį paštą — lyg NSA labai rūpėtų paslaptys 
receptų, kaip gaminti cukrintus jamsus. 

Stratmoro klaida brangiai atsiėjo NSA, ir Midžė jautė dėl to taip pat 
savo kaltę — žinoma, ji negalėjo numatyti komandoro triuko, bet svar- 
biausia, kad neleistinai suveikta direktoriui Fonteinui už nugaros, o Midžei 
buvo mokama už tos nugaros apsaugą. Fonteino nesikišimo pozicija padarė 
jį pažeidžiamą, ir tai kėlė Midžei nerimą. Bet direktorius jau seniai buvo iš- 
mokęs pasitraukti į šalį ir netrukdyti gudriems žmonėms dirbti savo darbą; 
kaip tik taip jis elgėsi ir su Trevoru Stratmoru. 

— Midže, jūs, po šimts, puikiai žinote, kad Stratmoras netinginiau- 
ja, — įrodinėjo Brinkerhofas. — Jis kaip pašėlęs varo TRANSLTR. 

Midžė linktelėjo. Širdies gilumoje ji žinojo, kad kaltinti Stratmorą ven- 
giant darbo — absurdiška. Komandoras buvo stebėtinai atsidavęs darbui 
— netgi per daug atsidavęs. Nešė ant pečių pasaulio blogybes kaip savo pa- 
ties kryžių. NSA „Šoklio“ planas buvo Stratmoro proto kūdikis — drąsi pa- 
stanga pakeisti pasaulį. Deja, kaip ir tiek daug nuostabių užmojų, kryžiaus 
žygis baigėsi nukryžiavimu. 

— Gerai, — sutiko ji, — esu šiek tiek per griežta. 

— Šiek tiek? — Brinkerhofo akys susiaurėjo. — Stratmoras turi mylios 
ilgumo užsigulėjusių failų sąrašą. Jis nė nesirengia leisti TRANSLTR pra- 
stovėti visą savaitgalį. 

— Gerai jau gerai, — atsiduso Midžė. — Suklydau. — Suraukusi an- 
takius ji susimąstė, kodėl TRANSLTR per visą dieną neiššifravo nė vieno 
kodo. — Leiskite dar kai ką pasitikrinti, — tarė ir pradėjo sklaidyti ataskaitą. 
Surado, ko ieškojo, ir permetė akimis skaičius. Po sekundėlės linktelėjo: — Jūs 

teisus, Čedai. TRANSLTR dirbo visu pajėgumu. Apytikriai sąnaudos netgi 
šiek tiek didesnės; nuo praeito vidurnakčio mūsų viršyta pusė milijono 
kilovatvalandžių. 

— Tad ką gi visa tai reiškia? 

Midžė suglumo. 

— N-esu visai tikra. Keista, 

— Norite pertikrinti duomenis? 

Ji metė jam smerkiamą žvilgsnį. Dėl dviejų dalykų Midže Milken nie- 
kad nebuvo abejojama. Vienas iš jų — jos duomenys. Brinkerhofas laukė, 
kol Midžė tyrinėjo skaičius. 

— Hm, — galop krenkštelėjo ji. — Vakardienos statistika atrodo pui- 
kiai; 237 įveikti kodai. VDK — 874 doleriai. Vidutinė trukmė kodui — kiek 
daugiau nei šešios minutės. Apytikrės sąnaudos vidutinės. Paskutinė kodo 
įvestis į TRANSLTR... — ji nutilo. 

— Kas yra? 

— Keista, — tarė ji. — Paskutinis kodas iš eilės vakardienos žurnale 
paleistas 23.37. 

— Taigi“ 

— Taigi TRANSLTR perlaužia kodus kas šešias minutes ar panašiai. 
Paskutinis dienos failas paprastai praginamas netoli vidurnakčio. Tikrai 


nepanašu, kad... — Midžė staiga nutilo ir aiktelėjo. 
Brinkerhofas krūptelėjo. 
— Kas? 


Netikėdama savo akimis, Midžė įsistebeilijo į ataskaitos duomenis. 

— Tas failas? Kuris įėjo į TRANSLTR praeitą naktį? 

— Na? 

— Jis dar neįveiktas. Įvesties laikas — 23.37.08, bet nenurodytas joks 
dešifravimo laikas. — Midžė pasirausė po lapus. — Vakar ar šiandien! 

Brinkerhofas gūžtelėjo pečiais. 

— Gal tie vyriokai leidžia sudėtingą diagnostiką. 

Midžė papurtė galvą: 

— Aštuoniolikos valandų sudėtingumo? — ji trumpam nutilo. — Mažai 
tikėtina. Be to, iš duomenų eilės matyti, kad tai išorinis failas. — Turėtume 
paskambinti Stratmorui. 

— Į namus? — Brinkerhofas gurktelėjo seiles. — Šeštadienio vakarą? 

— Ne, — užginčijo Midžė. — Jeigu aš gerai pažįstu Stratmorą, tai jis 
ant to sėdi. Kertu lažybų iš nemenkos sumos, kad jis čia. Tiesiog tokia mano 
nuojauta. — Midžės nuojautos — tai antras dalykas, kuriuo niekad niekas 
neabejojo. — Nagi, — tarė ji atsistodama, — pažiūrėkime, ar aš teisi. 

Brinkerhofas nusekė paskui Midžę į jos kabinetą, kur atsisėdusi mote- 
ris ėmė darbuotis „Didžiojo brolio“ pagalbinėmis klaviatūromis nelyginant 
vargonininkas virtuozas. 

Jis stebeilijo į daugybę uždarojo naudojimo vaizdo monitorių ant sie- 
nos, visų ekranai su sustabdomais kadrais, pažymėti NSA ženklu. 

— Ketinate šniukštinėti Kriptografijos skyrių? — nervingai paklausė. 

— Ne, — atsakė Midžė. — Būtų gerai, kad galėčiau, bet tai draudžiama. 
Ten nėra vaizdo kamerų. Nei mikrofonų. Nieko. Stratmoro įsakymai. Visa, 
ką galiu — tai prieiti prie statistinių duomenų ir pagrindinės TRANSLTR 
medžiagos. Džiaugiamės, kad mums leidžiama netgi tiek. Stratmoras norėjo 
visiškos izoliacijos, bet Fonteinas užsispyrė dėl esminių dalykų. 

Brinkerhofas atrodė suglumęs. 

— Kriptografijoje nėra vaizdo kamerų? 

— O kam? — paklausė ji, neatsisukdama nuo monitoriaus. — Judu su 
Karmen tikitės šiek tiek daugiau privatumo? 

Brinkerhofas kažką nesuprantamai suniurnėjo. 

Midžė nuspaudė dar kelis klavišus. 

— Aš atsidarau Stratmoro lifto registracijos žurnalą, — paaiškino ji. ;— 
Mirksnį ji tyrinėjo monitorių, paskui pabarškino krumpliais į stalą. — Jis 
čia, — tarė dalykiškai. — Šiuo metu Kriptografijoje. Pažvelkite čia. Kalbate 
apie ilgas valandas — komandoras atėjo vakar iš pat ryto, ir nuo to laiko jo 
liftas nepajudėjo. Nematyti, kad prie pagrindinių durų būtų pasinaudojęs 
magnetine kortele, vadinasi, jis tikrai viduje. 

Brinkerhofas šiek tiek lengviau atsiduso. 

— Taigi, jeigu Stratmoras čionai, nėra ko rūpintis, tiesa? 

Midžė sekundėlę pagalvojo. 

— Galbūt, — galiausiai nusprendė ji. 

— Galbūt? 

— Reikia paskambinti jam ir darsyk pasitikrinti. 

Brinkerhofas sudejavo. 

— Midže, juk jis direktoriaus pavaduotojas. Neabejoju, kad viską kon- 
troliuoja. Neimkime iš anksto spėlioti... 

— Ak, liaukitės, Čedai, nebūkite toks vaikas. Mes tik atliekame savo 
darbą. Aptikome statistikoje kliuvinį ir toliau tiriame. Be to, — pridūrė 
ji, — norėčiau Stratmorui priminti, kad „Didysis brolis“ stebi. Tegul dusyk 
pagalvoja, prieš vėl planuodamas kokius nors kvailus fokusus pasauliui iš- 
gelbėti. — Midžė nukėlė telefono ragelį ir ėmė rinkti numerį. 

Brinkerhofas atrodė sunerimęs. 

— Jūs iš tiesų manote, kad vertėtų jį trukdyti? 
— Aš jo netrukdau, — atsakė Midžė, numesdama jam ragelį. — Tai 
darote jūs. 


4ė 


— Ką? — Midžė kone paspringo, negalėdama patikėti. — Stratmoras 
tvirtina, kad mūsų duomenys klaidingi? 

Brinkerhofas linktelėjo ir padėjo telefono ragelį. 

— Stratmoras paneigė, kad TRANSLTR įstrigęs prie vieno failo aštuo- 
niolika valandų? 

— Jis dėl viso to reikalo buvo labai malonus, — Brinkerhofas švytėjo, 
patenkintas savimi, kad ištvėrė telefono skambutį. — Jis mane patikino, 
kad TRANSLTR veikia puikiai. Pasakė, kad netgi mums kalbant kas šešias 
minutes iššifruoja kodus. Padėkojo man, jog norėdamas pasitikrinti pa- 
skambinau jam. 

— Jis meluoja, — nukirto Midžė. — Aš dvejus metus peržiūrinėdavau 
tas Kriptografijos statistikas. Duomenys niekad nebūna klaidingi. 

— Viskam būna pirmas kartas, — nerūpestingai pasakė jis. Ji metė jam 
smerkiamą žvilgsnį. 

— Aš dusyk praginiau visus duomenis. 

— Na... juk žinote, kas kalbama apie kompiuterius. Kai jie susimauna, 
tai nors nuosekliai laikosi savo. 

Midžė staigiai apsisuko ir pažvelgė jam į akis. 

— Tai nejuokinga, Čedai! Direktoriaus pavaduotojas pasakė direkto- 
ratui akivaizdų melą. Aš noriu žinoti kodėl! 

Brinkerhofas pasigailėjo, kad pasikvietė ją atgal. Telefono skambutis 
Stratmorui paleido ją nuo grandinės. Nuo pat „Šoklio“ laikų, kai tik pa- 
jusdavo ką nors įtartina, Midžė nesuvokiamai iš koketės virsdavo velniu. 
Niekas jos nebesustabdydavo, ko! visko neišsiaiškindavo. 

— Midže, gali būti, kad mūsų duomenys niekam tikę, — tvirtai pasa- 
kė Brinkerhofas. — Suprantate, pagalvokite apie tai — failas, kuris sulaiko 
TRANSLTR aštuoniolikai valandų? Negirdėtas dalykas! Eikite namo. Jau 
vėlu. 

Ji iš aukšto nužvelgė jį ir numetė ataskaitą ant darbo stalo. 

— Aš pasitikiu duomenimis. Nuojauta man sako, kad jie teisingi. 

Brinkerhofas susiraukė. Netgi direktorius nebeabejojo Midžės Milken 
nuojauta — moteris turėjo nesuvokiamą įprotį visados būti teisi. 

— Kažkas čia ne taip, — pareiškė ji. — Ir aš ketinu tai išsiaiškinti. 

Kabindamasis rankomis, Bekeris prisitraukė nuo autobuso grindų ir 
susmuko ant tuščios sėdynės. 

— Gražiai suveikta, šikniau, — nusišiepė vaikėzas su trimis plaukų 
smailėmis. 

Menkai apšviestame salone Bekeris pažvairavo į jį. Tas pats vaikis, 
kurį vijosi paskui autobusą. Bekeris niūriai apžvelgė raudonų, baltų ir mė- 
lynų šukuosenų jūrą. 

— Kodėl tokie plaukai? — vargais negalais išspaudė Bekeris, pamoda- 
mas į kitus. — Jie visi... 

— Raudoni, balti ir mėlyni? — padėjo vaikėzas. 

Bekeris linktelėjo, stengdamasis nespoksoti į pervertą viršutinę vai- 
kėzo lūpą. 

— Judas Tabu, — dalykiškai paaiškino vaikėzas. 

Bekeris atrodė suglumęs. 

Pankas nusispjovė į praėjimą, akivaizdžiai pasidygėjęs Bekerio nenuo- 
vokumu. 

— Na, Judas Tabu. Įžymiausias pankas po Sido Nirčiojo. Lygiai prieš 
metus jis čia ištaškė sau smegenis. Taigi jo mirties metinės. 

Bekeris nežymiai linktelėjo, aiškiai nesuvokdamas ryšio. 

— Tabu šitaip nusidažė plaukus tądien, kai išsiregistravo. — Vaikėzas 
vėl nusispjovė. — Visi gerbėjai, nors kiek verti jo myžalo, šiandien nusidažė 
plaukus raudonai, baltai ir mėlynai. 

Bekeris ilgai tylėjo. Pamažėle, lyg jam būtų buvę įšvirkšta raminamųjų, 
pasisuko veidu į priekį ir apžvelgė autobuso keleivius. Visi iki vieno buvo 
pankai. Daugelis spoksojo į jį. 

Visi gerbėjai šiandien raudonais, baltais ir mėlynais plaukais. 

Pasikėlęs Bekeris siekė truktelti einantį palei sieną laidą vairuotojui 

perspėti. Metas lipti laukan. Jis vėl patraukė laidą. Nieko neįvyko. Patraukė 
trečią kartą, dar stipriau. Nieko. 

— 27-ajame juos atjungia. — Vaikėzas vėl nusispjovė. — Tad mes su 
jais nė nesikrušinėjame. 

Bekeris atsisuko. 

— Nori pasakyti, kad aš negaliu išlipti? 

Vaikėzas nusijuokė. 

— Kol neatvažiuosime iki maršruto galo. 


Po penkių minučių autobusas jau dardėjo neapšviestu Ispanijos už- 
miesčio keliu. Bekeris pasigręžė į vaikėzą už savęs: 

— Ar tas kledaras kada nors sustos? 

Vaikis linktelėjo: 

— Dar kelios mylios. 

— Kur mes važiuojame? 

Staiga pankas plačiai išsišiepė: 

— Vadinasi, nežinai? 

Bekeris gūžtelėjo pečiais. 

Vaikėzas pratrūko isteriškai kvatotis. 

— O, šūdas! Tau patiks. 

Vos keli jardai nuo TRANSLTR korpuso Filas Čartrukianas sustojo 
ant plotelio su baltomis raidėmis, užrašytomis ant Kriptografijos salės 
grindų: 


POŽEMINIAI KRIPTOGRAFIJOS AUKŠTAI 
TIK DARBUOTOJAMS SU LEIDIMAIS 


Jis žinojo tikrai esąs darbuotojas be leidimo. Greitomis žvilgtelėjo 
Stratmoro kabineto pusėn. Užuolaidos tebebuvo užtrauktos. Čartrukianas 
matė Suzaną Flečer nueinant į tualetus, tad žinojo, kad ji — ne problema. 
Kitas dalykas — Heilas. Jis paskersakiavo į Trečiąjį mazgą svarstydamas, ar 
kriptografininkas nestebi. 

— Trauk jį velniai, — suniurnėjo jis. 

Jam po kojomis vos ryškėjo į grindis įleisto liuko apybrėžos. Čartru- 
kianas pačiupinėjo raktą, kurį ką tik buvo paėmęs iš Sistemų saugos labo- 
ratorijos. 

Atsiklaupęs įstatė raktą į grindis ir pasuko. Spyna apačioje trekštelėjo. 
Tuomet jis atsuko didžiulę išorinę peteliškės pavidalo sklendę ir palaisvino 
liuką. Darsyk pasitikrinęs per petį, jis atsitūpė ir trūktelėjo. Dangtis buvo 
nedidelis, tik trijų ir trijų pėdų, bet sunkus. Kai galop šį pavyko pakelti, si- 
stemų saugos technikas loštelėjo atgal. 

Į veidą jam trenkė karšto oro gūsis kartu su aitriu freono dujų kvapu. 
Pro angą išsivertė garų kamuoliai, nuspalvinti iš apačios raudono įrenginio 
apšvietimo. Tolimas generatorių gaudesys tapo grumenimu. Čartrukia- 
nas atsistojo ir įsispitrijo į angą. Ši labiau panėšėjo į pragaro vartus nei į 
kompiuterio aptarnavimo įėjimą. Siauros kopėtėlės leidosi į platformą po 
grindimis. Už jų buvo laiptai, bet jis tepajėgė įžvelgti vien sūkuriuojantį 
raudoną ūką. 


Gregas Heilas stovėjo už poliaroidinio Trečiojo mazgo stiklo. Stebėjo 
Filą Čartrukianą leidžiantis kopėtėlėmis į požeminius aukštus. Iš tos vietos, 
kur stovėjo Heilas, techniko galva atrodė tartum atskirta nuo kūno ir pa- 
likta ant Kriptografijos salės grindų. Paskui ji pamažu nugrimzdo į sūku- 
riuojantį ūką. 

— Narsus poelgis, — sumurmėjo Heilas. Jis žinojo, kur Čartrukianas 
eina. Ypatingais atvejais rankinis TRANSLTR sustabdymas — logiškas 
veiksmas, jeigu jis manė, kad kompiuteris užkrėstas virusu. Deja, tokiu 
atveju garantuotai maždaug per dešimt minučių Kriptografijos skyrius 
taps sistemų saugos technikų knibždėlynu. Avariniai veiksmai sukeldavo 
pagrindiniame skirstomajame skyde pavojaus signalus. Heilas negalėjo sau 
leisti, kad sistemų sauga imtų tyrinėti Kriptografiją. Tad jis paliko Trečiąjį 
mazgą ir patraukė liuko link. Čartrukianą būtina sustabdyti. 

Džeba panėšėjo į milžinišką buožgalvį. Kaip ir kinematografinis pa- 
daras, pagal kurį buvo pramintas, žmogus buvo beplaukis sferoidas. Nuo- 


154 DAN BROUN 


latinis visų NSA kompiuterių sistemų angelas sargas Džeba žygiavo iš sek- 
toriaus į sektorių, čia prisukdamas, ten sulituodamas ir vis patvirtindamas 
savąjį devizą, kad geriausias vaistas — profilaktika. Džebos viešpatavimo 
metu nė vienas NSA kompiuteris niekad nebuvo užkrėstas; jis norėjo, kad 
taip liktų ir toliau. 

Džebos pagrindinė būstinė buvo aukštai iškelta, automatizuota darbo 
vieta, iš kurios galėjo matyti NSA požemį, itin slaptą duomenų banką. Kaip 
tik ten virusas padarytų daugiausia žalos ir kaip tik ten jis leisdavo didžiąją 
dalį savo laiko. Tačiau šiuo metu Džeba per pertraukėlę mėgavosi aštriais 
itališkais kumpiu ir sūriu įdarytais pyragėliais kiaurą naktį veikiančioje 
NSA valgykloje. Jau buvo bekimbąs į trečią, kai suskambo jo mobilusis 
telefonas. 

— Kalbėkit, — pasakė jis kostelėdamas, kai nurijo kąsnį. 

— Džeba, — suburkavo moteriškas balsas. — Čia Midžė. 

— Duomenų Karalienė! — apsidžiaugė stambuolis. Midžei Milken jis 
visados jautė silpnybę. Ji buvo guvaus proto ir vienintelė kada nors Džebos 
pažinota moteris, kuri su juo flirtavo. — Kaip, po šimts, laikotės? 

— Nesiskundžiu. 

Džeba nusišluostė lūpas. 

— Jūs vietoje? 

— Aha. 

— Gal norėtumėt drauge su manimi pasimėgauti itališkais pyragėliais? 

— Būtų malonu Džeba, bet žiūriu savo šlaunų. 

— Tikrai? — sukrizeno jis. — Gal jums padėti? 

— Koks negeras. 

— Jūs nežinote, kaip... 

— Džiaugiuosi, kad jus pagavau, — pertraukė ji. — Man reikia pa- 
tarimo. 

Jis nugėrė gerą gurkšnį „Dr. Pepper“*. 

— Klokit. 

— Galbūt tai ir nieko, — tarė Midžė, — bet manieji statistikos duome- 
nys iš Kriptografijos rodo kažką keista. Tikėjausi, kad jūs galėtumėte man 
padėti suprasti, kas ten vyksta. 

— Kas ten pas jus? — Jis vėl nugėrė gurkšnį. 

— Turiu ataskaitą, kurioje rašoma, kad TRANSLTR varo tą patį failą 
aštuoniolika valandų ir vis dar jo neįveikė. 

Džeba išpurškė „Dr. Pepper“ ant visų savo pyragėlių. 


* Firminis gaivusis gėrimas. 

— Ką turite? 

— Jums nekyla kokių nors minčių? 

Jis pasausino pyragėlius servetėle. 

— Kas tai per ataskaita? 

— Gamybinė ataskaita. Daugiausia kaštų analizė. — Midžė greitomis 
paaiškino, ką juodu su Brinkerhofu aptikę. 

— Paskambinote Stratmorui? 

— Taip. Jis pasakė, kad Kriptografijoje viskas gerai. Atseit TRANSLTR 
veikia visu greičiu. Pasak jo, mūsų duomenys neteisingi. 

Džeba suraukė išsipūtusią kaktą. 

— Tad kas per problema? Į jūsiškę ataskaitą įsibrovė klaidelė. — Midžė 
tylėjo. Džeba pagavo, kur ji lenkia, ir susiraukė. — Nemanote, kad ataskai- 
toje klaidelė? 

— Būtent. 

— Taigi manote, kad Stratmoras meluoja? 

— Ne visai taip, — diplomatiškai išsisuko Midžė, suprasdama, kad sto- 
vi ant netvirto pagrindo. — Tiesiog manieji statistikos duomenys anksčiau 
niekados nebūdavo klaidingi. Maniau, pasiteirausiu kitos nuomonės. 

— Ką gi, — tarė Džeba, — nemalonu man jums tai sakyti, bet jūsų 
duomenys pašvinkę. 

— Jūs taip manote? 

— Kertu lažybų iš savo darbo. — Džeba atsikando didelį kąsnį per- 
mirkusio pyragėlio ir prašneko pilna burna: — Ilgiausiai, kiek failas kada 
nors išsilaikė TRANSLTR viduje — tai trys valandos. Į tai įeina diagnostika, 
ribiniai bandymai, visa kita. Vienintelis dalykas, kuris galėtų užblokuoti jį 
aštuoniolika valandų — tai tik virusinės prigimties. Niekas kitas nepajėgtų 
to padaryti. 

— Virusinės“ 

— Taip, koks nors perteklinis ciklas. Kas nors tokio, kas pateko į pro- 
cesorius, sudarė uždarąją grandinę ir faktiškai įstrigdė mechanizmą. 

— Ką gi, — pabandė ji spėti, — Stratmoras jau sėdi Kriptografijoje iš- 
tisas trisdešimt šešias valandas. Ar tik jis nekovoja su virusu? 

Džeba nusijuokė. 

— Stratmoras jau sėdi ten trisdešimt šešias valandas? Vargšelis. Vei- 
kiausiai žmona jam uždraudė pareiti namo. Girdėjau, ji engia jo subinę. 

Midžė kiek pagalvojo. Ir ji buvo tai girdėjusi. Paklausė savęs, ar tik ne- 
tapusi paranojiška. 

— Midže, — sušvokštė Džeba ir nugėrė dar vieną gurkšnį. — Jeigu 
Stratmoro žaislas turėtų virusą, jis būtų man paskambinęs. Stratmoras gud- 

rus, bet nė velnio nenutuokia apie virusus. Jam svarbiausia TRANSLTR. Jei 
tik būtų atsiradęs koks nors sutrikimas, jis iškart būtų nuspaudęs panikos 
mygtuką — o čia tai reiškia mane. — Džeba šliurptelėjo ilgą tįsalą moca- 
relos*. — Be to, po šimts, TRANSLTR niekaip negali būti pažeistas viruso. 
Špicrutė — geriausias vidinių filtrų komplektas, kokį tik kada nors esu su- 
kūręs. Niekas pro jį nepraeina. 

Po ilgos tylos Midžė atsiduso. 

— Jokių kitų minčių? 

— Aha. Jūsų duomenys pašvinkę. 

— Jau tą sakėte. 

— Būtent. 

Ji susiraukė. 

— Nieko nenujaučiate? Visiškai nieko? 

Džeba šaižiai nusijuokė. 

— Midže... paklausykite. „Šoklys“ susikirto. Stratmoras paleido jį į orą. 
Bet judam toliau — tai baigta. — Linijoje stojo ilga tyla, ir Džeba sumojo 
nuėjęs per toli. — Atleiskite, Midže. Suprantu, jūs karštai išgyvenote dėl 
viso to jovalo. Stratmoras suklydo. Žinau, ką jūs jam jaučiate. 

— Tai su „Šokliu“ neturi nieko bendra, — tvirtai pasakė ji. 

Aha, tikrai, pamanė Džeba. 

— Paklausykite, Midže, aš nejaučiu Stratmorui nei vienokių, nei kito- 
kių jausmų. Noriu pasakyti, tas vyriokas — kriptografininkas. O jie visi iš 
esmės — egocentriški subingalviai. Jiems reikia savo duomenų, nors tu ką. 
Kiekvienas sumautas failas jiems atrodo galintis išgelbėti pasaulį. 

— Taigi, ką jūs sakote? 

Džeba atsiduso. 

— Sakau, kad Stratmoras psichas kaip ir jie visi. Bet taip pat sakau, kad 
jis myli TRANSLTR labiau nei savo prakeiktą žmoną. Jeigu būtų iškilusi 
problema, jis būtų paskambinęs man. 

Midžė ilgai tylėjo. Galiausiai nenorom atsiduso. 

— Tad sakote, mano duomenys pašvinkę? 

Džeba sukrizeno. 

— Tenai pas jus aidi? 

Ji nusijuokė. 

— Klausykite, Midže. Pametėkite man darbo užsakymą. Pirmadienį 
ateisiu patikrinti jūsų mašinos. O tuo tarpu aš nešdinuos iš čia velniop. Juk 


* It. mozzarella — baltas itališkas tąsus sūris, dažnai valgomas ištirpdytas, pavyzdžiui, picoje. 

šeštadienio vakaras. Eikite, susiraskite ką nors, kad su jumis pergulėtų ar 
šiaip. 

Ji atsiduso. 

— Aš stengiuosi, Džeba. Patikėkite, aš stengiuosi. 

Klubas „Embrujo“ — angliškai „Magas“ — buvo įsikūręs priemiestyje, 
27-ojo autobuso maršruto gale. Labiau primenantis fortą, nei šokių klubą, 
jis iš visų pusių buvo supamas aukštų tinkuotų sienų, į kurias buvo įmūry- 
tos sudaužytų alaus butelių šukės — primityvi saugos sistema, turinti su- 
kliudyti bet kam neteisėtai įeiti, nepaliekant už savęs gero gabalo mėsos. 

Kelionės metu Bekeris susitaikė su faktu, kad jam nepavyko. Metas 
paskambinti Stratmorui ir pranešti blogą žinią — paieška tapusi beviltiška. 
Jis padaręs, ką galėjęs; laikas grįžti namo. 

Tačiau dabar, spoksodamas į minią nuolatinių lankytojų, besigrūdan- 
čių vidun į klubą pro paradinį įėjimą, Bekeris nebebuvo toks tikras, kad są- 
žinė jam leis atsisakyti paieškos. Jis žvelgė į didžiausią sambūrį pankų, kokį 
tik kada nors buvo regėjęs; visur raudonos, baltos ir mėlynos šukuosenos. 

Bekeris atsiduso, pasverdamas savo pasirinkimo galimybes. Apmetęs 
akimis minią, trūktelėjo pečiais. Kurgi kitur šeštadienio naktį ji būtų? Keik- 
damas savo atsitiktinę sėkmę, Bekeris išlipo iš autobuso. 

Į klubą „Embrujo“ vedė siauras akmeninis koridorius. Įėjęs Bekeris 
kaipmat pasijuto pagautas vidun plūstančių nekantraujančių lankytojų 
bangos. 

— Iš kelio, pederaste! — Žmogiško pavidalo pagalvėlė smeigtukams 
prasiyrė pro šalį, stukteldama alkūne Bekeriui į šoną. 

— Dailus kaklaraištis. — Kažkas stipriai trūktelėjo Bekerio kaklaraištį. 

— Nori pasidulkinti? — šovė akimis į jį viena paauglė, tartum būtų 
viena iš Negyvėlių aušros“. 

Koridoriaus tamsa išsiliejo į milžinišką cementinę patalpą, dvokiančią 
alkoholiu ir prakaitu. Vieta atrodė siurrealistiškai — gili kalnų grota, kurio- 


* Siaubo trileris apie zombius (1978 m. — rež. G.Romero, pakartotinai pastatytas 2004 m. — rež. 
Z. Snyder). 

je kaip vienas judėjo šimtai kūnų. Jie bangavo aukštyn ir žemyn, tvirtai pri- 
spaustomis prie šonų rankomis, linksinčiomis galvomis it negyvos elektros 
lemputės ant nelanksčių nugarkaulių. Beprotiškos būtybės įsibėgėjusios 
nerdavo nuo scenos ir nusileisdavo į žmogiškų galūnių jūrą. Kūnai buvo 
pasuojami ten ir atgal nelyginant žmogaus pavidalo pliažiniai kamuoliai. 
Virš galvų pulsuojantys šviesos blyksniai teikė tam visam šurmuliui seno 
nebyliojo filmo atmosferą. 

Ant tolimosios sienos pritvirtinti garsiakalbiai didumo sulig minive- 
nais trenkė taip stipriai, jog net smarkiausi šokėjai neįstengdavo atsidurti 
arčiau nei per trisdešimt pėdų nuo dunksinčių reproduktorių. 

Bekeris užsikimšo ausis ir ėmė dairytis po minią. Kur tik pažvelgdavo, 
visur — vien raudonos, baltos ir mėlynos galvos. Kūnai taip glaudžiai susi- 
spaudėę, jog jis negalėjo matyti, kuo jie vilki. Niekur nepastebėjo ko nors to- 
kio, primenančio Britanijos vėliavą. Buvo aišku, kad jam niekaip nepavyks 
įsimaišyti į minią, jeigu nenori būti sutryptas. Kažkas šalia ėmė vemti. 

Miela, atsiduso Bekeris. Jis pasuko šalin į purkštuvu išdažytą koridorių. 

Praėjimas tapo siauru veidrodiniu tuneliu, atsiveriančiu į uždarą lauko 
kiemelį, pristatytą stalų ir kėdžių. Kiemelis buvo sausakimšas pankrokerių, 
bet Bekeriui tai atrodė nelyginant vartai į Šangri La* — viršum jo plytėjo 
vasaros dangus ir muzika dunksėjo kažkur toli. 

Nekreipdamas dėmesio į smalsius žvilgsnius, Bekeris išėjo laukan ir 
prisidėjo prie čia susirinkusios draugijos. Jis atsipalaidavo kaklaraištį ir 
susmuko ant kėdės prie artimiausio laisvo staliuko. Atrodė, lyg amžinybė 
būtų praėjusi nuo Stratmoro telefono skambučio anksti rytą. 

Nustūmęs nuo stalo tuščius alaus butelius, Bekeris pasidėjo galvą tarp 
rankų. Tik kelias minutes, — pagalvojo jis. 


Už penkių mylių žmogus su vielinių rėmelių akiniais sėdėjo taksi fiate, 
skriejančiame užmiesčio keliu. 

— „Embrujo“, — suniurnėjo jis, primindamas vairuotojui, kur reikia 
važiuoti. 

Šis linktelėjo, užpakalinio vaizdo veidrodėlyje nužvelgdamas naująjį 
savo keleivį. 


— „Embrujo“, — subambėjo pats sau. — Kasnakt vis keistesnė pub- 
lika. 


* Singapūro sala, prašmatni kurortavietė. 

Tokugenas Numataka nuogas gulėjo ant masažo stalo savajame stogo 
antstato biure. Asmeninė jo masažuotoja darbavosi stengdamasi atpalai- 
duoti sustingusį sprandą. Gremžė delnais mėsingas įdubas, supančias jo 
mentes, pamažu slinkdama žemyn užpakalį dengiančio rankšluosčio link. 
Jos rankos nuslydo dar žemiau... po rankšluosčiu. Numataka veik to ne- 
pastebėjo. Jo mintys klaidžiojo kitur. Vis laukė suskambant savo asmeninį 
telefoną. Bet šis neskambėjo. 

Į duris kažkas pasibeldė. 

— Įeikite, — suniurnėjo Numataka. 

Masažuotoja skubiai ištraukė delnus iš po rankšluosčio. 

Vidun įėjo komutatoriaus operatorė ir nusilenkė. 

— Garbusis pirmininke? 

— Kalbėkite. 

Operatorė nusilenkė antrąsyk. 

— Aš kalbėjausi su telefonų centrine. Skambinta iš šalies, kurios ko- 
das 1 — iš Jungtinių Valstijų. 

Numataka linktelėjo. Gera žinia. Skambinta iš Jungtinių Valstijų. Jis 
nusišypsojo. Tai tikra. 

— Iš kurios Jungtinių Valstijų vietos? — pareikalavo jis. 

— Ten dabar aiškinamasi. 

— Puiku. Praneškite man, kai sužinosite daugiau. 

Operatorė vėl nusilenkė ir pasišalino. 

Numataka pajuto savo raumenis atsileidžiant. Šalies kodas 1. Išties 
gera žinia. 

Suzana Flečer nekantriai žingsniavo po Kriptografijos skyriaus tualetą 
ir pamažu skaičiavo iki penkiasdešimties. Galva jai tvinkčiojo. Dar truputė- 
lį, — įkalbinėjo save. — Heilas — Šiaurės Dakota! 

Įdomu, kokie Heilo planai, mąstė Suzana. Ar jis paviešins prieigos rak- 

tą? Ar bus godus ir bandys parduoti algoritmą? Suzana nebepajėgė ilgiau 
tverti. Turinti patekti pas Stratmorą. 

Atsargiai ji pravėrė duris ir pažvelgė per plyšelį kitapus Kriptografijos 
salės į atspindinčią sieną. Niekaip nesužinosi, ar Heilas tebestebi. Turėsianti 
sparčiai judėti Stratmoro kabineto link. Žinoma, ne pernelyg sparčiai — 
negalima leisti, kad Heilas įtartų ją nusitaikius į jį. Ji buvo betiesianti ranką 
prie durų ir šias beatstumianti plačiau, kai kažką išgirdo. Balsus. Vyriškus 
balsus. 

Balsai smelkėsi iš orlaidės kiek aukščiau grindų. Ji paliko duris ir pa- 
sislinko arčiau angos. Žodžius slopino monotoniškas generatorių apačioje 
ūžesys. Atrodė, lyg pokalbis sklistų nuo esančių po grindimis trapų. Vienas 
balsas — šaižus, piktas. Lyg būtų Filo Čartrukiano. 

— Jūs netikite manimi? 

Aukštyn atskriejo beįsiplieskiančio ginčo garsai. 

— Mes turime virusą! 

Paskui šiurkštus šūksnis. 

— Reikia paskambinti Džebai! 

Ir tuomet grumtynių triukšmas. 

— Paleiskit mane! 

Po to sekęs garsas vargiai buvo žmogaus. Pratisas, gailus siaubo 
žvygsmas, lyg kankinamo gyvulio, kuris tuoj tuoj nugaiš. Suzana sustingo 
šalia orlaidės. Garsas nutrūko taip pat staiga, kaip ir prasidėjo. Paskui stojo 
tyla. 

Po mirksnio, tartum surežisuota kokiam nors pigiam dieniniam siau- 
bo spektakliui, šviesos tualete pamažu pritemo, paskui sumirksėjo ir suvis 
užgeso. Suzana atsidūrė visiškoje tamsoje. 

— Užėmei mano vietą, šikniau. 

Bekeris pakėlė galvą nuo rankų. Nejau niekas šioje prakeiktoje šalyje 
nekalba ispaniškai? 

Iš viršaus į jį piktai žioravo akimis spuoguoto veido skustagalvis pa- 
auglys. Pusė jo skalpo buvo raudona, pusė — purpurinė. Jis atrodė it vely- 
kinis margutis. 

— Sakiau tau, užėmei mano vietą, šikniau. 

— Pirmąsyk tave išgirdau, — atsakė Bekeris atsistodamas. Nebuvo nu- 
siteikęs muštis. Metas eiti. 

— Kur padėjai mano butelius? — suurzgė vaikis. Į nosį turėjo įvertą 
žiogelį. 

Bekeris parodė į butelius, kuriuos buvo nustūmęs ant žemės. 

— Jie buvo tušti. 

— Kas kad tušti, bet jie mano! 

— Atsiprašau, — tarė Bekeris, ir apsisuko eiti. 

Pankas pastojo jam kelią. 

— Pakelk juos. 

Bekeris sumirksėjo, jam nė kiek nebuvo linksma. 

— Juokauji, ką? — Jis visa pėda buvo aukštesnis ir apie penkiasdešimt 
svarų sunkesnis už vaikėzą. 

— Nė velnio, ar panašu, kad aš juokaučiau? 

Deividas nieko neatsakė. 

— Pakelk juos! — vaikėzo balsas užlūžo. 

Bekeris pabandė jį apeiti, bet paauglys vėl pastojo jam kelią. 

— Pasakiau, pakelk juos, po galais! 

Apduję pankai prie gretimų staliukų suskato gręžtis, norėdami pa- 
matyti sujudimą. 

— Tau nereikėtų to daryti, vaikine, — ramiai pasakė Bekeris. 

— Aš tave perspėju! — užvirė vaikėzas. — Stalas mano! Kiekvieną 
naktį čia ateinu. Nagi, pakelk juos! 

Bekerio kantrybė baigėsi. Argi jis neturėjo būti su Suzana Mėlynuo- 
siuose kalnuose? Ką veikiąs Ispanijoje, ginčydamasis su psichopatišku pa- 
auglių? 

Netikėtai Bekeris sugriebė vaikį už pažastų ir užpakaliu trenkė ant 
stalo. 

— Klausyk, snarglėtas nuodvasa, arba dingsti tuojau pat, arba aš iš- 
plėšiu tau iš nosies tą žiogelį ir užsegsiu juo srėbtuvę. 

Vaikiščio veidas išbalo. 

Sekundėlę Bekeris jį taip palaikė, paskui atleido gniaužtus. Neatitrauk- 
damas akių nuo išsigandusio vaikio, Bekeris pasilenkė, pakėlė butelius ir vėl 
pastatė šiuos ant stalo. 

— Ką tu sakai? 

Vaikis sėdėjo be žado. , 

— Labai prašom, — metė Bekeris. Šis vaikis — vaikščiojanti gimdymų 
reguliavimo reklama. 

— Prasmek po velniais! — sukliko berniūkštis, jau pajutęs, kad ben- 
draamžiai iš jo juokiasi. — Subinšluostis! 

Bekeris nepajudėjo. Kai kas, ką pasakė vaikis, staiga užsifiksavo jam sme- 
genyse. Kiekvieną naktį čia ateinu. Pagalvojo, rasi vaikiščias galėtų padėti. 

— Atleisk, — tarė Bekeris, — nenugirdau tavo vardo. 

— Dvispalvis, — sušnypštė jis, lyg skelbdamas mirties nuosprendį. 

— Dvispalvis? — Bekeris pagalvojo. — Leisk man spėti... dėl tavo 
plaukų spalvos? 

— Pašik, Šerloke. 

— Įsimenantis vardas. Pats sugalvojai? 

— Kokio velnio, aišku, — atsakė jis išdidžiai. — Užpatentuosiu jį. 

Bekeris susiraukė. 

— Nori pasakyti, oficialiai užregistruosi kaip prekės ženklą? 

Vaikėzas atrodė suglumęs. 

— Vardas užregistruojamas, — paaiškino Bekeris. — Ne užpatentuo- 
jamas. 

— Kad ir kaip ten būtų! — susierzinęs suspigo pankas. 

Margą rinkinį girtų ir kvaišalais apsisvaiginusių vaikėzų prie gretimų 
staliukų dabar ištiko isteriško juoko priepuolis. Dvispalvis atsistojo ir nu- 
siviepė Bekeriui. 

— Kokio galo nori iš manęs? 

Noriu, kad išsiplautum plaukus, išmoktum normaliai kalbėti ir gautum 
darbą, — pagalvojo Bekeris. Tačiau per pirmą pažintį, matyt, to per daug 
reikalauti. 

— Man reikia kai ką sužinoti, — pasakė jis. 

— Atsiknisk. 

— Aš kai ko ieškau. 

— Nesąs jo matęs. 

— Nesu jo matęs, — pataisė Bekeris ir pamojo praeinančiai padavėjai. 
Užsakė du butelius 4guila — stipraus alaus — ir vieną padavė Dvispalviui. 
Bernėkas atrodė priblokštas. Siurbtelėjo gurkšnį ir įtariai nužvelgė Bekerį: 

— Stataisi prie manęs, ponuli? 

Bekeris nusišypsojo. 

— Ieškau vienos merginos. 

Dvispalvis šaižiai nusikvatojo. 

— Tu tikrai nė velnio nesuveiksi su ja šitaip apsirengęs! 

Bekeris susiraukė. 

— Aš ieškau ne tam, kad suveikčiau. Man tik reikia su ja pasikalbėti. 
Galbūt tu galėtum man padėti? 

Dvispalvis pastatė ant stalo butelį. 

— Tu — faras? 

Bekeris papurtė galvą. 

Vaikėzas prisimerkė. 

— Atrodai, lyg būtum faras. 

— Vaikine, aš iš Merilendo. Jeigu būčiau faras, šitai siektų šiek tiek už 
mano jurisdikcijos ribų, tu nemanai? 

Klausimas jį tartum sutrikdė. 

— Aš — Deividas Bekeris, — jis nusišypsojo ir ištiesė per stalą ranką. 

Pankas pasidygėjęs atšlijo. 

— Atstok, pedžiau. 

Bekeris patraukė ranką. 

Vaikiščias nusiviepė: 

— Padėsiu tau, bet šitai kainuos. 

— Kiek? — Bekeris žaidė pagal jo sąlygas. 

— Šimtą baksų. 

Bekeris susiraukė. 

— Turiu tik pesetas. 

— Koks skirtumas! Tebūnie šimtas pesetų. 

Užsienietiškos valiutos konvertavimas akivaizdžiai nebuvo stiprioji 
Dvispalvio pusė; šimtas pesetų tesudarė apie aštuoniasdešimt septynis 
centus. 

— Sutarta, — Bekeris stuktelėjo buteliu į stalą. 

Vaikėzas pirmąsyk nusišypsojo. 

— Sutarta. 

— Gerai, — tęsė Bekeris tyliau. — Manau, kad ta mergina, kurios ieš- 
kau, galėtų šlaistytis čia. Ji raudonais, baltais ir mėlynais plaukais. 

Dvispalvis prunkštelėjo. 

— Juk tai Judo Tabu metinės. Visi su... 

— Ji taip pat vilki marškinėliais su Britanijos vėliava ir įsivėrusi į vieną 
ausį kaukolės pavidalo karulį. 

Dvispalvio veidu šmėstelėjo šiokia tokia atpažinimo išraiška. Bekeris 
tai pastebėjo, ir viltis atgimė. Bet po mirksnio Dvispalvio veidas sugriežtėjo. 
Jis trenkė buteliu į stalą ir sugriebė Bekerį už marškinių. 

— Ji Eduardo, subingalvi! Tavimi dėtas pasisaugočiau. Tik bandyk ją 
paliesti, ir jis tave nudės! 

Midžė Milken pikta nuslinko į konferencijų salę kitapus savo kabine- 
to. Neskaitant trisdešimt dviejų pėdų ilgio raudonmedžio stalo, inkrustuotu 
NSA herbu iš juodosios vyšnios ir riešutmedžio, konferencijų salė taip pat 
buvo padabinta trimis Marionos Paik* akvarelėmis, bostonišku paparčiu 
bei turėjo marmurinį gėrimų barą ir, žinoma, „Sparkletts“ šalto vandens 
termosą. Midžė įsipylė į stiklinę vandens, vildamasi, kad tai padės nura- 
minti nervus. 

Gurkšnodama ji žvelgė pro langą. Mėnesiena smelkėsi pro atviras 
žaliuzes ir mirgėjo ant grūdėto stalo paviršiaus. Ji visados manė, kad tai 
būtų buvęs geresnis direktoriaus kabinetas nei dabar Fonteino turimas 
pastato priekyje. Vietoj vaizdo į NSA automobilių aikštelę, iš konferencijų 
salės buvo matyti įspūdingas NSA korpusų kompleksas — įskaitant ir 
Kriptografijos kupolą, aukštos technologijos salą, kylančią viršun trijuose 
medžiais apaugusiuose akruose, atskirai nuo pagrindinio korpuso. Tik- 
slingai pastatytą už natūralios klevų giraitės priedangos, pro daugelį NSA 
komplekso langų Kriptografijos skyrių buvo sunku matyti, bet vaizdas 
iš direktorato apartamentų buvo pasigėrėtinas. Midžė konferencijų salę 
laikė puikia apžvalgos vieta karaliui stebėti savąsias valdas. Sykį ji pasiūlė 
Fonteinui perkelti savo kabinetą, bet direktorius atsakė paprastai: „Tik ne 
į užnugarį . Fonteinas — ne toks žmogus, kad būtų randamas kieno nors 
užnugaryje. 

Midžė praskyrė žaliuzes ir nukreipė žvilgsnį į kalvas. Liūdnai atsi- 
dususi, leido akims nuklysti tos vietos link, kur turėjo būti Kriptografijos 
skyrius. Midžę visados raminamai veikė Kriptografijos kupolo vaizdas 
— švytintis bakenas, nepaisant paros meto. Bet šiąnakt, pažvelgusi tolyn, 
ramumo nepatyrė, mat stebeilijo tuštumon. Prisispaudusią veidu prie lango 
stiklo, ją apėmė klaiki mergaitiška panika. Žemiau jos nebuvo matyti nieko, 
tik juoduma. Kriptografija buvo dingusi! 


* Marion Hewlet Pike (1913-1998) — JAV dailininkė. 


SKAITMENINĖ TVIRTOVĖ 1LLū 


5? 


Kriptografijos tualetuose nebuvo langų, ir Suzaną Flečer gaubė visiš- 
ka tamsa. Mirksnį ji stovėjo sustingusi it akmuo, bandydama susigaudyti 
aplinkoje, skaudžiai suvokdama visą kūną apimančią paniką. Siaubingas 
riksmas iš ventiliacijos kanalo tartum kybojo ore visur aplinkui. Nepaisant 
pastangų įveikti užplūstantį baimės jausmą — baimė pašiurpino ir užvaldė 
ją visą. 

Nejučia subruzdusi iš vietos, Suzana pasijuto grabinėjanti kaip pa- 
klaikusi kabinų dureles ir kriaukles. Praradusi orientaciją, ji sukinėjosi 
patamsyje ištiestomis prieš save rankomis ir mėgino įsivaizduoti patalpą. 
Atsimušė į skardinę šiukšlių dėžę ir pasijuto esanti prie plytelėmis klotos 
sienos. Prisilaikydama delnu sienos, ji nužabaliojo prie išėjimo ir pagrabi- 
nėjo durų rankenos. Atstūmė jas ir išvirto į Kriptografijos salę. 

Čia ji sustingo antrąsyk. 

Kriptografijos salė atrodė visai ne tokia, kokia buvo vos prieš kelias 
minutėles. Pilkas TRANSLTR siluetas dunksojo neryškioje prieblandoje, 
krintančioje iš viršaus pro kupolą. Visos viršutinės šviesos buvo užgesusios. 
Nešvytėjo netgi elektroninių mygtukų skydeliai ant durų. 

Pamažėle Suzanos akys priprato prie tamsos, ir ji pamatė, kad vie- 
nintelė šviesa į Kriptografijos salę sklido pro atdarą liuko angą grindyse 
— blausi raudona žara iš įrenginio apšvietimo apačioje. Ji pasuko į ten. Ore 
tvyrojo silpnas ozono kvapas. 

Pasiekusi liuko angą, ji atsargiai pažvelgė žemyn. Freono pralaidos te- 
beraugėjo pro raudonį sūkuriuojantį ūką, ir iš aukštesnio tono generatorių 
dūzgesio Suzana suprato, kad šie dirba iš atsarginio srovės šaltinio. Pro ūką 
ji vargais negalais įžvelgė stovintį žemiau ant platformos Stratmorą. Persi- 
lenkęs per turėklus, jis žvelgė į grumančias TRANSLTR šachtos gelmes. 

— Komandore! 

Jokio atsako. 

Suzana įsirangė ant kopėtėlių. Karštis iš apačios plūstelėjo jai po sijo- 
nu. Nuo susikondensavusių garų laipteliai buvo slidūs. Ji leidosi lipti žemyn 
ir taip pat atsidūrė ant grotinės platformos. 

— Komandore? 

Stratmoras neatsigręžė. Jis toliau priblokštas stebeilijo žemyn bereikš- 
miu veidu, it ištiktas transo. Persilenkusi per turėklus, Suzana pasekė jo 
žvilgsniu. Mirksnį nepamatė nieko, tik besirangančius garus. Paskui staiga ji 

išvydo. Kažkokią figūrą — šešiais aukštais žemiau trumpam išryškėjusią tarp 
garo kamuolių. Ir antai vėl. Susipynusi krūva iškleiptų galūnių. Devyniasde- 
šimt pėdų Žemiau jų, ant aštrių pagrindinio generatoriaus briaunų, dryksojo 
Filas Čartrukianas. Kūnas pajuodęs ir apdegęs. Jo krytis sukėlė trumpąjį jun- 
gimą Kriptografijos skyriaus pagrindinio maitinimo grandinėje. 

Bet užvis labiausiai kraują stingdė ne Čartrukiano vaizdas, bet kai 
kas kitas — dar vienas kūnas ilgoje laiptinėje perpus žemiau, užsiglaudęs, 
besislepiantis šešėliuose. Dėl raumeningo sudėjimo negalėjai apsirikti. Ten 
gūžėsi Gregas Heilas. 


54 


Pankas suriko Bekeriui: 

— Megana priklauso mano draugui Eduardui! Nelįsk prie jos! 

— Kur ji? — Bekeris nepajėgė sutramdyti paspartėjusio širdies ritmo. 

— Atsiknisk! 

— Tai nepaprastai svarbu! — metė Bekeris ir sugriebė vaikį už ranko- 
vės. — Ji turi žiedą, kuris priklauso man. Aš už jį sumokėsiu! Daug! 

Dvispalvis sustingo ir isteriškai nusikvatojo: 

— Nori pasakyti, kad tas bjaurus auksinis šūdniekis tavo? 

Bekeris išpūtė akis: 

— Tu jį matei? 

Pankas išsisukinėjamai linktelėjo. 

— Kur jis? — toliau kamantinėjo Bekeris. 

— Galas Žino. — Dvispalvis susijuokė. — Megana buvo čia ir bandė 
jį iškišti. 

— Bandė jį parduoti? 

— Nesirūpink, žmogau, jai nepasisekė. Tavo sušiktas skonis papuoša- 
lams. 

— Tu tikrai žinai, kad jo niekas nenupirko? 

— Šūdą mali? Už keturis šimtus baksų? Pasakiau, kad galėčiau duoti 
penkiasdešimt, bet ji norėjo daugiau. Mat stengėsi nusipirkti lėktuvo bilie- 
tą — paskutinės minutės reisui. 

Bekeris pajuto savo veidą blykštant. 

— Į kur? 

— Į sumautą Konektikutą, — trumpai drūtai atsakė Dvispalvis. — 
Edis valkatauja. 

— Į Konektikutą? 

— Šūdas, taip. Grįžta į mamytės ir tėtuko rūmą priemiesčiuose. Ne- 
patiko ispanų šeima, į kurių namus buvo atvykusi padirbėti. Trys broliai 
spanėkai vis taikėsi į ją. Nė pašvinkusio karšto vandens. 

Į gerklę Bekeriui ėmė kilti kamuolys. 

— Kada ji išvyksta? 

— Kada? — Dvispalvis pažvelgė į jį ir nusijuokė. — Ji jau seniai iš- 
vykusi. Prieš kelias valandas išvažiavo į oro uostą. Geriausia vieta Žiedui 
iškišti — turtingi turistai ir visas kitas mėšlas. Vos tik gaus pinigus, sės į 
lėktuvą. 

Bekeriui vidurius sumaudė bukas šleikštulys. Juk tai kažkoks žiaurus 
pokštas? Jis sekundėlę pastovėjo tylomis. 

— Kokia jos pavardė? 

Dvispalvis kiek pagalvojo ir gūžtelėjo pečiais. 

— Kokiu reisu ji skris? 

— Kažką minėjo apie „Čizo klasę“. 

— „Čizo klasę“? 

— Aha. Savaitgalio naktinis reisas — Sevilija, Madridas, La Gvardija*. 
Šitaip vadinamas studentų. Koledžų jaunimėlis keliauja juo, nes pigu. Ma- 
nau, sėdi gale ir rūko žolytės čizus. 

Nuostabu, atsiduso Bekeris, persibraukdamas delnu plaukus. 

— Kuriuo laiku jis išskrido? 

— Lygiai antrą, kiekvieną šeštadienio naktį. Ji jau kažkur virš Atlanto. 

— Sakei, antros valandos naktinis reisas? 

Pankas juokdamasis linktelėjo. 

— Regis, esi išdurtas, seni. 

— Betgi dabar dar ketvirtis iki antros! — Bekeris piktai parodė jam 
savo laikrodį. 

Akivaizdžiai suglumęs Dvispalvis įsispoksojo į laikrodį. 

— Na, trauk mane velniai, — nusijuokė jis. — Paprastai be keturių 
paryčiui nebūnu toks apsinešęs! 

— Kaip greičiausiai nukakti į oro uostą? — metė Bekeris. 

— Prie paradinių durų stovi taksi. 


* La Guardia — Tarptautinis Niujorko oro uostas. 

Sugriebęs sau iš kišenės 1000 pesetų banknotą, Bekeris įgrūdo jį Dvi- 
spalviui į delną. 

— Ei, žmogau, dėkui! — sušuko pankas jam pavymui. — Jeigu pama- 
tysi Meganą, pasveikink ją nuo manęs! 

Bet Bekeris jau buvo dingęs. 

Atsidusęs Dvispalvis nusvirduliavo atgal į šokių salę. Buvo pernelyg 
girtas, kad pastebėtų įkandin jo sekantį Žmogų su vielinių rėmelių aki- 
niais. 

Lauke Bekeris apžvelgė automobilių aikštelę, dairydamasis taksi. Ne- 
buvo nė vieno. Jis pribėgo prie stambuolio klubo išgrūdiko. 

— Taksi! 

Išgrūdikas papurtė galvą: 

— Demasiado temprano. Per anksti. 

Per anksti? Bekeris nusikeikė. Juk antra valanda paryčiui! 

— Pidame uno! Iškvieskite man! 

Žmogus išsitraukė dvipusio ryšio siųstuvėlį. Tarstelėjo kelis žodžius ir 
atsiduso: 

— Veinte minutos, — pažadėjo jis. 

— Dvidešimt minučių?! — griežtai perklausė Bekeris. — Y el auto- 
bus?“ 

Išgrūdikas gūžtelėjo pečiais: 

— Po keturiasdešimt penkių minučių. 

Bekeris iškėlė viršun rankas. Gražu! 

Nedidelio variklio burzgesys privertė Bekerį pasukti galvą. Garsas 
lyg grandininio pjūklo. Ant seno „Vespa 250“ motociklo aikštelėn įsuko 
stambus bernas su grandinėmis apsikarsčiusia savo dama. Merginos sijonas 
važiuojant buvo užkilęs aukštai šlaunimis. Regis, ji neėmė to į galvą. Bekeris 
nuskuodė prie jų. Negaliu patikėti, kad šitaip elgiuosi, — pagalvojo jis. — Juk 
nekenčiu motociklų. Sušuko motociklininkui: 

— Moku tau dešimt tūkstančių pesetų, kad nuvežtum mane į oro 
uostą! 

Nekreipdamas į jį dėmesio, bernas užgesino variklį. 

— Dvidešimt tūkstančių! — išpoškino Bekeris. — Man reikia pasiekti 
oro uostą! 

Bernas pakėlė galvą: 

— Scusi?** 


* Ar yra autobusas? (Isp.) Ž 
** Atleiskite? (It.) 

— Aeroporto! Per favore. Sulla Vespa! Venti mille pesete!* 

Italas nužvelgė menką, mažučiuką savo motorolerį ir nusijuokė. 

— Venti mille pesete? La Vespa? 

— Cinguanta mille! Penkiasdešimt tūkstančių! — pasiūlė Bekeris. Tai 
sudarė apie keturis šimtus dolerių. 

Italas dvejodamas susijuokė. 

— Dov'ė la plata? Kur pinigai? 

Bekeris išsitraukė iš kišenės penkis 10 000 pesetų banknotus ir ištiesė 
juos motociklininkui. Italas pažvelgė į pinigus, paskui į savo merginą. Ši 
pagriebė pinigus ir susikišo juos sau po palaidinuke. 

— Grazie!** — nušvitęs italas metė Bekeriui „Vespos rakčiukus, paskui 
sugriebė savo draugužę už rankos, ir juodu juokdamiesi nubėgo į pastatą. 

— Aspetta! — šūktelėjo Bekeris. — Palaukite! Aš norėjau, kad nuvež- 
tumėte! 


Li 


Suzana įsikibo komandorui Stratmorui į ranką, kai šis padėjo jai 
užkopti kopėtėlėmis į Kriptografijos salę. Filo Čartrukiano, gulinčio su- 
knežinto ant generatorių, vaizdas įsirėžė jai į smegenis. Mintis, kad Heilas 
slepiasi Kriptografijos gelmėse, kėlė galvos svaigulį. Nuo tiesos nepabėgsi 
— Heilas nustūmė Čartrukianą apačion. 

Pro TRANSLTR siluetą Suzana apgraibomis nusigavo iki pagrindinio 
Kriptografijos išėjimo — prie durų, pro kurias buvo įžengusi prieš kažkiek 
valandų. Suskato spaudinėti neapšviesto skydelio mygtukus, bet didžiulis 
portalas nė nepajudėjo iš vietos. Ji pakliuvusi į spąstus; Kriptografijos sky- 
rius tapo kalėjimu. Didingas pastatas stūksojo it koks satelitas 109 jardų 
atstumu nuo pagrindinio NSA korpuso, pasiekiamas tiktai per pagrindinį 
portalą. Kadangi Kriptografijos skyrius pats gamino energiją, centriniame 
valdymo pulte veikiausiai netgi nežinoma, kad čia ištikusi bėda. 

— Pagrindinis maitinimas nutrūkęs, — pasakė Stratmoras, sustoda- 
mas už jos. — Mes gauname srovę iš atsarginio šaltinio. 


* Į oro uostą! Malonėkite. Su jūsų „Vespa“! Dvidešimt tūkstančių pesetų! (If.). 
** Dėkui! (Jt.) 

Atsarginis srovės tiekimas buvo suprojektuotas taip, kad TRANSLTR 
ir jo aušinamosios sistemos turėjo pirmenybę prieš visas kitas sistemas, 
įskaitant šviesas ir išėjimus. Taigi ne laiku nutrūkus elektros srovei, svar- 
bios praginos metu TRANSLTR galėtų ir toliau veikti. Tai taip pat reiškė, 
kad niekad TRANSLTR netektų dirbti be freoninės savo aušinamosios 
sistemos; neaušinamoje uždarumoje kaitra, generuojama trijų milijonų 
procesorių, pašoktų iki pavojingų temperatūrų — galbūt netgi perkaitintų 
silicio lustus ir priverstų šiuos nuo karščio išsilydyti. Tokio scenarijaus nie- 
kas nedrįso svarstyti. 

Suzana stengėsi susigaudyti, kas vyksta. Mintyse tebebuvo vienintelis 
vaizdas — ant generatorių išdrikęs sistemų saugos technikas. Ji vėl pabaks- 
nojo mygtukų skydelį. Vis jokios reakcijos. 

— Nutraukite praginą! — pareikalavo ji. Paliepus TRANSLTR sustab- 
dyti „Skaitmeninės tvirtovės“ prieigos rakto paiešką, užsidarytų jo grandi- 
nės ir išsilaisvintų pakankamai atsarginės elektros energijos, kuri padėtų 
vėl išjudinti duris. 

— Nesikarščiuokite, Suzana, — pasakė Stratmoras, tvirtai padėdamas 
ranką jai ant peties. 

Raminamas komandoro prisilietimas ištraukė Suzaną iš svaigulio. 
Staiga ji prisiminė, kodėl ėjusi pas jį, ir apsisuko ant kulnų. 

— Komandore! Šiaurės Dakota — Heilas! 

Patamsiuos stojo tartum begalinė tyla. Galiausiai Stratmoras atsakė. Iš 
balso atrodė veikiau sutrikęs nei priblokštas: 

— Kąjūs čia kalbate? 

— Heilas... — sušnabždėjo Suzana. — Jis — Šiaurės Dakota. 

Vėl tyla — Stratmoras svarstė Suzanos žodžius. 

— Pėdsekys? — Jam tartum sunku buvo suvokti. — Tai jis nurodė į 
Heilą? 

— Pėdsekys dar nesugrįžo. Heilas nutraukė jį! 

Suzana ėmė aiškinti, kaip Heilas sustabdęs pėdsekį ir kaip ji Heilo 
abonentinėje dėžutėje aptikusi žinutę nuo Tankado. Vėl sekė ilgas tylos 
tarpsnis. Negalėdamas patikėti, Stratmoras pakraipė galvą. 

— Gregas Heilas niekaip negalėjo padėti Tankadui apsidrausti! Nesą- 
monė! Tankadas niekados nepasitikėtų Heilu. 

— Komandore, — paprieštaravo ji, — Heilas jau sykį mus nuskandi- 
no — su „Šokliu“. Tankadas juo pasitikėjo. 

Stratmoras tartum nerado žodžių. 

— Nutraukite TRANSLTR praginą, — meldė Suzana. — Juk turime 
Šiaurės Dakotą. Iškvieskite pastato apsaugą. Išsigaukime iš čia. 

Prašydamas duoti laiko šiek tiek pagalvoti, Stratmoras kilstelėjo 
ranką. 

Suzana nervingai pažvelgė liuko pusėn. Angą kiek užstojo TRANSLTR, 
bet raudona žara sklido po juodas plyteles it ugnis po ledą. Nagi, iškvieskite 
apsaugą, komandore! Nutraukite TRANSLTR praginą! Nešdinamės iš čia! 

Staiga Stratmoras suskato veikti. 

— Eikit paskui mane, — metė jis ir nužingsniavo liuko link. 

— Komandore! Heilas pavojingas! Jis... 

Bet Stratmoras pradingo tamsoje. Suzana nuskubėjo paskui jo siluetą. 
Apsukęs TRANSLTR korpusą, komandoras atsidūrė prie angos grindyse ir 
pažvelgė į sūkuriuojančią garais kiaurymę. Tylomis jis apsidairė po užte- 
musią Kriptografijos salę. Paskui pasilenkęs atkėlė nuo grindų sunkų liuką 
ir šis pasviro įkypu žemu kampu. Pagaliau paleido, ir dangtis dusliai dunks- 
telėjęs užsitrenkė. Kriptografija vėl tapo tyliu juodu urvu. Regis, Šiaurės 
Dakota pateko į spąstus. 

Stratmoras atsiklaupęs užsuko sunkią peteliškės pavidalo sklendę, ir ši 
įsistatė į vietą. Požeminiai aukštai tvirtai uždaryti. 

Nei jis, nei Suzana neišgirdo Trečiojo mazgo pusėje tylių žingsnių. 


bū 


Dvispalvis patraukė veidrodžiais nukabinėtu koridoriumi, vedančiu 
iš lauko patijaus į šokių salę. Pasisukęs pasitikrinti savo atspindyje žiogelio, 
pastebėjo už nugaros šmėksant kažkokią figūrą. Jis staigiai apsisuko, bet 
buvo jau per vėlu. Dvi tvirtos it uola rankosyprispaudė jį veidu prie stiklo. 

Pankas pamėgino išsirangyti iš gniaužtų. 

— Eduardas? Ei, žmogau, tai tu? — Dvispalvis pajuto kažkieno ranką 
perbraukiant jo pinigine, o paskui ta figūra stipriai įsirėmė jam į nugarą. — 
Edi! — sušuko pankas. — Baik kvailioti! Kažkoks tipas ieško Meganos. 

Figūra laikė tvirtai jį prispaudusi. 
prirėmusi jį figūra — visai ne draugužis Edis. 

Veidas buvo rauplėtas ir randuotas. Dvi negyvos akys žioravo it žarijos 
iš po akinių vieliniais rėmeliais. Žmogus pasilenkė priekin, priglausdamas 
lūpas Dvispalviui prie ausies. Keistas balsas sušvokštė: 

— Adėnde fuė? Kur jis nuėjo? — Žodžiai nuskambėjo kažkaip iš- 
kreiptai. 

Pankas sustingo, suparalyžiuotas baimės. 

— Adėnde fuė? — pakartojo balsas. — El Americano. 

— Į... į oro uostą. Aeropuerto, — pramikčiojo Dvispalvis. 

— Aeropuerto? — pakartojo žmogus, tamsiomis akimis stebėdamas 
veidrodyje Dvispalvio lūpas. 

Pankas linktelėjo. 

— Tenia el anillo? Ar jis turėjo žiedą? 

Išsigandęs Dvispalvis papurtė galvą: 

— Ne. 

— Viste el anillo? Ar matei žiedą? 

Dvispalvis delsė. Kaipgi reikėtų atsakyti? 

— Viste el anillo? — reikalavo atsakyti duslus balsas. 

Vildamasis, kad sąžiningumas atsipirks, Dvispalvis patvirtinamai 
linktelėjo. Deja, neatsipirko. Po kelių sekundžių perlaužtu sprandu jis nu- 
slydo ant grindų. 


bl 


Džeba gulėjo aukštielninkas, perpus įsispraudęs išardyto didžiojo 
kompiuterio korpuso viduje. Burnoje jis turėjo pieštukinį žibintuvėlį, delne 
— lituoklį ir ant pilvo atremtą schemą. Ką tik buvo baigęs tvirtinti naują 
silpnintuvų komplektą prie sugedusios jungių plokštės, kai suskambo jo 
mobilusis. 

— Mėšlas, — nusikeikė jis, sugriebdamas per laidų krūvą aparačiu- 
ką. — Džeba klauso. 

— Džeba, čia Midžė. 

Jis nušvito. 

— Dusyk per vieną naktį? Žmonės ims kalbėti. 

— Kriptografijoje problemos. — Jos balsas buvo įsitempęs. 

Džeba susiraukė. 

— Apie tai jau kalbėjome. Prisimenate? 

— Tai srovės problema. 

— Aš ne elektrikas. Paskambinkite Inžineriniam skyriui. 

— Kupolas tamsus. 

— Jums vaidenasi. Važiuokite namo. — Jis vėl pasisuko į savąsias 
schemas. 

— Ten juoduma kaip deguto! — sušuko ji. 

Atsidusęs Džeba padėjo į šalį žibintuvėlį. 

— Midže, visų pirmiausia mes ten turime atsarginį energijos tiekimą. 
Todėl niekad negalėtų būti juoduma kaip deguto. Antra, apie Kriptografiją 
Stratmoras šiek tiek geriau išmano nei šiuo metu aš. Kodėl nepaskambinate 
jam? 

— Todėl, kad tai susiję su juo. Jis kažką slepia. 

Džeba užvertė viršun akis. 

— Midže, mieloji, aš čia iki pažastų įstrigęs į nuoseklųjį prievadą. Jeigu 
norite pasimatyti, aš išsinarpliosiu. Antraip skambinkite inžinieriams. 

— Džeba, tai rimta. Aš jaučiu. 

Ji jaučia? Tai oficialu, pagalvojo Džeba, Midžė ištikta vienos iš savųjų 
nuotaikų. 

— Jeigu Stratmoras nesijaudina, tai aš irgi ne. 

— Kriptografijoje juoduma kaip deguto, velniai parautų! 

— Vadinasi, Stratmoras galbūt spokso į žvaigždes. 

— Džeba, aš visai nejuokauju! 

— Gerai, gerai, — suniurnėjo jis, pasiremdamas ant alkūnės. — Galbūt 
įvyko trumpasis jungimas generatoriuje. Kai tik aš čia baigsiu, užsuksiu į 
Kriptografiją ir... 

— O kaip atsarginis srovės tiekimas? — neatlyžo Midžė. — Jeigu gene- 
ratorius nusprogo, kodėl nėra srovės iš pagalbinio šaltinio? 

— Nežinau. Galbūt Stratmoras vis leido TRANSLTR ir atsarginė srovė 
išsieikvojo. 

— Tai kodėl jis nenutraukia darbo? O jei tai virusas? Anksčiau jūs 
kažką užsiminėte apie virusą. 

— Po šimts, Midže! — Džebai trūko kantrybė. — Sakiau jums, Krip- 
tografijoje nėra jokio viruso! Nebūkite tokia velniškai paranojiška! 

Linijoje stojo ilga tyla. 

— O, mėšlas, Midže, — atsiprašė Džeba. — Aš jums paaiškinsiu, — jo 
balsas įsitempė. — Pirmiausia mes turime Špicrutę — joks virusas negalėtų 
pro ją prasismelkti. Antra, jeigu įvyko srovės gedimas, tai jis susijęs su tech- 
nine problema — virusai neišjungia srovės, jie puola programinę įrangą ir 
duomenis. Kad ir kas Kriptografijoje dedasi, kaltas me virusas. 

Tyla. 


1'78 DAN BROUN 


— Midže, jūs klausotės? 

Midžės atsakas nuskambėjo šaltai kaip ledas: 

— Džeba, aš privalau dirbti savo darbą. Ir nenoriu, kad ant manęs 
šauktų, kai tą darau. Kai paskambinu paklausti, kodėl milijardų dolerių 
vertės įrenginys skendi tamsoje, tikiuosi profesionalaus atsakymo. 

— Klausau, mem. 

— Pakaks paprasto taip arba ne. Ar įmanoma, kad problema Kripto- 
grafijoje susijusi su virusu? 

— Midže... juk sakiau jums... 

— Taip ar ne? Ar galėtų TRANSLTR būti užsikrėtęs virusu? 

Džeba atsiduso. 

— Ne, Midže. Tai visiškai neįmanoma. 

— Dėkui. 

Jis prisivertė nusijuokti ir pabandė praskaidrinti nuotaiką. 

— Nebent manytumėte, kad Stratmoras pats sukūrė tokį ir apėjo 
mano filtrus. 

Stojo bežadė tyla. Galop Midžė prašneko, ir jos balse nuskambėjo kaž- 
kokia grėsminga gaidelė: 

— Stratmoras gali apeiti Špicrutę? 

Džeba atsiduso. 

— Aš pajuokavau, Midže. — Bet jis suprato, kad buvo jau per vėlu. 


be 


Stovėdami prie uždaryto liuko, komandoras ir Suzana svarstė, ką da- 
ryti toliau. 

— Ten apačioje negyvas Filas Čartrukianas, — įrodinėjo Stratmo- 
ras. — Jeigu iškviesime pagalbą, Kriptografijos skyrius pavirs cirku. 

— Tad kąjūs siūlote? — nekantriai paklausė Suzana, vien tetrokšdama 
palikti šią vietą. 

Stratmoras kiek pagalvojo. 

— Neklauskite manęs, kaip tai atsitiko, — tarė jis, žvilgteldamas į 
užšautą liuką, bet panašu, kad mes netyčia aptikome ir neutralizavome 
Šiaurės Dakotą. — Negalėdamas patikėti, jis pakraipė galvą. — Sakyčiau, 

velniškai pasisekė. — Vis dar atrodė priblokštas minties, kad Heilas įsivėlęs 
į Tankado planą. — Spėju, kad Heilas kažkur savo terminale turi paslėptą 
prieigos raktą — o gal kopiją laiko namie. Šiaip ar taip, jis įkliuvo. 

— Tad kodėl neiškvietus korpuso apsaugos ir neleidus jį išgabenti? 

— Dar ne, — pasakė Stratmoras. — Jeigu sistemų saugos technikai 
pamatys šios begalinės TRANSLTR praginos statistinius duomenis, mums 
iškils galybė naujų problemų. Noriu, kad prieš atidarant duris visi „Skait- 
meninės tvirtovės“ pėdsakai būtų panaikinti. 

Suzana nenorom linktelėjo. Planas buvo geras. Kai apsauga galop iš- 
trauks Heilą iš apačios ir apkaltins dėl Čartrukiano mirties, jis veikiausiai 
pagrasins visiems papasakosiąs apie „Skaitmeninę tvirtovę“. Bet įrodymas 
bus ištrintas — Stratmoras galės suvaidinti kvailelį. Kokia begalinė pragina? 
Koks neįveikiamas algoritmas? Betgi tai nesąmonė! Nejau Heilas negirdėjęs 
apie Bergofskio principą? 

— Štai ką reikia daryti. — Stratmoras šaltai apmetė savo planą. — Mes 
ištrinsime visą Heilo susirašinėjimą su Tankadu. Ištrinsime visus įrašus 
apie tai, kad aš apėjau Špicrutę, visas Čartrukiano sistemų saugos analizes, 
praginos monitoriaus duomenis, viską. „Skaitmeninė tvirtovė“ išnyks. Nie- 
kad nebus čia buvusi. Palaidosime Heilo prieigos raktą ir melsime Dievą, 
kad Deividas surastų Tankado kopiją. 

Deividas, pagalvojo Suzana. Nuvijo jį sau iš minčių. Reikia susitelkti į 
tai, kas dabar neatidėliotina. 

— Aš pasirūpinsiu Sistemų saugos laboratorija, — pasakė Stratmo- 
ras. — Statistiniais praginos monitoriaus, aktyvumo kaitos duomenimis, 
visais tokiais dalykais. Jūs pasirūpinkite Trečiuoju mazgu. Ištrinkite visą 
Heilo elektroninį paštą. Visus įrašus apie korespondenciją su Tankadu, vis- 
ką, kur minima „Skaitmeninė tvirtovė“. 

— Gerai, — atsakė Suzana susitelkdama. — Aš ištrinsiu visą Heilo 
kaupiklį. Viską performuosiu. 

— Ne! — Stratmoras sureagavo griežtai. — Nedarykite to. Tikriausiai 
Heilas ten viduje turi prieigos rakto kopiją. Man jo reikia. 

Suzana nustebusi išsižiojo. 

— Jums reikia prieigos rakto? Maniau, kad visa esmė — prieigos rak- 
tus sunaikinti! 

— Taip, tiesa. Bet man reikia kopijos. Noriu trūks plyš atidaryti tą pra- 
keiktą failą ir pažvelgti į Tankado programą. 

Kaip ir Stratmorui, Suzanai buvo smalsu, bet nuojauta jai kuždėjo, kad 
atrakinti „Skaitmeninės tvirtovės“ algoritmą neatsargu, kad ir kaip būtų 

įdomu. Šiuo metu baisioji programa saugiai uždaryta savojoje užšifruotoje 
kriptoje — visiškai nekenksminga. O kai tik jis ją iššifruos... 

— Komandore, ar nebūtų geriausia tiesiog su... 

— Man reikia rakto, — pertraukė jis. 

Suzana gavo pripažinti, kad nuo pat tada, kai sužinojo apie „Skaitme- 
ninę tvirtovę“, jautusi tam tikrą akademinį smalsumą sužinoti, jog Tanka- 
dui pavyko šią sukurti. Vien pats jos egzistavimas prieštaravo patiems fun- 
damentaliausiems kriptografijos dėsniams. Suzana pažvelgė į komandorą: 

— Ar jūs sunaikinsite algoritmą, kai tik mes jį pamatysime? 

— Be pėdsakų. 

Suzana susiraukė. Žinojo, kad surasti Heilo raktą pavyks ne iš karto. 
Aptikti atsitiktinį prieigos raktą viename iš standžiųjų Trečiojo mazgo 
kaupiklių — tai tas pat, kaip surasti vienintelę kojinę miegamajame di- 
dumo sulig Teksasu. Kompiuterinės paieškos suveikdavo tik tuomet, kai 
žinodavai, ko ieškai; o šis prieigos raktas — iš atsitiktinumų srities. Tačiau, 
laimė, Kriptografijos skyrius turėdavo reikalų su tokiu dideliu kiekiu atsi- 
tiktinės medžiagos, jog Suzana ir kai kurie kiti specialistai susikūrė sudė- 
tingą procedūrą, žinomą kaip neatitikčių paieška. Ta iš esmės paprašydavo 
kompiuterį tirti savo standžiajame kaupiklyje visas ženklų sekas, palyginti 
kiekvieną seką su pateiktomis didžiuliame žodyne ir pažymėti bet kurią iš 
sekų, kuri atrodydavo beprasmiška ar atsitiktinė. Sunkus darbas vis tikslinti 
parametrus, tačiau įmanomas. 

Suzana suprato esanti logiškai pasirinkta prieigos raktui surasti. Ji 
atsiduso, vildamasi, kad jai neteks dėl to gailėtis. 

— Jeigu viskas gerai eisis, man prireiks apie pusės valandos. 

— Tad kimbam į darbą, — paragino Stratmoras ir, padėjęs ranką jai 
ant peties, nusivedė per tamsą į Trečiąjį Mazgą. 

Viršum jų už kupolo plytėjo žvaigždėtas dangus. Suzana pagalvojo, ar 
tas pačias žvaigždes Deividas mato ir Sevilijoje. 

Juodu prisiartino prie sunkių stiklinių Trečiojo mazgo durų, ir Strat- 
moras tyliai nusikeikė. Mygtukų skydelis nešvytėjo, ir durys neveikė. 

— Prakeikimas, — susinervino Stratmoras. — Nėra srovės. Aš pa- 
miršau. 

Padėjęs delnus ant stiklo, jis ėmė tyrinėti slankiojamąsias duris. Paskui 
pasilenkė šonu, stengdamasis jas atstumti, tačiau delnai buvo suprakaitavę 
ir slidūs. Nusišluostė juos į kelnes ir pabandė vėl. Šįsyk durys pasislinko per 
plyšelį. 

Suvokusi pažangą, Suzana atsistojo už Stratmoro, ir juodu stūmė 

drauge. Durys pasislinko dar kokį colį. Mirksnį juodu jas laikė, bet pasi- 
priešinimo būta per stipraus. Durys vėl užsitrenkė. 

— Palaukite, — tarė Suzana, atsistodama priekyje Stratmoro. — Tvar- 
ka, dabar pabandykime. 

Abu įsiręžė stumti. Vėl durys prasivėrė tik per kokį colį. Iš Trečiojo 
mazgo prasiveržė silpnas melsvos šviesos pluoštas; terminalai viduje te- 
beveikė; jie buvo laikomi itin svarbūs TRANSLTR darbui ir gavo atsarginį 
maitinimą. 

Suzana įsispyrė batelio galu į grindis ir pastūmė stipriau. Durys ėmė 
slinktis. Stratmoras žingtelėjo atgal ir užsiėmė patogesnę padėtį. Įsirėmęs 
delnais į kairę slankiojamąją durų pusę, jis stūmė tiesiai atgal. Dešinę pusę 
Suzana stūmė priešinga kryptimi. Pamažėle durys vos ne vos pradėjo skir- 
tis. Dabar jau buvo bemaž pėdos tarpas. 

— Nepaleiskit, — sušvokštė Stratmoras, ir abu dar labiau ėmė steng- 
tis. — Dar truputėlį. 

Suzana pakeitė padėtį, įsisprausdama pečiu į plyšį. Vėl pastūmė, šįsyk 
turėdama geresnę atsparą. Durys priešinosi, mažne slinko atgal. 

Nespėjus Stratmorui jos sustabdyti, Suzana savo liaunu kūnu įsisprau- 
dė į prasivėrusią angą. Stratmoras užprotestavo, bet ji buvo pasiryžusi. No- 
rėjo išsigauti iš Kriptografijos ir pakankamai gerai pažinojo Stratmorą, kad 
suprastų šį niekur neisiant, kol prieigos raktas nebus surastas. 

Atsidūrusi vidur angos, pastūmė iš visų jėgų. Durys tartum pasislinko 
atgal. Tačiau staiga Suzana prarado atramą ir durys atšoko į ją. Stratmoras iš 
paskutiniųjų stengėsi jas sulaikyti, bet šitai pranoko jo jėgas. Prieš pat durims 
užsitrenkiant, Suzana prasispraudė vidun ir nukrito kitapus ant grindų. 

Sutelkęs visas pastangas, Stratmoras vėl praskyrė duris vos per mažu- 
tėlaitį tarpelį ir prisispaudė veidu prie atsiradusio siauro plyšelio. 

— Dievuliau, Suzana, jums nieko neatsitiko? 

Suzana atsistojo ir nusibraukė rankomis drabužius. 

— Viskas gerai. — Ji apsidairė aplinkui. Trečiasis mazgas buvo tuščias, 
apšviestas tiktai monitorių ekranų. Melsvi šešėliai teikė patalpai vaiduokliš- 
ką atmosferą. Ji atsigręžė į Stratmorą prie plyšio duryse. Melsvoje šviesoje 
jo veidas atrodė blyškus ir nesveikas. 

— Suzana, — tarė jis. — Duokite man dvidešimt minučių, iki ištrinsiu 
failus Sistemų saugos laboratorijoje. Kai nebeliks jokių pėdsakų, aš užlipsiu 
prie savojo terminalo ir nutrauksiu TRANSLTR praginą. 

— Verčiau taip padarykite, — sutiko Suzana, nužvelgdama sunkias 
stiklines duris. Žinojo, kad kol TRANSLTR nesiliaus rijęs atsarginę energi- 
ją, ji bus Trečiojo mazgo kalinė. 

Stratmoras paleido duris, ir šios užsitrenkė. Suzana pro stiklą stebėjo 
komandorą pranykstant Kriptografijos salės tamsoje. 


L4 


Bekerio ką tik įsigytasis motociklas „Vespa“ įburzgė prievaža į Aero- 
puerto de Sevilla. Visą kelią stipriai gniauždami rankenas jo krumpliai buvo 
pabalę. Laikrodis rodė šiek tiek po 2.00 vietos laiku. 

Pasiekęs pagrindinį oro uosto terminalą, jis užvažiavo ant šaligatvio ir 
nušoko nuo motociklo, šiam dar tebejudant. „Vespa“ žvangėdama nuvirto 
ant šono ir springdama užgeso. Linkstančiomis kojomis Bekeris pro suka- 
mąsias duris nėrė vidun. Daugiau niekados, — prisiekė sau. 

Oro uosto terminalas buvo sterilus ir ryškiai apšviestas. Neskaitant 
blizginančio grindis tvarkytojo, salė buvo tuščia. Kitapus jos bilietų agentė 
uždarinėjo „Iberia Airlines“ langelį. Bekeris tai palaikė blogu ženklu. 

— El vuelo a los Estados Unidos?* — pribėgęs paklausė Bekeris. 

Už langelio žavi andalūzė pakėlė akis ir atsiprašomai nusišypsojo: 

— Acaba de salir. Jūs nesuspėjote, — mirksnį jos žodžiai pakibo ore. 

Aš nesuspėjau. Bekeriui nusviro pečiai. 

— Ar reise buvo paskutinės minutės vietų? 

— Pilna, — nusišypsojo moteris. — Bemaž tuščias. Bet rytoj rytą, aš- 
tuntos reise taip pat yra... 

— Aš noriu sužinoti, ar viena mano draugė suspėjo į tą reisą. Ji skrido 
paskutinės minutės sąlygomis. 

Moteris susiraukė. 

— Atleiskite, pone. Šiąnakt buvo keletas paskutinės minutės keleivių, 
bet mūsiškėse sąlygose nurodyta... 

— Tai labai svarbu, — mygo Bekeris. — Man tereikia sužinoti, ar ji 
suspėjo į tą reisą. Tik tiek. 

Moteris užjaučiamai linktelėjo: 

— Įsimylėjėlių kivirčas? 

Bekeris kiek pagalvojo, paskui droviai šyptelėjo: 

— Nejau tai matyti? 


* Reisas į Jungtines Valstijas? (Isp.) 

Ji pamerkė jam. 

— Kuo ji vardu? 

— Megana, — liūdnai atsakė jis. 

Agentė nusišypsojo: 

— Ar jūsų draugužė turi pavardę? 

Bekeris pamažėle atsiduso. Taip, bet aš jos nežinau! 

— Tiesą sakant, padėtis gan sudėtinga. Sakėte, kad lėktuvas buvo be- 
maž tuščias. Ar negalėtumėte... 

— Be pavardės aš iš tiesų negaliu... 

— Beje, — pertraukė Bekeris. Jam kilo nauja mintis. — Jūs dirbate čia 
visą naktį? 

Moteris linktelėjo: 

— Nuo septynių iki septynių. 

— Tuomet galbūt jūs matėte ją. Jauna mergina. Kokių penkiolikos ar 
šešiolikos? Jos plaukai... — dar žodžiai nebuvo palikę jo burnos, kai suprato 
savo klaidą. 

Agentės akys susiaurėjo. 

— Jūsų mylimajai penkiolika metų? 

— Ne! — Bekeriui pristigo oro. — Norėjau pasakyti... — Mėšlas. — 
Jeigu tik galėtumėte man padėti, tai labai svarbu. 

— Man labai gaila, — šaltai atrėmė moteris. 

— Nėra taip, kaip atrodo. Jeigu jūs tik... 

— Labanakt, pone. — Moteris užtrenkė virš barjero metalines groteles 
ir pradingo tarnybinėse patalpose. 

Bekeris sudejavo ir pažvelgė dangaus link. Gražu, Deividai. Labai 
gražu. Jis apžvelgė atvirą salę. Nieko. Tikriausiai ji pardavė žiedą ir sėdo į 
lėktuvą. Patraukė prie tvarkytojo. 

— Has visto a uria nina? — sušuko jis per plytelių blizgintuvo gaus- 
mą. — Ar matėte merginą“ 

Seniokas pasilenkęs išjungė mašiną. 

— Eh? 

— Una niAa? — pakartojo Bekeris. — Pelo rojo, azul, y blanco. Raudo- 
nais, baltais ir mėlynais plaukais. 

Tvarkytojas nusijuokė: 

— Ouė fea. Skamba bjauriai, — jis papurtė galvą ir vėl ėmėsi darbo. 


Deividas Bekeris stovėjo vidury tuščios oro uosto salės ir svarstė, ką 
daryti toliau. Vakaras buvo klaidų komedija. Galvoje jam dunksėjo Strat- 
moro žodžiai: „Neskambinkite, iki neturėsite žiedo“. Jį apėmė didžiulis nuo- 

vargis. Jeigu Megana pardavė žiedą ir suspėjo į reisą, dabar nežinia, kas turi 
žiedą. 

Bekeris užsimerkė ir pabandė susikaupti. Koks kitas mano ėjimas? 
Nusprendė apmąstyti tai kiek vėliau. Pirmiausia būtina atlikti jau seniai 
pavėluotą kelionę į tualetą. 


bLŲ 


Suzana vieniša stovėjo blausiai apšviesto Trečiojo mazgo tyloje. Ar- 
timiausias tikslas buvo paprastas: įeiti į Heilo terminalą, surasti raktą, o 
paskui ištrinti visus jo ir Tankado laiškus. Niekur negali likti nė mažiausios 
užuominos apie „Skaitmeninę tvirtovę“. 

Suzaną vėl ėmė kamuoti ankstesnė baimė išsaugoti raktą ir atrakinti 
„Skaitmeninę tvirtovę“. Jai buvo neramu bandyti likimą; iki šiol jiems se- 
kėsi. Stebuklingai Šiaurės Dakota pasirodė esąs tiesiog jiems po nosim ir 
pateko į spąstus. Vienintelis likęs klausimas — Deividas; jis turi surasti tą 
kitą prieigos raktą. Suzana vylėsi, kad jis stumiasi į priekį. 

Žengdama giliau į Trečiąjį mazgą, ji pabandė praskaidrinti mintis. 
Keista, kad tokioje pažįstamoje vietoje jai taip nejauku. Patamsiuos viskas 
aplinkui atrodė svetima. Bet buvo ir kažkas kita. Mirksnį pagauta dvejonės, 
Suzana žvilgtelėjo atgal į neveikiančias duris. Pabėgti neįmanoma. Dvide- 
šimt minučių, pamanė ji. 

Pasukusi Heilo terminalo link, užuodė keistą muskusinį kvapą — toks 
Trečiajam mazgui tikrai nebuvo įprastas. Galbūt sutrikęs dejonizatorius, 
dingtelėjo jai. Kvapas buvo kažkoks neaiškiai pažįstamas, ir drauge nukrėtė 
nerimo šiurpulys. Ji įsivaizdavo Heilą, uždarytą apačioje, savo milžiniškoje 
garų kameroje. Nejau jis ką nors padegė? Ji pažvelgė viršun į orlaides ir vėl 
ėmė uostyti. Bet kvapas tartum sklido iš čia pat. 

Suzana dirstelėjo į grotines virtuvėles duris. Ir akies mirksniu ji atpa- 
žino kvapą. Tai odekolonas... pramaišiui su prakaitu. 

Ji nejučia žingtelėjo atatupsta, nepasirengusi tam, ką išvydo. Pro virtu- 
vėlės pinučių groteles stebeilijo dvi akys. Tereikėjo mirksnio, ir ją pribloškė 
siaubinga tiesa — Gregas Heilas ne uždarytas požemiuose, bet slepiasi čia, 
Trečiajame mazge! Jis išsmuko laiptais viršun prieš Stratmorui uždarant 
liuką ir buvo ganėtinai stiprus, kad pajėgtų pats vienas atstumti duris. 

Kažkada Suzana buvo girdėjusi, kad tikras siaubas paralyžiuoja — da- 
bar ji suprato, jog tai pramanas. Tą pačią akimirką, kai protu suvokė, kas 
dedasi, ji sujudo — tamsoje ėmė atbulom trauktis su vienintele mintimi 
galvoje: pabėgti! 

Žaibiškai už jos nugriaudėjo trenksmas. Tyliai sėdėjęs ant viryklės 
Heilas stūmė it du taranus priekin kojas. Durys nušoko nuo vyrių. Heilas 
metėsi į kambarį ir sudundėjo galingais šuoliais įkandin jos. | 

Suzana nubloškė paskui save nuo stalo lempą, bandydama sutrikdyti 
besivejantį Heilą. Pajuto šį nesunkiai peršokant kliūtį. Heilas sparčiai artėjo. 

Dešinė jo ranka apsivijo ją iš paskos, ir Suzana pasijuto taip, lyg būtų 
atsitrenkusi į plieninį strypą. Ji aiktelėjo iš skausmo ir pristigo kvapo. Jo 
raumenys spaudė jai krūtinės ląstą. 

Priešindamasi Suzana suskato pašėlusiai rangytis ir kažkaip alkūne 
pataikė jam į nosies kremzlę. Heilas atleido gniaužtą ir susigriebė rankomis 
už nosies. Parpuolęs ant kelių, jis delnais apsigobė veidą. 

— Kad tave kur!.. — sustūgo iš skausmo. 

Suzana puolė prie slėginio durų jungiklio, veltui melsdama Dievą, kad 
šią pat akimirką Stratmoras būtų sugrąžinęs srovę ir durys atšoktų į šalis. 
Tačiau, deja — pasijuto tik trankanti kumščiais stiklą. 

Kruvina nosimi Heilas dramblojo artyn. Akimoju rankomis vėl ap- 
sivijo ją — viena tvirtai suspaudęs kairę krūtį, kita sugriebęs per liemenį, 
atplėšė ją nuo durų. 

Ji sukliko, ištiesta ranka bergždžiai priešindamasi jam. 

Heilas trūktelėjo ją atgal, ir jo diržo sagtis susmigo Suzanai į nugarą. 
Tiesiog negalėjo patikėti jo stiprumu. Velkamai atbulom per kilimą, bateliai 
nusmuko jai nuo pėdų. Vienu sklandžiu judesiu pakėlęs, Heilas bloškė ją 
ant grindų prie savo terminalo. 

Suzana staiga pasijuto gulinti aukštielninka, aukštai šlaunimis užsi- 
kėlusiu sijonu. Viršutinė palaidinukės saga atsisegė, ir melsvoje šviesoje 
kilsavo apnuoginta jos krūtis. Plačiomis iš siaubo akimis stebėjo Heilą ją 
apžergiant ir prispaudžiant prie grindų. Nepajėgė suprasti jo akių išraiškos. 
Lyg tai būtų buvusi baimė. Ar pyktis? Akimis jis gręžė jos kūną. Suzaną vėl 
užliejo panikos banga. 

Heilas tvirtai sėdėjo jai ant pilvo, spoksodamas stingdančiu žvilgsniu. 
Visa, ką Suzana kada nors buvo girdėjusi apie savigyną, dabar staiga pra- 
skriejo galvoje. Pabandė kovoti, bet kūnas neklausė. Buvo visa nutirpusi. Ji 
užsimerkė. 

O Dieve, prašau. Ne! 

b5 


Brinkerhofas žingsniavo po Midžės kabinetą. 

— Niekas negali apeiti Špicrutės. Tai neįmanoma! 

— Netiesa, — atšovė ji. — Aš ką tik kalbėjausi su Džeba. Jis pasakė 
praeitais metais įrengęs apeigos jungtį. 

Asmeninis direktoriaus padėjėjas tartum abejojo. 

— Niekad nesu to girdėjęs. 

— Ir niekas negirdėjo. Tai didžių didžiausia paslaptis. 

— Midže, Džeba be galo atkaklus dėl saugumo! — užginčijo Brinker- 
hofas. — Jis nė už ką neįrengtų jungties, kurią būtų galima apeiti... 

— Stratmoras privertė jį tai padaryti, — pertraukė ji. 

Brinkerhofas bemaž girdėjo tiksint jos mintis. 

— Prisimenate praeitus metus, — paklausė ji, — kai Stratmoras dirbo 
prie antisemitinio teroristų tinklo Kalifornijoje? 

Brinkerhofas linktelėjo. Tai buvo viena iš sėkmingiausių Stratmoro 
ti, jis atskleidė sąmokslą susprogdinti žydų mokyklą Los Andžele. Iššifravo 
teroristų pranešimą vos prieš dvylika minučių iki bombai susprogstant ir, 
pasidarbavęs sparčiuoju telefono tinklu, išgelbėjo tris šimtus mokinių. 

— Žinokit, — Midžė be reikalo pritildė balsą, — Džeba sakė, kad Strat- 
moras perėmė tą teroristų kodą šešias valandas prieš sprogstant bombai. 

Brinkerhofui atkaro smakras. 

— Betgi... tai kodėl jis laukė... 

— Todėl, kad jis niekaip nepajėgė priversti TRANSLTR iššifruoti 
kodą. Vis bandė, bet Špicrutė nuolat šį atmesdavo. Buvo užšifruota kažko- 
kiu viešojo rakto algoritmu, su kuriuo filtrai dar nebuvo susidūrę. Džebai 
„prireikė šešių valandų, kol juos pakoregavo. 

Brinkerhofas atrodė apstulbęs. 

— Stratmoras įsiuto. Privertė Džebą įrengti Špicrutėje apeigos jungtį 
tam atvejui, jeigu toks įvykis kada nors pasikartotų. 

— Dievuliau, — Brinkerhofas švilptelėjo. — O aš nė nenutuokiau. — 
Jo akys susiaurėjo. — Tad ką gi turite omenyje? 

— Manau, kad šiandien Stratmoras pasinaudojo jungtimi... norėda- 
mas apdoroti tą failą, kurį atmetė Špicrutė. 

— Na ir kas? Juk jungtis tam ir yra, tiesa? 

Midžė papurtė galvą. 

— Ne, jeigu minimas failas — virusas. 

Brinkerhofas krūptelėjo. 

— Virusas? Kas užsiminė apie virusą! 

— Tai vienintelis paaiškinimas, — įrodinėjo ji. — Džeba sakė, kad tik 
virusas galėtų priversti TRANSLTR taip ilgai dirbti, tad... 

— Minutėlę! — Brinkerhofas staiga iškėlė ranką norėdamas ją nu- 
traukti. — Juk Stratmoras sakė, kad viskas gerai! 

— Jis meluoja. 

Direktoriaus padėjėjas suglumo. 

— Jūs sakote, kad Stratmoras tyčia įsileido į TRANSLTR virusą? 

— Ne, — atkirto ji. — Nemanau jį žinojus, kad tai virusas. Veikiausiai 
jis buvo apgautas. 

Brinkerhofas neteko amo. Midžė Milken tikrai bepametanti galvą. 

— Tai daug ką paaiškina, — spyrėsi ji. — Paaiškina, ką visą naktį jis 
ten veikė. 

— Diegė į savo paties kompiuterį virusus? 

— Ne, — susierzino ji. — Stengėsi užmaskuoti savo klaidą! O dabar 
negali nutraukti TRANSLTR darbo ir sugrąžinti atsarginės energijos, nes 
virusas užblokavo procesorius! 

Brinkerhofas užvertė aukštyn akis. Ir anksčiau Midžė kuoktelėdavo, 
bet niekados dar nebuvo šitaip pametusi galvos. Jis pabandė ją nuraminti: 

— Neatrodo, kad Džeba būtų labai susirūpinęs. 

— Džeba — kvailys, — sušnypštė ji. 

Direktoriaus padėjėjas atrodė nustebęs. Niekas kada nors anksčiau ne- 
buvo pavadinęs Džebos kvailiu, paršu — galbūt, bet niekad kvailiu. 

— Jūs labiau kliaujatės moteriška intuicija nei dideliais Džebos nuo- 
pelnais antiinvazinio programavimo srityje. 

Ji griežtai nužvelgė jį. 

Pasiduodamas Brinkerhofas iškėlė aukštyn rankas. 

— Neimkit į galvą. Atsiimu savo žodžius. — Jam nereikėjo priminti 
nesuvokiamo Midžės gebėjimo nujausti nelaimę. — Midže, — paprašė 
jis. — Žinau, jūs nemėgstate Stratmoro, bet... 

— Stratmoras čia niekuo dėtas! — įsiaudrino Midžė. — Pirmiausia, 
ką reikia padaryti — tai įsitikinti, kad Stratmoras apėjo Špicrutę. O paskui 
paskambinsime direktoriui. 

— Puiku, — suvaitojo Brinkerhofas. — Skambinu Stratmorui ir pa- 
prašysiu, kad atsiųstų pasirašytus parodymus. 

— Ne, — atsakė ji, nuleisdama negirdom jo sarkazmą. — Šiandien 

Stratmoras jau sykį mums pamelavo. — Ji pakėlė akis, tyrinėdama jį. — Ar 
turite Fonteino kabineto raktus? 

— Žinoma. Juk aš asmeninis jo padėjėjas. 

— Man reikia jų. 

Negalėdamas patikėti, Brinkerhofas išpūtė akis. 

— Trauk mane devynios, Midže, aš nė už ką nejįleisiu jūsų į Fonteino 
kabinetą. 

— Privalėsite!l — griežtai metė Midžė. Apsigręžusi suskato stuk- 
senti „Didžiojo brolio“ klaviatūra. — Aš spausdinu reikalavimą pateikti 
TRANSLTR eilės sąrašą. Jeigu Stratmoras rankiniu būdu apėjo Špicrutę, 
šitai bus matyti spaudinyje. 

— Ką tai turi bendra su Fonteino kabinetu? 

Ji staigiai apsisuko ir piktai sužioravo į jį. 

— Eilės sąrašas perduodamas tik į Fonteino spausdintuvą. Jūs tai ži- 
note! 

— Todėl, kad šitai įslaptinta, Midže! 

— Čia ypatingas atvejis. Man reikia pamatyti tą sąrašą. 

Brinkerhofas padėjo rankas jai ant pečių. 

— Midže, nusiraminkite. Juk žinote, aš negaliu... 

Garsiai supurkštusi, ji vėl nusisuko į klaviatūrą. 

— Turiu atsispausdinti eilės sąrašą. Aš tik įeisiu, paimsiu jį ir vėl išeisiu. 
Nagi, duokit šen raktą. 

— Midže... 

Ji baigė spausdinti ir vėl pasisuko į jį. 

— Čedai, ataskaita spausdinama trisdešimt sekundžių. Štai ką suta- 
riame. Jūs duodate man raktą. Jeigu Stratmoras apėjo filtrus, mes paskam- 
biname saugos tarnybai. Jeigu aš apsirinku, palieku darbą, ir jūs galėsite 
Karmen Uertą visą išteplioti marmeladu. — Ji piktai nužvelgė jį ir ištiesė 
ranką paimti raktų. — Aš laukiu. 

Gailėdamasis, kad pasišaukė ją atgal pasižiūrėti Kriptografijos sky- 
riaus ataskaitos, Brinkerhofas atsiduso. Pažvelgė į jos ištiestą ranką. 

— Jūs kalbate apie įslaptintą informaciją direktoriaus asmeninėse pa- 
talpose. Ar bent kiek nutuokiate, kas atsitiks, jeigu mudu nutvers? 

— Direktorius Pietų Amerikoje. 

— Atleiskite, bet aš paprasčiausiai negaliu. — Brinkerhofas sukryžiavo 
ant krūtinės rankas ir išėjo. 

Midžė palydėjo jį pykčiu degančiomis akimis. 

— O taip, gali, — sukuždėjo ji ir, apsisukusi į „Didįjį brolį, susirado 
vaizdo archyvus. 

Midžei praeis, pasakė sau Brinkerhofas, įsitaisydamas prie savo rašo- 
mojo stalo, ir ėmė peržiūrinėti kitas ataskaitas. Juk negalima iš jo tikėtis, 
kad duotų direktoriaus raktus, kai tik Midžę ištinka paranoja. Ką tik buvo 
pradėjęs tikrinti COMSEC* analizes, kai jo mintis pertraukė balsai, sklin- 
dantys iš kito kambario. Atidėjęs į šalį savo darbą, jis nuėjo prie durų. 

Pagrindiniai direktoriaus apartamentai buvo tamsūs — išskyrus blau- 
sų pilkšvos šviesos ruožą, krintantį pro pusiau praviras Midžės kabineto 
duris. Jis ėmė klausytis. Balsai nesiliovė. Skambėjo lyg sujaudinti. 

— Midže? 

Jokio atsako. 

Patamsyje jis nuėjo prie jos tarnybinės vietos. Balsai atrodė kažkokie 
pažįstami. Stumtelėjęs jis atidarė duris. Kambarys buvo tuščias. Midžės 
krėslas — irgi tuščias. Garsai sklido iš viršaus. Brinkerhofas pakėlė aukštyn 
akis į vaizdo monitorius ir iškart jam pasidarė bloga. Tie patys kadrai ėjo 
visuose dvylikoje ekranų — nelyginant koks iškrypėliškai pastatytas bale- 
tas. Pasirėmęs į Midžės krėslo atkaltę, Brinkerhofas stebėjo ištiktas siaubo. 

— Čedai? — nuskambėjo jam už nugaros balsas. 

Jis apsisuko ir prisimerkė į tamsą. Midžė stovėjo kamputyje kitapus 
pagrindinių apartamentų priimamojo, priešais dvigubas direktoriaus kabi- 
neto duris. Laikė ištiesusi priekin delną. 

— Raktą, Čedai. 

Brinkerhofas išraudo ir vėl atsigręžė į monitorius. Bergždžiai stengėsi 
nuslopinti mintyse vaizdus sau viršum galvos. Jis buvo visur — dūsaujantis 
iš malonumo ir karštai glamonėjantis Karmen Uertos mažutes, medumi 
išteptas krūtis. 


bb 


Bekeris perkirto keleivių salę tualeto durų link vien tam, kad aptiktų 
duris, pažymėtas CABALLEROS**, užtvertas oranžiniu stulpeliu ir valytojo 


* Communications Security — Komunikacijų saugumas (angl.). 
** Vyrams (isp.). 

vežimėliu, prikrautu visokių valiklių ir šepečių. Jis metė akį į kitas duris. 
DAMAS*, priėjo prie jų ir garsiai pabeldė. 

— Hola? — šūktelėjo, stumteldamas ir kokį colį praverdamas moterų 
tualeto duris. — Con permiso?* 

Tyla. 

Jis įėjo vidun. 

Tualetas buvo įprastas, kaip visose ispanų įstaigose — visiškai be jokių 
įmantrybių, išklotas baltomis plytelėmis, palubėje skaisti lempa. Kaip vi- 
suose juose, tebuvo viena kabina ir vienas pisuaras. Ar pisuarais kada nors 
naudojamasi moterų tualetuose neturėjo reikšmės — juos pastatydami, 
statytojai išvengdavo išlaidų papildomai kabinai įrengti. 

Pasidygėdamas Bekeris spitrijo tualeto patalpos vidun. Ši buvo purvi- 
na. Kriauklė užsikimšusi, pilna drumzlino rudo vandens. Po visur išmėtyti 
popieriniai rankšluosčiai. Grindys įmirkusios. Senas elektrinis rankų sau- 
sintuvas ant sienos ištepliotas žalsvais pirštų atspaudais. 

Atsistojęs prieš veidrodį, Bekeris atsiduso. Akys, kurios paprastai 
žvelgdavo energingai ir aiškiai, šiąnakt buvo kažkokios padėrusios. Kiek 
laiko aš jau čia trinuosi? — paklausė savęs. Nebepajėgė prisiminti, kiek 
valandų. Grynai iš profesinio įpročio pasitaisė prie apykaklės kaklaraiščio 
mazgą, paskui pasisuko į pisuarą už savęs. 

Stovėdamas prie jo, pasijuto bemąstąs, ar Suzana vis dar namie. Kurgi 
ji būtų galėjusi išvykti? Į „Akmeninį dvarą“ be manęs? 

— Ei! — šūktelėjo už jo piktas moteriškas balsas. 

Bekeris krūptelėjo. 

— Aš... aš... — pramikčiojo jis, pasiskubindamas užtraukti užtrauktu- 
ką. — Atleiskite... aš... 

Bekeris apsigręžė ir atsidūrė akis į akį su ką tik įėjusia mergina — jau- 
na stileiva, tiesiog kaip nužengusia iš Seventeen žurnalo puslapių. Apsiren- 
gusi konservatyviomis languotos medžiagos kelnėmis ir balta berankove 
palaidinuke. Rankoje — firminis „L. L. Bean“ kelionkrepšis. Šviesūs plaukai 
tobulai išdžiovinti fenu. 

— Atleiskite. — Bekeris negrabiai užsiseginėjo diržą. — Vyrų tualetas 
buvo... šiaip ar taip... aš išeinu. 

— Sukruštas iškrypėlis! 

Bekeris atidžiau įsižiūrėjo. Išsiveržusios iš jos lūpų nešvankybės at- 
rodė nepritinkamos — it srutos, plūstelėjusios iš nugludinto grafino. Bet il- 


* Moterims (isp.). 
** Ei? Galima? (Isp.) 

giau tyrinėdamas merginą Bekeris pamatė, kad ji nėra tokia rafinuota, kaip 
iš pradžių jis pamanęs. Paakiai pabrinkę, akys pasruvusios krauju, kairysis 
dilbis patinęs. Po rausva dėme sudirginta oda buvo pamėlusi. 

Dievuliau, nusistebėjo Bekeris. Intraveniniai kvaišalai. Kas būtų pa- 
galvojęs? 

— Nešdinkitės! — riktelėjo ji. — Tuoj pat nešdinkitės! 

Akies mirksniu Bekeris visai pamiršo žiedą, NSA, visa kita. Širdį už- 
plūdo užuojauta merginai. Tikriausiai tėvai ją atsiuntė čia pagal kokią nors 
parengiamosios mokyklos programą ir su VISA kreditine kortele — o ji 
baigia vienut vienutėlė kažkokiame tualete, vidur nakties besišvirkščianti 
kvaišalus. 

— Jums viskas gerai? — paklausė jis, traukdamasis prie durų. 

— Kuo puikiausia, — atrėžė ji išdidžiai. — O dabar galite dingti! 

Bekeris apsigręžė eiti. Paskutinįsyk liūdnai žvilgtelėjo į jos dilbį. Tu 
nieko negali padaryti, Deividai. Nesikišk. 

— Nagi! — šūktelėjo ji. 

Bekeris linktelėjo ir išeidamas liūdnai jai nusišypsojo: 

— Bukite atsargi. 


L? 


— Suzana? — sušniokštė Heilas jai prie pat veido. 

Sėdėjo ją apžergęs, visu savo svoriu slėgdamas pilvą. Jo stuburgalis per 
ploną sijono audinį rėmėsi jai į gaktikaulį. Jam iš nosies ant jos lašėjo krau- 
jas. Kažkur galugerklyje ją supykino. Jo delnai atsidūrė jai ant krūtinės. 

Ji nieko nejuto. Nejau jis mane liečia? Praėjo dar koks mirksnis, kol 
Suzana suprato, jog Heilas užsega jai viršutinę palaidinukės sagą ir paslepia 
nuogumą. 

— Suzana, — uždusęs sušvokštė Heilas. — Turite padėti man iš čia 
ištrūkti. 

Apdujusi Suzana ničnieko nesusigaudė. 

— Suzana, turite padėti man! Stratmoras užmušė Čartrukianą! Aš 
mačiau! 

Prireikė sekundėlės, iki žodžiai užsifiksavo jai sąmonėje. Stratmoras 

užmušė Čartrukianą? Be abejo, Heilas nenutuokia, kad Suzana jį matė 
apačioje. 

— Stratmoras žino, kad aš jį mačiau! — tėškė Heilas. — Jis užmuš ir 
mane! 

Jeigu Suzanai iš baimės nebūtų stigę kvapo, ji būtų nusijuokusi jam į 
veidą. Atpažino buvusiojo jūrų pėstininko „skaldyk ir nugalėk“ taktiką. Su- 
galvok melus — ir sukiršink savo priešus vienas prieš kitą. 

— Tai tiesa! — riktelėjo jis. — Privalome šauktis pagalbos! Manau, 
mes abu pavojuje! 

Ji netikėjo nė vienu jo žodžiu. 

Raumeningas Heilo kojas sutraukė mėšlungis, ir jis kiek kilstelėjo 
šlaunis, šiek tiek perslinkdamas savo kūno svorį. Prasižiojo kažką sakyti, 
bet taip ir nebesuspėjo. 

Heilui pasikėlus, Suzana pajuto, kaip į kojas vėl plūstelėjo kraujas. Dar 
pati nesuvokdama, kas vyksta, instinktyviu refleksu koja stipriai trinktelėjo 
Heilui į šakumą. Pajuto savo girnelę sutraiškant minkštųjų audinių maišelį 
jo tarpukojyje. 

Heilas suinkštė iš skausmo ir kaipmat suglebo. Nuvirto ant šono, su- 
sigriebęs už pilvo apačios. Suzana išsirangė iš po jo svorio. Nusvirduliavo 
prie durų, suprasdama, kad niekaip nepajėgs pro jas išsigauti. 

Per sekundės dalelytę apsisprendusi, Suzana atsistojo už ilgo klevinio 
posėdžių stalo ir įsispyrė kojomis į kilimą. Laimė, stalas buvo su ratukais. 
Stumdama prieš save stalą, ji visu smarkumu įsibėgėjo į išgaubtą stiklinę 
sieną. Ratukai buvo geri, ir stalas riedėjo puikiai. Įpusėjusi Trečiąjį mazgą, 
ji jau nešėsi visu greičiu. 

Penkios pėdos iki stiklinės sienos Suzana iš visų jėgų dar pastūmė 
stalą ir paskui paleido. Atšokusi į šoną, užsidengė akis. Baisus trenksmas, 
ir siena susprogo stiklo liūtimi. Pirmą sykį nuo tada, kai buvo pastatyta, 
Kriptografijos salės garsai pliūptelėjo Trečiojo mazgo vidun. 

Suzana pakėlė galvą. Pro dantytą angą ji dar pajėgė įžvelgti stalą. Šis 
teberiedėjo ir, apsukęs platų ratą Kriptografijos grindimis, galiausiai išnyko 
tamsoje. 

Suzana vėl įsispyrė į deformuotus batelius, paskutinįsyk dirstelėjo į 
tebesiraitantį Gregą Heilą ir per stiklo duženų paklotę išpuolė į Kriptogra- 
fijos salę. 

— Nagi, juk visai nesunku? — nusišiepė Midžė, kai Brinkerhofas pa- 
davė jai Fonteino kabineto raktą. 

Brinkerhofas atrodė sugniuždytas. 

— Prieš įeidama, aš ištrinsiu, — pažadėjo Midžė. — Nebent abu su 
žmona norėtumėte pasilaikyti tai savo asmeninei kolekcijai. 

— Tik pasiimkite tą prakeiktą spaudinį ir tuoj pat išeikite! — metė jis. 

— Si, sefior, — ryškiu puertorikietišku akcentu sukvaksėjo Midžė ir, 
pamerkusi akį, patraukė per apartamentus prie dvigubų Fonteino kabineto 
durų. 

Asmeninis Lelando Fonteino kabinetas niekuo nepanėšėjo į kitus di- 
rektoriaus apartamentus. Nei paveikslų, nei pernelyg minkštų fotelių, nei 
fikusų, nei antikvarinių laikrodžių. Darbo vieta buvo dalykiškai elegantiš- 
ka. Stikliniu viršumi jo stalas ir juodos odos krėslas stovėjo tiesiai priešais 
didžiulį panoraminį langą. Vieną kampą užėmė trys dokumentų spintos ir 
stalelis su slėgine kavavire šalia. Aukštai pakilęs viršum Fort Mido kybojo 
mėnulis, ir besismelkianti pro langą švelni šviesa dar labiau pabrėžė papra- 
stą direktoriaus kabineto apstatymą. 

Ką, po velnių, aš darau? — stebėjosi Brinkerhofas. 

Midžė skubiai nuėjo prie spausdintuvo ir pasigriebė eilės sąrašą. Prisi- 
merkusi ji pamėgino perskaityti patamsyje. 

— Perskaitysite už durų. Dabar eime. 

Bet Midžei, matyt, pernelyg buvo smagu. Žaidė su Brinkerhofu — nu- 
ėjo prie lango ir pakreipė spaudinį, kad geriau matytų. 

— Midže... 

Ji skaitė toliau. 

Brinkerhofas neramiai mindžikavo tarpduryje. 

— Midže... eime. Juk tai asmeninės direktoriaus patalpos. 

— Kažkur turi būti čia, — sumurmėjo ji, tyrinėdama spaudinį. — Ži- 
nau, Stratmoras apėjo Špicrutę. — Midžė pasislinko arčiau lango. 

Brinkerhofą išpylė prakaitas. Midžė tebeskaitė. 

Po kelių sekundžių ji aiktelėjo: 

— Taip ir žinojau! Stratmoras tai padarė! Iš tiesų padarė! Idiotas! — Ji 
iškėlė popieriaus lapą ir pamojavo. — Jis apėjo Špicrutę! Tik pažiūrėkite! 

Brinkerhofas sekundėlę apstulbęs pūtė akis, o paskui nuskubėjo per 

direktoriaus kabinetą ir prisispaudė greta Midžės prie lango. Ji parodė į 
spaudinio apačią. 

Brinkerhofas perskaitė negalėdamas patikėti. 

— Kas per?.. 

Atspaude buvo sąrašas paskutinių trisdešimt šešių failų, įėjusių į 
TRANSLTR. Po kiekvieno failo sekė keturių skaitmenų kodas, patvirti- 
nantis, kad pereita per Špicrutę. Tačiau paskutinysis failas lape tokio kodo 
neturėjo — paprasčiausiai buvo parašyta: RANKINĖ APEITIS. 

Dievuliau, pagalvojo Brinkerhofas, Midžė kerta vėl. 

— Idiotas! — virdama pykčiu, suburbuliavo Midžė. — Pažvelkite čia! 
Špicrutė dusyk atmetė failą! Mutacinės sekos! Ir jis vis tiek apėjo! Ką, po 
velnių, galvojo? 

Brinkerhofas pajuto, kad jam linksta keliai. Klausė savęs, kodėl Midžė 
visados galop pasirodydavo teisi. Nė vienas iš jųdviejų nepastebėjo šalia 
lango stikle išdygusio atspindžio. Atvirame Eonteino kabineto tarpduryje 
stūksojo masyvi figūra. 

— Po perkūnėliais, — Brinkerhofas kone paspringo. — Manote, turi- 
me virusą“ 

Midžė atsiduso. 

— Nieko kito negalėtų būti. 

— Ir ne jūsų sumautas reikalas! — sugriaudėjo už jų žemas balsas. 

Midžė atsitrenkė galva į langą. Brinkerhofas užgriuvo ant direktoriaus 
krėslo ir atsisuko balso link. Jis iškart atpažino siluetą. 

— Direktorius! — išsižiojo Brinkerhofas. Jis nuskubėjo prie durų ir 
ištiesė ranką. — Sveiki parvykę, sere! 

Stambus vyriškis nekreipė į jį dėmesio. 

— Aš-aš maniau, — pramikčiojo Brinkerhofas, patraukdamas ran- 
ką, — maniau, kad jūs Pietų Amerikoje. 

Akimis it grąžtai Lelandas Fonteinas sužioravo į savo padėjėją: 

— Taip... o dabar grįžau. 


Li 


— Ei, ponuli! 
Bekeris jau ėjo per keleivių salę taksofonų eilės link. Jis sustojo ir 

atsisuko. Iš paskos prie jo artinosi mergina, kurią ką tik buvo nustebinęs 
tualete. Ji mojo jam. 

— Ponuli, palaukit! 

Kas dar? — sudejavo Bekeris. Nori apkaltinti mane pažeidus jos pri- 
vatumą? 

Mergina tempėsi kelionkrepšį. Galop prisiartinusi nutaisė plačią šyp- 
seną. 

— Atleiskite, kad tenai taip užrikau ant jūsų. Mat šiek tiek mane iš- 
gąsdinote. 

— Nieko tokio, — patikino Bekeris, mažumėlę suglumęs. — Buvau 
nederamoje vietoje. 

— Gal tai ir keistai nuskambės, — tarė ji, nuleisdama paraudusias 
akis, — bet ar negalėtumėte man paskolinti kiek pinigų, ką? 

Negalėdamas patikėti, Bekeris išpūtė akis. 

— Pinigų kam? — griežtai paklausė jis. Neketinu pirkti tau narkotikų, 
jeigu to prašai. 

— Aš bandau grįžti namo, — pasakė blondinė. — Ar negalėtumėte 
padėti? 

— Pavėlavote į reisą? 

Ji linktelėjo. 

— Pamečiau savo bilietą. Manęs nepraleido įsėsti. Avialinijos geba 
būti tokios šiknės. Aš neturiu grynųjų kitam bilietui nusipirkti. 

— Kur jūsų tėvai? — paklausė Bekeris. 

— Valstijose. 

— Negalite su jais susisiekti? 

— Ne. Jau bandžiau. Turbūt jie leidžia savaitgalį kieno nors jachtoje. 

Bekeris apžvelgė brangius merginos drabužius. 

— Neturite kreditinės kortelės? 

— Taip, turiu, bet tėtis ją užblokavo. Mano, kad aš sėdžiu „ant adatos“. 

— Ojūs sėdite? — nutaisęs abejingą veidą, paklausė Bekeris, žvilgtelė- 
damas į sutinusį jos dilbį. 

Pasipiktinusi mergina sužaibavo akimis. 

— Žinoma, ne! — nekaltai supurškė Bekeriui, ir jam staiga kilo jaus- 
mas, kad esąs mulkinamas. — Nagi, — vėl prašneko ji. — Jūs panašus į 
turtingą vyrioką. Ar negalėtumėte manęs sušelpti grynaisiais, kad galėčiau 
grįžti namo? Vėliau jums atsiųsčiau. 

Bekeris pamanė, kad nors ir duotų jai bent kiek grynųjų, visi jie atsi- 
durs kokio nors Trianos kvaišalų prekeivio rankose. 

— Pirmiausia, — tarė jis, — nesu turtingas vyriokas — tik dėstytojas. 
Bet štai ką aš padarysiu... — Nesiduosiu abgaunamas, štai ką padarysiu. — 
Kodėl man nesumokėjus už jūsų bilietą? 

Išties priblokšta blondinė išpūtė į jį akis. 

— Jūs tai padarysite? — pralemeno ji viltingai išplėstomis akimis. — 
Nupirksite man bilietą namo? O Dieve, dėkui jums! 

Bekeris liko be amo. Matyt, klaidingai įvertino padėtį. 

Mergina apsikabino jį. 

— Sušikta vasara, — duso ji, mažne pratrūkdama ašaromis. — O, dė- 
kui jums! Turiu iš čia išsigauti! 

Nenorom Bekeris irgi priglaudė ją prie savęs. Mergina atsitraukė, ir jis 
vėl nukreipė akis į jos dilbį. 

Ji pastebėjo jį spoksant į mėlynę. 

— Bjauru, a? 

Bekeris linktelėjo. 

— Regis, sakėte, kad nesėdite „ant adatos“. 

Mergina nusijuokė. 

— Tai „Magiškasis žymeklis“! Vos nenusidyriau pusės odos, stengda- 
masi jį ištrinti. Rašalas tik išsitepliojo. 
bio patinimą jam pavyko įžvelgti išskydusias rašto apybrėžas — žodžius, 
pakrevezotus ant odos. 

— Betgi... betgi jūsų akys. — Bekeris pasijautė kvailai. — Jos parau- 
dusios. 

Ji nusijuokė. 

— Aš verkiau. Juk sakiau jums, kad nepatekau į lėktuvą. 

Bekeris vėl pažvelgė į žodžius jai ant dilbio. 

Sutrikusi, mergina susiraukė: 

— Ajai, vis dar galite įskaityti, a? 

Bekeris prisilenkė arčiau. Dėl žodžių prasmės nekilo jokių abejonių. 
Skaitant tuos tris neryškius žodžius, pro akis jam praskriejo pastarosios 
dvylika valandų. 

Jis vėl atsidūrė „Alfonso XIII“ viešbučio numeryje. Nutukėlis vokietis 
lietė savo dilbį ir sakė laužyta anglų kalba: Atsikriošk und išnyk. 

— Jūs gerai jaučiatės? — paklausė mergina, nužvelgdama apdujusį 
Bekerį. 

Jis nepajėgė atplėšti akių nuo jos dilbio. Galva svaigo. Trijų žodžių, 
ištepliotų ant merginos odos, prasmė buvo labai paprasta: ATSIKRUŠK IR 
IŠNYK. 

Blondinė sumišusi nuleido akis į užrašą: 

— Tas manasis draugas tai užrašė... gan kvaila, ar ne? 

Bekeris neįstengė ištarti nė žodžio. Atsikriošk und išnyk. Tiesiog ne- 
galėjo tuo patikėti. Vokietis ne įžeidinėjo jį, o mėgino padėti. Bekeris pakėlė 
akis į merginos veidą. Fluorescencinėje keleivių salės šviesoje jis išvydo 
blondinės plaukuose raudonos ir mėlynos spalvos dažų pėdsakus. 

— J-jūs... — pramikčiojo Bekeris, stebeilydamas į nepradurtas jos au- 
sis. — Ar jūs kartais nenešiojate auskarų, a? 

Mergina keistai nužvelgė jį. Pasigraibiusi kišenėje, ištraukė kažkokį 
daikčiuką ir ištiesė delne. Bekeris išpūtė akis į mažutę kaukolės pavidalo 
auskabę, tabaluojančią jai nuo pirštų. 

— Prisegama? — pralemeno jis. 

— Taip, velniai rautų, — atsakė mergina. — Apsišiktinai bijau adatų. 


*0 


Tuščioje keleivių salėje Deividas Bekeris stovėjo jusdamas savo kojas 
linkstant. Stebeilijo į merginą priešais save ir žinojo, kad jo paieškos bai- 
gėsi. Ji buvo išsiplovusi plaukus ir apsirengusi kitais drabužiais, — galbūt 
vildamasi, kad tokiai geriau seksis parduoti žiedą, — bet taip ir neišskrido 
į Niujorką. 

Bekeris stengėsi išlikti šaltas. Pašėlusi jo kelionė jau eina į pabaigą. Jis 
peržvelgė jos pirštus — šie buvo be papuošalų. Tuomet nuleido akis į jos 
kelionkrepšį. Žiedas ten, — pagalvojo. Turi ten būti! 

Jis nusišypsojo, vos tramdydamas savo jaudulį: 

— Galbūt ir nuskambės tai keistai, — tarė, — bet, manau, jūs turite kai 
ką, ko man reikia. 

— O? — staiga Megana tartum suabejojo. 

Bekeris siekė kišenėn piniginės. 

— Žinoma, su džiaugsmu jums sumokėsiu. — Nuleidęs akis, jis ėmė 
sklaidyti banknotus piniginės skyrelyje. 

Matydama Deividą skaičiuojant pinigus, Megana išgąstingai aiktelėjo, 
veikiausiai klaidingai supratusi jo ketinimus. Ji metė baugštų žvilgsnį suka- 
mųjų durų link... vertindama nuotolį. Iki šių buvo penkiasdešimt jardų. 

— Duosiu jums tiek, kad užteks bilietui į namus, jeigu... 

— Daugiau nieko nesakykit, — skubiai pertraukė Megana, prisivers- 
dama nusišypsoti. — Manau, aš gerai žinau, ko jums reikia. — Pasilenkusi, 
ji suskato raustis po savo kelionkrepšį. 

Bekerį užplūdo viltis. Ji turi žiedą! — apsidžiaugė jis. Turi jį! Deividas 
nenutuokė, iš kur, po šimts, ji žinojo, ko jam reikia, bet buvo pernelyg pa- 
vargęs, kad dėl to susimąstytų. Visi kūno raumenys jam atsileido. Įsivaizda- 
vo įteikiąs žiedą švytinčiam NSA direktoriaus pavaduotojui. Paskui juodu 
su Suzana didelėje „Akmeninio dvaro“ lovoje su baldakimu atsigriebsią už 
prarastą laiką. 

Pagaliau mergina surado, ko ieškojusi — savo „Pipirsargį , ekologiškai 
saugų dujų aerozolio pakaitalą iš galingo raudonųjų ir čili pipirų mišinio. 
Vienu greitu judesiu ji iškėlė balionėlį ir papurškė čiurkšlę tiesiai Bekeriui 
į akis, paskui, pasigriebusi kelionkrepšį, nuskuodė prie durų. Iš ten atsigrę- 
žusi išvydo Deividą Bekerį ant grindų, susiėmusį rankomis veidą ir besi- 
raičiojantį iš skausmo. 


rar 


Vis Žingsniuodamas po savo kabinetą, Tokugenas Numataka užsirūkė 
ketvirtą cigarą. Pagaliau sugriebė telefoną ir susijungė su centrine komu- 
tatorine. 

— Dar nieko nesužinojote apie tą telefono numerį? — nespėjus ope- 
ratorei pratarti nė žodžio, griežtai paklausė jis. 

— Dar ne, pone. Trunka šiek tiek ilgiau, nei tikėjausi — skambinta iš 
mobiliojo. 

Iš mobiliojo, — mąstė Numataka. Suprantama. Japonijos ekonomikos 
laimei, amerikiečių apetitas visokiems elektroniniams žaisliukams nepa- 
sotinamas. 

— Pagrindinė siunčiamoji stotis yra 202 kodo zonoje, — pridūrė ope- 
ratorė. — Bet mes kol kas neturime numerio. 

— 202? Kur tai yra? — Kur Amerikos platybėse slepiasi tas paslaptinga- 
sis Šiaurės Dakota? 

— Kažkur apie Vašingtoną, K. A., pone. 

Numataka kilstelėjo antakius. 

— Paskambinkite man, kai tik sužinosite numerį. 

Per užtemusią Kriptografijos salę Suzana Flečer apgraibomis nuklupi- 
nėjo iki trapo, kylančio viršun pas Stratmorą. Komandoro kabinetas buvo 
tiek toli nuo Heilo, kiek Suzana galėjo tikėtis uždaro komplekso viduje. 

Pasiekusi trapo laiptų viršų, Suzana rado komandoro duris laisvai 
kadaruojančias, mat, nutrūkus maitinimo srovei, elektroninis užraktas ne- 
beveikė. Ji įsiveržė vidun. 

— Komandore? — Vienintelę šviesą viduje skleidė švytintys Stratmo- 
ro monitoriai. — Komandore! — vėl pašaukė ji. — Komandore! 

Umai Suzana prisiminė, kad komandoras Sistemų saugos laboratori- 
joje. Ji sukinėjosi po tuščią jo kabinetą, vis dar jausdama gyslose paniką po 
patirto sunkaus išmėginimo su Heilu. Privalanti išsigauti iš Kriptografijos 
skyriaus patalpų. Velniai nematė „Skaitmeninės tvirtovės; metas veikti 
— metas nutraukti TRANSLTR praginą ir pabėgti. Ji nužvelgė švytinčius 
Stratmoro monitorius, paskui puolė prie jo rašomojo stalo ir ėmė grabi- 
nėtis po kompiuterio klaviatūrą. Sustabdyti TRANSLTR! Uždavinys dabar 
paprastas, nes esanti prie sankcionuotojo terminalo. Suzana atidarė atitin- 
kamos komandos langą ir surinko: 


NUTRAUKTI PRAGINĄ 


Jos pirštas trumpam pakibo ore viršum klavišo ĮVESTI. 

— Suzana! — nugriaudėjo balsas nuo durų. Krūptelėjusi Suzana atsi- 
suko, išsigandusi, kad tai Heilas. Bet ne, tai buvo Stratmoro balsas. Blyškus 
ir klaikus nuo elektroninės pašvaistės, jis stovėjo kilsuojančia krūtine. 

— Kas, po šimts, vyksta?! 

— Kom... komandore! — pražiopčiojo Suzana. — Heilas Trečiajame 
mazge! Jis ką tik mane užpuolė! 

— Ką? Negali būti! Heilas uždarytas apačioje... 

— Ne, visai ne! Jis laisvas! Tuoj pat reikia iškviesti apsaugą! Aš stabdau 
TRANSLTR! — Suzana siekė klavišo. 

— NELIESKITE! — Stratmoras metėsi prie terminalo ir atitraukė Su- 
zanos rankas. 

Suzana atšlijo apstulbusi. Išpūtė akis į komandorą ir antrąsyk šiandien 
jo neatpažino. Staiga ji pasijautė vieniša. 

Stratmoras pastebėjo kraują ant Suzanos palaidinukės ir tuojau pasi- 
gailėjo dėl savo proveržio. 

— Dievuliau, Suzana. Jums viskas gerai? 

Kaip gaila, kad taip be reikalo šoko prie jos. Bet nervai jam visai pairę. 
Pernelyg gudraująs. Kai kas galvoje vis neduoda ramybės — dalykai, apie 
kuriuos Suzana Flečer nežino — dalykai, kurių jis jai nepasakė ir meldžiasi, 
kad niekad netektų pasakyti. 

— Atleiskite, — švelniai atsiprašė jis. — Papasakokite, kas atsitiko. 

Ji nusisuko. 

— Nesvarbu. Kraujas ne mano. Tik išleiskite mane iš čia. 

— Jūs nesužeista? — Stratmoras padėjo ranką jai ant peties. Suzana 
atšlijo. Jis nuleido ranką ir nusuko akis į šalį. Kai vėl pažvelgė į Suzaną, ji 
tartum stebeilijo per jo petį į kažką ant sienos. 

Ten, tamsoje, visu ryškumu švytėjo nedidelis mygtukų skydelis. 
Stratmoras pasekė jos žvilgsniu ir susiraukė. Tikėjosi, kad Suzana nepa- 
stebės švytinčio valdymo pultelio. Apšviestasis mygtukų skydelis valdė 
asmeninį jo liftą. Stratmoras ir labai įtakingi svečiai naudodavosi juo, at- 
vykdami į Kriptografijos skyrių ir pasišalindami, kad šio fakto nesužinotų 
kiti darbuotojai. Asmeninis liftas leisdavosi penkiasdešimt pėdų žemyn po 
Kriptografijos pastatu ir paskui 109 jardus judėdavo sutvirtintu požeminiu 
tuneliu į pagrindinio NSA komplekso giluminius lygmenis. Liftas, jungian- 
tis Kriptografijos pastatą su likusiąja NSA, gaudavo srovę iš pagrindinio 
komplekso; jis tebeveikė, nors vietinis srovės tiekimas ir buvo nutrūkęs. 

Stratmoras visą laiką žinojo, kad liftas veikia, bet netgi kai Suzana 
trankė apačioje pagrindinio išėjimo duris, jis apie tai neužsiminė. Mat ne- 
galėjo išleisti Suzanos — kol kas dar ne. Svarstė, kiek turėsiąs jai pasakyti, 
kad panorėtų pasilikti. 

Suzana prasibrovė pro Stratmorą ir nubėgo prie galinės sienos. Suska- 
to įnirtingai spaudinėti apšviestus mygtukus. 

— Nagi, — meldė ji. Bet durys neatsidarė. 

— Suzana, — ramiai pasakė Stratmoras. — Liftui reikia slaptažodžio. 

— Slaptažodžio? — piktai pakartojo ji ir įsispoksojo į valdymo pultelį. 
Po pagrindiniu skydeliu buvo antras — mažesnis, su smulkučiais mygtu- 
kais. Kiekvienas mygtukas buvo pažymėtas alfabeto raide. Suzana staigiai 
apsisuko į jį. — Koks slaptažodis?! — griežtai pareikalavo. 

Sekundėlę Stratmoras pagalvojo ir sunkiai atsiduso. 

— Suzana, atsisėskite. 

Atrodė, Suzana negali patikėti savo ausimis. 

— Atsisėskite, — tvirtai pakartojo jis. 

— Išleiskite mane! — Suzana neramiai paskersakiavo į atdaras ko- 
mandoro kabineto duris. 

Stratmoras nužvelgė panikos apimtą Suzaną Flečer, paskui ramiai pa- 
traukė prie kabineto durų. Išėjo į laiptų aikštelę ir įsižiūrėjo tamson. Heilo 
niekur nebuvo matyti. Komandoras sugrįžo vidun ir uždarė duris. Tuomet, 
kad vėl neatsidarytų, užrėmė jas kėde, nuėjo prie rašomojo stalo ir kažką 
išsiėmė iš stalčiaus. Blyškiame monitorių švytėjime Suzana pamatė, ką jis 
laiko rankoje. Jos veidas išbalo. Tai buvo ginklas. | 

Stratmoras sustūmė į kambario vidurį dvi kėdes. Apgręžė jas taip, kad 
stovėtų priešais uždarytas kabineto duris ir atsisėdo. Pakėlęs blizgantį pu- 
siau automatinį pistoletą „Beretta“, tvirtai nusitaikė į dar šiek tiek praviras 
duris. Po to vėl pasidėjo pistoletą ant kelių ir rimtai prašneko: 

— Suzana, esame čia saugūs. Mums reikia pasikalbėti. Jeigu Gregas 
Heilas įžengs pro šias duris... — jis nebaigė. 

Suzana nepajėgė ištarti nė žodžio. 

Per blausią savo kabineto prieblandą Stratmoras žvelgė į ją. 

— Suzana, sėskitės, — komandoras patapšnojo šalia savęs kėdę. — Tu- 
riu kai ką jums pasakyti. — Ji nepajudėjo. — Kai baigsiu, — kalbėjo jis 
toliau, — atskleisiu jums lifto slaptažodį. Galėsite tada nuspręsti, išeiti ar 
pasilikti. 

Stojo ilga tyla. Apdujusi Suzana pajudėjo per kabinetą ir atsisėdo šalia 
Stratmoro. 

— Suzana, — pradėjo jis, — nebuvau su jumis visiškai atviras. 


13 


Deividą Bekerį nuvėrė pojūtis, lyg jo veidas būtų buvęs apipiltas 
terpentinu ir padegtas. Jis raičiojosi po grindis ir vos bematydamas iš- 
skydusius vaizdus markstydamasis žvelgė į tolstančią merginą, perpus 
jau prie sukamųjų durų. Ji bėgo trumpais baugščiais žingsneliais, paskui 
save vilkdama plytelėmis kelionkrepšį. Vargais negalais Bekeris pamėgino 
atsistoti, bet nepajėgė. Buvo apakintas raudonai karštos ugnies. Ji negali 


pasprukti! 

Pabandė šūktelti, bet plaučiams stigo oro, buvo pripildyti vien šleikš- 
taus skausmo. 

— Ne! — jis užsikosėjo. Garsas vos išsiveržė jam pro lūpas. 

Bekeris sumojo, kad tą pat mirksnį, kai ji išeis pro duris, dings amžinai. 
Pabandė vėl pašaukti, bet gerklė degte degė. 

Mergina jau beveik pasiekė sukamąsias duris. Svirdinėdamas, burna 
gaudydamas orą, Bekeris šiaip taip pasikėlė ant kojų ir paknopstom metėsi 
įkandin jos. Mergina įnėrė į pirmą sukamųjų durų dalį, vilkdama paskui 
save kelionkrepšį. Dvidešimt jardų atsilikęs, Bekeris aklai svirduliavo durų 
link. 

— Palaukit! — sušvokštė jis. — Palaukit! 

Kaip paklaikusi mergina iš vidaus stūmė durų pertvarą. Šios ėmė suk- 
tis, bet užstrigo. Pasibaisėjusi ji atsisuko ir išvydo į tarpą įkliuvus kelion- 
krepšį. Atsiklaupusi suskato įnirtingai tampyti, stengdamasi šį išlaisvinti. 

Sutelkęs žvilgsnį į kyšantį pro duris audinį, Bekeris nėrė priekin, te- 
matydamas priešais save vien tą išsišovusį pro durų plyšį raudono nailono 
kampą. Ištiesęs rankas puolė prie jo. 

Deividas Bekeris smigo durų link, savo plaštakomis vos kelis colius iki 
jų, ir tuo pat metu audinys, įsmukęs į tarpą, išnyko. Durys vėl pajudėjo, o jo 
pirštai graibstė tik orą. Mergina su kelionkrepšiu išvirto laukan į gatvę. 

 — Megana! — gailiai sustūgo Bekeris, atsitrenkdamas į grindis. Iki 
baltumo įkaitusios adatėlės susmigo jam akiduobės gilumoje. Rega visai 
išnyko, ją pakeitė nauja šleikštulio banga. Juodumoje aidėjo jo paties balsas. 
Megana! 


Deividas Bekeris nežinojo, kiek ilgai jis ten gulėjo, kol suvokė, jog 
viršum galvos dūzgia fluorescenciniai šviestuvai. Visa kita aplinkui buvo 
ramu. Ir per tylą atskriejo balsas. Kažkas šaukė. Jis pabandė pakelti nuo 
grindų galvą. Pasaulis atrodė įkypas, pavandenijęs. Vėl balsas. Primerkto- 
mis akimis jis įsispitrijo į keleivių salę ir už dvidešimties jardų nuo savęs 
išvydo kažkokią figūrą. 

— Ponuli? 

Bekeris atpažino balsą. Ta mergina. Stovėjo prie kito keleivių salės įėji- 
mo kiek toliau, glausdama prie krūtinės krepšį. Atrodė labiau išsigandusi 
nei anksčiau. 

— Ponuli? — klausė drebančiu balsu. — Juk aš jums niekad nepasi- 
sakiau vardo. Iš kur žinote mano vardą? 

Direktorius Lelandas Fonteinas buvo vyras it kalnas, šešiasdešimt tre- 
jų, trumpai kariškai apkirptais plaukais ir nelankstaus elgesio. Kai supyk- 
davo, o tai būdavo bemaž nuolatos, juodos kaip anglis jo akys žioruodavo. 
Sunkaus darbo, gero planavimo ir užtarnautos savo pirmtakų pagarbos 
dėka jis iškilo iš paprastų NSA darbuotojų gretų. Buvo pirmasis Naciona- 
linio saugumo agentūros direktorius afroamerikietis, bet niekas niekados 
neužsimindavo apie šį skirtingumą: dirbdamas Fonteinas nepaisė rasių 
skirtumų, ir personalas išmintingai sekė jo pavyzdžiu. 

Fonteinas privertė Midžę ir Brinkerhofą stovėti per visą tylų ritualą, 
kol taisėsi puodelį gvatemališkos kavos. Paskui atsisėdo prie savo rašomojo 
stalo, palikdamas juodu stovėti, ir ėmėsi klausinėti nelyginant mokinukus 
mokyklos direktoriaus kabinete. 

Kalbėjo vien Midžė — paaiškindama nepaprastų įvykių virtinę, pri- 
vertusią juos pažeisti Fonteino kabineto neliečiamumą. 

— Virusas? — šaltai paklausė direktorius. — Jūs abu manote, kad pas 
mus įsiskverbė virusas? 

Brinkerhofas susigūžė. 

— Taip, sere, — trumpai atsakė Midžė. 

— Todėl, kad Stratmoras apėjo Špicrutę? — Fonteinas tyrinėjo atspau- 
dą priešais save. 

— Taip, — patvirtino ji. — Ir ten yra failas, dar neįveiktas daugiau kaip 
per dvidešimt valandų! 

Fonteinas susiraukė: 

— Arba taip rodo jūsų duomenys. 

Midžė buvo beužprotestuojanti, bet suturėjo liežuvį už dantų, nors vis 
tiek nepasidavė: 

— Kriptografijoje dingo šviesa. 

Akivaizdžiai nustebintas, Fonteinas pažvelgė į ją. 

Midžė patvirtino, trumpai linktelėdama: 

— Visai pražuvo srovė. Džeba pamanė, kad galbūt... 

— Jūs paskambinote Džebai? 

— Taip, sere, aš... 

— Džebai? — įsiutęs Fonteinas atsistojo. — Kodėl, po velnių, nepa- 
skambinote Stratmorui? 

— Mes taip ir padarėme! — gynėsi Midžė. — Jis pasakė, kad viskas 
gerai. 

Fonteinas stovėjo kilsuojančia krūtine. 

— Tuomet nėra pagrindo juo abejoti, — savo balsu jis davė suprasti, 
kad kalba baigta. Pasiėmė puodelį ir šiek tiek nugėrė kavos. — Dabar gal 
man atleistumėt, — turiu darbo. 

Midžei atkaro smakras. 

— Atsiprašau, ką pasakėte? 

Brinkerhofas jau pasuko durų link, bet Midžė stovėjo vietoje it pri- 
cementuota. 

— Pasakiau labos nakties, ponia Milken, — pakartojo Fonteinas. — 
Galite eiti. 

— Betgi... betgi, sere, — pramikčiojo ji. — Aš... aš privalau užprotes- 
tuoti. Manau... | 

— Jūs protestuojate? — griežtai paklausė direktorius. Jis padėjo ant 
stalo kavos puodelį. — Tai aš protestuoju! Protestuoju, kad esate mano ka- 
binete. Protestuoju prieš jūsų insinuacijas, kad šios agentūros direktoriaus 
pavaduotojas meluoja. Protestuoju... 

— Pas mus yra virusas, sere! Nuojauta man sako... 

— Ką gi, jūsų nuojauta klysta, ponia Milken! Bent sykį ji klysta! 

Midžė laikėsi tvirtai. 

— Betgi, sere! Komandoras Stratmoras apėjo Špicrutę! 

Vos tramdydamas pyktį, Fonteinas prižirgliojo prie jos. 

— Tai jo prerogatyva! Aš moku jums už analitikų ir aptarnaujančiojo 
personalo priežiūrą, o ne direktoriaus pavaduotojo šnipinėjimą! Jeigu ne 
jis, mes vis dar šifruotume kodus pieštuku ir popieriumi! O dabar palikite 
mane! — Jis pasigręžė į Brinkerhofą, stovintį tarpduryje išblyškusį ir vir- 
pantį. — Abu jūs! 

— Su visa derama pagarba jums, sere, — spyrėsi Midžė, — drįsčiau 
patarti, kad pasiųstume į Kriptografijos skyrių sistemų saugos grupę — pa- 
prasčiausiai siekiant užtikrinti... 

— Nieko tokio nedarysime! 

Po įtemptos sekundėlės Midžė linktelėjo: 

— Puiku. Labos nakties. — Ji apsisuko ir apleido kabinetą. Kai ėjo pro 
šalį, Brinkerhofas iš jos akių matė, kad anaiptol neketinanti visko šitaip pa- 
likti — bent jau kol nenuramins savo intuicijos. 

Brinkerhofas spoksojo per kambarį į savo bosą prie rašomojo stalo 
— masyvų ir nesitveriantį pykčiu. Šis direktorius visai kitoks, nei jis pa- 
žinojo. Direktorius, kurį jis pažinojo, tvirtai prisilaikydavo smulkmenų, 


SKAITMENINĖ TVIRTOVĖ 205 


tvarkingai perrištų paketų, visados skatino savo personalą tirti ir aiškintis 
bet kokius dienos darbotvarkės nesklandumus, kad ir kokie šie būtų buvę 
smulkūs. O dabar štai jis reikalauja iš jųdviejų nepaisyti virtinės labai keistų 
atsitiktinumų. 

Direktorius aiškiai kažką slepia, bet Brinkerhofui buvo mokama už 
tai, kad padėtų, o ne kad klausinėtų. Fonteinas jau ne sykį buvo įrodęs, kad 
širdy jam rūpi didžiausias visų labas; jeigu padėti dabar reiškė užsimerkti 
ir nieko nematyti, — tebūnie taip. Deja, Midžei buvo mokama, kad klausi- 
nėtų, ir Brinkerhofas baiminosi, kad ji einanti į Kriptografijos skyrių kaip 
tik to ir daryti. 

Metas užbaigti suvestinės, — pagalvojo Brinkerhofas, apsigręždamas 
pasišalinti pro duris. 

— Čedai! — jam pavymui viauktelėjo Fonteinas, kuris pastebėjo išei- 
nančios Midžės akių išraišką. — Neišleiskite jos iš šių patalpų. 

Linktelėjęs Brinkerhofas nuskubėjo paskui Midžę. 


Fonteinas atsiduso ir panardino galvą tarp delnų. Tamsios jo akys 
žvelgė rūškanai. Kelionė namo buvo ilga, netikėta. Praeitą mėnesį Lelandui 
Fonteinui ramybės nedavė didelis lūkestis. Kaip tik šiuo metu NSA dėjosi 
dalykai, kurie turėjo pakeisti istoriją, ir, kokia ironija, direktorius Fonteinas 
sužinojo apie juos vien per atsitiktinumą. 

Prieš tris mėnesius Fonteiną pasiekė žinia, kad komandoro Stratmoro 
žmona paliekanti jį. Taip pat jis girdėjęs kalbant, kad Stratmoras dirba be- 
protiškas valandas ir kad bemaž jau palūžta nuo įtampos. Nepaisant nuo- 
monių skirtumų su Stratmoru dėl daugelio klausimų, Fonteinas visados 
labai gerbė savo pavaduotoją; Stratmoras buvo talentingas žmogus, galbūt 
geriausias iš visų, kokius tik NSA turėjo. Ir nepaisant to, nuo pat „Šoklio“ 
fiasko Stratmoras gyveno slegiamas didžiulio streso. Šitai kėlė Fonteinui 
nerimą; komandoras daug ką NSA laikė savo rankose, o Fonteinas juk pri- 
valėjo saugoti savąją agentūrą. 

Fonteinui reikėjo, kad kas nors stebėtų svyruojantį Stratmorą ir įsi- 
tikintų, kad šis visiškai patikimas — tačiau tai buvo ne taip paprasta. Strat- 
moras buvo išdidus ir stiprus žmogus; Fonteinui reikėjo surasti kokį nors 
būdą tikrinti komandorą, nepažeidžiant šio pasitikėjimo ar autoriteto. 

Iš pagarbos Stratmorui Fonteinas nusprendė tuo užsiimti pats. Pasi- 
rūpino, kad Kriptografijos skyriuje komandoro Stratmoro interneto abo- 
nentinėje dėžutėje būtų įrengtas slaptas informacijos registravimas — jo 
elektroninio pašto, tarpžinybinės korespondencijos, netikėtai kilusių idėjų 

įrašų, visko. Jeigu Stratmoras imtų palūžti, direktorius iš anksto pamatytų 
apie tai perspėjančius ženklus. Bet užuot pastebėjęs nervinio išsekimo žen- 
klus, Fonteinas išsiaiškino, jog klojami pamatai vienam iš neįtikimiausių 
žvalgybos projektų, kokius tik kada nors buvo regėjęs. Nenuostabu, kad 
Stratmoras varo save nuo koto; jeigu jam pavyktų įgyventi šį planą, tai šim- 
tą kartų kompensuotų patirtąją „Šoklio“ nesėkmę. 

Fonteinas padarė išvadą, kad dėl Stratmoro nėra ko nerimauti, — jis 
dirba 110 procentų pajėgumu — toks pat kaip ir visados suktas, gudrus 
bei patriotiškas. Geriausia, ką galėtų direktorius padaryti — tai nesikišti ir 
stebėti komandorą, kaip paleis į darbą savo magiją. Stratmoras sugalvojęs 
planą... planą, kurio Fonteinas nė neketino nutraukti. 

Stratmoras palietė pirštais beretą sau ant kelių. Nors gyslose virė krau- 
jas, jis buvo užprogramuotas mąstyti aiškiai. Tas faktas, kad Gregas Heilas 
išdrįso paliesti Suzaną Flečer, kėlė pasibjaurėjimą, bet dar bjauriau tai, kad 
pats buvo kaltas, sumanęs pasiųsti Suzaną į Trečiąjį mazgą. Tačiau Stratmo- 
ras buvo pakankamai prityręs, kad gebėtų atsiriboti nuo savo jausmų — ši- 
tai niekaip neturi sutrukdyti jam įveikti „Skaitmeninę tvirtovę . Juk esąs 
Nacionalinės saugumo agentūros direktoriaus pavaduotojas. Ir šiandien jo 
darbas kur kas svarbesnis nei kada nors anksčiau. 

Stratmoras pasistengė alsuoti ramiau. 

— Suzana, — tarė dalykišku ramiu balsu. — Ar ištrynėte Heilo elek- 
troninį paštą“ 

— Ne, — atsakė ji sutrikusi. 

— Turite prieigos raktą? 

Ji papurtė galvą. 

Stratmoras susiraukė prisikąsdamas lūpą. Mintys jam lėkė pašėlusiu 
greičiu. Iškilusi dilema. Galėtų lengvai įvesti į savo lifto pultelį slaptažodį, ir 
Suzana išeitų. Bet ji reikalinga jam čia. Turinti padėti surasti Heilo prieigos 
raktą. Stratmoras jai dar nepasakęs, bet surasti tą prieigos raktą — ne tik 
akademinis interesas, tai absoliuti būtinybė. Stratmoras spėjo, kad galėtų 
paleisti Suzanos neatitikčių paiešką ir surasti prieigos raktą pats, bet jau 

buvo susidūręs su problemomis, pasiųsdamas josios pėdsekį. Nesirengiąs 
darsyk rizikuoti. 

— Suzana, — jis ryžtingai atsiduso. — Norėčiau, kad padėtumėte man 
surasti Heilo prieigos raktą. 

— Ką?! — Suzana pašoko, jos akyse atsispindėjo išgąstis. 

Stratmoras nuslopino norą atsistoti drauge su ja. Mat daug išmanė 
apie derybas — stipresniojo padėtis visados sėdima. Vylėsi, kad jinai juo 
paseks. Tačiau taip neįvyko. 

— Suzana, sėskitės. 

Ji nepakluso. 

— Sėskitės, — nuskambėjo kaip įsakymas. 

Suzana liko stovėti. 

— Komandore, jeigu vis dar degate troškimu išsiaiškinti Tankado al- 
goritmą, galite padaryti tai vienas. O aš noriu išeiti. 

Stratmoras nunarino galvą ir giliai atsiduso. Akivaizdu, teks jai paaiš- 
kinti. Ji to nusipelno, pagalvojo jis. Stratmoras apsisprendė — Suzana Flečer 
išgirs viską. Meldėsi, kad tik nepadarytų klaidos. 

— Suzana, — pradėjo jis, — šitai neturėjo nueiti taip toli. — Jis persi- 
braukė delnu plaukus. — Esama dalykų, kurių jums nepapasakojau. Kartais 
mano padėties žmogus... — komandoras užsikirto, lyg atlikdamas sunkią 
išpažintį. — Kartais mano padėties žmogus būna priverstas meluoti žmo- 
nėms, kuriuos jis myli. Šiandien viena iš tokių dienų. — Jis liūdnai pažvelgė 
įją. — Tai, ką rengiuosi atskleisti, niekad nemaniau, kad man teks pasaky- 
ti... jums... ar kam nors kitam. 

Suzaną perbėgo šiurpas. Komandoro veidas buvo baisiai rimtas. Jo 
darbotvarkėje aiškiai esama kažkokio aspekto, su kuriuo ji nesupažindinta. 
Suzana atsisėdo. 

Stojo ilga pauzė, kol Stratmoras, telkdamas mintis, stebeilijo į lubas. 

— Suzana, — pagaliau prašneko netvirtu balsu. — Aš neturiu šei- 
mos. — Jis vėl įsmeigė akis į ją. — Neturiu santuokos, apie kurią būtų gali- 
ma kalbėti. Mano gyvenimas — meilė šiai šaliai. Mano gyvenimas — dar- 
bas čia, NSA. 

Suzana tylomis klausėsi. 

— Kaip jūs galbūt spėjote, — kalbėjo jis toliau, — ketinau netrukus 
pasitraukti pensijon. Bet aš norėjau pasitraukti išdidžiai. Norėjau pasi- 
traukti žinodamas, kad iš tiesų kai ką pakeičiau. 

— Betgi jūs ir pakeitėte, — Suzana išgirdo save tariant. — Sukūrėte 
TRANSLTR. 

Stratmoras tartum neišgirdo. 

— Per pastaruosius kelerius metus mūsų darbas čia, NSA, nuolat 
sunkėjo ir sunkėjo. Susidūrėme su priešais, kurie niekad, mano manymu, 
neturėjo mesti mums iššūkį. Kalbu apie mūsų pačių piliečius. Teisininkai, 
pilietinių teisių fanatikai, EFF — jie visi suvaidino savo vaidmenį, bet ne 
tik. Taip pat ir žmonės. Jie nustojo tikėję. Tapo paranojikais. Jie staiga ėmė 
matyti mus kaip priešus. Žmonės, tokie kaip jūs ir aš, žmonės, kuriems išties 
širdyje užvis svarbiausia nacionaliniai interesai, staiga pasijuntame privers- 
ti kovoti dėl teisės tarnauti savo šaliai. Mus laiko nebe taikos sergėtojais, o 
slaptais pasiklausytojais, stebėtojais pro rakto skylutę, žmogaus teisių pa- 
žeidėjais. — Stratmoras sunkiai atsiduso. — Deja, pasaulyje esama naivių 
žmonių, nepajėgiančių įsivaizduoti baisybių, su kuriomis susidurtų, jeigu 
mes neįsikištume. Aš iš tiesų manau, kad tai mes privalome juos gelbėti nuo 
savo pačių nežinojimo. 

Suzana laukė, kur jis kreipia. 

Komandoras pavargęs įbedė akis į grindis, paskui pakėlė galvą. 

— Suzana, išklausykite mane, — tarė švelniai nusišypsodamas jai. — 
Jūs panorėsite mane sustabdyti, bet vis dėlto išklausykite. Jau apie du mėne- 
sius vis iššifruodavau Tankado elektroninį paštą. Kaip ir galite įsivaizduoti, 
buvau sukrėstas, kai pirmąsyk perskaičiau jo žinutes Šiaurės Dakotai apie 
neįveikiamą algoritmą, pavadintą „Skaitmenine tvirtove“. Netikėjau, kad tai 
įmanoma. Bet kassyk, kai perimdavau naują žinutę, Tankado žodžiai skam- 
bėjo vis įtikimiau. Kai perskaičiau, kad jis naudojasi mutacinėmis sekomis 
cikliškos kaitos prieigos raktui sukurti, supratau, jog yra mus pralenkęs 
šviesmečiais; tokio sprendimo būdo pas mus niekas dar nebandęs. 

— O kodėl būtume turėję bandyti? — paklausė Suzana. — Tai bemaž 
nesąmonė. 

Stratmoras atsistojo ir suskato vaikštinėti, vis nenuleisdamas akių nuo 
durų. 

— Prieš kelias savaites, kai sužinojau, kad „Skaitmeninė tvirtovė“ bus 
parduota aukcione, galiausiai susitaikiau su faktu, kad Tankadas nejuokavo. 
Supratau, kad jeigu jis parduos savąjį algoritmą kokiai nors japonų progra 
minės įrangos kompanijai, mes būsime sužlugdyti, tad pabandžiau sugal- 
voti kokį nors būdą jam sutrukdyti. Svarsčiau, gal reikėtų jį nužudyti, bet, 
turint omeny visą tą triukšmą dėl algoritmo ir jo nesenus pareiškimus dėl 
TRANSLTR, mes taptume pirmaisiais įtariamaisiais. Kaip tik tuomet man 
ir atėjo į galvą, — jis pasigręžė į Suzaną, — kad „Skaitmeninės tvirtovės“ 
nereikėtų sustabdyti. 

Suzana išpūtė į jį akis, aiškiai sutrikusi. 

Stratmoras tęsė: 

— Staiga aš išvydau „Skaitmeninę tvirtovę“ kaip viso gyvenimo progą. 
Man toptelėjo, kad šiek tiek pakeista „Skaitmeninė tvirtovė“ galėtų dirbti 
mums, O ne prieš mus. 

Tokios nesąmonės Suzana dar niekad nebuvo girdėjusi. „Skaitmeninė 
tvirtovė“ — neįveikiamas algoritmas; šis juos pražudys. 

— Jeigu tik, — toliau aiškino Stratmoras, — jeigu tik aš galėčiau ne- 
žymiai modifikuoti algoritmą... prieš jį paleidžiant į rinką... — jis suktai 
Žybtelėjo į ją akimis. 

Tai truko tik mirksnį. 

Stratmoras išvydo Suzanos akyse tvenkiantis nuostabą. Sujaudintas jis 
paaiškino jai savo planą: 

— Jeigu man pavyktų gauti prieigos raktą, galėčiau atrakinti mūsiškę 
„Skaitmeninės tvirtovės“ kopiją ir įterpti modifikaciją. 

— Slaptą landą, — tarė Suzana, užmiršdama, kad komandoras kada 
nors jai melavo. Ją užplūdo džiugus lūkestis. — Visai kaip „Šoklio“ atveju. 

Stratmoras linktelėjo. 

— Tuomet galėtume pakeisti internete Tankado veltui atiduodamą 
failą mūsiške pakeistąja versija. Kadangi „Skaitmeninė tvirtovė“ — japoniš- 
kas algoritmas, niekas nė neįtars, kad NSA prikišusi prie jo nagus. Mums 
tereikia juos sumainyti. 

Suzana suprato, kad planas daugiau negu genialus. Tai... tikras Strat- 
moras. Jis planavo padėti išleisti į rinką algoritmą, kurį NSA galėtų įveikti! 

— Visiška prieiga, — pasakė Stratmoras. — „Skaitmeninė tvirtovė“ 
žaibiškai taps šifravimo standartu. 

— Žaibiškai? — Suzana pakraipė galvą. — Kaip jūs šitai įsivaizduo- 
jate? Tegul „Skaitmeninė tvirtovė“ ir taps prieinama kiekvienam už dyką, 
daugelis kompiuterių vartotojų dėl patogumo liks prie senųjų savo algorit- 
mų. Kodėl jiems reikėtų pereiti prie „Skaitmeninės tvirtovės“? 

Stratmoras nusišypsojo. 

— Paprasčiausiai. Mes turėsime informacijos nutekėjimą pro saugos 
sistemą. Visas pasaulis sužinos apie TRANSLTR. 

Suzanai atkaro smakras. 

— Visai paprastai, Suzana, mes leisime tiesai iškilti viešumon. Paskelb- 
sime pasauliui, kad NSA turi kompiuterį, galintį įveikti bet kurį algoritmą, 
išskyrus „Skaitmeninę tvirtovę. ' 

Suzana buvo apstulbinta: 

— Tad visi šoks užsisakinėti „Skaitmeninę tvirtovę“... nežinodami, kad 
mes galime ją įveikti! 

Stratmoras linktelėjo. 

— Būtent. — Stojo ilga tyla. — Atleiskite, kad melavau jums. Bandyti 
perrašyti „Skaitmeninę tvirtovę“ — gana stambus lošimas, nenorėjau jūsų 
velti į tai. 

— Aš... suprantu, — atsakė ji pamažu, vis dar tebesvaigstančia galva 
nuo viso to puikaus sumanymo. — Jūs neblogas melagis. 

Stratmoras susijuokė. 

— Daug metų praktikos. Melas buvo vienintelis būdas apsaugoti jus 
nuo kilpos. 

Suzana linktelėjo. 

— Ir kokio didumo kilpa? 

— Jūs į ją Žvelgiate. 

Pirmą sykį šią valandą Suzana nusišypsojo: 

— Aš bijojau, kad jūs tai pasakysite. 

Jis gūžtelėjo pečiais. 

— Kai tik „Skaitmeninė tvirtovė“ atsidurs vietoje, aš informuosiu di- 
rektorių. 

Visas tas reikalas Suzanai padarė nemenką įspūdį. Stratmoro planas 
— tai globalus žvalgybos manevras, kurio mastas niekad anksčiau nebuvo 
įsivaizduotas. Ir jis mėgino atlikti tai vienas pats. Ir panašu, kad jam pa- 
vyks. Prieigos raktas apačioje. Tankadas negyvas. Tankado partneris nu- 
statytas. 

Suzana delsė. 

Tankadas negyvas. Tai atrodė labai patogu. Prisiminė visus Stratmoro 
pasakytus jai melus ir staiga pajuto savo odą pašiurpstant. Neramiai pa- 
žvelgė į komandorą. 

— Jūs nužudėte Ensejį Tankadą? 

Regis, Stratmoras nustebo. Papurtė galvą: 

— Žinoma, ne. Tankadą žudyti nebuvo reikalo. Tiesą sakant, verčiau 
jis būtų likęs gyvas. Jo mirtis galėtų mesti įtarimo šešėlį ant „Skaitmeninės 
tvirtovės“. Norėjau, kad tas sukeitimas praeitų kuo sklandžiau ir nepaste- 
bimiau. Pradinis planas buvo sukeisti variantus ir leisti Tankadui parduoti 
savąjį raktą. 

Suzana gavo pripažinti, kad visa tai logiška. Tankadas neturėtų prie- 
žasties įtarti, kad algoritmas internete — ne originalus. Niekas negalėjo prie 
jo prieiti, išskyrus jį patį ir Šiaurės Dakotą. Nebent Tankadas sugrįžtų atgal 
ir ištyrinėtų sudarytąją programą po to, kai ši bus išleista rinkon, antraip jis 
niekad nesužinotų apie slaptąją landą. Prie „Skaitmeninės tvirtovės“ ganė- 
tinai ilgai plūkėsi, kad panorėtų vėl peržiūrėti programą. 

Suzana leido visa tai sau įsisąmoninti. Staiga ji suprato, kodėl koman- 
doras taip troško Kriptografijos skyriuje likti vienas. Jo sumanytam planui 
reikėjo daug laiko ir jis buvo keblus — sukurti sudėtingame algoritme 
užmaskuotą slaptąją landą ir nepastebimai internete sukeisti variantus. 
Slaptumas buvo pirmaeilės svarbos dalykas. Vien tik užuomina, kad „Skait- 
meninė tvirtovė“ nešvari, galėtų sužlugdyti komandoro planą. 

Tiktai dabar ji iki galo suvokė, kodėl jis nusprendė leisti TRANSLTR 
vis veikti. Jeigu „Skaitmeninei tvirtovei“ lemta tapti naujuoju NSA kūdikiu, 
Stratmoras norėjo būti tikras, kad ji neįveikiama! 

— Tebenorite išeiti? 

Suzana pakėlė galvą. Sėdint čia patamsiuos su didžiuoju Trevoru 
Stratmoru, jos baimės kažkaip išgaravo. „Skaitmeninės tvirtovės“ perrašy- 
mas teikia progą kurti istoriją, — progą atlikti neįtikėtinai gerą darbą, — ir 
Stratmorui praverstų jos pagalba. Suzana prisivertė vangiai šyptelti. 

— Koks mūsų kitas ėjimas? 

Stratmoras nušvito. Pasilenkęs padėjo ranką jai ant peties. 

— Dėkui, — jis nusišypsojo ir perėjo prie reikalo. — Mes drauge nu- 
lipsime apačion. — Iškėlė savąją beretą. — Tuomet apieškosite Heilo termi- 
nalą. Aš jus pridengsiu. 

Nuo minties, kad reiks nulipti apačion, Suzana pasišiaušė. 

— Ar negalime palaukti, iki paskambins Deividas ir pasakys, kad turi 
Tankado kopiją? 

Stratmoras papurtė galvą. 

— Kuo anksčiau sukeisime variantus, tuo geriau. Neturime jokių ga- 
rantijų, kad apskritai Deividas suras tą kitą kopiją. Jeigu per kokį nors atsi- 
tiktinumą žiedas ten papuls į blogas rankas, norėčiau, kad mes jau būtume 
sukeitę algoritmus. Šitaip, kad ir į kieno rankas galiausiai patektų raktas, jis 
parsisiųsdins mūsiškę algoritmo versiją. — Stratmoras pačiupinėjo pistoletą 
ir atsistojo. — Reikia eiti Heilo rakto. 

Suzana nutilo. Komandoras teisus. Jiems reikia Heilo prieigos rakto. Ir 
reikia dabar pat. 

Suzana atsistojo, tačiau kojos laikė netvirtai. Ji pasigailėjo nesmogusi 
Heilui stipriau. Nužvelgė Stratmoro ginklą ir staiga pasijautė nesmagiai. 

— Jūs iš tiesų nušautumėte Gregą Heilą? 

— Ne. — Žengdamas prie durų, Stratmoras susiraukė. — Bet tikėki- 
mės, kad jis to nežino. 

Prie Sevilijos oro uosto terminalo stovėjo taksi, jo variklis dirbo 
laisva eiga, skaitiklis sukosi. Keleivis su vielinių rėmelių akiniais pro gerai 
apšviesto terminalo veidrodinio stiklo langus spoksojo vidun. Suprato at- 
vykęs laiku. 

Regėjo blondinę, padedančią Deividui Bekeriui atsisėsti į krėslą. Beke- 
rį, matyt, kamavo skausmas. Jis dar nepažįsta skausmo, — pamanė keleivis. 
Mergina išsitraukė iš kišenės kažkokį daikčiuką ir ištiesė ant delno Beke- 
riui. Tas ėmė šį tyrinėti iškėlęs prieš šviesą. Paskui užsimovė ant piršto. Iš 
kišenės jis išsitraukė šūsnį banknotų ir sumokėjo merginai. Juodu pasišne- 
kėjo dar kelias minutes, ir tuomet mergina jį apsikabino. Pamojavo ranka, 
užsikorė ant peties kelionkrepšį ir patraukė tolyn per salę. 

Pagaliau, — pagalvojo žmogus taksi viduje. — Pagaliau. 


77 


Su nutaikytu priekin pistoletu Stratmoras žengė iš kabineto į laiptų 
aikštelę. Suzana sekė tuoj pat jam įkandin, svarstydama, ar Heilas vis dar 
Trečiajame mazge. 

Nuo sklindančios už Stratmoro nugaros monitoriaus šviesos per gro- 
tinę platformą driekėsi slaptingi jų kūnų šešėliai. Suzana dar arčiau prisi- 
slinko prie komandoro. 

Tolstant nuo durų, šviesa tolydžio silpo, ir juodu galiausiai pasinėrė į 
tamsą. Vienintelį apšvietimą Kriptografijos salei teikė žvaigždės iš viršaus ir 
neaiškiai boluojantis ūkelis už išdaužto Trečiojo mazgo lango. 

Stratmoras pasistūmėjo colį priekin, pėda ieškodamas siaurų laiptų 
pradžios. Permetęs ginklą į kairę ranką, dešiniąja grabinėjosi turėklų. Su- 
vokė, kad su kairiąja veikiausiai būtų buvęs toks pat prastas šaulys, bet 
dešinioji buvo reikalinga prisilaikyti. Nukritęs nuo šių laiptų, galėtum 
visam gyvenimui susiluošinti, o į Stratmoro svajones invalido vežimėlis 
neįėjo. . 

Apakinta Kriptografijos pastato juodumos, Suzana lipo žemyn, padė- 
jusi ranką Stratmorui ant peties. Netgi per dviejų pėdų atstumą ji nematė 
komandoro apybrėžų. Statydama koją ant kiekvieno metalinio laiptuko, 
slinko pėdos pirštus, ieškodama krašto. 

Suzanai ėmė kilti abejonės dėl rizikos apsilankyti Trečiajame mazge, 
siekiant išgauti Heilo prieigos raktą. Komandoras tvirtino, kad Heilas 
neišdrįs jųdviejų liesti, bet Suzana nebuvo tokia tikra. Heilas pasiryžęs 
viskam. Jis turi tik dvi galimybes: ištrūkti iš Kriptografijos arba sėsti ka- 
lėjiman. 

Kažkoks balsas kuždėjo Suzanai, kad jie turėtų palaukti Deivido te- 
lefono skambučio ir pasinaudoti jo sužinotu prieigos raktu, bet ji suvokė, 
kad nėra jokių garantijų, jog tas netgi bus surastas. Nusistebėjo, kas taip 
ilgai sulaiko Deividą. Sutramdžiusi savo būgštavimus, Suzana stūmėsi to- 
liau. 

Stratmoras leidosi žemyn tylomis. Nėra reikalo perspėti Heilą juodu 
ateinant. Artėdamas prie apačios, Stratmoras žengė dar lėčiau, ieškodamas 
pėda paskutinio laiptuko. Pagaliau surado, ir jo mokasino kulnas tarkštelė- 
jo į tvirtą juodą plytelę. Suzana pajuto komandoro petį įsitempiant. Juodu 
įžengė į pavojingą zoną. Heilas gali būti bet kur. 

Toliau, šiuo metu užstotas TRANSLTR korpuso, slypėjo jų Žygio tik- 
slas — Trečiasis mazgas. Suzana meldėsi, kad Heilas vis dar tebebūtų tenai, 
— gulėtų ant grindų ir inkštų it šuo, koks jis ir esąs. 

Stratmoras paleido turėklą ir permetė ginklą vėl į dešinę ranką. Ne- 
taręs nė žodžio, jis pajudėjo į tamsą. Suzana tvirtai laikėsi jam už peties. 
Jeigu pamestų, pavyktų vėl jį surasti tik pašaukus. O tuomet Heilas galėtų 
juos išgirsti. Juodu pajudėjo tolyn nuo saugios laiptinės, ir Suzana prisi- 
minė vaikystės gaudynių žaidimus vėliais vakarais — kai palikusi „namus“, 
atsidurdavo gaudomajame lauke. Dabar buvo pažeidžiama. 

TRANSLTR stūksojo kaip vienintelė sala juodumos jūros platybėje. 
Kas kelis žingsnius Stratmoras, atstatęs priekin ginklą, sustodavo ir imdavo 
klausytis. Vienintelis garsas — tai silpnas gausmas, atsklindantis iš apačios. 
Suzanai norėjosi patraukti komandorą atgalios — atgalios į saugią vietą, į 
„namus“. Atrodė, kad tamsumoje visur aplinkui ją — veidai. 

Nuslinkus pusę nuotolio iki TRANSLTR, Kriptografijos salės tyla 
staiga buvo sutrikdyta. Kažkur patamsiuos, tartum tiesiai viršum jų, naktį 
perskrodė šaižūs pypsiai. Stratmoras ūmai apsisuko, ir Suzana pametė jį. 
Pagauta baimės, Suzana ištiesė ranką priekin, grabaliodamasi komandoro. 
Bet šis buvo dingęs. Ten, kur anksčiau buvęs jo petys — vien tik oras. Su- 
zana kniubtelėjo priekin, tuštumon. 

Pypsėti nesiliovė. Garsai sklido iš visai arti. Tamsoje Suzana apsigręžė. 
Pasigirdo drabužių šiugždesys, ir staiga stojo visiška tyla. Suzana sustin- 
go. Po mirksnio, tartum iš baisiausių jos vaikystės košmarų, išniro vizija. 
"Tiesiai priešais ją materializavosi veidas — vaiduokliškas, žalias. Demono 
veidas. Deformuotais jo bruožais aukštyn driekėsi aštrūs šešėliai. Ji atšoko 
atgal ir apsisuko bėgti, bet pasijuto sugriebta už rankos. 

— Nejudėt! — įsakė jai veidas. 

Iš tų dviejų degančių akių sekundėlę ji pamanė išvydusi Heilą. Bet 
balsas buvo ne Heilo. Ir sugriebta ji per švelniai. Tai Stratmoras, apšviestas 
iš apačios kažkokio švytinčio daikčiuko, kurį ką tik buvo išsitraukęs iš kiše- 
nės. Palengvėjus jos kūnas suglebo. Pasijuto beatgaunanti kvapą. Daikčiu- 
kas Stratmoro delne buvo kažkoks elektroninis šviesos diodas, skleidžiantis 
žalsvą švytesį. 

— Velniai rautų! — tylomis nusikeikė Stratmoras. — Naujasis mano 
pranešimų gaviklis. — Jis su pasidygėjimu pažvelgė į „SkyPager“ savo delne. 
Buvo pamiršęs įjungti tylaus skambučio režimą. Likimo ironija — tą prie- 
taisiuką jis nuėjęs nusipirko vietinėje elektronikos parduotuvėje. Sumokėjęs 
grynaisiais, kad liktų anonimiškas; mat niekas geriau už Stratmorą nežino- 
jo, kaip atidžiai NSA seka saviškius — o skaitmeninės žinutės, siunčiamos 
ir gaunamos šiuo pranešimų gavikliu buvo tokios, kurias Stratmorui tikrai 
reikėjo išsaugoti paslaptyje. 

Suzana neramiai apsidairė aplinkui. Jeigu Heilas dar nežinojo, kad 
juodu ateina, tai dabar jau žino. 

Spustelėjęs kelis mygtukus, Stratmoras perskaitė atėjusią Žinutę ir ty- 
liai atsiduso. Daugiau blogų žinių iš Ispanijos — ne nuo Deivido Bekerio, 
bet iš tos kitos partijos, kurią Stratmoras buvo pasiuntęs į Seviliją. 


Už trijų tūkstančių mylių tamsiomis Sevilijos gatvėmis skriejo mobi- 
liojo sekimo furgonėlis. Jis buvo pasiųstas NSA pavedimu su šifru „visiškai 
slaptai“ iš karinės bazės Rotoje. Du vyriškiai viduje sėdėjo įsitempę. Ne 
pirmą sykį jie gavę ypatingosios padėties įsakymus iš Fort Mido, bet pa- 
prastai įsakymai neateidavę iš taip aukštai. 

Agentas prie vairo šūktelėjo atgal per petį: 

— Jokio mūsų žmogaus ženklo? 

Jo partneris vis neatitraukė akių nuo ekrano, gaunančio signalus iš 
plačios aprėpties vaizdo monitoriaus ant stogo. 

— Ne. Važiuok toliau. 

Po gausybės kabelių raizgalyne Džeba prakaitavo. Jis vis dar tebegulė- 
jo aukštielninkas, sukandęs tarp dantų pieštukinį žibintuvėlį. Buvo pripra- 
tęs dirbti savaitgaliais iki vėlumos; ne tokios karštligiškos NSA valandos 
dažnai būdavo vienintelis metas, kai jis galėdavo užsiimti aparatūros prie- 
žiūra. Manevruodamas įkaitusiu iki raudonumo lituokliu po labirintą laidų 
viršum savęs, jis judėjo itin atsargiai; pradeginti kurią nors iš kadaruojančių 
izoliacijų būtų buvusi katastrofa. 

Dar kelis colius, — pagalvojo jis. Darbas užtruko ilgiau, nei iš pradžių 
jo Manyta. 

Kaip tik tuomet, kai kišo lituoklio galą prie gryno lydmetalio pas;ku- 
tiniam sujungimui, staigiai suskambo jo mobilusis. Džeba krūptelėjo, ranka 
jam trūktelėjo, ir didelis lašas įkaitusio skysto metalo užkrito ant dilbio 
odos. 

— Šūdas! — Jis išleido iš rankos lituoklį ir mažne prarijo žibintuvė- 
lį. — Šūdas! Šūdas! Šūdas! 

Suskato įnirtingai šluostytis vėstančio lydmetalio tiškalą. Šis nusirito, 
palikdamas įspūdingą rumbą. Lustas, kurį bandė prilituoti vieton, iškrito ir 
barkštelėjo jam į galvą. 

— Kad tave kur velniai! 

Telefonas vėl kvietė Džebą. Jis nekreipė dėmesio. 

— Midžė, — patylom suniurnėjo. Prasmek tu skradžiai! Kriptografijoje 
tvarka! Telefonas nenustojo skambėjęs. Džeba vėl įniko dirbti bandydamas 
įstatyti naują lustą. Po minutėlės lustas jau buvo vietoje, bet telefonas tebes- 
kambėjo. Dieve mano, Midže! Liaukis! 

Telefonas skambėjo dar penkiolika sekundžių ir galop nutilo. Džeba 
lengviau atsiduso. 

Po šešiasdešimties sekundžių palubėje sutreškėjo vidaus ryšio garsia- 
kalbis: 

— Gal sistemų saugos viršininkas malonėtų susisiekti su pagrindiniu 
valdymo pultu ir išklausyti pranešimą? 

Negalėdamas patikėti, Džeba užvertė aukštyn akis. Ji tiesiog niekaip 
nepasiduoda, a? Atsiųstąjį kvietimą jis nuleido negirdom. 

Stratmoras įsidėjo pranešimų gaviklį atgal į kišenę ir įsispitrijo per 
tamsą Trečiojo mazgo link. 

Jis siekė paimti Suzaną už rankos. 

— Eime. 

Bet jųdviejų pirštai taip ir nesusilietė. 

Iš tamsos atskriejo pratisas gomurinis riksmas. Dundėdama išniro 
kažkokia figūra — grėsmingai artyn lekiantis sunkvežimis išjungtomis 
priekinėmis šviesomis. Po mirksnio įvyko susidūrimas, ir Stratmoras nu- 
sklendė grindimis. 

Tai Heilas. Pranešimų gaviklis juos išdavė. 

Suzana išgirdo nukrintant beretą. Mirksnį liko it įbesta vietoje, nesu- 
modama, nei kur bėgti, nei ką daryti. Instinktai ragino sprukti, bet ji ne- 
žino lifto kodo. Širdis liepė padėti Stratmorui, tačiau kaip? Apimta nevilties 
apsisuko, tikėdamasi išgirsti ant grindų žūtbūtinių grumtynių garsus, bet 
nieko panašaus. Staiga visur įsiviešpatavo tyla — lyg Heilas būtų partrenkęs 
komandorą ir vėl išnykęs naktyje. 

Suzana laukė, spogindama akis į tamsą, vildamasi, kad Stratmoras ne- 
nukentėjo. Rodės, tartum po amžinybės ji sukuždėjo: 

— Komandore? 

Vos tik tai ištarusi, suprato savo klaidą. Akimoju iš už nugaros į ją 
plūstelėjo Heilo kvapas. Suzana apsisuko per vėlai. Be jokio perspėjimo pa- 
sijuto besiranganti, gaudanti burna orą. Atsidūrė traiškoma jau pažįstamų 
gniaužtų, veidu Heilui prie krūtinės. 

— Kiaušiai žudo mane, — sušniokštė Heilas jai į ausį. 

Suzanai sulinko keliai. Viršum galvos kupole ėmė suktis žvaigždės. 

Heilas suspaudė Suzanai kaklą ir šūktelėjo į tamsą: 
— Komandore, turiu jūsų širdužę. Noriu laukan! 
Jo reikalavimą pasitiko tyla. 

Heilas sugniaužė tvirčiau. 

— Aš perlaušiu jai sprandą! 

Tiesiai už jų spragtelėjo atlaužiamas pistoleto gaidukas. Nuskambėjo 
ramus, lygus Stratmoro balsas: 

— Paleisk ją. 

Suzana susiraukė iš skausmo. 

— Komandore! 

Heilas apsuko Suzaną kūnu į garsą. 

— Tik šaukit ir pataikysite į savo brangiąją Suzaną. Pasirengęs taip 
rizikuoti? 

Stratmoro balsas suskambo dar arčiau. 

— Paleisk ją. 

— Nė už ką. Jūs mane nužudysite. 

— Nieko neketinu žudyti. 

— Ak taip? Papasakokite tai Čartrukianui! 

Komandoras dar kiek prisislinko. 

— Čartrukianas negyvas. 

— Po šimts, kurgi ne.Tai jūs nužudėte jį. Aš mačiau! 

— Liaukitės, Gregai, — ramiai tarė Stratmoras. 

Heilas prisitraukė Suzaną ir pašnabždėjo jai į ausį: 

— Stratmoras nustūmė Čartrukianą — prisiekiu! 

— Ji neužkibs ant tavo „skaldyk ir nugalėk“ kabliuko, — pasakė Strat- 
moras, dar labiau priartėdamas. — Paleisk ją. 

Heilas sušnypštė tamson: 

— Čartrukianas buvo dar tik vaikas, dievaži! Kodėl jūs tai padarėte? 
Kad apsaugotumėte savąją paslaptėlę? 

— Ir kokia toji paslaptėlė? — Stratmoras išliko šaltas. 

— Po galais, jūs puikiai žinote, kokia tai paslaptis! „Skaitmeninė tvir- 
tovė“! 

— Vaje, vaje, — globėjiškai sumurmėjo Stratmoras, tačiau jo balsas 
buvo šaltas kaip ledas. — Vadinasi, iš tiesų žinai apie „Skaitmeninę tvirtovę. 
O aš jau buvau bemanąs, kad paneigsi ir tai. 

— Užsikruškit. 

— Sąmojinga gynyba. 

— Jūs — kvailys, — tėškė Heilas. — Jūsų Žiniai, TRANSLTR jau ima 
perkaisti. 

— Iš tikrųjų? — Stratmoras prunkštelėjo. — Leisk man spėti — turė- 
čiau atidaryti duris ir iškviesti sistemų saugos technikus? 

— Kaip tik, — atšovė Heilas. — Būtumėt idiotas, jei to nepadarytu- 
mėte. 


218 DAN BROUN 


Šįsyk Stratmoras garsiai nusikvatojo. 

— Tai toks tavo didysis lošimas? TRANSLTR perkaista, tad atidarykite 
duris ir išleiskite mus laukan? 

— Tai tiesa, velniai parautų! Buvau apačioje, požeminiuose aukštuose! 
Pagalbinė srovė nepaduoda užtektinai freono! 

— Dėkui, kad priminei, — pasakė Stratmoras. — Bet TRANSLTR turi 
automatinį stabdymą; jeigu jis perkaistų, „Skaitmeninė tvirtovė“ savaime 
pasišalintų. 

Heilas nusišiepė. 

— Jūs nesveiko proto. Kokio velnio man rūpi, jeigu TRANSLTR su- 
sprogs? Prakeiktoji mašina vis tiek turėtų būti paskelbta už įstatymo ribų. 

Stratmoras atsiduso. 

— Vaikiška psichologija paveikia tik vaikus, Gregai. Paleisk ją. 

— Kad paskui nušautumėte mane? 

— Aš nenušausiu tavęs. Man tik reikia prieigos rakto. 

— Kokio prieigos rakto? 

Stratmoras vėl atsiduso. 

— To, kurį Tankadas tau atsiuntė. 

— Nesuprantu, apie ką kalbat. 

— Melagis! — sugebėjo išspausti iš savęs Suzana. — Aš mačiau Tanka- 
do paštą jūsiškėje internetinėje abonento dėžutėje! 

Heilas pastiro. Apgręžė Suzaną į save. 

— Skaitėtė mano paštą? 

— O jūs nutraukėte mano pasiųstąjį pėdsekį, — atkirto ji. 

Heilas pajuto savo kraujospūdį šaunant aukštyn. Manė paslėpęs pėd- 
sakus; visai nenutuokė Suzaną žinant, ką jis padaręs. Nenuostabu, kad ji 
netikėjo nė vienu jo žodžiu. Heilas jautė, kaip sienos pradeda glaustis apie 
jį. Suprato, kad jam niekaip nepavyks kalbomis išsigauti iš čia — bent jau 
ne laiku. Ištiktas nevilties, pakuždėjo jai: 

— Suzana... Stratmoras nužudė Čartrukianą! 

— Paleisk ją, — ramiai paliepė komandoras. — Ji tavimi netiki. 

— O kodėl turėtų netikėti? — atšovė Heilas. — Jūs bjaurus melagis! 
Praplovėte jai smegenis! Sakote jai tik tai, kas tinka jums! Ar ji žino, ką jūs 
iš tikrųjų rengiatės daryti su „Skaitmenine tvirtove“? 

— Na ir ką būtent? — pašaipiai paklausė Stratmoras. 

Heilas žinojo, kad tai, ką tuojau pasakys, arba bus jo bilietas laisvėn, 
arba mirties nuosprendis. Giliai įkvėpęs oro, jis pastatė viską ant kortos: 

— Jūs rengiatės „Skaitmeninėje tvirtovėje“ sukurti slaptą landą. 

Iš tamsos tuos žodžius pasitiko suglumusi tyla. Heilas suprato pataikęs 
tiksliai. Matyt, Stratmoro tvirtas šaltakraujiškumas susilaukė išbandymo. 

— Kas tau tai pasakė? — griežtai paklausė jis su šiurkščia gaidele 
balse. 

— Perskaičiau, — patenkintas savimi atsakė Heilas, stengdamasis 
įtvirtinti įgytą persvarą. — Viename iš jūsų „proto šturmo“ telkinių. 

— Šitai neįmanoma. Aš niekad nespausdinu savo „proto šturmo“ ap- 
matų. 

— Žinau, perskaičiau tiesiai iš jūsiškės internetinės abonento dėžutės. 

Stratmoras tartum abejojo. 

— Patekai į mano kabinetą? 

— Ne. Šniukštinėjau jus iš Trečiojo mazgo, — Heilas prisivertė nu- 
sijuokti, stengdamasis pasirodyti užtikrintas. Žinojo, kad, norint gyvam 
išsigauti iš Kriptografijos skyriaus, jam prireiks visų derybininko įgūdžių, 
kurių buvo išmokęs tarnaudamas jūrų pėstininku. 

Stratmoras prisislinko dar arčiau, tamsoje vis nenuleisdamas nutaiky- 
tos beretos. 

— Iš kur žinai apie mano slaptąją landą? 

— Jau sakiau, pašniukštinėjau po jūsiškę internetinę abonento dėžutę. 

— Tai neįmanoma. 

Heilas prisivertė įžūliai prunkštelti. 

— Kai nusamdai geriausius, komandore, viena iš problemų yra ta, kad 
kartais jie geresni už tave patį. 

— Jaunuoli, — užvirė Stratmoras, — nenoriu žinoti, iš kur ėmei savo 
informaciją, bet esi įklimpęs gerokai viršum ausų. Tuojau pat paleidi panelę 
Flečer arba aš paskambinsiu saugos tarnybai ir būsi įmestas kalėjiman iki 
gyvos galvos. 

— Jūs to nepadarysite, — dalykiškai atrėmė Heilas. — Paskambinęs 
saugos tarnybai, sužlugdysite savo planus. Aš jiems viską papasakosiu, — 
Heilas padarė pauzę. — Bet išleiskite mane, ir aš neprasitarsiu nė žodžio 
apie „Skaitmeninę tvirtovę . 

— Nieko nebus, — atkirto Stratmoras. — Man reikia prieigos rakto. 

— Neturiu jokio sumauto prieigos rakto! 

— Gana meluoti! — užriko Stratmoras. — Kur jis? 

Heilas stipriau suspaudė Suzanai kaklą. 

— Išleiskite mane, arba ji mirs! 


Gyvenime Stratmorui buvo tekę ganėtinai daug derėtis dėl svarbių 
dalykų, tad jis suprato, kad Heilas yra labai pavojingos psichinės būsenos. 

Jaunasis kriptografininkas buvo įvaręs save į kampą, o toks priešininkas 
visados pavojingiausias — viskam pasiryžęs ir nenuspėjamas. Stratmoras 
suvokė, kad kitas jo ėjimas bus lemtingas. Nuo to priklausė Suzanos gyvybė 
— ir taip pat „Skaitmeninės tvirtovės“ ateitis. 

Žinojo, kad pirmiausia, ką turi padaryti — tai sumažinti padėties 
įtampą. Po ilgos pauzės jis nenorom atsiduso. 

— Gerai, Gregai. Tu laimėjai. Ko iš manęs reikalauji, kad padaryčiau? 

Tyla. Išgirdęs komandoro toną, iš kurio atrodė, kad šis linkęs ben- 
dradarbiauti, Heilas trumpam tartum sutriko, nežinodamas, kaip elgtis. Jis 
truputėlį palaisvino Suzanos kaklą. 

— N-na... — staiga netvirtu balsu sumikčiojo jis. — Pirmiausia ati- 
duokite man savo ginklą. Abu eisite su manimi. 

— Įkaitais? — Stratmoras šaltai nusijuokė. — Gregai, geriau pagalvok. 
Nuo čia iki automobilių aikštelės koks tuzinas ginkluotų apsaugininkų. 

— Nesu kvailas, — atkirto Heilas. — Aš nusileisiu jūsų liftu. Suzana eis 
su manimi! Jūs liekate! 

— Nemalonu tau tai pasakyti, — atrėmė Stratmoras, — bet lifte nėra 
srovės. 

— Sušikta nesąmonė! — atrėžė Heilas. — Liftas gauna srovę iš pagrin- 
dinio korpuso! Aš mačiau schemas! 

— Mes jau mėginome, — pridususi pratarė Suzana, stengdamasi pa- 
dėti. — Jis neveikia. 

— Jūs abu malate tokį šūdą, jog tiesiog sunku patikėti. — Heilas vėl 
suspaudė stipriau. — Jeigu liftas neveikia, aš nutrauksiu TRANSLTR pra- 
giną ir vėl atsiras srovė. 

— Liftui reikia slaptažodžio, — vargais negalais piktai gebėjo išspausti 
iš savęs Suzana. 

— Didelio čia daikto, — nusijuokė Heilas. — Neabejoju, komandoras 
pasakys jį. Tiesa, komandore? 

— Nė už ką, — sušnypštė Stratmoras. 

Heilas užvirė. 

— Nagi, paklausykite, seni, — štai ką sutariame: jūs išleidžiate Suzaną 
ir mane savo liftu, mes kelias valandas važiuojame automobiliu, o paskui aš 
ją paleidžiu! 

Stratmoras suprato, jog lošimo kaina kyla. Juk jis įklampino Suzaną, 
tad dabar privalo ją ištraukti. Jo balsas liko tvirtas it uola: 

— O kaip mano planai dėl „Skaitmeninės tvirtovės“? 

Heilas nusijuokė. 

— Galite įrašyti tą savo slaptąją landą — aš neprasitarsiu nė žodžiu, — 

jo balsas tapo grėsmingas. — Tačiau tą pat dieną, kai man pasirodys, kad 
mane sekate, su visa ta istorija kreipsiuos į spaudą. Papasakosiu, kad „Skait- 
meninė tvirtovė“ užteršta, ir nuskandinsiu visą šią sukruštą įstaigą! 

Stratmoras svarstė Heilo pasiūlymą. Buvo švarus ir paprastas. Suzana 
liks gyva, o „Skaitmeninė tvirtovė“ turės slaptą landą. Kol Stratmoras ne- 
persekios Heilo, ta slapta landa neišaiškės. Stratmoras suvokė, kad Heilas 
neįstengs ilgai laikyti liežuvio už dantų. Bet vis dėlto... tai, kad žino apie 
„Skaitmeninę tvirtovę“, buvo vienintelis Heilo apsidraudimas — galbūt jis 
elgsis protingai. Nors ir kas atsitiktų, Stratmoras žinojo, jog vėliau Heilą bus 
galima pašalinti. 

— Apsispręskite, seni! — provokavo Heilas. — Mes išeiname ar ne? — 
Heilo rankos susiveržė apie Suzaną nelyginant spaustuvai. 

Stratmoras žinojo, kad jeigu dabar tuojau pat paimtų telefoną ir iš- 
kviestų saugos tarnybą, Suzana liktų gyva. Galėtų dėl to lažintis iš savo 
paties gyvybės. Aiškiai regėjo tikėtiną įvykių seką. Tas telefono skambutis 
užkluptų Heilą visai nelauktai. Jis pultų į paniką ir, galų gale susidūręs su 
mažute armija, nesugebėtų veikti. Po trumpos kovos Heilas pasiduotų. Bet 
jeigu iškviesiu saugos tarnybą, — svarstė Stratmoras, — mano planas žlugs. 

Heilas vėl spustelėjo. Suzana suriko iš skausmo. 

— Na tai kaip? — šūktelėjo Heilas. — Man ją nugalabyti? 

Komandoras svarstė savo pasirinkimo galimybes. Jeigu leistų Heilui 
pasiimti Suzaną iš Kriptografijos skyriaus, garantijų nebuvo. Heilas kurį lai- 
ką galėtų važiuoti automobiliu, sustoti miške. Jis turėtų ginklą... Stratmorui 
sumaudė paširdžiuos. Ką gali žinoti, kas nutiks, iki Heilas paleis Suzaną... 
jeigu išvis ją paleis. Privalau iškviesti saugos tarnybą, — nusprendė Stratmo- 
ras. — Ką kita galiu padaryti? Jis įsivaizdavo Heilą teisme, beriantį iš savęs 
viską, ką žino, apie „Skaitmeninę tvirtovę“. Mano planas sužlugs. Juk turi 
būti kokia nors kita išeitis. 

— Apsispręskite! — šūktelėjo Heilas, vilkdamas Suzaną laiptų link. 

Stratmoras nesiklausė. Jeigu Suzanai išgelbėti reikėjo paaukoti savo 
planus, tebūnie taip — niekas nebuvo verta jos netekties. Bet Suzana Flečer 
buvo kaina, kurios Stratmorui nesinorėjo mokėti. 

Heilas buvo užlaužęs Suzanai ranką už nugaros ir perkreipęs į šoną 
sprandą. 

— Tai jūsų paskutinis šansas, seni! Duokite šen ginklą! 

Mintys Stratmorui pašėlusiai lėkė galvoje, ieškodamos kitos išeities. 
Visada juk būna kitų išeičių! Galiausiai jis prašneko — ramiai, bemaž 
liūdnai: 

— Ne, Gregai, man labai gaila. Bet paprasčiausiai negaliu tavęs išleisti. 

Akivaizdžiai priblokštas, Heilas mažne paspringo. 

— Ką?! 

— Kviečiu saugos tarnybą. 

Suzana aiktelėjo: 

— Komandore! Ne! 

Heilas tvirčiau suspaudė savo gniaužtuvus. 

— Tik iškvieskite saugą, ir ji mirs! 

Išsitraukęs nuo diržo mobilųjį, Stratmoras spragtelėjo mygtuką, pasi- 
rengdamas kalbėti. 

— Gregai, tu blefuoji! 

— Jūs tikrai to nepadarysite! — sušuko Heilas. — Aš netylėsiu! Su- 
žlugdysiu jūsų planą! Juk esate vos per kelias valandas nuo savo svajonės! 
Kontroliuoti viso pasaulio duomenis! Nebeliks TRANSLTR. Nebeliks jokių 
ribų — vien tik laisvai prieinama informacija. Tai viso gyvenimo proga! Juk 
neleisite išslysti jai iš rankų! 

Stratmoro balsas liko plieninis: 

— Žiūrėkit į mane. 

— Betgi... betgi kaip Suzana? — sumikčiojo Heilas. — Tik paskambin- 
kite, ir ji mirs! 

Komandoras laikėsi tvirtai: 

— Aš pasirengęs surizikuoti. 

— Sušikta nesąmonė! Jums dėl jos labiau pasistoja nei dėl „Skaitmeni- 
nės tvirtovės ! Pažįstu jus! Neišdrįsite to daryti! 

Suzana buvo bepradedanti piktai paneigti, bet Stratmoras ją pralenkė. 

— Jaunuoli! Tu nepažįsti manęs! Rizikuoti — mano duona. Jeigu nori 
žaisti kietai, tebūnie taip! — Jis ėmė spaudinėti telefono mygtukus. — Klai- 
dingai mane įvertinai, sūnau! Niekas negrasina mano darbuotojų gyvy- 
bėms, o paskui išeina kaip niekur nieko! — Pakėlęs prie ausies telefoną, jis 
riktelėjo į mikrofoną: 

— Centrine! Sujunkite su saugos tarnyba! 

Heilas pradėjo sukti Suzanai sprandą. 

— Aš-aš nugalabysiu ją. Prisiekiu! 

— Nieko tokio nepadarysi! — pareiškė Stratmoras. — Nužudęs Su- 
zaną, tik viską sau pablo... — jis nebaigė ir staigiai prisidėjo telefoną prie 
burnos. — Sauga! Čia komandoras Trevoras Stratmoras. Kriptografijos 
skyriuje yra paimtų įkaitais! Atsiųskite žmonių! Taip, dabar pat, velniai rau- 
tų! Taip pat sugedo generatorius. Tegul nukreipia srovę aplinkiniu keliu iš 
visų įmanomų išorinių šaltinių. Man reikia, kad po penkių minučių visos 
sistemos veiktų! Gregas Heilas nužudė vieną iš mano jaunesniųjų sistemų 

saugos technikų. Laiko įkaite mano vyresniąją kriptografininkę. Jeigu pri- 
sireiks, jums leidžiama panaudoti prieš mus visus ašarines dujas! Ponui 
Heilui nesutikus paklusti, tegul snaiperiai jį nušauna. Aš prisiimu visą at- 
sakomybę. Veikite nedelsiant! 

Heilas stovėjo nejudėdamas — aiškiai suglebęs, neįstengiantis patikėti. 
Suzaną spaudžiantys jo gniaužtai atlėgo. 

Stratmoras užtrenkė telefoną ir įsikišo atgal prie diržo. 

— Tavo ėjimas, Gregai. 


ūl 


Pasmėlusiomis akimis Bekeris stovėjo prie taksofono kabinos termi- 
nalo keleivių salėje. Tegul veidas ir degė, šiek tiek pykino, nuotaika buvo 
gerokai bepasitaisanti. Tai baigta. Tikrai baigta. Jis keliauja namo. Žiedas 
ant piršto — tai Gralis, kurio ieškojo. Iškėlęs ranką prieš šviesą, prisimerkė 
žiūrėdamas į auksinį lankelį. Nepajėgė dar kaip reikiant matyti, kad galėtų 
perskaityti, bet įrašas tartum buvo ne angliškas. Pirmasis ženklas gal O ar 
O, arba nulis, — akys pernelyg peršėjo, kad pavyktų suprasti. Bekeris tyri- 
nėjo kelis pirmuosius ženklus. Šie neturėjo jokios prasmės. Tai nacionalinio 
saugumo reikalas? 

Bekeris įžengė į taksofono kabiną ir ėmė rinkti Stratmoro numerį. 
Dar nebaigus jam spaudinėti tarptautinio kodo priešdėlį, išgirdo automati- 
nį įrašą: „Todos los circuitos estūn ocupados“*, — pasakė balsas. — „Prašom 
padėti ragelį ir pabandyti skambinti vėliau.“ Bekeris susiraukė ir pakabino 
ragelį. Buvo pamiršęs: susisiekti tarptautiniu ryšiu iš Ispanijos — tas pat, 
kaip žaisti ruletę: svarbu ištaikyti laiką ir sėkmę. Gausiąs vėl pabandyti po 
kelių minučių. 

Bekeris stengėsi nekreipti dėmesio į kankinamą akių peršulį nuo 
pipirų. Megana jam pasakė, kad trindamasis akis tik dar labiau šias sudir- 
ginsiąs; jis neįsivaizdavo, kad galėtų būti dar blogiau. Nekantraudamas vėl 
pabandė prisiskambinti. Linijos tebebuvo užimtos. Daugiau laukti Bekeris 
negalėjo — akys degte degė; turįs jas praskalauti vandeniu. Stratmoras gaus 
minutėlę kitą palaukti. Pusiau aklomis Bekeris pasuko tualetų link. 


* Visos linijos užimtos (isp.). 

Priešais vyrų tualeto duris tebešmėkšojo išskydęs valytojo vežimėlio 
vaizdas, tad Bekeris vėl pasuko į duris, pažymėtas DAMAS. Jam pasirodė, 
lyg viduje girdėtų balsus. Jis pabeldė. 

— Hola? | 

Tyla. 

Veikiausiai Megana, — pamanė jis. Iki skrydžio jai likę prastumti dar 
penkias valandas, pasakiusi, kad pabandys švariai nusitrinti dilbį. 

— Megana? — pašaukė jis ir vėl pabeldė. Jokio atsako. Bekeris atsar- 
giai pravėrė duris. — Alio? — Jis žengtelėjo vidun. Tualetas, rodos, buvo 
tuščias. Gūžtelėjęs pečiais, Bekeris nuėjo prie kriauklės. 

Ši tebebuvo purvina, bet vanduo bėgo šaltas. Kol skalavosi vandeniu 
akis, Bekeris juto visas kūno poras susitraukiant. Skausmas ėmė rimti, ir 
ūkas pamažėle sklaidėsi. Bekeris pasižiūrėjo į save veidrodyje. Atrodė, lyg 
dienų dienas būtų verkęs. 

Nusisausino veidą į švarko rankovę, ir tuomet staiga jam toptelėjo. Per 
visą jaudulį buvo užmiršęs, kur esąs. Juk čia oro uostas! Kažkur ten lauke 
ant gudrono dangos, viename iš trijų privačių Sevilijos oro uosto angarų, 
stovi „Learjet 60“, laukiantis jį pargabenti namo. Juk pilotas labai aiškiai 
buvo pasakęs: Man įsakyta laukti, iki jūs sugrįšite. 

Sunku patikėti, pagalvojo Bekeris, kad po visko to jis baigė kaip tik 
ten, kur ir pradėjo. Ko gi aš laukiu? — nusijuokė jis. — Neabejoju, pilotas 
galės pasiųsti Stratmorui radiogramą! 

Kikendamas Bekeris dirstelėjo į veidrodį ir pasitaisė kaklaraištį. Jau 
buvo beapsisukąs eiti, kai jo žvilgsnį pagavo kažkoks atspindys už nugaros. 
Bekeris apsigręžė. Pasirodo, tai buvo vienas Meganos kelionkrepšio galas, 
kyšantis iš po šiek tiek pravirų kabinos durų. 

— Megana? — pašaukė jis. Niekas neatsiliepė. — Megana? 

Nuėjęs prie kabinos durų, Bekeris garsiai pabeldė į šios sieną. Jokio 
atsako. Jis atsargiai stumtelėjo duris. Tos atsidarė. 

Bekeris nuslopino siaubo riksmą. Megana sėdėjo ant klozeto, jos akys 
buvo užvirtusios aukštyn. Per patį vidurį kaktos iš kulkos pramuštos skylės 
veidu sruveno kraujingas skystis. 

— O Dieve! — sukrėstas šūktelėjo Bekeris. 

— Esta muerta, — vos Žmogiškas balsas sukrankė už jo. — Ji negyva. 

Nejaugi tai sapnas? Bekeris apsisuko. 

— Sentor Becker? — paklausė kraupus balsas. 

Apdujęs Bekeris stebeilijo į žmogų, įžengiantį pro tualeto duris. Jis at- 
rodė keistai pažįstamas. 

— Soy Hulohot, — pasisakė žudikas. — Esu Hulohotas. — Keistai ta- 
riami žodžiai tartum ėjo jam iš pilvo gelmių. Hulohotas ištiesė ranką. — El 
anillo. Žiedą. 

Bekeris spoksojo nieko nesuvokdamas. 

Žmogus siekė kišenėn ir išsitraukė revolverį. Pakėlęs ginklą, nusitaikė 
Bekeriui į galvą. 

— El anillo. 

Aiškumo mirksnį Bekeris patyrė pojūtį, kokio dar niekad nebuvo pa- 
žinojęs. Tartum gavę kažkokį pasąmoninio išlikimo instinkto ženklą, visi jo 
kūno raumenys vienu metu įsitempė. Pykštelint šūviui, jis nuskriejo per orą 
ir drėbėsi ant Meganos. Kulka susiplojo į sieną už jo. 

— Mierda!* — įniršo Hulohotas. Kažkaip paskutinį įmanomą mirksnį 
Deivido Bekerio suspėta mestis į šoną. Žmogžudys artinosi. 

Vargais negalais Bekeris atsikėlė nuo negyvos paauglės. Išgirdo besi- 
artinančius žingsnius. Alsavimą. Atlaužiamą ginklo gaiduką. 

— Adios, — sušnabždėjo žmogus, puldamas priekin it pantera ir nu- 
kreipdamas kabinos vidun revolverį. 

Trenkė šūvis. Švystelėjo raudonis. Bet ne kraujo. Kažko kito. Daiktas, 
materializavęsis tartum nežinia iš kur, išlėkė iš kabinos ir smogė žudikui į 
krūtinę, todėl revolveris iššovė sekundės dalelytę per anksti. Tai buvo Me- 
ganos kelionkrepšis. 

Bekeris šokte iššoko iš kabinos. Panardinęs petį į žmogaus krūtinę, 
nustūmė šį atbulom į kriauklę. Sutreškėjo lūžtančio kaulo garsas. Šukėmis 
pažiro veidrodis. Revolveris iškrito žudikui iš rankos. Abu vyrai parpuolė 
arit grindų. Išsilaisvinęs Bekeris nėrė išėjimo link. Hulohotas grabinėjosi 
ginklo, surado, apsisuko ir šovė. Kulka įsmigo į užsitrenkiančias tualeto 
duris. 

Tuščia oro uosto salė plytėjo priešais Bekerį it neįveikiama dykuma. 
Kojos po juo kilnojosi greičiau, nei kada nors jo žinota jas taip gebant. 

Jis įčiuožė į sukamąsias duris, ir tuo pat metu už nugaros pokštelėjo 
šūvis. Durų stiklas priešais jį susprogo skeveldrų liūtimi. Bekeris petimi įsi- 
ręžė į rėmą, ir durys pasisuko priekin. Po mirksnio jis paknopstom išpuolė 
ant šaligatvio. 

Stovėjo laukiantis taksi. 

— Dėjame entrar! — suriko Bekeris, trinksėdamas kumščiais į užra- 
kintas dureles. — Atidarykite! — Taksistas atsisakė įsileisti; mat klientas su 


* Šūdas! (Isp.) 

vielinių rėmelių akiniais buvo paprašęs jį palaukti. Bekeris atsigręžė ir iš- 
vydo Hulohotą, su pistoletu rankoje dumiantį per keleivių salę. Žvilgtelėjo 
į mažytę savo „Vespą“ ant šaligatvio. Aš žuvęs. 

Hulohotas išvirto pro sukamąsias duris kaip tik laiku, kad suspėtų 
pamatyti Bekerį veltui bandant kojiniu starteriu užvesti savąją „Vespą 
Hulohotas nusišypsojo ir pakėlė ginklą. 

Užspringo! Bekeris čiupinėjosi su svirtimis po kuro baku. Vėl užgulė 
starterį. Šis kostelėjo ir užgeso. 

— El anillo. Žiedą, — balsas nuskambėjo čia pat. 

Bekeris pakėlė galvą. Išvydo revolverio vamzdį. Šovinio lizdas sukosi. 
Bekeris darsyk stipriai numynė pėda starterį. 

Hulohoto šūvis praskriejo Bekeriui pro pat galvą kaip tik tuo metu, 
kai motocikliukas atgijo ir šoko priekin. Bekeris laikėsi įsikibęs iš visų jėgų, 
kol „Vespa“ nutrinksėjo žole apaugusiu pylimu ir virtuliuodama pasuko už 
pastato kampo ant kilimo-tūpimo tako. 

Įsiutęs Hulohotas nuskuodė prie jo laukiančio taksi. Po kelių sekun- 
džių apstulbęs taksistas gulėjo ant šaligatvio krašto ir lydėjo akimis savo 
mašiną nutolstant dulkių debesyje. 


8 


Komandoro telefono skambučio saugos tarnybai pasekmės pradėjo 
vis giliau strigti priblokštam Gregui Heilui į sąmonę, ir jis pasijuto besilps- 
tąs nuo užliejusios panikos. Atvyksta sauga! Suzana ėmė slysti jam iš rankų. 
Heilas atsipeikėjo, sugriebė ją per liemenį ir vėl prisitraukė prie savęs. 

— Paleiskite! — sušuko ji, ir balsas aidu nuskardėjo per kupolą. 

Heilo galvoje siautėjo audra. Komandoro skambutis užklupo jį visiškai 
netikėtai. Stratmoras paskambino saugos tarnybai! Jis aukoja savo susietus su 
„Skaitmenine tvirtove“ planus! 

Niekad Heilas nebūtų pamanęs, kad komandoras leis „Skaitmeninei 
tvirtovei“ išslysti. Juk slapta landa — viso gyvenimo šansas. 

Heilą vis labiau trikdė panika, ir protas tartum krėtė jam išdaigas. 
Visur, kur tik žvelgė, jis regėjo Stratmoro beretos vamzdį. Ėmė suktis, lai- 
kydamas Suzaną prie pat savęs, bandydamas neleisti komandorui iššauti. 
Baimės genamas Heilas aklai tempėsi Suzaną laiptų link. Po penkių minu- 

čių užsižiebs šviesos, durys atsidarys ir vidun įsiverš Ypatingojo reagavimo 
grupė. 

— Jūs mane skaudinate! — duso Suzana. Beviltiškų Heilo piruetų 
metu ji žiopčiojo gaudydama orą ir kliūdama už grindų. 

Heilas pagalvojo, gal ją paleisti ir strimgalviais mestis prie Stratmoro 
lifto, tačiau tai būtų savižudybė. Juk jis nežino slaptažodžio. Be to, Heilas ži- 
nojo, kad ištrūkęs iš NSA be įkaito, gali laikyti save kaip ir negyvu. Netgi jo 
„Lotus“ nepajėgs aplenkti NSA sraigtasparnių eskadrilės. Tik Suzana viena 
gali sutrukdyti Stratmorui subombarduoti mane kelyje! 

— Suzana, — sušvokštė Heilas, vilkdamas ją laiptų link. — Eikite su 
manimi! Prisiekiu, nieko jums nepadarysiu! 

Suzana tebesipriešino, ir Heilas sumojo turįs naujų problemų. Net 
jeigu jam kaip nors ir pavyktų atidaryti Stratmoro liftą ir kartu pasiimti 
Suzaną, ji neabejotinai priešinsis visąlaik pakeliui iš pastato. Heilas puikiai 
žinojo, kad Stratmoro liftas stoja tik vienoje vietoje: „požeminiame greitke- 
lyje“, riboto naudojimo požeminių tunelių labirinte, per kurį slapčia vidun 
patekdavo užkulisiniai NSA galingieji. Heilas visiškai netroško su besip- 
riešinančia įkaite galų gale pasiklysti NSA rūsių koridoriuose. Tai mirtini 
spąstai. Net jeigu ir išsigautų laukan, sumojo jis, — juk neturi ginklo. Kaip 
privers Suzaną eiti per automobilių aikštelę? Kaip pajėgs vairuoti? 

Atsakymą pakišo vieno iš jūrų pėstininkų dėstytojų, mokiusį Heilą 
karo strategijos, balsas: 

Jei versi ką nors piktumu, — perspėjo balsas, — tau priešinsis. Bet įti- 
kink jo protą mąstyti, kaip tu nori, ir turėsi sąjungininką. 

— Suzana, — išgirdo Heilas save tariant, — Stratmoras žmogžudys! 
Jums čia gresia pavojus! 

Suzana tartum negirdėjo. Šiaip ar taip, Heilas suvokė, kad tai absurdiš- 
ka taktika: Stratmoras niekad nenuskriaustų Suzanos, ir ji tai žinojo. 

Heilas spogino akis į tamsą, svarstydamas, kur komandoras slepiasi. 
Staiga Stratmoras nutilo, ir tai Heilui sukėlė dar didesnę paniką. Jautė, kad 
jo laikas baigiasi. Saugos tarnyba gali prisistatyti bet kuriuo momentu. 

Vėl atgavęs jėgas, Heilas apsivijo rankomis Suzaną per liemenį ir pūkš- 
damas ėmė tempti ją laiptais aukštyn. Užsikabinusi kulniukais už pirmojo 
laiptuko, ji spyriojosi. Niekas nepadėjo, Heilas buvo stipresnis. 

Atsargiai Heilas atbulom traukėsi laiptais, tempdamas paskui save 
Suzaną. Stumti ją prieky savęs rasi būtų buvę lengviau, bet laiptų aikštelė 
viršuje buvo apšviesta Stratmoro kompiuterių monitorių. Jeigu Suzana eitų 
pirma, Stratmorui niekas netrukdytų šauti Heilui į nugarą. Vilkdamas Su- 
zaną paskui save, jis turėjo gyvą skydą tarp savęs ir Kriptografijos salės. 


228 DAN BROUN 


Užkopęs apie trečdalį laiptų, apačioje Heilas išgirdo kažkokį judėjimą. 
Stratmoras daro savo ėjimą! 

— Nebandykite to, komandore, — sušnypštė jis. — Šitaip tik pasi- 
stengsite, kad ji taptų negyva. 

Heilas laukė. Bet tenai vien tvyrojo tyla. Jis atidžiai klausėsi. Nieko. 
Laiptų apačioje buvo ramu. Nejau jam tik pasivaideno? Nesvarbu. Stratmo- 
ras tikrai nesurizikuos šauti, kai pataikyti trukdo Suzana. 

Bet tuomet, kai Heilas ėmė toliau vilkti paskui save Suzaną laiptais 
aukštyn, nutiko kai kas netikėta. Laiptų aikštelėje už jo kažkas tyliai dunks- 
telėjo. Heilas sustojo, gyslomis jam plūstelėjo adrenalinas. Nejau Stratmo- 
ras prasmuko laiptais viršun? Nuojauta jam kuždėjo, kad Stratmoras laiptų 
apačioje. Bet paskui staiga vėl tai pasikartojo — šįsyk garsiau. Ant viršutinės 
aikštelės aiškiai Žingtelta! 

Pagautas siaubo, Heilas suprato savo klaidą. Stratmoras laiptų aikšte- 
lėje už manęs! Gali netrukdamas pataikyti man į nugarą! Apimtas nevilties, 
jis apsuko Suzaną sau iš viršutinės pusės ir pradėjo trauktis laiptais atgal 
apačion. 

Pasiekęs apatinį laiptuką, jis išgąstingai pažvelgė aukštyn į aikštelę ir 
šūktelėjo: 

— Traukitės, komandore! Traukitės, arba aš perlaušiu jai... 

Laiptų papėdėje, perskrodusi orą, beretos rankena trenkė Heilui į pa- 
kaušį. 

Suzana išsiplėšė iš susmunkančio Heilo ir sutrikusi apsisuko. Sugrie- 
bęs Stratmoras prisitraukė ją prie savęs, apglėbė visą drebančią. 

— Ššš, — ramino jis. — Tai aš. Viskas gerai. 

— Ko...mandore, — virpanti aiktelėjo ji, nepajėgdama susivokti. — Aš 
maniau... maniau, kad jūs viršuje... aš girdėjau... 

— Nagi, nusiraminkite, — sukuždėjo jis. — Jūs girdėjote mane užme- 
tant ant aikštelės savo mokasinus. 

Suzana pasijuto besijuokianti ir verkianti tuo pat metu. Komandoras 
ką tik išgelbėjo jai gyvybę. Stovinčią čia, tamsoje, Suzaną užplūdo nepapra- 
stas palengvėjimas. Tačiau ne be kaltės jausmo; atvyksta saugos Žmonės. 
Kvailai leidosi Heilo sugriebiama, ir šis ja pasinaudojo prieš Stratmorą. Su- 
zana suvokė komandorą sumokėjus didžiulę kainą, kad ją išgelbėtų. 

— Atleiskite, — tarė ji. 

„— Už ką gi? 

— Jūsų planai dėl „Skaitmeninės tvirtovės“... jie sužlugo. 

Stratmoras papurtė galvą: 

— Visai ne. 

— Bet... bet saugos tarnyba? Bet kurią minutę jie čia atsiras. Mes ne- 
turėsime laiko... 

— Sauga neatvyksta, Suzana. Mudu turime laiko į valias. 

Suzana suglumo. Neatvyksta? 

— Betgi jūs paskambinote... 

Stratmoras susijuokė: 

— Seniausiai žinoma gudrybė. Aš tik suvaidinau skambinąs. 

Be abejo, Bekerio „Vespa“ buvo mažiausia transporto priemonė, kada 
nors skriejusi Sevilijos oro uosto kilimo-tūpimo taku. Jos maksimalus grei- 
tis, zvimbaujantis 50 mylių per valandą, skambėjo veikiau kaip grandinio 
pjūklo nei motociklo ir, deja, turėjo gerokai mažiau galios, kad būtų galima 
pakilti į orą. 

Šoniniame veidrodėlyje Bekeris pamatė kokius keturis šimtus jardų už- 
pakalyje taksi įsukant į užtemdytą kilimo ir tūpimo taką. Automobilis kaip- 
mat pradėjo artėti. Bekeris pažvelgė priekin. Tolumoje, maždaug už pusės 
mylios, nakties dangaus fone dunksojo lėktuvų angarų apybrėžos. Bekeris 
paklausė savęs, ar per tokį nuotolį taksi suspės jį prisivyti. Žinojo, kad Suzana 
gebėtų atlikti šią aritmetiką per porą sekundžių ir apskaičiuoti jo galimybes. 
Staiga Bekerį apėmė baimė, kokios iki šiol dar niekad nebuvo patyręs. 

Jis palenkė galvą ir pasuko droselį iki pat galo. „Vespa“ tikrai nešėsi 
visomis savo išgalėmis. Bekeris spėjo taksi už jo lekiant bemaž devyniasde- 
šimt mylių per valandą, — dvigubai greičiau nei jis. Bekeris nusitaikė į tris 
šmėksančius priekyje statinius. Vidurinysis. „Learjet“ būtent jame. Pokšte- 
lėjo šūvis. 

Kulka įsirausė į tako gudroną per kelis jardus už jo. Bekeris pažvelgė 
per petį atgal. Išsilenkęs pro langą žudikas taikėsi. Bekeris staigiai pasuko 
į šalį, ir šoninis jo veidrodėlis susprogo skeveldrų lietumi. Pajuto kulkos 
smūgį persiduodant rankenomis iki pat jo. Visu kūnu jis prigludo prie mo- 
tociklo. Dieve, padėk, man nepavyks! 

Priekyje Bekerio „Vespos“ gudronas jau ėmė šviesėti. Taksi artėjo, 
priekiniai jo žibintai driekė kilimo-tūpimo taku vaiduokliškus šešėlius. Vėl 
pokštelėjo šūvis. Kulka rikošetu atsimušė nuo motociklo korpuso. 

Bekeris iš visų jėgų stengėsi atsispirti pagundai staiga pasukti į šalį. 
Privalau pasiekti angarą! Kažin, ar „Learjet“ pilotas mato juos atlekiant. Ar 
jis turi ginklą? Ar suspės laiku atidaryti kabinos dureles? Bet, vis labiau ar- 
tėdamas prie apšviestos atdarų angarų platybės, jis suprato, kad klausimas 
bergždžias. „Learjet“ niekur nebuvo matyti. Regėdamas išskydusius vaizdus 
jis spitrijo ir meldėsi, kad jam būtų pasivaidenę. Anaiptol. Angare ničnieko. 
O, Dieve mano! Kurgi lėktuvas? 

Abi transporto priemonės it raketos įšovė į tuščią angarą. Bekeris be- 
viltiškai dairėsi išsigelbėjimo. Nebuvo jokio. Pastato galinė siena iš didžiulio 
gofruoto metalo lakšto neturėjo nei durų, nei langų. Taksi suriaumojo šalia 
jo, ir, žvilgtelėjęs kairėn, Bekeris išvydo Hulohotą pakeliant revolverį. 

Refleksas paėmė viršų. Bekeris nuspaudė stabdžius. Bet greitis veik 
nesulėtėjo. Angaro grindys buvo slidžios nuo alyvos. „Vespa“ ėmė pašėlu- 
siai slysti šonu priekin. 

Greta kurtinamai sužvigo užsiblokavę taksi stabdžiai, ir apyplikės pa- 
dangos ėmė čiuožti slidžia danga. Išmetamųjų dujų ir degančių padangų 
dūmų debesyje automobilis apsisuko ratu vos per kelis colius į kairę nuo 
slystančios Bekerio „Vespos“. 

Dabar viena šalia kitos abi transporto priemonės nesuvaldomai sklendė į 
galinę angaro sieną. Bekeris iš paskutiniųjų mynė stabdžius, bet sukibimo ne- 
buvo — tartum važiuotum ledu. Priekyje grėsmingai artėjo metalinė siena, ji 
jau niūksojo visai čia pat. Bekeris įsiręžė pasitikti smūgio, o tuo pat metu greta, 
sukdamasis beprotiškomis spiralėmis, slydo taksi. 

Kurtinamai sutreškėjo plienas ir gofruotas metalas. Bet skausmo ne- 
buvo. Staiga Bekeris atsidūrė atvirame ore, vis dar ant savosios „Vespos“ 
kratėsi žolės lauku. Galinė angaro siena priešais jį tartum išnyko. Taksi, 
virtuliuodamas per lauką, lėkė šalia. Milžiniškas angaro galinės sienos gof- 
ruoto metalo lakštas, atšokęs nuo automobilio variklio dangčio, praskriejo 
Bekeriui virš galvos. 

Pašėlusiai tvinksinčia širdimi Bekeris dar paspaudė „Vespą“ ir nėrė 
naktin. 


dų 


Baigęs lituoti paskutinį tašką, Džeba patenkintas atsiduso. Išjungė li- 
tuoklį, padėjo į šalį pieštukinį žibintuvėlį ir sekundėlę gulėjo pagrindinio 

kompiuterio korpuso tamsoje. Jautėsi siaubingai pavargęs. Sprandą maudė. 
Darbas viduje visados nepatogus, ypač jo stambumo žmogui. 

O juos gamina vis mažesnius, — mąstė jis. 

Užmerkė akis tikrai užsitarnauto poilsio minučiukei, ir tuo pat metu 
kažkas ėmė tampyti jį už batų. 

— Džeba! Nagi, išlįsk! — šaukė moteriškas balsas. 

Midžė mane surado. Jis suvaitojo. 

— Džeba! Nagi, išlįsk! 

Nenoromis jis išsirangė laukan. 

— Dėl Dievo meilės, Midže! Juk sakiau... — Bet tai buvo ne Midžė. — 
Soši? 

Soši Kuta buvo gyvas devyniasdešimties svarų vielų ritinys. Dešinioji 
Džebos ranka, itin aštraus proto sistemų saugos technikė, baigusi MIT. Ji 
dažnai dirbdavo su Džeba iki vėlumos ir, rodos, vienintelė iš technikų nesi- 
duodavo jo įbauginama. Piktai žioruodama akimis ji paklausė: 

— Kodėl, po velnių, neatsiliepėte telefonu? Ar į mano žinutę, pasiųstą 
pranešimų gavikliu? 

— Jūsų žinutę? — pakartojo Džeba. — Maniau, kad tai... 

— Tiek to. Dedasi kažkas keista pagrindiniame duomenų banke. 

— Keista? — dabar jis sunerimo. — Galite kalbėti konkrečiau? 

Po dviejų minučių Džeba nešėsi koridoriumi duomenų banko link. 


85 


Gregas Heilas gulėjo suriestas ant Trečiojo mazgo grindų. Stratmoras 
ir Suzana ką tik buvo atvilkę jį per Kriptografijos salę ir surišę rankas dvy- 
likto kalibro laidu nuo Trečiojo mazgo lazerinių spausdintuvų. 

Suzana vis dar nepajėgė atsipeikėti nuo vos tik prieš kelias minutes 
Stratmoro atlikto apsukraus manevro. Jis suvaidino skambinąs! Kažkokiu 
būdu Stratmoras paėmė Heilą nelaisvėn, išgelbėjo Suzaną ir išsikovojo sau 
laiko „Skaitmeninei tvirtovei“ perrašyti. 

Suzana neramiai nužvelgė surištą kriptografininką. Heilas sunkiai al- 
savo. Stratmoras sėdėjo ant sofutės, nepatogiai atrėmęs sau ant kelių beretą. 
Suzana vėl sutelkė dėmesį į Heilo terminalą ir toliau tęsė atsitiktinės sekos 
paieškas. 

Ketvirtoji sekos paieška perbėgo visą eigą ir sugrįžo be nieko. 

— Vis nesiseka, — atsiduso ji. — Ko gero, teks palaukti, kol Deividas 
suras Tankado kopiją. 

Stratmoras metė jai smerkiamą žvilgsnį. 

— Jei Deividui nepavyks, o Tankado raktas paklius į blogas rankas... 

Baigti Stratmorui nereikėjo. Suzana suprato. Kol „Skaitmeninės tvir- 
tovės“ failas internete nebus pakeistas Stratmoro modifikuotąja versija, 
Tankado prieigos raktas kels pavojų. 

— Kai mes sumainysime juos, — pridūrė Stratmoras, — man nerūpės, 
kiek prieigos raktų bus pasklidę; kuo daugiau, tuo linksmiau. — Jis pamojo 
jai tęsti paiešką. — Bet iki tol mes žaidžiame, stengdamiesi pralenkti laiką. 

Suzana išsižiojo sutikti, bet jos žodžius nustelbė kurtinamas kauks- 
mas. Kriptografijos salės tylą sutrikdė pavojaus sirena iš požeminių aukštų. 
Suzana ir Stratmoras apsimainė išgąstingais Žvilgsniais. 

— Kas tai? — sušuko Suzana, spėdama paklausti tarp besikartojančių 
sirenos protrūkių. 

— TRANSLTR! — irgi šūktelėjo jai Stratmoras, iš veido susirūpi- 
nęs. — Jis perkaito! Gal Heilas buvo teisus, kad atsarginė srovė nepaduoda 
pakankamai freono. 

— O kaip automatinis stabdymas? 

Kiek pagalvojęs, Stratmoras sušuko: 

— Kažkur turėjo įvykti trumpasis jungimas! — Geltonas signalinio 
švyturio spindulys, sukdamas ratą viršum Kriptografijos salės, pulsuojan- 
čiais blyksniais perbėgo komandoro veidu. 

— Verčiau jūs sustabdykite! — riktelėjo Suzana. 

Stratmoras linktelėjo. Ką gali žinoti, kas atsitiktų, jeigu trys milijonai 
silicio procesorių perkaistų ir sumanytų užsidegti. Stratmorui reikėjo už- 
lipti laiptais prie savojo terminalo ir nutraukti „Skaitmeninės tvirtovės“ 
praginą — dargi anksčiau, nei kas nors už Kriptografijos sienų bus pastebė- 
jęs bėdą ir nusprendęs pasiųsti greitąją techninę pagalbą. 

Komandoras žvilgtelėjo į Heilą. Vis dar be sąmonės. Padėjo beretą ant 
stalo šalia Suzanos ir, perrėkdamas sirenas, šūktelėjo: 

— Tuoj grįšiu! — Išnykdamas pro angą Trečiojo mazgo sienoje, atsi- 
gręžęs per petį dar pridūrė: — Ir suraskite man tą prieigos raktą! 


Zvelgdama į bevaisės prieigos rakto paieškos rezultatus, Suzana vylėsi, 
kad Stratmoras paskubės ir nutrauks paiešką. Garsai ir šviesos Kriptografi- 
jos salėje kėlė įspūdį, lyg būtų paleidžiama raketa. 

Heilas ant grindų krustelėjo. Sulig kiekvienu sirenos ūksmu jis raukėsi. 

Suzana nutvėrė save bečiupinėjant beretą. Atmerkęs akis Heilas išvydo Su- 
zaną Flečer, stovinčią čia pat greta ir nusitaikiusią pistoletu jam į šakumą. 

— Kur prieigos raktas? — griežtai paklausė ji. 

Heilui sunkiai sekėsi susivokti aplinkoje. 

— K-kas atsitiko? 

— Susprogdinote jį, štai kas atsitiko. Nagi, kur prieigos raktas? 

Heilas pabandė pajudinti rankas, bet suprato esąs surištas. Veidą jam 
perkreipė panika. 

— Paleiskite mane! 

— Man reikia prieigos rakto, — pakartojo Suzana. 

— Aš neturiu jo! Paleiskite mane! — Heilas pamėgino atsistoti, bet 
įstengė tik persiversti ant šono. 

Tarp sirenos kauksmų Suzana suriko: 

— Jūs — Šiaurės Dakota, ir Ensejis Tankadas davė jums savojo priei- 
gos rakto kopiją. Man dabar jo reikia! 

— Jūs išprotėjote! — sušvokštė Heilas. — Nesu Šiaurės Dakota! — Jis 
nesėkmingai stengėsi išsivaduoti iš pančių. 

Suzana piktai užsipuolė: 

— Nemeluokite. Kurių velnių visas Šiaurės Dakotos paštas jūsiškėje 
internetinėje abonento dėžutėje? 

— Jau sakiau jums! — gynėsi Heilas, vis tebekaukiant sirenoms. — Aš 
šniukštinėjau Stratmorą! Tą elektroninį paštą nukopijavau iš Stratmoro dė- 
žutės — elektroninį paštą, kurį COMINT išvogė iš Tankado! 

— Paistalai! Jūs niekaip negalėjote šniukštinėti po komandoro abo- 
nentinę dėžutę! 

— Jūs nesuprantate! — riktelėjo Heilas. — Stratmoro dėžutėje jau 
buvo informacijos nuotėkis! — savo žodžius jis išrėkė trumpais intervalais 
tarp sirenų kauksmo. — Kažkas kitas ten įstatė „blakutę“. Manau, kad di- 
rektorius Fonteinas! Aš tik prisijungiau! Patikėkite manimi! Štai kaip suži- 
nojau apie jo planą perrašyti „Skaitmeninę tvirtovę! Aš skaičiau Stratmoro 
„proto šturmus ! 

Proto šturmus? Suzana trumpam nutilo. Stratmoras neabejotinai 
apmetė savo planus dėl „Skaitmeninės tvirtovės, naudodamasis savąja 
„BrainStorm“ programine įranga. Jeigu kas nors šniukštinėjo po komando- 
ro abonentinę dėžutę, veikiausiai visa informacija buvusi prieinama... 

— Perrašyti „Skaitmeninę tvirtovę“ — šlykštu! — sušuko Heilas. — Jūs, 
po šimts, puikiai suprantate, ką tai reiškia — visišką NSA prieigą! — Si- 
renos vis kaukė, nustelbdamos jo balsą, bet Heilas buvo apsėstas savo min- 
čių. — Jūs manote, mes pasirengę tokiai atsakomybei? Manote, kad kas nors 
pasirengęs? Tai sukruštai trumparegiška! Sakote, mūsų valdžia faktiškai 

siekia to, kas būtų geriausia žmonių labui? Nuostabu! Bet kas atsitiks, kai 
kuri nors būsima valdžia nesieks to, kas būtų geriausia žmonių labui? Juk ši 
technologija — visiems laikams! 

Suzana vos galėjo jį girdėti; triukšmas Kriptografijoje kurtino. 

Heilas stengėsi išsilaisvinti. Žvelgdamas Suzanai į akis, jis vis šaukė: 

— Kaip, velniai rautų, civiliai gyventojai apsigins nuo policinės vals- 
tybės, kai vaikinas viršuje turės prieigą prie visų jų komunikacijų linijų? 
Kaipgi jie rengs maištą? 

Šį argumentą Suzana buvo girdėjusi daug sykių. Argumentas dėl būsi- 
mų vyriausybių buvo nuolatinis EFF nusiskundimas. 

— Stratmoras privalėjo būti sustabdytas! — suriko Heilas, vis tebes- 
tūgaujant sirenoms. — Aš prisiekiau tai padaryti. Štai ką visą dieną Čia 
veikiau — stebėjau jo dėžutę, laukiau, kad padarytų savo ėjimą, ir tuomet 
galėčiau užregistruoti atliekamą sukeitimą. Man reikėjo įrodymo — įkalčio, 
kad jis įrašė slaptą landą. Štai kodėl persikopijavau į savo abonentinę dėžutę 
visą jo elektroninį paštą. Tai buvo įkaltis, kad jis vis sekė „Skaitmeninę tvir- 
tovę.“ Ketinau su šia informacija kreiptis į spaudą. 

Suzanai permušė širdį. Ar ji teisingai išgirdo? Staiga visa ėmė skambė- 
ti taip būdingai Gregui Heilui. Nejau tai įmanoma? Jeigu Heilas žinojo apie 
Stratmoro planą paleisti rinkon užterštą „Skaitmeninės tvirtovės“ versiją, 
jis galėjo išlaukti, iki visas pasaulis ims ja naudotis, o tuomet numesti savąją 
bombą — kartu su įrodymu! 

Suzana įsivaizdavo antraštes: KRIPTOGRAFININKAS GREGAS HEILAS 
ATSKLEIDŽIA SLAPTĄ JUNGTINIŲ VALSTIJŲ PLANĄ KONTROLIUOTI GLOBA- 
LIĄ INFORMACIJĄ! 

Nejaugi vėl iš naujo „Šoklys“? Atskleidęs NSA slaptą landą, Gregas 
Heilas išgarsėtų kaip nė nebuvo tikėjęsis drąsiausiose svajonėse. Tai taip 
pat nugramzdintų NSA. Staiga jai toptelėjo, kad galbūt Heilas sako tiesą. 
Ne! Tuoj pat nusprendė ji. Žinoma, ne! 

Heilas toliau gynėsi: 

— Aš nutraukiau jūsų pėdsekį, nes pamaniau, kad ieškote manęs! Pa- 
maniau, jog jūs įtariate, kad Stratmoras šnipinėjamas! Nenorėjau, kad su- 
rastumėte informacijos nuotėkį ir atsektumėte šį iki manęs! 

Tai įtikima, bet nepanašu į tiesą. 

— Tuomet kodėl nužudėte Cartrukianą? — kirto Suzana. 

— Aš nenužudžiau! — per triukšmą suriko Heilas. — Tai Stratmoras 
jį nustūmė! Viską mačiau iš apačios! Čartrukianas rengėsi iškviesti sistemų 
saugos technikus ir taip sužlugdyti Stratmoro slaptosios landos planus! 

Heilas gudrus, — pagalvojo Suzana. — Turi atsakymą į bet kokį klau- 
simą. 

— Paleiskite mane! — meldė Heilas. — Aš nieko nepadariau! 

— Nieko nepadarėte? — šūktelėjo Suzana, stebėdamasi, ką Stratmoras 
ten taip ilgai veikia. — Jūs ir Tankadas laikėte NSA įkaite. Bent iki tol, kol 
jį išdavėte. Pasakykite, — mygo ji, — ar Tankadas iš tiesų mirė nuo širdies 
priepuolio, ar paprašėte vieną iš savo draugelių išsiųsti jį anapus? 

— Kokia jūs akla! — sušuko Heilas. — Nejau nematote, kad aš niekuo 
dėtas? Atriškite mane! Kol dar neatvyko saugos tarnyba! 

— Saugos tarnyba neatvyks, — tiesiai šviesiai metė ji. 

Heilas išblyško. 

— Ką? 

— Stratmoras suvaidino skambinąs. 

Akys Heilui išsiplėtė. Mirksnį jis atrodė paralyžiuotas, paskui suskato 
pašėlusiai rangytis. | 

— Stratmoras mane užmuš! Neabejoju, kad tai padarys! Aš per daug 
žinau! 

— Ramiau, Gregai. 

Per sirenų kauksmą Heilas suriko: 

— Bet aš juk nekaltas! 

— Meluojate! Ir aš turiu įrodymą! — Suzana apsuko aplinkui termi- 
nalų ratą. — Prisimenate tą pėdsekį, kurio kelionę nutraukėte? — paklausė 
ji, prieidama prie savo pačios terminalo. — Aš jį pasiunčiau vėl! Gal pažiū- 
rėkime, ar jis dar nesugrįžo? 

Ir tikrai, Suzanos ekrane mirksėjo piktograma, perspėjanti ją, kad 
pėdsekys sugrįžęs. Apglėbusi delnu pelę, ji atidarė pranešimą. Atsakymas 
galutinai nuspręs Heilo likimą, — dingtelėjo jai. — Heilas — Šiaurės Dakota. 
Duomenų langelis atsidarė. Heilas... 

Suzana sustingo. Pėdsekys materializavosi, ir Suzana apstulbusi stovė- 
jo be amo. Tikrai įvyko kažkokia klaida; pėdsekys nurodė kitką — visiškai 
neįtikimą asmenį. 

Atsisėdusi prie terminalo, Suzana darsyk perskaitė prieš ją pasirodžiu- 
sius duomenis. Tai buvo toji pati informacija, kurią Stratmoras pasakė ga- 
vęs, kai pats paleido pėdsekį! Tada Suzana pamanė, kad Stratmoras padarė 
klaidą, tačiau ji žinojo savąjį pėdsekį suformavusi nepriekaištingai. 

Ir vis dėlto informacija ekrane buvo neįtikima. 


NDAKOTA = ETODOSHISHA.EDU 


— ET? — nustebo Suzana. Jai sukosi galva. — Šiaurės Dakota — En- 
sejis Tankadas? 

Tiesiog protu nesuvokiama. Jeigu duomenys teisingi, Tankadas ir jo 
partneris — tas pats asmuo. Suzanos mintys staiga tapo nerišlios. Ji troško, 
kad greičiau liautųsi kaukusios sirenos. Kodėl Stratmoras neišjungia tų pra- 
keiktųjų? 

Heilas raičiojosi ant grindų, stengdamasis pamatyti Suzaną. 

— Kas ten parašyta? Pasakykite man! 

Suzana atsiribojo nuo Heilo ir sąmyšio aplinkui save. Šiaurės Dako- 
ta — Ensejis Tankadas... 

Suzana perstumdė dėlionės fragmentėlius, stengdamasi viską sustatyti 
į vietą. Jeigu Tankadas — Šiaurės Dakota, tuomet jis siuntinėjo elektroninio 
pašto laiškus sau pačiam... o tai reiškė, kad Šiaurės Dakota neegzistuoja. 
Tankado partneris — apgaulė. 

Šiaurės Dakota — šmėkla, — tarė sau. — Dūmai ir veidrodžio atspin- 
džiai. 

Talentinga gudrybė. Matyt, Stratmoras sekė tik vieną teniso partijos 
pusę. Kadangi kamuoliukas vis sugrįždavo, jis manė, kad kitoje tinklo pusė- 
je kažkas aną atmušinėja. Bet Tankadas žaidė į sieną. Jis skelbė „Skaitmeni- 
nės tvirtovės“ pranašumus elektroniniu paštu, kurį siuntinėjo sau pačiam. 
Parašydavo laiškus, siųsdavo anoniminiam persiuntėjui, ir po kelių valandų 
persiuntėjas sugrąžindavo juos tiesiai jam. 

Taigi, sumojo Suzana, viskas buvo taip aišku. Tankadas norėjo, kad 
komandoras jį šnipinėtų... norėjo, kad šis skaitytų elektroninį paštą. Ensejis 
Tankadas sukūrė menamą draudimo polisą, netgi nebūdamas priverstas 
patikėti savąjį prieigos raktą kokiai nors kitai gyvai būtybei. Žinia, norė- 
damas, kad visas farsas atrodytų autentiškai, Tankadas pasinaudojo slapta 
interneto abonentine dėžute... tik tiek slapta, kad užtektų nuraminti bet 
"kokius įtarimus, jog visas reikalas inscenizuotas. Tankadas buvo savo pa- 
ties partneris. Šiaurės Dakota neegzistuoja. Ensejis Tankadas visą spektaklį 
vaidino vienas pats. 

Vieno aktoriaus spektaklis. 

Suzanai toptelėjo siaubinga mintis. Tankadas galėjo panaudoti savo 
korespondencijos klastotę tam, kad įtikintų Stratmorą tiesiog bet kuo. 

Ji prisiminė pirmą savo reakciją, kai Stratmoras jai pasakė apie neįvei- 
kiamą algoritmą. Ji būtų galėjusi prisiekti, jog tai neįmanoma. Padėtis at- 
rodė grėsminga, ir nuo nerimo Suzanai stipriai sumaudė paširdžiuos. Kokį 
gi įrodymą jie faktiškai turėjo, kad Tankadas iš tiesų sukūrė „Skaitmeninę 
tvirtovę? Tik daugybę akių dūmimo jo elektroniniame pašte. Ir, žinoma... 
TRANSLTR. Kompiuteris jau veik dvidešimt valandų įstrigęs begaliniame 
cikle. Tačiau Suzana žinojo, kad esama ir kitų programų, kurios galėtų pri- 

versti TRANSLTR taip ilgai dirbti, programų, kurias lengviau sukurti nei 
neįveikiamą algoritmą. 

Virusai. 

Kūnu jai perbėgo šiurpulys. 

Bet kaipgi galėjo virusas patekti į TRANSLTR? 

It balsas iš kapo atsakymą davė Filas Čartrukianas. Stratmoras apėjo 
Špicrutę! 

Staiga Suzana sumojo tiesą — visa tapo šleikščiai aišku. Stratmo- 
ras parsisiųsdino Tankado „Skaitmeninę tvirtovę“ ir bandė įvesti ją į 
TRANSLTR, kad tas iššifruotų. Bet Špicrutė atmetė failą, nes šis turėjo 
pavojingų mutacinių sekų. Normaliomis aplinkybėmis Stratmoras būtų 
susirūpinęs, bet jis buvo matęs Tankado elektroninį paštą — Visa gudrybė 
— mutacinės sekos! Jausdamasis tikras, kad „Skaitmeninę tvirtovę“ saugu 
įkelti, Stratmoras apėjo Špicrutės filtrus ir pasiuntė failą į TRANSLTR. 

Suzana mažne prarado žadą. 

— Nėra jokios „Skaitmeninės tvirtovės , — duso ji, o sirenos vis kaukė. 
Silpdama ji pamažėle pasirėmė į terminalą. Tankadas leidosi meškerioti 
kvailių... ir NSA prarijo masalą. 

Ir tuomet nuo laiptų viršaus atskriejo pratisas sielvartingas riksmas. 
Šaukė Stratmoras. 


E 


Kai Suzana uždususi atskubėjo prie komandoro kabineto durų, Tre- 
voras Stratmoras nulinkusia galva, nuo prakaito spindinčia monitoriaus 
šviesoje kakta sėdėjo susikūprinęs prie savo rašomojo stalo. Sirenos po- 
žeminiuose aukštuose nesiliovė kaukusios. 

Suzana pripuolė prie jo stalo. 

— Komandore? 

Stratmoras nesujudėjo. 

— Komandore! Turime sustabdyti TRANSLTR! Pas mus... 

— Jis mus paėmė, — pasakė Stratmoras, nepakeldamas akių. — Tan- 
kadas apkvailino mus visus... 

Iš komandoro balso ji galėjo atspėti, kad jis suprato. Visas Tankado 
akių dūmimas apie neįveikiamą algoritmą... prieigos rakto aukcioną — visa 

tai buvo vaidyba, akivaizdi apgaulė. Tankadas įviliojo NSA į spąstus — su- 
gundė šnipinėti jo paštą, privertė patikėti, kad turėjęs partnerį, ir parsisiųs- 
dinti labai pavojingą failą. 

— Mutacinės sekos... — Stratmoras užsikirto. 

— Žinau. 

Komandoras pamažu pakėlė galvą: 

— Failas, kurį parsisiųsdinau iš interneto... buvo... 

Suzana stengėsi išlikti rami. Visi dėlionės fragmentai persislinko. 
Niekad nebuvo jokio neįveikiamo algoritmo — jokios „Skaitmeninės tvir- 
tovės. Faile, kurį Tankadas paskelbė internete, buvo užšifruotas virusas, 
veikiausiai užplombuotas kokiu nors paprastu masinės rinkos šifravimo al- 
goritmu, pakankamai tvirtu, kad niekas nesusigundytų — niekas, išskyrus 
NSA. TRANSLTR perlaužė plombą ir išlaisvino virusą. 

— Mutacinės sekos, — sugargždėjo komandoras. — Tankadas sako, 
kad jos — tik algoritmo dalis. — Stratmoras vėl užsikniaubė ant stalo. 

Suzana suprato komandoro kančią. Jis buvo visiškai apgautas. Tan- 
kadas nė neketino leisti kuriai nors kompiuterių kompanijai nusipirkti jo 
algoritmą. Nebuvo jokio algoritmo. Visas tas dalykas — muilo burbulas. 
„Skaitmeninė tvirtovė“ — šmėkla, farsas, masalas, sukurtas NSA sugundy- 
ti. Kiekvieną Stratmoro ėjimą darė už kulisų stovintis ir virvutes tampantis 
Tankadas. 

— Aš apėjau Špicrutę, — sudejavo komandoras. 

— Jūs nežinojote. 

Stratmoras trenkė kumščiu į stalą. 

— Privalėjau žinoti! Dieve mano, jo priedangos vardas! NDAKOTAI! 
Pažvelkit! 

— Ką turite omenyje? 

— Jis iš mūsų juokiasi! Juk tai prakeikta anagrama! 

Mirksnį Suzana suglumo. NDAKOTA — anagrama? Ji įsivaizdavo 
raides ir ėmė mintyse jas perstumdinėti. Ndakota... Kado-tan... Oktadan... 
Tandoka... Jai sulinko keliai. Stratmoras teisus. Aišku kaip dieną. Kaipgi jie 
galėję to nepastebėti? Šiaurės Dakota anaiptol nebuvo užuomina į valstiją 
— tai Tankado druska ant žaizdos! Jis netgi atsiuntė NSA perspėjimą, rėkte 
rėkiančią nuorodą, kad NDAKOTA — tai jis pats. Raidės susidėsto į TAN- 
KADO. Bet geriausieji pasaulio dešifruotojai to nepastebėjo, visai kaip jis 
ir planavo. 

— Tankadas tyčiojosi iš mūsų, — tarė Stratmoras. 

— Turite nutraukti TRANSLTR darbą, — pareiškė Suzana. 

Stratmoras nematančiu žvilgsniu stebeilijo į sieną. 

— Komandore. Sustabdykite jį! Dievas težino, kas ten viduje dedasi! 

— Aš bandžiau, — sukuždėjo Stratmoras taip tyliai, kaip ji dar niekad 
nebuvo girdėjusi. 

— Ką norite tuo pasakyti, kad bandėte? 

Stratmoras pasuko į ją ekraną. Monitorius buvo pritemęs iki keistai 
kaštoninio atspalvio. Apačioje dialogo langelis rodė daugybę pastangų su- 
stabdyti TRANSLTR. Į jas visas buvo tas pats atsakas: 


GAILA. NUTRAUKTI NEGALIMA, 
GAILA. NUTRAUKTI NEGALIMA. 
GAILA. NUTRAUKTI NEGALIMA. 


Sujzena pašiurpo. Nutraukti negalima? Betgi kodėl? Ji bijojo jau žinanti 
atsakymą. Taigi toks Tankado kerštas? Sunaikinti TRANSLTR! Metų metus 
Ensejis Tankadas norėjo, kad pasaulis sužinotų apie TRANSLTR, bet niekas 
juo netikėjo. Tad jis nusprendė sunaikinti didžiąją pabaisą pats. Jis kovojo 
iki mirties dėl to, kuo tikėjo — asmens teise į privatumą. 

Apačioje kaukė sirenos. 

— Privalome išjungti visą srovę, — pareikalavo Suzana. — Tuojau pat! 

Suzana žinojo, kad jeigu jie paskubės, galės išjungti didžiąją lygiagre- 
taus apdorojimo mašiną. Kiekvienas kompiuteris pasaulyje — pradedant 
„Radio Shack“ korporacijos asmeniniais kompiuteriais ir baigiant NASA 
Žemės palydovų valdymo sistemomis — turėjo avariniams atvejams kaip 
šis įstatytą automatinį išjungiklį. Ne itin žavus sprendimas, bet jis visados 
suveikdavo. Tai buvo žinoma kaip „ištraukti kištuką“. 

Išjungdami visą likusią Kriptografijoje srovę, jie galėtų priversti 
TRANSLTR sustoti. O vėliau galėtų pašalinti virusą. Būtų visai nesudėtinga 
performuoti TRANSLTR standžiuosius kaupiklius. Performuojant būtų vi- 
sai ištrinta kompiuterio atmintis — duomenys, programos, virusas, viskas. 
Daugeliu atvejų po performavimo būdavo prarandama tūkstančiai failų, 
metų metai darbo. Bet TRANSLTR buvo kitoks — jį buvo galima perfor- 
muoti iš esmės ničnieko neprarandant. Lygiagretaus apdorojimo mašinos 
buvo suprojektuotos mąstyti, ne atsiminti. Faktiškai TRANSLTR viduje 
nieko nebuvo sukaupta. Iššifravęs kodą, jis persiųsdavo rezultatus į pagrin- 
dinį NSA duomenų banką, kad šiame... 

Suzana sustingo. Staiga viską iki galo suvokusi, ji prisidengė delnu 
burną it nuslopino riksmą. 

— Pagrindinis duomenų bankas! 

Matyt, irgi jau tai suvokęs, Stratmoras stebeilijo tamson. Jo balsas nu- 
skambėjo it atsietas nuo kūno: 

— Taip, Suzana, pagrindinis duomenų bankas... 

Suzana ryžtingai linktelėjo. Tankadas pasinaudojo TRANSLTR, kad 
galėtų įterpti virusą į pagrindinį mūsų duomenų banką... 

Stratmoras geibiai pamojo į monitorių. Suzana vėl nukreipė žvilgsnį į 
ekraną priešais save ir perskaitė po dialogo langeliu parašytus žodžius: 


PAPASAKOKITE PASAULIUI APIE TRANSLTR 
DABAR JUS IŠGELBĖS TIKTAI TIESA... 


Suzaną nuvėrė šaltis. NSA buvo sukaupta slapčiausioji nacijos infor- 
macija: karinių ryšių protokolai, patvirtinamieji SIGINT* kodai, užsienio 
šnipų tapatybės, pažangios ginkluotės brėžiniai, pervesti į skaitmeninę 
formą dokumentai, prekybos sutartys — sąrašas begalinis. 

— Tankadas juk negalėjo išdrįsti! — pareiškė ji. — Sugadinti slap- 
tuosius šalies dokumentus? — Suzana netgi neįstengė patikėti, kad Ensejis 
Tankadas būtų išdrįsęs užpulti NSA duomenų banką. Ji spogino akis į jo 
žinutę: 


DABAR JUS IŠGELBĖS TIKTAI TIESA 


— Tiesa? — paklausė ji. — Tiesa apie ką? 

Stratmoras sunkiai gaudė orą. 

— TRANSLTR, — sugargždėjo jis. — Tiesa apie TRANSLTR. 

Suzana linktelėjo. Visai logiška. Tankadas vertė NSA papasakoti pasau- 
liui apie TRANSLTR. Šiaip ar taip, tai šantažas. Jis davė NSA rinktis — arba 
papasakosite pasauliui apie TRANSLTR, arba prarasite savo duomenų ban- 
ką. Ji baimingai spoksojo į tekstą priešais save. Ekrano apačioje grėsmingai 
mirksėjo vienintelė eilutė: 


ĮVESKITE PRIEIGOS RAKTĄ 
Stebeilydama į pulsuojančius žodžius, Suzana suprato: virusas, priei- 
gos raktas, Tankado žiedas — tai sumanus šantažo planas. Prieigos raktas 


neturi nieko bendra su algoritmo atrakinimu; tai priešnuodis. Prieigos rak- 


* Signal Intelligence — (pažodžiui — Signalų žvalgyba) — slaptos informacijos rinkimas peri- 
mant sigrialus ir pranešimus (angl.). 

tas sustabdo virusą. Suzana buvo daug skaičiusi apie panašius virusus — 
mirtinai pavojingas programas, į kurias įterptas vaistas, slaptas raktas, kurį 
panaudojus būtų galima jas nukenksminti. Tankadas niekad nė neplanavo 
sunaikinti NSA duomenų banko — jis tik norėjo, kad mes su TRANSLTR 
išeitume viešumon! Tuomet jis mums duotų prieigos raktą, kuriuo galėtume 
sustabdyti virusą! 

Dabar Suzanai paaiškėjo, kad Tankado planas pakrypo siaubingai 
kitaip. Jis nesirengė numirti. Ketino sėdėti kuriame nors Ispanijos bare ir 
klausytis CNN spaudos konferencijos apie Amerikos itin slaptą dešifravi- 
mo kompiuterį. Paskui planavo paskambinti Stratmorui, perskaityti nuo 
žiedo prieigos raktą ir akimirksniu išgelbėti duomenų banką. Po smagaus 
juoko jis, EFF didvyris, išnyktų užmarštin. 

Suzana subeldė kumščiu į stalą. 

— Mums reikia to žiedo! Tai vienintelis prieigos raktas! — Dabar ji 
suprato: nėra Šiaurės Dakotos, nei antrojo prieigos rakto. Net jeigu NSA ir 
paviešintų TRANSLTR, Tankado nebėra, kad galėtų išgelbėti padėtį. 

Stratmoras tylėjo. 

Aplinkybės buvo rimtesnės, negu kada nors Suzana būtų įsivaizdavusi. 
O baisiausia tai, kad Tankadas leido viskam nueiti taip toli. Jis aiškiai žino- 
jo, kas nutiktų, jeigu NSA negautų žiedo — ir vis tiek paskutinėmis savo 
gyvenimo sekundėmis šį kažkam atidavė. Jis sąmoningai pasistengė, kad 
žiedas jiems nepatektų. Antra vertus, sumojo Suzana, ko gi kita ji ir galėtų 
tikėtis iš Tankado — kad išsaugotų jiems žiedą, kai buvo įsitikinęs, jog NSA 
jį nužudė? 

Ir vis tiek Suzana nevaliojo patikėti, kad Tankadas būtų leidęs šitaip 
atsitikti. Juk jis buvo pacifistas. Neketino pradėti griovimo, tenorėjo su- 
vesti sąskaitas. Turėta mintyje TRANSLTR. Turėta mintyje kiekvieno teisė 
saugoti paslaptį. Turėta mintyje leisti pasauliui sužinoti, kad NSA klausosi. 
Sunaikinti NSA duomenų banką — tai agresijos aktas, kokio Suzana nejsi- 
vaizdavo Ensejį Tankadą galint įvykdyti. 

Sirenos ją vėl sugrąžino tikrovėn. Žvelgdama į bejėgį komandorą, Su- 
zana suprato, ką šis mąsto. Ne tik sudegė jo planai dėl „Skaitmeninės tvirto- 
vės“ slaptos landos, bet per savo neapdairumą jis pastatė NSA prie didžiau- 
sios saugumo katastrofos slenksčio per visą Jungtinių Valstijų istoriją. 

— Komandore, tai ne jūsų kaltė! — įtikinėjo ji per sirenų kauksmą. — 
Jeigu Tankadas nebūtų numiręs, mes pajėgtume derėtis — ir turėtume pa- 
sirinkimą! | 

Bet komandoras Stratmoras nieko negirdėjo. Gyvenimas jam baigėsi. 
Trisdešimt metų praleido tarnaudamas savo šaliai. Tai turėjusi būti jo šlo- 

vės valanda, jo piėce de rėsistance* — slapta landa pasauliniame šifravimo 
standarte. O įvyko visai kas kita, jis pasiuntė virusą į pagrindinį Naciona- 
linės saugumo agentūros duomenų banką. Ir niekaip ano nebesustabdysi 
— nebent išjungtum srovę ir ištrintum visus iki vieno milijardus baitų 
nebeatgaunamų duomenų. Vien tik žiedas galėtų juos išgelbėti, o jeigu Dei- 
vidas dar nesurado žiedo iki šiol... 

— Privalau sustabdyti TRANSLTR! — Suzana viską perėmė į savo 
rankas. — Einu apačion į požeminius aukštus ir nuleisiu srovės pertrau- 
kiklį. 

Stratmoras pamažu pasisuko į ją. Atrodė palaužtas žmogus. 

— Aš tai padarysiu, — sugergždė jis ir atsistojo, užkliūdamas, kai pa- 
bandė pasitraukti nuo stalo. 

Suzana vėl jį pasodino. 

— Ne, — suriko ji. — Einu aš! — Savo tonu neleido ginčytis. 

Komandoras Stratmoras paslėpė veidą tarp delnų. 

— Gerai. Apatinis aukštas. Šalia freono siurblių. 

Suzana apsisuko ir žengė durų link. Pusiaukelėje ji atsigręžė ir pasi- 

— Komandore, — sušuko ji. — Tai ne pabaiga. Mes dar nenugalėti. 
Jeigu Deividas laiku suras žiedą, mums pavyks išgelbėti duomenų banką! 

Stratmoras nieko neatsakė. 

— Paskambinkite į duomenų banką! — paliepė Suzana. — Perspėkite 
juos apie virusą! — Juk jūs — NSA direktoriaus pavaduotojas. Pratęs iš- 
likti! 

Pamažėle Stratmoras pakėlė galvą. Kaip žmogus, priimantis svarbiau- 
sią gyvenime sprendimą, jis liūdnai linktelėjo. 

Suzana ryžtingai puolė tamson. 


87 


„Vespa“ įnėrė į lėtąją Carretera de Huelva** juostą. Jau beveik aušo, bet 
eismas buvo gyvas — jaunieji seviliečiai grįžinėjo iš kiauros nakties savųjų 


* Svarbiausias darbas (pranc.). 
** Uelvos kelias (isp.). 

paplūdimio linksmybių. Padūkusiai signalizuodamas, pro šalį pralėkė fur- 
gonėlis su paaugliais. Greitkelyje Bekerio motociklas atrodė it žaisliukas. 

Ketvirtį mylios atsilikęs, pažerdamas iš po ratų kibirkštis, į greitkelį 
staigiai įsuko aplamdytas taksi. Įsibėgėdamas jis šonu kliudė „Peugeot 504“ 
ir pasiuntė šį virtuliuojantį ant skiriamosios žolės juostos. 

Bekeris pralėkė kelio ženklą: SEVILLA CENTRO — 2 KM. Žinojo 
— jeigu tik suspėtų pasiekti miesto centro priedangą, galbūt jam pavyktų 
išsigelbėti. Spidometras rodė 60 km per valandą. Dvi minutės iki nuovažos iš 
greitkelio. Suvokė neturįs tiek laiko. Kažkur už jo taksi vis mažino atstumą. 
Bekeris spogino akis į artėjančius Sevilijos centro žiburius ir meldėsi, kad 
pasiektų juos gyvas. 

Iki nuovažos dar buvo likę pusė nuotolio, kai čia pat už Bekerio su- 
džeržgė gremžiamas metalas. Jis užgulė motociklą, pasukdamas droselį iki 
pat galo. Dusliai trinktelėjo šūvis, ir kulka prašvilpė pro šalį. Bekeris trūk- 
telėjo kairėn, vinguriuodamas eismo juostomis ten ir atgal, stengdamasis 
laimėti daugiau laiko. Veltui. Nuovažos rampa dar buvo per tris šimtus 
jardų priekyje, o taksi riaumojo vos keliais automobilio ilgiais už jo. Be- 
keris suprato, kad tik sekundžių klausimas, kol jį arba nušaus, arba suvaži- 
nės. Ieškodamas kokio nors išsigelbėjimo, apmetė akimis priešais save, bet 
greitkelį iš abiejų pusių ribojo statūs Žvyruoti šlaitai. Vėl trinktelėjo šūvis. 
Bekeris apsisprendė. 

Palydėtas gumos žvygesio ir kibirkščių, jis staigiai pasviro dešinėn 
ir išsuko iš kelio. Motociklo padangos atsimušė į sankasos griovio dugną. 
Bekeris iš paskutiniųjų stangėsi išlaikyti pusiausvyrą, kai „Vespa“, pažėrusi 
debesį žvyro, ėmė krypuliuoti šlaitu aukštyn. Ratai pašėlusiai sukosi, kabin- 
damiesi į palaidą gruntą. Varikliukas gailiai unkštė, stengdamasis įsitvirtin- 
ti. Bekeris varė jį priekin ir vylėsi, kad šis neužges. Nedrįso atsigręžti — bet 
kurią akimirką taksi galėjo čiuoždamas sustoti ir imti švilpti kulkos. 

Bet kulkų vis nebuvo. 

Motociklas persirito per kalvos keterą, ir Bekeris išvydo centrą. Miesto 
žiburiai driekėsi priekyje it žvaigždėmis nusėtas dangus. Jis paspaudė per 
šiokius tokius brūzgynus ir išnėrė ant šaligatvio krašto. „Vespa“ staiga lyg 
pagreitėjo. Avenida Luis Montoto tartum skriete skriejo po ratais. Kairėje 
pro šalį prašvilpė futbolo stadionas. Laimė, pavyko pasprukti. 

Ir kaip tik tuomet Bekeris išgirdo pažįstamą metalo džergžgesį į be- 
toną. Jis apsidairė. Už šimto jardų priekyje nuovažos rampa artėjo taksi. 
Slysdamas šonu, išlėkė į Luiso Montoto bulvarą ir metėsi tiesiai į jį. 

Bekeris suvokė, kad dabar turėtų pajausti užplūstančią paniką, bet 
anaiptol. Mat tiksliai žinojo, kur lekia. Staigiai pasuko kairėn į Menendez 

Pelayo gatvę ir iki galo atidarė kuro sklendę. Motociklas šoko priekin sker- 
sai parkelį į akmenimis grįstą Mateuso Gago koridorių — siaurą vienos 
krypties eismo skersgatvį, vedantį prie Bario Santa Cruz“ vartų. 

Dar trupučiuką, mąstė jis. 

Taksi sekė įkandin, dundėdamas vis arčiau. Nulėkė paskui Bekerį po 
siauros įvažos į Santa Krusą arka, nusiplėšdamas į jos sieną šoninį veid- 
rodėlį. Bekeris suprato laimėjęs. Santa Krusas buvo seniausias Sevilijos 
kvartalas. Tarp išlikusių nuo romėnų laikų pastatų vinguriavo ne gatvės, 
o siaurų takučių raizgalynė, kuria galėjo prasisprausti tik pėstieji ir atsitik- 
tinai užklydęs mopedas. Kadaise Bekeris valandų valandas klaidžiojo tais 
ankštais urvais. 

Bekeris dar labiau paspaudė paskutine Mateuso Gago atkarpa, ir prie- 
šais jį it kalnas iškilo Sevilijos vienuoliktojo šimtmečio gotikinė katedra. 
Ryto brėkšmoje čia pat greta dangun 419 pėdas aukštyn šovė Chiraldos 
bokštas. Tai buvo Santa Krusas, glaudžiantis antrą pagal didumą pasaulyje 
katedrą ir taip pat seniausias, pačias pamaldžiausias, Sevilijos šeimas. 

Bekeris nuburzgė per akmenimis klotą aikštę. Pokštelėjo vienas šūvis, 
bet jau buvo per vėlu. Bekeris ant savo motociklo dingo siauručiame skers- 
gatvyje — Callita de la Virgen**. 


8d 


Priekinis „Vespos“ žibintas mėsčiojo ryškius šešėlius ant siaurų 
skersgatvėlių sienų. Įnirtingai perjunginėdamas pavaras, Bekeris lėkė tarp 
baltintų pastatų ir savo burzgesiu šį ankstyvą sekmadienio rytmetį Santa 
Kruso kvartalo gyventojams buvo nelyginant žadintuvas. 

Nuo tada, kai Bekeris ištrūko iš oro uosto, praėjo mažiau nei trisde- 
šimt minučių. Visą tą laiką jis spruko, mintyse stengdamasis rasti atsakymą 
į nesibaigiančius klausimus: Kas bando mane nužudyti? Kuo tas žiedas toks 
ypatingas? Kur NSA reaktyvinis lėktuvėlis? Prisiminė Meganos mirtį tualeto 
kabinoje, ir vėl sugrįžo šleikštulys. 

Bekeris tikėjosi tiesiai perkirsti senamiestį ir išnerti kitoje pusėje, bet 


* Šventojo Kryžiaus kvartalas (isp.). 
** Švenčiausiosios Mergelės gatvikė (isp.). 

Santa Krusas buvo painus skersgatvių labirintas, pagardintas apgaulingo- 
mis įeigomis ir aklagatviais. Netrukus Bekeris prarado orientaciją. Steng- 
damasis susivokti, kur esąs, vis dairėsi Chiraldos bokšto, bet aplinkui sienos 
buvo tokios aukštos, kad jis nematė nieko, išskyrus plonytį brėkštančios 
aušros plyšelį viršum savęs. 

Kur dabar galėtų būti žmogus su vielinių rėmelių akiniais, svarstė Be- 
keris; nebuvo toks kvailas, kad manytų užpuoliką atsisakius savo ketinimų. 
Žudikas veikiausiai jį dabar persekioja pėsčiomis. Bekeris stengėsi išma- 
nevruoti „Vespa“ aplinkui ankštus kampus. Skersgatviais aidėjo kosčiojan- 
čio variklio burzgesys. Bekeris suvokė esąs lengvas taikinys Santa Kruso 
kvartalo tykumoje. Kol kas savo naudai jis teturėjo greitį. Privalau išsigauti 
kiton pusėn! 

Po ilgos virtinės posūkių ir tiesių, Bekeris slysdamas išlėkė į trijų 
gatvių sankryžą, pažymėtą Esguina de los Reyes“. Suprato patekęs į bėdą 
— jo jau čia būta. Kol stovėjo apžergęs tuščia eiga burzgiantį motociklą, 
bandydamas nuspręsti, kurlink pasukti, variklis sučiaudėjo ir užgeso. Kuro 
rodyklė stovėjo ties VACIO**. Ir tartum pagal komandą iš skersgatvio kai- 
rėje išniro kažkoks šešėlis. 

Žmogaus protas — sparčiausias iš visų, kokie tik egzistuoja, kompiu- 
terių. Kitą sekundės dalelytę Bekerio protas užfiksavo Žmogaus su akiniais 
apybrėžas, paieškojo atmintyje atitikmens, surado tokį, užregistravo pavojų 
ir pareikalavo sprendimo. Ir tokį gavo. Jis numetė nebenaudingą motociklą 
ir nuskuodė tolyn, kiek tik nešė kojos. 

Bekerio nelaimei, Hulohotas dabar stovėjo ant tvirto pagrindo, o ne 
buvo blaškomas į šonus svyrinėjančiame taksi. Ramiai pakėlęs ginklą, jis 
iššovė. 

Kulka pataikė Bekeriui į šoną tuo pat metu, kai jis paknopstom puo- 
lė už kampo, kur būtų nepasiekiamas šūvių. Nubėgo dar penkis ar šešis 
žingsnius, kol kažką pajuto. Iš pradžių atrodė, lyg trauktų raumenis, tuoj 
virš klubo. Paskui tai virto šiltu dilgčiojimu. Išvydęs kraują, Bekeris supra- 
to. Skausmo nebuvo, ničniekur jokio skausmo, jis tik bėgo galvotrūkčiais 
raizgiu Santa Kruso labirintu. 


Hulohotas lėkė paskui savo medžiojamąjį grobį. Vos atsispyrė pagun- 
dai taikytis Bekeriui į galvą, bet jis buvo profesionalas; privalėjo atsižvelgti 
į riziką. Bekeris — judantis taikinys, ir šauti į viduriniąją kūno dalį grėsė 


* Karalių kampas (isp.). 
** Tuščia (isp.). 

didesne paklaidos galimybe tiek vertikaliai, tiek horizontaliai. Apdairumas 
atsipirko. Paskutinę akimirką Bekeris nukrypo į šalį, ir, užuot nepataikęs į 
galvą, Hulohotas kliudė kažkurią vietą jam šone. Nors jis žinojo, kad kulka 
vos įdrėskė Bekerį ir nepadarys didelės žalos, šūvis savo tikslą pasiekė. Kon- 
taktas įvyko. Auka palytėta mirties. Dabar visai naujas žaidimas. 


Bekeris aklai dūmė priekin. Suko. Vingiavo. Stengėsi vengti tiesių ruo- 
žų. Žingsniai iš paskos atrodė nepermaldaujami. Deivido protas buvo ap- 
temęs. Aptemęs viskam, — kur esąs, kas jį vejasi, — tebuvo likęs instinktas, 
savisaugos instinktas, jokio skausmo, tik baimė ir pirmykštė energija. 

Užpakalyje į azulejo plytelę pataikė šovinys. Jam ant sprando pažiro 
stiklo šukės. Klupdamas jis metėsi kairėn, į kitą skersgatvį. Išgirdo šaukiąsis 
pagalbos, bet išskyrus žingsnių trinksnius ir sunkų šnopavimą, rytmečio 
oras tebeliko mirtinai ramus. 

Šonas dabar Bekeriui degė. Baiminosi paliekąs už savęs ant baltintų 
praėjimų tamsiai raudoną pėdsaką. Ieškojo visur akimis atdarų durų, atda- 
rų vartų, bet kokio išsigelbėjimo iš dusinančių tarpeklių. Nieko. Praėjimas 
tik susiaurėjo. 

— Soccoro! — Bekerio balsas buvo vos girdimas. — Padėkit! 

Sienos iš abiejų pusių vis labiau glaudėsi. Praeiga vingiavo. Bekeris 
ieškojo sankryžos, šalutinės gatvikės, bet kokio kelio išsigelbėti. Praeiga dar 
labiau susiaurėjo. Užrakintos durys. Vis siauriau. Užrakinti vartai. Žingsniai 
artėjo. Jis atsidūrė tiesiame ruože, ir staiga skersgatvis ėmė nuožulniai kilti 
aukštyn. Vis stačiau. Bekeris juto kojas įsitempiant. Jo greitis lėtėjo. 

Ir tuomet jis atsidūrė ten. 

Nelyginant greitkelis, kuriam išseko finansavimas, skersgatvis papras- 
čiausiai baigėsi. Aukšta siena, medinis suolelis ir nieko daugiau. Nė pro kur 
išsigelbėti. Bekeris pažvelgė tris aukštus aukštyn į pastato viršų, o paskui 
apsisuko ir leidosi ilgu skersgatviu atgalios, bet, nubėgęs vos kelis žingsnius, 
staiga sustojo. 

Nuožulnios tiesios gatvelės apačioje išdygo kažkokia figūra. Neskubiai 
ir ryžtingai Žmogus pajudėjo Bekerio link. Ankstyvo rytmečio saulėje bliz- 
gėjo revolveris. 

Traukdamasis atbulas aukštyn sienos link, ūmai Bekeris viską ėmė 
suvokti labai aiškiai. Staiga suskaudo šoną. Jis palietė skaudamą vietą ir 
pažvelgė žemyn. Pirštus ir auksinį Ensejo Tankado žiedą nudažė kraujas. 
Suglumęs jis stebeilijo į graviruotą lankelį. Buvo pamiršęs, kad nešiojasi jį 
ant rankos. Buvo pamiršęs, kodėl atvyko į Seviliją. Pažvelgė į besiartinančią 


SKAITMENINĖ TVIRTOVĖ 247 


figūrą. Nuleido akis į žiedą. Ar kaip tik dėl jo žuvo Megana? Ar kaip tik dėl 
jo Žūsiąs jis? 

Šešėlis artėjo. Iš visų pusių Bekeris regėjo sienas — aklagatvį už savęs. 
Tarp jų keletas vartais užtvertų nišų, bet jau per vėlu šauktis pagalbos. 

Bekeris nugara prisispaudė prie akligatvio sienos. Staiga jis ėmė justi 
kiekvieną akmenėlį sau po padais, kiekvieną tinkuotos sienos nelygumą 
sau už nugaros. Jo mintys sukosi atgalios į savo vaikystę, tėvus... Suzaną. 

O Dieve, Suzana. 

Pirmą sykį nuo tada, kai buvo dar vaikas, Bekeris meldėsi. Nesimeldė, 
kad būtų išgelbėtas nuo mirties — jis netikėjo stebuklais. Bet meldėsi, kad 
moteris, kurią paliko, surastų jėgų, kad ji tvirtai žinotų buvusi mylima. Jis 
užsimerkė. Prisiminimai užplūdo veržliu srautu. Jis prisiminė ne katedros 
posėdžius, universiteto reikalus ir dalykus, sudariusius 90 procentų jo gyve- 
nimo; prisiminė ją. Paprasti prisiminimai: kaip mokė ją valgyti lazdelėmis, 
buriuoti Kodo kyšulyje. Aš myliu tave, mąstė jis. Žinok tai... amžinai. 

Visa jo gyvenimo apsauga, visas fasadas, visas netikras susireikšmi- 
nimas tartum buvo nuplėšti. Jis stovėjo nuogas — grynut grynutėlis prieš 
Dievą. Aš esu vyras, — pagalvojo jis. Ir ironijos mirksnį dar prisiminė: Vy- 
ras be vaško. Stovėjo užsimerkęs, o žmogus su vielinių rėmelių akiniais vis 
artinosi. Kažkur netoli suskalambijo varpas. Bekeris tamsoje laukė garso, 
užbaigsiančio jo gyvenimą. 


81 


Ryto saulė, vos tik prasimušusi virš Sevilijos stogų, siuntė žemyn švie- 
są į tarpeklius apačioje. Varpas Chiraldos viršūnėje kvietė į aušrines mišias. 
Visi gyventojai laukė šios akimirkos. Visur senoviniame kvartale atsidarė 
vartai, ir šeimos išsipylė į siauras gatveles. Nelyginant kraujas senojo Santa 
Kruso gyslose, jie plūdo savo pueblo* širdies link, savo istorijos šerdies, savo 
Dievo, savo šventovės, savo katedros link. 

Kažkur Bekerio galvoje skalambijo varpas. Ar aš jau miręs? Bemaž ne- 
norom pravėrė akis ir prisimerkė į pirmuosius saulės spindulius. Tiksliai 


* Miestas (isp.). 

žinojo, kur esąs. Nuleidęs žvilgsnį, ieškojo skersgatvyje savo užpuoliko. Bet 
žmogaus su vielinių rėmelių akiniais nebebuvo. Užtat buvo kitų. Ispanų 
šeimos, pasipuošusios gražiausiais drabužiais, žengė iš savo uždarųjų tar- 
puvarčių į skersgatvius šnekučiuodamiesi, juokdamiesi. 


Skersgatvio apačioje, paslėptas nuo Bekerio akių, Hulohotas apimtas 
nevilties keikėsi. Iš pradžių tik viena pora skyrė jį nuo grobio. Hulohotas 
neabejojo, kad šie tuoj pat pasišalins. Bet varpų skambesys vis aidėjo gat- 
velėmis, pritraukdamas kitus iš namų. Antra pora, su vaikais. Jie sveiki- 
nosi vienas su kitu. Kalbėjo, juokėsi, bučiavosi po tris kartus į skruostus. 
Pasirodė dar viena grupelė, ir Hulohotas nebematė savo aukos. Virdamas 
įsiūčiu, jis nėrė į sparčiai gausėjančią minią. Turįs prisikasti iki Deivido 
Bekerio! 

Žudikas brovėsi prie skersgatvio galo. Mirksnį pasijuto pasiklydęs 
tarp gausybės kūnų — švarkai ir kaklaraiščiai, juodos suknios, nėriniuotos 
pakumpusių moterų pelerinos. Jie visi tartum nematė Hulohoto, žingsnia- 
vo nerūpestingi, visi juodai apsirengę, šiūruodami kojomis, judėdami visi 
kaip vienas, užtverdami jam kelią. Hulohotas alkūnėmis stūmėsi per minią 
pirmyn ir, pasiekęs akląjį skersgatvio galą, iškeltu ginklu metėsi priekin. 
Paskui išleido kimų, nežmogišką riksmą. Deividas Bekeris buvo dingęs. 


Bekeris klupinėjo per minią, stengdamasis neužkliudyti žmonių. Sek 
paskui minią, — vis galvojo. — Jie žino kelią iš čia. Prie sankryžos jis pasu- 
ko dešinėn, ir gatvelė praplatėjo. Visur atsidarinėjo vartai, ir laukan pylėsi 
žmonės. Varpų dūžiai tapo garsesni. 

Šoną Bekeriui tebediegė, bet jis juto, kad kraujavimas liovėsi. Jis bėgo 
priekin. Kažkur už jo, sparčiai artėdamas, buvo žmogus su revolveriu. 

Bekeris nardė tarp bažnyčion traukiančių tikinčiųjų grupelių ir sten- 
gėsi lenkti galvą. Jau nebetoli. Jautė tai. Minia sutirštėjo. Gatvelė buvo pra- 
platėjusi. Jie plaukia nebe kokiu nors mažučiu intaku, o pagrindine upe. Už- 
sukdamas išlinkį, Bekeris staiga išvydo — priekyje aukštyn stiebėsi katedra 
ir Chiraldos bokštas. 

Varpai kurtino, jų aidui neleido toliau plisti aukštos aikštę supančios 
sienos. Minios susiliejo, visi, vilkintys juodai, stūmėsi per aikštę prie Žio- 
jinčių Sevilijos katedros durų. Bekeris pabandė atsiskirti nuo žmonių ir 
pasiduoti Mateuso Gago link, bet buvo įkliuvęs į spąstus, petys prie peties, 
pėda už pėdos vidur plūstančių masių. Ispanai visados, skirtingai nei visas 
kitas pasaulis, suvokdavo artumą. Bekeris judėjo įstrigęs tarp dviejų apkū- 

nių moterų, kurios abi užsimerkusios leidosi nešamos minios. Jos murmėjo 
pačios sau maldas ir maigė tarp pirštų rožinius. 

Miniai priartėjus prie milžiniško akmeninio statinio, Bekeris vėl pa- 
mėgino atsiskirti kairėn, bet dabar srautas buvo stipresnis. Džiugus lauki- 
mas, stumdymasis ir grumdymasis, aklai murmamos maldos. Jis apsigręžė 
minioje, bandydamas pasipriešinti nekantraujantiems tuntams, tačiau buvo 
neįmanoma — kaip ir plaukti prieš srovę be galo gilioje upėje. Jis vėl apsi- 
suko. Priešais juodavo katedros durys — nelyginant anga į kokį nors tamsų 
tunelį atrakcionų traukinuko, į kurį gailėjosi įsėdęs. Deividas Bekeris staiga 
sumojo einąs bažnyčion. 


a 


Kriptografijos sirenos kaukė. Stratmoras nenutuokė, kiek laiko Su- 
zanos jau nėra. Sėdėjo vienas šešėliuose, o TRANSLTR gausmas jam vis 
šaukė. Pratęs išlikti... pratęs išlikti... 

Taip, — pagalvojo jis, — aš pratęs išlikti, bet išlikimas niekai be garbės. 
Verčiau numirsiu, nei gyvensiu nešlovės šešėlyje. 

O jo kaip tik ir laukė nešlovė. Nuslėpė informaciją nuo direktoriaus. 
Pasiuntė virusą į saugiausią valstybės kompiuterį. Be jokios abejonės, jis 
bus išstatytas visų pajuokai. Jo ketinimai buvo patriotiški, bet niekas neišė- 
jo taip, kaip planavo. Būta mirties ir išdavystės. Laukia teismai, kaltinimai, 
visuomenės pasipiktinimas. Šitiek daug metų tarnavęs savo šaliai garbingai 
ir dorai, tad negalįs leisti, kad visa taip baigtųsi. 

Esu pratęs išlikti, — pagalvojo jis. 

Esi melagis, — mintyse sau pats atsakė. 

Tikrai. Jis išties melagis. Būta žmonių, su kuriais jis nebuvo atviras. 
Suzana Flečer — viena iš jų. Tiek daug dalykų jai nepasakė — dalykų, dėl 
kurių dabar jam be galo gėda. Metų metus ji buvo jo iliuzija, gyva jo fan- 
tazija. Sapnuodavo ją naktimis; šaukdavosi jos per miegus. Nevaliojo savęs 
suvaldyti. Ji buvo talentinga ir graži, kokią tik galima įsivaizduoti moterį. 
Jo žmona buvo kantri, bet kai galop susipažino su Suzana, iškart prarado 
viltį. Bevė Stratmor niekad nekaltino savo vyro už jo jausmus. Stengėsi kaip 
įmanoma ilgiau iškęsti širdgėlą, bet galiausiai tai pranoko jos jėgas. Pasakė 

jam, kad jųdviejų santuoka baigiasi: tai netinkama vieta visą likusį savo 
gyvenimą praleisti kitos moters šešėlyje. 

Pamažėle sirenos prikėlė Stratmorą iš stingulio. Analitiška jo geba ieš- 
kojo bent kokios išeities. Protas nenoromis patvirtino, ką jau įtarė širdimi. 
Esama tik vieno tikro išsigelbėjimo, tik vieno sprendimo. 

Stratmoras nuleido akis į klaviatūrą ir ėmė spausdinti. Nepasivargino 
pakreipti į save monitorių, kad galėtų šį matyti. Jo pirštai rinko Žodžius pa- 
mažu ir ryžtingai. 

Mieliausieji draugai, šiandien sau atimu gyvybę... 

Šitaip niekad niekas nesistebės. Nebus klausimų. Nebus kaltinimų. Jis 
parašys pasauliui, kas atsitiko. Daugelis jau mirę... bet dar liko atimti vieną 


gyvybę. 


al 


Katedroje visados būna naktis. Dienos šiluma virsta drėgna vėsa. Sto- 
ros granitinės sienos nuslopina transporto triukšmą. Joks skaičius sietynų 
nepajėgia apšviesti plytinčios tamsybės virš galvos. Visur krinta šešėliai. 
Tik aukštai viršuje vitražai košia išorinio pasaulio bjaurastį į blausaus raus- 
vumo ir mėlynumo spindulius. 

Sevilijos katedra, kaip ir visos didžiosios Europos katedros, suformuo- 
ta kryžiaus pavidalu. Presbiterija ir altorius yra šiek tiek aukščiau vidurinės 
dalies ir atsiveria žemyn į pagrindinę šventovės erdvę. Mediniai klauptai 
užpildo vertikaliąją ašį, stulbinamus 113 jardų nuo altoriaus iki kryžiaus 
pagrindo. Į kairę ir į dešinę nuo altoriaus skersinė nava glaudžia klausyklas, 
šventųjų kapus ir papildomas vietas sėdėti. 

Bekeris buvo įspraustas viduryje ilgo klaupto maždaug pusiaukelėje 
nuo altoriaus. Virš galvos, svaigioje tuštumoje ant išsitrynusių virvių, pla- 
čiais lankais siūbavo sidabrinė smilkyklė, didumo sulig šaldytuvu, palikda- 
ma paskui save smilkalų pėdsaką. Chiraldos varpai tebeskalambijo, siųsda- 
mi pro akmenį žemo tono grumenančias smūgines bangas. Bekeris nuleido 
žvilgsnį į paauksuotą sieną už altoriaus. Turėjo daug už ką būti dėkingas. Jis 
alsuoja. Tebėra gyvas. Tai stebuklas. 

Kunigui rengiantis pradėti įvadinę maldą, Bekeris pasitikrino šoną. 
Ant marškinių raudona dėmė, bet kraujavimas liovęsis. Žaizda nedidelė, 

veikiau plėštinė nei skverbtinė. Bekeris vėl susikimšo marškinius į kelnes ir 
ištempė kaklą. Durys už jo buvo beužsiveriančios. Žinojo, kad jeigu buvo 
sekamas, dabar yra patekęs į spąstus. Sevilijos katedra turėjo vienintelį 
veikiantį įėjimą — toks projektas išpopuliarėjo tais laikais, kai bažnyčios 
naudotos kaip tvirtovės, saugus prieglobstis maurų užpuolimo atveju. Kai 
įėjimas vienintelis, tereikia užbarikaduoti vienerias duris. O nūnai vienin- 
telis įėjimas turėjo ir kitą paskirtį — užtikrino, kad visi atvykstantys į ka- 
tedrą turistai nusipirktų bilietą. 

Dvidešimt dviejų pėdų aukščio paauksuotos durys užsidarė ryžtingai 
trinkteldamos. Bekeris buvo aklinai įkliuvęs Dievo namuose. Jis užsimerkė 
ir klaupte nuslydo žemyn. Buvo pastate vienintelis, vilkįs ne juodai. Kažkur 
užgiedojo balsai. 


Bažnyčios gale šonine nava pamažu slinko, stengdamasi likti šešė- 
liuose, kažkokia figūra. Žmogus suspėjo įsmukti vidun prieš pat durims 
užsidarant. Jis nusišypsojo pats sau. Medžioklė tampa įdomi. Bekeris čia... 
Aš jaučiu. Jis metodiškai, eilė po eilės, slinko priekin. Virš galvos lėtai, ilgais 
tingiais išlinkiais siūbavo smilkyklė. Puiki vieta numirti, — pagalvojo Hulo- 
hotas. — Tikiuosi, ir man taip išpuls. 


Bekeris atsiklaupė ant šaltų katedros grindų ir nulenkė galvą, kad ne- 
simatytų. Vyriškis greta jo piktai sužioravo žemyn — šitaip elgtis Dievo 
namuose ypač nenormalu. 

— Enfermo, — atsiprašė Bekeris. — Man bloga. 

Bekeris žinojo turįs likti žemai. Buvo pastebėjęs slenkantį šonine nava 
pažįstamą siluetą. Tai jis! Atsekė čionai! 

Nors ir slėpėsi didžiulės tikinčiųjų minios vidury, Bekeris baiminosi 
esąs lengvas taikinys — juodoje minioje chaki spalvos jo sportinis švarkelis 
buvo nelyginant signalinis pakelės žiburys. Svarstė, gal reikėtų jį nusivilkti, 
bet balti oksfordiški marškiniai po apačia ne ką geriau. Tad jis tik dar že- 
miau susigūžė. 

Žmogus šalia susiraukė. 

— Turista, — suniurnėjo jis, paskui sarkastiškai sukuždėjo: — Llamo 
un mėdico? Gal iškviesti daktarą? 

Bekeris pažvelgė į apgamuotą senio veidą. 

— No, gracias. Estoy bien.* 

Žmogus piktai nužvelgė jį. 


* Ne, dėkui. Jaučiuosi geriau (isp.). 

— Pues siėntate! Tuomet sėskitės! Aplinkui pasigirdo pavieniai „ššš!“ 
ir senis, prikandęs liežuvį, nusisuko priekin. 

Bekeris užsimerkė ir susigūžė dar žemiau, klausdamas savęs, kiek ilgai 
dar truks pamaldos. Išauklėtam protestantu, jam visados atrodydavo, kad 
katalikai pernelyg linkę viską užtęsti. Jis meldėsi, kad tai būtų tiesa — kai 
tik baigsis pamaldos, jam teks atsistoti ir išleisti kitus. Su chaki spalva jis 
kaip ir negyvas. 

Aišku, šiuo metu neturi kito pasirinkimo. Tad paprasčiausiai klūpėjo 
čia ant šaltų akmeninių didžiulės katedros grindų. Galiausiai senis liovėsi 
juo domėjęsis. Tikintieji dabar stovėjo giedodami. Bekeris liko žemai pasi- 
lenkęs. Kojas pradėjo traukti mėšlungis. Nebuvo vietos jas ištiesti. Kantry- 
bės, — pagalvojo jis. — Kantrybės. Užsimerkė ir giliai įkvėpė oro. 

Tartum buvo praėjusios vos kelios minutės, kai Bekeris pajuto jį ragi- 
nančius spyrius. Jis pakėlė galvą. Apgamuoto veido vyriškis stovėjo jam iš 
dešinės, nekantraudamas palikti klauptą. 

Bekeris supanikavo. Jis jau nori išeiti? Man teks atsistoti! Bekeris pa- 
mojo žmogui, kad peržengtų jį. Tas vos tramdė pyktį. Susiėmęs juodo švar- 
ko skvernus, irzliai trūktelėjo šiuos žemyn ir atsilošė atgal, atidengdamas 
visą eilę laukiančių išeiti žmonių. Bekeris žvilgtelėjo kairėn ir išvydo, kad 
moters, sėdėjusios šalia, nebėra. Visas klauptas jam po kairei buvo tuščias 
iki pat viduriniosios navos. 

Pamaldos dar negalėjo pasibaigti! Šitai neįmanoma, juk mes ką tik čia 
įėjome! 

Bet eilės gale pamatęs klapčiuką ir dviem voromis vienas už kito alto- 
riaus link centrine nava judančius žmones, Deividas suprato, kas vyksta. 

Komunija. — Jis suvaitojo. — Prakeikti ispanai pirmiausiai eina jos! 


p= 


Suzana lipo kopėtėlėmis žemyn į požeminius aukštus. Aplinkui 
TRANSLTR korpusą dabar vertėsi tiršti garai. Trapai buvo sudrėkę nuo 
susikondensavusių lašų. Ji mažne parkrito, plokščiapadžiai bateliai labai 
menkai kibo su paviršiumi. Ji mąstė, ar dar ilgai TRANSLTR išsilaikys. 
Sirenos vis siuntė su pertrūkiais pavojaus signalus. Avariniai švyturėliai 
sukdamiesi blykčiojo dviejų sekundžių intervalais. Trimis aukštais žemiau 

atsarginiai generatoriai drebėjo, unkšdami nuo apkrovos. Suzana žinojo, 
kad kažkur ūkanotos prieblandos dugne yra srovės pertraukiklis. Ji jautė, 
kad laiko nebedaug. 


Viršuje Stratmoras laikė rankoje beretą. Jis darsyk perskaitė raštelį ir 
padėjo ant kambario grindų ten, kur stovėjo. Tai, ką rengėsi padaryti — be 
abejo, bailus poelgis. Esu pratęs išlikti, — mąstė jis. Galvojo apie virusą 
NSA duomenų banke, apie Deividą Bekerį Ispanijoje, apie savo planus dėl 
slaptosios landos. Jis tiek daug melavo. Tiek daug dėl ko kaltas. Suvokė, tai 
vienintelis būdas išvengti atsakomybės... vienintelis būdas išvengti gėdos. 
Jis kruopščiai nutaikė pistoletą. Paskui užsimerkė ir nuspaudė gaiduką. 


Suzana buvo nusileidusi žemyn tik šešis aukštus, kai išgirdo prislo- 
pintą šūvį. Jis pokštelėjo kažkur toli, per generatorių gausmą vos girdimas. 
Niekad nebuvo girdėjusi šūvių, išskyrus tų per televizorių, bet jai neliko 
abejonių, kas tai buvo. 

Sustojo kaip įbesta, garsas tebeskambėjo jai ausyse. Pagauta siaubo, 
ji baiminosi blogiausio. Prieš akis jai iškilo komandoro svajonės — slapta 
landa „Skaitmeninėje tvirtovėje“, koks tai būtų buvęs neįtikėtinai sumanus 
manevras. Įsivaizdavo virusą duomenų banke, jo išyrančią santuoką, tą 
kraupų jo galvos linktelėjimą ją palydint. Kojos pradėjo jos nebelaikyti. 
Laiptų aikštelėje staigiai apsisuko, grabinėdamasi turėklų. Komandoras! 
Ne! 

Trumpam Suzana sustingo, galvoje liko tuščia. Šūvio aidas tartum 
nustelbė chaosą aplinkui. Protas ragino žengti toliau žemyn, bet kojos ne- 
klausė. Komandoras! Kitą akimirką ji pasijuto klupinėjanti atgalios laiptais 
aukštyn, visiškai pamiršusi pavojų aplinkui save. 

Ropštėsi aklomis, slysčiodama slidžiu metalu. Drėgmė iš viršaus krito 
nelyginant lietus. Pasiekusi kopėtėles ir suskatusi keberiotis aukštyn, pasi- 
juto pakelta iš apačios didžiulės garo bangos, kuri meste išmetė ją laukan 
pro liuko angą. Nusirito ant Kriptografijos salės grindų ir pajuto virš sa- 
vęs plūstelint vėsų orą. Kiaurai permirkusi balta jos palaidinukė lipo prie 
kūno. 

Aplinkui tvyrojo tamsa. Suzana palūkėjo, bandydama susiorientuoti. 
Šūvio garsas nepaliaujamai sukosi ir sukosi ratu jai galvoje. Karštas garas 
vertėsi pro liuko angą tarsi dujos iš tuojau susprogsiančio ugnikalnio. 

Suzana keikė save, kad paliko Stratmorui beretą. Ji palikusi pistoletą 
pas jį, tiesa? O gal Trečiajame mazge? Kai akys apsiprato su tamsa, žvilgte- 
lėjo Trečiojo mazgo sienoje žiojinčios išdaužos pusėn. Monitoriai silpnai 

švietė, bet tolumoje jai pavyko įžvelgti nejudantį Heilą — gulėjo ant grindų 
ten pat, kur ir buvo palikusi. Stratmoro — nė ženklo. Apimta siaubo dėl to, 
ką aptiksianti, ji pasuko eiti komandoro kabineto link. 

Bet kai vos tik pajudėjo, kažkas jai pasirodė keista. Sugrįžo kelis žings- 
nius atgal ir atsargiai vėl pažvelgė Trečiojo mazgo vidun. Švelnioje šviesoje 
jai pavyko įžvelgti Heilo ranką. Jis nebegulėjo suvystytas it mumija. Tysojo 
išdrikęs aukštielninkas ant grindų užmesta virš galvos ranka. Nejau jis išsi- 
laisvino? Jokių judesių. Heilas gulėjo mirtinai ramus. 

Suzana nukreipė akis į Stratmoro postą, kybantį aukštai prie sienos. 

— Komandore? 

Tyla. 

Nedrąsiai pajudėjo Trečiojo mazgo link. Heilo rankoje buvo kažkoks 
daiktas, žybsintis monitorių šviesoje. Suzana prisislinko arčiau... dar arčiau. 
Staiga ji pamatė, ką turi rankoje Heilas — beretą. 

Suzana aiktelėjo. Sekdamos Heilo rankos išlinkiu, jos akys sustojo ties 
jo veidu. Tai, ką išvydo, buvo absurdiška. Pusė Grego Heilo galvos skendėjo 
kraujyje. Tamsi dėmė jau išplito kilimu. 

O, Dieve mano! Suzana susvirduliavo atgal. Tai ne komandoro šūvį ji 
girdėjo, o Heilo! 

Tarsi ištikta transo, Suzana vėl pajudėjo prie kūno. Matyt, Heilui pa- 
vyko išsilaisvinti. Spausdintuvo laidai gulėjo krūvoje ant grindų šalia jo. 
Turbūt buvau palikusi pistoletą ant sofutės, — pamanė ji. Melsvoje šviesoje 
kraujas, besisunkiantis pro skylę jo kiauše, atrodė juodas. 

Ant grindų greta Heilo gulėjo popieriaus lapelis. Netvirtai priėjusi, 
Suzana pakėlė jį. Tai buvo laiškas. 


Mieliausieji draugai, šiandien atimu sau gyvybę, atgailauda- 
mas už šias nuodėmes... 


Visiškai nepajėgdama patikėti, Suzana stebeilijo į savižudžio laiškelį 
savo rankoje. Pamažu ėmė skaityti. Siurrealistiška — taip nebūdinga Heilui 
— ilgas nusikaltimų sąrašas. Jis prisipažino dėl visko — kad supratęs, jog 
NDAKOTA apgaulė, kad nusamdęs žudiką nugalabyti Ensejį Tankadą ir 
paimti žiedą, kad nustūmęs nuo laiptų Filą Čartrukianą, kad ketinęs par- 
duoti „Skaitmeninę tvirtovę“. 

Suzana priėjo prie paskutinės eilutės. Nebuvo pasirengusi tam, ką per- 
skaitė. Paskutiniai laiško Žodžiai kirto pribloškiamą smūgį: 


O svarbiausia, aš iš tiesų gailiuosi dėl Deivido Bekerio. Atleis- 
kite man, buvau apakintas garbės siekio. 


SKAITMENINĖ TVIRTOVĖ 255 


Drebėdama Suzana tebestovėjo ties Heilo kūnu, kai už jos sutrinksėjo 
atbėgantys Žingsniai. Ji pamažėle apsigręžė. 

Pro išdaužtą stiklą pasirodė Stratmoras, išblyškęs ir uždusęs. Matyt, 
priblokštas, išpūtė akis žemyn į Heilo kūną. 

— O, Dieve mano! — pratarė jis. — Kas atsitiko? 


dd 


Komunija. 

Hulohotas išsyk pamatė Bekerį. Chaki spalvos švarkelio buvo neįma- 
noma nepastebėti, ypač su nedidele kraujo dėme viename šone. Švarkelis 
slinko centrine nava juodumos jūroje. Jis veikiausiai nežino, kad aš čia. Hu- 
lohotas nusišypsojo. Žmogus jau negyvėlis. 

Jis praskleidė vėduokle mažučius kontaktus sau ant pirštų galų, ne- 
kantraudamas pranešti savo amerikiečiui bendrui gerą žinią. Greitai, — pa- 
galvojo jis. — Labai greitai. 

Nelyginant plėšrus žvėris, judantis pavėjui, Hulohotas nuslinko į baž- 
nyčios galą. Paskui pradėjo artintis — tiesiai centrine nava. Hulohotas visai 
nebuvo nusiteikęs sekti Bekerį tarp apleidžiančios bažnyčią minios. Jo gro- 
bis spąstuose — laiminga įvykių klotis. Tereikėjo tyliai jį pašalinti. Duslin- 
tuvas — geriausias, kokį tik buvo galima įsigyti už pinigus — teišleisdavo 
negarsų kostelėjimą. Tiks kuo puikiausiai. 

Artindamasis prie chaki spalvos švarkelio, Hulohotas negirdėjo mur- 
mėjimo patylom tų, kuriuos lenkė. Tikintieji galėjo suprasti šio žmogaus 
jaudulį, siekiant gauti Dievo palaiminimą, bet vis dėlto esama griežtų elge- 
sio taisyklių — dviem eilėmis, vorele vienas už kito. 

Hulohotas tebesistūmė į priekį ir sparčiai artėjo prie tikslo, grabinė- 
damasis švarko kišenėje revolverio. Pagaliau atėjo toji akimirka; iki šiol 
Deividui Bekeriui nepaprastai sekėsi; nėra jokio reikalo daugiau tampyti 
likimą už ūsų. 

Chaki spalvos švarkelis buvo vos už dešimties žmonių priekyje, veidu 
į altorių, nuleista galva. Hulohotas mintyse repetavo, kaip nužudys. Vaizdas 
buvo aiškus — prasibraus už Bekerio, ginklą laikys žemai, šaus dusyk į nu- 

garą, Bekeris ims kniubti, Hulohotas pagaus jį ir it susirūpinęs draugas paso- 
dins ant klaupto. Tuomet greitai pajudės į bažnyčios galą, lyg skubintųsi pa- 
galbos. Per sumaištį dings, dar niekam nė nespėjus susigaudyti, kas įvykę. 

Dar penki žmonės. Keturi. Trys. 

Hulohotas čiupinėjo kišenėje ginklą, tebelaikydamas šį paslėpęs. Iššaus 
nuo klubo aukštyn Bekeriui į stuburą. Šitaip kulka pataikys arba į stuburą, 
arba į plaučius, o paskui susiras širdį. Net jeigu kulka ir nepataikytų į širdį, 
Bekeris žus. Peršautas plautis — mirtinas sužalojimas, galbūt medicininiu 
atžvilgiu pažangesnėse šalyse — nė, bet Ispanijoje šitai mirtina. 

Du žmonės... vienas. Ir Hulohotas jau vietoje. Nelyginant šokėjas, atlie- 
kantis gerai surepetuotą judesį, jis pasisuko į dešinę. Padėjo ranką ant chaki 
švarkelio peties, nutaikė revolverį ir... iššovė. Du duslūs dunkstelėjimai. 

Akimoju kūnas pastiro. Paskui ėmė kristi. Hulohotas pagavo savo 
auką už pažastų. Vienu vieninteliu judesiu nubloškė kūną į klauptą, dar nė 
nespėjus kraujui išplisti po nugarą. Šalia žmonės sužiuro. Hulohotas ne- 
kreipė dėmesio — po sekundėlės dingsiąs. 

Pagrabinėjo negyvus žmogaus pirštus, ieškodamas žiedo. Ničnieko. 
Pagrabinėjo darsyk. Pirštai buvo pliki. Hulohotas piktai atgręžė žmogų į 
save. Ir kaipmat nuvėrė siaubas. Tas veidas visai ne Deivido Bekerio! 

Rafaelis del Masa, bankininkas iš Sevilijos priemiesčių, pasimirė be- 
maž akimirksniu, tebegniauždamas delne 50 000 pesetų, kurias keistasis 
amerikietis jam sumokėjo už pigų juodą sportinio kirpimo švarką. 


Jų 


Midžė Milken stovėjo niršdama prie šalto vandens termoso konfe- 
rencijų salėje. Ką, po velniais, Fonteinas daro? Ji samaigė popierinį puodelį 
ir piktai nusviedė į šiukšliadėžę. Kriptografijoje kažkas dedasi! Aš jaučiu! 
Midžė žinojo esant tik vienintelį būdą savo teisumui įrodyti. Nueisianti pati 
patikrinti — jeigu prireiks, susirasianti Džebą. Ji staigiai apsisuko ir buvo 
bežengianti durų link. | 

Nežinia iš kur išdygęs Brinkerhofas pastojo jai kelią. 

— Kur einate? 

— Namo! — pamelavo Midžė. 

Brinkerhofas vis tiek jos nepraleido. 


SKAITMENINĖ TVIRTOVĖ 257 


Midžė sužioravo akimis: 

— Fonteinas jums liepė manęs neišleisti, tiesa? 

Direktoriaus padėjėjas nusuko akis į šalį. 

— Čedai, sakau jums, kažkas dedasi Kriptografijoje — kažkas rimta. 
Nežinau, kodėl Fonteinas apsimeta kvailiu, bet TRANSLTR ištiko bėda. 
Kažkas šiąnakt ten negerai! 

— Midže, — ramino jis, eidamas pro ją prie užuolaidomis užtrauktų 
konferencijų salės langų, — tegul direktorius pats tvarkosi. 

Midžės žvilgsnis sugriežtėjo: 

— Ar bent kiek nutuokiate, kas atsitiks TRANSLTR, jeigu sutriks au- 
šinimo sistema? 

Brinkerhofas gūžtelėjo pečiais ir prisiartino prie lango. 

— Šiaip ar taip, srovė veikiausiai jau atkurta. — Jis praskleidė užuolai- 
das ir pažvelgė laukan. 

— Vis dar tamsu? — paklausė Midžė. 

Bet Brinkerhofas neatsakė. Sustingo it pakerėtas. Po Kriptografijos 
skliautais dėjosi neįsivaizduojami dalykai. Visas stiklinis kupolas švysčiojo, 
žybčiojo ir buvo užpildytas garo verpetų. Brinkerhofas stovėjo nustėręs, 
susvaigusia galva remdamasis į stiklą. Paskui, pagautas klaikios panikos, 
išskuodė iš salės. 

— Direktoriau! Direktoriau! 


45 


Kristaus kraujas... išganymo taurė... 

Žmonės susispietė apie sukniubusį klaupte kūną. Viršum galvų ramiai 
lankais siūbavo smilkyklė. Hulohotas centrinėje navoje staigiai apsisuko ir 
permetė akimis bažnyčią. Jis turi būti čia! Vėl atsigręžė į altorių. 

Už trisdešimties eilių priekyje toliau be pertrūkių buvo dalijama šven- 
toji komunija. Padre* Gustafesas Erera, vyresnysis taurės nešėjas, smalsiai 
žvilgtelėjo į tylų sąmyšį viename iš viduriniųjų klauptų; jam tai nerūpėjo. 
Kai kada kuris nors iš senesniųjų žmogelių, priveiktas Šventosios Dvasios, 
nualpdavo. Šiek tiek daugiau oro paprastai padėdavo. 


* Tėvas (isp.). 

Tuo tarpu Hulohotas ieškojo it paklaikęs. Bekerio niekur nebuvo 
matyti. Koks šimtas žmonių klūpojo prie ilgo altoriaus laukdami priimti 
komuniją. Hulohotas svarstė, gal Bekeris vienas iš jų. Peržvelgė visas nu- 
garas. Buvo pasirengęs šauti iš penkiasdešimties jardų nuotolio ir mestis 
prie grobio. 


El cuerpo de Jesus, el pan del cielo*. 

Jaunas kunigas, teikdamas Bėkeriui komuniją, smerkiamai nužvelgė jį. 
Jis galėjo suprasti nepažįstamojo nekantrumą priimti komuniją, tačiau tai 
joks pasiteisinimas taip įsibrauti į eilę. 

Bekeris nulenkė galvą ir kaip įmanydamas stropiau kramsnojo osti- 
ją. Juto, kad jam už nugaros kažkas dedasi, kažkoks bruzdesys. Pagalvojo 
apie Žmogų, iš kurio nusipirko švarką, ir vylėsi, kad šis bus paklausęs jo 
patarimo ir nepasiėmęs mainais Bekerio švarkelio. Jis buvo beatsigręžiąs 
pažiūrėti, bet išsigando, kad užpakalyje gali spoksoti žmogus su vielinių 
rėmelių akiniais. Tad gūžėsi vildamasis, kad juodas švarkas pridengia jo 
chaki spalvos kelnes. Tačiau anaiptol. 

Jam iš dešinės sparčiai artėjo taurė. Žmonės jau rijo savąjį vyno gurkš- 
nį, žegnojosi ir stojosi trauktis į šalį. Lėčiau! Bekeriui visai nebuvo skubu 
pasitraukti nuo altoriaus. Bet komunijos laukė du tūkstančiai žmonių, o ją 
dalijo tik aštuoni kunigai, tad uždelsti prie gurkšnio vyno būtų buvę pa- 
laikyta prastu tonu. 


Taurė jau buvo čia pat Bekeriui iš dešinės, kai Hulohotas pastebėjo 
nepriderintas chaki kelnes. 

— Estūs ya muerto, — tyliai sušnypštė jis. — Tu jau miręs. — Hulo- 
hotas pajudėjo centrine nava priekin. Subtilumų metas praėjęs. Du šūviai 
į nugarą, jis sugriebsiąs žiedą ir paspruksiąs. Didžiausia Sevilijoje taksi 
stovėjimo vieta buvo už pusės kvartalo Mateuso Gago gatvelėje. Jis siekė 
savojo ginklo. 

Adiėos, Senor Becker... 


La sangre de Cristo, la copa de la salvacion**. 
Padre Erera nuleido rankomis nugludintą sidabrinę taurę, ir stiprus 
raudonojo vyno aromatas plūstelėjo Bekeriui į šnerves. Šiek tiek per anksti 


* Jėzaus kūnas, dangiškoji duona (isp.). 
** Kristaus kraujas, išganymo taurė (isp.). 

gerti, — pagalvojo Bekeris, pasilenkdamas priekin. Bet sidabrinei taurei nu- 
sileidus žemiau akių, šmėstelėjo kažkoks judesys. Greitai artėjanti figūra, 
jos pavidalas iškreiptas atspindžio tviskančiame sidabre. 

Bekeris išvydo blykstelintį metalą, ištraukiamą ginklą. Akimoju, pa- 
sąmoningai, nelyginant bėgikas nuo starto blokelio, išgirdęs pokštelint pis- 
toletą, Bekeris šoko priekin. Kunigas pasibaisėjęs atšlijo, o taurė nuskriejo ir 
raudonasis vynas išsiliejo ant balto marmuro. Bekeriui neriant per komuni- 
jos tvorelę, kunigai ir klapčiukai išsklido į šalis. Duslintuvas kostelėjo vieną 
šūvį. Bekeris smarkiai žnektelėjo ant grindų, ir kulka ištiško į marmurą ša- 
lia. Po akimirkos jis jau kūliavirsčiom ritosi tris granitinius laiptelius žemyn 
į valle — siaurą koridoriuką, per kurį patekdavo dvasininkai, pakildami į 
altorių tarsi iš Dievo malonės. 

Laiptukų apačioje Bekeris kniubtelėjo ir smigo priekin. Pasijuto 
nevaldomai sklendžiąs slidžiu nugludintu akmeniu. Trinktelėjo ant 
šono, ir skausmas it durklu nuvėrė jam vidurius. Po akimirkos jis jau pa- 
knopstom lėkė užuolaidos pridengtu praėjimu ir toliau žemyn mediniu 
laiptatakiu. 

Skausmas. Bekeris perbėgo tamsų persirengiamąjį. Nuo altoriaus pu- 
sės skriejo klyksmai. Garsūs iš paskos besivejantys žingsniai. Bekeris puolė 
pro dvigubas duris ir įgriuvo į tartum kažkokį kabinetą. Šis buvo tamsus, 
nukabinėtas brangiais rytietiškais kilimais ir apstatytas poliruoto raudon- 
medžio baldais. Ant tolimosios sienos — natūralaus dydžio krucifiksas. 
Bekeris svyrinėdamas sustojo. Aklagatvis. Jis atsidūręs katedros kryžmės 
viršugalyje. Girdėjo greitai artėjant Hulohotą. Bekeris spogino į krucifiksą 
ir keikė nelaimingą savo lemtį. 

— Velniai rautų! 

Staiga Bekeriui iš kairės sudzingsėjo dūžtantis stiklas. Jis apsisuko. 
Kažkoks žmogus raudona sutana aiktelėjo ir pasibaisėjęs įsispitrijo į Bekerį. 
It katinas, nutvertas paliejęs pieną, šventasis žmogus nusišluostė lūpas ir 
pabandė paslėpti sudužusį sau prie kojų butelį švęstojo komunijos vyno. 

— Salida! — meldė Bekeris. — Salida! Išleiskite mane laukan! 

Kardinolas Gera sureagavo instinktyviai. Velnias įsibrovė į šventąsias 
jo patalpas ir klykia būti išvaduojamas iš Dievo namų. Išpildysiąs tą jo norą 
— tučtuojau. Velnio įsibrauta pačiu netinkamiausiu momentu. 

Išblyškęs kardinolas parodė į užuolaidą ant sienos sau iš kairės. Už tos 
užuolaidos buvo slaptos durys, jo įrengtos prieš trejus metus ir vedančios į 
kiemą. Kardinolui buvo pakyrėję kaip paprastam nuodėmingajam išeidinė- 
ti iš bažnyčios pro paradines duris. 


2ebū DAN BROUN 


db 


Šlapia ir drebanti Suzana gūžėsi ant Trečiojo mazgo sofutės. Stratmo- 
ras užmetė jai ant pečių savo švarką. Heilo kūnas drybsojo už kelių jardų. 
Sirenos kaukė. It ledas, tirpstantis ant užšalusio tvenkinio, TRANSLTR kor- 
pusas šaižiai trekštelėjo. 

— Einu apačion ir išjungsiu srovę, — pasakė Stratmoras, raminamai 
padėdamas delną jai ant peties. — Tuojau pat grįšiu. 

Suzana, savo mintimis kitur, spitrijo įkandin komandoro, nuskubančio 
per Kriptografijos salę. Jis jau nebeatrodė katatonijos ištiktas žmogus, koks 
buvo prieš dešimt minučių. Čia vėl komandoras Trevoras Stratmoras — lo- 
giškas, susitvardantis, darantis visa, kas būtina, kad darbas būtų atliktas. 

Paskutinieji Heilo savižudybės laiškučio Žodžiai it nevaldomas trau- 
kinys perbėgo jai mintyse: O svarbiausia, aš iš tiesų gailiuosi dėl Deivido 
Bekerio. Atleiskite man, buvau apakintas savo garbės siekio. 

Suzanos Flečer košmaras ką tik pasitvirtino. Deividas pavojuje... ar 
dar blogiau. Galbūt jau per vėlu. Aš iš tiesų gailiuosi dėl Deivido Bekerio. 

Ji įsistebeilijo į laiškelį. Heilas jo netgi nepasirašė — tiesiog surinko 
apačioje: Gregas Heilas. Išliejęs, kas jam gulėję ant širdies, numygo SPAUS- 
DINTI ir paskui nusišovė — paprasčiausiai. Heilas juk buvo prisiekęs, kad 
tikrai nebegrįš kalėjiman; jis tesėjo žodį — ir pasirinko mirtį. 

— Deividai... — sukūkčiojo ji. — Deividai! 


O tuo tarpu dešimt pėdų po Kriptografijos grindimis komandoras 
Stratmoras žengė nuo kopėlėlių ant pirmosios laiptų aikštelės. Šiandien 
vienos nesėkmės. Tai, kas prasidėjo kaip patriotinė misija, tapo visiškai ne- 
bevaldoma. Komandoras buvu priverstas priimti neįimanomus sprendimus, 
griebtis pasibaisėtinų poelgių — tokių, kuriems niekad nemanė turėsiąs 
valios. 

Tai buvęs sprendimas! Vienintelis, po šimts, sprendimas! 

Privalu pagalvoti apie šalį ir garbę. Stratmoras žinojo, kad dar yra 
laiko. Jis gali išjungti TRANSLTR. Gali pasinaudojęs žiedu išgelbėti vertin- 
giausią šalies duomenų banką. Taip, — mąstė jis, — dar yra laiko. 

Stratmoras apsidairė po katastrofą aplinkui save. Iš viršaus veikia 
automatiniai vandens gesintuvai. TRANSLTR stena. Sirenos kaukia. Besi- 
sukančios šviesos priminė per tirštą rūką besileidžiančius sraigtasparnius. 
Sulig kiekvienu žingsniu jis tematė Gregą Heilą, jaunąjį kriptografininką, 

žvelgiantį aukštyn maldaujančiomis akimis, ir paskui — šūvis. Heilas žuvo 
vardan tėvynės... vardan garbės. NSA negali leisti, kad kiltų dar vienas 
skandalas. Stratmorui reikėjo atpirkimo ožio. Be to, Gregas Heilas buvo ne- 
laimė, taip ir laukianti, kad galėtų įvykti. 


Stratmoro mintis pertraukė mobiliojo telefono signalai. Per sirenų 
kauksmą ir šnypščiančius garus šie vos buvo girdimi. Vis tebežengdamas 
žemyn, jis sugriebė nuo diržo aparatėlį. 

— Kalbėkite. 

— Kur mano prieigos raktas? — paklausė kažkoks pažįstamas balsas. 

— Kas skambina? — per triukšmą šūktelėjo Stratmoras. 

— Numataka! — atsišaukė piktas balsas. — Juk man pažadėjote priei- 
gos raktą! 

Stratmoras nesulėtino žingsnių. 


— Man reikia „Skaitmeninės tvirtovės! — sušnypštė Numataka. 
— Nėra jokios „Skaitmeninės tvirtovės! — atšovė Stratmoras. 
— Ką?! 


— Nėra neįveikiamo algoritmo! 

— Žinoma, yra! Mačiau jį internete! Mano žmonės dienų dienas mė- 
gino jį atrakinti! 

— Tai užšifruotas virusas, kvaily — ir jums velniškai pasisekė, kad ne- 
įstengėte jo atidaryti! 

— Bet... 

— Sandėris atšauktas! — riktelėjo Stratmoras. — Aš ne Šiaurės Dakota. 
Nesama jokio Šiaurės Dakotos! Pamirškite, kad kada nors jį minėjau! — Jis 
užtrenkė mobilųjį, išjungė skambutį ir įsikišo atgal prie diržo. Daugiau nie- 
kas nebetrukdys. 


Už dvylikos tūkstančių mylių Tokugenas Numataka apstulbęs stovėjo 
prie panoraminio vaizdo lango savo kabinete. „Umami“ cigaras geibiai nu- 
sviro jam lūpose. Ką tik jam prieš akis sugriuvo viso gyvenimo sandėris. 


Stratmoras toliau lipo žemyn. Sandėris atšauktas! „Numatech“ kor- 
poracija niekad nebeįsigys neįveikiamo algoritmo... o NSA niekad neturės 
savo slaptosios landos. 

Stratmoras ilgai planavo savo svajonę — „Numatech“ jo kruopščiai 
pasirinkta. „Numatech“ buvo turtinga, tikėtina prieigos rakto aukciono 
laimėtoja. Niekas po to nesusimąstytų, jeigu raktas galų gale patektų į jos 

rankas. Labai patogiai nebuvo jokios kitos kompanijos, mažiau galimos 
įtarti susimokymu su Jungtinių Valstijų valdžia. Tokugenas Numataka buvo 
senosios kartos japonas — verčiau numirs, nei užsitrauks nešlovę. Jis ne- 
kentė amerikiečių, nekentė jų maisto, jų papročių, o užvis labiausiai — kad 
jie užgrobė pasaulinę programinės įrangos rinką. 


Stratmoro vizija buvo įžūli — pasaulinis šifravimo standartas su slap- 
ta landa, kuria naudosis NSA. Jis troško pasidalyti savo svajone su Suzana, 
įgyvendinti šią drauge su ja, bet žinojo, kad to negalės padaryti. Net jeigu 
Ensejo Tankado mirtis ir išgelbėtų tūkstančius gyvybių ateityje, Suzana 
niekad nebūtų sutikusi; ji buvo pacifistė. Aš irgi pacifistas, — pagalvojo 
Stratmoras, — tik neturiu laisvės elgtis kaip toks. 

Mintyse komandorui niekad nekilo abejonių dėl to, kas nužudys Tan- 
kadą. Tankadas gyveno Ispanijoje — o Ispanija reiškė Hulohotą. Keturias- 
dešimt dvejų metų portugalas, samdomasis žudikas, buvo vienas iš mėgsta- 
miausių komandoro profesionalų. Jis daugelį metų darbavosi Nacionalinei 
saugumo agentūrai. Gimęs ir užaugęs Lisabonoje, Hulohotas atlikinėdavo 
NSA užduotis visoje Europoje. Ir nėsyk jo žmogžudystės nebuvo atsektos 
iki Fort Mido. Vienintelis vargas tas, kad Hulohotas kurčias; telefoninis 
ryšys su juo neįmanomas. Neseniai Stratmoras pasirūpino, kad Hulohotas 
gautų naujausią NSA žaisliuką, kompiuterį „Monoklis“. O Stratmoras nusi- 
pirko „SkyPager“ pranešimų gaviklį ir užprogramavo šį tuo pačiu dažniu. 
Nuo tada jo ryšys su Hulohotu tapo ne tik momentinis, bet ir niekaip ne- 
atsekamas. | 

Pirma žinutė, kurią Stratmoras pasiuntė Hulohotui, nesukėlė daug 
abejonių. Juodu jau buvo tai aptarę. Nužudyti Ensejį Tankadą. Gauti prie- 
igos raktą. 

Stratmoras niekad neklausinėjo Hulohoto, kaip šis paleidžiąs į darbą 
savo magiją, bet kažkokiu būdu tai vėl buvo atlikta. Ensejis Tankadas pasimi- 
rė, ir valdžios organai buvo įsitikinę, kad kaltas širdies priepuolis. Vadovėlinis 
nužudymas — išskyrus vieną dalyką. Matyt, Tankado mirtis viešoje vietoje 
buvusi būtina iliuzijai sukurti. Bet netikėtai publika pasirodžiusi per anksti. 
Hulohotas gavo slėptis, nesuspėjęs apieškoti kūno ir rasti prieigos rakto. Dul- 
kėms nusėdus, Tankado kūnas atsidūrė Sevilijos teismo tyrėjo rankose. 

Stratmoras įsiuto. Pirmą sykį per visą tą laiką Hulohotas sužlugdė už- 
duotį — ir tam pasirinko labai netinkamą laiką. Gauti Tankado prieigos 
raktą buvo lemiamos svarbos reikalas, bet Stratmoras suvokė, kad siųsti 
kurčią žudiką į Sevilijos morgą tolygu savižudybei. Jis apsvarstė kitas pa- 
sirinkimo galimybes. Ėmė materializuotis antras planas. Stratmoras staiga 

išvydo galimybę laimėti dviem frontais — šansą įgyvendinti dvi svajones, 
ne tik vieną. Tą rytą pusę septynių jis paskambino Deividui Bekeriui. 

Visu greičiu Fonteinas įpuolė į konferencijų salę. Brinkerhofas ir Mi- 
džė sekė čia pat jam iš paskos. 

— Pažvelkite! — duso Midžė, siautulingai pamodama į langą. 

Fonteinas pažvelgė pro langą į blyksnius Kriptografijos kupole. Akys 
jam išsiplėtė. Šitai tikrai neįėjo į jo planą. 

Brinkerhofas springo: 

— Tenai, velniai rautų, kaip reikiant diskoteka! 

Fonteinas spoksojo laukan, bandydamas viską perprasti. Per kelerius 
metus, kai veikė TRANSLTR, šitaip niekad nebuvo atsitikę. Kompiuteris 
perkaista, — pagalvojo jis. Įdomu kodėl, po velnių, Stratmoras jo neišjungė. 
Apsispręsti Fonteinui truko tik sekundėlę. 

Pagriebęs nuo konferencijų salės stalo vidaus telefoną, jis greitai su- 
rinko Kriptografijos numerį. Ragelyje pasigirdo pypsėjimas, lyg linija būtų 
sugedusi. 

Fonteinas nutrenkė ragelį. 

— Kad jį kur šimtas! — Direktorius tuoj pat vėl jį pačiupo ir surinko 
asmeninio Stratmoro mobiliojo numerį. Šįsyk linijoje sugaudė šaukiamieji 
signalai. 

Praėjo šeši skambučiai. Brinkerhofas ir Midžė stebėjo Fonteiną žings- 
niuojant pirmyn ir atgal, kiek leido telefono laidas, it grandine pririštą tigrą. 
Po.ištisos minutės direktorius iš įsiūčio tamsiai užraudo. 

Jis vėl nutrenkė ragelį. 

— Neįtikėtina! — subaubė. — Kriptografija tuoj tuoj susprogs, o Strat- 
moras neatsiliepia tuo savo sumautu telefonu! 


dė 


Hulohotas išpuolė iš kardinolo Geros apartamentų į akinančią ryto 
saulę. Prisidengęs akis, jis nusikeikė. Stovėjo katedros kieme, nedideliame 

patijuje, supamame aukštos akmeninės sienos, vakarinio Chiraldos bokšto 
šono ir dviejų kaldintos geležies tvorų. Vartai žiojėjo atviri. Už vartų ply- 
tėjo aikštė. Ši buvo tuščia. Tolumoje dunksojo Santa Kruso sienos. Bekeris 
niekaip negalėjo taip greitai toli pasprukti. Hulohotas apsigręžė ir permetė 
akimis patijų. Jis čia. Turi būti čia! 

Patijus, Jardin de Los Naranjos*“, garsėjo Sevilijoje savo dvidešimčia 
žydinčių apelsinmedžių. Medžiai Sevilijoje buvo garsūs kaip angliško 
marmelado gimtinė. Aštuonioliktame amžiuje kažkoks anglas prekiautojas 
nusipirko iš Sevilijos bažnyčios tris tuzinus bušelių apelsinų ir parsigabeno 
juos į Angliją, tačiau ten aptiko, kad vaisiai nevalgomai apkartę. Jis pabandė 
pagaminti iš žievelių džemą ir galų gale gavo pridėti svarus cukraus, kad 
taptų priimtina gomuriui. Taip atsiradęs apelsinų marmeladas. 

Hulohotas pakėlęs ginklą slinko priekin per sodą. Medžiai buvo seni, 
ir lapijos vainikas skleidėsi aukštai nuo žemės. Žemiausios šakos buvo ne- 
pasiekiamos, o ploni kamienai neteikė jokios priedangos. Hulohotas greitai 
įsitikino, kad patijus tuščias. Jis pažvelgė tiesiai aukštyn. Chiralda. 

Įėjimas į įviją Chiraldos laiptinę buvo užtvertas virve ir nedidele me- 
dine iškaba. Virvė kadarojo nejudėdama. Hulohoto akys nuslydo 419 pėdų 
bokštu aukštyn, ir jis tuojau pat suprato, kad ši mintis juokinga. Bekeris 
tikrai nebūtų toks kvailas. Vienintelė laiptinė sukosi tiesiai viršun į ketvir- 
tainę akmeninę patalpėlę. Sienoje žiojėjo siauri plyšiai apžvalgai, bet kito 
išėjimo nebuvo. 


Deividas Bekeris užkopė paskutines stačių laiptų pakopas ir be kvapo 
įvirto į mažutėlaitę akmeninę kamarėlę. Iš visų pusių — aukštos sienos ir 
siauri plyšiai jų perimetre. Jokio išėjimo. 

Šįryt likimas Bekeriui buvo visai nepalankus. Jam išpuolant iš kated- 
ros į atvirą kiemą, švarkas užsikabino už durų. Audinys, prieš suplyšdamas, 
pristabdė jį bebėgantį ir stipriai suktelėjo kairėn. Bemaž prarasdamas 
pusiausvyrą, Bekeris paknopstom išvirto į akinančią saulę. Pakėlęs galvą, 
išvydo tiesiai prieš save laiptinę. Jis peršoko virvę ir metėsi aukštyn. Kai 
sumojo, kur laiptai veda, jau buvo per vėlu. 

Dabar jis, gaudydamas kvapą, glaudėsi ankštoje celėje. Šonas degė. Si- 
auri rytmečio saulės dryžiai krito vidun pro siauras angas sienoje. Jis atsar- 
giai dirstelėjo laukan. Žmogus su vielinių rėmelių akiniais stovėjo toli apa- 

kūnu pasislinko prie vieno iš plyšių. Kirsk aikštę, — mintyse ragino aną. 


* Apelsinmedžių sodas (isp.). 

It nukirsta milžiniška sekvoja Chiraldos šešėlis dryko per aikštę. Hulo- 
hotas dėbsojo į visą jo ilgį. Tolimajame gale trys šviesos ruožai, prasimušę 
pro bokšto apžvalgos angas, krito ryškiais stačiakampiais ant grindinio 
apačioje. Vieną iš tų stačiakampių ką tik buvo užtemdęs žmogaus siluetas. 
Nė nežvilgtelėjęs bokšto viršūnėn, Hulohotas apsisuko ir metėsi į Chiraldos 
laiptus. 

Žingsniuodamas po konferencijų salę ir vis žvilgčiodamas į mirgan- 
čias Kriptografijos skyriuje šviesas, Fonteinas trankė kumščiu sau į delną. 

— Nutraukite praginą! Velniai rautų! Nutraukite! 

Tarpduryje, mosikuodama ką tik gautomis duomenų išvestimis, pasi- 
rodė Midžė. 

— Direktoriau! Stratmoras negali nutraukti! 

— Jis bandė, sere! — Midžė iškėlė pranešimą. — Jau keturis kartus! 
TRANSLTR įstrigęs kažkokiame begaliniame cikle. 

Fonteinas staigiai apsisuko ir vėl pažvelgė pro langą. 

— Dieve brangus! 

Šaižiai sučirškė pasitarimų salės telefonas. Direktorius iškėlė aukštyn 
rankas. 

— Veikiausiai Stratmoras! Po šimts, jau bemaž metas! 

Brinkerhofas sugriebė telefoną. 

— Direktoratas! 

Fonteinas ištiesė ranką paimti ragelio. 

Brinkerhofas, lyg sunerimęs, pasigręžė į Midžę: 

— Tai Džeba. Nori jūsų. 

Direktorius perkėlė žvilgsnį į Midžę, kuri jau skubėjo per salę. Ji įjungė 
telefono garsiakalbį. 

— Kalbėk, Džeba. 

Salėje sududeno metališkas Džebos balsas: 

— Midže, aš pagrindiniame duomenų banke. Mes čia matome kai ką 
keista. Pamaniau, ar... 

— Po šimts, Džeba! — įniršo Midžė. — Kaip tik tai aš ir stengiausi 
jums pasakyti! 

— Gal tai ir nieko, — apsidraudė Džeba, — bet... 

— Liaukitės! Tai nėra nieko! Kad ir kas ten pas jus dedasi, žiūrėkite 
į tai rimtai, labai rimtai. Mano duomenys nepašvinkę — niekad tokie 
nebuvo ir nebus. — Ji buvo bepadedanti ragelį, bet dar pridūrė: — Ak, 
Džeba? Vien tam, kad nebūtų kokių nors netikėtumų... Stratmoras apėjo 
Špicrutę. 

Hulohotas dundėjo Chiraldos laiptais aukštyn, peršokdamas išsyk 
po tris laiptelius. Vienintelė šviesa į besisukančią laiptinę krito pro atvirus 
langučius kas 180 laipsnių. Jis spąstuose! Deividas Bekeris mirs! Su ištrauktu 
revolveriu Hulohotas suko ratus aukštyn. Laikėsi prie išorinės sienos, jei- 
gu Bekeris kartais sumanytų pulti iš viršaus. Geležiniai smaigai žvakėms 
pritvirtinti kiekvienoje aikštelėje būtų geras ginklas, jei Bekeris nuspręstų 
vienu tokiu pasinaudoti. Bet išlikdamas ne per daug arti, Hulohotas suspės 
laiku jį pastebėti. Revolverio šūvis siekė kur kas toliau nei penkių pėdų ilgio 
žvakidės smaigas. 

Hulohotas judėjo greitai, tačiau atsargiai. Laiptai buvo statūs; čia pa- 
sitaikė ir turistų mirčių. Tai ne Amerika — jokių perspėjamųjų ženklų, 
jokių turėklų, jokių draudiminių paneigimų. Čia Ispanija. Jeigu būtum 
ganėtinai kvailas nukristi, tai tavo paties, po šimts, kaltė, nesvarbu, kas 
pastatė laiptus. 

Ties viena iš siekiančių pečių aukštį angų Hulohotas stabtelėjo ir 
žvilgtelėjo laukan. Jis stovėjo šiauriniame šone ir, rodos, buvo užkopęs 
maždaug pusę kelio. 2 

Už kampo buvo matyti anga į apžvalgos aikštelę. Vedanti viršun laip- 
tinė buvo tuščia. Deividas Bekeris neišdrįso mesti jam iššūkio. Hulohotas 
pagalvojo, kad Bekeris galbūt nematė jo įeinančio į bokštą. O tai reiškė, kad 
Hulohoto pusėje ir netikėtumo veiksnys — tegul jam tai ir nereikalinga. Vi- 
sos kortos Hulohoto rankoje. Netgi ir bokšto išplanavimas veikė jo naudai; 
laiptinė susiėjo su apžvalgos aikštele pietvakariniame kampe — Hulohotas 

turėsiąs atvirą ugnies liniją į kiekvieną celės tašką, ir jokios galimybės, kad 
Bekeris galėtų užlįsti už jo. O svarbiausia, Hulohotas judės iš patamsio švie- 
son. Žudymo kamera, — mąstė jis. 

Hulohotas apmetė nuotolį iki durų angos. Septyni laipteliai. Mintyse 
parepetavo, kaip nužudys. Jeigu artindamasis prie angos laikysis dešinės, 
galės matyti tolimiausią kairįjį aikštelės kampą — dar prieš tai, kol ją pa- 
sieks. Jeigu Bekeris ten, Hulohotas šaus. Jeigu ne, jis mesis vidinėn pusėn ir 
įžengs judėdamas rytų kryptimi, priešais dešinįjį kampą, vienintelę likusią 
vietą, kur Bekeris galėtų slėptis. Jis nusišypsojo. 


SUBJEKTAS: DEIVIDAS BEKERIS — BAIGTAS 


Jau metas. Jis pasitikrino ginklą. 

Galingu šuoliu Hulohotas metėsi viršun. Prieš akis atsivėrė aikštelė. 
Kairysis kampas tuščias. Kaip ir repetavęs, Hulohotas pasidavė vidinėn pu- 
sėn ir įsiveržė pro angą priešais dešinįjį kampą. Paleido tenlink šūvį. Kulka, 
rikošetu atsimušusi nuo plikos sienos, mažne kliudė jį patį. Hulohotas pa- 
dūkusiai apsisuko ir kimiai riktelėjo. Viduje — ničnieko. Deividas Bekeris 
buvo dingęs. 


Trimis aukštais žemiau, ore viršum Jardin de los Narinjos, Deividas ky- 
bojo už Chiraldos sienos įsitvėręs langučio atbrailos, lyg Žmogus, atliekantis 
prisitraukimus. Kol Hulohotas bildėjo laiptine aukštyn, Bekeris nulipo tris 
aukštus žemyn ir išsirangė laukan pro vieną iš angų. Suspėjo kaip tik laiku 
nusileisti ir pasislėpti iš akių. Žudikas praskuodė pro pat jį pernelyg skubė- 
damas, kad pastebėtų įsitvėrusius atbrailą pabalusius krumplius. 

Kybodamas lauke už langučio, Bekeris dėkojo Dievui, kad į kasdie- 
nes jo skvošo pratybas įėjo ir dvidešimt minučių treniruokliu raumenis 
lavinti, kad sustiprintų padavimus sau virš galvos. Deja, nors rankas 
turėjo tvirtas, Bekeris dabar sumojo, kad prisitraukti atgal vidun keblu. 
Pečių lanką degė. Šonas, atrodė, tuoj tuoj praplyš. Už šiurkščiai tašytos 
akmeninės atbrailos sunku buvo laikytis, tartum stiklo duženos gremžtų 
pirštų galus. 

Bekeris suvokė, kad vos po kelių sekundžių jo užpuolikas nubildės 
vėl žemyn. Iš aukščiau žudikas neabejotinai pastebės ant atbrailos Bekerio 
pirštus. 

Užsimerkęs Bekeris ėmė trauktis aukštyn. Suvokė, kad išvengti mirties 
padėtų tik stebuklas. Pirštai buvo beprarandą sukibimą. Pro kadaruojan- 
čias kojas jis žvilgtelėjo Žemyn. Iki apelsinų sodelio apačioje kristi tektų 

iš aukščio sulig futbolo aikštės ilgiu. Išlikti gyvam neįmanoma. Skausmas 
šone stiprėjo. Žingsniai dabar bildėjo virš jo — trankūs, skubiai liuoksintys 
laiptais žemyn žingsniai. Bekeris vėl užsimerkė. Dabar arba niekad. Sukan- 
dęs dantis, jis įsiręžė. 

Stipriai trūktelėjo aukštyn, ir akmuo įsirėžė jam į riešų odą. Žings- 
niai sparčiai artėjo. Bekeris grabinėjo sieną angos viduje, stengdamasis 
tvirčiau įsitverti. Spyrėsi pėdomis. Kūnas atrodė tartum švininis, lyg kas 
nors prie kojų būtų pririšęs virves ir temptų jį žemyn. Priešinosi iš visų 
jėgų. Pasiremdamas alkūnėmis, Deividas išniro. Dabar tapo aiškiai ma- 
tomas, galva perpus viduje lango — kaip žmogaus giljotinoje. Riesdamas 
kojas, jis spyrėsi pro angą. Jau buvo perpus viduje, liemuo kybojo laipti- 
nėje. Žingsniai dundėjo čia pat. Bekeris įsitvėrė angos šonų ir vienu vie- 
ninteliu judesiu visu kūnu staigiai metėsi priekin ir smarkiai Žnektelėjo 
ant laiptų. 


Tuoj po savimi Hulohotas pajuto Bekerio kūną trinktelint į grindis. Iš- 
kėlęs ginklą, jis puolė priekin. Prieš akis išniro langutis. Šit kaip! Hulohotas 
prisišliejo prie išorinės sienos ir nusitaikė žemyn į laiptinę. Tuoj už kampo 
šmėkštelėjo iš akių Bekerio kojos. Hulohotas šovė iš nevilties. Kulka rikoše- 
tu nuskriejo laiptine žemyn. 

Skuosdamas laiptais paskui savo auką, Hulohotas laikėsi išorinės 
sienos, kad turėtų platesnį taikymosi kampą. Laiptai vinguriavo jam prieš 
akis, ir atrodė, kad Bekeris vis 180 laipsnių priekyje — kaip tik tiek, kad ne- 
būtų matomas. Bekeris pasirinko vidinį pasienį, vis nukirsdamas taikymosi 
kampą ir peršokinėdamas po keturis ar penkis laiptelius išsyk. Hulohotas 
nuo jo neatsiliko. Prireiks tik vienintelio šūvio. Hulohotas vijosi. Žinojo, 
kad jeigu Bekeris net ir suspės pasiekti apačią, vis tiek niekur nepabėgs. 
Hulohotas galėsiąs šauti jam į nugarą, kai kirs atvirą patijų. Žūtbūtinės 
lenktynės sukosi spirale žemyn. 

Trumpindamas kelią, Hulohotas irgi metėsi prie vidinio pasienio. Jau- 
tė beprisivejąs Bekerį. Kassyk, juodviem prabėgant pro stebėjimo angą, su- 
spėdavo pamatyti jo šešėlį. Žemyn. Vis žemyn. Spirale. Atrodė, kad Bekeris 
„nuolat atsidurdavo tuoj už kampo. Hulohotas vienos akies vis nenuleido 
nuo šešėlio, kitos — nuo laiptų. 

Staiga Hulohotui pasirodė, kad Bekerio šešėlis kluptelėjo — trumpam 
bloškėsi kairėn, o paskui tartum apsisuko ore ir nusklendė atgalios prie 
laiptinės ašies. Hulohotas šoko pirmyn. Turiu jį! 

Priekyje Hulohoto ant laiptų blykstelėjo metalas — išsikišo iš už 
kampo ir čiurnų aukštyje smigo į priekį it fechtuotojo rapyra. Hulohotas 

pamėgino išsilenkti kairėn, bet nesuspėjo. Daiktas atsidūrė jam tarp čiurnų. 
Užpakalinė jo koja pasidavė priekin, stipriai užkliuvo, ir strypas trenkė į 
blauzdą. Hulohoto rankos metėsi priekin, grabaliodamos atramos, bet su- 
rado tik tuštumą. Staiga jis šonu pakilo į orą. Skrisdamas žemyn, Hulohotas 
pralėkė viršum Deivido Bekerio, ištiestomis rankomis ir pilvu, prigludusiu 
prie laiptų. Žvakidės smaigas iš jo rankų dabar buvo įstrigęs Hulohotui tarp 
kojų. 

Nuskriejęs per orą, Hulohotas atsitrenkė į išorinę sieną, o tik paskui 
žnektelėjo ant laiptų. Galop atsidūręs ant kieto pagrindo, jis nusirito žemyn. 
Revolveris nužvangėjo ant grindų. Hulohoto kūnas bildėjo laiptais, vis var- 
tydamasis kūlvirsčiais. Apsuko penkias pilnas 360 laipsnių spirales, iki nu- 
stojo riedėjęs. Dar dvylika laiptukų, ir jis būtų išvirtęs į patijų. 

Deividas Bekeris niekad nebuvo laikęs rankose ginklo, bet dabar laikė. 
Perkreiptas ir išsiklaipęs Hulohoto kūnas dryksojo Chiraldos laiptinės tam- 
soje. Bekeris įrėmė revolverio vamzdį savo užpuolikui į smilkinį ir atsargiai 
priklaupė. Tegul nors kiek trūkteli, ir Bekeris šaus. Bet niekas nesutrūkčio- 
jo. Hulohotas buvo negyvas. 

Bekeris numetė revolverį ir susmuko ant laiptų. Pirmą sykį per metų 
amžinybę pajuto akyse tvenkiantis ašaras. Nuslopino jas. Žinojo, kad emo- 
cijoms bus laiko vėliau; dabar metas grįžti namo. Bekeris pabandė atsistoti, 
bet buvo toks pavargęs, kad neįstengė pajudėti. Ilgai sėdėjo išsekęs ant ak- 
meninių laiptų. 

Išsiblaškęs tyrinėjo perkreiptą kūną priešais save. Žudiko akys pradėjo 
stiklėti, stebeilydamos į nieką konkrečiai. Kažkokiu būdu jo akiniai išliko 
nenukentėję. Keisti akiniai, pamanė Bekeris, nuo ienelės išsikišusi viela 
leidosi į kažkokį paketėlį prie diržo. Bekeris jautėsi pernelyg išsekęs, kad 
pasidomėtų. 

Sėdėdamas vienas ant laiptų ir telkdamas mintis, Bekeris nukreipė 
žvilgsnį į žiedą sau ant piršto. Akys jau šiek tiek praskaidrėjo, ir dabar ga- 
liausiai pajėgė perskaityti įrašą. Kaip ir įtarė, buvo ne angliškas. Ilgai stebei- 
lijo į graviruotę ir paskui susiraukė. Ir dėl to verta žudyti? 

Rytmečio saulė apakino, kai galop Bekeris iš Chiraldos žengė į pa- 
tijų. Skausmas šone atlėgo, rega buvo betampanti vėl normali. Apkvaitęs jis 
sekundėlę pastovėjo, džiaugdamasis apelsinmedžio žiedų aromatu. Paskui 
pamažėle pajudėjo per patijų. 

Bekeriui žingsniuojant tolyn nuo bokšto, netoli slysdamas sustojo 
furgonėlis. Du vyriškiai iššoko laukan. Buvo jauni ir vilkėjo kariškomis 
darbinėmis uniformomis. Jie prisiartino prie Bekerio su nelanksčiu, gerai 
sureguliuotų mašinų tikslumu. 

— Deividas Bekeris? — griežtai paklausė vienas. 

Bekeris sustojo kaip įbestas, nustebęs, kad jie žino jo pavardę. 

— Kas... kas jūs? 

— Prašom eiti su mumis. Tuojau pat. 

Šis netikėtas susitikimas turėjo kažką tokio nerealaus — kažką, nuo ko 
Bekeriui vėl sudilgčiojo nervų galūnėles. Jis pasijuto besitraukiąs nuo jų. 

Žemesnysis šaltai nužvelgė Bekerį. 

— Čia, pone Bekeri. Tuojau pat. 

Bekeris apsigręžė bėgti. Bet suskubo padaryti tik žingsnį. Vienas iš 
vyriškių išsitraukė ginklą. Trinktelėjo šūvis. 

Deginantis skausmas pervėrė Bekeriui krūtinę ir nuskriejo galvon. 
Pirštai jam pastiro, ir Bekeris parkrito. Po mirksnio liko tik juoduma. 

Stratmoras pasiekė TRANSLTR apačią ir nužengė nuo trapo į colio 
gilumo vandenį. Šalia jo drebėjo milžiniškas kompiuteris. Per sūkuriuo- 
jantį ūką it lietus krito dideli vandens lašai. Perkūniškai kaukė pavojaus 
sirenos. 

Komandoras pažvelgė per šachtos šulinį į sugedusius pagrindinius 
generatorius. Filas Čartrukianas ten, apangliję jo palaikai iškleipti gulėjo 
skersai aušinamojo bloko briaunų. Viskas aplinkui atrodė nelyginant scena 
iš kokio nors iškrypėliško Helovyno spektaklio. 

Nors Stratmoras ir apgailestavo dėl to vyrioko mirties, bet tai buvusi 
„pateisinama auka“. Filas. Čartrukianas nepaliko Stratmorui jokio kito 

pasirinkimo. Kai sistemų saugos technikas atlėkė iš gelmių, šaukdamas 
apie virusą, Stratmoras pasitiko jį laiptų aikštelėje ir pabandė atvesti į 
protą. Bet Čartrukianas nesileido įtikinamas. Pas mus virusas! Aš skam- 
binu Džebai! Pabandė prasisprausti pro šalį, ir komandoras pastojo jam 
kelią. Ankštoje laiptų aikštelėje juodu susigrūmė. Turėklai buvo žemi. Iro- 
niška, pagalvojo Stratmoras, kad Čartrukianas dėl viruso nuo pat pradžių 
buvo teisus. 

Žmogaus krytis buvo šiurpus — trumpas siaubo riksmas, o paskui 
— tyla. Bet šitai nebuvo taip šiurpu, kaip tas kitas dalykas, kurį paskui ko- 
mandoras Stratmoras pamatė. Be galo pasibaisėjusiu veidu Gregas Heilas 
spogino į jį akis iš prieblandos apačioje. Kaip tik tuomet Stratmoras supra- 
to, kad Gregas Heilas turės mirti. 

TRANSLTR sutreškėjo, ir Stratmoras vėl sutelkė dėmesį į čia pat po 
ranka laukiančią užduotį. Išjungti srovę. Pertraukiklis buvo kitapus freono 
siurblių, kairėje nuo kūno. Rankenėlė Stratmorui buvo aiškiai matyti. Jam 
tereikėjo nulenkti žemyn svirtį, ir visa likusi Kriptografiją maitinanti sro- 
vė dings. Paskui, po kelių sekundžių, jis galėsiąs vėl paleisti pagrindinius 
generatorius; visos jungtys ir funkcijos atsigaus; freonas vėl ims tekėti, ir 
TRANSLTR niekas nebegrės. 

Bet klampodamas prie pertraukiklio Stratmoras sumojo, kad jam 
trukdo paskutinė kliūtis: Čartrukiano kūnas tebegulėjo ant pagrindinio 
generatoriaus aušinamųjų briaunų. Išjungęs ir vėl paleidęs dirbti pagrindinį 
generatorių, sukels tik dar vieną srovės triktį. Kūną būtina pašalinti. 

Stratmoras nužvelgė groteskiškus palaikus ir ėmė gautis prie jų. Ištie- 
sęs ranką, sugriebė už riešo. Konsistencija lyg polistirolo. Audiniai sukepę. 
Visas kūnas netekęs drėgmės. Komandoras užsimerkė, stipriau apgniaužė 
riešą ir trūktelėjo. Kūnas pasislinko kokius porą colių. Stratmoras trūkte- 
lėjo stipriau. Kūnas vėl pasislinko. Komandoras įsiręžė ir trūktelėjo iš visų 
jėgų. Staiga pasijuto bevirstąs aukštielninkas. Smarkiai šlioptelėjo užpa- 
kaliu ant izoliacinės dangos. Stengdamasis kylančiame vandenyje atsisėsti, 
Stratmoras pasibaisėjęs spoksojo į daiktą savo kumštyje. Čartrukiano dilbis 
— nutrūkęs nuo alkūnės. 


Viršuje Suzana tebelaukė. Sėdėjo Trečiajame mazge ant sofutės ir 
jautėsi tartum suparalyžiuota. Heilas tysojo jai prie kojų. Nepajėgė įsivaiz- 
duoti, kas komandorą taip ilgai sulaiko. Slinko minutės. Ji bandė nuvyti iš 
minčių Deividą, bet veltui. Su kiekvienu sirenų kauksmu galvoje jai skam- 
bėjo Heilo žodžiai: Aš iš tiesų gailiuosi dėl Deivido Bekerio. Suzanai atrodė, 
kad išsikraustys iš proto. 

Ji jau norėjo šokti ir pulti Kriptografijos salėn, kai pagaliau tai įvyko. 
Stratmoras nulenkė pertraukiklį ir išjungė visą srovę. 

Akimirksniu Kriptografijoje stojo tyla. Sirenos užspringo vidur kauks- 
mo, o Trečiojo mazgo monitorių ekranai sumirkčiojo ir pajuodo. Grego 
Heilo lavonas išnyko patamsyje, ir Suzana instinktyviai užsikėlė kojas ant 
sofutės, stipriau susisupstydama Stratmoro švarku. 

Tamsa. 

Tyla. 

Ji niekad nebuvo patyrusi Kriptografijoje tokios rimties. Visados tyliai 
uždavo generatoriai. O dabar — nieko, tik didžiojo žvėries stenėjimai ir dū- 
savimai, sulaukus atvangos. Spragsinčio, šnypščiančio, pamažu vėstančio. 

Suzana užsimerkė ir suskato melstis už Deividą. Malda buvo visai pa- 
prasta — kad Dievas apsaugotų žmogų, kurį ji myli. 

Būdama nereliginga, Suzana nė nesitikėjo išgirsti atsako į savo maldą. 
Bet kai staiga jai kažkas sudrebėjo, ji krūptelėjusi atsitiesė. Susigriebė sau už 
krūtinės. Ir tuojau pat suprato. Vibracija, kurią juto, anaiptol ne Dievo ran- 
ka — ji sklido iš vidinės komandoro švarko kišenės. Savajame „SkyPager“ 
pranešimų gaviklyje jis buvo nustatęs tylaus skambučio režimą. Kažkas 
siunčia komandorui Stratmorui žinią. 


Šešiais aukštais žemiau Stratmoras stovėjo prie srovės pertraukiklio. 
Kriptografijos požemiuose dabar buvo tamsu kaip gūdžiausią naktį. Kiek 
palaukė, mėgaudamasis juoduma. Iš viršaus pliaupė vanduo — nelyginant 
vidurnakčio audra. Stratmoras atlošė galvą ir leido šiltiems lašeliams nu- 
plauti jo kaltę. Aš pratęs išlikti. Atsiklaupęs jis nusimazgojo nuo rankų pas- 
kutinius Čartrukiano kūno likučius. 

Jo svajonės dėl „Skaitmeninės tvirtovės“ nepasiteisino. Galįs su tuo su- 
sitaikyti. Dabar svarbiausia Suzana. Pirmą sykį per dešimtis metų jis iš tiesų 
suprato, kad esama daugiau dėl ko gyventi, ne tik dėl tėvynės ir garbės. Pa- 
aukojau geriausius savo gyvenimo metus tėvynei ir garbei. O kaip meilė? Jis 
pernelyg ilgai save varžė. Ir vardan ko? Kad stebėtų, kaip jaunas profesorius 
vagia jo svajones? Stratmoras puoselėjo Suzaną. Globojo ją. Jis nusipelnė 
jos. Ir štai dabar, pagaliau, ją turės. Suzana ieškos prieglobsčio jo glėbyje, 
kai nebeliks į ką kitą gręžtis. Ateis pas jį bejėgė, sužeista netekties, ir laikui 
bėgant jis parodys jai, kad meilė išgydo viską. 

Garbė. Tėvynė. Meilė. Deividas Bekeris netrukus žus dėl visų tų trijų. 

Komandoras išsikėlė pro liuką kaip Lozorius iš numirusiųjų. Nors ir 
permirkusiais drabužiais, jis žengė lengvai. Pasuko Trečiojo mazgo — Su- 
zanos — link. Savo ateities link. 

Kriptografijos salė vėl buvo užlieta šviesos. Freonas sruvo žemyn per 
smilkstantį TRANSLTR it deguonies prisotintas kraujas. Stratmoras žinojo, 
kad truks kelias minutes, iki aušalas pasieks korpuso apačią ir neleis Žže- 
miausiems procesoriams užsidegti, bet jis buvo tikras suveikęs laiku. Tad 
pergalingai atsiduso, visai neįtardamas tiesos — kad jau buvo per vėlu. 

Aš pratęs išlikti, — pamanė jis. Nekreipdamas dėmesio į Trečiojo maz- 
go sienoje žiojinčią skylę, nudrožė prie elektroninių durų. Jos sušnypštusios 
atsidarė. Komandoras įžengė vidun. 

Suzana stovėjo priešais, šlapia ir susivėlusi, gaubdamasi jo švarku. 
Atrodė it pirmo kurso studentė, užklupta lietaus. O jis jautėsi it bebaigiąs 
mokslus šaunuolis, paskolinęs jai savo universiteto rinktinės nertinį. Pirmą 
sykį per daugelį metų jautėsi jaunas. Jo svajonė buvo beįsikūnijanti. 

Bet kai priėjo arčiau, jį apėmė jausmas, kad žvelgia į akis moters, ku- 
rios nebeatpažįsta. Jos žvilgsnis buvo ledinis. Švelnumas išnykęs. Suzana 
Flečer stovėjo sustingusi, it nepajudinama statula. Vienintelis pastebimas 
judrumas — tai besitvenkiančios akyse ašaros. 

— Suzana? 

Virpančiu jos skruostu nuriedėjo viena ašara. 

— Kas yra? — meldė pasakyti komandoras. 

Kraujo bala po Heilo kūnu buvo išplitusi po kilimą nelyginant pa- 
lietos alyvos dėmė. Stratmoras neramiai žvilgtelėjo į lavoną, paskui vėl į 
Suzaną. Nejau ji galėjo sužinoti? Niekaip. Stratmoras neabejojo pridengęs 
visus pavojingus taškus. 

— Suzana? — Jis žingtelėjo dar arčiau. — Kas yra? 

Suzana nepajudėjo. 

— Susirūpinusi dėl Deivido? 

Viršutinė jos lūpa nežymiai virptelėjo. 

Stratmoras žengė dar kelis žingsnius prie jos. Ištiesė ranką paliesti, 
bet sudvejojo. Ištartas Deivido vardas, matyt, pralaužė sielvarto užtvan- 
ką. Iš pradžių pamažėle ji suvirpėjo, ėmė drebėti. O paskui veržli kančios 
banga tartum plūstelėjo visomis jos gyslomis. Vos įstengdama suvaldyti 

trukčiojančias lūpas, Suzana prasižiojo kalbėti. Bet iš burnos neišsiveržė 
nė žodžio. 

Vis nenuleisdama į Stratmorą įremto ledinio žvilgsnio, ji ištraukė 
ranką iš jo švarko kišenės. Delne turėjo kažkokį daiktą. Drebėdama ištiesė 
jam. 

Stratmoras bemaž tikėjosi nuleidęs akis pamatyti nutaikytą jam į pilvą 
beretą. Bet pistoletas tebegulėjo ant grindų, saugiai paremtas Heilo rankos. 
Daiktas, kurį laikė delne Suzana, buvo mažesnis. Stratmoras stebeilijo že- 
myn į jį ir po sekundėlės suprato. 

Kol Stratmoras spitrijo, tikrovė deformavosi ir laikas taip sulėtėjo, kad 
vos slinko. Jis girdėjo savo širdies trinksnius. Žmogus, tiek daug metų pri- 
veikdavęs milžinus, buvo nugalėtas per mirksnį. Pražudytas meilės — savo 
paties kvailumo. Paprasčiausiai trokšdamas pasielgti riteriškai, jis paliko 
Suzanai savo švarką. O su juo — ir savąjį „SkyPager“ pranešimų gaviklį. 

Dabar sustingo Stratmoras. Suzanos ranka drebėjo. Pranešimų gavik- 
lis nukrito prie Heilo pėdų. Veidu, kuriame atsispindėjo nustebimas bei iš- 
davystė ir kurio Stratmoras niekad nepamirš, Suzana Flečer pralėkė pro jį 
ir bėgte paliko Trečiąjį mazgą. 

Komandoras jos nesivijo. Pamažėle pasilenkė ir pakėlė pranešimų 
gaviklį. Jokių naujų žinučių nebuvo — Suzana perskaitė jas visas. Pagautas 
nevilties, jis praslinko sąrašą. 


SUBJEKTAS: ENSEJIS TANKADAS — BAIGTAS 
SUBJEKTAS: PJERAS KLUŠARAS — BAIGTAS 
SUBJEKTAS: HANSAS HUBERIS — BAIGTAS 
SUBJEKTAS: ROSIJA EVA GRANADA — BAIGTAS... 


Sąrašas tęsėsi. Stratmorą užplūdo siaubas. Aš galiu paaiškinti! Ji supras! 
Garbė! Tėvynė! Bet buvo viena žinutė, kurios jis dar nebuvo matęs — žinutė, 
kurios niekad nepajėgs paaiškinti. Drebėdamas jis persuko iki paskutiniojo 
pranešimo. 


SUBJEKTAS: DEIVIDAS BEKERIS — BAIGTAS 


Stratmoras nunarino galvą. Jo svajonė žlugo. 

Suzana išsvirduliavo iš Trečiojo mazgo. 
SUBJEKTAS: DEIVIDAS BEKERIS — BAIGTAS 


Tartum sapne ji nuslinko pagrindinio Kriptografijos išėjimo link. 
Mintyse jai vis skambėjo Grego Heilo balsas: Suzana, Stratmoras mane nu- 
žudys! Suzana, Stratmoras įsimylėjęs jus! 

Suzana siekė ranka didžiulio apskritimo formos portalo ir suskato 
spaudinėti skydelio mygtukus. Durys nepajudėjo. Ji pabandė darsyk, bet 
milžiniška plokštė nepasidavė — vis nesisuko. Suzana kimiai riktelėjo 
— matyt, nutrūkus srovei, išsitrynė išėjimo kodai. Ji tebebuvo spąstuose. 

Netikėtai iš už nugaros ją apsivijo dvi rankos, sugriebdamos pusiau 
nutirpusį kūną. Prisilietimas buvo pažįstamas, bet nemalonus. Stokojo bru- 
talios Grego Heilo jėgos, bet turėjo savyje kažkokio žūtbūtinio šiurkštumo, 
vidinio nepalenkiamo ryžto. 

Suzana apsigręžė. Laikantis ją žmogus atrodė nusiminęs, išsigandęs. 
Tokio veido ji dar nebuvo regėjusi. 

— Suzana, — meldė Stratmoras, laikydamas ją apglėbęs. — Aš paaiš- 
kinsiu. 

Ji stengėsi išsivaduoti. 

Komandoras laikė tvirtai. 

Suzana pamėgino šaukti, bet buvo praradusi balsą. Pabandė bėgti, bet 
stiprios rankos suturėjo ją, tempdamos atgal. 

— Myliu tave, — kuždėjo balsas. — Visąlaik tave mylėjau. 

Suzaną vertė vemti. 

— Lik su manimi. 

Mintyse Suzanai sukosi šiurpūs vaizdai — pamažu paskutinįsyk už- 
simerkiančios šviesiai žalios Deivido akys; ant kilimo besisunkiantis iš 
Grego Heilo lavono kraujas; apdegęs ir išklaipytas Filas Čartrukianas ant 
generatorių. 

— Skausmas praeis, — kuždėjo balsas. — Tu vėl mylėsi. 

Suzana nieko negirdėjo. 

— Lik su manimi, — meldė balsas. — Aš išgydysiu tavo žaizdas. 

Ji bejėgiškai muistėsi ištrūkti. 

— Aš tai padariau dėl mūsų. Mudu sukurti vienas kitam. Suzana, aš 

myliu tave. — Žodžiai liejosi, lyg dešimtmečius jis būtų laukęs, kad galėtų 
juos ištarti. — Aš myliu tave! Aš myliu tave! 

Tą pat mirksnį už trisdešimties jardų, tartum atmesdamas bjaurią 
Stratmoro išpažintį, TRANSLTR nirčiai, be gailesčio sušnypštė. Garsas 
buvo visiškai naujas — tolimas, grėsmingas spragesys, kuris nelyginant žal- 
tys kilo iš šachtos gelmių. Regis, freonas laiku nepasiekė savo tikslo. 

Komandoras paleido Suzaną ir atsigręžė į 2 milijardus dolerių kaina- 
vusį kompiuterį. Akys jam išsiplėtė iš baimės. 

— Ne! — Jis susigriebė už galvos. — Ne! 

Raketa, didumo sulig šešiais aukštais, ėmė drebėti. Stratmoras kliū- 
vančiais žingsniais nusvirduliavo prie griaudėjančio korpuso. Ten parpuolė 
ant kelių — nusidėjėlis priešais įpykusį Dievą. Veltui. Šachtos dugne ką tik 
užsidegė TRANSLTR titano ir stroncio procesoriai. 

Ugnies kamuolys, skriejantis aukštyn trimis milijonais silicio lustų, 
sukelia unikalų garsą. Miško gaisro treškesys, tornado stūgesys, iš geizerio 
trykštąs garas... visa įkalinta dundančiame korpuse. Tartum velnio alsavi- 
mas, besiveržiantis per sandariai užkimštą urvą ir ieškantis kelio ištrūkti. 
Stratmoras klūpėjo sukaustytas baisingo garso, kylančio iš gelmių jų link. 
Brangiausias pasaulio kompiuteris buvo betampąs aštuonaukščiu pragaru. 


Lėtu judesiu Stratmoras vėl atsigręžė į Suzaną. It suparalyžiuota ji 
stovėjo prie Kriptografijos skyriaus durų. Stratmoras spoksojo į dryžuotą 
nuo ašarų jos veidą. Visa tartum mirguliavo fluorescencinėje šviesoje. Ji 
— angelas, pagalvojo jis. Ieškojo jos akyse dangaus, bet teįžvelgė vien mirtį. 
Tikėjimo mirtį. Meilės ir garbės nebeliko. Fantazija, palaikiusi jį visus tuos 
metus, numirė. Jis niekad neturės Suzanos Flečer. Niekad. Staiga jį apėmusi 
tuštuma gniuždė. 

Suzana nematančiomis akimis stebeilijo TRANSLTR. Žinojo, kad įka- 
lintas keraminiame kiaute ugnies kamuolys skrieja į juos. Juto šį kylant vis 
sparčiau ir sparčiau, maitinamą deguonies, išsilaisvinusio iš degančių lustų. 
Dar keli mirksniai, ir didingas Kriptografijos pastatas taps liepsnojančiu 
pragaru. 

Mintys mygo Suzaną bėgti, bet iš visų pusių ją slėgė Deivido mirties 
sunkuma. Jai pasirodė, lyg tartum girdi jo balsą, raginantį sprukti, bet ne- 
buvo kur. Kriptografijos salė — aklinai užmūrytas kapas. Nesvarbu. Mintis 
apie mirtį jos nebaugino. Mirtis nutrauks skausmą, ir ji bus su Deividu. 

Kriptografijos grindys sudrebėjo, tarsi po jomis iš gelmių kiltų įpykusi 
jūrų pabaisa. Deivido balsas sakytum šaukė: Bėk, Suzana! Bėk! 

Stratmoras dabar pajudėjo jos link, jo veidas — lyg tolimas prisimi- 
nimas. Šaltos pilkos akys negyvos. Patriotas, gyvenęs jos mintyse, didvyris 
numirė — tai žmogžudys. Staiga jo rankos vėl apsivijo ją, desperatiškai su- 
rakindamos. Komandoras įniko bučiuoti jai skruostus. 

— Atleisk man, — meldė jis. 

Suzana bandė išsiveržti, bet Stratmoras laikė tvirtai. 

TRANSLTR pradėjo vibruoti it raketa, kuri tuoj tuoj turėtų būti pa- 
leista į orą. Kriptografijos grindys ėmė purtytis. Stratmoras dar tvirčiau ją 
suspaudė. 

— Laikykis manęs, Suzana. Tu man reikalinga. 

Galingas įniršis plūstelėjo Suzanai į galūnes. Deivido balsas vėl šūk- 
telėjo. Myliu tave! Gelbėkis! Staigiu energijos proveržiu Suzana išsiplėšė iš 
komandoro glėbio. TRANSLTR griausmas dabar kurtino. Šachtos viršūnėje 
plykstelėjo liepsna. TRANSLTR vaitojo braškėdamas per siūles. 

Deivido balsas tartum pažadino Suzaną, vedė ją. Ji puolė per Kriptog- 
rafijos salę ir suskato keberiotis Stratmoro trapu aukštyn. Jai už nugaros 
TRANSLTR kurtinamai sustūgo. 

Suiro paskutinysis iš silicio lustų, ir baisingas karščio srautas, prasi- 
veržęs iš apačios pro viršutinį šachtos apvalkalą, pažėrė trisdešimt pėdų 
aukštyn keramines šukes. Akimirksniu gausus deguonies Kriptografijos 
salės oras plūstelėjo užpildyti milžinišką vakuumą. 

Suzana jau buvo pasiekusi viršutinę laiptų aikštelę ir įsitvėrusi turėklo, 
kai galingas vėjo gūsis pasigriebė jos kūną ir apsuko aplink. Toli apačioje, 
šalia TRANSLTR, dar suspėjo pamatyti direktoriaus pavaduotoją operacijų 
reikalams, spoginantį aukštyn į ją. Aplinkui iš visų pusių siautė audra, ir vis 
dėlto jo akys dvelkė ramybe. Jo lūpos prasiskyrė, ištardamos paskutinį žodį: 
„Suzana“. 

Plūstantis TRANSLTR vidun oras užsiplieskė. Skaisčiame šviesos 
blyksnyje komandoras Trevoras Stratmoras iš žmogaus tapo siluetu, le- 
genda. 

Sprogimo banga nubloškė Suzaną penkiolika pėdų atgal, į Stratmoro 
kabinetą. Viena, ką ji prisiminė — tai tik deginantį karštį. 

Direktoriaus konferencijų salės lange, aukštai virš prašmatnaus Krip- 
tografijos pastato, pasirodė trys uždusę veidai. Sprogimas sukrėtė visą NSA 
kompleksą. Lelandas Fonteinas, Čedas Brinkerhofas ir Midžė Milken spok- 
sojo be žado, visi apimti siaubo. 

Septyniasdešimt pėdų žemiau Kriptografijos korpusas liepsnojo. Plas- 
tikinis stogas dar tebeliko nepaliestas, bet po permatomu kevalu siautėjo 
liepsnos. Kupolo viduje it rūkas sūkuriavo juodi dūmai. 

Trejetas stebeilijo žemyn, nepratardami nė žodžio. Reginys buvo krau- 
piai didingas. 

Fonteinas ilgai stovėjo tylėdamas. Galiausiai jis prašneko silpnu, bet 
ryžtingu balsu: 

— Midže, pasiųskite ten komandą... tuojau pat. 

Kitoje apartamentų pusėje sučirškė telefonas. 

Skambino Džeba. 

Suzana nenutuokė, kiek laiko praėję. Peršulys gerklėje sugrąžino jai 
sąmonę ir privertė pasikelti. Praradusi orientaciją, ji žvalgėsi aplinkui. Gu- 
lėjo ant kilimo už rašomojo stalo. Vienintelė šviesa kambaryje — keistas 
oranžinis bliksėjimas. Ore tvyrojo degančio plastiko kvapas. Kambarys, 
kuriame ji atsidūrė, iš tiesų buvo visai ne kambarys, o suniokotas kiautas. 
Užuolaidos degė, pleksiglazo sienos smilko. 

Ir tuomet ji viską prisiminė. 

Deividas. 

Su vis didėjančia panika ji vargais negalais atsistojo. Juto trachėja oro 
aitrį. Besipinančiomis kojomis nuklupinėjo iki durų, ieškodama, kaip išsi- 
gauti iš čia. Žingtelėjo per slenkstį, ir pėda pakibo virš prarajos; ji vos su- 
spėjo laiku įsitverti durų staktos. Trapas buvo išnykęs. Penkiasdešimt pėdų 
žemiau kėpsojo išklaipyto garuojančio metalo krūva. Pasibaisėjusi Suzana 
apžvelgė Kriptografijos salę. Ši buvo pavirtusi ugnies jūra. Išsilydę trijų mi- 

lijonų silicio lustų likučiai buvo išmesti iš TRANSLTR it lava. Tiršti, aitrūs 
dūmai bangavo aukštyn. Suzana atpažino kvapą. Silicio dūmai. Mirtinas 
nuodas. 

Traukdamasi į Stratmoro kabineto liekanas, ji juto tuoj nualpsianti. 
Gerklę peršėjo. Visa aplinkui buvo užlieta liepsnų šviesos. Kriptografija 
miršta. Tas pat ištiks ir mane, — pamanė Suzana. 

Mirksnį jai toptelėjo galvon vienintelis galimas kelias ištrūkti — Strat- 
moro liftas. Bet sumojo, kad šis nepadės; elektronika niekaip nebūtų galė- 
jusi atlaikyti sprogimo. 

Bet, braudamasi per tirštėjančius dūmus, ji prisiminė Heilo žodžius: 
Liftas gauna srovę iš pagrindinio korpuso! Aš mačiau schemas! Suzana žino- 
jo, kad tai tiesa. Taip pat žinojo, kad visa lifto šachta apsaugota sutvirtinto 
betono. 

Visur aplik ją plaikstėsi nuodingos išgaros. Apgraibomis per dūmus 
ji kliuvinėdama stūmėsi lifto link. Bet atsidūrusi prie jo durų išvydo, kad 
iškvietos mygtukas tamsus. Suzana bergždžiai spaudinėjo užtemusį skydelį, 
paskui parpuolusi ant kelių suskato trankyti kumščiais duris. 

Ir bemaž tučtuojau liovėsi. Kažkas už durų sukosi. Krūptelėjusi ji pa- 
kėlė akis. Garsas, lyg kabina būtų čia pat! Suzana vėl nuspaudė mygtuką. Už 
durų vėl kažkas ėmė suktis. 

Staiga ji suprato. 

Iškvietimo mygtukas anaiptol nebuvo negyvas — tik padengtas juo- 
dais suodžiais. Dabar jis silpnai žėrėjo po ištepliotais jos pirštų atspaudais. 

Srovė yra! 

Įgavusi vilties, ji stukseno mygtuką. Darsyk ir darsyk, ir kažkas už 
durų įsijungė. Išgirdo lifto kabinoje sukantis ventiliatorių. Liftas čia! Kodėl 
tos prakeiktos durys neatsidaro?! 

Per dūmus ji tyrinėjo mažutį pagalbinį skydelį — su raidėmis nuo A 
iki Z pažymėtais mygtukais. Apimta nusivylimo, Suzana prisiminė. Slapta- 
žodis. 


Dūmai pradėjo rangytis vidun pro susilydžiusius langų rėmus. Vėl ji 
suskato trankyti lifto duris. Šios niekaip nenorėjo atsidaryti. Slaptažodis! — 
dingtelėjo jai. — Stratmoras taip ir nepasakė man slaptažodžio! Silicio dūmai 
dabar buvo bepripildą kabinetą. Dusdama Suzana nugalėta parpuolė prie 
lifto. Ventiliatorius sukosi vos už kelių pėdų. Ji gulėjo ant grindų apdujusi, 
gaudydama burna orą. 

Užsimerkė, bet vėl Deivido balsas ją pažadino. Gelbėkis, Suzana! Ati- 
daryk duris! Gelbėkis! Ji vėl pravėrė vokus, vildamasi išvysti jo veidą, tas pa- 

dūkusias žalias akis, tą žŽaismingą šypseną... Bet išryškėjo tik raidės, nuo A 
iki Z. Slaptažodis... Suzana spoksojo į raides skydelyje. Vos pajėgė išlaikyti 
jas sufokusuotas. Ant šviesos diodo po skydeliu laukė penki tušti taškai. 
Penkiaženklis slaptažodis, — sumojo ji. Iškart suvokė savo šansus: dvidešimt 
šeši penktame laipsnyje, 11 881 376 galimų pasirinkčių. Kas sekundę po 
vieną spėjinį, tai užtruktų devyniolika savaičių... 


Suzana dusdama gulėjo ant grindų po mygtukų skydeliu, ir ūmai jos 
sąmonę pasiekė graudus komandoro balsas: Aš myliu tave, Suzana! Visada 
tave mylėjau! Suzana! Suzana! Suzana!.. 

Ji žinojo, kad jis žuvo, ir vis dėlto balsas mygo atkakliai. Vis girdėjo 
savo vardą. 

Suzana! Suzana! 

Ir tuomet, stingdančio aiškumo mirksnį, ji suprato. 

Iš silpnumo drebėdama, ji siekė ranka skydelio ir surinko slaptažodį. 

S...U...S...A...N 

Po sekundėlės durys atsivėrė. 

Stratmoro liftas sparčiai smuko žemyn. Kabinoje Suzana kvėpė giliai 
į plaučius gaivų orą. Liftas lėtai sustojo, ir ji apdujusi pasirėmė į sieną. Net- 
rukus trakštelėjo kažkokios pavaros ir transporteris vėl pajudėjo, šįsyk ho- 
rizontaliai. Suzana juto kabiną greitėjant — ši pradėjo dundėti pagrindinio 
NSA komplekso link, iki galiausiai sukdamasi sustojo ir durys atsidarė. 

Kosėdama Suzana Flečer paknopstom išvirto į užtemusį cementinį 
koridorių. Ji atsidūrė siaurame žemomis lubomis tunelyje. Priešais ją drie- 
kėsi dviguba geltona linija. Linija nyko tuščion tamsion juodumon. 

Požeminis greitkelis... 

Ji nusvirduliavo į tunelį, prisilaikydama sienos, kad nepaklystų. Užpa- 
kalyje užsitrenkė lifto durys. Vėl Suzana Flečer įbrido į tamsą. 

Tyla. 

Nieko daugiau, kaip tik silpnas ūžesys sienose. 

Ūžesys, kuris vis garsėjo. 

Staiga tarsi ėmė brėkšti aušra. Juoduma išskydo į padūmavusį pilkį. 

Tunelio sienos pradėjo ryškėti. Visai netikėtai iš už kampo išnėrė kažkokia 
transporto priemonė, savo priekinėmis šviesomis apakindama Suzaną. Ji 
atšlijo prie sienos ir prisidengė akis. Padvelkė vėjo šuoras, ir mašinytė pra- 
skriejo pro šalį. 

Po mirksnio čiuoždama cementu, sužviegė guma. Užesys vėl priartėjo, 
šįsyk iš kitos pusės. Mašinytė sustojo prie jos. 

— Panelė Flečer! — šūktelėjo nustebęs balsas. 

Suzana stebeilijo į miglotai pažįstamą figūrą golfo elektromobilio vai- 
ruotojo sėdynėje. 

— Dievuliau, — aiktelėjo žmogus. — Jums nieko neatsitiko? Manėme, 
jūs negyva! 

Nesusigaudydama Suzana išpūtė akis. 

— Čedas Brinkerhofas, — metė jis greitakalbe, tyrinėdamas it kontū- 
zytą kriptografininkę. — Asmeninis direktoriaus padėjėjas. 

Suzana pajėgė tik apsvaigusi suinkšti: 

— TRANSLTR.... 

Brinkerhofas linktelėjo: 

— Pamirškite jį. Sėskitės! 


Golfo elektromobilio priekinių žibintų šviesos skriejo cementinėmis 
sienomis. 

— Pagrindiniame duomenų banke virusas, — išpoškino Brinkerhofas. 

— Žinau, — išgirdo Suzana save sukuždant. 

— Mums reikia jūsų pagalbos. 

Suzana kovojo su ašaromis. 

— Stratmoras... jis... 

— Mes žinome, — pertraukė Brinkerhofas. — Jis apėjo Špicrutę. 

— Taip... ir... — žodžiai įstrigo jai gerklėje. Jis nužudė Deividą! 

Brinkerhofas padėjo ranką jai ant peties. 

— Mes jau beveik vietoje, panele Flečer. Tik laikykitės. 


Greitaeigis „Kensington“ golfo elektromobilis užsuko už kampo ir 
čiuoždamas sustojo. Prie jų statmenai nuo tunelio šakojosi koridorius, 
blausiai apšviestas raudonų žibintų palei grindis. 

— Eime, — tarė Brinkerhofas, padėdamas jai išlipti. 

Jis nusivedė ją į koridorių. Suzana slinko jam iš paskos it ūke. Plytelė- 
mis klotas koridorius staigia nuožulnuma leidosi žemyn. Sekdama įkandin 
Brinkerhofo, Suzana įsitvėrė turėklo. Oras ėmė vėsti. Juodu vis žengė kori- 
doriumi tolyn. 

Kuo giliau po žeme, tuo vis labiau tunelis siaurėjo. Kažkur už jų suai- 
dėjo žingsniai — stiprios, ryžtingos eigasties. Žingsniai garsėjo. Abu, Brin- 
kerhofas ir Suzana, sustojo ir atsisuko. 

Jų link plačiais žingsniais žirgliojo juodaodis milžinas. Suzana niekad 
anksčiau nebuvo jo regėjusi. Prisiartinęs jis nuvėrė ją skvarbiu žvilgsniu. 

— Kas čia? — griežtai paklausė. 

— Suzana Flečer, — atsakė Brinkerhofas. 

Milžinas kilstelėjo antakius. Net suodina ir permirkusi, Suzana atrodė 
įspūdingesnė, nei jo įsivaizduota. 

— O komandoras? — vėl griežtai paklausė jis. 

Brinkerhofas papurtė galvą. 

Vyriškis nieko nepasakė, tik mirksnį nusuko į šalį akis. Paskui vėl pa- 
sigręžė į Suzaną: 

— Lelandas Fonteinas, — prisistatė ištiesdamas jai ranką. — Džiau- 
giuosi, kad jūs sveika. 

Suzana išpūtė akis. Visad žinojusi, kad kada nors susitiks su direkto- 
riumi, bet ne tokią pažintį ji įsivaizdavo. 

— Eime, panele Flečer, — pakvietė Fonteinas, pirma rodydamas ke- 
lią. — Mums prireiks visokeriopos pagalbos, kokią tik pavyks pasitelkti. 


Stūksanti raudonoje pašvaistėje nuo tunelio grindų, kelią jiems už- 
tvėrė akmeninė siena. Priėjęs Fonteinas šifrų skydelio nišoje surinko kodą. 
Tuomet padėjo dešinį delną ant stiklinės plokštelės. Blykstelėjo spindulys. 
Po akimirkos masyvi siena nudundėjo kairėn. 

NSA teritorijoje tebuvo viena šventesnė vieta už Kriptografijos skyrių, 
ir Suzana Flečer sumojo tuojau įžengsianti ten. 

Pagrindinio NSA duomenų banko vadavietė atrodė it sumažinto 
mastelio NASA skrydžių valdymo centras. Dešimtys automatizuotų darbo 
vietų rikiavosi priešais trisdešimt iš keturiasdešimt pėdų pločio displėjų, 
užimančių visą sieną patalpos gale. Ekrane greitai vienas po kito sušvisda- 
vo skaičiai ir diagramos, pasirodydami ir išnykdami, lyg kas nors nardytų 
po televizoriaus kanalus. Saujelė technikų it pašėlę lakstė nuo vienos darbo 

vietos prie kitos, vilkdami ilgas paklodes kompiuterinių spaudinių ir šūka- 
lodami komandas. Viešpatavo chaosas. 

Suzana spoksojo į pribloškiantį įrenginį. Neaiškiai prisiminė girdėjusi, 
kad jam sukurti buvo iškasta 250 kubinių metrų grunto. Patalpa slypėjo 
214 pėdų po žeme, kad jos visai nepaveiktų elektromagnetinio srauto bom- 
bos ir branduoliniai sprogimai. 

Prie paaukštintos darbo vietos salės centre stovėjo Džeba. Nelyginant 
karalius savo valdiniams nuo tos pakylos jis rėkavo įsakymus. Tiesiai už 
jo ekrane švytėjo žinutė. Beje, labai pažįstama Suzanai. Reklaminio skydo 
didumo tekstas grėsmingai kybojo Džebai viršum galvos: 


DABAR JUS IŠGELBĖS TIKTAI TIESA 
ĮVESKITE PRIEIGOS RAKTĄ 


It įstrigusi kažkokiame siurrealistiškame košmare, Suzana nusekė 
paskui Fonteiną paaukštinimo link. Pasaulis jai regėjos neryškus tarsi su- 
lėtintame filme. 

Džeba pamatė juos ateinančius ir pasisuko it įsiutęs bulius. 

— Špicrutė mano sukurta ne šiaip sau! 

— Špicrutės nebėra, — ramiai atsakė Fonteinas. 

— Pasenusios naujienos, direktoriau, — tėškė Džeba. — Smūginė ban- 
ga parbloškė mane ant subinės! Kur Stratmoras? 

— Komandoras Stratmoras žuvo. 

— Sukruštai poetiškas teisingumas. 

— Atvėskite, Džeba, — įsakė direktorius. — Supažindinkite mus su 
padėtimi. Kiek tas virusas pavojingas? 

Ilgą sekundėlę Džeba stebeilijo į direktorių, o paskui nei iš šio, nei iš 
to pratrūko kvatotis. 

— Virusas? — šiurkštūs jo gagesiai nuaidėjo po visą požeminę salę. — 
Taip jūs manote? 

Fonteinas išliko šaltas. Džebos įžūlumas buvo visai nederamas, bet 
Fonteinas suvokė, kad dabar ne metas ir ne vieta tuo užsiimti. Čia, apačioje, 
Džeba buvo viršesnis už patį Dievą. Kompiuterių problemos kažkaip gebė- 
davo nepaisyti įprastos subordinacijos. 

— Tai ne virusas? — viltingai sušuko Brinkerhofas. 

Džeba su pasidygėjimu prunkštelėjo: 

— Virusai turi replikacines sekas, mielasis. O šis — ne. 

Suzana stoviniavo čia pat, nepajėgdama susitelkti. 


284 DAN BROUN 


— Tad kas gi dedasi? — griežtai paklausė Fonteinas. — Maniau, kad 
pas mus virusas. 

Džeba giliai įkvėpė oro ir pritildė balsą. 

— Virusai... — prašneko jis, šluostydamasis nuo kaktos prakaitą. — Vi- 
rusai dauginasi. Sudaro klonus. Jie pasipūtę ir kvaili — binariniai egocentri- 
kai. Leidžia pasaulin kūdikėlius greičiau nei triušiai. Ir tai jų silpnybė — gali 
sukryžminti juos taip, kad dingtų užmarštin, žinoma, jeigu išmanai, ką da- 
rai. Deja, ši programa neturi savimeilės, poreikio reprodukuotis. Ji blaivios 
mąstysenos ir susitelkusi į vieną tikslą. Iš tiesų, jei įvykdys čia savo užduotį, 
veikiausiai atliks skaitmeninę savižudybę. — Džeba pagarbiai ištiesė rankas į 
suprojektuotą milžiniškame ekrane maišalynę. — Ponios ir ponai, — jis atsi- 
duso. — Susipažinkite su kompiuteriniu įsibrovėlių kamikadze... kirminu. 

— Kirminu? — sudejavo Brinkerhofas. Terminas atrodė pernelyg kas- 
dieniškas klastingam įsibrovėliui apibūdinti. 

— Kirminas, — karščiavosi Džeba. — Jokių sudėtingų struktūrų, tik 
instinktas — ryti, šikti, šliaužti. Štai kas. Paprastumėlis. Mirtinas paprastu- 
mėlis. Atlieka tai, kam yra užprogramuotas, o paskui išsiregistruoja. 

Fonteinas griežtai nužvelgė Džebą. 

— Ir kam gi tas kirminas užprogramuotas? 

— Visai nenutuokiu, — atsakė Džeba. — Šiuo metu jis plinta ir tvir- 
tinasi prie visų mūsų slaptųjų duomenų. Po to gali padaryti bet ką. Galbūt 
nuspręs ištrinti visus failus ar galbūt tik sugalvos išspausdinti šypsančius 
veidukus ant kai kurių Baltųjų rūmų perrašų. 

Direktoriaus Fonteino balsas liko šaltas ir santūrus. 

— Galite jį sustabdyti? 

Giliai atsidusęs, Džeba pasisuko į ekraną. 

— Nežinau. Viskas priklauso nuo to, kiek įsiutęs jo autorius. — Jis 
parodė į žinutę ant sienos. — Gal kas nors teiktųsi man pasakyti, ką, po 
velnių, tai reiškia? | 


DABAR JUS IŠGELBĖS TIKTAI TIESA 
ĮVESKITE PRIEIGOS RAKTĄ 


Džeba laukė atsakymo ir negavo jokio. 

— Panašu, kad kažkas kiša prie mūsų nagus, direktoriau. Šantažas. Tai 
išpirkos raštelis, jeigu kada nors tokį esu regėjęs. 

Suzanos balsas teišsiveržė kaip kuždesys, negyvas ir nenatūralus: 

— Tai... Ensejis Tankadas. 

Džeba pasigręžė į ją. Sekundėlę spogino plačiomis akimis. 

— Tankadas? 

Suzana geibiai linktelėjo. 

— Jis reikalavo mūsų išpažinties... dėl TRANSLTR... bet šitai kainavo 
jam... 

— Išpažinties? — apstulbęs pertraukė Brinkerhofas. — Tankadas nori, 
kad mes prisipažintume turį TRANSLTR? Pasakyčiau, kad tam jau šiek tiek 
per vėlu! 

Suzana prasižiojo kalbėti, bet iniciatyvą perėmė Džeba. 

— Regis, Tankadas turi atšaukties kodą, — pasakė jis, nužvelgdamas 
žinutę ekrane. 

Visi pasisuko. 

— Atšaukties kodą? — pareikalavo paaiškinti Brinkerhofas. 

— Taip, — linktelėjo Džeba. — Prieigos raktą, kuris sustabdytų kirmi- 
ną. Paprastai tariant, jeigu mes pripažinsime, kad turime TRANSLTR, Tan- 
kadas duos mums atšaukties kodą. Surinkę jį, išgelbėsime duomenų banką. 
Prašom, štai jums skaitmeninis prievartavimas. 

Fonteinas stūksojo it uola, nė kiek nesvyruodamas. 

— Kiek turime laiko? 

— Apie valandą, — atsakė Džeba. — Kaip tik tiek, kad suspėtume su- 
kviesti spaudos konferenciją ir viešai atlikti išpažintį. 

— Siūlykite, — pareikalavo Fonteinas. — Kaip manote, ką turėtume 
daryti? 

— Siūlyti? — nebesusivaldė Džeba, negalėdamas patikėti. — Jūs norite, 
kad pasiūlyčiau? Gerai, aš pasiūlysiu! Liaukitės krušinėjęsis aplinkui, štai ką 
padarykite! 

— Ramiau, — perspėjo direktorius. 

— Direktoriau, — suburbuliavo Džeba. — Kaip tik dabar, kai mes kal- 
bame, šis duomenų bankas priklauso Ensejui Tankadui! Duokite jam viską, 
ko tik reikalauja. Jeigu reikalauja, kad pasaulis sužinotų apie TRANSLTR, 
paskambinkite CNN ir nusimaukite trumpikes. Šiaip ar taip, TRANSLTR 
dabar — tik skylė žemėje, kas jums rūpi? 

Stojo tyla. Fonteinas tartum svarstė galimus pasirinkimus. Suzana 
buvo beprašnekanti, bet Džeba ją aplenkė: 

— Ko jūs laukiate, direktoriau? Susisiekite su Tankadu telefonu! Pa- 
sakykite, kad sutinkate Žaisti pagal jo taisykles! Mums reikia to atšaukties 
kodo, antraip visa ši vieta prasmegs velniop! 

Niekas nepajudėjo. 

— Nejau jums visiems pasimaišė protas? — suriko Džeba. — Paskam- 
binkite Tankadui! Pasakykite jam, kad mes susivyniojame meškeres! Gau- 

kite man tą atšaukties kodą! TUOJ PAT! — Džeba išsitraukė savo mobilųjį 
ir nuspaudė jungiklį. — Tiek to! Duokite man jo numerį! Paskambinsiu 
tam šmikeliui pats! 

— Nesivarginkite, — sukuždėjo Suzana. — Tankadas negyvas. 

Po mirksnio nuostabos, ištartų žodžių prasmė įsmigo Džebai it kul- 
ka į pilvą. Atrodė, stambuolis Sistemų saugos viršininkas sukniubs čia pat 
vietoje. 

— Negyvas? Betgi... tai reiškia... mes negalime... 

— Tai reiškia, kad mums reikia naujo veiksmų plano, — dalykiškai 
pasakė Fonteinas. 

Džebos akys tebebuvo sustiklėjusios nuo sukrėtimo, kai kažkas salės 
gilumoje išgąstingai sušuko: 

— Džeba! Džeba! 

Šaukė Soši Kuta, jo vyresnioji specialistė. Ji atbėgo prie pakylos, vilk- 
dama paskui save ilgą kompiuterinį spaudinį. Atrodė pasibaisėjusi. 

— Džeba! — duso ji. — Kirminas... Aš ką tik išsiaiškinau, kam jis už- 
programuotas! — Soši kyštelėjo Džebai į rankas popieriaus juostą. — Iš- 
traukiau šitai iš zondo, tikrindama sistemų aktyvumą! Išskyrėme vykdo- 
mąsias kirmino komandas — pavyko pažvelgti į programą! Tik pažiūrėkite, 
ką jis rengiasi padaryti! 

Apstulbęs sistemų saugos šefas perskaitė išvestį ir įsitvėrė turėklo, kad 
nenugriūtų. 

— Vajėzau, — aiktelėjo Džeba. — Tankadas... na ir šunsnukis! 

Nematančiu žvilgsniu Džeba dėbsojo į ką tik jam Soši įteiktą išvestį. 
Išblyškęs jis rankove nusišluostė kaktą. 

— Direktoriau, kitokio pasirinkimo nėra. Privalome nutraukti srovę į 
duomenų banką. 

— Nepriimtina, — atrėmė Fonteinas. — Pasekmės bus pragaištingos. 

Džeba žinojo, kad direktorius teisus. Į NSA duomenų banką susieina 
per tris tūkstančius ISDN* jungimų iš viso pasaulio. Kasdien karo vadai 


* Integrated-services digital network — integruotų skaitmeninių paslaugų tinklas (angl.). 

akimirksniu prieidavo prie palydovinių priešo judėjimo nuotraukų. „Lock- 
heed“ inžinieriai parsisiųsdindavo smulkius naujosios ginkluotės brėžinius. 
Veikiantieji operatyviniai agentai sužinodavo naujausias užduotis. NSA 
duomenų bankas sudarė daugybės Jungtinių Valstijų vyriausybinių ope- 
racijų pagrindą. Uždaręs jį be perspėjimo, sukeltum informacijos pertrūkį, 
pragaištingą žvalgybai visame pasaulyje. 

— Suprantu pasekmes, sere, — atsakė Džeba, — bet neturime ko 
rinktis. 

— Paaiškinkite, — įsakė Fonteinas. Jis greitai paskersakiavo į Suzaną, 
stovinčią greta ant pakylos. Ši atrodė taip, lyg būtų kažkur toli už daugybės 
mylių. 

Džeba giliai atsiduso ir vėl nusišluostė kaktą. Iš jo veido grupelei ant 
pakylos tapo aišku, kad nieko malonaus neišgirs. 

— Šis kirminas, — pradėjo Džeba, — šis kirminas nėra paprastas 
degeneracinis ciklas. Tai selektyvusis ciklas. Kitaip tariant, kirminas su 
skoniu. 

Brinkerhofas prasižiojo kalbėti, bet Fonteinas pamojo jam nutilti. 

— Daugelis niokojamųjų sistemų švariai išvalo duomenų bankus, — 
tęsė Džeba, — bet šioji kur kas sudėtingesnė. Ištrina tik tuos failus, kurie 
atitinka tam tikrus parametrus. 

— Norite pasakyti, kad nepuls viso duomenų banko? — viltingai pa- 
klausė Brinkerhofas. — Tai gerai, tiesa? 

— Ne! — pratrūko Džeba. — Blogai! Labai sukruštai blogai! 

— Šalčiau! — paliepė Fonteinas. — Kokių parametrų šis kirminas 
ieško? Karinių? Slaptų operacijų? 

Džeba papurtė galvą. Nužvelgė Suzaną, kuri vis dar buvo kažkur nu- 
tolusi, paskui susidūrė su direktoriaus akimis. 

— Sere, kaip žinote, bet kas, kuris nori prisijungti prie šio duomenų 
banko, turi praeiti virtinę saugos užtvarų, iki bus įsileistas. 

Fonteinas linktelėjo. Prieigos prie duomenų banko hierarchija buvo 
puikiai sumanyta; sankcionuotasis personalas galėjo prisijungti per inter- 
netą ir Pasaulinį žiniatinklį. Nelygu sankcionavimo eiliškumas, jiems buvo 
leidžiama prieiga prie atskirų savo zonų. 

— Kadangi esame pririšti prie pasaulinio interneto, — paaiškino Dže- 
ba, — hakeriai, svetimų šalių vyriausybės ir EFF rykliai sukinėjasi apie šį 
duomenų banką kiaurą parą ir stengiasi įsilaužti. 

— Taip, — sutiko Fonteinas, — ir kiaurą parą mūsų saugos filtrai jų 
nepraleidžia. Tad kur link sukate? 

Džeba stebeilijo į spaudinį. 

— Noriu pasakyti, kad Tankado kirminas nesitaiko į mūsų duome- 
nis. — Jis atsikrenkštė. — Taikinys — mūsų saugos filtrai. 

Fonteinas išblyško. Matyt, suprato pasekmes — kirminas taikėsi į fil- 
trus, kurie padėjo išsaugoti NSA duomenų banko slaptumą. Be filtrų visa 
duomenų banko informacija taptų prieinama bet kuriam pašaliečiui. 

— Privalome išjungti srovę, — pakartojo Džeba. — Maždaug po va- 
landos bet kuris trečiaklasis, turintis modemą, galės kuo laisviausiai prieiti 
prie visiškai slaptų Jungtinių Valstijų saugumo duomenų. 

Fonteinas ilgai stovėjo nepratardamas nė žodžio. 

Džeba nekantraudamas laukė, galop pasigręžė į Soši: 

— Soši! VR! DABAR PAT! 

Soši metėsi nuo pakylos. 

Džeba dažnai kliaudavosi VR. Daugelyje kompiuterininkų sferų VR 
reiškė „virtualiąją realybę“, bet NSA viduje tai reiškė vaizdinę reprodukciją. 
Pasaulyje, kupiname specialistų ir politikų, turinčių skirtingus techninės 
nuovokos lygius, grafinis pavaizdavimas dažnai būdavo vienintelė priemo- 
nė savo teisumui įrodyti; vien tik pametėjęs grafiką, paprastai sukeldavai 
dešimteriopai stipresnę reakciją, nei pateikęs tomus skaičių išklotinių. Dže- 
ba žinojo, kad dabartinės krizės VR kaipmat pasieks savo tikslą. 

— VR! — šūktelėjo Soši nuo vieno terminalo salės gale. 

Ant sienos priešais juos sušvito kompiuterio sukurta diagrama. Suza- 
na stebeilijo išsiblaškiusi, atsiribojusi nuo aplinkinės beprotybės. Visi salėje 
paskui Džebą sužiuro į ekraną. 

Diagrama priešais juos priminė šaudymo taikinį. Centre buvo rau- 
donas apskritimas, pažymėtas DUOMENYS. Apie jį ėjo penki koncentriški 
žiedai, įvairių storių ir spalvų. Išorinis žiedas buvo blankus, mažne per- 
matomas. 

— Mes turime penkiapakopį gynybos lygmenį, — paaiškino Džeba. — 
Pirminį „Svarbiausiąjį bastioną“, du komplektus paketinių filtrų dėl FTP ir 
„X-eleven'“*, tunelinį bloką ir PEM** grįstą sankcionavimo langą tiesiai iš 
„Triufelio“ projekto. Išorinė priedanga, kuri jau nyksta, vaizduoja iškilusį 
pagrindiniam kompiuteriui pavojų. Faktiškai jos nebėra. Po valandos ja 
paseks visos penkios priedangos. Po to įsiverš pasaulis. Visi NSA duomenų 
baitai taps vieša teritorija. 


* File Transfer Protocol — Failų perdavos protokolas (angl.); „X-vienuolika“ — populiari progra- 
minė įranga susižinoti su draugais, giminėmis ir pažįstamais per kompiuterį, nesinaudojant telefonu. 

** Privacy Enhanced Mail — Sustiprinto slaptumo paštas — interneto standartas elektroninio 
pašto sistemoms, šifruojančioms duomenų siuntas (teiktis), jų saugumui ir slaptumui užtikrinti. 

Rūsčiomis akimis Fonteinas tyrinėjo VR. 

Brinkerhofas silpnai suinkštė: 

— Tas kirminas gali atverti pasauliui mūsų duomenų banką? 

— Tankadui tai vaikų žaidimėlis, — metė Džeba. — Špicrutė buvo 
mūsų patikimas saugiklis. Stratmoras jį paleido niekais. 

— Tai karo veiksmas, — sušnabždėjo Fonteinas su irzlia gaidele balse. 

Džeba papurtė galvą. 

— Aš tikrai abejoju, ar Tankadas tikėjosi, kad šitai nueis taip toli. Spė- 
ju, jis ketino būti kur nors čia pat, kad galėtų tai sustabdyti. 

Fonteinas spoksojo į ekraną ir stebėjo pirmąją iš penkių užtvarų vi- 
siškai išnykstant. 


— „Svarbiausias bastionas“ gatavas! — šūktelėjo vienas technikas iš 
salės gilumos. — Apnuoginta antroji priedanga! 
— Privalome pradėti stabdymą, — mygo Džeba. — Sprendžiant iš 


VR, turime apie keturiasdešimt penkias minutes. Stabdymas — sudėtingas 
procesas. 

Tai buvo tiesa. NSA duomenų bankas buvo įrengtas taip, jog būtų ga- 
lima užtikrinti, kad jis niekad nepraras maitinimo srovės — atsitiktinai ar 
užpultas. Daugybė patikimų saugiklių, skirtų telefonams ir energijai, buvo 
paslėpti giliai po žeme sutvirtintose plieninėse dėželėse ir, be maitinimo 
šaltinių iš NSA komplekso, nepertraukiamą srovę užtikrino daugybė at- 
sarginių jungčių su pagrindinėmis viešosios energinės sistemos jėgainėmis. 
Stabdymo procedūrai reikėjo sudėtingos virtinės patvirtinimų ir protokolų 
— kur kas sudėtingesnių, nei paprastas raketos su branduoline galvute pa- 
leidimas iš povandeninio laivo. 

— Dar yra laiko, — pasakė Džeba, — jeigu paskubėsime. Rankiniam 
stabdymui prireiks apie trisdešimt minučių. 

Fonteinas vis stebeilijo į VR, matyt, svarstydamas savo pasirinkimo 
galimybes. 

— Direktoriau! — pratrūko Džeba. — Kai tos užkardos sugrius, kiek- 
vienas planetos vartotojas galės prieiti prie visiško slaptumo medžiagos! Ir 
aš kalbu apie aukštesnįjį lygmenį! Slaptų operacijų ataskaitas! Agentus už- 
sienyje! Pavardes ir gyvenamąsias vietas visų, įtrauktų į federalinę liudytojų 
apsaugos programą! Raketų paleidimo kodų patvirtinimus! Mes privalome 
stabdyti! Tuojau pat! 

Direktoriaus tai tartum nesujaudino. 

— Turi gi būti kokia nors kita išeitis. 

— Taip, — tėškė Džeba. — yra! Atšaukties kodas! Bet vienintelis vaiki- 
nas, kuris jį Žino, kaip tik negyvas! 

— O kaip, jei pabadytume iš jėgos pozicijų? — išpoškino Brinkerho- 
fas. — Ar negalėtume atspėti atšaukties kodo? 

— O Viešpatie! — Džeba pakėlė rankas. — Atšaukties kodai — tas 
pat kaip šifravimo raktai. Atsitiktiniai! Jų neįmanoma atspėti! Jeigu manote 
galįs surinkti 600 trilijonų įvesčių per ateinančias keturiasdešimt penkias 
minutes, labai prašom! 

— Atšaukties kodas Ispanijoje, — nedrąsiai priminė Suzana. 

Visi ant pakylos atsisuko. Per ilgą laiką ji pirmą sykį prabilo. 

Suzana pažvelgė padėrusiomis akimis. 

— Mirdamas Tankadas jį atidavė. 

Visi atrodė suglumę. 

— Prieigos raktas... — tardama žodžius Suzana drebėjo. — Komando- 
ras kai ką pasiuntė jį surasti. 

— Ir? — nekantravo išgirsti atsakymą Džeba. — Ar Stratmoro Žmogus 
jį surado? 

Suzana pabandė tramdytis, bet ašaros pasipylė iš akių. 

— Taip, — sukūkčiojo ji. — Manau, surado. 

Šaižus klyksmas perskrodė valdymo salę. 

— Rykliai! — sukliko Soši. 

Džeba staigiai pasigręžė į VR ekrane. Koncentrinių žiedų išorėje buvo 
pasirodę du ploni brūkšneliai. Priminė spermatozoidus, besistengiančius 
prasiskverbti į atsparų kiaušinėlį. 

— Kraujas vandenyje, žmonės! — Džeba vėl pasisuko į direktorių. — 
Man reikia sprendimo. Arba mes pradedame stabdyti, arba niekaip nebes- 
uspėsime. Kai tik tuodu įsibrovėliai išvys, kad „Svarbiausiasis bastionas“ 
sugriuvo, jie išleis karo šūksnį. 

Fonteinas nesureagavo. Stovėjo giliai susimąstęs. Suzanos Flečer nau- 
jiena apie prieigos raktą Ispanijoje jam atrodė teikianti vilčių. Žvilgtelėjo į 
Suzaną salės gilumoje. Tartum skendėdama savo pačios pasaulyje, ji sėdėjo 
sukniubusi ant kėdės, paslėpusi galvą tarp rankų. Fonteinas tiksliai nežino- 
jo, kas sukėlė tokią reakciją, bet kad ir kas tai buvo, jis neturėjo laiko tuo 
pasidomėti. 


SKAITMENINĖ TVIRTOVĖ 291 


— Man reikia sprendimo! — mygo Džeba. — Dabar pat! 

Fonteinas pakėlė galvą. 

— Gerai, — ramiai tarė. — Turite jį. Mes nestabdome. Lauksime. 

Džebai atkaro smakras. 

— Ką? Betgi tai... 

— Lošimas, — pertraukė Fonteinas. — Lošimas, kurį galbūt pavyks ir 
laimėti. — Direktorius paėmė iš Džebos mobilųjį ir nuspaudė kelis mygtu- 
kus. — Midže, — tarė, — čia Lelandas Fonteinas. Klausykitės atidžiai... 

— Verčiau pagalvotumėte, ką, po velnių, jūs darote, direktoriau, — su- 
šnypštė Džeba. — Mes netrukus prarasime galimybę stabdyti. 

Fonteinas nesureagavo. 

Tartum pagal signalą valdymo salės gale atsidarė durys, ir vidun įpuo- 
lė Midžė. Uždusi ji atbėgo ant pakylos. 

— Direktoriau! Komutatorinė jau bando jungti! 

Fonteinas lūkestingai pasigręžė į ekraną ant priekinės sienos. Po pen- 
kiolikos sekundžių ekranas trekštelėjo ir atgijo. 

Vaizdas ekrane iš pradžių buvo neaiškus, su sniegeliu, bet pamažėle 
išryškėjo. „OuickTime“* skaitmeninis perdavimas — tik penki kadrai per 
sekundę. Ekrane pasirodė du vyriškiai. Vienas — blyškus, mašinėle apkirp- 
tas ežiuku, kitas — blondinas, šimtaprocentinis amerikietis. Juodu sėdėjo 
priešais kamerą nelyginant du žinių diktoriai, laukiantys, kol gaus išeiti į 
eterį. | 

— Kas čia dar per velniava? — paklausė Džeba. 

— Sėdėkit ramiai, — įsakė Fonteinas. 

Išaiškėjo, kad vyriškiai tūno kažkokiame furgone. Visur aplinkui ky- 
bojo elektronikos kabeliai. Trekštelėjęs atgijo garso ryšys. Staiga salę užpil- 
dė foninis triukšmas. 

— Siunčiamas garsas, — šūktelėjo už jų vienas technikas. — Penkios 
sekundės iki abipusio ryšio. 


* „Apple“ kompiuterių grupės daugialypės informacinės terpės programinės įrangos pramoni- 
nis standartas vaizdui, garsui, animacijai, grafikai, tekstui, muzikai ir netgi 3607 virtualiosios realybės 
scenoms perteikti. 

— Kas jie tokie? — neramiai paklausė Brinkerhofas. 

— Akis iš dangaus, — atsakė Fonteinas, žvelgdamas į savo pasiųstus Is- 
panijon du vyrukus. Tai buvęs būtinas atsargumas. Fonteinas tikėjo bemaž 
kiekvienu Stratmoro plano aspektu — apgailėtina, tačiau Ensejį Tankadą 
būtinai reikėjo likviduoti, perrašyti „Skaitmeninę tvirtovę“ — visa buvo 
solidu. Tik vienas dalykas vertė Fonteiną nerimauti: kad pasitelktas Hulo- 
hotas. Nors ir prityręs, bet Hulohotas vis dėlto samdinys. Ar juo buvo gali- 
ma pasitikėti? Ar jis nepasisavintų prieigos rakto? Dėl viso pikto Fonteinas 
norėjo apsidrausti dėl Hulohoto ir todėl ėmėsi atitinkamų priemonių. 

— Jokiu būdu! — šūktelėjo į kamerą apkirptasis ežiuku. — Mes turime 
įsakymus! Atsiskaitome tik direktoriui Lelandui Fonteinui, vieninteliam! 

Fonteiną tai tartum šiek tiek pralinksmino. 

— Jūs nežinote, kas aš, a? 

— Juk tai nesvarbu, ar ne? — karštai atšovė blondinas. 

— Leiskit man paaiškinti, — pertraukė Fonteinas. — Tik leiskite man 
kai ką paaiškinti, tuojau pat. 

Po kelių sekundžių abu vyriškiai išraudę nėrėsi iš kailio atsiskaitinėda- 
mi Nacionalinio saugumo agentūros direktoriui. 

— D-direktoriau, — pramikčiojo blondinas. — Aš agentas Koliande- 
ris. O čia agentas Smitas. 

— Puiku, — tarė Fonteinas. — Glaustai informuokite mus. 


Salės gilumoje Suzana sėdėjo kovodama su ją slegiančia vienatve, nuo 
kurios stigo oro. Užsimerkusi, vis tebespengiančiomis ausimis, ji verkė. Kū- 
nas buvo nutirpęs. Valdymo salės chaosas prislopo iki duslaus murmesio. 

Būrelis ant pakylos neramiai klausėsi, kai agentas Smitas ėmėsi infor- 
muoti. 

— Jūsų įsakyti, direktoriau, — pradėjo jis, — dvi dienas mes buvome 
čia, Sevilijoje, sekėme poną Ensejį Tankadą. 

— Pasakokit apie nužudymą, — nekantriai paliepė Fonteinas. 

Smitas linktelėjo. 

— Stebėjome iš furgono maždaug penkiasdešimties metrų atstumu. 
Nužudyta sklandžiai. Hulohotas aiškiai profesionalas. Bet paskui jo planas 
užkliuvo. Prisistatė kompanija. Hulohotas taip ir nepaėmė to daikto. 

Fonteinas linktelėjo. Agentai buvo susisiekę su juo Pietų Amerikoje 
ir pranešę, kad reikalai pakrypo ne taip, tad Fonteinas gavo nutraukti savo 
kelionę. 

Dabar įsikišo Kolianderis: 

— Kaip ir įsakėte, mes laikėmės prie Hulohoto. Bet jis taip ir nepasuko 
į morgą. Užuot ten ėjęs, ėmė sekti kažkokį kitą tipą. Lyg civilį. Su švarku ir 
kaklaraiščiu. 

— Civilį? — Fonteinas susimąstė. Panašu į Stratmoro žaidimą — iš- 
mintingai stengėsi palikti NSA nuošaly. 

— FTP filtrai nebeatlaiko! — šūktelėjo vienas technikas. 

— Mums reikia to daikto, — mygo Fonteinas. — Kur dabar Huloho- 
tas? 

Smitas žvilgtelėjo sau per petį. 

— Na... jis su mumis, sere. 

Fonteinas atsipūtė. 

— Kur? — Tai geriausia žinia, kokią išgirdo per visą parą. 

Smitas siekė ranka lęšio, pareguliuodamas vaizdą. Kamera perbėgo 
furgonėlio vidumi, išryškėjo du suglebę kūnai, atremti į užpakalinę sieną. 
Abu nejudėjo. Vienas — stambus vyriškis su vielinių rėmelių akiniais. Kitas 
— jaunas, su tamsių plaukų kupeta ir kruvinais marškiniais. 

— Hulohotas — tas kairėje, — paslaugiai paaiškino Smitas. 

— Hulohotas negyvas? — griežtai paklausė direktorius. 

— Taip, sere. 

Fonteinas žinojo, kad bus laiko paaiškinimams vėliau. Jis žvilgtelėjo į 
nykstančias priedangas. 

— Agente Smitai, — tarė jis lėtai, aiškiai. — Tą daiktą. Man jis reika- 
lingas. 

Smitas atrodė suglumęs. 

— Sere, mes vis dar nenutuokine, kas tai per daiktas. Stengiamės su- 
žinoti. 

— Tad paieškokite dar! — pareiškė Fonteinas. 

Direktorius nerimastingai stebėjo blausų vaizdą agentų, apieškančių 
du suglebusius kūnus furgone ir besistengiančių surasti atsitiktinių skaičių 
ir raidžių sąrašą. 

Džeba išblyško. 

— O, Dieve mano, jie neranda. Mums galas! 

— Prarandame FTP filtrus! — kažkas šūktelėjo. — Apnuoginta trečia 
priedanga! — Salėje kilo naujas sambrūzdžio šuoras. 

Priekyje ekrane ežiuku apkirptasis agentas bejėgiškai skėstelėjo ran- 
komis. 

— Sere, prieigos rakto čia nėra. Apieškojome abu. Kišenes. Drabužius. 
Pinigines. Absoliučiai jokio ženklo. Hulohotas nešiojosi „Monoklio“ kom- 
piuterį, mes patikrinome ir šį. Neatrodo, kad jis kada nors būtų perdavęs ką 
nors bent kiek panašaus į atsitiktinius ženklus — vien nužudytųjų sąrašas. 

— Po perkūnais! — užvirė Fonteinas, staiga prarasdamas šaltakraujiš- 
kumą. — Jis turi ten būti! Ieškokite! 

Džeba, matyt, užtektinai prisižiūrėjo — Fonteinas lošė ir prakišo. 
Iniciatyvą perėmė Džeba. Stambuolis sistemų saugos šefas nusileido nuo 
pakylos it audra nuo kalno. Užgriuvo savo programuotojų armiją, šūkau- 
damas įsakymus. 

— Imkitės atsarginių slopintuvų! Pradedam stabdyti! Nagi, vykdykite! 

— Mes niekaip nebesuspėsime! — sušuko Soši. — Prireiks pusės va- 
landos! Kai sustabdysime, bus jau per vėlu! 

Džeba išsižiojo atsakyti, bet buvo pertrauktas sielvartingo riksmo iš 
salės gilumos. 

Visi atsigręžė. Nelyginant šmėkla salės gilumoje, kur iki tol sėdėjo 
susigūžusi, atsikėlė Suzana Flečer. Išblyškusi nepajėgė atplėšti akių nuo 
sustabdyto kadro, kuriame Deividas Bekeris, nejudantis ir kruvinas, buvo 
atremtas į sieną ant furgonėlio grindų. 

— Jūs nužudėte jį! — sukliko ji. — Jūs nužudėte jį! — Kliūvančiomis 
kojomis, tiesdama rankas, ji pajudėjo vaizdo ant sienos link. — Deividai... 

Visi sutrikę sužiuro. Suzana prisiartino, vis nenuleisdama akių nuo 
Deivido kūno projekcijos ekrane. — Deividai, — duso ji, svirduliuodama 
priekin. — O, Deividai... kaip jie galėjo... 

Fonteinas atrodė suglumęs. 

— Jūs pažįstate tą Žmogų? 

Praeidama pro pakylą, Suzana vos laikėsi ant kojų. Sustojo per kelias 
pėdas priešais milžinišką atvaizdą ir įsistebeilijo aukštyn, išsigandusi ir nu- 
stėrusi, vis šaukdama ir šaukdama žmogų, kurį mylėjo. 

Bekerio galvoje tūnojo absoliuti tuštuma. Aš miręs. Ir vis dėlto kaž- 
koks garsas. Tolimas balsas... 

— Deividai. 

Po pažastimi kvaitinamai degė. Kraujas buvo pripildytas ugnies. Čia 
ne mano kūnas. Ir vis dėlto tas balsas, šaukiantis jį. Silpnas, tolimas. Bet su- 
darantis dalį jo. Taip pat ir kiti balsai — nepažįstami, nesvarbūs. Šaukiantys. 
Jis stengėsi anuos nuslopinti. Svarbus tik vienas balsas, tai sustiprėjantis, tai 
pritylantis. 

— Deividai... man gaila... 

Mirguliuojanti šviesa. Iš pradžių silpna, tik plyšelis pilkumos. Ji plėtėsi. 
Bekeris pamėgino pasijudinti. Skausmas. Pamėgino kalbėti. Tyla. Balsas vis 
šaukė. 

Kažkas čia pat jį tempė aukštyn. Bekeris pasikėlė balso link. Ar buvo 
pakeltas? Vis šaukia. Jis spoksojo nieko nesuvokdamas į šviečiantį vaizdą. 
Matė ją mažučiame ekrane. Moteris, žvelgianti į jį iš kito pasaulio. Ar stebi 
mane, kaip mirštu? 

— Deividai... 

Balsas pažįstamas. Ji — angelas. Atėjusi jo. Angelas prašneko: 

— Deividai, myliu tave. 

Staiga jis suprato. 

Suzana ištiesė rankas į ekraną, verkdama, juokdamasi, pasiklydusi 
jausmų sraute. Įnirtingai šluostėsi ašaras. 

— Deividai, aš... aš maniau... 

Operatyvinis agentas Smitas pasodino Bekerį į sėdynę priešais moni- 
torių. | 

— Jis šiek tiek apkvaitęs, mem. Duokit jam sekundėlę. 

— B-bet, — sumikčiojo Suzana, — aš mačiau pranešimą. Ten buvo 
sakoma... 


eb DAN BROUN 


Smitas linktelėjo. 

— Mes irgi jį matėme. Hulohotas kiek per anksti skaičiuodavo savo 
viščiukus. 

— Bet kraujas... 

— Paviršutinė žaizda, — atsakė Smitas. — Mes ją užspaudėme 
tvarsčiu. 

Suzanai pritrūko žodžių. 

Kažkur iš už kameros sučirpė agentas Kolianderis: 

— Mes jį pašovėme naujuoju J23 — ilgai veikiančiu elektrošoko auto- 
matu. Tikriausiai velniškai skaudėjo, bet mes jį pašalinome iš gatvės. 

— Nesirūpinkite, mem, — nuramino Smitas. — Jam bus viskas gerai. 

Deividas Bekeris stebeilijo į monitorių priešais save. Nesusivokė kur 
esąs, galva svaigo. Vaizdas ekrane — kažkokia salė, pilna chaoso. Joje Su- 
zana. Stovi atvirame grindų lopinėlyje, žvelgia į jį. 

Ji verkia ir juokiasi. 

— Deividai. Ačiū Dievui! Maniau, kad tave praradau! 

Jis pasitrynė smilkinius, pasislinko priešais ekraną ir prisidėjo prie 
burnos mikrofoną ant išlenktos kojelės. 

— Suzana? 

Ji spoksojo be žado iš nuostabos. Šiurkštūs Deivido bruožai dabar už- 
pildė visą sieną priešais ją. Jo balsas griaudėjo. 

— Suzana, noriu kai ko tave paklausti. — Bekerio balso rezonansas ir 
stiprumas trumpam tarsi sustabdė duomenų banke visą veiksmą. Visi, kur 
buvę, sustojo ir pasisuko į ekraną. 

— Suzana Flečer, — skardėjo balšas, — ar tekėsi už manęs? 

Salėje įsiviešpatavo tyla. Ant grindų nutrinksėjo kažkokia planšetė 
kartu su kubiliuku pieštukų. Niekas nepasilenkė jų pakelti. Tesigirdėjo 
silpnas terminalo ventiliatorių dūzgesys ir tolygus Bekerio alsavimas į 
mikrofoną. | 

— D-Deividai... — sumikčiojo Suzana, nejausdama, kad už jos stovi 
sukaustyti vietoje trisdešimt septyni žmonės. — Tu jau manęs to klausei, 
prisimeni? Prieš penkis mėnesius. Aš atsakiau — taip. 

— Žinau, — nusišypsojo jis. — Bet šįsyk... — Deividas ištiesė į kamerą 
kairę ranką ir parodė auksinį lankelį ant bevardžio piršto, — šįsyk aš turiu 
žiedą. 

— Perskaitykite, pone Bekeri! — paliepė Fonteinas. 

Džeba sėdėjo prakaituodamas, iškėlęs rankas virš savo klaviatūros. 

— Taip, — linktelėjo jis, — perskaitykite palaimingąjį įrašą! 

Linkstančiais keliais ir švytinti, Suzana stovėjo šalia. Visi salėje, per- 
traukę tuometinius savo darbus, stebeilijo į milžinišką Deivido Bekerio 
projekciją ekrane. Profesorius, sukinėdamas pirštuose žiedą, tyrinėjo įrašą. 

— Ir perskaitykite atidžiai! — įsakė Džeba. — Viena klaidelė, ir mes 
išdurti! 

Fonteinas griežtai nužvelgė Džebą. Jeigu ką ir išmanė NSA direktorius, 
tai sunkias padėtis; dar labiau didinti įtampą niekad nėra protinga. 

— Atsipalaiduokite, pone Bekeri. Jeigu suklysime, pakartotinai įvedi- 
nėsime kodą, iki šis tiks. 

— Blogas patarimas, pone Bekeri, — nukirto Džeba. — Nuskaitykite 
teisingai iš pirmo karto. Atšaukties kodai paprastai turi nuobaudos kabliu- 
ką — kad nebūtų mėginama spėlioti bandymų ir klaidų metodu. Įvesi vieną 
kartą neteisingai, ir ciklas veikiausiai paspartės. Padarysi dvi klaidas, ir jis 
visam laikui mums užsirakins. Žaidimas bus baigtas. 

Direktorius susiraukė ir vėl pasigręžė į ekraną. 

— Pone Bekeri? Suklydau. Skaitykite atidžiai — skaitykite itin ati- 
džiai. 

Bekeris linktelėjo ir sekundėlę tyrinėjo žiedą. Paskui ramiai pradėjo 
cituoti įrašą: | 

— O... U... I... S... tarpas... C... 

Džeba ir Suzana vienu balsu pertraukė: 

— Tarpas? — Džeba liovėsi rinkęs. — Esama tarpo? 

Bekeris gūžtelėjo pečiais, pasitikrindamas žiedą. 

— Taip. Ir ne vieno. 

— Gal aš ko nors nesuprantu? — griežtai paklausė Fonteinas. — Ko 
gi mes laukiame? 

— Sere, — atsakė Suzana, akivaizdžiai suglumusi. — Mat... mat, tik 
kad... 

— Sutinku, — pritarė Džeba. — Tai keista. Slaptažodžiai niekad neturi 
tarpų. | 

Brinkerhofas sunkiai tramdė jaudulį. 

— Taigi, ką jūs sakote? 


208 DAN BROUN 


— Jis sako, — įsiterpė Suzana, — kad tai galbūt ne atšaukties kodas. 

— Žinoma, atšaukties kodas! — sušuko Brinkerhofas. — Kas daugiau 
galėtų būti? Antraip kodėl Tankadas būtų norėjęs jį kažkam atiduoti? Ku- 
rių velnių kam nors reikėtų atsitiktinai, be tvarkos išgraviruoti žiede krūvą 
raidžių? 

Griežtu, piktu žvilgsniu Fonteinas nutildė jį. 

— Ei... žmonės? — įsiterpė Bekeris, lyg dvejotų, ar jam derėtų kiš- 
tis. — Jūs vis kalbate apie raides be tvarkos. Manau, turėčiau jums pasakyti... 
raidės ant šio žiedo nėra be tvarkos. 

Visi kaip vienas ant pakylos riktelėjo; 

— Ką?! 

Bekeris, rodos, pasijautė nesmagiai. 

— Atleiskite, bet čia tikrai esama žodžių. Sutinku, jie išgraviruoti gana 
glaudžiai vienas prie kito; iš pirmo žvilgsnio atrodo, kad be tvarkos, bet ati- 
džiau pažiūrėję pamatytumėte, kad įrašas iš tikrųjų... na... jis lotyniškas. 

Džeba išsižiojo: 

— Kokį šūdą jūs čia man paistote?! 

Bekeris papurtė galvą: 

— Ne. Galima perskaityti: Ouis custodiet ipsos custodes. Apytikriai tai 
verčiama... | 

— Kas gi sargus išsaugos! — pertraukė Suzana, užbaigdama Deivido 
sakinį. 

Bekeris nustebęs geriau įsižiūrėjo į ją. 

— Suzana, aš nežinojau, kad tu galėtum... 

— Tai iš Juvenalio Satyrų! — sušuko ji. — Kas gi sargus išsaugos? Kas 
gi išsaugos NSA, kai mes sergėjame pasaulį? Tai buvo mėgstamas Tankado 
posakis! 

— Taigi, — pareikalavo Midžė, — tai prieigos raktas ar ne? 

— Privalo būti prieigos raktas, — pareiškė Brinkerhofas. 

Fonteinas stovėjo tylėdamas, matyt, dorojo informaciją. 

— Nežinau, ar tai raktas, — abejojo Džeba. — Man atrodo mažai tikė- 
tina, kad Tankadas panaudotų kitokią nei atsitiktinę konstrukciją. 

— Tik praleiskite tarpus, — sušuko Brinkerhofas. — Ir surinkite tą 
prakeiktą kodą! 

Fonteinas kreipėsi į Suzaną: 

— O kokia jūsų nuomonė, panele Flečer? 

Ji sekundėlę pagalvojo. Ne visiškai pajėgė perprasti, kur šuo pakastas, 
bet kažkas čia atrodė ne taip. Suzana pakankamai gerai pažinojo Tankadą, 
kad suprastų, jog šis labiausiai vertino paprastumą. Jo patikros ir kuriamos 

programos visados būdavo kristališkai skaidrios ir grynos. Tas faktas, kad 
reikėtų pašalinti tarpus, atrodė keistas. Tai mažytė detalė, bet vis dėlto dė- 
melė, tikrai nėra švaru — ne to Suzana tikėtųsi kaip viską vainikuojančio 
Ensejo Tankado smūgio. 

— Jaučiu, kažkas čia ne taip, — galiausiai pasakė Suzana. — Nemanau, 
kad tai raktas. 

Fonteinas giliai atsiduso, tamsiomis savo akimis tyrinėdamas josios. 

— Panele Flečer, kaip manote, jeigu tai ne raktas, kodėl Ensejis Tan- 
kadas būtų turėjęs jį kažkam atiduoti? Jeigu jis žinojo, kad mes jį nužudė- 
me — ar nedarote prielaidos, kad jis galėjo norėti mus nubausti pradangin- 
damas žiedą? 

Naujas balsas įsiterpė į dialogą. 

— Ee... direktoriau? 

Visų akys nukrypo į ekraną. Kreipėsi agentas Kolianderis iš Sevilijos. 
Pasilenkęs Bekeriui per petį, kalbėjo į mikrofoną: 

— Nesprendžiu, kiek tai gali būti svarbu, bet nesu toks tikras, kad po- 
nas Tankadas suvokė esąs nužudomas. 

— Atleiskite? — pareikalavo smulkiau paaiškinti Fonteinas. 

— Hulohotas buvo profesionalas, sere. Mes matėme, kaip jį nužu- 
dė — buvome vos už penkiasdešimties metrų. Visi faktai leidžia manyti, 
kad Tankadas to nenutuokė. 

— Faktai? — griežtai perklausė Brinkerhofas. — Kokie dar faktai? 
Tankadas atsikratė to žiedo. Tai pakankamas įrodymas! 

— Agente Smitai, — pertraukė Fonteinas. — Kas jus verčia manyti 
Ensejį Tankadą nežinojus, kad esąs nužudomas? 

Smitas atsikrenkštė. 

— Hulohotas nužudė jį su NTK — neinvazinių traumų kulka. Tai 
guminis rutuliukas, kuris trenkia krūtinėn ir išsisklaido. Tylu. Labai švaru. 
Ponas Tankadas būtų tik pajutęs stiprų trinksnį prieš širdžiai sustojant. 

— Trauminė kulka, — balsu sau mąstė Bekeris. — Tai paaiškina, kodėl 
buvo mėlynė. 

— Abejotina, — pridūrė Smitas, — kad Tankadas susiejo pojūtį su 
ginkluotu žudiku. 

— Ir vis dėlto jis atsikratė žiedo, — priminė Fonteinas. 

— Teisybė, sere. Bet jis nė nežvilgtelėjo į savo užpuoliką. Nušaunama 
auka visados pasižiūri į žudiką. Toks instinktas. 

Fonteinas suglumo. 


»-v0- O |. 

— Ne, sere. Mes viską nufilmavome, jeigu norėtumėte... 

— Dingsta „X-eleven“ filtras! — šūktelėjo vienas technikas. — Kirmi- 
nas jau prasiskverbė pusę kelio! 

— Velniop tą filmą, — pareiškė Brinkerhofas. — Surinkite prakeiktą 
atšaukties kodą ir baigiam tai! 

Džeba atsiduso, staiga vienintelis išlikęs šaltas. 

— Direktoriau, jeigu mes įvesime neteisingą kodą... 

— Taip, — pertraukė Suzana, — jeigu Tankadas neįtarė, kad mes jį nu- 
žudėme, tenka atsakyti į kai kuriuos klausimus. 

— Kiek dar turime laiko, Džeba? — paklausė Fonteinas. 

Džeba pažvelgė į VR. 

— Apie dvidešimt minučių. Siūlau laiką išnaudoti protingai. 

Fonteinas ilgai patylėjo. Paskui sunkiai atsiduso. 

— Gerai. Paleiskite filmą. 

— Po dešimties sekundžių perduodame vaizdo įrašą, — sutreškėjo 
agento Smito balsas. — Praleidžiame visus kitus kadrus, taip pat garsą — 
leisime kaip įmanoma arčiau tikrojo laiko. 

Visi ant pakylos stovėjo tylūs, stebėjo ir laukė. Džeba nuspaudė kelis 
klavišus ir pertvarkė vaizdą ant sienos. Pačioje kairėje pasirodė Tankado 
žinutė: 


DABAR JUS IŠGELBĖS TIKTAI TIESA 


Sienos dešinėje švietė statiška furgonėlio vidaus su Bekeriu ir dviem 
agentais, susiglaudusiais.apie kamerą, projekcija. Centre pasirodė neryškus 
kadras. Jis išskydo į atmosferinius trukdžius, o paskui į nėspalvotą parko 
vaizdą. 

— Perduodu, — pranešė agentas Smitas. 

Kadrai atrodė it iš senovinio kino filmo. Buvo prislopinti ir trūkčio- 
jantys — šalutinis efektas, sukeltas kadrų praleidinėjimo procedūros, per- 
pus nurėžiančios informaciją ir leidžiančios paspartinti perdavimą. 

Kadras perėjo į panoraminį vaizdą didžiulės aikštės, iš vienos pusės 
užvertos pusapskritimio fasado — Sevilijos Ayuntamiento. Priekiniame 
plane stūksojo medžiai. Parkas buvo tuščias. 

— „X-eleven“ filtras gatavas! — šūktelėjo technikas. — Tas blogiukas 
alkanas! 


Smitas pradėjo pasakoti. Jo komentarai turėjo prityrusio agento at- 
sainumo. 

— Čia filmuota iš furgonėlio, — pasakė jis. — Apie penkiasdešimt 
metrų nuo nužudymo zonos. Tankadas artinasi iš dešinės. Hulohotas sle- 
piasi tarp medžių kairėje. 

— Mus čia spaudžia laikas, — mygo Fonteinas. — Pereikime prie pa- 
ties svarbiausio. 

Agentas Kolianderis spustelėjo kelis mygtukus, ir kadrai ėmė bėgti 
greičiau. | 

Visi ant pakylos lūkestingai stebėjo, kaip jų buvusysis bendradarbis 
Ensejis Tankadas įžengia į kadrą. Nuo pagreitintos vaizdajuostės visas 
reginys atrodė komiškai. Tankadas trūkčiojamai iškrypavo aikštėn, matyt, 
stengdamasis susiorientuoti aplinkoje. Prisidengęs akis, jis įsistebeilijo į 
milžiniško fasado smailes. 

— Štai, — perspėjo Smitas. — Hulohotas — profesionalas. Atvirai pa- 
leido savo pirmą šūvį. 

Smito būta teisaus. Ekrano, kairėje iš už medžių blykstelėjo. Po aki- 
mirkos Tankadas susigriebė už krūtinės ir tuoj pat susvirduliavo. Kamera 
išdidino jį — vaizdas buvo nestabilus, tai paryškėjantis, tai vėl išskystantis. 

Juosta sukosi didele sparta, ir Smitas šaltai pasakojo toliau: 

— Kaip matote, Tankadui širdis sustojo akimirksniu. 

Stebint vaizdus, Suzanai pasidarė bloga. Luošomis rankomis Tankadas 
laikėsi už krūtinės, jo veide atsispindėjo siaubas. 

— Pastebėkite, — pridūrė Smitas, — jo akys nukreiptos žemyn, į save. 
Nėsyk neapsidairė aplink. 

— Argi tai svarbu? — lyg pareikšdamas, klausdamas tarė Džeba. 

— Labai, — linktelėjo Smitas. — Jeigu Tankadas būtų įtaręs bent kokį 
nešvarų žaidimą, jis instinktyviai būtų apieškojęs akimis vietovę. Bet, kaip 
matote, jis to nepadarė. 

Ekrane Tankadas parpuolė ant kelių, vis tebesusigriebęs už krūtinės. 
Jis taip ir nepakėlė akių. Ensejis Tankadas buvo vienišas Žmogus, mirštantis 
vienumoje, natūralia mirtimi. 

— Keista, — tarė Smitas suglumęs. — Trauminiai rutuliukai paprastai 

taip greitai nenužudo. Kartais, jeigu taikinys pakankamai stambus, jie išvis 
neužmuša. 

— Silpna širdis, — kategoriškai pareiškė Fonteinas. 

Smitas kilstelėjo antakius, jam tai padarė įspūdį. 

— Vadinasi, puikiai pasirinktas ginklas, — pareiškė. 

Suzana stebėjo Tankadą nuo kelių parvirstant ant šono ir galop aukš- 
tielninką. Jis gulėjo išsprogintomis aukštyn akimis, graibydamasis už krūti- 
nės. Staiga kamera pasisuko nuo jo atgal į medžių guotą. Pasirodė kažkoks 
žmogus. Vielinių rėmelių akiniais ir nešinas itin dideliu portfeliu. Artinda- 
masis prie aikštės ir besitampančio joje Tankado, pirštais pradėjo stuksenti 
keistą tylų šokį į kažkokį prie plaštakos pritvirtintą aparačiuką. 

— Darbuojasi savo „Monokliu' — paaiškino Smitas. — Siunčia Žinutę, 
kad Tankadas baigtas. — Jis pasigręžė į Bekerį ir sukikeno. — Regis, Hulo- 
hotas turėjo blogą įprotį pranešinėti apie nužudymus anksčiau, nei jo auka 
iš tikrųjų išleisdavo paskutinį kvapą. 

Kolianderis dar šiek tiek pagreitino filmą, ir kamera sekė Hulohotą, 
bepajudantį savo aukos link. Staiga iš kiemo netoli išnėrė kažkoks pagy- 
venęs vyriškis, pribėgo prie Tankado ir priklaupė šalia. Hulohotas sulėtino 
žingsnius. Po sekundėlės iš kiemo pasirodė dar du žmonės — nutukęs sto- 
rulis ir kažkokia raudonplaukė. Juodu taip pat pripuolė prie Tankado. 

— Nevykusiai pasirinkta nužudymo zona, — pakomentavo Smitas. — 
Hulohotas manė, kad auka izoliuota. 

Ekrane Hulohotas kurį laiką stebėjo, paskui pasitraukė atgal tarp me- 
džių, matyt, palaukti. 

-— Štai vyksta perdavimas, — pasufleravo Smitas. — Pirmą sykį tenai 
mes to nepastebėjome. 

Suzana žvelgė į šleikštulį keliantį vaizdą ekrane. Tankadas gaudė kva- 
pą, ko gero, stengdamasis kažką pasakyti greta klūpantiems samariečiams. 
Paskui, apimtas nevilties, dūrė aukštyn kairę ranką, mažne pataikydamas 
seniokui į veidą. Laikė atkištą luošą galūnę seniui prieš akis. Kamera susi- 
telkė į tris deformuotus Tankado pirštus, ir ant vieno iš jų Ispanijos saulėje 
aiškiai spindėjo auksinis žiedas. Tankadas vėl kyštelėjo jį priekin. Seniokas 
atšlijo. Tankadas pasigręžė į moterį. Laikė tris deformuotus savo pirštus tie- 
siai jai prieš veidą, lyg melsdamas, kad ši suprastų. Žiedas blykčiojo saulėje. 
Moteris nusuko akis į šalį. Tankadas, jau dusdamas, nebepajėgiantis išleisti 
nė garso, pasisuko į nutukėlį ir pabandė paskutinį kartą. 

Senyvasis vyriškis staiga pašoko ir nulėkė tolyn, veikiausiai šauktis 
pagalbos. Tankadas, rodos, silpo, tačiau vis tebelaikė žiedą storuliui prieš 
veidą. Šis ištiesė ranką ir paėmė prilaikyti mirštančiojo riešą. Tankadas, re- 

gis, įsispoksojo aukštyn į savo pirštus, į savo žiedą ir paskui į žmogaus akis. 
Tartum išsakydamas paskutinį priešmirtinį prašymą, Ensejis Tankadas vos 
pastebimai linktelėjo, lyg sakytų „taip“. 

Paskui Tankadas suglebo. 

— Vajėzau, — sudejavo Džeba. 

Staiga kamera pasisuko ton vieton, kur slėpėsi Hulohotas. Žudiko ne- 
bebuvo. Pasirodė policijos motociklas, skriejantis Avenida Firelli. Kamera 
vėl nukrypo į gulintį Tankadą. Klūpanti prie jo moteris veikiausiai išgirdo 
policijos sirenas; nervingai apsidairiusi aplink, ėmė tempti šalin savąjį nu- 
tukusį kompanioną, melsdama dingti iš čia. Dvejetas nuskubėjo šalin. 

Kamera sugrįžo prie Tankado, kurio rankos gulėjo sudėtos ant negy- 
vos krūtinės. Žiedo ant piršto nebebuvo. 

— Tai įrodymas, — ryžtingai pareiškė Fonteinas. — Tankadas atsi- 
kratė žiedo. Jis norėjo nukišti šį kuo toliau nuo savęs — kad mes niekad 
nesurastume. 

— Betgi, direktoriau, — užginčijo Suzana, — čia nėra jokios logikos. 
Jeigu Tankadas nežinojo, kad buvo nužudytas, kodėl jis turėtų kažkam ati- 
duoti atšaukties kodą? 

— Sutinku, — pritarė Džeba. — Vaikinas maištautojas, bet maištau- 
tojas su sąžine. Priversti mus pripažinti, kad turime TRANSLTR, — vienas 
dalykas; atverti mūsų slaptų duomenų banką — visai kitas. 

Fonteinas išpūtė akis, negalėdamas patikėti. 

— Jūs manote, Tankadas norėjo sustabdyti šį kirminą? Manote, kad 
mirdamas jis pirmiausia galvojo apie vargšę NSA? 

— Tunelinė užtvara įveikta! — sušuko technikas. — Visiškas pažei- 
džiamumas po penkiolikos minučių, daugių daugiausia! 

— Štai ką jums pasakysiu, — pareiškė direktorius, perimdamas kon- 
trolę. — Po penkiolikos minučių kiekviena planetos Trečiojo pasaulio šalis 
sužinos, kaip pasigaminti tarpžemyninę balistinę raketą. Jeigu kas nors šio- 
je salėje mano turįs geresnį pasiūlymą dėl atšaukties kodo nei šį žiedą, ma- 
loniai išklausysiu. — Direktorius laukė. Niekas neatsiliepė. Jis vėl nukreipė 
žvilgsnį į Džebą ir susirėmė su juo akimis. — Tankadas atsikratė šio Žiedo 

ne be priežasties, Džeba. Ar jis stengėsi jį palaidoti, ar tikėjosi, kad storulis 
nubėgs prie telefono mums paskambinti ir pranešti informaciją, iš teisybės 
man nerūpi. Mes įvedame tą citatą. Dabar pat. 

Džeba giliai atsiduso. Žinojo, kad Fonteinas teisus — geresnio pasi- 
rinkimo nebuvo. Laikas baigiasi. 

— Gerai... tebūniė taip. — Jis pasitraukė prie klaviatūros. — Pone Be- 
keri? Prašom įrašą. Dailiai ir pamažėle. | | 

Deividas Bekeris perskaitė įrašą, ir Džeba surinko raides. Kai baigė, 
juodu dar sutikrino tekstą ir praleido visus tarpus. Viduriniame sieninio 
ekrano segmente netoli viršaus pasirodė raidės: 


OUISCUSTODIETIPSOSCUSTODES 


— Man tai nepatinka, — tyliai sumurmėjo Suzana. — Nešvaru. 

Džeba delsė palinkęs prie klavišo įvEsTI. 

— Nagi, — sukomandavo Fonteinas. 

Džeba nuspaudė klavišą. Po kelių sekundėlių visi salėje suprato, kad 
padaryta klaida. | | 

— Jis greitėja! — iš salės gilumos klyktelėjo Soši. — Kodas neteisingas! 
Visi stovėjo tylomis pasibaisėję. 
Ekrane priešais juos sušvito klaidos pranešimas: 


NELEISTINOJI ĮVESTIS. LAUKAS TIK SKAIČIAMS 


— Velniai rautų! — riktelėjo Džeba. — Tik skaičiams! Mes ieškome 
kažkokio prakeikto skaičiaus! Esame išdurti! Tas žiedas — mėšlas! 

— Kirminas dvigubai pagreitėjo! — sušuko Soši. — Baudos ratas! 

Ekrano centre, tiesiai po klaidos pranešimu, VR nupiešė siaubingą 
vaizdą. Trečiai užkardai kritus, koks pustuzinis juodų brūkšniukų, simbo- 
lizuojančių plėšikiškus hakerius, metėsi priekin, negailestingai artėdami 
šerdies link. Kiekvieną sekundėlę pasirodydavo vis naujas brūkšniukas. 
Paskui dar vienas. 

— Jie plūste plūsta vidun! — sukliko Soši. 

— Patvirtina prisijungimus iš užsienio! — sušuko kitas technikas. — 
Gandas pasklido! 

Suzana nukreipė žvilgsnį nuo griūvančių užkardų vaizdo ir pasisuko į 
šoninį ekraną. Ensejo Tankado nužudymo scenos metražas sukosi nesibai- 
giančiu ciklu. Kaskart vis tas pat — Tankadas, susigriebęs už krūtinės, krin- 
tantis ir su beviltiškos panikos išraiška veide brukantis savo žiedą grupelei 
nieko neįtariančių turistų. Čia nėra jokios logikos, — dingtelėjo jai. — Jeigu 
Tankadas nežinojo, kad mes jį nužudėme... Suzana ničnieko negalėjo supra- 

Per pastarąsias kelias minutes VR besilaužiančių į vartus hakefių 
kiekis padvigubėjo. Nuo šiol jų skaičius didės eksponentiškai. Hakeriai it 
hienos sudarė vieną didelę šeimą, visados trokštantys paskleisti gandą apie 
naują grobį. 

Regis, Lelandas Fonteinas jau pamatė užtektinai. 

— Išjunkite srovę, — pareiškė jis. — Išjunkite tą prakeiktąją. 

Nelyginant skęstančio laivo kapitonas Džeba stebeilijo tiesiai prieš 
save. 

— Per vėlu, sere. Mes grimztame. 

Keturių šimtų svarų masės sistemų saugos šefas stovėjo sustingęs, ran- 
kas užsidėjęs ant galvos, lyg sustabdytame kadre negalinčiojo patikėti poza. 
Buvo įsakęs išjungti srovę, bet tai būsią geras dvidešimt minučių pavėluota. 
Rykliai su sparčiaisiais modemais gebės įsikelti stulbinamą kiekį įslaptintos 
informacijos tame lange. | 

Iš košmaro Džebą pažadino Soši, atskubėdama į pakylą su nauju spau- 
diniu. 

— Kai ką suradau, sere! — susijaudinusi pasakė ji. — Našlaičius šalti- 
nyje! Alfabetinius susigrupavimus. Visur ten! 

Džebos tai nesujaudino. 

— Mes ieškome skaitinės eilės, velniai rautų! Ne alfabetinės! Atšauk- 
ties kodas — skaičius! 

— Betgi mes turime našlaičius! Tankadas buvo pernelyg gudrus, kad 
paliktų našlaičius — ypač dar tiek daug! 

Terminas „našlaičiai“ reiškė papildomas sudarytosios programos eilutes, 
kurios būdavo visai nereikalingos duotajam programos tikslui. Jos su niekuo 
nesisiedavo, į nieką nenurodydavo, niekur nenuvesdavo ir paprastai būdavo 
pašalinamos galutinio gryninimo ir kompiliacijos procedūros metu. 

Džeba paėmė spaudinį ir ėmė tyrinėti jį. 

Fonteinas stovėjo tylėdamas. 

Suzana pažvelgė per Džebos petį į spaudinį. 

— Mus puola Tankado kirmino juodraštinis variantas? 

— Išgrynintas ar ne, bet jis spardo mums į subines. 

— Manęs tai neįtikina, — užginčijo Suzana. — Tankadas visur kur 
„siekdavo tobulumo. Jis niekaip negalėjo palikti savo programoje riktų. 

— Jų daugybė! — sušuko Soši. Pačiupusi iš Džebos spaudinį, pakišo 
Suzanai. — Žiūrėkite! 

Suzana linktelėjo. Tikrai, maždaug kas dvidešimt programos eilučių 
vis pasitaikydavo po keturis laisvai plaukiojančius ženklus. Suzana permetė 
juos akimis. 


PFEE 
SESN 
RETM 


— Keturių bitų alfabetiniai susigrupavimai, — mąstė ji. — Jie tikrai 
neįeina į programą. 

— Išmeskit tai iš galvos, — suniurnėjo Džeba. — Jūs griebiatės už 
šiaudo. 

— Gal ir ne, — atrėmė Suzana. — Daugelyje šifrų naudojamos keturių 
bitų grupės. Tai galėtų būti kodas. 

— Taip, — atsiduso Džeba. — Ir juo sakoma: „Cha-cha, jūs išdurti“. Jis 
pažvelgė į VR. — Po kokių devynių minučių. 

Suzana nuleido Džebos žodžius negirdom ir sutelkė dėmesį į Soši: 

— Kiek ten yra našlaičių? 

Soši gūžtelėjo pečiais. Ji pasisavino Džebos kompiuterio terminalą ir 
surinko visas grupuotes. Baigusi pasitraukė atgal. Esantieji salėje sužiuro į 
ekraną. 


PFEE SESN RETM MFNA IRWE 00IG MEEN NRMA 
ENET SHAS DCNS IIAA IEER BRNK FBLE LODI 

Suzana buvo vienintelė, kuri šypsojosi. 

— Tikrai atrodo pažįstama, — tarė ji. — Blokai po keturis — visai kaip 
„Enigmoje“. 

Direktorius linktelėjo. „Enigma“ buvo istorijoje garsiausia kodavimo 
mašina — nacių dvylikatonė šifravimo pabaisa. Ji šifruodavusi blokais po 
keturis. 

— Puiku, — sudejavo jis. — Ar kartais neturite vienos kokios kur nors 
nukištos pas mus, a? 

— Ne čia esmė! — Suzana staiga atgijo. Tai buvo jos specialybė. — 
Esmė ta, kad Tankadas paliko mums nuorodą! Jis tyčiojasi iš mūsų, pro- 
vokuoja perprasti prieigos raktą laiku. Išdėsto užuominas čia pat mums po 
ranka, bemaž pasiekiamai. 

— Nesąmonė, — nukirto Džeba. — Tankadas suteikė mums tik vie- 
nintelę išeitį — atskleisti, kad turime TRANSLTR. Štai kaip. Tai buvo mūsų 
išsigelbėjimas. Ir mes juo nepasinaudojome. 

— Turiu sutikti, — tarė Fonteinas. — Abejoju, ar Tankadas būtų ga- 
lėjęs kaip nors rizikuoti ir leisti mums nutrūkti nuo kabliuko, suteikdamas 
nuorodų į savąjį atšaukties kodą. 

Suzana neapibrėžtai linktelėjo, tačiau ji prisiminė, kaip Tankadas buvo 
davęs jiems NDAKOTA. Spitrijo į raides, klausdama save, ar tik jis nežai- 
džia dar vieno iš savųjų Žaidimų. 

— Tunelinis blokas perpus dingęs! — šūktelėjo technikas. 

VR schemoje gausybė juodų jungimosi brūkšniukų plūstelėjo giliau į 
dvi išlikusias priedangas. 

Deividas visą tą laiką sėdėjo tylus, stebėdamas monitoriuje prieš juos 
besirutuliojančią dramą. 

— Suzana? — pasiūlė jis. — Man kilo viena mintis. Ar tai šešiolikos 
grupių po keturis tekstas? 

— O, Viešpatie, — patylom ištarė Džeba. — Dabar visi panoro žaisti? 

Suzana, nepaisydama Džebos, suskaičiavo grupes. 

— Taip. Šešiolikos. 

— Pašalinkite tarpus, — tvirtai pareiškė Bekeris. 

— Deividai, — šiek tiek sutrikusi atsakė Suzana. — Nemanau, kad tu 
supranti. Grupės po keturis — tai... 

— Pašalinkite tarpus, — pakartojo jis. 

Sekundėlę padvejojusi, Suzana linktelėjo Soši. Ši skubiai pašalino tar- 
pus. Rezultatas netapo bent kiek informatyvesnis. 

Netekęs kantrybės, Džeba pratrūko: 

— GANA! Žaidimų laikas baigėsi! Tas padaras dvigubai pagreitėjo! 
Mes teturime aštuonias minutes! Reikia ieškoti skaičiaus, o ne kažkokių su- 
mautų raidžių mišrainės! 

— Keturi iš šešiolikos, — ramiai pasakė Deividas. — Imkis matema- 
tikos, Suzana. 

Suzana nužvelgė Deivido atvaizdą ekrane. Imkis matematikos? Juk 
jis siaubingas matematikas! Žinojo, kad Deividas geba įsiminti veiksma- 
žodžių asmenuotes ir leksiką nelyginant „Xerox“ mašina, bet matema- 
tiką?.. 

— Daugybos lentelė, — patikslino Bekeris. 

Daugybos lentelė, — nusistebėjo Suzana. — Apie ką jis čia kalba? 

— Keturi iš šešiolikos, — pakartojo profesorius. — Reikėjo man įsi- 
minti daugybos lenteles ketvirtoje klasėje. 

Suzana įsivaizdavo standartinę pradinės mokyklos daugybos lentelę. 
Keturi iš šešiolikos. 

— Šešiasdešimt keturi, — tvirtai pasakė ji. — Na ir kas? 

Deividas palinko į kamerą. Kadrą užpildė jo veidas. 

— Šešiasdešimt keturios raidės... 

Suzana maktelėjo galva. 

— Taip, bet jos... — Ji sustingo. 

— Šešiasdešimt keturios raidės, — pakartojo Deividas. 

— O, Dieve mano! — aiktelėjo Suzana. — Deividai, tu genijus! 

— Septynios minutės! — riktelėjo technikas. 

— Aštuonios eilės po aštuonias! — susijaudinusi sušuko Suzana. 

Soši ėmė rinkti. Fonteinas tylomis žvelgė. Priešpaskutinioji priedanga 
plonėjo. 

— Šešiasdešimt keturios raidės! — Dabar viskam vadovavo Suza- 
na. — Paprastojo skaičiaus kvadratas! 

— Paprastojo skaičiaus kvadratas? — nekantriai paklausė Džebai? — 
Na ir kas? 

Po dešimties sekundžių Soši pertvarkė ekrane iš pažiūros atsitiktinai 
surikiuotas raides. Dabar jos sudarė aštuonias eiles po aštuonias. Džeba 
tyrinėjo raides ir galiausiai beviltiškai iškėlė aukštyn rankas. Naujasis išsi- 
dėstymas nebuvo nė kiek aiškesnis nei pradinis. 


PF E E S E S N 
R E T M P FH A 
I RW E O O IG 
M E E N N R M A 
E N E T S HAS 
D CC N S I I A A 
I E E B R N K 
F B E O DI 


— Šūdinai aišku, — suvaitojo Džeba. 

— Panele Flečer, — pareikalavo Fonteinas, — paaiškinkite. 

Visų akys nukrypo į Suzaną. 

Suzana stebeilijo į teksto bloką. Pamažėle ji suskato linksėti, paskui 
nušvito plačia šypsena. 

— Deividai, kad mane perkūnėliai! 

Ant pakylos visi apsimainė sutrikusiais žvilgsniais. 

Deividas pamerkė akį mažutėliam Suzanos Elečer atvaizdui ekrane 
priešais save. 

— Šešiasdešimt keturios raidės. Julijus Cezaris vėl kerta. 

Midžė atrodė suglumusi. 

— Apie ką jūs čia kalbate? 

— Apie Cezario gardelę. — Suzana švytėjo. — Skaityti nuo viršaus į 
apačią. Tankadas siunčia mums žinutę. 

— Šešios minutės! — vėl riktelėjo technikas. 
Suzana šūkavo įsakymus. 

— Perrinkite nuo viršaus į apačią! Skaitykite žemyn, ne skersai! 

Soši įnirtingai bėgo stulpeliais, perrinkinėdama tekstą. 

— Julijus Cezaris siųsdavo kodus šitaip! — išpoškino Suzana. — Jo 
raidžių skaičius visados sudarydavo paprastojo skaičiaus kvadratą! 

— Atlikta! — šūktelėjo Soši. 

Visi sužiuro į iš naujo pertvarkytą vienintelę teksto eilutę ant sienos 
ekrano. 

— Vis tiek šlamštas, — pasidygėjęs nusiviepė Džeba. — Pažvelkite, tai 
visiškai atsitiktinės nuotrupos iš... — žodžiai įstrigo jam gerklėje, akys išsi- 
plėtė it lėkštės. — O... o Die... 

Fonteinas irgi suprato. Jis kilstelėjo antakius, akivaizdžiai paveiktas 
įspūdžio. 

Midžė ir Brinkerhofas sutartinai aiktelėjo iš nuostabos: 

— Viešpatie... aukštielninkas! 

Šešiasdešimt keturios raidės dabar susidėstė taip: 


PRIMEDIFFERENCEBETWEENELEMENTSRESPONSIBLE 
FORHIROSHIMAANDNAGASAKI 


— Įstatykite tarpus, — paliepė Suzana. — Mes turime įminti mįslę. 

Į pakylą atbėgo nupilkęs technikas. 

— Tunelinis blokas tuoj dings! 

Džeba pasigręžė į VR ekrane. Užpuolikai veržėsi pirmyn, tik per plau- 
ko atstumą nuo penktos, paskutinės sienos. Duomenų banko laikas buvo 
besibaigiąs. 

Suzana atsiribojo nuo sumaišties aplinkui. Vis skaitė ir skaitė keistą 
Tankado žinutę. 


PRIME DIFFERENCE BETWEEN ELEMENTS 
RESPONSIBLE FOR HIROSHIMA AND NAGASAKI* 


* Pirminis skirtumas tarp elementų, kaltų dėl Hirosimos ir Nagasakio (angl.). 

— Tai netgi ne klausimas! — sušuko Brinkerhofas. — Kaip jis gali 
turėti atsakymą? 

— Mums reikia skaičiaus, — priminė Džeba. — Atšaukties kodas su- 
darytas iš skaičių. 

— Tylos, — ramiai sudraudė Fonteinas ir kreipėsi į Suzaną: — Panele 
Flečer, jūs jau nuvedėte mus taip toli. Man reikia geriausio jūsų spėjimo. 

Suzana giliai įkvėpė oro. 

— Atšaukties kodo įvesties laukas priima tik skaičius. Spėju, kad tai 
kažkokia nuoroda į teisingą skaičių. Tekste minima Hirosima ir Nagasa- 
kis — du miestai, nukentėję nuo atominių bombų. Galbūt atšaukties kodas 
susijęs su aukų skaičiumi, apytikriu žalos įvertinimu doleriais... — Ji mirks- 
nį nutilo, darsyk perskaitydama nuorodą. — Žodis „skirtumas“ atrodo 
svarbus. Pirminis skirtumas tarp Nagasakio ir Hirosimos. Matyt, Tankadui 
atrodė, kad tuodu įvykiai kažkuo skyrėsi. 

Fonteino veido išraiška nepakito. Vis dėlto viltis sparčiai blėso. Panašu, 
kad būtina išanalizuoti, sulyginti ir išversti į kažkokį magišką skaičių politi- 
nius užkulisius, slypinčius už dviejų baisiausių sprogimų istorijoje... ir visa 
tai atlikti per ateinančias penkias minutes. 


124 


— Puolama paskutinioji priedanga! 

VR schemoje dabar buvo ryjama PEM leidžiamosios kreipties pro- 
grama. Juodi skvarbūs brūkšneliai, apspitę paskutinę saugos priedangą, 
skynėsi kelią jos šerdies link. 

Pasalūniškieji hakeriai rinkosi iš viso pasaulio. Bemaž kas minutę jų 
skaičius dvigubėjo. Netrukus bet kas, turintis kompiuterį — užsienio šnipai, 
radikalai, teroristai — turės prieigą prie visos Jungtinių Valstijų vyriausy- 
bės įslaptintos informacijos. 

Kol technikai bergždžiai stengėsi nutraukti srovę, susirinkusieji ant 
pakylos tyrinėjo žinutę. Net Deividas ir dvejetas NSA agentų iš savo furgo- 
nėlio Ispanijoje bandė perlaužti kodą. 


PRIME DIFFERENCE BETWEEN ELEMENTS 
RESPONSIBLE FOR HIROSHIMA AND NAGASAKI 

Suzana balsu mąstė: 

— Elementai, kalti dėl Hirosimos ir Nagasakio... Perl Harboras? Hiro- 
hitas, nesutikęs... 

— Mums reikia skaičiaus, — pakartojo Džeba, — o ne politinių teorijų. 
Kalbame apie matematiką — ne istoriją! 

Soši tylėjo. 

 — Ogaltai koviniai užtaisai? — pasiūlė Brinkerhofas. — Aukų kiekis? 
Žala, išreikšta doleriais? 

— Mes ieškome tikslaus skaičiaus, — priminė Suzana. — Žalos verti- 
nimai skiriasi. — Ji stebeilijo į žinutę. — Elementai, kalti dėl... 

Už trijų tūkstančių mylių Deivido akys išsiplėtė. 

— Elementai! — pareiškė jis. — Mes kalbame apie matematiką, ne 
istoriją! | 

Visų galvos nukrypo į perduodamą per Žemės palydovą vaizdą. 

— Tankadas žaidžia žodžiais! — tėškė Bekeris. — Žodis „elementai“ 
daugiaprasmis! 

— Klokite, pone Bekeri, — metė Fonteinas. 

— Jis kalba apie cheminius elementus — o ne apie socialinius-politi- 
nius! 

Bekerio pareiškimą sutiko nenuovokūs žvilgsniai. 

— Elementai! — pasufleravo jis. — Periodinė lentelė! Cheminiai 
elementai! Nejau niekas iš jūsų nematė filmo Storulis ir mažylis — apie 
„Manhetano projektą“? Tos dvi atominės bombos buvo skirtingos. Joms 
panaudotas skirtingas užtaisas — skirtingi elementai! 

Soši suplojo rankomis. 

— Taip! Jis teisus! Skaičiau apie tai! Toms dviem bomboms panau- 
dotas skirtingas kuras! Vienai — uranas, kitai — plutonis! Du skirtingi 
elementai! 

Salėje įsitvyrojo tyla. 

— Uranas ir plutonis! — sušuko Džeba, staiga vėl atgavęs viltį. — 
Nuorodoje klausiama apie skirtumą tarp tų dviejų elementų! — Jis pasi- 
suko į savo darbuotojų armiją: — Skirtumas tarp urano ir plutonio! Kas 
žino? 

Visur aplink tušti žvilgsniai. 

— Nagi! — ragino Džeba. — Nejau jūs, vaikinai, nelankėte koledžo? 
Kas nors! Bet kuris! Man reikia skirtumo tarp plutonio ir urano! 

Jokio atsako. 

Suzana kreipėsi į Soši: 

— Man reikia prieigos prie Tinklo. Ar esama čia naršyklės? 

Soši linktelėjo. 

— Greičiausia „Netscape“. 
Suzana sugriebė ją už rankos. 
— Eime. Panaršysime. 

— Kiek dar laiko? — nuo pakylos paklausė Džeba. 

Nė vienas technikas salės gilumoje neatsakė. Jie stovėjo sustingę vieto- 
je, spoksodami į VR. Paskutinioji priedanga pavojingai plonėjo. 

Netoli Suzana ir Soši mąstė prie savo paieškos Tinkle rezultatų. 

— „Outlaw Labs“? — paklausė Suzana. — Kas jie tokie? 

Soši gūžtelėjo pečiais. 

— Norite, kad atidaryčiau? 

— Po šimts, tikrai, — linktelėjo Suzana. — Šeši šimtai keturiasdešimt 
septynios tekstinės nuorodos į uraną, plutonį ir atomines bombas. Panašu 
į geriausią mūsų šansą. 

Soši atidarė tinklalapį. Pasirodė perspėjinys: 


Informacija, esanti šiame faile, skirta griežtai tik akademi- 
niam naudojimui. Ne specialistas, norintis susikonstruoti kurį nors 
iš čia aprašomų įtaisų, rizikuoja apsišvitinti ir/arba susisprogdinti. 


— Susisprogdinti? — paklausė Soši. — Vajėzau. 

— Paieškokite, — metė sau per petį Fonteinas. — Pažiūrėkime, ką mes 
turime. 

Soši įniko į dokumentą. Ji prabėgo karbamido nitrato — dešimt 
kartų galingesnės sprogstamosios medžiagos nei dinamitas — sudėtį. In- 
formacija praslinko pro šalį nelyginant sviestinių šokoladinių pyragėlių 
receptūra. 

— Plutonis ir uranas, — pakartojo Džeba. — Susitelkime. 

— Grįžkite atgal, — paliepė Suzana. — Dokumentas per ilgas. Suras- 
kite turinį. 

Soši praslinko atgal, iki surado. 

I. Atominės bombos sąranga. 
A) Aukščiamatis 
B) Oro slėgio detonatorius 
C) Detonuojančiosios galvutės 
D) Sprogstamieji užtaisai 
E) Neutronų kreiptuvas 
F) Uranas ir plutonis 
G) Švino gaubtas 
HI) Sprogdikliai 
II.  Branduolinis skilimas/Branduolinis jungimasis. 
A) Skilimas (atominė bomba) ir jungimasis (vandenilinė bomba) 
B) 235U, 238U ir plutonis 
III. Atominių ginklų istorija. 
A) Sukūrimas („Manhetano projektas“) 
B) Sprogdinimai 
1) Hirosima 
2) Nagasakis 
3) Šalutiniai atominių sprogdinimų produktai 
4) Sprogimo zonos 


— Antrą skirsnį! — sušuko Suzana. — Uraną ir plutonį! Leiskit! 

Visi laukė, kol Soši surado reikiamą skirsnį. 

— Štai, — pasakė ji. — Palūkėkite. — Ji greitai perbėgo duomenis. — 
Čia daugybė informacijos. Visa schema. Kaip mums žinoti, kokio skirtumo 
ieškome? Vienas atsiranda savaime, kitas — Žmogaus padedamas. Plutonį 
pirmąsyk atrado... 

— Skaičių, — priminė Džeba. — Mums reikia skaičiaus. 

Suzana darsyk perskaitė Tankado žinutę. Pirminis skirtumas tarp ele- 
mentų... skirtumas tarp... mums reikia skaičiaus... 

— Palaukite! — tarė ji. — Žodis „skirtumas“ turi daug prasmių. Mums 
reikia skaičiaus — taigi kalbame apie matematiką. Tai dar vienas iš Tankado 
žodinių žaidimų — „skirtumas“ reiškia atimtį. 

— Taip, — sutiko Bekeris iš ekrano viršuje. — Galbūt šių elementų 
skirtingas protonų ar dar ko nors skaičius? Jeigu atimsite... 

— Jis teisus! — pasakė Džeba, pasigręždamas į Soši. — Ar toje sche- 
moje esama kokių nors skaičių? Protonų kiekio? Pusamžių? Ko nors, ką 
mes galėtume atimti? 

— Trys minutės! — šūktelėjo technikas. 

— O kas, jeigu tai virškritinė masė? — pamėgino spėti Soši. — Rašo- 
ma, kad plutonio virškritinė masė — 35,2 svarai. 

— Taip! — sutiko Džeba. — Pasižiūrėkit uraną! Kokia urano virškri- 
tinė masė? 

Soši paieškojo. 

— Hm... 110 svarų. 

— Šimtas dešimt? — staiga Džebai tartum sužibo viltis. — Kiek bus 
35,2 iš 1102 

— Septyniasdešimt keturi kablelis aštuoni, — metė Suzana. — Bet aš 
nemanau... 

— Šalin iš kelio, — sukomandavo Džeba, jau irdamasis prie klaviatū- 
ros. — Tai ir turi būti atšaukties kodas! Skirtumas tarp jų kritinių masių! 
Septyniasdešimt keturi kablelis aštuoni! 

— Palaukite, — tarė Suzana, žvelgdama per Soši petį. — Čia yra dau- 
giau. Atominės masės. Neutronų kiekiai. Gavybos technologijos. — Ji per- 
metė akimis schemą. — Uranas suskyla į barį ir kriptoną; plutonis — kaž- 
kaip kitaip. Uranas turi 92 protonus ir 146 neutronus, bet... 

— Mums reikia akivaizdžiausio skirtumo, — įsiterpė Midžė. — Juk 
nuorodoje sakoma „pagrindinis skirtumas tarp elementų“. 

— Dieve brangus! — pyktelėjo Džeba. — Iš kur mums žinoti, ką Tan- 
kadas laikė pagrindiniu skirtumu? 

Pokalbį pertraukė Bekeris. 

— Iš tiesų, nuorodoje rašoma pirminis, o ne pagrindinis*. 

Žodis smogė Suzanai tiesiai į tarpuakį. 

— Pirminis! — sušuko ji — Pirminis! — ir staigiai pasisuko į Dže- 
bą. — Atšaukties kodas yra pirminis skaičius! Pagalvokite! Tai visiškai su- 
prantama! 

Džeba instinktyviai suvokė, kad Suzana teisi. Ensejis Tankadas pa- 
grindė savo karjerą pirminiais skaičiais. Pirminiai skaičiai buvo pagrindi- 
niai statybos visų šifravimo algoritmų blokai — vieninteliai dydžiai, neturį 
kitokių rodiklių kaip tik vieną, tai yra save pačius. Pirminiai gerai veikdavo 
koduojant, nes kompiuteriai negalėdavo jų atspėti, naudodami tipinį skai- 
čių grafo skaidymą pirminiais daugikliais. 

Kaipmat įsiterpė Soši: 

— Taip! Puiku! Pirminiai skaičiai japonų kultūroje esminiai! Haiku 


* Prime (pirminis) ir primary (pagrindinis) — panašūs savo rašyba ir prasmėmis (angl.). 

panaudojami pirminiai skaičiai. Trys eilutės ir skiemenų skaičius jose penki, 
septyni, penki. Visi pirminiai. Kioto šventyklos visos turi... 

— Gana! — pertraukė Džeba. — Net jeigu atšaukties kodas ir yra pir- 
minis skaičius, na ir kas? Galimybių begalė! 

Suzana žinojo, kad Džeba teisus. Kadangi skaičių eilė buvo begalinė, 
visados galėjai paieškoti kiek toliau ir surasti dar vieną pirminį skaičių. 
Tarp nulio ir milijono — per 70 000 pasirinkimų. Viskas priklausė nuo to, 
kokio dydžio pirminį skaičių Tankadas nusprendė panaudoti. Kuo anas 
didesnis, tuo sunkiau atspėti. 

— Veikiausiai bus milžiniškas, — sudejavo Džeba. — Kad ir kokį pir- 
minį skaičių Tankadas pasirinko, tai neabejotinai baisūnas. 

Iš salės gilumos atskriejo balsas: 

— Perspėjame, liko dvi minutės! 

Nugalėtas Džeba spoksojo į VR. Paskutinioji priedanga pradėjo irti. 
Visur zujo technikai. 

Kažkas Suzanai kuždėjo, kad jie netoli tikslo. 

— Štai ką galime padaryti! — pareiškė ji, perimdama vadžias į savo 
rankas. — Kertu lažybų, kad iš visų skirtumų tarp urano ir plutonio, tik 
vienas gali būti išreikštas pirminiu skaičiumi! Tai mūsų paskutinis raktas. 
Skaičius, kurio ieškome, pirminis! 

Džeba apžvelgė urano bei plutonio schemą monitoriuje ir iškėlė aukš- 
tyn rankas. 

— Čia tikriausiai šimtai įvesčių! Niekaip nepajėgsime visų jų atimti ir 
pasitikrinti dėl pirminių skaičių. 

— Daugelis įvesčių yra neskaitinės, — drąsino Suzana. — Jų galime 
nepaisyti. Uranas — gamtinis, plutonis — pagamintas žmogaus. Uranui 
reikia šautuvo vamzdžio tipo detonatoriaus, plutoniui — implozijos. Tai ne 
skaičiai, taigi mums nesvarbu! 

— Imkitės, — įsakė Fonteinas. VR diagramoje paskutinioji siena tapo 
kiaušinio lukšto plonumo. 

Džeba nusišluostė kaktą. 

— Gerai, nėr ką kita daryti. Pradėkite atimtis. Aš imuosi viršutinės 
dalies. Suzana, jums vidurys. Visi kiti pasidalykite, kas likę. Mes ieškome 
pirminio skirtumo. 

Per kelias sekundes paaiškėjo, kad jie niekaip nesuspėsią. Skaičių buvo 
daugybė, ir daugeliu atveju grupės nesutapo. 

— Po šimts, čia nei į ratą, nei į batą, — susinervino Džeba. — Turime 
gama spindulius greta elektromagnetinės pulsacijos. Skylama ir neskylama. 
Kai kas gryna. Kai kas procentais. Jovalas! 

— Tai turi būti čia, — tvirtai pasakė Suzana. Esama kažkokio skirtumo 
tarp urano ir plutonio, kurio mes nepastebime! Kažko tokio visai papra- 
sto! 

— Ei... žmonės? — pašaukė Soši. Ji buvo sukūrusi antrą dokumento 
langą ir peržiūrinėjo likusią „Outlaw Labs“ dokumento dalį. 

— Kas yra? — griežtai paklausė Fonteinas. — Aptikote ką nors? 

— Hm, lyg, — jos balsas nuskambėjo neramiai. — Prisimenate, aš 
jums pasakiau, kad Nagasakio bomba buvo plutonio? 

— Aha, — atsakė visi sutartinai. 

— Na... — Soši giliai įkvėpė oro. — Regis, aš suklydau. 

— Ką?! — Džeba mažne užspringo. — Mes ieškojome ne to, ko reikėjo? 

Soši parodė į ekraną. Susispietę aplinkui, jie perskaitė tekstą: 


„visuotinai apsirinkama, kad Nagasakio bomba buvo pluto- 
nio. Iš tikrųjų įtaise panaudotas uranas kaip ir jos sesėje Hirosimos 
bomboje. 


— Betgi... — aiktelėjo Suzana. — Jeigu jos abi buvo iš urano, tai kaip 
mums rasti skirtumą tarp jų? 

— Galbūt Tankadas įvėlė klaidą, — pamėgino spėti Fonteinas. — Gal 
jis nežinojo, kad bombos buvo tokios pačios. 

— Ne, — atsiduso Suzana. — Per tas bombas jis liko luošas. Jis gerai 
žinojo faktus. 


12Lb 


— Viena minutė! 

Džeba pažvelgė į VR. 

— PEM leidžiamosios kreipties užtvara sparčiai nyksta. Paskutinė 
gynybos linija. O prie durų — minios. 

— Susikaupkite! — įsakė Fonteinas. 

Sėdinti priešais Tinklo naršyklę Soši perskaitė: 


„..-Nagasakio bomboje panaudotas ne plutonis, o dirbtinai pagamin- 
tas, neutronų prisotintas urano 238 izotopas.“ 

— Velniai griebtų! — susikeikė Brinkerhofas. — Abiem bomboms 
panaudotas uranas. Dėl Hirosimos ir Nagasakio kaltas tas pats uranas. Nėra 
jokio skirtumo! 

— Mes žuvę, — suvaitojo Midžė. 

— Palaukite, — tarė Suzana. — Darsyk perskaitykite tą paskutinę dalį! 

Soši pakartojo tekstą: „...dirbtinai pagamintas, neutronų prisotintas 
urano 238 izotopas.“ 

— 238? — sušuko Suzana. — Ar ką tik mes nematėme kai ko, kur 
pasakyta, kad Hirosimos bombai kurti panaudotas kažkoks kitoks urano 
izotopas? 

Visi apsimainė suglumusiais žvilgsniais. Soši it paklaikusi persuko at- 
gal ir surado tą vietą. 

— Taip! Čia rašoma, kad Hirosimos bombai panaudotas kitoks urano 
izotopas! 

Midžė aiktelėjo iš nuostabos. 

— Abijos iš urano — bet skirtingų rūšių! 

— Abi urano? — įsibrovęs tarp jųdviejų Džeba išpūtė akis į termina- 
lą. — Taigi vien batai! Puiku! 

— Kuo skiriasi tuodu izotopai? — paklausė Fonteinas. — Turi būti 
kažkas esminio. 

Soši slinko per dokumentą. 

— Palūkėkite... ieškau... gerai... 

— Keturiasdešimt penkios sekundės! — kažkas šūktelėjo. 

Suzana pakėlė akis. Paskutinioji priedanga jau buvo bemaž nematoma. 

— Štai! — sušuko Soši. 

— Skaitykite! — Džeba prakaitavo. — Koksai skirtumas? Juk turi būti 
koks nors skirtumas tarp tų dviejų! 

— Taip! — Soši parodė savo monitoriuje. — Pažvelkite! 

Visi perskaitė tekstą: 


„..„ dviem bomboms panaudoti du skirtingi užtaisai... tiksliai identiškų 
cheminių charakteristikų. Jokia įprasta chemine ekstrakcija neįmanoma at- 
skirti tų dviejų izotopų. Jie, neskaitant mažutėlio masės skirtumo, visiškai 
identiški.“ 

J 

— Atominės masės! — susijaudino Džeba. — Būtent! Vienintelį skirtu- 

mą sudaro jų masės! Štai raktas! Duokite man jų mases! Mes jas atimsime! 

— Palaukite. — Soši slinko priekin eilutes. — Jau beveik priėjau! Taip! 
Visi sužiuro į tekstą. 


„masių skirtumas labai nežymus... 
„būtina dujinė difuzija jiems atskirti... 
..10,032498X10/134 palyginti su 19,39484X10/23.** 


— Štai jie! — sukliko Džeba. — Būtent! Tai masės! 

— Trisdešimt sekundžių! 

— Pirmyn, — sušnabždėjo Fonteinas. — Atimkite juos. Greičiau! 

Džeba pasiėmė į delną savo kalkuliatorių ir suskato įvedinėti skaičius. 

— O ką reiškia žvaigždutės? — paklausė Suzana. — Po skaičių yra 
žvaigždutės! | 

Džeba nuleido jos žodžius negirdom. Jis jau įnirtingai maigė kalkulia- 
toriaus klavišus. 

— Atidžiai! — ragino Soši. — Mums reikia tikslaus skaičiaus. 

— Žvaigždutės, — pakartojo Suzana. — Turi būti išnaša. 

Soši perjungė į pastraipos apačią. 

Suzana perskaitė žvaigždutėmis pažymėtą išnašą ir išblyško. 

— O... Dieve brangus. 

Džeba pakėlė akis. 

— Kas? 

Visi palinko priekin, ir nuskambėjo bendras pralaimėjimo atodūsis. 
Mažutėlėje išnašoje buvo parašyta: 


** 1296 paklaida. Pateiktieji skaičiai kiekvienoje laboratorijoje skir- 
tingi. 


LR? 


Staiga grupelė ant pakylos pagarbiai nuščiuvo. Lyg visi stebėtų saulės 
užtemimą ar ugnikalnio išsiveržimą — neįtikimą virtinę įvykių, kurių jie 
niekaip negalėjo paveikti. Laikas tartum tiek sulėtėjo, kad vos slinko. 

— Mes prarandame ją! — sušuko vienas technikas. — Prisijungimai! 
Ištisai brūkšniukai! 

Pačioje ekrano kairėje Deividas ir agentai Smitas bei Kolianderis 
nenuovokiai spoksojo į savo kamerą. VR diagramoje iš paskutiniosios 
užkardos teliko šipulėlis. Ją supo masė juodumos — šimtai brūkšniukų, 
laukiantys prisijungti. Dešinėje buvo Tankadas. Neryškūs paskutiniųjų jo 
gyvenimo akimirkų klipai sukosi ir sukosi nesibaigiančiu ciklu. Nevilties 
išraiška — pirštai ištiesti aukštyn, spindintis saulėje Žiedas. 

Suzana stebėjo klipą, tai paryškėjantį, tai vėl išskystantį. Matė Tankado 
akis — šios atrodė kupinos gailesio. Jis tikrai nenorėjo, kad šitai nueitų taip 
toli, — pasakė ji sau. — Norėjo išgelbėti mus. Ir vis dėlto darsyk ir darsyk 
Tankadas tiesė pirštus aukštyn, kišdamas žiedą žmonėms prieš akis. Bandė 
kalbėti, bet nepajėgė. Tik vis stūmė pirštus priekin. 

Sevilijoje Bekeris vis svarstė viską mintyse. Sumurmėjo sau: „Kokie, jie 
sakė, buvo tiedu izotopai? 238U ir U?...“ Jis sunkiai atsiduso — tiek to. Esąs 
kalbininkas, ne fizikas. 

— Plūstantys brūkšneliai rengiasi patvirtinti prieigą! 

— Dievuliau! — nevilties apimtas sustūgo Džeba. — Kuo gi tiedu pra- 
keikti izotopai skiriasi? Po velniais, niekas nežino, kuo jie skirtingi?! — At- 
sakymo nesulaukė. Pilna salė technikų bejėgiškai stebėjo VR. Džeba vėl 
pasigręžė į monitorių ir iškėlė aukštyn rankas. — Kurgi sumautas branduo- 
linis fizikas, kai tokio prireikia! 


Suzana stebeilijo į „OuickTime“ klipą sienos ekrane ir suvokė, kad vis- 
kas baigta. Sulėtintame judesyje ji stebėjo be paliovos vis mirštantį Tanka- 
dą. Jis bandė kalbėti, springo žodžiais, laikė iškeltą savo deformuotą ranką... 
bandė kažką pasakyti. Jis stengėsi išgelbėti duomenų banką, — pasakė sau 
Suzana. — Bet mes niekad nesužinosime kaip. 

— Kompanija jau prie durų! 

Džeba spogino į ekraną. 

— Štai mes ir grimztam! — Prakaitas sruvo jam veidu. 

Ekrano viduryje dar išlikusi žymelė paskutiniosios užkardos bemaž 
pranyko. Juoda masė brūkšniukų, supančių šerdį, tirštėjo ir pulsavo. Midžė 
nusisuko į šalį. Fonteinas stovėjo sustingęs, išsprogusiomis akimis. Brinker- 
hofas atrodė lyg tuoj susivemsiąs. 

— Dešimt sekundžių! 

Suzana vis neatitraukė akių nuo Tankado. Neviltis. Gailesys. Ranka vis 
tiesiama aukštyn, spindintis žiedas, deformuoti pirštai kreivai sulenkti ne- 
pažįstamiems į veidus. Jis kažką jiems sako. Ką būtent? 

Giliai susimąstęs Deividas žvelgė į ekraną sau viršum galvos. 

— Skirtumas, — vis murmėjo sau. — Skirtumas tarp 238U ir 235U. 
Turėtų būti kažkas tokio paprasta. 

Technikas pradėjo atskaitą: 

— Penkios! Keturios! Trys! 

Žodis pasiekė Ispaniją per dešimtadalį sekundės. Trys...trys... 

Bekerį lyg vėl būtų pasiekęs elektrošoko automato smūgis. Jo gyveni- 
mas tartum sustojo. Trys...trys...trys. 238 minus 235! Skirtumas yra trys! Jis 
pamažu siekė mikrofono... 

Kaip tik tą mirksnį Suzana spoksojo į ištiestą Tankado ranką. Staiga 
ji pro žiedą... pro išgraviruotą auksą išvydo kūną žemiau... jo pirštus. Tris 
pirštus. Tai visai ne žiedas. Kūnas. Tankadas ne kalbėjo jiems, o rodė. Jis no- 
rėjo pasakyti savo paslaptį, atskleisti atšaukties kodą — meldė, kad kas nors 
suprastų... prašė, kad jo paslaptis kaip nors pasiektų NSA laiku. 

— Trys, — sukuždėjo Suzana, apstulbusi. 

— Trys! — sušuko Bekeris iš Ispanijos. 

Bet per sumaištį niekas tartum neišgirdo. 

— Smingame! — sušuko technikas. 

VR ėmė pašėlusiai blykčioti — šerdis nebeatlaikė tvano. Viršum galvų 
pratrūko kaukti sirenos. 

— Duomenys išeina! 

— Spartieji prisijungimai visuose sektoriuose! 

Suzana judėjo tartum sapne. Ji pasisuko į Džebos klaviatūrą. Ir tuo 
pat metu jos žvilgsnis apsistojo prie sužadėtinio, Deivido Bekerio. Vėl virš 
galvos sugriaudėjo jo balsas: 

— Trys! Skirtumas tarp 235 ir 238 yra trys! 

Visi salėje sužiuro aukštyn. 

— Trys! — sušuko Suzana, perrėkdama kurtinančią sirenų ir technikų 
kakofoniją. Ji parodė į ekraną. Visų akys pasekė jos kryptimi į Tankado 
ranką, ištiestą aukštyn, beviltiškai mostaguojančius Sevilijos saulėje tris 
pirštus. 

Džeba suakmenėjo. 

— O, Dieve brangus! — staiga jis suprato, kad luošas genijus visąlaik 
rodė jiems atsakymą. 

— Trys yra pirminis! — leptelėjo Soši. — Trys — pirminis skaičius! 

Fonteinas atrodė pritrenktas. 

— Nejau tai gali būti taip paprasta? 

— Duomenys išeina! — sušuko technikas. — Ir dargi sparčiai! 

Visi ant pakylos vienu metu puolė prie terminalo — galybė ištiestų 
rankų. Bet per spūstį Suzana, nelyginant tiesia linija smūgiuotas beisbolo 

kamuoliukas, pirma pasiekė tikslą. Ji surinko numerį 3. Visi pasisuko į ek- 
raną. Viršum tvyrančio chaoso jame paprasčiausiai sušvito: 


ĮVESTI PRIEIGOS RAKTĄ? 3 


— Taip! — sukomandavo Fonteinas. — Tuoj pat! 

Suzana sulaikė kvapą ir nuleido pirštą ant klavišo ĮVESTI. Kompiute- 
ris sykį pyptelėjo. 

Nė vienas iš esančiųjų nesujudėjo. 

Dar trys kankinamos sekundės — nieko neįvyko. 

Sirenos tebekaukė. Penkios sekundės. Šešios. 

— Duomenys išeina! 

— Niekas nepasikeitė! 

Staiga Midžė kaip padūkusi suskato rodyti į ekraną viršuje. 

— Žiūrėkite! 

Jame pasirodė žinutė: 


ATŠAUKTIES KODAS PATVIRTINTAS 


— Įkelkite užkardas! — įsakė Džeba. 

Bet Soši žingsniu jį aplenkė. Jau buvo pasiuntusi komandą. 

— Duomenų išėjimas nutrauktas! — pranešė technikas. 

— Prisijungimai atkirsti! 

Aukštai VR schemoje vėl ėmė rastis pirmoji iš penkių užkardų. Puo- 
lantiems šerdį juodiems brūkšniukams kelias buvo užtvertas. 

— Atsigauna! — sušuko Džeba. — Ta nelemtoji atsigauna! 

Sekundėlę tvyrojo nedrąsus nepatiklumas, tartum bet kurią akimirką 
viskas galėtų subyrėti. Bet paskui ėmė rastis antra užkarda... o po to ir tre- 
čioji. Dar kelios sekundės, ir vėl pasirodė visa serija filtrų. Duomenų bankas 
tapo saugus. 

Salė sprogo. Lyg visi velniai būtų ištrūkę laisvėn. Technikai glėbesčia- 
vosi, švęsdami mėtė oran kompiuterinius spaudinius. Sirenos pamažėle nu- 
tilo. Brinkerhofas sugriebęs prispaudė Midžę prie savęs. Soši apsiašarojo. 

— Džeba, — griežtai paklausė Fonteinas. — Kiek pasiimta? 

— Labai mažai, — atsakė Džeba, tyrinėdamas monitoriuje. — Labai 
mažai. Ir nieko iki galo. 

Fonteinas pamažu linktelėjo, jo lūpų kamputyje formavosi kreiva šyp- 
senėlė. Jis apsidairė Suzanos Flečer, bet ši jau žengė salės priekin. Ant sienos 
priešais ją ekraną užpildė Bekerio veidas. 

— Deividai? 

— Ei, gražuolėle! — nusišypsojo jis. 

— Grįžk namo, — pasakė ji. — Grįžk namo tuojau pat. 

— Susitinkame „Akmeniniame dvare“? 

Ji linktelėjo, pajuto akyse tvenkiantis ašaras. 

— Sutarta. 

— Agente Smitai? — pašaukė Fonteinas. 

Ekrane už Bekerio pasirodė Smitas. 

— Klausau, sere? 

— Regis, ponas Bekeris turi pasimatymą. Ar galėtumėte pasirūpinti, 
kad jis nedelsiant grįžtų namo? 

Smitas linktelėjo. 

— Mūsiškis reaktyvinis Malagoje. — Jis paplojo Bekeriui per nu- 
garą. — Jūsų laukia nemokamas smagumėlis, profesoriau. Ar kada nors 
skridote „Learjet 60“? 

Bekeris susijuokė. 

— Nuo vakar — ne. 


Led 


Kai Suzana pabudo, švietė saulė. Švelnūs spinduliai skverbėsi vidun 
pro užuolaidas ir smelkėsi skersai pūkinių patalų lovos. Ji siekė ranka Dei- 
vido. Nejau aš sapnuoju? Jos kūnas vis dar nejudėjo, išvargęs, tebeapsvaigęs 
nuo praėjusios nakties. 

— Deividai? — suvaitojo ji. 

Jokio atsako. Ji atsimerkė, odą dar tebedilgčiojo. Kitoje pusėje lovos 
matracas buvo šaltas. Deividas dingęs. 

Aš sapnuoju, pagalvojo Suzana. Ji atsisėdo. Kambarys buvo karalienės 
Viktorijos laikų stiliaus, vien nėriniai ir antikvariniai daikčiukai — „Akme- 
ninio dvaro“ geriausias numeris. Jos lagaminėlis stovėjo vidur kietmedžio 
grindų... apatiniai numesti ant karalienės Onos laikų krėslo greta lovos. 

Ar Deividas iš tiesų grįžo? Užplūdo prisiminimai — jo kūnas šalia 
josios, jis žadina ją švelniais bučiniais. Nejau visa tai sapnavusi? Ji pasi- 
suko į naktinį stalelį prie lovos. Tuščias šampano butelis, dvi taurės... ir 
raštelis. 

Trindamasi užmiegotas akis, Suzana apsivyniojo nuogą kūną šilta ant- 
klode ir perskaitė žinutę: 


Brangiausioji Suzana 
Myliu tave. 
Be vaško, Deividas. 


Ji nušvito ir priglaudė laiškutį sau prie krūtinės. Taip, tikrai Deividas. 
Be vaško... tai vienintelis kodas, kurį ji dar gausianti perlaužti. 

Kažkas kampe sujudėjo, ir Suzana pažvelgė tenlink. Ant pliušinės sofos, 
užlietas rytmečio saulės, susisupstęs storu maudymosi chalatu, sėdėjo Deivi- 
das Bekeris ir tykiai stebėjo ją. Ji ištiesė ranką, pamodama jam prieiti. 

— Be vaško? — suburkavo ji, prisitraukdama jį glėbin. 

— Be vaško, — nusišypsojo jis. 

Ji karštai jį pabučiavo. 

— Pasakyk, ką tai reiškia. 

— Nieko nebus, — nusijuokė jis. — Porai reikia turėti paslapčių — ši- 
taip viskas įdomiau. 

Suzana koketiškai nusišypsojo. 

— Dar kas nors įdomiau nei praeita naktis, ir aš niekad nebeatsi- 
kelsiu. 

Deividas suėmė ją į glėbį. Jis jautėsi lyg besvoris. Vakar nedaug trūko, 
kad numirtų, ir vis dėlto esąs čia, toks gyvas kaip niekad. 

Suzana gulėjo padėjusi galvą jam ant krūtinės, klausydamasi mylimo- 
jo širdies tvinksnių. Negalėjo patikėti, kad maniusi jį amžinai dingus. 

— Deividai, — atsiduso ji, nužvelgdama raštelį ant stalelio šalia. — Pa- 
sakyk man apie „be vaško“. Juk žinai, kad nekenčiu kodų, kurių nepajėgiu 
perlaužti. 


Deividas tylėjo. 
— Pasakyk. — Suzana papūtė lūpas. — Arba niekad manęs nebeturėsi. 
— Melagė. 


Suzana trenkė jam pagalve. 

— Pasakyk! Tuojau pat! 

Bet Deividas žinojo, kad niekad nepasakys. Paslaptis, slypinti už „be 
vaško“ buvo pernelyg saldi. Jos kilmė senovinė. Renesanso laikais ispanų 
skulptoriai, kurie suklysdavo skaptuodami brangų marmurą, dažnai pri- 
dengdavo savo klaidas cera — „vašku“. Statula, kuri neturėdavo trūkumų ir 
kurios nereikėdavo palopyti, buvo pripažįstama kaip „skulptūra sin cera“ 
arba kaip „skulptūra be vaško.“ Galiausiai tuo posakiu imta apibūdinti vis- 

ką, kas dora ir teisinga. Angliškas žodis „sincere“ (nuoširdus) išsirutuliojo iš 
ispaniškojo sin cera — „be vaško“. Slaptasis Deivido kodas nebuvo jokia di- 
delė paslaptis — jis paprasčiausiai pasirašydavo savo laiškus „Nuoširdžiai“ 
(sincerely). Kažkaip įtarė, kad Suzanos tai nepralinksmins. 

— Tau bus malonu išgirsti, — pasakė Deividas, stengdamasis pakeisti 
temą, — kad skrisdamas namo aš paskambinau universiteto rektoriui. 

Suzana viltingai pažvelgė į jį. 

— Pasakyk man, kad atsistatydinai iš katedros vedėjo pareigų. 

Deividas linktelėjo. 

— Kitą semestrą vėl grįžtu į auditoriją. 

Ji lengviau atsiduso. 

— Kur visų pirmiausia tau ir vieta. 

Deividas švelniai nusišypsojo. 

— Taip, turbūt Ispanija man priminė, kas svarbiausia. 

— Vėl daužyti studentėms širdis? — Suzana pabučiavo jį į skruos- 
tą. — Ką gi, bent turėsi laiko padėti man suredaguoti rankraštį. 

— Rankraštį? 

— Taip. Nusprendžiau išspausdinti. 

— Išspausdinti? — Deividas tartum abejojo. — Išspausdinti ką? 

— Kai kurias savo mintis apie variantinių filtrų protokolus ir kvadra- 
tines liekanas. 

Jis suvaitojo. 

— Iš tikrųjų skamba kaip bestseleris. 

— Tu nustebsi, — nusijuokė ji. 

Pasigrabaliojęs chalato kišenėje, Deividas ištraukė kažkokį daikčiuką. 

— Užsimerk. Kai ką tau turiu. 

Suzana užsimerkė. 

— Nagi, leisk spėti — neskoningą auksinį žiedą, ištisai išraižytą loty- 
nišku raštu? 

— Ne, — suprunkštė Deividas. — Paprašiau Fonteiną, kad šį sugrąžin- 
tų į Ensejo Tankado palikimą. — Paėmęs Suzanos plaštaką, užmovė kažką 
jai ant piršto. 

— Melagis, — nusijuokė Suzana ir atsimerkė. — Žinojau... 

Bet Suzana iškart nutilo. Žiedas ant piršto buvo visai ne Tankado. Pla- 
tininiame aptaise tviskėjo didžiulis briliantas. 

Suzana aiktelėjo. 

Deividas pažvelgė jai į akis: 

— Ar tekėsi už manęs? 

Suzanai užėmė kvapą. Pažvelgė į jį, o paskui Suzanai vėl užėmė kvapą. 

— Ak, Deividai... nežinau, ką pasakyti. 

— Pasakyk „taip“. 

Nepratardama nė žodžio, Suzana nusisuko. 

Deividas laukė. 

— Suzana Flečer, myliu tave. Tekėk už manęs. 

Suzana pakėlė galvą. Jos akys buvo pilnos ašarų. 

— Atleisk, Deividai, — sukuždėjo ji. — Aš... aš negaliu. 

Sukrėstas Deividas įsistebeilijo į ją. Ieškojo jos akyse žaismingos ki- 
birkštėlės, kurią tikėjosi išvysti. Neišvydo. 

— S-sjuzena, — sumikčiojo jis. — Aš... aš nesuprantu. 

— Negaliu, — pakartojo ji. — Negaliu tekėti už tavęs. — Suzana nusi- 
suko. Pečiai jai ėmė krūpčioti. Užsidengė veidą rankomis. 

Deividas žvelgė suglumęs. 

— Betgi, Suzana... Aš maniau... — Jis suėmė ją už drebančių pečių ir 
atgręžė į save. Ir tuomet suprato. Suzana Flečer anaiptol neverkė; buvo iš- 
tikta isteriško juoko priepuolio. 

— Aš netekėsiu už tavęs! — nusikvatojo ji, vėl užpuldama jį pagal- 
ve. — Netekėsiu, kol nepaaiškinsi man, ką reiškia tavasis „be vaško“! Tu 
varai mane iš proto! 


Epilogas 


Sakoma, kad mirties akivaizdoje viskas paaiškėja. Tokugenas Numa- 
taka dabar žinojo, kad tai tiesa. Stovėdamas prie karsto Osakos muitinėje 
jautė geliantį aiškumą, kokio dar niekad nebuvo patyręs. Jo religijoje buvo 
kalbama apie ratus, apie gyvenimo sąsajas, bet religijai Numataka niekad 
neturėjo laiko. 

Muitininkai įteikė jam voką su įvaikinimo dokumentais ir gimimo 
liudijimu. 

— Esate vienintelis gyvas šio vaikino giminaitis, — pasakė jie. — Daug 
vargome, kol jus suradome. 

Numataka mintimis grįžo trisdešimt dvejus metus atgal iki tos lie- 
tingos nakties, iki ligoninės palatos, kai jis pabėgo nuo savo deformuoto 
sūnaus ir mirštančios žmonos. Jis tai padarė vardan menboku — garbės 
— dabar tik tuščio šešėlio. 

Prie popierių buvo įdėtas auksinis žiedas, išgraviruotas Numatakai 
nesuprantamais žodžiais. Koks skirtumas; žodžiai nebeturėjo Numatakai 
prasmės. Kažkada jis atsižadėjo vienintelio savo sūnaus. O dabar pati žiau- 
riausioji lemtis juodu sujungė. 

